
1\ ilderne til denne mærkelige mands lævned er sa- 
gaerne om kong Olaf den hellige og Magnus den gode i 
de forskellige bearbejdelser og håndskrifter, de findes i. 
Navnlig er det de yngre bearbejdelser, der har optaget 
forskellige træk eller småfortællinger om digteren. Disse 
og mere af, hvad der ellers meddeles om ham, antages 
vistnok med rette at være hæntet fra en fuldstændig 
saga om ham, der som sådan er gået til grunde. Nu 
må vi således samle, hvad der overhovedet findes, fra for- 
skellige hold til et hele, til et livsbillede, hvis et sådant 
udtryk ikke vil findes for fordringsfuldt. Den gamle 
„skjaldefortegnelse* giver os gode holdepunkten Endelig 
indeholder Sigvats egne digte usædvanlig mange og gode 
bidrag til bedommelse af hans karakter og ævner. 

I. 

I eftersommeren 1015 kom Olaf Haraldsson, den 
digre, eller, senere, den hellige, til Norge og erhværvede 
sig herredommet derover. Med ham, hedder det, var i 
følge en islandsk mand, Tora Sigvdldesskjald. Denne 
havde længe været hos Sigvalde jarl i Danmark, siger 
Snorre, og siden, vistnok efter Sigvaldes død, der sættes 
til omkr. 1002, hos Torkel den hoje. I vesten traf han 
så sammen med Olaf og sluttede sig til ham og fulgte 
ham til Norge. Om denne Tord vides ellers intet. Kun 
må det antages, at han har stammet fra det sydlige 

XI. i* 

4 Finnur Jonsson 

Island, snarest fra den østlige del af nuværende Arnæs- 
syssel, egnene syd og øst for Tingvallasøen. Noget for 
den samme sommer (1015) var der kommet et skib fra 
Island og med det en ung mand, ved navn Sigvatr (egl. 
Sighvatr), en son netop af den nævnte Tord. Da han 
erfarede, at faderen var hos kong Olaf, var det en selv- 
følgelig sag, at han drog til denne — hvilket fik en af- 
gorende betydning for hele hans liv. 

Om Sigvats opvækst får vi kun at vide, at han blev 
opfostret på en gård, Apavatn, beliggende ved sydvest- 
siden af en sø af samme navn, syd for den bekendte, 
smukke Laugardal (på vejen til Geyser). Det er en 
temlig stor sø og som alle andre fuld af fisk d: ørred. 
Der fortælles nu på en ret ejendommelig måde om, hvor- 
ledes Sigvat blev skjald. Det hedder, at han i sin op- 
vækst var noget sent udviklet, i åndelig henseende er 
meningen. Da fangede Sigvat engang om vinteren i søen 
en „fager fisk*. En klog Nordmand (norsk købmand), 
der om vinteren opholdt sig på gården og som holdt 
af drengen, sagde, at denne skulde spise hovedet af 
fisken, »ti deri var ethvert dyrs forstand gæmt". Sigvat 
gjorde dette, ja, han spiste hele fisken, og han blev derpå 
en opvakt og begavet mand, ikke at tale om, at han 
også begyndte at forme sine ord på vers — deriblandt 
et om fisken selv, der endnu haves. Hvorledes det nu 
end har sig med denne fortælling og hvad der ligger til 
grund for den, indeholder den vistnok den sandhed, at 
Sigvat begyndte at digte i en usædvanlig ung alder, og 
at han tidlig besad et vindende væsen. Den her anførte 
anekdote er det eneste, vi hører om Sigvat for hans 
udenlandsrejse. Dengang, da han foretog denne, var 
han „næsten en voksen mand 4 , „ganske skægløs*, siger 
han selv i et vers, det vil sige, han har været omtrent 
18 år gammel. Han var altså usædvanlig ung og tidlig 
moden. 

Når de unge Islændere rejste udenlands, var det for 
at se sig omkring, lære lande og folk at kende, udvide 
deres kundskaber og udvikle deres ånd, og naturligvis 
også få lejlighed til at indlægge sig hæder og ære ved 
berommelig færd og ligeledes høste tilsvarende materielle 
fordele. Dette havde allerede i lange tider været almin- 
delig skik. Særlig heldig stillede var disse unge mænd, 
når de tillige var i besiddelse af s^jaldebegavelse. De 
havde da i reglen bestemt at slutte sig til en konge og 
havde affattet et digt om ham i forvejen for straks at 
fremsige det for ham, så snart som dier gaves dem til- 
ladelse dertil, og derved sikre sig hans gunst og beskyt- 
telse. Æmnet til deres kvad havde de da fåt gennem 
meddelelser af kyndige mænd. 

Det er ganske mærkeligt at se, hvor hurtig den unge 
Islænder sætter sig fast i kong Olafs gunst. Han vidste 
intet om, at Olaf vilde blive konge, og han kan således 
ikke fra Island have medbragt et digt om denne. Men 
Sigvat var rask i vendingen, og det varede ikke længe, 
efter at han var kommen til Olaf, inden han bad denne 
herre på et kvad, han havde forfattet; det er Sigvats 
første storre digt, vi kender noget til; det kunde kun 
handle om Olafs vikingetog og bedrifter i årene 1007—14. 
Men Olaf siges ikke at have villet høre på digtet og er- 
klærede, at han ikke vilde lade sig besynge. Det er 
vanskeligt bestemt at sige, hvad grund Olaf havde til 
denne sin stilling til skjaldskab. Måske har han ikke 
rigtig trot på Sigvats ævner og ment, at han ikke kunde 
være tjænt med et digt af en så ung mand. Snarere 
har dog grunden vistnok været den, at Olaf som den 
ivrige kristen han var og som den, der var opfyldt af 
tanken om at udrydde alt hedenskab — hvad han siden 
°?så gjorde — , har ment, at skjaldedigtningen bar altfor 
mange præg af hedenskabet, dets sprog og hele tanke- 
gang. Så godt som hele det såkaldte „skjaldemål" i en 

særlig forstand, d. v. s. de såkaldte poetiske omskriv- 
ninger („kenninger"), hvoraf skjaldene havde gjort så 
stærk en brug, indeholdt en stor mængde hentydninger 
til den gamle asatro og til denne tros forskellige fore- 
stillinger og væsener. Olaf kan derfor hava ment, at 
han ikke burde støtte opretholdelsen af en sådan, i heden- 
skabet bundende og om dette stærkt mindende digtning. 
Men hvorom alting er, Sigvat lod sig ikke afvise, men 
sagde dristig i et vers, at søkrigeren (Olaf) meget godt 
kunde høre hans kvad, — „ti jeg forstår at digte — 
og jeg skal skaffe dig, konge, så mange digte, at det 
kan være nok; så du kan for den sags skyld lade være 
med at have flere skjalde.* Det er den unges frejdighed 
og kækhed, en selvbevidsthed heri, der rimeligvis har 
gjort et godt indtryk på kong Olaf, der selv kun var 
20 år gammel, og altså kun lidt ældre end Sigvat. Denne 
fik lov til at fremsige sit digt, modtog en guldring derfor 
og blev kort efter Olafs hirdmand; om denne begivenhed, 
hvormed hans skæbne engang for alle var afgjort, digtede 
han et smukt vers, der udtaler hans tilfredshed og hen- 
givenhed — Jeg tog heller end gærne mod dit sværd, 
kriger; vi har bægge taget en god bestemmelse: jeg har 
fået en udmærket husbond, og du en hengiven huskarl 
(o: hirdmand).* Vi ser atter her den samme frejdighed, 
desuden oprigtighed og talefrihed. De samme egenskaber 
lagde han også kort efter for dagen. Alle skibe, der 
kom fra Island til Norge, skulde betale en afgift, de så- 
kaldte „landøre*; Sven jarl havde fået sin halvdel heraf 
af det skib, hvorpå Sigvat var kommen ; den anden halv- 
del skulde tilfalde Hakon jarl. Nu fordrede Olaf den 
for sig selv. Købmændene vilde slippe for at betale og 
bad Sigvat gå i forbon for dem. Han var villig hertil 
og fremførte købmændenes ansøgning i et vers — „På- 
trængende vil jeg vist synes, jeg som for har modtaget 
guld (den nævnte guldring for digtet), hvis jeg nu beder 

om skind (det var i den vare, afgiften skulde betales). 
Giv dem halvdelen af afgiften — jeg beder dig selv derom.* 
Og bonnen blev ikke afslået. 

Hurtig til at digte — det var han, som vi allerede 
heraf ser. „Han talte ikke hurtig til hverdags, siger Snorre, 
men skjaldskab faldt ham så let, at han digtede på stående 
fod, ret som om det var daglig almindelig tale.* 

Så snart som kong Olaf havde grundlagt sit herre- 
-domme i Norge, særlig efter slaget ved Nesjar (1016), 
hvori Sigvat deltog, det eneste slag, han vides at have 
været med i og hvorom han digtede en række af vers, 
var det forholdet til hans østlige nabo, Svenskekongen 
Olaf skødkonning, der i en længere tid stod uordnet og 
som tildels meget spændt. Grunden hertil var de tidligere 
historiske forhold, særlig som de udviklede sig efter 
Svolderslaget med de krav, som Olaf den svenske mente 
at have til en del af Norge, og jarlerne Svens og Hakons 
forhold til ham. Men vi skal ikke komme nærmere ind 
på skildringen heraf. Olaf den svenske havde vinteren 
1016—17 sendt to af sine mænd til Norge for at opkræve 
skatter, og på et møde med Olaf den hellige opfordrede 
de denne overmodigt til at tage landet som len af Svenske- 
kongen. Denne frækhed besvarede kongen med rolig 
fasthed, men »da sendemændene derefter vilde fortsætte 
Svenskekongens »ærinde 11 i Trondhjem, lod han dem 
hænge. Svenskekongen blev herover yderligere forbitret; 
han kunde endogså ikke tåle at høre kong Olaf tituleret 
anderledes end som »den digre (tykke) mand«, men 
„diger* betød også »overmodig, fræk". Både de norske 
og de svenske, særlig Gøterne, var meget bekymrede over 
de truende udsigter, og der blev indledet forhandlinger 
mellem kong Olaf den hellige og Gøterne og deres jarl, 
Rognvald i Skara, der var gift med Ingeborg, en søster 
til Olaf Tryggvason. Hun støttede i hoj grad sagen og 
var meget venlig stemt mod Olaf den hellige. Det kom 

endelig til et forlig mellem kongerne, rigtignok uden CHaf 
den svenskes gode vilje. Den brillante fortælling om det 
hele læses bedst hos Snorre. Olaf den hellige skulde 
ægte Olaf den svenskes datter Ingegerd, men da han ved 
en ubesindig ytring opvakte sin faders vrede påny, brød 
han aftalen og giftede hende noget efter med Garde- 
kongen Jaroslav. I anledning af dette brud på aftalen 
sendte Olaf den hellige Sigvat til Rognvald jarl (1019) 
for at undersøge sagens sammenhæng. Der var nogle 
der mente, at Rognvald jarl havde spillet en tvetydig 
rolle og at det mulig var hams skyld, at det ikke var 
gået som man havde væntet. Sigvat rejste om efteråret 
tildels til fods ; således måtte han gå hele Edskov igen- 
nem. Fra denne hans rejse stammer en mængde muntre 
vers, han digtede ved forskellige lejligheder og som han 
senere samlede til et hele, kaldt Øst erfærdsversene. Han 
digter om de forskellige strabadser og de mærkelige 
hændelser, der indtraf, men han er altid i godt humør 
og tager alt fra den lyse, skæmtsomme side. Om den 
uste båd, hvorpå han blev færget over Gøtaelven, ytrer 
han det fromme ønske, at „højenes hær* måtte tage den t 
men trøster sig med, at „det gik over forvæntning*. Så 
kom han til en gård, hvis dor var og blev hikket, fordi 
folkene „holdt helligt"; de var hedninge; ^)å den næste 
gård holdtes der „alfeblot", heller ikke dér fik han nattely 
— „konen sagde: gå ikke længere frem, elendige, jeg 
frygter Odins vrede, — og hun jog mig bort som en 
fredløs ulv." En anden aften kom han til 3 bønder, der 
alle hed Ølver og som alle nægtede at huse ham — 
„herefter må jeg være bange for enhver, der hedder 
Ølver". Den fjerde bonde sagdes sd være den gæst- 
frieste; men også dér blev resultatet det samme — „jeg 
drog så hen til ham, som de sagde var den bedste, og 
glædede mig til modtagelsen; men da jeg kom, så den 
„hakkeplejer* (en ironisk betegnelse for bonden) på mig T 

som vikle han æde még; hvis han er den bedste, så er 
den værste slem." Endelig kom de til Skara. Her bier 
de vel modtagne og Rognvald jarl skænkede Sigvat en 
guldring. Ea kone sagde, at det var nok ikke forgæves, 
at han med de sorte ojne havde begivet sig derhen. 
Herom kvad Sigvat straks en mærkelig vise, hvori han 
udtaler, at det netop „er disse sorte islandske ojne, der 
har vist ham den lange, besværlige vej til ringen"; det 
er en dobbelt interessant oplysning, vi her får, foruden 
et bidrag til en forestilling om Sigvats sikkert udtryks- 
fulde udseende, også den åbenbart stolte følelse af at 
være født på Island Anderledes kan næppe den særlige 
fremhævelse heraf betragtes. Man har påstået, at Islæn- 
derne altid havde betragtet sig som Nordmænd og at 
der aldrig var bleven gjort gældende nogen nationalitets- 
forskel. Sigvats ord slår denne opfattelse, der også 
modsiges af andre omstændigheder, ned. 

Sigvat vandt øjeblikkelig jarlens og Ingeborgs yndest 
og fortrolighed ; og han har hurtig mærket, at jarlen var 
ganske uden skyld i hvad der var foregået. Kort efter 
kom der bud fra Ingegerd, at man havde bejlet til hende 
på kong Jaros-kbvs vegne, og at hendes fader var gunstig 
stemt for partiet. Dermed var al udsigt til en forbindelse 
mellem hende og Olaf den hellige forsvunden Imidlertid 
var hendes halvsøster Astrid, en anden datter af Olaf 
de» svenske, kommen til Rognvald jarl i besøg. Hun 
var bleven opfostret af en mand i Vester-Gøtiand (Rogn- 
valds jarledomme); hun skildres som meget smuk, vel- 
talende, munter af sind, nedladende og gavmild. Sigvat 
har hurtig set, at hun var værdig til at blive Norges 
dronning. Og rådsnar som altid gik han ojeblikkelig 
ind på det forslag, Rognvald stillede og som Astrid selv 
ikke havde noget imod, at påvirke kong Olaf og gore 
ham stemt for at ægte Astrid — »hvis han vil det, er- 
klærede jarlen, mener jeg vi vil undlade at spørge Svea- 

kongen om hans samtykke.* Da Sigvat var kommen 
hjem igen, fortalte han kong Olaf idelig om Astrids 
skonhed og begavelse, og det førte som bekendt til at 
Olaf ægtede hende allerede den samme vinter (februar). 
Det blev resultatet af Sigvats rejse. Olaf den svenske 
blev ganske vist vred på ROgnvald jarl og kong Olaf 
den hellige, men til nogen yderligere fjendtligheder mellem 
landene kom det dog ikke. Rognvald måtte dog forlade 
landet; Ingegerd valgte ham til sin ledsager til Garderige, 
for at hendes faders hævn ikke skulde ramme ham. 

Lidt for Gøtlandsrejsen havde Sigvat på en anden 
måde fået lejlighed til at vise raskhed og takt og 
kongen en tjæneste. Denne havde hos sig en af sine 
gamle modstandere, kong Hrorek fra Oplandene, hvem 
han havde ladet blinde. Hrorek var underfundig og 
hævngærrig og pønsede på at flygte bort og havde efter- 
hånden fået nogle mænd til at hjælpe sig dermed. Flugten 
skete om natten, og de som skulde vogte ham blev dræbte. 
Sigvat, der sov i kongens herberg, skulde ud om natten; 
ved at glide i blodpølen opdagede han, at der måtte 
være sket noget mærkeligt. Han anede straks sammen- 
hængen og fik hurtig syn for sagn. Kongen sov og ingen 
turde vække ham; han havde strængelig forbudt det. 
Sigvat gik da til klokkeren og bad ham straks ringe med 
klokken for de dræbte hirdmænds sjæle; imidlertid havde 
han fået en anden mand til at være tilstede, hvis kongen 
vågnede ved ringningen, og fortælle ham det skete. 
Kongen vågnede og traf hurtig foranstaltninger til at 
forfølge Hrorek, og det lykkedes hurtig at finde ham. 

Nu går der nogle år, uden at vi hører noget positivt 
og i sammenhæng om skjalden, årene 1020—26. Til 
denne tid må vi henlægge enkelte begivenheder i Sigvats 
liv, først og fremmest det, at han af kong Olaf blev 
gjort til staller, hvorved han opnåede en af rigets hojeste 
stillinger og blev endnu nærmere knyttet til kongen per- 

sonlig end for. Ligeledes har han fået en gård at bo 
på i Trondhjem og vistnok også giftet sig. Det fortælles, 
at han havde haft born, men vi kender ikke deres navne, 
undtagen på en uægtefødt datter, Tove, som kong Olaf 
selv stod fadder til. Om denne datters skæbne vides 
dog intet. I dette tidsrum har han også foretaget en 
kort rejse til Island, vistnok det eneste besøg, han gjorde 
på sin fædreneø. Et lille minde fra dette ophold af en 
erotisk, dog lidet ophojet, men munter art haves. Sigvat 
har tid efter anden besøgt forskellige stormænd i Norge, 
som høvdingen Gudbrand i Dalene og Ivar jarl på Op- 
landene. Han digtede i hvert fald om den sidste. Hvad 
denne angår, fortælles der morsomt om, hvorledes 
Sigvat kom til at besynge ham. Engang da Sigvat frem- 
sagde et digt om kong Olaf, var Ivar tilstede. Denne 
lod en ytring falde om, at det måske ikke gik i længden 
at digte om konger alene, de kunde blive kede af det 
og af stadig at skulle give skjaldelonnen. Sigvat forstod 
dette som en indirekte opfordring om at digte om Ivar 
• jarl selv. Kort efter, da Ivar var kommen hjem, bad 
Sigvat om orlov til at rejse. Han kom til Ivar og er- 
klærede, at han havde et digt at bringe ham og bad om 
lyd. „Ja, således går det med eder, skjalde; når kon- 
gerne er bleven kede af al jeres skvalder, kommer I til 
os bønder for at lade os punge ud." Dette var vist ikke 
så alvorlig ment; Sigvat fremsagde sit digt og blev kon- 
gelig belonnet. 

En af de bedste islandske skjalde i den første halv- 
del af det 11. århundrede var Ottar den svarte (den 
sorthårede); denne siges at have været Sigvats søsterson, 
uden at vi ellers ved noget om denne søster; vi ved ikke 
engang, med hvem hun var gift, men hun må have været 
betydelig ældre end Sigvat. Denne Ottar opholdt sig i 
en række af år hos Olaf den svenske. Han var en mod- 
sætning til den rolige Sigvat ; en lidenskabelig mand, der 

altid brugte stærke ord, og tillige en erotisk-hæftig ka- 
rakter. Hos Olaf så han dennes søster, den fSrnævnte 
Astrid, og blev vistnok hæftig indtaget i hende. Han 
digtede om hende et kvad og brugte så lidenskabelige 
udtryk, at dét næsten kunde betragtes som et elskovs- 
kvad. Da Olaf den svenske var død (1022), kom Ottar 
til Norge og besøgte kongen. Denne vidste god besked 
om Ottars digt og var vred på ham. Således fortælles 
det, uagtet vi ikke godt kan forstå Olafs forbitrelse. Den 
må vistnok ses i belysning af den opfattelse, vi finder 
gjort gældende i de gamle islandske love, ifølge hvilke 
elskovsdigte om navngivne kvinder straffedes med livs- 
varig fredløshed. Et sådant digt ansås at være i den grad 
skadeligt for vedkommendes gode navn og uplettede rygte. 
Ud fra dette synspunkt forstår vi måske Olafs vrede. 
Han lod Ottar fængsle og vilde vistnok have ham- straffet. 
Nu< var gode råd dyre. Sigvat, der heldigvis var tilstede, 
begav sig om natten til fængslet og lod Ottar fremsige 
digtet om Astrid for sig; han indrommede, at det var 
lidenskabeligt og det var ikke at undres over, at kongen 
ikke syntes om det. Han rådede Ottar til at ændre de 
stærkeste udtryk, afdæmpe dem, og var ham selv be- 
hjælpelig dermed. Så skulde han fremsige det således 
ændrede digt for kongen og straks derpå et andet om 
ham selv; i løbet af 3 dage havde Ottar sit digt færdigt, 
og købte sig derved sit liv („ Hovedløsningen* 1 ). Da Ottar 
vilde til at fremsige det, gjorde hirdmændene stoj og 
larm, men Sigvat dæmpede denne straks ved sin myndighed. 
Kong Olafs venskab opnåede Ottar dog aldrig, og mis- 
fornojet drog han bort og begav sig til Knud den store 
i England og opholdt sig der i nogen tid. 

En anden begivenhed kaster et klart lys over Sigvats 
selvstændighed, resoluthed og taktfulde optræden. Det 
er Magnus den godes fødsel og den rolle, han derved 
spillede. Barnet fødtes om natten og var så sygt, al 

ingen trode det kunde leve, men at lade det dø udøbt, 
ansås for ugudelighed. Kong Olaf, der naturligvis skulde 
bestemme barnets navn, havde jo focbudt at lade sig 
vække om natten, så at ikke engang præsten turde gå 
hen og vække ham. Sigvat påtog sig da ansvaret, holdt 
barnet under dåben og gav det navnet Magnus. Dagen 
efter fik kongen det hele at vide, blev gnaven og spurgte, 
hvor han havde vovet dette. »Ti, sagde Sigvat, jeg vilde 
hellere give gud to mennesker end djævlen ét* Hvad 
han mente med det? spurgte kongen. „Hvis barnet var død 
hedensk (o: udøbt), vilde det være djævlens; nu er det 
guds. Hvis du så blev vred på mig, vidste jeg at jeg 
ikke vilde miste mere end livet; og hvis det er din luen- 
sigt, at lade mig dø, vænter jeg, at jeg også er guds. a 
„Mea hvorfor lod du det hedde Magnus? det er jo intet 
slægtsnavn i vor æt.* „Jeg opkaldte det efter Karla- 
magnus (Karl Magnus, K. den store), den bedste mand 
jeg kendte i verden.* Nu var det forbi med kongens 
vrede. „En lykkens mand er du, Sigvat. Der er intet 
mærkøligt i, at der følger lykke med visdom — men, 
tilfojede han drillende, det er undertiden påfaldende, at 
den lykke følger uforstandige mennesker, at deres ukloge 
råd bliver til lykke.* Dermed var den sag ude. Men 
det forhold, som Sigvat nu var kommen i til Magnus, 
fik senere en særlig betydning. 

Til alt dette kan der endelig passende fojes en lille, 
i kilderne lidt forskellig fortalt anekdote, der på engang 
viser Sigvats takt og finfølelse. Kong Olaf var engang 
på rejse over Dovrefjæld; men på grund af dyb sne 
kunde man ikke ride; man steg da af hestene og gik. 
Om aftnen, da føret blev bedre og gangen mindre an- 
strængende, begyndte kongen at fryse. Sigvat, der havde 
en feld (skindkappe) at bære på, mærkede dette og 
begyndte at klage over, at han havde det altfor varmt 
Kongen tilbød da troskyldig, at ville bære kappen for 

Sigvat, hvilket tilbud han modtog. Da så kongen senere 
var bleven dygtig' varm og de var komne i nærheden 
af den gård, hvor de skulde overnatte, begyndte Sigvat 
at fryse. Men da forstod kongen sammenhængen og 
erklærede, at Sigvat „forstod sig godt på at være hos 
høvdinger". 

Rejselysten lå Sigvat i blodet ligesom så mange 
andre af hans landsmænd. Han vilde se sig om i verden, 
og i året 1026 foretog han en rejse til de vestlige lande, 
Frankrig og England; også på denne digtede han vers 
om de forskellige hændelser, Vesterfærdsversene, men 
der er kun lidet bevaret af dem, og vi får kun lidet at 
vide om denne rejse. Kun er det vist, at han kom til 
Rouen og derfra (1027) til England, hvor han besøgte 
Knud den store. Dengang var ufreden mellem ham og 
Olaf den hellige brudt ud, og kong Knud havde forbudt 
alle handelsskibe at sejle bort for han havde rustet sin 
hær. Sigvat begav sig da til kongen; i et vers klager 
han rigtignok over, at han måtte vænte længe inden han 
fik foretræde, men tilladelsen til at rejse hjem fik han. 
Det er blevet antaget, at Sigvat ved denne lejlighed havde 
bragt kong Knud digtet Knudsdrapa, hvoraf der haves 
betydelige lævninger. Det vilde ikke have været noget 
smukt træk af ham, hvis han havde lovprist Knud i sang, 
netop i det ojeblik, han var i færd med at begynde et 
krigstog imod Sigvats herre og konge, ja, hans fortroligste 
ven. Antagelsen er imidlertid ganske urigtig. Ti digtet, 
som vi senere skal komme til, forudsætter Knud den 
store som død. Ikke desto mindre var der folk hjemme 
i Norge, der forsøgte at sværte Sigvat i kong Olafs ojne 
og bebrejdede ham, at han havde besøgt Knud den store, 
Olafs fjende. Og Olaf var stødt på sin ven og skjald 
og tog noget køligt imod ham — „ikke ved jeg klart, 
sagde han, om du agter fremdeles at være min staller 
— eller om du ikke nu er bleven kong Knuds mand.* 

Da svarede Sigvat med det fortræffelige vers: „Knud t 
der er så gavmild på kostbare ringe, spurgte mig, om 
jeg vilde blive ham så tjænstvillig som jeg havde været 
mod den muntre Olaf. Jeg erklærede, at det sommede 
sig for mig at have én herre på engang, og jeg mente 
at svare oprigtig." Der er ingen tvivl om, at dette var 
den rene sandhed. Sigvats samvittighed var god som 
altid. Det varede da heller ikke længe, inden han vandt 
Olafs fulde fortrolighed igen. 

Den stilling, som Sigvat både for og senere indtog, 
kunde ikke andet end vække misundelse hos andre, så- 
ledes som vi har set det af det her sidst meddelte. Men 
især synes de skjalde, der samtidig opholdt sig hos kong 
Olaf, at have lidt af denne lidet forskonnende, men vist- 
nok temlig almindelige menneskelige fejl. Især gik det 
ud over Sigvat for og under Stiklestadslaget (1030). Da 
var Sigvat langt borte, men skjaldene i kongens skjold- 
borg ytrede ondskabsfuldt: „lad os ikke stå så tæt sam- 
men, kammerater, at Sigvat ikke får plads, når han 
kommer." Det må siges til kong Olafs ros, at han tog 
Sigvat i forsvar, da han hørte disse stiklerier. Sagen 
var nemlig den, at Sigvat var på pilegrimsrejse til Italien 
og Rom. Det fremgår af Sigvats vers, at han var gud- 
frygtig og oprigtig troende. Et udslag af hans religiøsitet, 
vel også, og måske ikke mindre af hans lyst til at se 
fremmede lande og byer, var den nævnte rejse, som han 
foretog 1029. Da kong Olaf forlod Norge 1028, blev 
Sigvat tilbage. Da så Olaf ikke kom hjem igen året efter, 
kunde Sigvat, der ikke kunde vide Olafs planer, så meget 
mindre som disse var ganske usikre, med god samvittig- 
hed rejse. Men han kom først tilbage efter Stiklestad- 
slaget, i hvilket kong Olaf mistede sit jordiske liv og rige, 
29. juli 1030. Dyb var Sigvats smærte og gribende var 
hans sorg, da han undervejs midt på Alperne erfarede, 
hvad der var sket. Da han på vejen gennem en landsby 

hørte en mand græde og jamre, rive sine klæder og slå 
sig for brystet, fordi han havde mistet sin hustru, sagde 
han, på vers: „Manden erklærer at han gærne vil dø, 
dersom han mister møens favntag; for dyrt købt er kær- 
ligheden, hvis man skal græde over den døde; men den 
flugtsky, kække mand, 6om har mistet sin herre, fælder 
tårer over den faldne; det tab, vi har lidt, er værre." 
Det er klart, at Sigvat ikke har forstået, at elskoven 
havde en så stor magt, eller at en kvinde var uerstattelig. 
I denne opfattelse eller ved denne sin sjæls egenskab er 
han nærbeslægtet med en af det 10. århundredes storste 
personligheder, Egill Skallagrimsson. En fortræffelig konges 
død har for ham været af en ganske anden og storre 
betydning. Navnlig har han kunnet se, hvor skæbne- 
svangert Olafs fald i ojeblikket var eller kunde være. 
Til at løfte arven efter Olaf var der kun den 6-årige 
Magnus, og mange af de norske høvdinger havde vist 
åbenbar utroskab mod Olaf og optrådt som landsforrædere 
— i det mindste efter Sigvats mening. Da han så var 
kommen hjem til Norge, var der alt, der mindede ham 
om kong Olaf og hans samvær med ham: „jeg mindes, 
hvor min lovpriste herre — og jeg — ofte fordums legede 
på sine mænds odelsgrunde." Landet har fået et andet 
udseende nu efter kongens død, — „De golde fjælde 
syntes mig at smile, medens kongen levede; nu synes 
mig de gronne lier langt uvenligere," synger han. Til 
denne hans bitre sorg, som han så smukt beskriver, 
kom nu også det, at hans gamle avindsmænd bebrejdede 
ham, at han havde været borte fra Norge og ikke stået 
Olaf bi under hans sidste farer og kamp. Naturligvis 
var dette en uretfærdig bebrejdelse; følgelig måtte den 
føles som dobbelt sårende. Sigvat ytrede da: „Hvide 
Krist lade mig få den hede ild til straf, hvis det var 
min hensigt at undgå at være hos Olaf. Jeg er i så 
henseende ren. Jeg drog til Rom under farefulde om- 

stændigheder; derom har jeg et utal af andres vidnes- 
byrd." Efter at Olafs messedag var bleven vedtagen, 
fejrede skjalden den „med udelukkelse af alt vanhelligt* 
hvert år, for ikke at tale om, at han »enere digtede et 
arvekvad om ham, der er inderlig og dybt følt. 

I det følgende fem-års tidsrum, 1030—36, under 
Sven Alfifassons herredomme, opholdt Sigvat sig i Norge 
og „i lang tid* i Sverrig, hvorhen også Olafs dronning, 
Astrid, havde begivet sig. Med Sven vilde han miet 
have at gore. Derimod nærede han et levende håb om, 
at hans lille gudson, Magnus, skulde komme titbage; 
ham havde nemlig Olaf taget med sig til Garderige og 
der blev han opfostret hos kong Jaroslav og dronning 
Ingegerd. Misfornøjelsen med Svens regering og hans 
moders uheldige påvirkning førte, eom bekendt dl, at 
flere norske høvdinger, deriblandt også de, der for havde 
været Olafs fjender, besluttede at hænte Magnus og gfre 
ham til konge. Der forlyder intet bestemt om, at Sigvat 
var med i planen, men at han har haft sin andel deri, 
kan ikke betvivles. Han havde jo stadig forhørt sig om 
Magnus og var utålmodig efter at høre nyt fra ham ; han 
hører ham blive rost — „ lovprisningerne, der ofte bringes om 
den unge konge[son], spares der ikke på,* og at der 
er gåt bad frem og tilbage mellem dem, er klart, ti andet 
betyder ikke „de små vævre kærlighedsfiagie*, digteren 
siger floj mellem dem. Sigvat var hos Astrid, dengang 
da Magnus kom sejlende til Sigtuna. Han omtaler i 
levende ord, hvilken veltalenhed og dygtighed hun ud- 
foldede for at få Svearne til at stå Magnus bi og følge 
ham til Norge, „hun kunde ikke have gjort det bedre, 
om Magnus havde været hendes egen son*. Hendes ord 
fragtede. Selv siger Sigvat i sine Frimodigheds vers, at 
han var hos ham, „den høst han kom østfra*. Der er 
ingen tvivi om, at han har ydet Magnus al den startte, 
han har kunnet Herefter kan vi ikke give nogen sam- 

XI. 2 

menhængende skildring af Sigvats liv. Der er kun éD 
begivenhed, der endnu fortælles i hans liv, men den viser, 
at hans anseelse var uformindsket, den viser hans redelige 
karakter og snarrådighed endnu i sin fulde, ja i sin 
skonneste glans. 

Til at begynde med var Magnus, der jo kun var 11 
år gammel, mild og medgorlig, men efterhånden som 
han voksede i alder og selvstændighed, fik mindet om 
hans fader og dennes sørgelige endeligt fornyet kraft; og 
der var folk, som mindede ham om det fjendskab, der 
fra visse sider var vist hans fader. Han begyndte at 
vise tegn på hævnlyst og lade det gå ud over de mest 
skyldige. Således er der ingen tvivl om, at det var ham, 
der var ophavsmanden til Hårek fra Tjottas drab (omkr. 
1038), og der er ingen tvivl om, at det vilde være endt 
på samme måde med Kalf Arnason, der dog var en af 
dem, der havde hæntet Magnus, hvis han ikke var flygtet 
i tide bort fra landet. Andre straffede han hårdt på 
forskellige måder — - og alt dette tiltrods for at han 
edelig havde forpligtet sig til at glemme, hvad der var 
sket ved Stiklestad. At folket ikke vilde finde sig i sligt, 
var en selvfølge. Man var allerede begyndt at samle 
sig til oprør. De klogere blandt Magnus* nærmeste 
venner indså at det vilde gå galt, hvis man ikke i tide 
søgte at dæmpe stormen og bilægge striden. Tolv mænd 
kom sammen til et møde, hvor det bestemtes, at én af 
dem skulde forklare kongen faren og gore ham forestil- 
linger, og han skulde vælges ved lodkastning; „men — 
hedder det træffende nok — de magede det så, at loddet 
traf Sigvat." Redebon som altid og uegennyttig som 
han var, påtog han sig dette vanskelige hværv, der var 
så meget farefuldere, som Magnus netop nu var i den 
alder, der kunde synes mindst modtagelig for andres 
velmente råd, når de gik tvært imod hans egen sinds- 
retning. I løbet af en meget kort tid digtede Sigvat da 

sit beromteste kvad, Bersoglisvisur, Frimodighedsversene, 
af bersogli, ævnen til og handlingen at tale frit og rent 
ud. Digtet er aldeles beundringsværdigt. Det er i rent 
sproglig-teknisk henseende så let og jævnt som intet 
andet, i indhold og fremstilling så træffende som ønskeligt; 
snart er det mildt bebrejdende, snart rosende, snart op- 
fyldt af betydningsfulde hentydninger og fremstillinger 
af de bedste forbilleder, snart endelig kraftigt, energisk, 
idet digteren uden omsvøb siger kongen sin og folks 
mening — og bag hvert ord, i hver linje føler man dig- 
terens inderlige kærlighed til den kongelige synder, der 
modtog denne på engang milde og strænge afstraffelse. 
Sigvat begynder fint nok med at minde om sin trofasthed 
mod kong Olaf; om at han har fulgt ham i krig — her 
indskydes den betydningsfulde sætning: „nu er mændene 
(folket) glade ved freden " (o: siden Sven Alfifasson måtte 
forlade landet) — . Beskedent ytrer Sigvat, at han var 
stolt af at stå i kong Olafs hær, uagtet han kun kunde 
lignes med det tættende krat og ikke de hoje stammer. 
Træffende udtaler han, at Olaf kæmpede for at værge 
sit land, den gamle kongearv (o: mod kong Knud; men 
han hærgede ikke sit land). Så minder han Magnus om 
sådanne udmærkede forbilleder som Hakon den gode, 
hvem alle, elskede og hvis retfærdige love folk har over- 
holdt — „mindet om ham gor folk endnu trægere [til 
oprør]" — , og som Olaf Tryggvason. Han minder Magnus 
om den modtagelse, han fik i Norge, da han kom fra 
Garderige — „folk syntes det var al himlens fryd, de 
havde fået;" samt om det fortrolige forhold, han selv stod 
i til faderen. „Du skal ikke, fyrste, blive vred på dine 
rådgivere fordi de taler frit — og nu kommer det plud- 
selig som et tordenbrag — , bønderne erklærer, at de 
har andre og værre love end dem du lovede fordum i 
Ulvesund, medmindre de da farer med usandhed." Man 
lægge mærke til denne sidste vending. Sigvat har udtalt 

sætningen i en tone, der ingen tvivl tillod om hvad han 
personlig mente, nemlig at hvad bønderne sagde, var 
den skære sandhed. Derpå udtaler han, at i Sogn for* 
bereder man sig til oprør, han vil selv gænte gå med 
til kampen og værge kongen, han er ikke fej — men 
så tilfojer han den mesterlige sætning: „men h vorlænge 
skal kongens land være tvedelt P* Svaret måtte lyde: 
„indtil du bringes til fornuft*. Det udtrykkes i to vers, 
der danner digtets kærne: „Hvem ægger dig, fyrste, til 
at bryde dine ord og løfter? En fyrste bdr fremfor alt 
være ordholden. — Hvem ægger dig til at hugge bøndernes 
kvæg? Det er for megen magt at udfolde i landet selv. 
Det råd er der aldrig for blevet givet nogen ung konge. 
Folk er kede af ranet — befolkningen er vred.* Dette 
udvikles nærmere, men på en skånsom måde; kongen 
opfordres til at tage sig iagt — „det er ven, der advarer" 
— „hør på, hvad bønderne ønsker. * „Lad den fattige 
så vel som den rige nyde godt af dine love, Norges 
fyrste, og hold dit ord* — det er digterens sammenfat- 
tende råd. I slutning«! taler Sigvat atter om sit forhold 
til Olaf og Magnus, „mellem os er alt helligt* (fadder- 
skabsforholdet); men han lader forstå, at, medmindre 
Magnus ændrer sin opførsel, vil digteren med sorg se sig 
nødsaget til at forlade ham. Endelig opfordrer han Magnus 
til at handle hurtig, „den tilbageholdnes sag får altid 
vænte til sent på aftnen*, og han ender med lo lige 
betydningsfulde sætninger: „jeg har intet hojere ønske 
end at leve og dø med dig" og „Haralds fortræffelige 
land (o: Norge) beskytter du med sværdet* — hvilket 
atter vil sige: „sværdet skal du bruge for at beskytte, 
ikke for at hærge dit eget land." 

Denne formaningstale førte, som bekendt, til det 
ønskede resultat. Magnus lod sig bevæge. Han holdt 
op med sine grusomheder og lovløsheder. Han blev 
miW — blev almindelig elsket og fik det samme tilnavn 

som den mønsterkonge, hvis billede digteren i sit kvad 
havde fremtryllet, havde haft: »den gode*. 

Hvad år det her fortalte skete, er ikke ganske sik- 
kert, men det kan ikke sættea senere end omkr. 1040. 
Snorre fortæller det for Hardeknuds død (1042) og de 
begivenheder, der fulgte deraf, Magnus' herredflmme over 
Danmark ifølge overenskomsten mellem de to konger. 
Om Sigvat hører vi desværre egenlig ikke mere. At 
han har været virksom for Magnus også i Danmark og 
stået ham bi med råd og dåd, er noget, som vi trøstig 
kan slutte. Når Sigvat er død, vides ikke bestemt. Der 
haves en fortælling om en mand fra Hrutafjorden ved 
navn Hrafn, der, ligesom Ottar svarte, skal have været 
Sigvats søsterson. Denne Hrafn måtte på grund af et 
drab (faderhævn) forlade Island; han drog til Norge, 
„dengang da kampen mellem Magnus og Sven Ulfsson 
var i fuld gang*, altså omkring år 1043. Da levede 
Sigvat endnu, ti han nævnes som værende ombord på 
kongens skib, dengang da denne skulde sejle til Danmark. 
Sigvat måtte nu hjælpe Hrafn ligesom Ottar i sin tid. 
På den anden side nævnes Sigvat (Udrig efter Magnus 
den godes død (1047) og sættes ikke i nogen forbindelse 
med Harald hårdråde, hverken da denne i året 1046 
kom til Norge og blev tagen til medkonge af Magnus, 
eller senere. Man må altså antage, at Sigvat er død i 
tidsrummet 1044 — 45, han blev således ingen gammel 
mand, omtr. 50 år eller knap det. Om hans sidste timer 
synes en beretning i et par håndskrifter af Olaf den 
helliges saga at handle; hvorvidt den er ganske pålidelig, 
får stå hen. Men da den er af betydelig interesse, hid* 
sættes den. Noget efter at han havde forfattet sin store 
arvedrape om Olaf den hellige, faldt Sigvat i en svær 
sygdom; under denne viste kong Olaf sig for ham, og 
indbød ham at komme med sig og bestemte en dag, da 
han vilde komme til ham. Da denne dag var kommen, 

bier Sigvat som det synes utålmodig og digtede et vers, 
hvori han ytrer, „at han synes at Haralds s6ns ankomst 
sydfra trækker længe ud, hvad der så end kan opholde 
ham. Her vænter jeg på ham i SeljV (den bekendte ø), 
hvorpå han opgav ånden. Opfattelsen af verset er ikke 
ganske sikker, men det gor ikke indtryk af at stå i sin 
rette og ægte sammenhæng. Sigvats lig skal være blevet 
bragt til Nidaros og begravet ved Kristkirken. 

Det billede, disse spredte oplysninger i forbindelse 
med Sigvats egne kvad, giver os af digteren som men- 
neske, er overordenlig tiltalende. 

Som en hovedegenskab hos ham finder vi da først 
og fremmest en sindets frejdighed og lyse syn på livet 
og dets forhold, på menneskene overhovedet. Mistænk- 
somhed og melankoli har aldrig fæstet bo i hans sind. 
I forbindelse med den gode tro til menneskenaturen står 
på det nojeste hans ævne til at vinde sine medmennesker, 
gore sig afholdt, ja uundværlig. De øvrige skjaldes mis- 
undelse på ham er i så henseende ganske betydningsløs. 
Snarrådig og hurtig til at finde de rette midler, den 
mest passende udvej, viser han sig altid at være. Intet 
under, at man altid henvendte sig til ham, når det gjaldt 
en særlig vanskelig sag. Og det så meget mere som 
alle kendte og anerkendte hans karakters renhed, hans 
ærlighed, redelighed og samvittighedsfuldhed, der aldrig 
fornægtede sig ved nogen som helst lejlighed. Og hertil 
kom så en aldrig svigtende takt i optræden. Denne 
egenskab lægger han særlig for dagen overfor kongerne 
Olaf og Magnus. Det er værd at se på hans optræden 
overfor disse. Der er da ikke ringeste spor af noget 
kryberi eller lav underdanighed; han omgås Olaf som 
en jævnbyrdig ven, Magnus som en fader. 

Mod bægge viste han en ubrødelig hengivenhed og 
troskab til døden, og var sig altid sit ansvar bevidst. 
Det er rørende at se, med hvilken kærlighed og trofast- 

hed han hæger om kong Olafs minde på alle måder. 
Om forholdet mellem konge og folk har han udtalt sig 
på den frimodigste og mest frisindede måde i sit for- 
maningsdigt, han fordommer al utroskab og frafald, ikke 
mindst det, der er grundet på bestikkelse. Intet vidner 
bedre om hans folkelige sindelag end dette digt. Med 
.alt dette er han jævn, mild og sindig ; han oprøres aldrig, 
vredes ikke, løber aldrig storm, og ved overhovedet ikke 
hvad lidenskab er. Hermed stemmer hans mangel på 
erotisk glød og hans ovenfor omtalte betragtning af for- 
holdet mellem mand og kvinde. Han er upartisk; han 
digter smukt om høvdingen Erling Skjalgsson, uagtet 
denne havde yppet strid med Olaf og var dræbt i kamp 
med denne. Dette var ikke alene upartisk, men også 
modigt. Ved efterretningen om Erlings fald blev han 
så betagen af sorg, at han ikke deltog i drikkelaget på 
sædvanlig måde. Da Magnus' moder Alfhild blev over- 
modig og fordringsfuld, efter at han havde fået magten, 
og helst vilde se ned på Astrid, der både var en konges 
datter og en konges enke, måtte Sigvat minde hende om 
den forskel, der var på dem. Han beundrede Astrid og 
vilde ikke tåle, at hun blev sat til side. Han minder 
Alfhild om, at hvad hun er bleven, er hun bleven ved 
guds bestemmelse. Vi står her ved en egenskab hos 
Sigvat, hans gudsfrygtighed. En urokkelig tro på gud 
og hans godhed fremtræder allevegne, hvor der var lej- 
lighed dertil. Men noget hængehoved var han mindst 
af alt. Hans lyse sind viser sig alle steder og til alle 
tider. Han har lune, ikke noget sprudlende lune; han 
har vid, men ikke noget der lyner eller spiller med et 
fyrværkeris futtende kraft. Han har, således forestiller 
jeg mig ham, et lunt smil om læben, et godmodigt ord 
til enhver, et rask svar på rede hånd. Intet under, at 
en sådan mand opnåede en så hoj stilling, som han 
aldrig misbrugte, en sådan anseelse, som han aldrig blev 

overmodig af, en så almindelig agtelse og respekt, at ban 
sikkert ikke bar haft én fjende. 

Vi skal nu se noget nærmere på ham som digter. 



n. 

Fra og med midten af det 10. århundrede er det 
så godt som udelukkende Islændere, der optræder som 
fyrsteskjalde. Kunsten havde de oprindelig medbragt fra 
Norge, dengang de udvandrede til Island. Da var dens 
former endnu noget stive; skjaldene bevæger sig endnu 
ikke så frit, navnlig når der er tale om benyttelsen af 
det fuldstændig udviklede såkaldte drotkvædede versemål. 
Her bestod hver linje af 6 stavelser, hvoraf 3 skulde 
være stærkt betonede. To linjer skulde hænge sammen 
ved hjælp af de såkaldte 3 rimbogstaver (alliteration), 
der måtte stå i begyndelsen af betonede ord, to i den 
første, en i begyndelsen af den sidste linje; herved reg- 
nedes alle vokaler for identiske, altså f. ex.: 

hastig hævn jeg lysted 
hævnen ej jeg ævner, 
eller : 

ung er ej jeg længer 
ingen kraft i bringen.*) 

Men hertil kom endvidere, at der i hver linje skulde 
stå to stavelser, enten med samme eller forskellig vokal, 
efterfulgt af en eller fiere, og da de samme konsonanter, 
og således rime indbyrdes. I første tilfælde kaldes rimet 
helrim, og dette skulde findes i versets lige linjer — 
verset bestod i alt af otte — *, i det sidste halvrim og 
skulde stå i de ulige linjer. I det anførte eksempel vil 
man straks kunne opdage disse rimstavelser (hast . . lyst . . , 
ung . . læng . . ; hævn . . ævn . . , ing . . bring . .). Det er 



*) Af et vers i Egil Skallagrimssons saga, overs, af O. Hansen. 

jo klart, at en sådan form måtte lægge hindringer i vejen 
for digterens frie bevægelser med hensyn til sproglige 
udtryk. Følgerne udeblev heller ikke. For det første 
blev det den, at ordene ikke kunde stilles i den række- 
følge, de havde i daglig tale eller i en almindelig jævn 
form. De måtte omstilles på forskellig måde, og denne 
omstilling går ofte meget vidt, så at forståelsen bliver 
vanskeligere. Dernæst skabte denne form det såkaldte 
skjaldesprog; digterne måtte ty til mange tildels forældede 
udtryk, der nu kom til at leve et frodigt liv i skjaldenes 
tale, dels måtte der dannes enkeltudtryk, mange for en 
enkelt genstand eller person, synonymer, og endelig førte 
formen til dannelsen af de så ejendommelige poetiske 
omskrivninger (kenninger) ; det er sammensatte betegnel- 
ser, indeholdende en sammenligning med noget andet, 
som folket kendte. Disse omskrivninger kan være to- 
eller flerleddede, alt efter ojeblikkets behov, og tillader 
den storste variation i udtryk og ordvalg. Men det var 
en kunst at stille de enkelte led sammen; de måtte svare 
til hinanden, så at der fremkom et billede, der var kor- 
rekt, og fremfor alt levende og anskueligt. Hos alle folk 
findes denslags omskrivninger. Men ingen andre steder 
end i Norge og på Island blev de så stærkt udviklede 
og benyttede, og dette havde som sagt sin grund i verse- 
formens ejendommelighed. De ældste digte fra det 9. 
århundrede og omkring 900 er kraftige i tone og sprog, 
men stive og vidner om, at skjaldene endnu ikke har 
lært at tumle den vanskelige form tilfulde. Deres vers 
kunde på en måde sidestilles med de ældre stive frem- 
stillinger af det menneskelige legeme, hvor armene endnu 
slutter tæt til kroppen og ingen bevægelse endnu mærkes, 
men udtrykket kan derfor være godt nok. Mærkværdig 
hurtig gor skjaldene sig til herre over denne form, og 
etter midten af det 10. årh. er det hele som en leg, der 
udføres med den storste lethed og elegance. Således 

forholder det sig f. ex. med Eyvind skaldespilder i Norge, 
Hallfred vandrådeskjald på Island og mange flere. Navnlig 
hos Hallfred finder vi et mesterskab i den formelle 
behandling. Følgen af dette blev igen den, at brugen 
af de mangeleddede omskrivninger og af sådanne over- 
hovedet kunde indskrænkes og blev det. Samtidig blev 
ordstillingen naturligere. 

Her er det nu at Sigvat sætter ind. Det blev for 
bemærket, at han havde så let ved at tale på vers som 
andre til daglig i prosa. Dette bekræfter hans digte. 
Her er det tekniske mesterskab fuldendt. Ikke således 
at forstå, at han skulde helt have forkastet det poetiske 
skjaldesprog, men han behøver det kun i en ringe grad, 
og derfor er det i hoj grad indskrænket. I så henseende 
er toppunktet nået i Frimodighedsversene, der så at 
sige kan betegnes som ganske fri for omskrivninger, og 
hvor ordstillingen i det hele er talesprogets. Og ellers 
er hovedmassen af Sigvats vers således beskafne. 

Grundlaget for de gamle omskrivninger var for en 
stor og vigtig del den gamle mytologi; hos de ældre 
skjalde vrimler det med hentydninger til mytiske træk, 
til hedensk tro. Det er ovenfor bemærket, at Olaf er- 
klærede ikke at ville lytte til skjaldedigte, og den for- 
modning blev udtalt, at det var fordi disse hedenske 
hentydninger stødte ham. En ret kraftig støtte for denne 
formodning kan hæntes fra Sigvats forhold til disse om- 
skrivninger. Og det kan da siges, at han så godt som 
fuldstændig kaster vrag på dem. En 3—4 gange findes 
navne på Odin (og det meget uskyldige som Yggr, prottr) 
og én gang gudenavnet Njord. Derimod har han natur- 
ligvis ingen betænkelighed ved at anvende kampomskriv- 
ninger som „valkyrjens gny B eller lignende, for ikke at 
tale om andre endnu mere neutrale og lige så simple. 

Mærkeligt er det, hvor liden afveksling i metrisk 
henseende Sigvat benytter sig af. Alle hans vers og 

digte er affattede i regelret, strængt drotkvædet form. 
Kun i et eneste, digtet om Knud den store, har han 
anvendt en anden versform, der ganske vist er nærbeslægtet 
med det drotkvædede, nemlig en linje på 4 stavelser 
med rimbogstaver og linjerim. Dette versemål er, på 
grund af linjens korthed, et af de allervanskeligste, og 
dog er det ret forbavsende, hvor godt det er lykkedes 
ham at benytte det. Enkelte mindre uregelmæssigheder 
findes der, og ordstillingen bliver nogle gange mere 
tvungen end ellers. 

Når man således kun kan beundre Sigvats tekniske 
færdighed og er særlig glad ved at finde så gennemsig- 
tige vers som hans, gor det et mildest talt mærkeligt 
indtryk at høre, at der har været dem — rimeligvis nogle 
af de misundelige skjalde — , der bebrejdede Sigvat, at 
hans form ikke var fejlfri. Vi ved ikke bestemt, hvad 
der sigtes til; vi kan ganske vist — i hans Frimodig- 
hedsvers — udpege et par ting, der ikke er ganske efter 
recepten ; en ubetonet stavelse, hvor der skulde være en 
bibetonet eller lignende. Men dette forringer ikke hans 
mesterskab det mindste, især da det findes i det så hurtig 
udarbejdede digt. Sigvat vil heller ikke selv anerkende 
berettigelsen af den gjorte kritik. Han siger i et vers: 
»De, som forstår sig bedst på dværgedrikken [skjaldskab], 
vil ikke finde formfejl i den kloge Sigvats vers [den kloge 
o: den, der godt vidste besked}. Enhver, der modsiger, 
hvad alle andre i så henseende ytrer [som roser Sigvat], 
vil blot opnå at gore sig til et fæ." 

Vi skal nu ganske kort gennemgå Sigvats digte for 
så vidt som det ikke allerede er sket. 

Det første af hans digte er Vikingeversene fra 1015 — 16. 
Det er en liste over Olafs kampe i årene 1007—15, der 
ender med tilfangetagelsen af Hakon jarl i Saudungssund. 
Digtet er ret tort og formelt ; anderledes kunde det næppe 
blive. Dets storste betydning er historisk. Af subjektive 
strøbemærkninger er der så godt som intet. 

Dernæst kommer Nesjaversene, om slaget ved Nesjar 
den 26. marts 1016 mellem kong Olaf og Sven jarl. Her 
var Sigvat selv med. Skildringen af kampen og hole 
fremstillingen er her ganske anderledes levende og frisk 
og fyldig. Spøgefulde bemærkninger findes indblandede, 
som: „det var noget andet på kongens skib end scan 
om møen bragte kongens mænd mjød at drikke. * Hanø 
retskaffenhed og upartiskhed fornægter sig ikke her: 
„Den indtronderske pige [hans senere hustru?] skal ikke 
kunne gore os bebrejdelser; hellere vil hun spotte dem, 
der „søgte frem med skægget [d. v, s. faldt næsegrus], 
hvis man overhovedet har lov til at spotte nogen af de 
kæmpende." Kong Olaf er ban allerede fuld af beun- 
dring for. 

Så følger de morsomme Østerfærdsvers, hvorom i det 
foregående er talt, og så flere af de ligeledes foran an* 
tydede digte om Erling og Ivar jarl og om kong Olaf, 
der nu vistnok helt eller så omtrent er tabte. 

Af hans Vesterfærdsvers er kun lidet bevaret. Ejen- 
dommeligt for alle disse digte, undtagen det første, er 
det, at de består af enkelte vers, der er digtede hvert 
for sig, oprindelig uden tanke om at de skulde udgore 
et hele. Bagefter har digteren så samlet dem til digte; 
deraf navnet -vers (ikke -draper). 

Efter Erling Skjalgssons død forfattede Sigvat et digt 
om ham, hvori Erling omtales med den stflrste sympati og 
upartiskhed, samt udtales en fordommeise af så skændig 
færd, som voldte hans død; hans egen slægtning gav 
ham banesåret, vistnok imod kong Olafs ønske, der agtede 
at skåne hans liv. 

At Sigvat måtte føle sig sympatisk stemt overfor 
den unge Tryggve, der udgav sig for at være en son af 
Olaf Tryggvason og som kom til Norge under Sven 
Alfifasson for at kræve sit rige, er en selvfølge; men 
Tryggve faldt i det første slag (1033), han havde med 
Sven. Et digt om ham og slaget tillægges Sigvat Det 

lader endogså til, at Sigvat har været med i slaget (Jeg 
var nær ved deres kamp"). Mulig har han også forfattet 
et digt om dronning Astrid; jfr. ovenfor. Til denne 
periode hører et tabt digt om Anund Jakob. 

Herpå følger den nævnte drtope <m Knud den store. 
Det er for bemærket, at Sigvat ikke i året 1087 bragte 
kong Knud et digt. Resterne af denne Knudsdrape, der 
er affattet i det ovenfor omtalte vanskelige versemål, 
viser tilfulde, at den er et arvekvad, forfattet efter 
Knuds død. Det er ikke vanskeligt at finde det tidspunkt, 
digtet må henføres til. Det er ganske utvivlsomt forfattet 
efter det bekendte forlig i Brennøerne mellem Magnus 
og Hardeknud 1038. Sigvat har sikkert selv været til- 
stede og stiftet personligt bekendtskab med Hardeknud. 
I sine Frimodighedsvers truer han med at ville begive 
sig til ham, hvis Magnus ikke vil høre på hans råd. Nu, 
og først nu, kunde Sigvat med god samvittighed besynge 
Olafs modstander. Digtet handler i øvrigt om forberedel- 
serne til Helgeåslaget og pilegrimsrejsen til Rom. Knuds 
sejlas er prægtig skildret. 

Så følger Bers'égMsvlsw, Frimodighedsversene, der er 
tilstrækkelig omtalte. 

Foruden de enkelte mnåvers (improvisationer) er der 
så endelig Sigvats hoveddigt om Olaf den hellige, et 
arvekvad om ham fra digterens sidste leveår (jfr. ovfr.). 
Det hedder, at han til omkvædet i dette digt vilde be- 
nytte Sigurd fafnisbanes saga, men gennem et drSmmesyn 
lod Olaf ham sige, at han hellere skolde benytte „ska- 
belseshistorien 1 *. Omkvædet er vistnok helt tabt. Men 
der er i øvrigt meget betydeligt bevaret af dette digt. 
Det handler så godt som fuldstændig om kongen per- 
sonlig, hans udmærkede egenskaber, hvorledes han styrede 
godt og dygtigt — og digteren antyder, at det var hans 
strænghed i overholdelse af lov og ret, der æggede folk 
til opstand imod ham — , og hvorledes han gor jærtegn 

efter sin død. Stiklestadslaget omtales udførlig. Skil- 
dringen af Olaf er levende og vidner om digterens inder- 
lige hengivenhed for ham. Det er i dette digt, at den 
historiske urigtighed findes, at den i sommeren 1030 
stedfundne solformørkelse skulde have været samtidig 
med Olafs fald. Men Sigvat var jo ikke selv tilstede. 
Vi ser, at de følgende år, straks efter 1030, var for Olafs 
vedkommende stærkt legendedannende. Hans hellighed 
udråbtes straks og det ene jærtegn fulgte på det andet. 
Det er i denne tid, at sagnet om samtidigheden af Olafs 
død og solformørkelsen (jfr. fortællingen om Kristi død) 
er opstået. Og denne legende modtog så Sigvat og har 
trot den. Han var jo meget religiøs. 

Bortset fra den store interesse, der knytter sig til 
Sigvats digte for deres historiske betydnings skyld, er de 
i sig selv af en ejendommelig tiltrækning på grund af 
den levende skildring af personer og begivenheder, de 
indeholder. 

I sproglig henseende er der, udover hvad der er 
bemærket om Sigvats brug af omskrivninger, ikke meget 
at sige. Kun kan anføres, at hans rejser uden tvivl har 
afsat visse mærker i hans sprog; således beror hans brug 
af vir tor vér = „vi* på hans kendskab til svensk; hans 
brug af portgreifi = »borggreve* og sinjbr = „herre* 
på hans kendskab til engelsk og fransk. 

Sigvat indtog og indtager en allerførste rangs plads 
mellem de islandske skjalde i oldtiden. Men hans politiske 
betydning under Olaf og Magnus stod ikke tilbage for 
den poetiske, uagtet vi nu på grund af kildernes beskaf- 
fenhed ikke mere er i stand til fuldt ud at udrede denne. 
Alt i alt er Sigvat en af de betydeligste personligheder 
blandt Islændere og Nordmænd i den første halvdel af 
det 11. århundrede. 

Frimodighedskvadet. 

Oversat af Olaf Hansen. 



Fulgt 



jeg har din Fader, 
Fyrsten, der gav sine brave 
Guld, vandt Ry, vandt Ravnen 
røden Brad, til han døde. 
Jeg saa Fjender falde 
for ham mange Gange. 
Ægge bed — de bolde 
blodige laa til Graaben. 

Vel jeg den Fyrste fulgte, 
fik god Løn. Han skønned 
paa i sin Hird mig at have. 
Han bragte Fred til Landet. 
Ej fra hans Rækker jeg rømte 
ræd, men slog med Glæde, 
stod som Krat blandt Stammer 
stolt med mit Sværd i Hæren. 

Mand paa Mand din Fader, 
Magnus, vog i Slaget; 
tværs gennem fylkede Flokke 
ført han har sin Skare. 
Frygtet af tapre Fjender, 
fast, hvor det gjaldt, har altid 
Olaf for Fyrsteættens 
Odel — det saa jeg — slaaet. 

Hakon, som faldt paa Fitje, 
folkekær og æret 
blev, ti med Blod for Fjenders 
Bander han rensed Landet. 
Fast ved den Fyrstes Love 
Folket, der elsked ham, holder. 
Op imod Adelstensfostres 
Æt det sig nødigt sætter. 

Olaf er to kom efter; 
aldrig man bedre valgte. 
Baade Jari og Bonde 
byggede dengang trygge. 
Riget, hvori Retfærd 
raadende var under Haralds 
signede Søn, under Tryggves, 
savner disse Navner. 

Unge Fyrste! Jeg fulgte 
fro dig hin Høst fra Østen. 
At du nu kuer os, Konge, 
kendes til Rigets Ende. 
Men, som med Haand vi havde 
Himlen fat, har vi skattet 
Rygtet, der lød: Han lever, 
Landet den gæve kræver. 

Fjender din Fader belured. 
Farer har jeg varet 
hannem imod, hvor jeg hørte 
hemmelig Svig sig snige. 
Ham jeg var hengiven, 
Herren og Drotten, blotted 
onde Anslag mod ham — 
intet Had mig hindred. 

Fyrste! Fri min Tale 
falder maaske, men vredes 
ej derover — jeg tjente 
aldrig din Hæder bedre. 
Lyver ej Folk, er Loven, 
Landet har, en anden 
end du forjætted i Ulvsund — 
og en værre, Herre! 

Sigvat har, man siger, 
søgt at lede Eders 
Sind fra Sogn at gæste — 
Siger du dog, vi skal krige, 
vil ogsaa jeg i Vaaben, 
værge min Drot — mig gotter 
Dysten dér. Maa snarligt 
denne Strid faa Ende! 

Hvem har dig fristet, Fyrste? 
— Frygtet er du, Herre — 
Ej dit Ord du ænser, 
ilde dit Sværd du bærer. 
Kriger! Derpaa Kongsord 
kendes, at ej de vendes. 
Dette man ej paa dine, 
Drot du stærke, mærker. 

Hvem har dig fristet? Folkets 
Fæ, min Drot, du dræber. 
Vær ej saa voldsom! Denne 
Vandel vil øde Landet. 
Aldrig har unge Fyrster 
end man til saadant raadet. 
Konge! Man er af dit Kvægran 
ked — og Hæren vredes. 

Vogt dig! Jeg ved, man truer. 

— Vid det, og var dig i Tide 
Mænd, der graaner, mumler, 
mod dig en Dag de maa drage. 
Var dig! Tunger hvisker, 
hvast din Færd de laster. 
Tingmænd bort sig tavse 
trækker og Planer lægger. 

Døm nu om dette! Saadan 

— du, vort Værn mod Udaad - 
siges der her. Ej højner 

Had dit Magtens Stade. 
Det er en Ven, der varer, 
vældigthigende Kriger! 
Herre! Det huer ej Bonden 
at høres af døve Øren. 

Alle som een de siger, 
intet du Storbonden under. 
Du ham fra Hjemmets Jorder 
jager. Vred han drager. 
At for dit Tros fra sin Odel 
uhørt dømt han maa rømme, 
kan han ikkun, Konge, 
kalde for Rov og lovløst. 

Hold da nu, Norges Herre, 
helligt dit Ord! Giv store 
Gaver! Lov du lade 
lave og høje have! 

Olaf, min elskede Fyrste, 
agted mig højt. Mig rakte 
Drotten den digre Ringe. 
Dybt den Hæder mig glæded. 

Ædelt Guld mine Arme 
altid bar. Hvor vare 
fro den Fyrstes Dage, 
fældende Hærværk sjældent! 

Sigvats hele Hu vil 
hige til Hardeknuds Rige, 
skuffes Skjalden, Magnus, 
skønner han, slet du lønner. 
Begges Fædre jeg fulgte, 
fik som ung ved min Tunge 
Guld i Kongernes Gaarde; 
ganske glat var mit Ansigt. 

Olafs Søn jeg ønsker, 
alt maa ordnet vorde. 
Hen de tavse holdes. 
Helligt er alt os imellem. 
Mild har jeg været, Magnus! 
Maatte mit Liv jeg give 
hen for dig, min Hersker, 
Helt blandt et Folk af Helte! 

Indledning. 

Det religiøse Skuespil, der i Middelalderen spillede 
saa stor en Rolle i de fleste katolske Lande, har ogsaa 
i England gennem flere Aarhundreder levet et kraftigt 
Liv og nydt Paaskønnelse af høje og lave. Hvor popu- 
lære disse Skuespil har været i det 14de Aarhundrede, 
ses bl. a. tydeligt af den Maade, hvorpaa Chaucer hen- 
tyder til dem i sine Canterbury Tales, hvor Pilatus med 
den stærke, brovtende Stemme, den pragtfulde Herodes 
paa sit høje Stillads og Noahs genstridige Ægteviv om- 
tales som almindelig kendte Figurer, ligesom Digteren 
lader sin Kone fra Bath nævne „pleyes of miracles* som 
en af de Forlystelser, hun satte megen Pris paa, da »der 
var god Lejlighed til at se mange smukke Folk og selv 
vise sig i sin bedste Stads. 

Indholdet af Skuespillene, hvad enten de nu benæv- 
nedes Mysterier eller Mirakkelstykker (og de to Benæv- 
nelser er vistnok gaaede lidt over i hinanden), har i Eng- 
land som i de andre Lande dels været hentet fra den 
bibelske Historie, dels fra Helgenlegender. At den første 
Slags dog har været mest yndet i England, kunde maaske 
udledes deraf, at næsten alt, hvad der er bevaret, slutter 
sig til Bibelen, selvfølgelig med rigelig Benyttelse af de 
forskellige apokryfe Evangelier, som vel gennemgaaende 
var bedre kendt i Middelalderen end selve Bibelen. 

XI. 1* 

4 Cathrine Carstensen 

Der er i England 4 store Mysteriesamlinger, hvori 
Hovedmassen af de bevarede Skuespil findes. De gaar 
almindelig under Navnene York-, Towneley (Wakefield)-, 
Coventry- og Chesterskuespillene. Towneley-Samlingens 
Affattelse sætter A. W. Pollard, rundt affattet, til Tiden 
1360 — 1410. Navnet Towneley er for saa vidt vildledende, 
som det kun betegner en Familie, der for en Tid har 
ejet Manuskriptet. De kaldes ogsaa undertiden Wakefield- 
Skuespillene efter det Sted, hvor de antages at stamme 
fra. Der er 5 Stykker her og i York-Samlingen, som 
viser saa stor, til Dels ordret, Overensstemmelse, at de 
enten helt eller delvis maa høre sammen med Hensyn 
til Oprindelse. York-Samlingen synes i det hele at være 
den ældste; Miss Toulmin-Smith mener (Indledn. til York 
Plays S, XLV), at Affattelsen af disse Skuespil ( — dog vel 
kun de ældste af dem ?) kan sættes saa langt tilbage som 
1340 eller 1350. 

Angaaende Coventry-Samlingen (Ludus Coventriæ) 
siger Ten Brink i sin engelske Literaturhistorie, II, 294, 
at det Haandskrift som findes i British Museum (det eneste) 
for Størstedelen maa være opstaaet omkring 1468. Han 
anser det for meget tvivlsomt, at disse Skuespil har noget 
at gøre med de Mysterieskuespil, som først Franziskaner- 
munkene og siden de forskellige Haandværkslav opførte 
i Coventry i Slutningen af 14de og Begyndelsen af 15de 
Aarhundrede, og om hvilke man har Efterretninger allerede 
fra 1392, og finder det rimeligere, at de er opførte af et 
omrejsende Skuespillerselskab. 

Af Chester-Skuespillene haves, i Modsætning til de 
andre engelske Samlinger, hvor der kun findes eet af hver, 
6 Haandskrifter fra Tiden 1592 -1607. Om disse mener 
Pollard (Indl. til Town. PI. S. XV), at de maa være ud- 
førte paa en Tid, da Originalerne for længst var gaaede 
af Mode, maaske simpelthen for at bevare dem, maaske 
snarere, siger han, for at genopvække Interessen for dem. 

Der er meget, som tyder paa, at selve Skuespillene er 
aeldre end Ludus Coventriæ. 

Foruden disse 4 Hovedserier af engelske Mysterie- 
skuespil er i nærværende Arbejde medtaget en 6te, langt 
kortere, de saakaldte Digby-Mysterier, som sikkert stam- 
mer fra en larigt senere Tid end de andre (ansættes af 
Furnivall til c. 1480—90), samt et enkelt Syndflodsskuespil 
fra Newcastle-on-Tyne, der kun er bevaret som Brud- 
stykke. 

Det skulde i det følgende vises, hvorledes disse en- 
gelske Mysterieskuespil kaster Lys over deres Nations og 
Tidsalders Tanker om Kvinden. Men for at faa et Ind- 
tryk af, hvad der i Fremstillingen kan siges at være 
særlig engelsk, er det nødvendigt at sammenligne de 
engelske Skuespils Kvinder med et andet Lands, og det 
ligger da nærmest at se hen til de franske, då det dog 
vel nærmest er med disse, man kunde tænke sig en For- 
bindelse. Nu er der den Vanskelighed med Hensyn til 
at komme rigtig til Bunds i Forholdet mellem de franske 
og engelske Mysterieskuespil, som henter deres Stof fra 
det gamle Testamente, at det er svært blot nogenlunde at 
bestemme de franske Skuespils Alder. Den Samling, 
som gaar under Navnet „Mistere du Viel Testament* 
foreligger slet ikke i Haandskrift; Julleville sætter (Les 
Mystéres, II, 353) det ældste Tryk til c. 1500. Den viser 
aldeles tydelig en tit meget løs og ubehændig Sammen- 
arbejden af forskellige adskilte Skuespil. Er Jullevilles 
Mening om disses Tilblivelsestid rigtig, da maa de i hvert 
Fald være senere end de nordengelske Skuespilcykler (York 
& Towneley); han udtaler meget bestemt, at de franske 
Mysterier er forfattede i Perioden 1400—1550, og at ingen 
Opførelser af egentlige Mysterieskuespil har fundet Sted 
i Frankrig før c. 1400. 

Det er blevet sagt, at den eneste af de fire store 
engelske Skuespilserier, som kunde synes at vise fransk 

Paavirkning, er Chester-Skuespillene, men det forekom- 
mer mig rigtignok, at der, i det mindste i alt, hvad der 
kommer det foreliggende Emne* ved, er langt flere Be- 
røringspunkter mellem den saakaldte Coventry-Samling 
og de franske Mysterier end mellem dem og Chester- 
Skuespillene. Hvad denne Samling (Ludus Coventriæ) 
angaar, da er den sikkert den af de fire, sort er mest 
forskelligartet i sine Bestanddele. Det vil i del følgende 
ses, hvorledes den ogsaa paa mange Punkter vidner 
stærkest om en Dekadenceperiode, medens enkelte Dele 
af den dog synes at have bevaret en temmelig primitiv 
Behandling af Emnet. 

Hvad de ny-test amentlige Skuespil angaar, er Sam- 
menligningen mellem fransk og engelsk i nærværende 
Afhandling for saa vidt meget mangelfuld, -som de etteste 
franske Mysterieskuespil, jeg her har haft Lejlighed til 
at benytte, er de 4, der findes i Jubinals „Mystéres inédits 
du quinziéme siécle*, T. II (Nativité, Trois Rois, Passion, 
Résurrection). Men dels er disse, saa vidt jeg ved (se 
Julleville: Les Mystéres, II, 379, 80), de ældste af de 
franske Mysterier, der behandler Jesu Historie, dels fore- 
kommer det mig,, at allerede disse ret tydelig bekræfter 
det Indtryk, man ved Sammenligningen af de gammel- 
testamentlige Skuespil har faaet med Hensyn til For- 
skellen mellem den franske og den engelske Betragtning 
af Kvinden. 

Det vil vistnok være umuligt at gennemlæse en af 
de engelske Mysteriesamlinger uden at faa en tydelig 
Pølelse af, at alle disse Mennesker med de bibelske Navne, 
Adam og Eva, Noah, Abraham, Josefog Marie, de handlede 
nok efter bestemte Forskrifter, som Bibelens Fortælling 
tvang dem til, men deres Følelser og Tanker, deres Ord 
og Miner, alle deres Forestillinger var i Grunden engelske, 
og Mændene selv engelske Haandværkere, Bønder og 
Almuesfolk, saadan som man vilde kunne se dem gaa 

bag; deres Hov. eller arbejde i deree; Værksted eliter vende 
hjem fratArhejdet til Hustru og« Bøcn, iwis-ma& paa eea 
<xasig kunde sættes over 500 Aar tilbage i Tiden*. Med 
andre: Ord i Mysteriernes Forfattere bar, son* enhver-Tids 
Fbrfattere,: kendt deres egen Tidsalder og dens Mennø* 
staer bedste og, hvoer de ikke indskrænkede sig til at sætte 
Bibelens; etter deres andre Kilders Ord paa Vers, —-og 
det er til al Lykfce paa. mange Steder, at de har tåget 
sig* deo Frihed at føje til og at udsmykke — der har 
de været nødte- til at tænk* og tale* som deres egen Tid 
og* deres* eget Bolk tænkte og talte. Der er da heller 
ikke noget overraskende heri. 

Angaaende de franske Mysteriers Karakterskildrmg 
bemærker Jullevitte (Les Mysteres, I, 265t~66), at man 
uden stor Overdrivelse kunde sige, at der ingen Karak- 
terer findes i dem, i det mindste ingen individuelle. Det 
forekommen mig unægtelig* at han ved denne Paastand 
gør sig skyldig i en meget stor: Overdrivelse; Naar han 
endvidere siger: „Der er en Martyrtype, som passer paa 
alle Martyrer, en Apøsteltype, som alle Apostlene svarer 
til, en Engle- og Djævletype, som er tilstrækkelig til at 
afmale alle Engle og alle Djævle/ da rammer denne 
Dora* med Hensyn i til de Eksempler, han vælger, jo ikke 
eet de gammeltestamentlige Skuespil, og man maa undres 
over, at han ved sin almindelige Bedømmelse af de franske 
Mysterier synes at tage saa lidet Hensyn til Mistere du 
Viel Testament; Naar han talegn om Ensartetheden i de 
„tørre, kantede, upersonlige Profiler, som defilerer hjen 
over Teatret, ^ synes- dette Udtryk agsaa lovlig strengt* 
selv om ganske vist de engelske Skuespils Figurer i 
mange Tilfælde har større Legemlighed og Liv end dø 
franskes. Naar Julleville sammesteds siger, at Biper- 
sonerne, som Tjenere, Tiggere, Bødler o. a. 1., er langt 
mere levende og varierede end Hovedfigurerne, da fore-, 
kommer ogsaa dette mig kun at gælde under et vist 

Forbehold, i det mindste, hvad Mistere du Viel Testament 
angaar. Ganske vist har faa Scener det Liv, som f. Eks. 
Druknescenen ved Syndfloden eller Bygningen af Babels- 
taarnet, og Hovedpersonerne har jo i det hele den Fri- 
stelse at gøre Snakken for lang, idet de overalt og tit 
enhver Tid har Ordet frem for dem af anden Rang- 
Men det forekommer mig dog, at der i en Række Mødre 
og Hustruer som Hagar, Sara, Rebekka, Rachel og Lea 
er saa lidt Ensformighed i Karakteren, som man med 
Billighed kan forlange, og saa er disse endda hæderlige 
og forholdsvis gode Kvinder — dem var der dengang, 
som i en senere Tid, mindst Individualitet i, naar Talen 
var om dramatisk Fremstilling — ser man paa de mindre 
hæderlige, som Potifars Hustru, Batseba, de to Kvinder 
ved Salomons Dom, er der endda større Nuancering. 
Mon ikke Ensformigheden for en stor Del beror paa rent 
ydre Ting, som Brugen af Adjektiver, kærtegnende Navne 
osv., hvor Ordforraadet forekommer en ubegribelig ind- 
skrænket? Og ved Siden af det paa den store Ensfor- 
mighed i hele den metriske Bygning — disse uendelige 
Rækker af Rimpar, hvor den ene Taler gennemgaaende 
har den Forpligtelse at slutte med en Linie, som den 
anden kan begynde med at give Rim til, paa det Hang 
til Parallellisme, der sætter en Fryd i at give Mand og 
Kone f. Eks. nøjagtig lige matige Vers i hver Replik? 

Lad dette nu imidlertid forholde sig, som det vil - 
een Ting er uimodsigelig, at saavel de franske som de 
engelske Mysterieskuespil ved den rent naive Maade, hvor- 
paa de udstyrer deres Personer med Træk fra Forfatte- 
rens nærmeste Forestillingskreds, er blevne en værdifuld 
Kilde til Oplysninger om det daglige Liv;*) ikke, som 



*) Se angaaende de franske Mysteriers Troskab i Udmalin- 
gen af Tidens Sæder og Forhold Julleville : Les Mystéres, I, 
254 flg. o. fl. St. 

f. Eks, vore Folkeviser, om det Liv, der førtes i Ridder- 
sal og Fruerstue, men om det store, almindelige Folks 
Liv, fra den velhavende Haandværkers eller Landmands 
til den elendige Faaretyvs. Man faar Lov til at se ind 
i Stuen, hvor Kvinden sidder og spinder paa sin Haand- 
ten, til at høre, hvordan hun tager mod sin Mand, naar 
han kommer fra Arbejde, eller hvordan hun spøger med 
sit Barn, naar hun klæder det af. 

Det er til Forstaaelsen af dette — hvorledes Ægte- 
mand, Hustru og Barn i de Tider levede sammen, og 
særlig, hvilken Rolle Kvinden spillede i det daglige Liv, 
— at det følgende skulde give et Bidrag. 



Den trættekære Hustru. 



1 den Række af komiske Figurer, som de engelske 
Mysterieskuespil førte frem til Tilskuernes Opbyggelse og 
Adspredelse, har den stridbare, mundstærke Hustru en 
fremragende Plads, ikke fordi hun forekommer tit, men 
fordi hun er behandlet med en saa stor Udførlighed, 
man kunde gerne sige Kærlighed, at det er tydeligt, hun 
maa have gjort Lykke. Sin højeste Glans naar hun som 
Noahs Hustru i Towneley-Skuespillene. Det er her sik- 
kert af Betydning, at det drejer sig om en Person, om 
hvem Bibelen næsten ikke taler; der var da ikke stor 
Fare for at støde nogen Tilskuers Pietetsfølelse ved at 
gøre rigtig grundig Løjer, og man var paa Forhaand 
sikker paa i hvert Fald at vinde Bifald hos Ægtemændene. 
Forfatteren af „Noah og Arken" (Town. III) nægter sig 

da heller ikke noget i Retning af grov Komik; og han 
har forstaaet sine Sager; det maa man lade ham 
m , Noah indføres først som den stilfærdige^ 

tænksomiæ Mand, hventSlægtens tunge Skæbne 
siden Syndefaldet stadig, ligger paa Hjerte. Da Gad 
aabenbarer sig for* ham og befaler ham at bygge Arken 
og bringe sin Familie' om Bord, svarer han med. største 
Beredvillighed, men hans Beklemthed grrer sig Lult v saa 
snart han bliver ene*): „Herre," siger han. til Gud, »jeg 
vil skynde mig hjem, saa hurtig jeg kan, og spørge min 
Hustru, hvad hun siger dertil (Exit Deus) y og jeg er meget 
bange for, der bliver Spektakel mellem os to; for hun 
er svært pirrelig og bliver tit vred for en ringe Ting; 
dersom noget gaar galt, er hun straks i Harnisk." Han 
gaar hen til Hustruen. „ Gud være med dig, kære Hustru; 
hvordan har du det?' Hustruen: „Gid jeg faa en Ulykke, 
om jeg ikke har det saa meget værre, siden jeg ser dig; 
sig mig straks, hvor du har været saa længe. For din 
Skyld kunde vi lige saa gerne dø af Mangel som blive i 
Live; du gør, hvad du har Lyst til, mens vi slider og 
slæber, og saa har vi det dog meget knapt med Mad og 
Drikke." Noah: „Hustru, der er slemme. Nyheder for 
os to." Hustr.: „Ja, du er en rigtig Kryster; du har 
altid noget at være ræd for,**) enten det saa er Løgn 
eller sandt. Men Gud ved, jeg er bleven daariigt for- 
sørget; fra Aften til Morgen taler du altid om Sorg. — 
Gud give dig engang saa meget deraf, at du kunde blive 



•) Town. III, 182 flg. 
••) Smlgn. Cursor Mund i, 1733 flg. (Nordengelsk Digt, 14. Aark) 
om Noah: „Han sagde Grunden til mangen en Mand, hvorfor han 
begyndte at bygge saadant et Skib; alle svarede de ham med 
Spottegloser og sagde: „Hvorfor er den Karl saa bange?" De 
syntes, det var meget underligt, sagde de, at han var saa bange 
for ingenting." Mon dette ikke skulde være den første Spire til 
Hustruens Bebrejdelser her? 

mæt. 1 — Vi Kvinder maa dog forbande alle daarlige 
Ægtemænd. Ja, ved vor Frue, som har løst mig af mine 
Baand, jeg bar faaet et smukt Eksemplar; bliver han 
vred, maa jeg staa med sorgfulde Miner og vride begge 
mine Hænder af Frygt; hele Resten kan saa for ham 
gaa, som den vil. Men jeg skal nok ved en eller anden 
Lejlighed faa den Glæde, halvt med Spøg, halvt med 
List, at faa betalt ham hans Ulejlighed i klingende Mønt. * 
Noah: „Aa, saa hold dog Mund, dm So, eller jeg skal 
stoppe den for dig.* Hustru: „Slaar du, saa skal jeg 
min Sandten give dig igen." 

De slaas under livligt Skænderi. Hun forsikrer, at 
bon skal ikke gaa fra Stedet i Gæld til ham; han skal 
faa* 3 for 2<? og Noahs Smertensudbrud (A, mary, thou 
smytis ill) viser, at det ikke er tom Pral. Han lover 
ogsaa hende prompte Betaling, men man faar ikke Ind- 
tryk af, at han er just saa vederhæftig som hun. Efter 
et af hendes Kampraab siger han: ,Du kan baade bide 
og hvine i vilden Sky; om ogsaa det er hende, der 
slaar, saa skriger hun i eet Væk; jeg tør svare for, at 
der findes ikke Magen til hende paa hele Jorden.* Han 
vil gerne se at opnaa en nogenlunde hæderlig Fred og 
siger: „Men nu vil jeg være barmhjertig, for jeg har 
travlt. * Hun svarer: „Her er ingen, der holder paa dig; 
gaa dog endelig! Jeg skal love for, vi vil savne dig. — 
Men nu skal jeg til at spinde.* Noah: „Ak ja> far vel 
da! Men hør, Kone; bed flittigt for mig, til jeg kommer 
tilbage til dig." Hustruen: „Ja, jeg skal min Sandten 
bede for dig, ganske som du beder for mig." Og der- 
med gaar hun ud. 

Da Noah er færdig med Arken og gaar hjem for at 
faa sin Familie indskibet, blusser Striden op paa ny. 
Noah: „Kom her lidt rask, Hustru, og lad mig raadføre 
mig med dig; vi maa alle sammen flygte herfra i Hast." 
Hustruen spodsk: „Hvad, Herre? Hvad fejler eder? 

Hvem angriber eder? Hvis I er bange, gør I jo bedst i 
at flygte/ Noah: „Nej, nu er der andet Garn paa Rullen, 
min Mor/ Hustruen: „Fortæl mig det hele; ellers faar 
I Utak/ Noah fortæller hende alt, hvad Gud har sagt 
til ham om Arken og Syndfloden, og siger, at nu skal 
de skynde sig om Bord. Det gør dog Indtryk paa den 
tapre Dame; hun erklærer, at hun ved hverken ud eller 
ind ; hun ryster og bæver af Angst ved den Fortælling. 
Noah siger trøstende, at hun skal ikke være bange, men 
skynde sig at pakke deres Sager sammen, saa de inden 
Middag kan være i Skibet. Deres 3 Sønner er ivrige for 
at hjælpe til, og Moderen føjer ret overflødigt en Trusel 
om Prygl til, hvis de ikke hjælper hende godt. Noah 
begynder at føle sig helt vel og ovenpaa: „Nu er vi der, 
hvor vi bør være" (o: ved Skibet), siger han. »Saa, 
mine kære Børn, se nu at faa alle vore Sager, vort Kvæg 
og vort Gods ind i dette Fartøj her/ Men ak! hvor 
længe var Adam i Paradis? Hans Hustru bliver rent 
balstyrig ved Synet af Arken: „Saa sandt det maa gaa 
mig godt/ udbryder hun, „har jeg aldrig før været inde- 
spærret i saadan en Østersskal som denne. Jeg kan min 
Tro ikke se, hvad der er for, og hvad der er bag. Men 
Gud velsigne dig, Noah! Skal vi virkelig spærres inde 
her?" Noah: „Ja, Mor, som det bør sig være, maa vi 
her vente paa Guds naadige Hjælp; kom derfor med en 
god Villie herind, Hustru/ Hustruen: „Min Herre, ingen 
skål faa mig til at vende (ordret : hverken for Hans eller 
for Grete vender jeg) mit Ansigt derhen, før jeg har 
spundet et Stykke paa min Rok (o: Haandten) her paa 
denne Høj. Jeg gad nok se den, der skal faa mig med. 
Nu sætter jeg mig ned, og jeg raader ingen Mand at 
hindre mig,, dersom han da ikke vil have Prygl/ Noah 
gør hende opmærksom paa, hvordan alle Himlens Sluser, 
store og smaa, er aabne, hvorledes de 7 Planeter har 
forladt deres Stade, hvordan Tordenskrald og Lyn om- 

styrter de stærke Haller og Bure, Slotte og Taarne ; han 
ser forfærdet paa de stærke Byger, der driver omkring, 
og beder sin Hustru holde op og hastig komme ind i 
Skibet. Hendes sarkastiske Lune er fremdeles spillevende. 
Ja vist, Noah, gaa du hen og lap dine Sko; des bedre 
holder de ud/ svarer hun. Nu begynder hendes Sviger- 
døtre at bede hende. Første: »Gode Moder, kom nu 
snart ind, for alt er overtrukket, baade Solen og Maanen.* 
Anden: „Og Vinden blæser skarpt, og Bølgerne stiger 
saa hurtigt; saa du maa komme ind, Moder. 14 Hustruen: 
, Jeg vil min Tro spinde, saa I kan lige saa godt spare jeres 
Snak.* Tredie: „Dersom I vil, Moder, kan I spinde i 
Skibet/ Noah: „Hør nu for anden Gang, Kone, kom 
ind, om vi skal være Venner. - Hustruen: „Jeg bryder 
mig ikke en Døjt om, enten jeg har dit Venskab eller ej; 
jeg vil spinde denne Ten fuld her paa Højen, før rører 
jeg ikke en Fod.* Noah: „Ved St. Peder! er vi da gale? 
Vil du ind, saa kom nu uden videre Vrøvl.* Hustruen : 
„Ja Vandet er kommet saa nær, at jeg ikke sidder tørt, 
saa nu vil jeg skynde mig at komme i Skibet i en Fart; 
ellers er jeg bange, jeg drukner her.* Noah: „Kone, 
det bliver sikkert dyrt købt, at I ventede saa længe 
uden for Skibet.* Hustruen: „Jeg gaar ikke fra Døren 
midt ind i Skibet, fordi du befaler det* Noah: „Du 
skal min Tro smage Pisken, fordi du har trukket Tiden 
saadan ud/ Hustruen: „Ih, skaan mig endelig ikke, 
men gør ganske som du synes ; dine store Ord skal ikke 
flaa Huden af mig.* Noah: „Ja vent nu lidt, Kone, saa 
skal du tømme din Skaal til Bunden, for prygles skal 
du med denne Stok, til du stinker. Naa, sig mig, er 
Pryglene gode?" Hustruen: „Hvad behager?* Noah: 
»Tal! bed om Naade, siger jeg." Hustruen: „Og jeg 
siger nej.« Noah: „Gør du det ikke, saa skal jeg paa 
Timen slaa Hovedet i Stykker paa dig." Hustruen: 
»0 Gud, hvor vilde jeg dog have det godt og være vel 

tilfreds, om jeg engang kunde søbe minKaal som. Enke; 
jeg skulde ærlig og redelig betale de Par Skilling for en 
Sjælemesse for dig, og saadan tænker sikkert flere af de 
Hustruer, jeg ser her i Stuen ; saadant et Liv maa de 
føre, at de ønsker, deres Mænd var døde (man tænke 
sig hendes dydelige og ærbare Svigerdøtres Rædsel ved 
denne Beskyldning!); thi det vilde jeg ønske, vor Far 
var, saa sandt jeg haaber nogen Sinde at spise Brød." 
Her tvinger Noahs Ærgrelse ham til at stille sig hen og 
tale til Publikum: „I Mænd, som har. Hustruer; dersom 
I elsker eders Liv, saa av deres Tunge, inden de bliver 
for gamle; det er mig, som mit Hjerte skulde briste, ja 
Lever og Lunge -med, naar jeg ser saadan Strid mellem 
Ægtefolk; men jeg skål, min Salighed, tugte denne her.* 
Hustruen: „Det kunde være, I kom galt fra det, sølle 
Pjalt" (Nicholl nedy). Noah: „Jeg skal faa dig gjort 
saa stille som en Sten, din Ufredsstifter! Jeg skal slaa 
din Ryg og dine Knokler sønder og sammen.* De slaas. 
Hustruen: „Av, aa ve! jeg dør! Gid du ske en Ulykke, 
dit Skræmsel!* Noah: „Se, hvor han kan hyle, og saa 
ligger jeg dog underst. Men hør ,nu, Kone, lad os puste 
lidt, for min -Ryg er næsten itu.* Hustruen: „Og jeg 
er banket saa blaa, at jeg aldrig forvinder det." De 
gaar ind i Arken. 

Nu — lidt sent — træder Sønnerne til som Freds- 
mæglere og sætter Forældrene blidt og alvorligt i Rette 
for deres Ufredsommelighed. Noah gør en Dyd af Nød- 
vendigheden og svarer faderligt: „Vi vil gøre, som I 
beder os, kære Børn; vi vil ikke mere være vrede.* Og 
han skynder sig til Roret. Fra nu af indtræder det 
skønneste Forhold mellem Ægtefællerne. Noah forbliver 
uantastet i sin Plads som Familiens Overhoved; hans 
Hustru søger Beroligelse hos ham over for Havets og 
Himlens Rædsler; medens han lodder, styrer hun Skibet 
for ham; og da de støder paa Grund, søger hun Oplys- 

ning hos hans højere geografiske Kundskab og faar at 
vide, at de sidder fast <paa Armeniens Bjerge. Derpaa 
spørger Noah som galant Ægtemand sin Hustru til Raads 
om, hvilken Fugl han skal sende ud, og faar af hende 
det uheldige Raad at sende Ravnen; da denne har viet 
sig tupaalidelig, sender han af egen Tilskyndelse Duerne 
bagefter; men, som sagt, intet forstyrrer Harmonien i 
den lykkelige Familie. Da Noah til Slutning siger, at 
alle de stolte er faldne og kastede i Helvede, fordi de 
er døde i ideres Synder, viser Hustruen endogsaa en for 
Middelalderen ualmindelig Mildhed over for dem, der er 
gaaede til Helvede, idet hun siger: „Kan de aldrig slippe 
bort derfra igen?* hvortil Noah svarer: „Slippe? Nej 
vistikke; men han, som har Magt, vil tænke paa deres 
Ulykke og give dem Adgang til Naaden. tf Som man 
ser: alt er, som det skal være; i aandelige Sager som i 
de materielle er Manden bleven Kvindens Hoved. 

Det vilde nu sikkert være naivt rat tro, at her var 
tilsigtet en Karakterudvikling fra Forfatterens Side, saa- 
ledes at Noahs Hustru virkelig skulde have omvendt sig, 
saa snart hun var kommen ud at -sejle med Arken og 
havde set, at hendes Mand havde Ret. Nej, Sagen for- 
holder sig vistnok saaledes, at Noah i Slutningen af 
Stykket har faaet sin rigtige, egen gamle Kone igen, 
saadan som hun var, før et forlystelsessygt Publikum 
havde fundet paa at forlange, at der skulde være noget 
at le af i et Mysterieskuespil. Den Fru. Noah, som op- 
træder under hele den første Del af Stykket, er i saa 
Fald et senere tilkommet Kvindfolk, der lidt efter lidt 
har fortrængt den ærbare, lydige Hustru fra hendes 
Plads og faaet Størstedelen af det engelske Folk til rent 
at glemme den Stakkels Eksistens. Noget saadant aner 
man i hvert Fald, naar man sammenstiller de forskellige 
Noahs Hustruer, Mysterierne har at opvise, , og ser, at 
den lydige, stilførdige Hustru findes, om end i nogle 

Mysterier, hvis Alder sikkert nok er senere end de nord- 
engelskes; nemlig det franske Mistere da Viel Testament 
og den engelske Samling, der bærer Navnet Ludus Co- 
ventriæ. Begge gør Indtryk af at have hende i en ret 
oprindelig Form ; den minder i hvert Fald ikke saa lidt 
om Enkeltheden og Knapheden i det liturgiske Skuespil, 
der var Mysteriernes første Spire. 
Mistere du Tiel Noahs Hustru i Mist. V, T. er fjernt 
Testament. fra enhver Lighed med den haandfaste 
Dame, der er skildret ovenfor. Hun bærer det velklin- 
gende Navn Phuarfara, medens Sem, Kam og Japhets 
Hustruer hedder Persia, Gathaflua og Fliva, men med 
Undtagelse af disse klangfulde Navne er den eneste Pynt 
Forfatteren har givet dem, deres fuldkomne Underkastelse 
under deres Ægtemænds Villie og Dom. Skabelonen er 
ganske den samme hos dem alle 4; havde de ikke Nav- 
nene, vilde det være umuligt for deres respektive Ægte- 
mænd og for Læserne at holde Rede paa dem. Phuarfara 
tilskynder Noah til at holde en Formaningstale til deres 
Børn om at vogte sig for at følge det slette Eksempel, 
Seths Sønner har givet. Han gør det, idet han siger 
om dem, at da de saa Kains Døtres Skønhed, tændtes 
der en ulovlig Elskov i deres Hjerte, som højlig maa 
mishage Gud, og at deres hede og brændende Tøjlesløs- 
hed til sidst vil styrte dem i Fordærvelse. Hans Børn 
svarer parvis, Mand og Kone. Sem: »Jeg har Persia, 
min Hustru, og hun er mig nok. u Persia: »Fader Noah, 
af et oprigtigt Hjerte vil jeg tjene Sem, min Ægtefælle, 
og adlyde hans Lyst og Villie næst efter Guds.* Kam 
svarer for, at baade han og hans Hustru til enhver Tid 
vil tjene og adlyde deres Fader Noah, og Gathaflua for- 
sikrer, at naar de blot har deres ærlige Udkomme, ønsker 
de ikke mere; hele deres Hu staar til at vandre paa 
Dydens Vej. Japhet og Fliva er ikke mindre dydige; 
hun har ikke andet Ønske i Verden end at behage sin 

Mand og sin Svigerfader. Saa paalægger Noah dem 
indtrængende at vogte sig for at søge slet Selskab, da 
det vil kaste et stygt Skær over dem, om de ogsaa selv 
er gode Mennesker. Sem erklærer sig trøstet og styrket 
af Faderens smukke Tale, hvorefter Moderen holder en 
Formaningstale til sine Sønner om samme Emne. Hun 
tilføjer en venlig Slutningsbemærkning til Svigerdøtrene, 
om at hun hetragter dem som sine egne kødelige Børn. 
De svarer ærbødigt og passende, og til sidst udveksler 
Noah og Hustru smukke Ord og fromme Tanker om den 
menneskelige Naturs Syndighed og Livets Forgængelighed. 
Da Noah viser sin Familie Arken, roser Sem med sønlig 
Beskedenhed Arbejdet, og Phuarfara (modsat Hustruen 
i Town, III) siger, at man kunde ikke ønske sig smuk- 
kere Fartøj: „Den er rummelig og stor, men, min Ven, 
maa jeg spørge dig, hvorfor du har bygget den?" Noah: 
„Du skal en Dag faa det at vide." Phuarf.: „Naar det 
behager dig.* Derpaa sender Noah sin Hustru bort, 
fordi han vil bede til Gud; hun afholder imidlertid sine 
Sønner og Svigerdøtre fra at forstyrre ham under Bønnen. 
Hun modtager derefter med største Blidhed Budskabet 
om Syndfloden ; heller ikke gør nogen af Parterne mindste 
Indvending, da Noah anordner, at Mænd og Kvinder i 
Arken skal leve adskilte for at bevare en streng sædelig 
Afholdenhed, saa længe Syndfloden varer. Den paaføU 
gende Scene, hvor de druknende siger deres sidste Ord, 
er lige saa livlig, som den foregaaende har været stil- 
færdig kedsommelig. Paafaldende er det, at de mest 
gudsforgaaede Kvinder, som Ada og Silla, dør i from 
Erkendelse af deres Synd og Straffens Retfærdighed og 
anraabende Gud om Hjælp. Phuarfara og hendes 3 Svi- 
gerdøtre udtaler for hverandre deres Følelser ved det 
passerede; de vil tage mod Guds Advarsel, gøre gode 
Gerninger og tænke paa Fremtiden. De er meget for- 
færdede, da Arken til sidst flyder saa højt oppe. Phuaiv 

XI. 2 

fara siger: „Gud tilgive os vore Synder, hvis vi har be- 
gaaet Synd imod ham." Svigerdøtrene: „Ak, hvor flyder 
vi dog hen? — Den almægtige Gud hjælpe os! - Nu 
er da alle Mennesker døde og vi alene tilbage." — Da 
Gud til sidst giver Tilladelse til, at de maa gaa ud af 
Arken, siger Sceneanvisningen, at hver af Mændene skal 
tage sin Hustru ved Haanden, og saa skal de gaa ud 
parvis i den rette Orden, med deres Dyr og Fugle. Da 
Noah og hans Sønner bygger et Alter for at ofre Tak- 
offer, bærer ogsaa Kvinderne hver sin Sten dertil og er 
glade og stolte over at maatte hjælpe til. 

Samme Type er Noahs Hustru i Ludus 
oven ry. Q oven ^ r j æ fj un opfordrer ligesom den franske 
ved Stykkets Begyndelse sin Mand til at formane Børnene, 
Han gør det, og Sønnerne lader Formaningen passere 
videre til deres respektive Hustruer, der alle svarer med 
største Ydmyghed og Lydighed. Hele Handlingen er 
ganske parallel med den franske, blot med nogle smaa 
Afvigelser, som dog er værd at notere. 1. Medens de 
franske Hustruer kun taler om Lydigheden mod deres Mænd, 
siger de engelske, at de vil lyde Gud, eller i det højeste, 
som Jafets Hustru: „Jeg er din Hustru og beder om det 
samme" (at Gud vil frelse dem). 2. Om Bord i Arken 
er der ikke, som i det franske Stykke, Tale om nogen 
Adskillelse efter Køn, men hver Mand taler stadig med 
sin Hustru. 

Den store Lighed mellem disse to Syndflodsskuespil 
kan ikke andet end være paafaldende. Der er vistnok, 
hvad Alderen angaar, intet til Hinder for, at Ludus Co- 
ventriæ kan være paavirket af det franske Skuespil; 
derimod er det, efter hvad der hidtil er oplyst, vistnok 
ganske usandsynligt, at noget af dem skulde være tid- 
ligere end York-, Towneley- og Chesterskuespillene, men 
derfor kan den Skikkelse, Noahs Hustru har hos dem r 
vel nok være den oprindelige, uforfalskede. At ingen 

af de andres (York. Town. Chester) er oprindelig, synes 
mig bl. a. ret tydeligt at fremgaa af den morsomme 
Maade, hvorpaa Opsætsighedsscenerne er flikkede ind paa 
en sagtmodig Baggrund, i York og Towneley-Mysterierne 
i eet Stykke, i Ghesterstykkerne endogsaa i to. 

Her begynder alt saare fredeligt og godt. 
" Noah siger, at baade Mænd og Kvinder skal 
hjælpe til at bygge Arken. Hans Hustru svarer: »Vi 
skal bringe Tømmer til jer, for vi kan ikke gøre andet; 
Kvinder er for svage til at paatage sig noget stort Ar- 
bejde.* 4 Og baade hun og Svigerdøtrene hjælper til efter 
bedste Evne og med en god Villie. Men da Noah siger, 
at de skal gaa ind i Arken, begynder Spektaklet. Hu- 
struen viser sig nu pludselig uenig med ham og temmelig 
stærk i Munden. Da Noah anden Gang opfordrer hende 
til at gaa ind, svarer hun: »Ved Kristus, ikke før jeg 
ser større Nødvendighed derfor, om du saa staar hele 
Dagen der og glor." Noah beder hende: „Gode Hustru, 
hold op med al den Staahej, du gør her; lad saa være, 
du mener, det er dig, der er Herre, og det er du ogsaa, 
ved St. John!" Hustruen slaar her aldeles brat over i 
den hjælpsomme Rolle, og tillige med Sønnekonerne 
hjælper hun til at faa alle Dyrene og Fuglene i Arken. 
En morsom Sceneanvisning siger derpaa: „Saa skal Noah 
gaa ind i Arken med hele sin Familie, hans Hustru und- 
tagen, og der skal - være Brædder rundt om Arken, og 
paa Brædderne skal alle Dyrene og Fuglene være malede. u 
Nu er det høje Tid at komme i Hus. Noah kalder lidt 
barsk og ikke saa lidt nervøst paa sin Hustru, men hun 
har nu fundet paa, at hun vil ikke gaa i Arken, uden 
hun kan faa alle sine Veninder med. „De skal, ved St. 
John, ikke drukne,* siger hun, „om jeg kan frelse deres 
Liv. De holder ved Gud rigtig meget af mig. Hvis du 
ikke lader dem slippe med ind i den Kiste, du har der, 
saa kan du ro, hvorhen du lyster, for mig og se dig om 

2* 



Digitized by VjOOQIC 



20 Cathrine Carstensen 

efter en anden Hustru.* Efter at Sem først, paa Noahs 
Befaling, forgæves har forsøgt at snakke Moderen til 
Rette, foreslaar Kam, at alle 3 Sønner skal hente hende, 
og Noah tager mod Tilbudet. Paa dette Tidspunkt synges 
en Sang, der kaldes „TheGoodGossipes Song* (de kære 
Veninders Vise); Sangeren maa sikkert efter Indholdet 
være Noahs Hustru: »Vandet kommer vidt og bredt fra 
alle Sider voldsomt strømmende ind; jeg er rent ude af 
mig selv af Frygt for at drukne; gode Veninder, lad os 
rykke nærmere. Og lad os drikke et Bæger, før vi tager 
af Sted; det har vi jo ofte før gjort;*) du drikker en 
halv Pot i eet Drag, og det vil jeg ogsaa gøre, før jeg 
gaar herfra. Her er en Kande fuld af god og stærk 
Malmsey (Malvaeier) ; den vil fryde baade Hjerte og Tunge; 
den vil vi drikke sammen her, om saa ogsaa Noah synes, 
vi bliver alt for længe borte.* Her bryder Sønnerne ind 
i Drikkelaget, for at hente Moderen, men hun vil ikke 
gaa uden at faa alle sine Veninder med. Saa hugger 
Sem Knuden over: »Jo, min Sandten skal du, Moder, 
enten du vil eller ej." Hun maa bøje sig for Over- 
magten, men hendes Arrigskab stiger saa højt, at da 
Noah byder hende velkommen i Skibet, langer hun ham 
en ud og siger: „Den skal du have for det Bud, du 
sendte mig." Noah farer op, men besinder sig straks 
paa, at det er mest profitabelt i Øjeblikket at holde Fred; 
han mærker Skibet bevæge sig og ser, at Vandet spreder 



*) Naar der i de engelske Mysterier er Tale om, at Kvinder 
drikker, er de enten paa Afveje eller Hedninger. Smlgn. Maria 
Magdalene og Lapsen Coryoste, Digby PI. Mar. Magd. 536 fle.; 
„Kyng of Marcyll" og hans Dronning smstds., hvor den hedenske 
Konge viser sig som en meget høflig Ægtemand og forlanger 
Vin og Krydderier (Confekt) bragt ind for at drikke med Dron- 
ningen; Pilatus og Hustru, York XXX 98 flg., hvor Pil. endelig 
vil tømme et Bæger med hende, inden hun forlader ham. — Det 
var vel ikke uden Grund, at der i Middelalderens Skuespil lød 
advarende Toner om Kvinders Drikfældighed. 

sig ud over Landene. Og hermed ender Striden ; Resten 
er fredelig. — Man ser altsaa, at den arrige Hustru her 
er kilet ind i den hjælpsomme og lydige i to adskilte 
Stykker. 

I Yorkmysteriet er Fremstillingen beslægtet 
baade med Towneleys og Ghesters. Noah be- 
gynder med at udtale Glæde over sin Husstand: .Tre 
smukke Sønner og en værdig Hustru har jeg til stadig 
at lyde mine Ord.* Den sidste viser sig imidlertid snart 
baade opsætsig og spydig. Bilder Noah sig virkelig ind, 
at hun vil forlade det faste Land og begive sig ud paa 
saadan en sindsforvirret Rejse ? Nej, hun "er ikke saadan 
parat til at gaa ud paa Opdagelsesrejser over alle Fjel- 
dene. Hun opfordrer sine Børn til at komme og gaa 
med hende ind til Byen, og Noah skulde saamænd hellere 
komme ned fra Arken og tage sig noget andet for. Han 
maa vist være ved at gaa fra Forstanden. Hun skraaler 
op og skælder ud og angriber med fuldstændig Foragt 
for al Logik sin Mand fra de forskelligste Kanter; hun 
prygler ogsaa løs paa ham, hvad han tager med stor 
Sagtmodighed, og da hun indser, at hun nødvendigvis 
maa i Arken, forlanger hun at faa sine Veninder og 
Kusiner med. Til sidst glider det hele dog i Lave, her 
som i de andre Stykker. Noah regerer faderligt, besvarer 
Forespørgsler og fordeler Arbejdet med Dyrene mellem 
Mænd og Kvinder. Senere hen kommer Hustruen stil« 
færdigt og beskedent tilbage til at omtale de Venner og 
Frænder, som de har ladt tilbage i Vandet, men Noah 
beder hende med rolig Overlegenhed spare sine Klager, 
for de er alle druknede og har maattet betale dyrt for 
deres Synd. — Sluttelig kommer han helt ovenpaa. Da 
en af Sønnerne mener, at Regnbuen i Skyen maa betyde, 
at nu skal Verden bestaa for evigt, svarer Noah: „Nej* 
den skal engang blive ødelagt ved Ild og aldrig blive til 
Verden igen." Saa bliver Hustruen meget forknyt ved 

Tanken om, at de endnu kan have saadan en Elendighed 
tilbage at gaa igennem, men Noah trøster hende med, 
at til den Tid har hun været død i mange hundrede Aar. 

Der findes endnu eet Syndflodsskuespil paa engelsk 
Grund (dog kun som Brudstykke), det, der stammer fra 
Newcastle-on-Tyne.*) Det er paa flere Punkter afvigende 
fra de øvrige og synes paavirket af Beretningen om 
Syndefaldet. Djævelen kommer her til Noahs Hustru, 
medens hendes Mand er ude for uden hendes Vidende 
at bygge paa Arken. Han er naturligvis interesseret i 
at forstyrre saadant et godt Arbejde, og han raader 
Hustruen til at give Manden en stærk Drik, som han 
forsyner hende med (Vin?), for at faa ham til at sige 
hende, hvad han har for; og han forsikrer hende, at det 
Arbejde, Noah er i Færd med, vil styrte baade hende 
og hendes Børn i Fordærvelse, hvis hun ikke faar det 
forpurret. Hun skal endelig ikke tro sin Mand, om han 
siger det modsatte. Noahs Hustru er lige saa let for- 
blindet af den djævelske Veltalenhed, som hendes Stamme- 
moder Eva var det. Da Noah kommer hjem, tager hun 
venligt imod ham, beklager ham, fordi han er saa træt, 
og byder ham en Læskedrik. Men da Noah saa ganske 
rigtig bliver aabenmundet af Drikken og fortæller hende 
om Syndfloden og Arken, giver hun ondt af sig og ønsker, 
at Djævelen vil gaa med ham, naar han skal i Skibet. 
Djævelen har for øvrigt lovet at følge hende om Bord. 
— Noah beder saa Gud om Styrke til at tugte sin gen- 
stridige Hustru, hvorpaa han trøstig prygler løs paa hende, 
og en Engel fra Himlen forsikrer ham, at de Prygl skal 
blive vide kendt og have god Virkning. — Her er, som 
man ser, intet Spor af Haandfasthed hos Hustruen. 

Man vil finde eet fælles Træk i de forskellige Frem- 
stillinger af Noahs stridbare Hustru; det, at hun bliver 



■ *) Udg. i Gøteborg Universitetets Aarsskrift for 1897. 

skikkelig, saa snart Arken begynder at sejle. Mon dette 
ikke, som ovenfor sagt, betyder, at Noahs egen, ægte 
Hustru var from og skikkelig; da saa Publikum begyndte 
at forlange Ekstraunderholdning i Retning af Komik o.desl., 
blev Hustruen ved Tidernes Ugunst en brugbar Bajads; 
men Løjerne kunde selvfølgelig bedst drives i Pavser eller 
dog paa de stilfærdigste Steder af Handlingen; da denne 
under Stykkets Gang blev livligere ved de stigende Vande, 
Spændingen for, hvordan Arken skulde bjærge sig, Fug- 
lenes Udsendelse osv., traadte Bajadsen tilbage, og det 
faldt ingen ind, at der var noget til, der hed Konsekvens 
i Karakterskildringen, og at denne kunde blive, mildest 
talt, lidt svækket ved, at Hustruen i Resten af Stykket 
talte med sin oprindelige fromme og dydsirede Røst. 

Det er forøvrigt, som ovenfor sagt, sjældent i de 
engelske Mysterieskuespil, at Konen er „Rasmus*. I2det 
Hyrdespil (Town. XIII) skizzeres let en af Arten. 
T 2den Hyrde klager sig først over alt det, 

# en Hyrde maa lide af Sult og Kulde , men 
gaar hurtig over til at klage over Ægteskabet. „Vi stak- 
kels Ægtemænd udstaar meget ondt. Atter og atter, ja 
tit og mange Gange har vi Sorg og Bekymring. Se til 
sølle Hønemor hjemme ; hun kagler frem og tilbage, men 
begynder hun at jamre sig og skælde ud, saa ve Hanen ! 
for han er lænket om Fødderne. De gifte Mænd er ikke 
forvænte med at faa deres Villie; naar det gaar aller- 
haardest til for dem, maa de sukke i Stilhed. Gud ved, 
at de bliver kørt stramt og slemt nok, men hverken i 
Stuen eller i Sengen siger de noget dertil. Jeg har faaet 
mit Læs at trække og kan min Lektie. Det er slemt for 
den, som engang er bundet, for han maa blive, hyor 
han er.* Det undrer ham højlig, at Mænd, der er komne 
til Skelsaar og Alder, vil gifte sig for anden Gang. Hvad 
ondskabsfuld Skæbne driver dem dog, saa at nogen vil 
binde an med 2 Koner, ja med 3. Der er dem, som 

har Sorg nok af een, men saa meget ved han da, at 
den, der har mange, er til Bunds ulykkelig; han faar 
saamænd Kærligheden at føle. Han advarer de unge 
Mænd : „I unge, giftefærdige Mænd, for Guds Skyld, som 
købte jer dyrt, tag jer vel i Agt for at indgaa Ægteskab, 
og husk paa, at det er til ingen Nytte at sige bagefter: 
„Havde jeg bare vidst det!* Mangen stille Sorg og Be- 
kymring har Ægteskabet bragt; og mangen skarp Byge 
dertil; for du kan fange i een Time, hvad der vil svide 
haardt til dig, saa længe du lever. For, saa sandt jeg 
nogen Sinde har læst Epistelen, jeg har faaet en at trække 
sammen med, der er saa hvas som en Tidsel og saa 
rivende som en Tjørnekvist. Hun har Øjenbryn som 
Børster og et surt Ansigt; fik hun blot en Dram, skulde 
I høre, hvor klart hun kunde synge sit Paternoster. Hun 
er saa tyk som en Hval og har et Par Potter Galde i 
sig; ved ham, der døde for os alle: jeg vilde ønske, jeg 
var løbet væk fra hende i Tide.* 

I Hyrdespillet i Chester Plays hører man ogsaa lidt 
om Tøffelregimente, derunder om Haandgribeligheder fra 
det svage Køns Side. De 2 Hyrder kalder paa den 3die; 
da han kommer frem, fortæller han, at han var ved at 
koge Salve til sine Faar, „og for at min Kone ikke skulde 
mærke noget til, hvad jeg havde for, var jeg i Færd med 
at skure en gammel Pande med Sand og Grus; for det 
er jo ikke nogen ukendt Sag for de gode Ægtemænd, 
som er her til Stede, at hver en Mand maa bøje sig for 
sin Kone, og det i Almindelighed af Frygt for Prygl/ 
Han tilstaar, at han ogsaa er meget bange for, at hans 
Kone skal banke ham; men nu vil han lægge sine Sager 
fra sig og sætte sig lidt sammen med de andre. De 
lukker saa op for deres Madposer, og det er ret pudsigt 
lige efter det foregaaende at høre den forkuede Ægtemand 
regne de gode Sager op, hans grumme Ægtehustru har 
forsynet ham med. Hun sulter ham da i hvert Fald ikke. 

Dette er i Hovedsagen, hvad de engelske Mysterier 
har at meddele om den Hustru, som aabenlyst trodser 
sin Mand, ja indlader sig i Haandgemæng med ham, 
naar Lejlighed gives. Ser vi nu hen til de franske, da 
er en saadan Skikkelse ganske ukendt i Mistere du Viel 
Testament. Naar den opsætsige Hustru forekommer her, 
bruger hun, for det første, aldrig andre Vaaben end 
Munden, og hun er, for det andet, aldrig frit tildigtet, 
men støtter sig paa Bibelens Beretning. Ganske vist er 
der (Mist V. T. 4926— 69) en Scene, hvor Ada og Silla 
skælder deres gamle, blinde Ægtemand Lamech ud og 
det i temmelig grove Udtryk, men her er det, fordi Moder- 
følelsen er kommen i Oprør hos Ada, idet Lamech har 
dræbt sin og hendes Søn Tubalkain ved et Vaadeskud.*) 
Og det er et Træk, som det senere skal vises, der er 
fælles for de franske og engelske Mysteriers Behandling 
af Kvinden, at Moderen opirres til det yderste, saa snart 
hendes Børn angribes. Her falder da ogsaa Ord som 
„blinde Køter", „infame, afskyelige Morder", „gale Hund, 
du som er besat af Djævelen. * Silla stemmer i med; 
— det vilde vist være utænkeligt, at en Kvinde ikke i 
saadant et Tilfælde skulde stille sig paa Moderens Side — 
og Lamech bliver saa forfærdet, at han udbryder: „Nu 
har jeg da faaet Plage nok; jeg vil aldrig faa Ro eller 
Fred. Disse 2 Kvinder vil til enhver Tid gøre mig uendelig 



*) Det eneste af de engelske Mysterier, der har denne Begi- 
venhed, er Cov. (IV) S. 44, 45, men her er dog nogle temmelig 
store Afvigelser i Behandlingen. Drengen, som Lamech skyder, 
siges ikke at være af hans Familie; L. dræber ham i Vrede, fordi 
han har været Skyld i, at han, som er blind, kom til at skyde 
Kain, og Kvinderne nævnes slet ikke; ellers kunde det, sammen- 
holdt med andre Overensstemmelser mellem Mist. V. T. og Cov. 
være ganske interessant, at der ogsaa paa dette Punkt lindes 
større Lighed end hos nogen af de andre engelske Serier. 

Fortræd, og jeg vil blive haardere straffet end Kain blev 
det for sit Brodermord.* 

Men i øvrigt er det kun i Henhold til Bibelens Beretning, 
naar Hustruen trodser sin Mand, og det er paa flere Steder 
tydeligt af den Maade, det er gjort paa, at det her, paa fransk 
Grund, aldrig er faldet nogen ind, at en opsætsig Hustru 
var af særlig dramatisk Virkning. Saaledes er Loths 
Hustrus Ulydighed gjort meget let og kort af, og Job 
klager vel ret bittert over sin Hustru; men der er ingen 
Udmalen, ingen særlig Interesse for Hustruens Opsætsighed, 
mindst af alt Skygge af Humor. 

Mest udført blandt de opsætsige Hustruer 
"i Mistere du Viel Testament er Dronning Vasthi 
i Skuespillet om Esther. Den Stakkel skal afgive en 
flatterende Modsætning til Esther, som igen skal være 
et Forbillede paa Jomfru Marie,*) og som fra først til 
sidst tituleres: „Humble Hester!* For at der nu kan 
komme Balance i Tingene, maa Vasthi nødvendigvis være 
et Uhyre af Hovmod, og hun fremstiller sig da ogsaa 
straks for Tilskueren med en Opfordring til sine 2 op- 
vartende Damer, Hertuginderne af Syrien og Alexandria, 
om at smigre hende rigtig til Gavns, hvad de begge gør 
med stor Virtuositet. De undser sig ikke engang ved at 



*) Se V. T. 47311 flg., hvor Mardokaj udtrykkelig fortæller 
Esther, at hun for sin Ydmygheds Skyld er bleven ophøjet til 
højfornem Stand, for at hun derved maa blive et Forbillede paa, 
hvorledes Jomfru Marie, den ydmyge og kostelige Blomst blandt 
Kvinderne, vil faa Herredømme over alle de andre. Esther har 
efter Forfatterens Mening een Opgave: at gaa rundt og være 
ydmyg. Idet hun første Gang træder frem for Ahasverus, er det 
med en sirlig Tale paa tre 8-liniede Strofer og een 4-liniet, i 
hvilken Ydmygheden flyder over alle Bredder, og hvor hver 
Strofe ender med.- Humble de cueur, parfaicte obeissance. Det 
er ganske ligegyldigt, hvad Kongen vil befale, hun skal nok lyde. 
Kongen tager hende da ogsaa straks for hendes Ydmygheds 
Skyld. 

fortælle hende, at hun er ydmyg af Hjertet, medens 
samtidig intet kan lignes ved hendes Glans og Hersker- 
magt; hun er den mægtigste Dame i Verden. Ulykke- 
ligvis kommer Ahasverus midt i sit Herreselskab i Tanker 
om, at Damerne er Selskabets Pryd (on dit, que femme, 
c'est la somme, si faict ou deffaict une feste), og han 
sender Bud efter Vasthi, „den blideste, bedste og fineste 
Dame, som er i mit Kongerige Indien; den ydmygste og 
lydigste Kvinde, som lever paa Jorden, hun, som ikke 
vilde vove nogen Sinde at sige mig et eneste Ord imod*. 
Da Budet kommer til Vasthi, bliver hun meget krænket 
over, at Kongen vover at befale hende noget, og svarer, 
at hun kommer ikke. Først støtter Hertuginderne hende 
i Opsætsigheden ; lidt efter bliver dog Fruen af Alexandria 
betænkelig og raader hende til at gaa, men uden Virk- 
ning. Alex.: „Frue, det er eders Ægtefælle; husk dog 
paa det!* Syrien: „Han har med stor Højtidelighed 
samlet alle sine fornemme Herrer." Alex.: „Og han 
ønsker at se, hvor fin og fornem I ser ud." Vasthi: 
„Hvad kommer det mig ved?* Syrien: „Og han vil se 
eder i al eders kongelige Glæde og Herlighed." Vasthi: 
„En anden Gang." Efter de affejende Ord synes Vasthi 
dog at blive lidt betænkelig og spørger sig selv: „Hvor- 
for vilde han have det? Skulde jeg have overvurderet 
min Magt?" Saa forsikrer hun gentagne Gange sig selv 
om, at hun er ligeglad. Lad ham kun sige om hende, 
at hun er stædig og stridbar; det Rygte vejrer Vinden 
bort. Kvinden bliver netop vurderet saa højt, som hun 
sætter sig selv og sin Ære, siger hun. — Da Budet kom- 
mer tilbage og ikke rigtig tør give Besked, bliver Ahas- 
verus urolig. „Hvad sagde Vasthi?" spørger han. „Er 
I stumme? Eller fra Forstanden? Hvad er det for for- 
færdede Miner og mærkelige Fagter? Saa svar mig dog. 
Hvad siger hun? Kommer hun eller kommer hun ikke? 
Hold mig dog ikke længere i Spænding, men sig mig 

det straks. Hvordan har hun det? Er hun syg eller i 
nogen Maade ilde tilpas? Jeg ved godt, at hun er sart 
som en Dugdraabe. Hun er saa fin som en Rose. Dersom 
der ikke var noget i Vejen, vilde hun skynde sig til mig/ 
— Da han faar Sandheden at vide, er han ved at kvæles 
af Harme; han holder en lang Anklagetale mod Kvinden 
og ender med at sige, at Kvindehjertet er fuldt af Op- 
blæsthed. „Hovmodige Løvinde/ udbryder han rasende, 
„har du virkelig vovet at modsige mig?" Hans Mænd 
beder ham endelig ikke tage sig den Sag til Hjerte; den 
ene efter den anden kommer frem med sine Meninger 
om Kvinden. Haman siger, at den Mand tager meget 
fejl, som tror, at han har Magt over en Kvindes Villie; 
det er rent umuligt. Er der noget, han vil, saa vil hun 
det ikke, og vil han ikke en Ting, saa vil hun den ganske 
bestemt. Bagathan siger, at det er intet Under, Kongen 
ærgrer sig; hvis han selv havde en, der spillede ham 
saadanne Puds, saa gemte han hende til en Foræring 
til Ærkedjævlene. Saa raadfører Kongen sig ined sine 
Mænd angaaende hendes Straf. „Hvad skal der blive 
af en opsætsig Kvinde? Er Hustruen sat over sin Ægte- 
fælle?" spørger han. Manicha svarer ham, at Skriften 
siger kort og godt, at Hustruen er under sin Mands Herre- 
dømme. Carsena lægger et lille Ord ind for hende: 
*Husk paa, hun har været eder meget kær;* men Manicha 
fremhæver (ligesom i Esthers Bog) det slette Eksempel, 
hendes Opførsel vil være for alle deres Hustruer. — Vasthi 
bliver fortvivlet over Dommen, og Kongens Sendebud 
holder yderligere en lille Straffeprædiken for hende over 
hendes fordærvelige Hovmod. Da hun vender sig til sine 
Hofdamer, synger de i Kor: „Sagde vi det ikke nok; 
det vilde engang gaa eder ilde med eders Hovmod.* Da 
Vasthi har hørt det nogle Gange, synker hun sammen 
og udgyder sig i heftige Selvbebrejdelser: „Ak, hvor for- 
færdelige er dog Hovmod og Ulydighed! Der kan ikke 

komme noget godt ud deraf. — Taabelige Stolthed! — 
Ak, jeg har været Dronning og Fyrstinde for dem, hvis 
Kammerpige jeg herefter vil blive." 

Hofdamernes Snobberi er saa udviklet, som man 
kunde vente det. Da Eunuken Egeus beder de 2 Hertug- 
inder se sig i Spejl og ikke være misfornøjede med det 
passerede, svarer Hertuginden af Syrien: „Misfornøjede! 
paa ingen Maade;" og Alexandria: „En klog Hustru ved 
Figtig godt, naar hun bør adlyde." Syrien: „Ahasverus 
har gjort, hvad ham behagede, og det er et smukt og 
advarende Eksempel for os. a 

Mysteres Hvor Kvinden i Mist. V. T. ellers er uenig 
iaéd. med sin Mand, virker hun overalt mere med 
List end med Magt. I Myst. inéd* II (Passion) optræder 
dog en haandfast Kvinde, der siger sin Mand imod og 
bruger Mund. Manden, som er Smed, vil ikke smedde 
Naglerne til Jesu Korsfæstelse; han undskylder sig med 
Svagelighed og siger, at han har Fnat paa Hænderne, 
saa han ikke kan arbejde. Hans Hustru skænder da 
paa ham og siger, at han kunde godt arbejde Dagen før; 
da var der ikke noget i Vejen med ham. Profeten maa 
have forhekset ham. Hun saa saamænd hellere, han 
var fuld af Skab, end at han skulde være saa ligegyldig 
for deres Fortjeneste. Hun giver sig til at smedde med 
stor Energi og Færdighed, og Buddet, som skulde hente 
Naglerne, maa passe Blæsebælgen. 

Mon Tanken ikke oprindelig har været den, at kun 
en ond Kvinde kunde være djævelsk nok til at udføre 
den Gerning? 

Kvindelist. 



„ Mands Kløgt er vel behænde, men Kvindelist er 
uden Ende/ — Medens Hustruen i de franske Skuespil 
meget sjælden sætter sig aabenlyst op mod 
* sin Mand, finder hun tidlig paa en anden og 
sikrere Maade at faa sin Villie paa. Allerede Lamechs 
Hustruer lægger Planer bag deres blinde Ægtemands 
Ryg, om hvordan de skal undertrykke ham og holde ham 
for Nar, og da Laban skal til at udføre sit Mesterstykke 
og faa sin ældste Datter forsørget i Stedet for den yngste, 
er det hos Husets Kvinder, han søger og faar den største 
Hjælp til sit Foretagende. Han betror sig først til sine 
Forældre; den gamle Bethuel gør en svag Indvending: 
Jakob er fuldt ud ærlig og vil bebrejde dem, om de 
narrer ham ; derimod gør Moderen, Melcha, aldeles ingen 
Indvendinger, men tænker, praktisk som hun er, straks 
paa, hvordan Bedrageriet bedst kan udføres. Lea maa 
have en dygtig Kammerpige, som forstaar sine Ting fra 
Grunden. Hun foreslaar Zilpha, og de indvier derpaa 
saa vel denne som Lea i deres Planer. Lea er meget 
villig til at gaa ind paa Faderens og Bedsteforældrenes 
Plan ; hun og Zilpha overbyder hinanden i Udspekuleret- 
hed med Hensyn til at indrette det hele saaledes, at 
Jakob ikke opdager noget, før det er for sent. Den 
lykkelige Brudgom skal have saa megen Vin, at han 
bliver mindre klarsynet end til daglig Brug; medens de 
holder ham tilbage ved Drikkebordet, skal Lea gaa i Seng, 
og naar han kommer ind til hende, skal Zilpha sørge 
for at slukke Lyset og bede ham gaa rigtig sagte for 
ikke at vække sin unge Hustru, der er bleven træt og 
falden i Søvn. Laban gaar bort med den Formaning til 
alle de agerende, at hver skal spille sin Rolle godt, og 
det gaar ogsaa alt sammen ganske glat. 

Den kloge Kvinde, der giver sin Ægtefælle de bedste 
Raad, viser Mistere du Viel Testament os i Hamans for- 
standige Hustru (Esters Historie), som, da Manden er 
beruset af sit Held hos Kongen, siger advarende: „Ja, 
naar blot Lykken ikke vender sig," og da han kommer 
hjem og er rasende over, at han har maattet føre Mardokaj 
i Triumf, prædiker Fornuft for ham og raader ham til 
endelig at skjule sin Ærgrelse. Vil han være Hofmand, 
siger hun, bør han være stum, blind og døv til rette 
Tid; han maa lade, som om han er glad over ikke at 
være Genstand for farefulde Udmærkelser; han er ikke 
den første, der har maattet finde sig i lidt Modvind. 
T Men hvad kvindelig List og Forstillelses- 

* kunst angaar, blegner dog til sidst alt, hvad 
de franske Skuespil har at opvise, mod den engelske Faare- 
tyv Maks Hustru (i 2det Hyrdespil; Town. XIII). Hun 
indføres først gennem Mandens Beskrivelse af hende. 
Den er alt andet end rosende. Han kommer gaaende 
hen over Heden med Suk og Klage: „Gud give, jeg var 
i Himlen, for der er da ikke det evindelige Børneskraal." 
Hyrderne tager imod ham med et vist Forbehold (3die 
Hyrde: Er han kommen, ja saa maa hver passe godt 
paa sin Ejendom), men de indlader sig dog i Snak med 
ham, og 1ste Hyrde spørger, hvordan hans Hustru har 
det. „Aa, hun ligger og vælter sig foran Ilden, med et 
Hus fuldt af Rollinger," siger han. „Og saa drikker 
hun tæt; med hvad hun ellers skal udrette, gaar det 
kun daarligt, men æde kan hun, alt hvad hun kan stoppe 
i sig, og saa kommer hun hvert evige, eneste Aar med 
en Unge, ja somme Tider med to." De æder ham ud 
af Huset, og saa er hun oven i Købet en slem Kvind, 
naar andre Mandfolk kommer i Nærheden af hende. 
Aldrig har nogen Mand set en værre Kone end den, 
han har, og han forsikrer, at han med Glæde gav alt, 
hvad han ejede, til at lade læse en Sjælemesse for hende, 

naar det blot kunde ske i Morgen den Dag. Han selv 
er syg; han lider af et Maveonde og har ganske mistet 
Appetitten. Dette beroliger Hyrderne, og trods det Kend- 
skab, de lod til at have til Maks mindre faste Principper, 
giver de sig i Lag med ham, og midt om Natten lykkes 
det ham at stjæle et Faar fra dem og bringe det hjem. 
Han banker paa sin Husdør, men hans Hustru har travlt 
med at spinde og vil først ikke rejse sig for at lukke op. 
Hun gør det dog straks, da hun genkender Maks Stemme, 
og siger kærligt: „Kom ind, min kæreste !" (my swetyng). 
Saa kommer han ind med det stjaalne Faar. ,Naa, du 
kommer da til at hænge ved din nøgne Hals," udbryder 
hun. Mak kror sig af sin Bedrift; han kan skaffe mere 
ved et rask Kup end de, der sveder og arbejder hele 
Dagen igennem. „Se, dette faldt i min Lod, Grete (6yll) T 
saadan en Lykke havde jeg." „Det vilde dog være en 
styg Plet paa os," svarer hun, „om du blev hængt for 
det/ Mak: „Jeg er før sluppen ud af en lige saa haard 
Knibe." Hustruen: „Ja, men du ved nok, man siger, at 
Krukken gaar saa længe til Vands, til den kommer hankeløs 
hjem." Mak: „Ja jeg ved det nok, men tal bare ikke 
derom; kom blot her og skynd dig at hjælpe mig. Gid 
det var slagtet; jeg har ikke det hele Aar haft saa stor 
Madlyst." Hustruen: „Sæt de kommer, før Faaret er 
slagtet, og hører det bræge," Mak: „Ja saa nappede 
de mig; det var en kold een (ordret: en kold Svedetur). 
Gaa ud og stæng Døren." Han er paa een Gang meget 
forfærdet ved Tanken om, at Hyrderne kan være fulgte 
efter ham, men Konen ved Raad. „Jeg har udspekuleret 
en god Plan," siger hun, „siden du ikke kan finde paa 
noget. Vi skjuler det her, til de er gaaede igen. Det 
skal ligge her i Vuggen, og jeg skal ligge i Barselseng 
ved Siden af og jamre mig." Det Paafund finder Mak 
udmærket, han vil saa sige, at hun er bleven forløst 
med et Drengebarn om Natten, og hans Hustru udtaler 

sin Glæde over, at hun er til og kan finde paa saadanne 
snilde Raad. Hun er meget triumferende over, at Kvin- 
den skal klare Vanskeligheden. Nu skal Mak skynde sig 
tilbage til Hyrderne, som han forlod sovende, og lægge 
sig imellem dem, hvis de sover endnu. Det lykkes. Da 
Hyrderne vaagner, ser de Mak ligge, hvor han havde 
lagt sig om Aftenen. De vækker ham, og han farer op 
med et Skrig; han drømte, siger han, at hans Hustru 
ved det første Hanegal fødte en Søn til Verden, hvilket 
var til liden Glæde for ham, der i Forvejen er alt for 
vel forsynet med Afkom. Gid Djævelen vilde slaa Ho- 
vederne i Stykker paa dem! „Ve den, der har mange 
Børn,* siger han, »og kun lidet Brød." — Han husker 
Hyrderne paa, at de har vækket ham af Søvne og maa 
vide, at han ikke har stjaalet fra dem, og mens de gaar 
hen for at holde Tal over deres Faar, gaar Mak hjem 
til sin Hustru, der modtager ham med en Opramsning 
af alle de Byrder, der ligger paa hendes Skuldre, og 
praler af sin Uundværlighed. 

Mak fortæller, at Hyrderne er i Færd med at tælle 
deres Faar; hvordan det saa gaar, vil de nok mistænke 
ham og komme for at lede efter Faaret der, saa nu maa 
Grete skynde sig at udføre sit Forsæt. Hun svøber saa 
Faaret, lægger det i Vuggen og sætter Mak til at synge 
Visselulle for jiet, mens hun ligger stønnende med An- 
sigtet ind mod Væggen og kalder paa Maria og St. John. 
Hun har lovet, at hun nok skal spille sin Rolle godt, 
og vist er det, at det gør hun. Desværre for hende alt 
for godt. Da Hyrderne kommer til Hytten med deres 
Beskyldninger, faar de Lov at se alt efter, men de rinder 
hverken fersk eller salt Kød, kun to tomme Tallerkener; 
og Mak og hans lidende Hustru er dybt indignerede 
over Beskyldningen for Tyveri, og over at Hyrderne kan 
vise en saadan Grusomhed mod en stakkels Kvinde, som 
lige har født et Barn. — Hustruen sværger, at hvis hun 

XI. 3 

farer med Usandhed, vil hun æde det Barns Kød, som 
er i Vuggen. Hendes Indignation har set saa ægte ud, 
at de skikkelige Hyrder, idet de gaar bort fra Hytten, 
er helt skamfulde over den Forstyrrelse, de har gjort, 
og da de kommer i Tanker om, at de slet ikke har givet 
Barnet noget, vender de om igen, og den ene af dem 
gaar hen til Vuggen og løfter Dækket for at kysse Barnet 
og give det en Sixpence. Det er forgæves, at Mak pro- 
testerer og forsikrer, at han vil vække Barnet og faa det 
til at skrige; den anden er fast bestemt paa at ville 
gøre sin Uret god, trækker Tæppet til Side og ser med 
udelt Forbavselse, at Barnet har en lang laadden Snude. 
De to andre Hyrder vil ogsaa se det, og nu ligger der 
et Hus! Hyrderne er selvfølgelig rasende, men dog ikke 
helt blinde for det komiske i Situationen. „Vil I bare 
se, hvordan de har svøbt det med de fire Fødder i Midten. 
Aldrig saa jeg før nu en Dreng med Horn paa i en 
Vugge,* siger den ene. Mak og hans Hustru prøver, 
hvad Frækhed kan udrette. »Hold op med eders Slud- 
der,* siger han, »jeg er hans Fader, og den Kvinde 
fødte ham/ og Konen driver det til at sige: »Han er 
saa yndigt et Barn, som nogen Sinde har siddet paa en 
Kvindes Skød; en rigtig lille Skat, som kan faa en til 
at le af Glæde." Da det ikke hjælper, slaar hun med 
en forbavsende Adræthed om og forsikrer,^ at deres Barn 
er blevet forbyttet; hun saa selv, hvordan der kom en 
Trold ind, da Klokken slog 12, og omskabte ham. Da 
dette heller ikke gør det ventede Indtryk, gaar Mak til 
Bekendelse, og Hyrderne nøjes med til Straf at lege 
Himmelspræt med ham. Da dette er besørget, bliver 
de trætte og søvnige, lægger sig til at sove og vækkes 
af Englesangen ved Jesu Fødsel.*) 



*) Der er flere Lighedspunkter mellem denne engelske Tyve- 
historie og den franske Farce Patheiin, fra 15de Aarh. 

I sin Indledning til Towneley Skuespillene (S. XXII) 
sætter A. W. Pollard dette Hyrdespil sammen med 4 
andre,*) deriblandt Noah og Arken, og udtaler, at de 
øjensynlig skriver sig fra samme, meget fremragende 
Forfatter, samt at de sikkert er forfattede i en forholdsvis 
sen Tid, sammenlignet med de øvrige Skuespil i Sam- 
lingen. Paaen sen Alder tyder da ogsaa hele den lystige 
Historie om Faaretyven, i hvilken Spasen jo uden Fare 
kunde gøres saa grov, det skulde være, da den slet ikke 
vedrørte bibelske Personer. 



Adam og Eva. 



Hvor kom den Tanke fra at indlemme Kvinden, 
eller mere specielt Hustruen, i Rækken af de onde og 
komiske Figurer, der efterhaanden blev mere og mere 
nødvendige for at holde Publikum i Aande? — Ja, en 
stor Del af Skylden maa uden Tvivl Eva bære. Havde 
hun ikke indladt sig i Snak med Djævelen, havde hun 
ikke været saa let at lokke, saa var Adam aldrig 
kommen i den Fortræd. Ganske vist, man maa indrømme, 
at Manden var svag; han burde have sat sin Hustru 
strengt i Rette og slaaet Æblet ud af Haanden paa hende, 
inden hun havde faaet bidt af det, men paa den anden 
Side, saa ved jo da alle Ægtemænd, hvor udholdende 
en Kvinde er, naar hun engang har sat sig noget i 



*) De 5 Stykker er Town. III, Noah og Arken; XII og XIII, 
de to Hyrdespil; XIV, Kong Herodes, og XXI, Bødlerne slaar 
Jesus. 

3* 

Hovedet, og hvor tit selv den mest principfaste Skab- 
ningens Herre maa give efter for den kære Husfreds 
Skyld. — Saadan omtrent har Tankegangen været hos 
den største Del af Mysterieskuespillenes Forfattere, baade 
i Frankrig og England, men der er alligevel en stor For- 
skel paa den Belysning, hvori de stiller den skyldige 
Adam, Hustru. Allerede i det normanniske Drama 
normannisk fra det 12te Aarhundrede, som bærer Navnet 
Sknespil. ^Adam", er Kvinden behandlet med stor In- 
teresse. Hun sættes straks fra Begyndelsen (ikke først 
efter Syndefaldet) under Mandens Disciplin og Herre- 
dømme, men samtidig paalægges det ham at styre hende 
med Fornuft. Der skal aldrig være Strid imellem dem, 
men stor Kærlighed, og Manden skal være trofast mod 
sin Hustru. Det er værd at lægge Mærke til, at det ved 
Beskrivelsen af Livet i Paradis fremhæves, at Manden 
der skal avle Børn uden Synd, og Kvinden føde dem 
uden Smerte. Skulde det virkelig være Meningen, at 
Mandens Synd senere i det Tilfælde blev lige saa uund- 
gaaelig som Kvindens Smerte ? — Straks fra Begyndelsen 
lover Eva at betragte Adam som sin Ægtefælle, huske 
paa, at han er den stærkeste, tjene ham tro og give ham 
gode Raad. 

Medens Djævelen i flere af Mysterieskuespillene forud 
bestemmer at henvende sig til Kvinden, da hun vil være 
lettest at lokke (Mist. V. T., York Plays, Chester Plays), 
lader Forfatteren ham her først forsøge sig med Adam, 
men ganske uden Held. Da Djævelen lader sig forstaa 
med, at han ved noget meget vigtigt, som Adam kunde 
have stor Fordel af at faa at vide, svarer Adam rent ud: 
„Hvad rager det mig?" Da Djævelen endelig vil belære 
ham, faar han ogsaa Lov at sige, hvad han ved, men 
Adam svarer bestemt nej til at indlade sig med den for- 
budne Frugt. Anderledes med Eva. Da Djævelen siger, 
han er kommen for at sige hende noget, som kan bringe 

hende baade Fordel og Hæder, svarer hun: „Gud give 
det!" Djævelen forsikrer hende, at hun kan være ganske 
rolig og stole paa ham ; han har længe kendt alle Para- 
disets Hemmeligheder og vil nu sige hende nogle af dem. 
Men hun maa tie stille med, hvad han betror hende. 
Det lover hun beredvilligt, hvad der sætter Satan i saa 
godt Humør, at han begynder at smigre hende og rose 
hende paa Adams Bekostning. „Du er godt oplært,* 
siger han ; „jeg talte med Adam før, men han var meget 
taabelig." Eva gør nogle svage Indvendinger mod Djæ- 
velens Bedømmelse af Adam, men de bortskylles fuld- 
stændig af den Strøm af Smiger, der nu udgydes over 
hende: Hun er en fin og skrøbelig Skabning, friskere 
end en Rose, klarere end Krystal og hvidere end Sne; 
Skaberen har parret hende og Adam daarligt sammen, 
hun er for sart, og han er alt for haard, men hun er 
ubetinget den klogeste, og derfor vil Djævelen henvende 
sine Ord til hende. Eva beder ham komme til Sagen; 
det vil han ogsaa, naar han blot tør stole paa, at Adam 
ikke faar noget at vide derom. Eva lover Tavshed, og 
Djævelen betror hende da, at de har været Genstand for 
et groft Bedrageri der i Haven; de Frugter, som Gud 
har tilladt dem at spise af, er ikke meget værd, men 
den, han har forbudt dem at røre, er af en sjælden 
Godhed; i den er Liv, Kraft og Herredømme skjult; den 
giver Kundskab om alt, baade godt og ondt. Eva: 
»Hvordan smager den?" Djævelen: „Himmelsk!" Og 
han roser atter dens skjulte Kræfter. 

Medens Eva betragter Frugten med Interesse, kom- 
mer Adam til og advarer hende mod at tro den For- 
ræder eller i det hele taget lade ham komme sig nær. 

Eva frister nu Adam af al Magt til at smage paa 
Frugten, men han vil i hvert Fald ikke, før hun har 
spist. Saa bider hun af den og udbryder i begejstrede 
Lovtaler over dens Smag: „Gud, hvilken Smag! Aldrig 

har jeg smagt noget saa lifligt. Aa, dette Æble har en 

Smag saa * Adam: „Hvordan?" Eva: „Aldrig 

har et Menneske smagt noget lignende. Nu ser mine 
Øjne klart; jeg ligner Gud den almægtige.* Hun op- 
fordrer ham atter til at smage, og Adam tager Æblet, 
som hun rækker ham, idet han siger: „Jeg vil tro dig; 
du er min Ægtefælle/ I det Øjeblik, Adam har bidt af 
Æblet, indser han sin Synd ; han gaar, som Sceneanvis- 
ningen angiver, straks afsides, tager sine Højtidsklæder 
af og ifører sig et usselt Klædebon af sammensyede 
Blade.*) Da Adam er omklædt, bryder han ud i høje 
Veklager: „Jeg har forladt min Skaber efter den onde 
Kvindes Raad!" Han nærer en stærk Frygt for Helvede 
og jamrer: „Hvem skal jeg vente Hjælp af, naar min 
Hustru, som Gud gav mig at leve sammen med, har 
forraadt mig?" Han fordyber sig i Betragtninger over, 
hvor slemt det var, at Kvinden blev født af hans Ribben; 
det Ribben skal brændes i Ilden, fordi det har bragt 
ham i saa stor Ulykke. „Nu har Ribbenet forraadt og 
ødelagt hele Legemet." — „Nu er jeg styrtet i Ulykke 
ved dit Raad." 

Da Gud har udtalt Dommen over Eva, føjer han til: 
„Alle de, som nedstammer fra dig, skal begræde din 
Synd." — Det synes ogsaa at være Adam en Lindring 
efter Udjagningen atter og atter at overøse Eva med 
Bebrejdelser: „Oh, du onde Kvinde, Forræder, som du 
er i Bund og Grund, du fik snart bragt mig i Fordær- 
velse!" osv. — Hvor kunde hun være saa lettroende 
overfor Slangens Raad! Hun er Skyld i hans Død, og 



*) Dette Træk viser, sammenholdt med Mistere du Viel Te- 
stament og Chesterskuespillene, hvor en Sceneanvisning (begge 
Steder) forlanger, at Adam og Eva skal fremtræde nøgne, hvor 
vidt en dramatisk Fremstilling i Middelalderen turde gaa i Ret- 
ning af Realisme. Se herom Jusserand: Hist. Lit. du Peuple 
Anglais, S. 191. 

hendes Synd vil blive husket og skrevet op. De vil nu 
begge komme i Helvede, hvor der ikke vil komme til at 
mangle Lidelse og Pine. — „Hvad synes du om det, 
Eva? Det er, hvad du har vundet." — Og alle hendes 
Efterkommere vil komme til at bære Byrden af hendes 
Synd. 

Hidindtil har Kvinden vist sig som en ret tarvelig 
Skabning, forfængelig, nysgerrig og barnagtig, og ikke 
særlig trofast eller ordholdende, men fra det Øjeblik 
Ulykken er over dem, opfører hun sig langt smukkere 
end Adam. Hun er meget ydmyg ; siger, hun har syndet 
mod Gud og mod sin Mand, og beder om hans Tilgivelse, 
siden det desværre ikke staar i hendes Magt at gøre det 
skete godt igen. „Du handlede urigtigt/ siger hun, 
„men jeg er Roden til al vor Ulykke." Hun er bedrøvet 
over alt det onde, hun har ført over deres Efterkom- 
mere, men har dog det Haab til Gud, at han engang 
vil føre hende og dem alle ud af Helvede igen. 
Mistere du Denne Sorg for Efterfølgernes Ulykke karak- 
Tiel Testa- teriserer i høj Grad den Eva, vi stifter Bekendt- 
meui * skab med i Mistere du Viel Testament. 

Hun er fra først behandlet fuldstændig som Adams 
ligestillede; ved hver Replik, han henvender til Gud, 
føjer hun en tilsvarende til. (Der er i hele Indlednings- 
scenen, som overhovedet i de franske Mysterier, gennem- 
ført en meget streng Symmetri, saaledes ogsaa i den 
Samtale mellem Adam og Eva, hvori de udtrykker deres 
Glæde over Paradiset. Først har Adam 2 Verslinier, 
Eva svarer i 2; Adam 3 — Eva 3; Adam 16 — Eva 
16, osv.). 

Eva spiser med stor Nydelse af Æblet, Adam er 
først bange, men tager det saa, „ske, hvad der vil" ; idet 
han vil synke den første Bid, tager han sig til Halsen; 
han mærker straks, det er galt fat. 

Bagefter indser Eva sin Synd, og med mærkelig 

logisk Sans anklager hun sig selv for al den Ulykke og 
Sorg, hun har forvoldt: 

Mist. V. T., I, 2697 flg. Jeg kan aldrig lade være 
at føle Sorg, naar jeg tænker paa, at jeg kunde være 
saadan en taabelig Synderinde og række dig det Æble. 
Der vil aldrig leve Mand eller Kvinde, uden at de jo af 
den Grund skal kaldes Syndere. 

I hele sit lange Liv er Eva ydmyg og sorgfuld; det 
falder hende aldrig ind at sige imod eller give onde Ord 
igen, naar Adam bebrejder hende, hvad hun har gjort 
Baade hun og Adam er ivrige for at opfylde Guds Bud 
om at befolke Jorden; derfor skal Kain ægte sin Søster 
Calmana, og Adam undskylder det upassende i dette 
Ægteskab med Nødvendigheden. De er for øvrigt begge 
meget bekymrede over Arvesynden, som de er Skyld L 

Eva bliver med Aarene stadig mere resigneret og 
ydmyg. Hun er altid opfyldt af Bekymring for Efter- 
kommernes Vel. „Hvem skal dog give dem Føde, naar 
de formerer sig saa stærkt,* siger hun ængsteligt ved 
Synet af den opvoksende Slægt. Hun er en god og for- 
standig Hustru for Adam og husker ham paa hans Plig- 
ter, saaledes (2245), at han skal lære sine Sønner, hvor- 
dan de skal ofre. 

Adam og Eva sidder en Dag sammen og taler om 
den gamle Sorg. „Vi har nu længe levet i Sorg og 
Smerte,* siger Eva (I, 2693), og hun udtrykker, som før, 
sin Anger over den Synd, hun begik. Adam haaber, 
at Gud engang vil faa Medlidenhed med dem. Da bringer 
Delbora grædende Efterretningen om Abels Død, og Eva 
bryder ud i fortvivlede Klager: Det hun føler, maa være 
Døden, eller noget, der er lige saa bittert som den; al 
Glæde er forbi for hende. Skulde dette maaske ogsaa 
fra først af være hendes egen Skyld? — Adam og Eva 
bestemmer nu, at de ikke vil sætte flere Børn i Verden; 
Eva er helt fortvivlet: hun vil ikke længere kæmpe mod 

Døden, nu raaa den komme, naar den vil, og gøre det 
værste, den kan. Lad Døden komme! Nu hun har 
mistet Abel, nu er det paa Tiden, at de dør; de bør 
slet ikke leve længere. 

Senere afløses Fortvivlelsen atter af Resignation ; da 
Adam er bleven bange for, at de gør Uret i ikke at avle 
Børn, er hun ogsaa villig dertil (3232 flg.) og føder 
derpaa Seth. 

Uendelig sørgmodig er Fremstillingen af hendes Død. 
Hun bliver syg, og Adam spørger deltagende: „Føler 
du nogen Smerte, Eva?* Eva: „Ja, megen." Hun føler, 
hun skal dø og klager: Ak! hvor skal Sjælen dog finde 
et Hvilested? Adam trøster hende saa godt, han kan; 
han beder hende fatte Mod og stole paa Gud. — Ja, 
sandt at sige, er hun træt af Livet. — Og hun lukker 
sine Øjne, idet hun beder Gud om Naade og endnu en- 
gang udtaler sin Sorg over, at hun har bragt sine Børn 
i Afhængighed af Synden. 

Mystéres Ved Siden af denne Eva, „alles Moder", synker 
inéd. den Eva, der møder os i Myst. inéd. Nativité og 
Résurrection (der begge begynde med Skabelsen og i alt 
væsentligt ganske følges ad saa langt, som Evas Historie 
naar), ned til en opsætsig og slikvorn Syttenaars. Gud sætter 
hende straks paa hendes Plads som Adams underordnede; 
de takker ham begge for hans Gaver; hun med langt de 
fleste Ord. I den paafølgende Samtale mellem Ægte- 
fællerne er Adam fast bestemt paa at lyde Gud, medens 
Eva siger: »Hvorfor mon Gud har forbudt os at spise 
af denne Frugt; har du forstaaet det, Adam? Men du 
kan være vis paa, jeg spiste gerne af den, hvis jeg blot 
turde. a Da Eva har faaet Adam til at bide af Æblet 
(hun forsikrer ham, at Gud vil ikke faa noget at vide 
derom), sidder det fast i Halsen paa ham. Han griber 
sig til Halsen og siger: „Ak, ak! jeg kan ikke synke 
denne Bid! Ak, jeg ulykkelige; hvor er den besk! Døden 

har mig fat ved Struben.* Han bebrejder ganske vist 
Eva, at hun har bedraget ham, men taler for øvrigt 
stadig om sin egen Synd og Skyld. — De indser begge, 
at de maa arbejde; Adam tager en Spade, og Eva giver 
sig til at spinde; det maa jo være hendes Arbejde at 
sørge for Klæder til dem og for Dækketøj etc. til Huset. 
(Myst. inéd. II, S. 12). 

Inden Adam dør, klager han over, at han selv bragte 
Døden over sig ; han taler ikke her om Evas Skyld, men 
siger: „Min Skaber, jeg gjorde stor Uret.* 

De engelske Skuespilserier viser en noget forskellig 
Opfattelse af Adams og Evas Karakter og indbyrdes 
Forhold. 

I Yorkskuespillene er hun »slem til at svare 41 , 
men i Besiddelse af en vis Fornuft. — Det ser 
her ud, som om Gud fra først af stillede Mand og Kvinde 
lige; da han skaber Kvinden, siger han til Adam (Y. III, 
37 flg.): „Du skal have en Kvinde til Fælle; du skal 
ikke være her alene uden en trofast Ven og Slægtning,* 
og han taler ikke om, at hun skal staa under Manden.*) 

Efter Syndefaldet føres følgende Samtale mellem 
Adam og Eva. Adam: „Dette Værk har du udført, Eva, 
og gjort denne daarlige Handling." Eva: „Aa nej, Adam, 
skænd ikke paa mig." Adam (sarkastisk): „Aa, hold op, 
kære Eva, paa hvem ellers?" Eva: „Der kunde være 
god Grund til at bebrejde Slangen det; han bedrog mig 



*) Det synes imidlertid, som om man senere har fundet, her 
manglede noget. En Haand fra Elisabeths Tid har i Margenen af 
Haandskriftet tilføjet, til at indskydes efter Lin. 44: „Og lev eders 
Liv vel, Adam, her gør jeg dig til en meget mægtig Mand ; denne 
skal være din undergivne, og Eva skal hendes Navn kaldes." 
Hvoraf ses, at Meningerne har været delte med Hensyn til, hvor- 
vidt det laa i den oprindelige Naturens Orden, eller det var en 
Frugt af Syndefaldet, at Kvinden kom til at staa under Mandens 
Herredømme. 

med usand Tale." Adam: „Ak! at jeg gik i Lære hos 
dig eller troede de Taabeligheder, du kom med til mig.* 
I Yorkserien VI (Udjagningen af Paradis) siger En- 
gelen, at Adam selv er Skyld i Ulykken. „For du gik 
rask hen til Træet og bed dristig af Frugten, som min 
Herre forbød dig at røre." Adam vil først vælte Skylden 
paa Eva: »Ak ja, derfor maa jeg anklage min Hustru, 
for hun raadede mig dertil. 11 Engelen svarer: „Adam, 
fordi du troede hendes Tale, sender han (Gud) dig Bud 
og siger, at du skal leve bestandig i Sorg og i bitter 
Nød, til han udløser dig.* Saa klager Adam og Eva 
begge over, at de har tabt al Herligheden: „Vi havde 
nok, og nu har vi intet!* Begge udtaler deres Skam og 
Fortrydelse over, at de lod sig narre af Djævelen og var 
ulydige mod Gud. Da Eva hører, at hun skal føde Børn 
med Smerte, og at hun „og mange andre" altid skal 
være under Mandens Herredømme, siger hun: „Aa, hvil- 
ken Sorg! Hvad skal jeg gøre? Nu faar jeg aldrig hver- 
ken Rist eller Ro!" og Adam er lige saa forfærdet over, 
at han saadan skal arbejde: „Nu er vi ødelagte, baade 
jeg og hun. Ak, hvilken Vanære!" Efter at han længe 
har klaget sig, siger Eva: „Vi har visselig vel fortjent 
denne onde Skæbne for vor Misgerning, for vi var be- 
stemte til at leve for evigt i den højeste Lyksalighed. 
Nu er det min store Sorg at se paa mig selv." Hertil 
svarer Adam: „Det er et sørgeligt Syn at se os begge, 
der var saa skinnende og saa lyksalige; nu maa vi gaa 
nøgne hver Nat og om Dagen med. Ak, hvor Kvindens 
Vid var let; det var tydeligt at se." Men Eva mangler 
ikke Svar: „Naar Kvinden var saa uforstandig, skulde 
Manden have haft mer at sige imod den syndige Gerning." 
Adam: „Nej, du vilde ikke lade være, fordi jeg sagde 
det; det har ødelagt os." Eva: „Dersom jeg havde talt 
noget, som kunde være til Skade for dig, burde du have 
passet godt paa og vendt mine Tanker i en anden Ret- 

ning." Adam: „Hold op, Kvinde, og nævn det ikke; 
du vilde ikke lyde min Befaling, og derfor giver jeg dig 
Skylden for min Ulykke; dit daarlige Raad har ført os 
i stor Fortræd. Nu lade Gud aldrig nogen Mand efter 
mig fæste Lid til Kvinders Tale; for det fortryder jeg 
sandelig bittert, at jeg nogen Sinde skulde gaa i Lære 
hos dig; det Raad, du gav mig, har bragt mig i Nød." 
Eva er til sidst den fornuftigste; paa denne gentagne 
Anklage svarer hun blot : „Vær stille, Adam, og tal ikke 
mere derom, det hjælper dog ikke. Jeg ved godt, at jeg 
har handlet urigtigt, og derfor vil jeg sørge, saa længe 
jeg lever. Gid jeg var død.* 

Towneleymysterierne har kun et Brudstykke 

" af Adams og Evas Historie; Beretningen om 
Syndefaldet og dets Følger for dem begge er gaaet tabt. 
Ved Skabelsen nævnes de ganske sideordnede, og Gud 
henvender sine Befalinger lige godt til dem begge. At 
Adam alligevel betragtes som den ældste og fornuftigste 
og som den, der har Overbefalingen, skimtes, da han, 
før han gaar ud for at se sig videre om i Haven, siger 
til Eva, at hun skal vente paa samme Sted, til han 
kommer tilbage. Eva lover Lydighed og gentager dette 
Løfte, da Adam indstændig paalægger hende ikke at 
nærme sig Livets Træ, der her anses for det forbudne. 
I Coventryskuespillene er Kvinden absolut 

* den svage, medens Manden gør et ganske til- 
talende Indtryk. 

Adam glæder sig (Gov. S. 24) over at skulle dele 
al denne Velstand med sin Hustru, som smiler til ham. 
— Djævelen angriber her Kvinden med smigrende Ord: 
„Hil dig, fagre Viv og yndige Dame!" Han raader hende 
til at spise Æblet, idet han forsikrer hende, at det er den 
bedste Slags Frugt, der er i Haven (smig. d. norm. Skuespil 
„Adam"). Da hun kommer med Æblet hen til Adam, 
advarer denne hende forfærdet: „Skynd dig at kaste det 

Æble bort, du har i Haanden; husk, hvad Gud truede 
os med." Da han alligevel har spist af det, siger han: 
„Ak! ve over denne slette Gerning! Min naturlige Ven 
finder jeg at være min Fjende; den skammelige Synd 
afklæder os; jeg ser os nøgne baade for og bag." Som 
i Bibelen skyder han Skylden paa „Kvinden, du gav 
mig." „Hun bød mig gøre denne Gerning," siger han, 
»og nu gaar jeg som en Orm uden Dække, borte er 
Klæder og Sko." 

Men da Straffedommen er udtalt over dem, og Eva 
fortvivlet tager hele Skylden paa sig, viser Adam sig 
som en ædelmodig og forstandig Ægtemand. Eva 
klager: „Ak, ak! at jeg dog nogen Sinde rørte det Træ!" 
Hun vil gaa ad de vilde Veje og skjule sig i det sorteste 
Krat. I Paradis er der fuldt op af Glæde og af dejlige 
Frugter, men nu er Portene lukkede med Guds egen 
Nøgle. „Min Husbond er fortabt, og det er min Skyld," 
jamrer hun. „Kære Mand; nu ser du, hvordan vi snubler 
over Stok og Sten. Aa, jeg er rent fra Vid og Sans; 
tag dog og drej Halsen om paa mig med din stærke 
Haand." Paa disse fortvivlede Klager svarer Adam: 
„Kone, din Forstand er ikke et Halmstraa værd; kære 
Kone, kom dog paa bedre Tanker. Jeg vil ikke dræbe 
mit eget Kød og Blod, og dit Legeme blev dannet af 
mit. Lykken har været os haard, og vor Forstand var 
kun skrøbelig, dengang vj blev bragte til Paradis; det 
vil vare længe, inden mine Taarer tørres; den korte 
Glæde bliver dyrt betalt. — Men kom nu ikke mere med 
den Snak, for hvis jeg skulde dræbe min Hustru, saa 
dræbte jeg mig selv uden Kniv og kom til at leve mit 
Liv i Helvede og at bo med Sorg i Taarernes Dal. Lad 
os nu gaa ud i Landet og se at arbejde haardt for at 
tjene Føden." Han vil grave, og Eva maa lære sig til 
at spinde, for at de kan faa noget at dække deres nøgne 
Legemer med. „Naa, kom nu og lad os gaa herfra, 

Kone.* Eva er endnu forknyt: „Aa, at vi dog nogen 
Sinde gjorde den Synd; nu maa du grave, og jeg maa 
spinde, for at vi kan faa til Livets Ophold, og vi skal 
nu leve vort Liv i Møje og Bekymring." 

Dette er tydelig nok skrevet af et Menneske, der 
havde Begreb om, hvad dagligt Slid og Slæb vil sige, 
og hvor haardt det kan være at skulle tjene sit Brød i 
sit Ansigts Sved. Der er i det hele en ret kraftig Realisme 
i Skildringen af det daglige Liv, men den er ingenlunde 
mørk og livsfjendtlig. Man har i Grunden en Følelse af, 
at der er meget godt i Vente for dette Ægtepar. Manden 
er her i Sandhed Kvindens Hoved. Han er den stær- 
keste, den klogeste og den besindigste af de to. Der 
er en faderlig Ro og Overlegenhed i hans Maade at 
dæmpe Hustruens Fortvivlelse paa, som virker over- 
ordentlig velgørende, og han elsker sin Hustru som sit 
eget Kød og Blod. 

Kvinden er her letsindig, maaske lidt forfængelig; 
hun har et blødt og kærligt Sind, men er svag overfor 
Ulykken, lidenskabelig, en Smule hysterisk. 

Langt mindre tiltalende er Adam i Ghester- 
" skuespillene. Han er ikke mindre letsindig end 
Eva, og langt mere selvretfærdig. I Begyndelsen nævner 
han Kvinden „virago" (o: Mandinde); da Ulykken saa 
er sket, tager han det til Indtægt for sin højere Viden, 
idet han siger efter Syndefaldet: „Ja dengang talte jeg 
sandt i min Profeti, da du blev tagen af mit Legeme; 
Mandens Ulykke skulde du sandelig blive; derfor fik du 
det Navn" (virago = stridbar og fortrædelig Kvinde). 

Hvad Adam ikke taler om er, at han var ualmindelig 
let at lokke. Da Eva byder ham Æblet med opmuntrende 
Ord, svarer han straks: „Ja, rigtigt, Frugten er jo smuk 
og sød; derfor vil jeg opfylde din Bøn og tage en Bid 
af den." Da Ulykken er sket, vender hans fulde Vrede 
og Bitterhed sig mod Eva. Han forbander hende, fordi 

de nu begge er ruinerede; han ved ikke, hvor han skal 
flygte hen af Skam, fordi han paa hendes Raad har 
brudt Guds Bud. Han sagde nok (se ovenfor), at Kvin- 
den skulde blive Mandens Ulykke. Men nu skal hele 
hans Eøn lære af hans sørgelige Eksempel at undfly 
Kvindens lokkende Kunst. For hvis nogen tror Kvin- 
derne paa noget som helst Punkt, skal han visselig blive 
narret. Hans slikvorne Hustru har været hans Fjende, 
og Djævelens Misundelse har været med at styrte ham 
i Fordærvelse. Kvinden og Djævelen passer sammen 
som Søster og Broder. „Hans Had har gjort mig stor 
Ulykke, hendes Graadighed har ogsaa bragt mig Sorg; 
Gud lade aldrig nogen Mand sætte Lid til jer to; til den 
ene saa lidt som til den anden/ 

Det er ikke langt fra, at Adam her taler værre om 
Kvinden, end Djævelen gør. Denne siger, inden han 
taler til Eva om Æblet, at hende skal han nok faa narret, 
»for hvad man forbyder en Kvinde at gøre, det vil hun 
for enhver Pris til at tage fat paa/ Og saa er Kvin- 
derne meget slikmundede, siger han. 

Senere hen i Livet synes Adam at have faaet et 
lidt retfærdigere Syn paa Sagen. Han og Eva siger 
hver især til Kain og Abel: »Det gik os saaledes, fordi 
vi syndede." Og da Adam klager og jamrer over Abels 
Død, siger han: „Nu har jeg ingen anden Glæde end 
Eva, min Hustru." Det er ganske rørende ved samme 
Lejlighed at se, hvorledes den sorgfulde Moder anklager 
sig selv: „I Sandhed, jeg ved godt, at det er en retfærdig 
Straf. Fordi jeg gjorde Gud saa haardt imod, kan jeg 
aldrig blive lykkelig." 

Som man ser, er Chesterskuespillets Adam intet Møn- 
ster paa en Ægtemand; han er alt for rask til at vælte 
Skylden over paa sin Hustru og alt for stærk i Munden. 
Hendes Karakter er mindre tydelig udført. Man faar 



Digitized by LjOOQIC 



48 Cathrine Carstensen 

dog uvilkaarlig Sympati for hende, fordi hun ikke tager 
Tappen af Tønden og giver sin Mand fuldt Maal igen, 
saaledes som Eva i Yorkmysteriet gjorde det. 



Er det nu end tydeligt, at Mysteriernes Forfattere 
har haft en meget klar og levende Forestilling om Evas 
Skyld, og at denne har paavirket deres Behandling af 
Hustruen i det hele taget, saa maa man dog ikke derfor 
tro, at der er Enstemmighed med Hensyn til at vælte 
hele Strafansvaret over paa hende og lade Adam slippe 
fri paa Grund af formildende Omstændigheder; tvært 
imod er det ikke vanskeligt at finde en Række Eksempler 
paa, at han faar Skylden for Syndefaldet. 

I Slutningsprædikenen til det normanniske Skuespil 
„Adam" (S. 70) bebrejder Taleren saaledes Publikum, 
at de hellere vil høre om, hvordan Rollant og hans 
Kammerat Olivier kæmpede, end om, hvad Kristus med 
stor Pine led for den Synd, som Adam gjorde. 

Myst. in. II, S. 47. Gud siger i Himlen: „Døden 
maa jeg lide for det Æble, som Adam spiste; det var 
ilde gjort, og det maa gøres godt igen af mig.* 

Myst. in. II, S. 253. Da Jesus er død, synger Eng- 
lene om, hvorledes alle kom i Helvede ved Adams Synd, 
men nu skal de føres ud derfra igen ved Jesu Død. 

Smstds. S. 275 siger Josef af Arimathæa, at Jesus 
har lidt Døden af Medlidenhed med alle sine Venner, 
som Adam bragte i Helvede. 

Og i engelske Mysterieskuespil : 

Chester I, S. 203 (ved Jesu Fristelse). Djævelen 
søger forgæves at faa Jesus sat ud af sin retmæssige 
Stilling, „som han fik gjort det med Adam, ved at friste 
ham med Mad." 

2 Gange senere i samme Skuespil (S. 204 og 206), 

hvor Djævelen omtaler Syndefaldet, nævner han ogsaa 
kun Adam. 

Lidt senere (samme Stykke) omtales, at Adam blev 
fristet paa 3 Msiader ligesom Jesus. Paa intet af disse 
Steder nævnes Eva. 

I Fremstillinger af Jesu Nedfart til Helvede er det 
almindeligt, at Adam og Eva begge optræder. Chester- 
mysterierne danner heri en Undtagelse, idet de kun om- 
taler Adam. Gennemgaaende ser man ogsaa, at Adam 
og Eva i Helvede hver i al Ydmyghed tager Skylden 
paa sig; det har i hvert Fald staaet for Forfatternes 
Bevidsthed som det mest passende; eet enkelt Sted (Lud. 
Cov. XXXV, S. 345) nævner Abraham Adam alene som 
den skyldige; ellers er det Regelen, at Skyggerne i Døds- 
riget nævner begge, ligesom ogsaa Djævlene gerne siger: 
Adam og Eva. 

Paa dette Punkt er en Sammenligning med to andre 
middelengelske Værker, Ancren Riwle og Cursor Mundi, 
ikke uden Interesse. 

Ancren Riwle er et syd-engelsk Prosaskrift fra Be- 
gyndelsen af det 13de Aarhundrede; det indeholder en 
Ordensregel for nogle Nonner. Da Skriftet er bestemt 
for Kvinder, er det naturligt, at der i det tales en hel 
Del baade om Eva og Jomfru Marie, og da disse Kvinder 
er Nonner, er det ligesaa naturligt, at Eva kun bliver 
bragt til et afskrækkende Eksempel for dem; hendes 
Moderlighed kunde jo ikke være nogen Pryd i disse Om- 
givelser; og hun bliver da heller ikke skaanet. For det 
første var hun efter Forfatterens Mening alt for dristig. 
»Eva talte med Slangen uden Frygt. Vor Frue var bange 
for at tale med Gabriel. u Dernæst var hun alt for snak- 
som. „Eva holdt i Paradis en lang Snak med Djævelen 
og fortalte ham hele den Lektie, Gud havde lært hende 
og Adam angaaettde Æblet, og saaledes opdagede Djæ- 
velen ved hendes Ord straks hendes Svaghed og udfandt, 

XI. 4 

hvordan hun kunde ødelægges. Vor Frue, Sankta Maria, 
bar sig helt anderledes ad; hun fortalte ikke Engelen 
nogen Historie, men spurgte ham kortelig om det, hun 
ikke forstod. Efterlign I, mine kære Søstre, vor Frue 
og ikke Eva, den Sladderhank." Et andet Sted holder 
Forfatteren nøjagtigt Regnskab over, hvor mange Gange 
Marie i Skriften siges at have talt, nemlig 4. 

Foruden Snaksomheden havde Eva en anden slem 
Fejl, siges der: hun var alt for sikker paa sig selv. „Om 
nogen havde sagt til Eva, da hun kastede sine Øjne paa 
Æblet: „Aa, Eva, vend dig bort. Du ser paa din Død!" 
hvad havde hun saa svaret? „Min kære Herre; dutager 
fejl. Hvad er det, du bebrejder mig? Det Æble, jeg ser 
paa, er det forbudt mig at spise, ikke at se paa." Saadan 
vilde Eva rask nok have svaret. O, mine kære Søstre, 
sandelig, Eva har mange Døtre, som efterfølger deres 
Moder og svarer paa denne Maade." 

Da Forfatteren rigtig eftertrykkeligt skal have ind- 
prentet sine kære Søstre Vigtigheden af, at de til enhver 
Tid vogter paa deres Øjne, maa Eva atter frem og vise, 
hvordan et letsindigt Øjekast var Begyndelsen til al Men- 
neskeslægtens Nød og Ulykke. »Eva, din Moder," siger 
han, „sprang paa sine Øjnes Kommando til Æblet, fra 
Æblet i Paradis ned paa Jorden, fra Jorden til Helvede, 
hvor hun laa i Fængsel i 4000 Aar og mere, hun og 
hendes Husbond med hende, og hun lærte alle sine 
Efterkommere at springe bag efter hende til Død uden 
Ende. — Saaledes var Begyndelsen og Roden til alt dette 
et letsindigt Blik.« 

Det andet Skrift, Cursor Mundi, er et langt nort- 
humbrisk Opbyggelsesskrift paa Vers fra det 14de Aar- 
hundrede, efter Forfatterens Ord i Indledningen særlig 
bestemt til at hædre Jomfru Marie. Den Mejriing, der 
her udtales om Eva, stemmer i meget overens med 
Chesterskuespillenes Fremstilling af hende ved Synde- 

faldet; saaledes siges det ogsaa her, at Adam havde to 
Fjender, sin Hustru og Djævelen. Heller ikke nærer For- 
fatteren nogen Tvivl om, at Kvinden var Fæstningens 
svage Punkt. „Djævelen var klog nok," siger han, „til 
at begynde med Kvinden og gennem hende komme Man- 
den til Livs." Hun var en Hjælperske i det onde for 
Adam: „Ved sin Hustrus Hjælp blev han Forbryder, da 
hun hørte mere efter hans Fjende osv." 

Men ved Siden af disse straffende Udtalelser om Eva 
findes der i Cursor Mundi andre, der uforbeholdent stiller 
Adam frem som den store Synder, Ophavsmanden til 
alt det onde. Saaledes, naar der siges: „Ved et Træ, 
som I har hørt, kom hele Menneskeslægten i Trældom, 
og ved Korsets hellige Træ frelstes vi alle. — Til at veje 
op mod det Æble, Adam spiste, blev der givet Jesus 
Galde." Eller naar der anstilles en Sammenligning som 
den følgende mellem Kristus og Adam: „Fra Jorden 
kom den første Mand, som begyndte al vor Strid og Nød 
for os; den anden kom fra Himlens Borg, han, som bragte 
os Glæde og Hjælp. Den første Mand var kødelig skabt 
og bragte hele Verden i Vaande; han og alt hans Afkom 
blev jagne ud af Paradis." 

Af disse og lignende Eksempler synes een Ting at 
fremgaa med stor Tydelighed : om Adam eller Eva skulde 
have den største Skyld, beroede ikke paa Forfatterens 
personlige moralske Skøn; heller ikke var der nogen 
overalt fastslaaet, almindelig Opfattelse af den Sag. Det, 
det først og fremmest kom an paa, var, om det i det 
foreliggende Tilfælde var Kristus eller Jomfru Maria, der 
var Tale om; i første Tilfælde blev det Adam, i andet 
Eva, der blev draget frem til Forsmædelse.*) Heraf 

*) I Cov. 66 (VII) forudsiger Profeten, at ligesom Eva var 
Moder til al Sorg og Smerte, skal en Jomfru blive Moder til al 
Lyksalighed. 

I Myst. inéd. II 48 (Nativité) siger Gabriel til Marie: „Ved 
dig skal den Lykke genvindes, som tabtes ved Eva." 

4* 

følger saa atter, at jo mere Dyrkelsen af Jomfru Marie 
florerede, jo mere Anledning blev der ogsaa til at tale 
om Eva. Man behøver blot at tænke paa den evig uop- 
slidelige Aandrighed med A ve-Eva (ved Gabriels Hilsen 
til Marie), der atter og atter dukker op. (Se saaledes 
Cov. (XI) 112 — „Adam" Introd. XVIII, XIX - Myst. 
inéd. II 48 (Nativité) og smstds. 350—61 (Resurrection)). 



Den unge Pige. 



1V1 edens Hustruen i de engelske Mysterieskuespil har 
faaet en ret indgaaende, om end ikke altid blid og kærlig 
Behandling, saa er det paafaldende, hvor fjernt fra For- 
fatternes Tanker og Interesse den unge Pige ser ud til 
at være. Det er næsten, som om hun ikke eksisterede, 
eller som om hun i hvert Fald ikke kom nogen Moders 
Sjæl ved. Hvad er Grunden hertil? Har hun simpelthen, 
som en socialt ikke betydende Størrelse, været uden In- 
teresse for Forfatterne, eller hænger det, at hun ikke 
omtales, sammen med hele den Omhu, hvormed det 
erotiske Element er udeladt af de engelske Skuespil? 
Sikkert er det, at Mistere du Viel Testament, som ikke 
har noget imod at tale om Elskov, stiller sig helt ander- 
ledes end de engelske Mysterier til den unge Pige. Her, 
paa fransk Grund, behandles hun, naar Lejlighed gives, 
om end ikke med Forkærlighed, saa dog altid med en 
vis Interesse, hvad nogle Eksempler vil vise. 
«* A *r m Da Elieser kommer for at fri for Isak til 

~Mf af. y V 

' Rebekka og ude ved Brønden rækker hende 
Abrahams Gaver, anslaår han straks (10868 flg.) en galant 

Tone, kalder hende flere Gange „belle" og roser de tunge 
Guldsmykker, idet han aabenbart mener, at en ung Kvinde 
bedst vindes ved Smiger og Gaver. Hans Samtale med hen- 
des Familie om det paatænkte Ægteskab er ganske morsom. 
Moderen Melcha siger, at der er ikke noget at indvende, 
naar blot Pigen er fornøjet dermed; hvortil Faderen 
Bethuel svarer: „Hun skal være fornøjet; hun vover ikke 
at gøre Vanskeligheder." Melcha: „Det er dog rigtigst 
at kalde paa hende og spørge hende ; det er det sikreste." 
Hendes Broder Laban forelægger hende saa Sagen; hun 
svarer, som det kunde ventes, at det kunde aldrig falde 
hende ind at modsætte sig, hvad de havde bestemt for 
hende, og baade Laban og Bethuel roser hende; den 
sidste tilføjer, at hun er en flink Pige, som aldrig vil 
bringe Skam over sig. Efter denne alvorligere Del af 
Forretningen skynder Eliezer sig at fremvise de pragt- 
fulde Klæder og andre smukke Ting, som hans Herre 
har sendt til at pynte hende med. Moderen gaar afsides 
med hende, og da hun har smykket hende, viser hun 
hende med Stolthed frem for Bethuel. Hendes Ægteherre 
svarer ikke et Ord; han er selvfølgelig hævet over at 
interessere sig for Kvindetoilette; men han giver Ordre 
til at kalde de unge Piger sammen, der skal følge hende 
som Æresvagt, og Laban siger, at der skal vælges mange 
dertil (une grande quantité).*) I deres Afskedsord til 
hende, betegner baade Faderen og Moderen hende som 
„ belle", hvilket aabenbart er hendes særlige Adjektiv. 
Et næsten østerlandsk Indtryk faar man af den Maade, 
hvorpaa Eliezer giver Marschordre til sin „Herskerinde 
og hele hendes smukke Følge," og af den Glæde, hvormed 
han forestiller hende for Abraham (11102) som „belle 



*) Sceneanvisningen forlanger 5 eller 6, hvilket i Virkelig- 
heden ikke er saa faa i Mysterierne, hvor man i Almindelighed 
faar Indtryk af, at en Flok bestaar af 2 eller 3 Individer. 

fille, plaisante et eslevée." Der er en Klang af 1001 Nat 
i Tonen : en betroet Mand har været saa heldig at finde 
en usædvanlig smuk Slavinde for sin Herre paa Torvet 
og har vist Snarraadighed i at komme andre lysthavende 
i Forkøbet; nu viser han sit Bytte frem med Stolthed og 
venter sin Belønning. 

Det synes klart, at Rebekka skal være en Type paa 
en lykkelig og velopdragen Datter i det 15de Aarh. Hun er 
i Besiddelse af en Selvbeherskelse, der ikke svigter hende 
som Hustru; den ytrer sig som en næsten stødende 
praktisk Koldblodighed ved Abrahams Død (11164 flg.), 
hvor hun forøvrigt kun gentager, hvad hendes Fader 
noget kortere sagde angaaende Saras, og hvad der atter 
og atter siges i Mistere du Viel Testament, naar nogen 
klager over den grusomme Død: „Hvad nytter det at 
klage; alle maa dø. Det er en Naturlov, som det ikke 
nytter at ville sætte sig op imod." Den samme rolige 
og forstandige Overlegenhed møder os i en smukkere 
Form ved hendes nærforestaaende Fødsel; der er hun 
langt mere koldblodig end Isak og fuldstændig paa Højde 
med Situationen. 

Men ogsaa den ulykkelige unge Pige, den, hvem en 
grusom Skæbne, mere end hendes egen Fejl, styrtede i 
Ødelæggelse, er ret levende skildret. Dina er en uskyldig 
ung Pige med Ungdommens naturlige Nysgerrighed. Hun 
ser, at de fremmede holder Fest, og deres Dans fore- 
kommer hende meget smuk og ærbar (tresbelle et hon- 
neste); naar hun staar og gemmer sig i en Krog, kan 
det nok gaa an, at hun ser paa Lystigheden. Men ak! 
Sichem ser hende i hendes Skjul og sender sine Mænd 
ud at gribe hende. Hun gør først Modstand, saa griber 
hun til Taarer og Bønner, men de raa Karle svarer 
hende selvfølgelig kun med plumpe Forsikringer om, at 
hun skal nok blive fornøjet med den Behandling, hun 
vil faa hos Sichem. Over for ham prøver hun igen for- 

gæves at tale sin Ungdoms og Uskylds Sag (se Mist. V. T. 
15297 flg.); hendes Bønner og Bebrejdelser er lige virk- 
ningsløse over for hans ustyrlige Voldsomhed; han gør 
hvad han vil med hende, lige saa selvfølgelig som en 
Dreng med en lille Fugleunge, han har fanget; og bag- 
efter siger han: „Hun er endnu i lidt daarligt Humør, 
men det skal nok gaa over, inden hun kommer herfra; 
havde jeg ikke faaet min Lyst styret, var jeg død ; saa 
forelsket har jeg været i hende, fra mine Øjne første 
Gang faldt paa hende. u Stakkels lille Dina ! Sin Ungdom 
og jomfruelige Uskyld har hun mistet, al hendes friske 
Livsglæde er lagt øde; nu er der kun eet, hun tænker 
paa: hvordan hun skal undgaa sin Faders Vrede; og hun 
tager derfor med ydmyg og resigneret Tak mod det Til- 
bud, Emor, Sichems Fader, gør hende: at han vil forsone 
hendes Familie ved at fejre hendes og Sichems Bryllup 
med det samme (15406. Sire, faictes Tappoincement et 
vers mon pere me excusez). Det lader ogsaa, som om 
hun hurtig falder til Ro i de nye Omgivelser; da Sichem 
lidt triumferende, men i en kærlig Hensigt siger til hende 
efter Brylluppet: „Naa, er du saa bleven vanæret, som 
du var saa bange for? Kan du se, det blev ikke til 
Skam for dig?" svarer hun sagtmodig ja og glæder 
sig over, at han for Fremtiden vil være gode Venner 
med hendes Forældre (15595 flg.). Da hendes Brødre 
hugger løs paa Sichemiterne, beder hun bønligt for dem : 
„Ak, I er alt for svigefulde! Mine kære Brødre, vis Barm- 
hjertighed mod dem!" Men hun er selvfølgelig lige saa 
magtesløs over for sin Broder Simeons Hævntørst, som 
hun var det over for Sichems voldsomme Lidenskabelighed. 
Saaledes i Frankrig; i England staar Sagen anderledes. 
Om York-, Towneley- og Chester-Serierne kan man roligt 
sige, at de kender ikke den unge Pige. Optræder en 
enkelt Gang i dem en „ancilla" eller to, saa er det som 
fuldstændig Biperson og uden den fjerneste Skygge af 

Individualitet. Hvad Ludus Coventriæ og de sene Digby- 
Mysterier angaar, er der for saa vidt Forskel, som der 
i hver af disse Serier gøres et Forsøg paa at skildre os 
en ung Pige, i Coventry Jomfru Marie, i Digbystykkerne 
Marie Magdalene. Hvad den første angaar, er 
Resultatet unægtelig noget smaat. Forfatterens 
Mening er tydelig nok at fremstille Marie som den stille 
og blide, fromme og ydmyge unge Pige, men Skikkelsen 
er desværre bleven slemt medtagen af den katholske 
Dogmatik, som har ligget Forfatteren adskillig nærmere 
end noget saa simpelt og almindeligt som et Barn eller 
en ung Pige. Ludus Coventriæ, som i det hele taget 
behandler Marialegenderne langt udførligere end nogen 
af de andre Serier, følger Marie, fra hun, 3 Aar gammel, 
af Joakim og Anna føres til Templet og uden Hjælp 
stiger op ad Trappen med de 15 Trin. Et treaars Barn 
uden et eneste barnligt Træk! Der er noget uendelig 
vemodigt i den Maade, hvorpaa Teologien her har kvalt 
det menneskelige, som dog ellers paa saa mange Maader 
kommer til sin Ret i de engelske Mysterier. — Forældrene 
har lovet at indvie Barnet til Guds Tjeneste, og Faderen 
synes, det vil være lettere og bedre, jo tidligere hun 
begynder. Saa spørger Moderen hende: »Vil du være 
en kysk Jomfru og paa samme Tid Guds Hustru?* hvortil 
den tréaars Marie svarer: „ Dersom I synes, Fader og 
Moder, saa vil jeg i Sandhed gøre, som I har lovet Gud, 
og være hans kyske Tjenerinde, saa længe jeg er i Live; 
men til at være Guds Hustru har jeg aldrig været værdig; 
jeg er den ringeste Skabning, som er født af Mennesker, 
Jeg har hørt jer sige, at Gud skulde faa en yndig Moder, 
Gud give mig Naade til at leve, saa jeg maa faa hende 
at se, at jeg kan lægge mine Hænder under hendes fagre 
Fod.* Joakim svarer faderglad: „Sandelig, Datter, det 
er vel sagt; I svarer, som om I var 20 Aar gammel* 
(Vi lægger uden Betænkning 20 til.) Anna er ogsaa 

meget fornøjet med Datterens Svar og spørger hende, 
om hun tror, hun kan gaa ene — „lad os se; vær nu 
dristig!" Marie siger, at nu skal de faa at se, hvordan 
hun gaar til Guds Hus med Glæde, som det bør sig at 
være. — Hun tager ved Templet Afsked med sin Fader 
og Moder med en Tale, som vilde have anstaaet en 
Priorinde, der tog Afsked med sit forsamlede Nonne- 
kloster, og Joakim udbryder atter i Begejstring over den 
store Lykke, det er at have saadant et Barn. Anna er 
ogsaa taknemmelig derfor, men Moderhjertet er ængsteligt ; 
hun beder sin Mand, om de maa blive, til de har set 
Marie gaa op til Templet ad den stejle Trappe. „Jeg 
vilde ikke for al Verden se hende falde, u siger hun. 

Velsignede Moderlighed! Dig kan den middelalder- 
lige Dogmatik aldrig faa Bugt med. Barnligheden kan 
den fornægte; den naturlige Kærlighed mellem Mand og 
Kvinde kan den fordømme og forkue, men Moderligheden 
er paa en saa vidunderlig Maade gjort usaarlig, at ikke 
Alverdens Munke- og Nonnevæsen kan faa den skaffet 
af Vejen. 

Biskoppen kalder kærligt paa den lille; kan hun gaa 
op ad de 15 Trin, skal hun blive Guds egen Datter - 
men det er et Mirakel, om hun gør det. Nu beskærme 
hende Gud ! Miraklet sker, og Biskoppen undrer sig saare, 
men Marie har ikke Tid at høre paa hans Forundring; 
hun afbryder ham lidt brat med at bede om at faa de 
Regler at vide, hvorefter hun skal leve i Guds Hus. — 
Atter taler hun som en forstandig ældre Nonne og beder 
7 Bønner til Gud; den 7de er, at hun een Gang i sit 
Liv maa faa Guds Moder at se, for at hun kan tjene 
hende af al sin Evne. 

I Templet bringer en Engel Marie Manna i en Guld- 
skaal, og hun faar herved igen Lejlighed til at vise sin 
Ydmyghed, idet hun takker og forsikrer, at hun er den 
ringeste Skabning, som lever der. Derpaa fortæller En- 

gelen hende i Vers, der flyder over af aliiterativ Skab- 
agtighed,*) og som derved ogsaa vidner om Dekadence, 
hvad de 5 Bogstaver i hendes Navn betyder. 

Maries Omhu for andre illustreres ved, at hun sender 
den Mad, Ypperstepræsten har sendt til hende, til sine 
„Søstre" ved Templet og beder dem give det, de ikke 
selv kan spise, til de fattige. „Gud ved, hvordan fattige 
Folk dog kommer ud af det," siger hun; „dem har jeg 
altid stor Medlidenhed med. 11 

Det Billede, det her er lykkedes Forfatteren at frem- 
kalde af Jomfru Marie som ung, er trods enkelte for- 
sonende Træk meget nærmere ved at være en stiv og 
stram gammel Jomfrus Portræt end en ung Piges. 

Lidt gammeljomfrunalsk, synes mig, er der 
" ogsaa over Marie Magdalene i Digby Plays; hun 
viser i Fristelsesscenen en vis træet Klodsethed, som man 
ikke træffer hos de Kvinder i Mistere du Viel Testament, 
der giver efter for Lystens Lokketoner. Hun gør ganske 
vist Indtryk af at være fuldstændig ubekendt med Verden 
og dens Fristelser og derfor et let Bytte for Fru Luxuria 
og den forfængelige Laps, men der er ikke det mindste 
Spor af Ungdomsfriskhed eller Gratie over hende ; man 
faar nærmest Indtryk af, at hun har henlevet sin Tid i 
et Slags privat Familiekloster uden at se andre Mænd 
end sin Broder Lazarus eller andre Kvinder end sin Søster 
Martha. Hun bliver derfor meget overstadig, da hun 



*) Cov. 88 (IX) Angelus: 

In 3our name Maria ffyve letterys we han, — 
M. Mayde most mercyfulle and mekest in niende; 
A. Averte of the anguysche that Adam began; 
R. Regina of regyon reyneng withowtyn ende; 
I. Innocent be influens of Jesses kende; 
A. Advocat most autentyk 30ur antecer Anna. 
Hefne and helle here kneys down bende, 
Whan this holy name of 30W is seyd, Maria. 

slipper ud, men udtrykker sig dog bestandig med en 
vis Sirlighed (se nedenfor Side 76—77). Det maa for øvrigt 
ikke overses, at dette Skuespil skriver sig fra en meget 
sen Tid, hvad ikke alene Sproget og Verseformen viser, 
men ogsaa saadanne Ting som Personifikationen af de 
7 Dødssynder, Verden og den syndige Menneskenatur. 
Alle dets Dele taler da ogsaa tydeligt om Forfald. 

Som man ser: de engelske Mysterieskuespil har 2 
unge Piger at fremvise, men ser man rigtig til, har ingen 
af dem mere Ungdom at rose sig af end den typiske 
gamle Tante. 



Marie, Josefs Hustru. 



Devidst eller ubevidst sigter alle Mysterieskuespille- 
nes Fremstillinger af Kvinden hen imod eet Maal, at ære 
hende, som er al Kvindeligheds Krone, den høje Himmel- 
dronning, Marie. Hvad er vel alle gode Kvinders Dyd 
andet end en svag Afglans af hendes? Og hvad Magt 
ligger der paa de ondes Færd, naar den ikke ses som 
den mørke Baggrund, der ved Modsætningen faar hendes 
uendelige Hvidhed til at straale end mere blændende? 

Som Marie er den stille og blide, den rene og fromme 
unge Pige, saaledes er hun den sagtmodige og ydmyge 
Hustru, og endelig er hun den kærlige, alt opofrende 
Moder. Hun er disse tre, o: saaledes er hun tænkt, men 
Fremstillingen er langt fra lige vellykket fra alle tre Si- 
der. Hvor mislykket den er i Ludus Coventriæ med Hen- 
syn til den første af de tre Skikkelser, er paavist oven- 
for. Noget bedre forholder det sig med Fremstillingen 



Digitized by VjOOQlC 



60 Cathrine Carstensen 

af Hustruen, skønt der her fremkommer en Vanskelighed 
i Dogmet om Jomfru Maries vedvarende ubesmittede Jom- 
fruelighed, der gjorde det nødvendigt at finde en Form 
for Ægteskabet mellem Josef og hende, som udelukkede 
enhver Tanke om et ægteskabeligt Samliv mellem de to, 
ogsaa efter at Jesus var født. Marie maatte ikke have 
levet i fuldt ægteskabeligt Forhold til nogen jordisk Mand. 
Men det omtalte Dogme har ikke spillet en lige stor Rolle 
i alle Mysterierne, som det ret straks skal ses. Med 
Brylluppet gik det saaledes til: 

Da Marie var 14Aar, skulde hun giftes. Towneley- 
Mysteriet siger: fordi det var Skik, og Loven bød det. 
Hvorledes det gik til, at Josef blev hendes Mand, for- 
tæller han selv i York- og Towneleystykkerne bagefter, 
medens Ludus Coventriæ har ofret et særskilt Skuespil 
paa Fremstillingen, af denne Begivenhed (Nr. X i Sam- 
lingen). I Mystéres inédits (Nativité) fremstilles Brylluppet 
ligeledes paa Scenen. Alle ugifte Mænd af Juda ind- 
kaldes paa en bestemt Dag til at møde ved Templet 
med Stave i Hænderne; den, hvis Stav blomstrer, er af 
Gud udset til Ægtefælle for Marie. I York ogTowneley 
siger Josef, at han blev tvungen til ogsaa at gaa op med 
Staven i Haanden uden at vide, hvad det hele skulde 
betyde. Imidlertid, hans Stav blomstrer, han maa ægte 
Marie, og Forfatteren staar her midt i den oven omtalte 
Vanskelighed, som ganske morsomt viser sine Spor i de 
forskellige Grader af Affældighed, hvormed Josef behæftes. 
I Towneley Plays X er han en ældre, ret 
kraftig Mand.*) Han traadte til Side, da de 
unge Mænd gik op, fordi han var gammel, siger han, 
og da Ypperstepræsten dømmer ham til at ægte Marie, 
bliver han bedrøvet og vægrer sig med den Motivering, 



*) Smlgn. dog Town. XV, Flugten til Ægypten, hvor han er 
bleven noget mere skrøbelig. 

at han er for gammel til saa ung en Pige, men der er 

hverken Tale om, at han ryster eller gaar med Stok, og 

da han kort efter Brylluppet forlader Marie, er det for 

at drage ud i Landet og som Tømrer tjene Brødet til 

dem begge med sine Hænders Arbejde. I York 

Plays XIII tager han sig noget lignende ud; 

ganske vist siger han, at hans Ben er tunge som Bly; 

han kan næppe træde over to Straa ; men det er, da han 

sørgmodig og træt gaar bort fra sit Hus efter at have 

opdaget, at Marie er frugtsommelig.*) I Chestermysteriet 

lægges der af Josef selv noget stærkere Vægt 

" paa hans Alder; han er baade „oulde and coulde* ; 

i de sidste 30 Aar har han ikke været i Stand til at avle 

Børn, om han ogsaa vilde, siger han. Men dette er dog 

alt sammen intet mod den Behandling, der bliver ham 

til Del i Ludus Coventriæ. 

Her træffer første Davidsætling paa Vejen 
# op til Templet Josef liggende paa Jorden 
og siger til ham: „Hvad er der i Vejen, Josef, siden 
I ligger saadan her paa Jorden ?• „Alder og Svag- 
hed har mig saadan fat,* siger Josef, „at jeg hverken 
kan gaa eller staa ordentligt/ Da det gaar op for ham, 
at han maa med op til Templet, enten han vil eller ej, 
saa gaar han ogsaa med bange Anelser af Sted ved sin 
Stok. „Dersom jeg falder, maa jeg stønne af Smerte/ 
siger han. „Hvis nogen tager min Støttestav fra mig, 
er han min Fjende." De andre, som er saa raske, at 
de kan løbe, om de vil, maa hellere gaa forud. Han er 
baade gammel og svagelig, og det volder ham Smerte 
at gaa. Han vil holde fast ved sin Stav for at faa den 
Rejse tilendebragt. Da han kommer til Templet, sukker 
han: „Gud give, jeg var hjemme i min Hytte, jeg skam- 



•) I York XVIII, Flugten til Ægypten, kommer Tanken om 
Alderdomssvaghed noget tydeligere frem. 

mer mig sandelig, ved at nogen skal se mig." Da han 
faar en temmelig barsk Opfordring til at komme frem 
med sin Stav i Haanden som de andre, svarer han: 
„ Komme! ja, ja, Gud hjælpe mig; det vilde jeg saa gerne, 
men jeg er saa gammel og affældig, at begge mine Ben 
er ved at lægge sig dobbelt under mig, og jeg er nær 
ved at være lam.* Og til Biskoppen, som bebrejder 
ham hans Tøven, siger han: „Herre, den som næsten 
er lam, kan daarlig gaa ; jeg kommer sandelig, saa hurtig 
jeg kan." Han løfter den hvide Stav, men klager over, 
at han ikke kan løfte sine Hænder ret højt. Staven 
blomstrer til hans store Forfærdelse, og han maa nu, 
trods al Vægring, ægte Marie. Hans umaadelige Affæl- 
dighed er imidlertid ikke gennemført i Ludus Coventriæ X. 
Da han har lejet „et lille net Hus" i Nazareth og ført 
Marie dertil, fortæller han hende, at han maa rejse fra 
hende for at arbejde langt borte (in fere countré) og at 
han vil blive borte i 9 Maaneder. I Coventry- Skuespil- 
lene XII, hvor hans Hjemkomst og store Skuffelse og 
Sorg over Maries Tilstand skildres, er der heller ingen 
Affældighedstegn. Derimod er han i Coventry XIV, der 
handler om Anklagen mod Marie og ham, atter den 
rystende, halv lamme Krøbling, som vi kender fra Bryl- 
luppet. 

Der er vel næppe nogen Tvivl om, at Josefs Affæl- 
dighed er en Udsmykning af senere Dato paa den oprin- 
delige Fremstilling af Brylluppet og hans Hjemkomst. At 
Coventry-Skuespillet XIV (Forhøret over Josef og Marie) 
skriver sig fra en sen Tid, kunde blandt andre Ting den 
overvættes Dvælen ved smudsige Detailler, som ellers er 
de engelske Mysterieskuespil saa fjern, tyde paa. 
M t i éd ^ et ^ rans ^ e Fødselsmysterium i Mystéres 
# inédits II slutter sig (Side 37, 38), hvad Josefs 
Affældighed angaar, ganske til Ludus Coventriæ. Han 
kan med Nød og næppe gaa op til Templet; han synes 

selv, han er den største Taabe, at fremstille sig hermed 
de unge. — Budet gør Nar af ham: at han, som er saa 
gammel, kan tænke paa at ægte Marie; det er dog 
for galt. 

Hensigten med at fremstille Josef saa affældig er, 
som alt sagt, tydelig nok; det skulde være indlysende 
for alle, at Jesu Moder heller ikke efter hans Fødsel 
havde levet som Josefs Ægtehustru og som saadan født 
Børn til Verden. Der maatte en Gang for alle rejses 
en Mur imellem Ægtefolkene, for at Marie kunde beholde 
sin ubesmittede Jomfrueligheds Krone til evig Tid. Men 
skønt hun ikke maatte mistænkes for til nogen Tid at 
have levet et ægteskabeligt Samliv med Josef, var der 
dog intet til Hinder for at lade hende staa som den 
ideale Hustru i hele sin Færd, det bedste Mønster for 
alle Ægtehustruer. Hun opfylder i fuldeste Maal den 
Formaning, hendes Moder efter Brylluppet (Gov. S. 101, 
102) slutter sit Farvel til hende med: „Marie, mit søde 
Barn, jeg beder dig: vær ydmyg og eftergivende, sagt- 
modig og mild, alvorlig og besindig og paa ingen Maade 
forfløjen (wylde); og du skal have Guds Velsignelse/ 

Maries Sagtmodighed og Ydmyghed over for Josef 
bliver sat paa en haard Prøve, da han kommer hjem 
fra Rejsen og finder hende frugtsommelig. Hans Sorg 
herover er behandlet med Interesse i alle de engelske 
Mysterier; der var jo ogsaa her den allerbedste Lejlighed 
til at vise Maries Storhed som Hustru, og den sorgfulde 
Ægtemand faar Lov til i fuldt Maal at udøse sin Sjæls 
T Bitterhed; desto større bliver derefter Maries 

Triumf. Saaledes siger Josef, Town. X, 161: 
»Det gør mig ked af Livet, at jeg nogen Sinde ægtede 
saa ung en Kvinde; den Handel maa jeg fortryde. " — 
Og samme Stykke, 970: „Det er ilde at parre Ungdom og 
Alderdom sammen; jeg ved godt, at fordi jeg er aflægs, 
har hun taget sig en anden. u Naturligvis hjemsøges den 

enkeltes slette Handling paa hele Kønnet (174 flg.): 
# Hvem vilde nu ogsaa tro en Kvinde? Sandelig, ingen 
Mand, som ved ordentlig Besked/ Eiler 208 flg.: „Und- 
skylde dig, det forstaar du; dog, saa sandt Gud hjælpe 
mig, jeg bebrejder dig ikke, om du har Kvindemanerer; 
men det siger jeg dig: du ved det lige saa godt som jeg, 
dit Legeme siger dig det aabenlyst paa, at du har handlet 
ilde/ Og 299: „Sandelig, jeg er meget vred og bedrøvet 
over hendes Gerning, men alle saadanne tøjlesløse Hand- 
linger kommer af hendes Ungdom ; thi unge Kvinder vil 
nødvendigvis søge unge Mænds Omgang, naar de gamle 
svigter dem; det har man altid set. a 

I Yorkskuespillet XIII lyder de samme Toner. 

Han maa bittert fortryde den Dag, han gik ind 

i Templet. — Det havde været meget bedre for ham at 

blive ved at leve ene; hendes Gerninger gør hans Kinder 

vaade; han er bleven bedraget; hvorledes, ved han ikke. 

Hvorfor vilde dog ikke en ung Mand tage hende? 

Han bebrejder hendes Jomfruer, at de ikke har vogtet 
hende bedre. De forsikrer ham om hendes Uskyldighed 
og siger, at der kun har været en Engel hos hende, som 
een Gang om Dagen bragte hende Føde. Men Josef for- 
moder (smlgn. Cov. S. 119, XII), at Engelen har været 
en ung Mand i lyse Klæder. Han tror heller ikke Maries 
Forsikringer; det er jo nu engang Kvinders Force at und- 
skylde og dække sig (smig. ovenfor Town. 208 flg.). 

1 Chester er det efter Besøget hos Elisabeth 
" og ledsaget af denne, at Marie møder Josef første 
Gang efter Adskillelsen, og han anklager hende, idet han 
sammenligner hendes Tilstand med Elisabeths. Han siger 
endvidere Chester I, S. 99: „Gud lade aldrig en gammel 
Mand tage sig en ung Kvinde eller give sit Hjerte til 
hende; han bliver sikkert bedraget. Thi Sympati kan 
der ikke være mellem dem, og de kan aldrig være enige; 
det har maa set hos mange saavel som hos mig/ 

^ Som i det hele ved Maries Ungdomshistorie er 

Coyentry. ^ , .„ , . , ^ 

Coventryskuespillet ogsaa i denne Sag noget 

mere detailleret end de andre Mysterier, men Josefs Klager 

er gennemgaaende de samme. Han føjer kun een Bekymring 

til, som er ret karakteristisk for den Tone, som paa mange 

Steder adskiller denne Samling fra de andre. Cov. (XII) 

S. 118 siger Josef: „Ak! ak! mit Navn er skændet, alle 

Mænd vil nu foragte mig og sige: Gamle Hanrej, du 

har nok faaet dit Hoved prydet for nylig efter fransk 

Mode/*) Og smstds. S. 120: »Hvis Folk faar denne 

skammelige Gerning at vide, vil de tale ondt om mig, 

og dog er mangen bedre Mand end jeg bleven gjort til 

Hanrej." 

Dette, at Skammen falder paa Manden, idet han 
bliver latterlig ved, at hans Hustru er ham utro, er en 
Tanke, som ellers ikke kommer frem i de engelske My- 
sterier. Med Undtagelse af Ludus Goventriæ lægger de 
alle Vægten paa hendes Skam og dvæler ved, hvilken 
Skændsel og Forsmædelse det vil være for hende, om 
det bliver bekendt. 

Det er ogsaa kun i Ludus Goventriæ, at Josef et 
Øjeblik tænker paa at anklage Marie for Biskoppen; dog 
sejrer hans bedre Følelser straks igen, og han siger: 
»Nej, nej, Gud forbyde, at jeg skulde hævne mig saa- 
ledes, naar jeg ikke er ganske paa det rene med hendes 
Forbrydelse. Jeg saa aldrig endnu, saa sandt hjælpe mig Gud, 
det mindste Tegn paa syndigt Levned hos hende." — 
I de andre Mysteriesamlinger er der saa lidt Tale om 
Hævnlyst hos Josef, at det er for ikke at se Skændselen 
og Straffen bryde ind over hende, at. han vil flygte. 

Gabriel underretter Josef om den rette Sammenhæng, 



*) Ordret: — olde cokwold, thi bowe is bent 

Newly now after the Frensche gyse. 
Ordet „fransk" forekommer mig ret interessant i denne 
Sammenhæng. 

XI. & 

og han skynder sig straks at bede Marie om Forladelse. 
Hvad hendes Svar angaar, er der saa temmelig Overens- 
stemmelse. Hun giver beredvilligt sin Tilgivelse i det 
Øjeblik, Josef beder om den. Saaledes i Towneley- 
Mysteriet og endnu mere ydmygt i York-Mysterierne. 
Da Josef beder om Tilgivelse, svarer hun: „Tilgivelse, 
aa fy! tal dog endelig ikke saaledes; et saadant Ord 
burde være ukendt for alle gode Hustruer." — I Coventry- 
Skuespillet vil Josef kysse hendes Fod, men hun beder 
ham kysse hendes Mund i Stedet (Gov. XII, S. 122). I 
Mystéres inédits II, S. 59, svarer Marie, ligesom i de 
engelske, kærligt, at Josef maa ikke være bedrøvet læn- 
gere; hun vil visselig gerne tilgive ham; hun takker Gud 
og glæder sig, fordi han er vendt tilbage.*) 

Fra nu af er der intet, som forstyrrer Josefs Tillid 
og Kærlighed til Marie. Mysterierne giver et overordentlig 
smukt Billede af deres indbyrdes Forhold ; Josef er den 
omhyggelige, kærlige, nærmest faderlige Ægtemand ; Marie 
den ydmyge Hustru, som i Farens Øjeblik klynger sig- 
til ham som til sin naturlige Støtte og Tilflugt. Alt er 
fredeligt, harmonisk og smukt; der glider kun en lille 
forbifarende Sky over Billedet, naar Marie en sjælden 
Gang i sin Egenskab af Himmeldronning maa sætte 
Naturligheden til Side for at docere.**) 



*) Smlgn. Maries Svar paa Josefs Hilsen, da han kommer for 
at bede om Tilgivelse, med det, Noahs Hustru giver sin Mand, 
da han kommer for at fortælle hende om Syndfloden. 

1) York XIII, 291, J.: Saie, Marie wiffe, how fares i>ou? 

M.: fe better sir, for yhou. 
og Town. X, 350, J.: A, mary, wife, what chere? 

M.: The better, sir, that ye ar here. 

2) Town. HI, 190, Noah: G-od spede, dere wife how fayreye? 

Vxor: Now,as euer myght I thryf e, the wars I thee see. 

**) Saaledes Chester I, S. 138, 39, hvor Hyrderne absolut 

maa sættes ind i hendes ejendommelige Ægteskabsforhold til 

Josef; der, som hun siger, kun har ægtet hende for at hjælpe 

hende at bevare sin Jomfruelighed. 



Digitized by LjOOQIC 



Kvindetyper i Middelalderens religiøse Skuespil. 67 

I alle Mysterierne er Josef fraværende under Fødselen, 
men han udtrykker baade før og efter den ængsteligste 
Omhu for Marie og Barnet. — Alt i alt spiller han vel 
nok, som rimeligt er, ved denne Lejlighed en lidt under- 
ordnet Rolle. Men han faar saa i de engelske Mysterier 
fuld Oprejsning ved Flugten til Ægypten. Her er York- 
og Towneley-Mysterierne mest malende og udførlige; for 
øvrigt er der saa stor Overensstemmelse mellem dem 
indbyrdes, at der sikkert maa have været en Forbindelse. 
En saadan er da ogsaa tydelig nok vist ved andre Skue- 
spil i de 2 Samlinger.*) 

Da Josef af Englen Gabriel faar at vide om den 
# Fare, der truer dem, og skynder sig at sige det 
til Marie, bryder den forfærdede Moder ud i bitre Klager 
over, at nogen kan være saa haardhjertet og ond mod dem; 
men Josef, der, som Mænd i de engelske Mysterier i det hele 
taget, (smlgn. Apostlen Johannes over for Jomfru Marie 
ved Korsfæstelsen) ikke ret vel kan holde ud at høre 
paa Kvindens Klager, tilskynder hende kraftigt til Handling. 
Town. XV, 96, Marie: „Ak, hvordan skulde jeg lade 
være (med at klage)? De leder efter min Søn, der er 
saa sød, for at slaa ham ihjel. Om jeg møder mine 
Fjender, maa jeg græde bitterlig. Giv mig et Raad, 
Josef; du, som er den stærke." Josef siger, hun skal 
skynde sig at pakke deres Sager ind; de maa bort til 
Ægypten; det er det eneste Raad. Marie beder Gud 
hjælpe dem dertil, men udbryder i det samme paa ny i 
Klager: „Hvordan skal jeg dog bære mit Barn saa langt 
fra Hjemmet? Ak, hvor er jeg dog bedrøvet! Aldrig 
var noget Menneske saa forstyrret af Sorg som jeg!* 
Det er et Øjeblik, som om Josef var ved at blive utaal- 



*) Se Miss Toulmin Smiths Udgave af York Plays, samt 
A. W. Pollards Indledning til E. E. T. S.s Udgave af Towneley 
Plays. 

5* 

modig. »Gud ved, jeg havde Grund til at sige det samme,* 
svarer han, „hvordan skal jeg føre saadanne to ud af 
Landet? Det er intet Under, om jeg gaar fra Sans og 
Samling, saa mange Fjender som jeg har. Aa, hvorfor 
vil Døden dog ikke ramme mig?* Han klager over, at 
han har giftet sig, og advarer de unge Mænd mod at 
gøre det samme. Ægteskabet tager alle hans Kræfter 
fra ham. — I samme Øjeblik er det, som Manden i ham 
rejser sig over al Elendigheden, og han husker atter 
paa, at det er hans Pligt at være kærlig og god mod 
den svage Kvinde; saa bryder han sin Klage brat af og 
siger: „Ræk mig din Tømme, Marie, og pas du blot af 
al din Evne paa Drengen; og gid saa han, som har 
skabt hele denne Verden, vil vise os Vejen." Marie 
jamrer igen; hendes Hjerte vil briste, siger hun, hvis 
hun skal se sin Søn dø; men Josef opmuntrer hende 
kærligt; han skal bære deres Sager og hjælpe af al sin 
Evne. — Der er noget i den trøstende Tone, der minder 
om Adams Svar til den fortvivlede Eva i Chester- 
Skuespillene. 

York-Mysteriet er noget mere kortfattet i Kla- 
gerne, baade Maries og Josefs ; paa enkelte Punkter 
er Overensstemmelsen mellem York og Towneley næsten 
ordret. — Her falder følgende ret morsomme og rørende 
Replikker mellem Josef og Marie (Marie fortvivlet; Josef 
først lidt tvær, derpaa god og kærlig): 

York XVIII, 173, Marie: „Ak, Josef! hvilken for- 
færdelig Ulykke! Naar skal min Sorg faa Ende; for jeg 
ved ikke, hvor jeg skal gaahen." —Josef: „Til Ægypten, 
har jeg sagt dig for længe siden. * — Marie: „Hvor 
ligger det?"*) — Josef: „Hvad ved jeg? Jeg ved ikke, 
hvor det ligger.* — Marie: „Josef, jeg beder dig om 



*) Ordret: Whare standith itt? - Har Forfatteren tænkt sig 
Ægypten som en By eller en Borg? 

Barmhjertighed. Hjælp mig ud af dette Land." — Josef: 
„Ja sandelig, Marie, jeg vilde meget gerne hjælpe dig, 
alt hvad jeg kan, og gøre mig al mulig Umage for at 
slippe bort med ham og dig. 1 * — Marie (grædende): 
„Ak, hvad skader dog den Djævel (Herodes), at han 
saadan sender os ud paa de vilde Veje. Han gør stor 
Synd, at han tvinger os til at flygte fra Slægt og Venner." 

— Josef: „Kære Marie, hold op at græde." — Marie: 
„Josef, jeg er saa bedrøvet for min egen søde Dreng." 

— Josef: „Aa hør, Marie, pak ham varmt ind og sæt 
ham forsigtigt, saa han ikke glider ned, og dersom du 
vil hvile dine Arme lidt, saa giv mig ham; lad mig bære 
ham en Stund." — Marie: „Tak, fordi du er saa god 
mod mig. (Hun giver ham Barnet). Aa, gode Josef, 
pas rigtig godt paa mit dejlige Barn (J>at fode so free). 
Se nu endelig til ham." Josef: „Lad du mig og ham 
passe os selv, og dersom du har svært ved at ride, saa 
hold rigtig godt fast i Manken." 

Ghester-Skuespillet (I, Side 187, 88) er langt mere 
kortfattet paa dette Punkt. Josef er den kærlige og 
galante Ægtemand, som hjælper Marie op paa Æslet, og 
siger til hende: „Kom her, min Hjertens kæreste; jeg 
skal nok hjælpe dig og være din Støtte; du skal ride 
hver Fod af Vejen, og jeg vil gaa ved Siden af dig." 

I Ludus Coventriæ XIX, S. 181, tager Josef sig end- 
ogsaa af Indpakningen, somTowneley-og York-Mysterierne 
lægger paa Hustruen. Alle er enige om, at han skal 
tage sig af Transporten, fordi Kvinden ikke har store 
legemlige Kræfter. 

I Myst. inéd. er Emnet meget kort behandlet; Marie 
modtager Efterretningen om Herodes's onde Plan med 
overordentlig Sindsro og praktisk Sans og vil straks give 
sig paa Vejen. Josef siger, han vil skynde sig at pakke 
ind (smlgn. Gov.) og saa løfte hende op paa Æslet, at 

de kan komme af Sted hellere i Dag end i Morgen. Der 
er ingen unyttige Klager eller anden Tidsspilde. 

Hvordan gaar det med Josefs Affældighed under alt 
dette? I Towneley-Mysteriet, der jo ellers har ladet ham 
beholde en Del af sin Manddomskraft, beklager han sig 
bittert til Engelen over, at han, som er saa gammel og 
svag, skal tage sig den Rejse paa. — I Yorkskuespillet 
siger Josef: „Før var jeg svag; nu er jeg Karl for at 
bruge mine Lemmer, som jeg lyster. * Med andre Oucd: 
Gud har gjort et Mirakel og givet den affældige Mand 
de Kræfter, han behøvede. Hvor Handlingen forlanger 
saa stor Aktivitet af Josef som her, kunde Misforholdet 
mellem den og hans store Affældighed vel ikke saa let 
overses (naar der da i det hele skulde gøres noget ud 
af Scenen), som hvor der kun ganske kort bemærkes, 
at han vil arbejde i fjerne Lande, eller hvor der i det 
hele taget glides let hen over, hvad der fordres af hans 
Kræfter. At ikke alle Mysterier har passet saa godt som 
York paa ikke at modsige sig selv paa dette Punkt, kan 
ses af det foregaaende (Chester, Coventry, Myst. inéd.). 

Viser Josef sig saaledes — hvad man kan vente af 
en Mand — som den stærke og besindige, der ikke taber 
Modet i det farlige Øjeblik og derfor har en naturlig Ret 
til at styre, frem for den svage Kvinde, saa er der et 
andet Punkt, hvor Marie absolut faar Overvægten, og 
det paa en ret morsom Maade. Det er, hvor det gælder 
om Lærdom eller om en net og dannet Optræden. Saa- 
ledes siger Josef (York XIV, 78), idet han nærmer sig 
Huset, hvor Jesus er født, mens han var ude: „Aa, 
Herre Gud, hvad er det for et Lys, som saadan pludselig 
skinner om mig? Jeg kan sandelig ikke forklare mig det; 
naar jeg kommer hjem til Marie, saa skal jeg spørge 
hende.* Han er tydelig nok ikke i Tvivl om, at hun 
har en Forklaring paa rede Haand, og hans Tillid skuffes 
da heller ikke. Paa hans Spørgsmaal derom svarer Marie 

(95): „Dette har min unge Søn i sin Naade anordnet, 
at der ved hans Fødsel en Tid skulde skinne en Stjerne. 
Thi Bileam sagde i sin Profeti" osv. (se 4. Mos. 24, 17). 
Man ser, at Marie er anderledes skriftlærd end Josef, 
som er en simpel Tømmermand. Men morsommere endnu 
kommer hendes Overlegenhed i Etikettespørgsmaal frem 
i Towneley-Mysteriet XVIII (parall. med York XX), der 
handler om Jesus, 12 Aar gi., i Templet. Da Marie i 
Templet siger til sin Mand: „Kære Josef, gaa hen og 
hent din og min Søn; Dagen er næsten til Ende, og vi 
maa rejse hjem nu,* tør Josef ikke indlade sig herpaa. 
„Jeg kan ikke give mig af med de store,* siger han; 
,der .er al min Umage spildt; jeg kan ikke med dem, 
-det ved I godt; de er saa prægtig klædte i deres fine 
Pelsværk (furrys fyne).* Marie: „I behøver da virkelig 
ikke at være bange for at sige eders Ærinde til dem. 
De vil i hvert Fald vise eder Agtelse for eders Alders 
Skyld; det ved I godt.* Josef: „Hvad skal jeg sige, 
naar jeg kommer derhen? Gid det maa gaa mig ilde, 
om jeg ved det! Men du vil have mig gjort evindelig 
til Skamme; for jeg kan hverken bukke eller knæle.* 
Marie: „Saa lad os gaa sammen til de højærværdige 
Herrer; det tror jeg bliver det bedste; og om jeg ser, 
at I endelig ikke vil, saa maa jeg jo til det.* Josef: 
„Gaa du først og sig, hvad du vil; din Søn vil sikkert 
rette sig efter dig. Gaa nu, Marie, og gør dit Bedste; 
jeg kommer bagefter, saa sandt hjælpe mig Gud.* Marie 
gaar saa først og tiltaler Jesus som i Evangeliet.*) 



*) Smlgn. Cursor Mundi 11959. Da Jesus som Barn havde 
forbandet en ondskabsfuld Legekammerat, saa han faldt om og 
døde, beder Josef Marie sætte sin Søn i Rette og ender med at 
sige: „Sig du det; jeg tør ikke tale til ham u (derom). 

Erotik og Sædelighed i Mysterierne. 



uom alt sagt, har det erotiske Element ingen Plads 
i de engelske Mysterier. Medens Mistere du Viel Testa- 
ment uafladelig betegner en Kvinde som belle, belle et 
bonne, belle et plaisante, doulce et plaisante osv., er der 
i de engelske Skuespil aldrig Tale om kvindelig Skønhed 
og Ynde, undtagen naar de en enkelt Gang tager fat 
med den almindelige Liste over Jomfru Maries Yndig- 
heder, som, selv om man ikke havde set den før, er 
nødt til at slaa en som temmelig uoriginal. Og som 
der ikke er Tale om Elskov i højere, mere sjælelig For- 
stand i de engelske Skuespil, saaledes er der heller ikke, 
naar Ludus Coventriæ undtages, Tale om den rent sanselige 
Tiltrækningskraft mellem Kønnene gensidig. 1 de franske 
derimod møder man atter og atter de mest utilslørede 
og ugenerte Opfordringer fra Mand til Kvinde og fra 
Kvinde til Mand. Der gøres aldrig Spas dermed, saa 
vidt er det endnu ikke kommet, men det er tydeligt, at 
den naturlige Forbindelse mellem Mand og Kvinde i og 
uden for Ægteskab har interesseret baade Forfattere og 
Publikum paa en anden Maade i Frankrig end i England. 
»Jeg vil give ham mit Legeme i fuldkommen Lydighed* 
— „Jeg længes efter at favne hendes Legeme* osv. er 
Udtalelser, der aabenbart falder Personerne i de franske 
Skuespil let og naturligt i Munden, medens de aldrig 
forekommer i de engelske. Det tøjlesløse Liv mellem 
Kains og Seths Efterkommere før Syndfloden skildres i 
Mistere du Viel Testament med umaadeligt Liv og Lige- 
fremhed, men denne Skildring er saa fjernt som muligt 
fra Tonen i de engelske Skuespil. Der (i Mist. V. T.) 
ser man Ada, Silla og Væversken Noéma med en over- 
ordentlig Lethed og Smidighed føre en sand Elskovens 

Heksedans op. Noema giver sin Elskov til 3 forskellige 
Mænd (Caynara, Malalael og Jareth); Mændene skifter 
Elskerinder i vildeste Forvirring og bliver mere og mere 
nærgaaende og utilslørede i deres Forlangender; Kvin- 
derne gaar med største Beredvillighed ind paa alt; Skin- 
syge synes lige saa ukendt som Undseelse i det lunefalde 
Selskab. Man tager en Kvinde fra en anden Mand med 
største Ugenerthed og uden mindste Protest fra den for- 
dums Ejer. Silla erklærer som Svar paa et forbløffende 
ligefremt Tilbud fra Irard : „Jeg har Lyst til at leve vel- 
lystigt paa enhver Maade; andet forlanger jeg ikke. 4 * 
Man faar et meget tydeligt Indtryk af, at 15 Alen Vand 
over de højeste Bjergtoppe ikke er en Smule for meget 
til det Smuds, her er; og det er sikkert ogsaa, hvad 
Forfatteren har tilsigtet. Men der er intet Sidestykke 
hertil i de engelske Skuespil. 

Ligesaadan, hvor der tales om Dina, den ulykkelige 
unge Pige, der gik ud for at se paa de fremmede og 
fra den Stund kun saa Brutalitet og Ulykke og uforskyldt 
Vanære, eller om Ruben, der truer Balla (= Bilha) til 
Elskov med en Voldsomhed, der minder om enkelte vilde 
Folkeslags Maade at fri paa; begge er ganske ude af 
Stil og Tone med de engelske Skuespil. Det samme 
gælder Potifars Hustru, der uden Blusel bestormer Josef 
med voldsomme Elskovserklæringer og Opmuntringer til 
endelig ikke at være forknyt; det gælder Samson og 
Dalila, hvor Indtrykket af utøjlet Sanselighed ligesom 
forstærkes ved, at der ødsles med Kælenavne, hvad der 
ellers er saare usædvanligt i Mistere du Viel Testament, 
hvor de staaende Udtryk mellem Mand og Kvinde, selv 
naar de føler varmest, er: mon amy eller amye, ma 
soeur, og intet videre. 

Her vil der kunne indvendes, at en Sammenligning 
er uretfærdig, da de omtalte Personer slet ikke optræder 
i de engelske Mysterieskuespil. Men er det nu noget til— 

fældigt? Eller er det noget tilfældigt, at Davids og Batsebas 
Kærlighedshistorie optager en meget stor Plads i Mistere 
du Viel Testament, medens de engelske Mysterier gen-, 
nemgaaende kun anvender David som en Profet i Rækken 
af dem, der taler om Kristus, eller §om en af de ven- 
tende i Dødsriget. Jeg tror lige saa lidt, at dette er til- 
fældigt, som at det skulde være tilfældigt, at den fødende 
Kvinde spiller saa stor en Rolle i de franske Skuespil 
og saa godt som ingen i de engelske.*) 

Der er eet Sted, hvor man faar et ret tydeligt 
# Indtryk af de Baand, en engelsk Mysterieforfatter 
i Almindelighed vilde lægge paa sin Tunge og sin Fantasi 
ved Udmalingen af Sanselighed og Usædelighed. I Skue- 
spillet om Marie Magdalene (Digby Plays) holder Satan 
og Verdens Fyrste Raad tillige med deres Hjælpere 
(Djævle og 7 Dødssynder) om, hvorledes Marie Magdalene 
bedst skal besnæres. De bliver enige om at sende Fru 
Utugt (Luxuria) af Sted til hende (422). „Nu maa I, 



•) Baade i engelske og franske Mysterier fremstilles Barnets 
Fødsel aabenlyst paa Scenen. Dette har tydelig nok været regnet 
for fuldt tilladeligt, hvad der er saa meget mere paafaldeode, 
som det gentagne Gange bemærkes, at Ægtemanden af Hensyn 
til det passende ikke bør være til Stede, medens hans Barn 
fødes. Men naar Jomfru Marie undtages, viser de engelske 
Skuespil ingen Interesse for den fødende Kvinde, medens de 
franske lader baade Hagar, Sara, Rebekka og Rakel tale vidt og 
bredt og uden mindste Forbehold om deres Tilstand og Lidelser. 
Med Hensyn til Jomfru Marie møder vi baade i de engelske 
og de franske Skuespil en ret morsom Udvikling bort fra det 
almindelig menneskelige. I et af „Vor Frues Mirakler" (Nr. V. 
Mir. de la Nativ. Nostre Seign. Jhesu Christ) fra det lide Aarh. 
fremgaar det tydeligt af Maries Ord, at hun ikke var undtaget 
fra Kvindens almindelige Lod, hvad Lidelsen angik, men saavel 
det franske Fødselsmysterium fra det følgende Aarhundrede 
(Myst. inéd., Nativité) som de engelske hævder, at Marie fødte 
Jesus uden Smerte. York-, Chester- og Coventry mysterierne 
omtaler alle denne Maries Forret fremfor andre Kvinder. 

Fru Utugt, gøre Gavn, for I er Kvindelighedens fagreste 
Blomst; I skal gaa hen og give eder i hendes (M. Af. 's) 
Tjeneste, for I vil snarest slippe ind til den Skønhedens 
Juvel/ Fruen er villig og farer af Sted i Hast; de 6 
andre Dødssynder faar Paalæg om at holde sig til og 
se at slippe ind, hvor hun har banet Vejen. Luxuria 
kommer ind i de 3 Søskendes Slot i Betaniejn*) og hilser 
Marie Magdalene i blomstrende Ord, som priser hendes 
Skønhed og Huldsalighed. Marie Magdalene spørger ret 
naturligt, hvem det er, der roser hende saa stærkt, hvortil 
Luxuria nok saa fikst svarer, at der er intet, hun hellere 
vilde end være hendes Tjener. Marie Magdalene byder 
hende nu hjertelig velkommen: »Eders Tale er saa elsk- 
værdig og dertil saa forstandig/ siger hun smigret; den 
fremmede har aabenbart gjort et godt Indtryk. Nu spørger 
Luxuria, hvorfor Marie Magdalene sørger saa meget. 
„For min Faders Død," svarer hun, „naar jeg tænker 
derpaa, bliver jeg tung om Hjertet. u Den Slags sørgelige 
Tanker maa hun endelig ikke fordybe sig i, siger Luxuria, 
de kan gerne til sidst gøre hende syg; hun maa se at 
adsprede sig med saadanne Fornøjelser, som falder mest 
i hendes Smag. Hendes Raad er ikke talt for døve Øren. 
Marie Magdalene siger atter, at hun skal sandelig være 
velkommen; hun er hendes Hjertes Læge. Og hun skynder 
sig at overgive Slottet med alt, hvad i det er, til Broder 
Lazarus's og Søster Marthas Varetægt og befaler dem 
Gud i Vold; nu vil hun ud at more sig. Hun følger 
saa Luxuria ud i Verden, og de kommer til en Kro, 
hvor Kromanden anbefaler sig til Publikum og roser sine 
Vine. Luxuria foreslaar, at de skal gaa hen til ham og 
faa noget at drikke, som kan hæve Marie Magdalenes 
Livsaander. De gør det; Kromanden bringer Vin og 



*) Marie Magdalene og Marie, Lazarus's Søster, bliver stadig 
i Mysterierne blandede sammen til een Person. 

lover, at den skal gøre dem glade, og Marie Magdalene 
bliver ogsaa straks saa glad, at hun kalder Luxuria et 
Velsignelsens Sendebud og roser hende for hendes høviske 
og venlige Adfærd. Nu kommer en Laps ind, som praler 
af sine gode Klæder, ønsker der var nogle smukke Op- 
vartningspiger og sukker efter sit Hjertes Dame. Ved 
Synet af ham udbryder Luxuria til Marie Magdalene: 
„Kære Dame, dette er rigtig en Mand for eder, kan jeg 
se; han kan more jer og faa jer til at tale.* „Kald paa 
ham, Kromand, hvis I vil være gode Venner med mig, 4 
svarer Marie Magdalene, „vi skal rigtig holde os lystige, 
hvis han vil blive hos os.* Værten kalder paa Lapsen, 
som fører Navnet „curioste*,*) og siger til ham, at der 
er en fin Dame (a gentlewoman), som ønsker hans Sel- 
skab og vil drikke med ham. Lapsen er meget villig; 
han tiltaler Marie Magdalene: „O, min kære Fyrstinde, 
min Tusindfryd!* roser hendes Skønhed og elskværdige 
Egenskaber og erklærer hende sin Kærlighed. Marie 
Magdalene studser lidt og spørger, „om han anser hende 
for en, der er til fals for alle.* Men han afviser paa 
det ivrigste enhver saadan Tanke og forsikrer hende om 
sin udelte Beundring og Kærlighed; hvorpaa Marie Mag- 
dalene, pludselig ædru, ret fornuftig spørger: „Af hvad 
Grund har I fattet saadan en pludselig Kærlighed til 
mig?* „O, jeg kan ikke andet, min egen Dame; hele 
eders Person er saa kvindelig; jeg kan ikke lade være, 
min søde Lillie,* svarer Lapsen. Marie Magdalene (koket): 
„Herre, det er af Galanteri, I taler saaledes.* 

Curioste opfordrer hende til at danse, og hun svarer: 
„Herre, jeg siger ja i Tugt og Ære; gaa I foran, jeg 
skal følge efter eder, thi Manden bør altid æres af Kvin- 
den!" Han viser sig mere og mere henrykt over hende 



*) Ikke som i moderne Engelsk = Nysgerrighed, men: over- 
dreven Sans for fine Klæder, god Mad eller andet deslige. 

og byder hende Vin med opblødt Brød i; hvis hun kan 
lide det. Marie Magdalene: „Jeg vil gøre ganske som 
I behager; jeg er rigtig glad over, at vi er mødtes; jeg 
begynder at fatte Kærlighed til eder." Curioste siger 
derpaa: „Nu, min kære Skat, vil I nu gøre, som jeg 
siger? Vi har drukket og spist lidt Brød; skal vi nu gaa 
et andet Sted hen?* Marie Magdalene: „Ganske som I 
vil, min hjertenskære ; om I saa vil gaa til Verdens Ende, 
vil jeg aldrig skilles fra eder; jeg vil dø for eders Skyld." 

Dette er hele Forførelsesscenen; som man ser, er 
alt holdt i meget diskrete Udtryk. 

Derpaa gaar den onde Engel til Verdens Fyrste, 
Kødets Fyrste og Djævelen og bringer dem den glædelige 
Efterretning, at Marie Magdalene synes rigtig godt om 
„pryde, cailyd corioste."*) 

Vi møder atter Marie Magdalene i Jerusalem, hvor 
hun sidder i et Lysthus og undrer sig over, hvor hendes 
forskellige Elskere er henne. (De 7 Dødssynder?) Hun 
vil nu hvile sig, indtil der kommer en eller anden af 
dem, som plejer at favne og kysse hende. Selv dette 
Udtryk, som vel nok er det stærkeste, der bruges, er 
dog betydelig mere dæmpet end de, der bruges i lig- 
nende Tilfælde i Mistere du Viel Testament.**) 



*) Heraf maa vel sluttes, at Lapsen er det forklædte Hovmod, 
en af de 7 Dødssynder. 326 ses „pride" at høre til Verdens 
Fyrstes Tilhængere, medens Dovenskab, Fraadseri og Utugt følge 
med Kødets Fyrste, og 682 siger Marie Magdalene, at hun vil 
øve sig i Ydmyghed, fordi hun har syndet ved Hovmod. 

**) Man kommer herved til at tænke paa de Formaninger, 
Ancren Riwles Forfatter giver sine „kære Søstre", da han taler 
til dem om Skriftemaalet. Han vilde jo gerne indprente dem, 
at det skal være grundigt og samvittighedsfuldt, men hvor Talen 
er om de kødelige Fristelser, kommer denne hans Nidkærhed i 
Strid med hans Undseelse og Sømmelighedssans og frembringer 
en vis Vaklen i hans Formaninger. Saaledes advarer han S. 316 
Nonnen mod at nævne sin Synd med et mildt Navn, ja paalægger 

Det er imidlertid ikke saaledes, at de engelske My- 
sterieskuespil aldeles ikke befatter sig med Skildringen 
af et usædeligt Levned; der er kun (undtagen i Ludus 
Coventriæ) en Væsensforskel mellem den Tone, hvori 
de taler derom, og den, de franske bruger. York-, Chester- 
og Coventry- Skuespillene behandler alle Fortællingen om 
den utugtige Kvinde, som Farisæerne greb og førte frem 
for Jesus, for at han skulde dømme hende, men der er 
en betydelig Forskel i Behandlingen. I Chesterskuespillet 
hersker den største Knaphed ; der er ingen Skældsord 
og ingen Voldsomheder af nogen Art. York-Mysteriet 
er mere detailleret. Her bruges nogle kraftige Skælds- 
ord, og Kvindens Forbrydelse stilles i fuldt Lys, men 
det er helt igennem Forfærdelse og Afsky, der taler ud 
af Anklagernes Ord. Det hele er fuldt af Alvor. Ved 
Ludus Coventriæs Fremstilling derimod kan man ikke 
frigøre sig for en Følelse af, at der er en vis velbehagelig 
Dvælen ved Enkelthederne, og dette er, som det i det 
følgende skal vises, ikke det eneste Sted, hvor Ludus 
Coventriæ staar i Modsætning til de andre engelske My- 
steriesamlinger, hvad Behandlingen af det sanselige Ele- 
ment angaar. Tydeligst afviger Ludus Coventriæ 
fra de 3 andre store engelske Mysteriesamlinger, 
hvad Tonen angaar, i det Stykke, der erNr. XIV i Samlingen, 
og som handler om Jødernes Anklage og Forhør over Josef 
og Marie. Dette Emne findes ikke behandlet i noget 
andet engelsk Mysterieskuespil; saa vidt jeg ved heller 
ikke i noget fransk. Det begynder med en Samtale 



hende endog at bruge Udtryk om sig selv, der er mer end kraf- 
tige, naar hun over for sin Skriftefader omtaler de kødelige 
Fristelser, hun kan have ; men umiddelbart derpaa hedder det: 
„Dog, det alt for stygge maa ikke siges. Man maa ikke nævne 
den hæslige Gerning med sit eget hæslige Navn. Det er nok at 
sige det saaledes, at Skriftefaderen tydeligt kan forstaa, hvad du 
vilde udtrykke." 

mellem to Brødre, som bærer de veltalende Navne Reyse- 
sclaundyr og Backbytere (Rygtesmed og Bagvadsker). 
Backbytere spørger Reyse-sclaundyr, om der er sket noget 
nyt. „Ja, 41 svarer denne, „der er sket noget for kort 
Tid siden, som du vil le ordentlig af; for bliver det 
bekendt, vil der vokse meget ondt frem af det. 41 B.: 
„Dersom jeg kan faa det sat under Debat, skal jeg ikke 
spare nogen Ulejlighed med at saa Sæden ud. 44 R. 
fortæller saa, at der har været en ung Pige i Templet, 
som kaldtes Jomfru Marie, og som lod til at være umaa- 
delig hellig; Folk sagde, at hun fik sin Føde bragt af 
en hellig Engel. Hun havde aflagt et livsvarigt Kysk- 
hedsløfte, men hvordan det nu end var gaaet til, saa 
fortalte hendes Skikkelse tydeligt nok, at hun ikke havde 
holdt det. B. mener, at da hendes gamle Mand først 
fik hende at se, blev han saa forelsket i hende, at 
han ikke kunde styre sin Lidenskab, men den Forklaring 
forkaster R. med stor Sikkerhed. Nej, hun har sik- 
kert taget sig en ung Elsker og gjort den gamle 
Ægtemand stor Sorg. „Ja, min Tro, 44 siger B., „det 
kan godt være; for hun er ung og smuk at se til. 44 
En ung Mand vilde kunne have stor* Glæde af hende. 
R. udtaler den Anskuelse, at unge Damer med saa- 
dan en straalende Skønhed og saa smuk en Skikkelse 
tit er meget løse paa Traaden. De taler haanligt om 
den bedragne Ægtemand, som nu maa agere Fader for 
en anden Mands Barn, og føjer nogle almindelige filo- 
sofiske Bemærkninger til, om at en ung Kvinde fore- 
trækker en ung Mand for en gammel. — Saa anklager 
de hende for Ypperstepræsten (Episcopus). I det paa- 
følgende Forhør over Josef og Marie skylles der en Strøm 
af raa og smudsige Bemærkninger ud over deres Hove- 
der, saavel fra Anklagerne som fra Retsbetjenten, medens 
de lovkyndige taler strengt, men dog i en værdig Tone, 
baade til Marie og til Josef, som anses for at have be- 

gaaet en stor Synd (pis open synne), hvis han har faaet 
sin unge Hustru til at bryde sit Kyskhedsløfte. De bliver 
dømt til begge at drikke af en Flaske, der kaldes „the 
botel of Goddys vengeauns* og derpaa gaa 7 Gange om 
Alteret; saa vil Guds Straf aabenbares tydelig paa dem, 
hvis de har syndet (smlgn. 4. Mos. 6, 27). Atter over- 
øses Josef og Marie med Haansord, og Josefs Affældighed 
udmales i de stærkeste Farver, idet han skal gaa rundt 
om Alteret. Der er rig Lejlighed til plumpe Bemærk- 
ninger, og Forfatteren nægter sig ikke noget i den Ret- 
ning. Det hele ender med ublandet Triumf for de an- 
klagede, men den ene Anklager, som i sin Ærgrelse ikke 
kan styre sin Tunge, insinuerer, at Drikken ved List er 
bleven forbyttet, fordi Episcopus er i Familie med Marie. 
Han dømmes nu til selv at drikke af Flasken; det vil 
da vise sig, om hans Insinuation er grundet paa Sand- 
heden. Det er han straks villig til, og han drikker med 
den forsorne Bemærkning: „Ja, jeg skal sandfærdigen 
tage et Drag, hvis ikke disse to Drankere har taget det 
hele." Men saa snart han har drukket, lyder der et 
Skraal: „Aa, aa, ak og ve! hvad fejler dog min Pande- 
skal ? Aa, det er som mit Hoved stod i brændende Lue. 
Barmhjertighed, gode Marie! Jeg angrer min forbandede 
og løgnagtige Snak!" 

Dette maa være tilstrækkeligt til at vise, hvor langt 
Ludus Coventriæ her har fjernet sig fra det engelske 
Mysteriums oprindelige Tone. 

Viser nu dette Træk blot Stykkets senere Affattelsestid, 
eller peger det, sammenholdt med andre, tillige mod 
Frankrig? Ja, for at afgøre dette med nogen Sikkerhed, 
maatte man vel først undersøge, hvorledes alle de for- 
skellige franske ny-testamentlige Mysterieskuespil be- 
handler Josef og Marie i Tiden mellem deres Bryllup og 
Jesu Fødsel, og det har jeg ikke Lejlighed til, men selv 
uden en saadan Undersøgelse forekommer det mig, at 

der er saa mange Slægtskabstegn mellem Ludus Coventriæ 
og de franske Mysterier, at man maa have Lov at op- 
stille den Hypotese, at det engelske Skuespil her har 
uddannet sig efter fransk Mønster, og at den interesserede 
Dvælen i Behandlingen af sanselige Emner er mere fransk 
end engelsk i sin Oprindelse, i alt Fald paa det dramatiske 
Oraraade. Det er dermed selvfølgelig ikke sagt, at det 
franske Folk var mere umoralsk end det engelske mod 
Slutningen af Middelalderen. Forskellen beror vel snarest 
paa, hvad man i de to Lande tillod sig at sige frit ud. 
Den sidst omtalte Scene i Ludus Coventriæ viser 
tillige, at naar de engelske Dramatikere en Gang kom 
ind paa det her behandlede Omraade, saa blev de meget 
mere raa og plumpe end deres sydlige Naboer; naar de 
franske danser let hen over den sumpede Grund og, om 
end forbløffende, dog ikke bliver klodset uartige, saa 
lunter Englænderen bagefter som en Bjørn og bliver 
hvert Øjeblik siddende fast i Mudderet. 



Moderfølelse. 



Der er et Æventyr, hvor den rette Kvinde, hun, 
som fortjener at blive gift med Prinsen, findes paa en 
Maade, der røber stor Skarpsindighed hos den vordende 
Ægtemand. Han fører tre Søstre, een for een, hjem til 
sin Bolig, sætter dem i en uhyre blød Stol og giver dem 
en meget sød Drik at drikke, idet han spørger dem: 
„Sad du nogen Tid blødere? Drak du nogen Tid sødere?* 
De to ældste Søstre svarer nej og tror vel derved at 
behage Manden, men de bliver straks sendt hjem igen; 
XL 6 

den yngste derimod svarer: „Jo, paa min Moders Skød 
sad jeg blødere, og ved min Moders Bryst drak jeg 
sødere." Hun er den rette og faar saa Prinsen. 

Som det gik denne Pige, er det gaaet Mysterieskue- 
spillenes Forfattere, baade de engelske og de franske; 
de har aldrig glemt, hvor blødt de sad paa Moders Skød, 
og hvor trygt de drak Liv og Sundhed af hendes Bryst. 
Der er noget vidunderlig rørende i den dybe Overbevis- 
ning, de har om, at før skulde Himlen og Jorden forgaa r 
før en Moders Hjerte blev koldt, og i den Ærefrygt, de 
bevidst eller ubevidst fra først til sidst viser deres Moder 
og, for hendes Skyld, enhver moderlig Kvinde. 

Der er maaske næppe noget Sted, hvor der 
' falder et saa skarpt Lys over denne Ærefrygt 
for det moderlige som iMistere du Viel Testament 33360 flg., 
hvor de to „Sions Døtre", Mødrene yed Salomons Dom r 
fremstilles. Disse to Kvinder er skildrede som nogle sørgelig 
løse Fugle. Først synger de en Vekselsang om deres Glæde 
ved Salomons Tronbestigelse: „Vi har faaet en ny Jø- 
dernes Konge, som er vis, ridderlig, oplært i alle Viden- 
skaber, smuk og elskværdig, og som elsker Adspredelse," 
og derfra gaar de over til at beskrive sig selv og deres 
Stilling i Samfundet. Sions Døtre bør være muntre, 
elegante og nydelige; de maa gøre et fejlfrit Toilette, at 
de kan fange de fine Herrer ved Hoffet. De maa være 
meget elskværdige i Ord og Handling og ikke bryde sig 
om andet, end hvad der er paa Moden. Er nogen blandt 
dem dum eller dvask, sejles hun snart agterud. De maa 
være kloge, have nette Manerer og et smukt Ansigt En 
passende Grad af Hovmod hjælper ogsaa; men de gamle 
kan lige saa godt pakke sammen; det vilde være taabeligt 
af en, der ikke er i Besiddelse af Skønhed, at slutte sig 
til dem. Saa opregner de deres Skønhedsmidler, og det 
lader til, at de har haft en hel Del og god Øvelse i at 
bruge dem til Mændenes Ruin. Derpaa gaar de over til 

at omtale deres Ofre. En klodset Person eller Dumrian 
faar ikke Lov at nærme sig dem. Den ene forlanger 
Elegance, den anden endogsaa Berømthed; en Bonde- 
klods har hun aldrig taget imod, uden det da var for 
at narre ham alle hans Penge fra. — Her skifter de 
pludselig Emne, idet de sammenligner deres spæde Børn, 
hver især med megen Stolthed og Moderglæde, men de 
vender hurtig tilbage til det forrige Samtaleemne. Jezabel 
fortæller, at hun kender et Tossehoved, en grøn Dumrian, 
som altid søger hendes Gunst. Thamar svarer, at det 
kan være godt nok, hvis han har Penge, ellers skulde hun 
virkelig skubbe ham saa eftertrykkelig til Side, at han 
ikke kommer igen. Jezabel erindrer sig en lignende for- 
dums Tilbeder, som var saa charmeret, at han gerne 
trak Klæderne af sin Fader og Moder, hvis han ellers 
ingen Penge havde at give hende. Thamar holder paa, 
at den Slags bør man holde gode Miner med, saa længe 
de ser paa det, men saa snart de gaar fra en, skal man 
bare række Tunge ad dem og lade det være al den Løn, 
de faar for deres Umage. De er enige om, at man skal 
ikke taale et Ords Modsigelse; Jezabel roser sig af, at 
hun har narret og ødelagt adskillige, og Thamar er ogsaa 
vis paa, at hun forstaar sit Haandværk til Bunds. De 
ved heldigvis begge, hvordan Mændene skal behandles. 
Saa paa een Gang skifter Tonen fuldstændig. De 
giver sig til at gøre deres smaa Børn i Stand til Natten 
for at gaa i Seng med dem. De to udlærte Koketter 
bliver pludselig forvandlede til unge, glade Mødre, maaske 
lidt voldsomme i deres Kærlighedsytringer, men uskyldig 
pludrende, henrykte over de søde smaa Ansigter, som 
ligger saa trygt op mod det Bryst, der kun rummer 
barnlig gode og blide Følelser, saa snart det gælder 
Børnene. Det er tydeligt: en Moder er altid kærlig og 
god; lad her/de saa i alle andre Retninger være saa for- 
dærvet, hun være vil. 

6* 

Da det Øjeblik kommer, hvor den ene Kvinde op- 
dager, at hun har ligget paa sit Barn og kvalt det, er 
hendes Fortvivlelse uden Grænser. Hun forbander sig 
selv og den Dovenskab, der har faaet hende til at sove 
saa haardt. Hun vil selv dø. Hun smelter hen i Ynk 
over det lille Barnelig. 

Det er ret ejendommeligt, at en Kvinde, hvis Erhverv 
er saa frastødende, og hvis Tankegang ser saa letfærdig 
ud, faar et forsonende Skær over sig, saa snart hun ses 
i Forhold til sit Barn, et Skær, der næsten er stærkt 
nok til ganske at skjule hendes Uværdighed. 

Desværre forplumres Billedet. Den ulykkelige Moder 
kan ikke gøre Alvor af at dø; det tillader Historien jo 
ikke, og Forfatteren, der lever i en lykkelig Uvidenhed 
om, at der er noget, der hedder ufrivillig Komik, gør 
Springet kort og let, idet han lige oven paa den for- 
tvivlede Tale lader hende sige: „Haner død! Det nytter 
ikke at græde; jeg ser det tydeligt, han er død. Jeg vil 
lægge ham ved min Kammerats Side, medens hun sover, 
og tage hendes; saa faar ingen at vide, hvordan det er 
gaaet mig." Og hun ender med den filosofiske Bemærk- 
ning: „En Kvindes Tanke skifter hurtigt om.* Meget 
levende er den paafølgende Scene, hvor den virkelige 
Moder vaagner op og er lige ved at lade sig bilde ind, 
at hun har kvalt sit Barn, men opdager Bedrageriet, da 
hun ser nærmere til. Forbryderskens skinhellige Rædsel 
over Moderens Misgerning og overlegne Forsikringer om, 
at hun nok skal passe bedre paa sit Barn, viser Kvindens 
store Talent for at forstille sig. 

Hvor Mistere du Viel Testament for øvrigt skildrer Mo- 
derens Glæde over sit Barn, er der stadig de samme simple 
Grundlinier : Barnets Skønhed i Moderens Øjne, hendesGlæde 
ved at give det Næring, hendes lidenskabelige Forelskelse 
i det. Saaledes ogsaa, naar der er Tale om Moderens 
Sorg, som under de 7 Hungersaar i Ægypten, hvor to 

Kvinder, Assenech og Cethura, taler sammen, begge for- 
tvivlede over Hungersnøden, men hvor en Modsætning 
synes tilsigtet, idet Assenech, naar hun udtrykker sin 
Fortvivlelse, ikke nævner Børn, medens Cethura hele 
Tiden glemmer at tale om sin egen Nød for at klage 
over, at Børnene dør af Sult. 

Med en særlig Dvælen ved Enkeltheder skildres 
Barnemordene i Ægypten ved Mose Fødsel. Man ser 
først de glade Mødre, som ikke kan blive trætte af at 
tale om deres spæde Børn; midt ind i deres fornøjede 
Snaksomhed lyder der saa pludselig ildevarslende Toner, 
idet Cordelamor, Ægyptens Konge, befaler, at alle de 
blodtørstigste Skurke, de, som ligefrem finder deres Glæde 
i at gøre det onde, skal kaldes sammen for at dræbe de smaa 
Drengebørn. Saa atter Idyllen, som afbrydes med en 
underlig grusom Ironi, idet den første Soldat træder hen 
til den ene af de lykkelige Mødre, spørger, hvis Barnet 
er, og smigrer hendes Moderstolthed, saa han faar Lov 
at tage det et Øjeblik paa sine Arme ; hvorpaa han kaster 
det i Floden med den høflige Bemærkning: „Frue, tag 
det ikke ilde op; det er et Bad, som hverken er for 
koldt eller varmt. 11 

Hans Kammerat, som kaster det andet spæde Barn 
ud, viser samme kolde Grusomhed, idet han siger: „Ved 
Apin (Apis?), min Herre og Gud; jeg vil se, om han 
kan flyve op af Vandet og springe i Luften." (Som naar 
man slaar Smut med en Sten?) — Det er interessant 
at se, at det at dræbe et lille uskyldigt Barn og sige en 
Vittighed med det samme, i Middelalderen lige saa fuldt 
som i Nutiden, staar for den almindelige Mening som 
den hæsligste og unaturligste Forbrydelse, kun mulig for 
Samfundets værste Udskud. 

Mystéres I Mystéres inédits er Barnemordene i Bethle- 

toéd. hem skildrede paa meget lignende Maade. To 

Mødre, Biétris og Ysabel, kappes om at synge deres 

spæde Børns Pris. Al deres Lykke og Glæde finder de, 

hver især, hos deres Barn; de kan aldrig blive trætte af 

at kysse det, roser Barnets Skønhed, dets smukke Klæder 

osv. — Det er et fælles Træk for Myst. inéd. og Mist. V. T M 

at da Børnene er myrdede, overvælder Mødrene Soldaterne 

med Trusler og vrede Ord, men der er intet Øjeblik Tale 

om, at de skrider til Haandgribeligheder. Biétris siger til 

Soldaterne, at hun vil kvæle dem paa Timen, og Ysabel 

undrer sig over, at hun ikke dræber sig selv. Begge 

ønsker sig Døden; Y. udtaler endog den Overbevisning, 

at hun vil dø af Fortvivlelse ; men det kommer, som alt 

sagt, ikke videre end til Ord alt sammen, og man faar 

helt igennem et bestemt Indtryk af, at Kvinden er svag, 

og Tungen hendes naturlige Vaaben. 

„ x Ikke saaledes i England. Ludus Coventriæ 

Coventry. D 

stemmer ganske vist ogsaa i dette Punkt 

overens med det franske Skuespil og taler kun om Mødrenes 
fortvivlede Klager: „Ak, hvorfor blev mit Barn født; 
nu er hans Hoved skaaret fra Halsen med det skarpe 
Sværd!" eller: „Mit lille Barn ligger dræbt, som diede 
ved mit Bryst. Mine 40 Ugers Suk og Møje har bragt 
mig 7 Aars Sorg." 
York, Towneley Men i York, Towneley og Chester 
& Chester. nøjes Mødrene ikke med at klage eller 
true; de slaar løs, saa Soldaterne stønner derved og 
siger, de er bange for deres Liv, hvis de ikke kan faa 
Sagen bragt hurtig til Ende (York 207 flg.), og dog, hvor 
livligt det end gaar til baade i York og Towneley, er 
der ikke et Øjeblik Spor af, at Forfatter eller Publikum 
har fundet de uforfærdede Mødre komiske. Det var jo 
naturligt, at en Moder maatte glemme al Frygt og Und- 
seelse, naar det gjaldt hendes Barns Liv. Er der nogen, 
der bliver latterlige, er det Soldaterne, som aabenbart i 
al deres raa Grusomhed er lidt forbløffede og betænkelige 
ved Situationen, da Mødrene angriber dem. — Chester- 

Skuespillets Fremstilling er rigeligere udsmykket end de 
to andre; Kvinderne lader til at bruge Mund og Næver 
lige eftertrykkeligt og paa een Gang; de overøser Sol- 
daterne med plumpe Skældsord, hvilke det yngste Haand- 
skrift*) supplerer med en stor Mængde, som de andre 
ikke har. Soldaternes Grusomhed er ogsaa mere udmalet 
i Ghestermysteriet ; meget i Tonen minder her om Mistere 
du Viel Testament, idet Soldaterne føjer Vittigheder til 
Grusomheden. Saaledes Chester I, 182: »Frue, din Søn 
skal min Tro lære en Leg af mig; før jeg gaar bort, 
skal han hoppe paa Enden af mit Spyd." Og ligeledes 
184: „Jeg skal lære ham en Leg. a 

Hvad Vaaben har Kvinderne brugt? Det siger Ghester 
ogsaa: „Hvis du er saa fræk at røre mit søde Barn, saa 
skal min Haandten (distaffe) og dit Hoved mødes, før 
vi gaar herfra." 
D I den yngste af de kendte engelske Mysterie- 

' samlinger, Digby Plays, er Barnemordet i Bethle- 
hem Emnet for et selvstændigt Stykke. Dette giver et 
godt Eksempel paa, hvordan et alvorligt Motiv under 
Mysteriernes Dekadenceperiode kunde omdannes til noget, 
der nærmest maa betegnes som Farce, skønt Mordet paa 
de uskyldige smaa stadig er lige virkeligt og sørgeligt. 
Herodes udnævner Watkyn til at drage ud med Sol- 
daterne for at slaa de smaa Børn ihjel. Watkyn er 
meget villig til at dræbe Børnene, men har dog sine 
Betænkeligheder. Han siger: „Selv om Moderen bliver 
vred, skal Barnet blive dræbt, og dog er der ingen Ting, 
jeg er mere bange for end en Kvinde med en Rok 
{a rokke), dersom jeg ser saadan en, kommer jeg 
min Sandten tilbage." Herodes skammer ham ud og 
truer ham, til han lover at staa sig tappert, om der saa 



*) Harl. 2124 (Aar 1607). Udg. af Dr. H. Deimling E. E. T. 
S. 1892. 

kom 100 Kvinder. Men han kommer stadig tilbage til 
sin Frygt. — Om der saa kom 1000 Mænd paa Rad, vil 
han ikke lade sig hindre, siger han, men dræbe dem alle; 
„ Hustruerne er de eneste, jeg er bange for. Og ser jeg 
en gaa omkring, vil jeg tage mig godt i Agt, til hun er 
gaaet; og saa snart jeg ser, hun er ude, saa vil jeg min 
Tro gaa lige ind i Huset. Jeg lover eder, at jeg skal 
aldrig sove, men stadig ligge paa Lur for at træffe de 
smaa Børn alene, og dersom Moderen kommer, vil jeg 
krybe ind under Bænken og ligge stille der, til hun er 
gaaet ; saa vil jeg komme mandelig frem og slaa hendes 
Børn ihjel, og naar jeg har gjort det, vil jeg skynde mig 
at løbe min Vej/ — Kongen paalægger ham igen at 
være tapper og lover ham Forfremmelse, naar han kom- 
mer hjem. Watkyn har hverken i Sinde at spare høj 
eller lav, hvis da ingen Mand vil slaa ham ihjel. „Mest 
frygter jeg for, at Kvinderne vil prygle mig* — en Vit- 
tighed, som sikkert har kaldt en bragende Lattersalve 
frem, hver Gang, den blev gentaget; tydeligt er det i 
hvert Fald, at Forfatteren anser den for uopslidelig. 

Da Watkyn kommer til Krigerne, som skal ud nied 
ham, lyder det atter (223): „Mest bange er jeg for at 
komme mellem Kvinder, for naar de spinder, slaar de 
løs som Djævle med deres Rokke (Haandtene)." 

Efter at Krigerne tillige med Watkyn (der som en 
Klown snakker bagefter deres truende Ord til Mødrene) 
har dræbt de smaa Børn, kommer Hævnen over Watkyn 
fra den Kant, hvor han mest frygtede den; de vrede 
Mødre og deres Veninder (gossipes) samler sig i Kreds 
om ham og truer ham paa forskellig Maade ; de vil slaa 
ham til Krøbling, eller, mere spydigt, de vil slaa ham 
til Ridder. Til sidst prygler de virkelig løs paa ham 
med deres Haandtene, til Soldaterne kommer til og red- 
der ham. Men Værdigheden er i denne udstafferede 
Fremstilling paa det sørgeligste gaaet tabt; det er ikke 

alene Watkyn, den sølle Pjalt, som bliver en Farcefigur; 
de skældende og smældende Mødre, som ikke er mer 
bedrøvede, end at de kan gøre Nar, deler Skæbne med 
ham. Det samme gælder for øvrigt til en vis Grad om 
Fremstillingen i Chester-Skuespillet, dog er det hele, 
skønt der bruges et Utal af uhøviske Ord der, medens 
Digby-Skuespillet er overordentlig net i Ordvalget, næppe 
trukket saa langt ned i det lavkomiske. 

Hvad Chester-Skuespillet angaar, da har dette et 
lille Træk, som ikke findes i noget af de andre. En af 
Kvinderne siger, da Soldaterne har dræbt det Barn, hun 
bar paa Armen, at det var slet ikke hendes, det var 
Herodes's Barn og var sat i Pleje hos hende; hun gaar 
derfor til Kongen og klager over Soldaterne. Herodes 
bliver baade vred og bedrøvet; han bebrejder Kvinden 
i stærke Udtryk, at hun ikke har raabt og bedt nok eller 
sagt tydeligt nok, at Barnet var Kongens Søn. — Saa 
fortæller han, at han føler, han maa snart dø — han 
vil blive fordømt — hans Arme og Ben raadner — han 
ser Sværme af Djævle komme fra Helvede for at hente 
ham — han har gjort saa meget ondt og aldrig godt, 
siden han kunde gaa. Han testamenterer sin Sjæl til 
Satanas og dør.*) 

Der har hidindtil i dette Afsnit kun været Tale om 
det spæde Barn og Moderens Følelser for det, og man 
kunde maaske af de Ytringer, Moderkærligheden her giver 
sig, fristes til at tro, at det særlig var Følelsen for det 
nyfødte, hjælpeløse, eller maaske snarere, det diende Barn, 
der var saa fremtrædende hos Middelalderens Kvinder. 



*) Smlgn. et Haandskrift (Munchen) fra 13de Aarhundrede 
(citeret af Julleville, Les Mystéres I, S. 44), hvor Herodes's Død 
ikke alene er sat i umiddelbar Forbindelse med Barnemordet, 
men hvor det udtrykkelig siges, at Mødrenes Klager dræber 
ham. „Rongé par les vers" falder Herodes død ned af sin Trone 
og bliver greben og bortført af Djævle, „som er meget glade". 

At denne primitive Moderfølelse, der jo er ikke mindre 
udpræget hos Dyrene end hos Menneskene, og som er 
saa nødvendig, for at Livet ikke skal udslukkes i denne 
for de hjælpeløse særdeles farlige Verden, imidlertid ikke 
er den eneste, Mysteriernes Forfattere har kendt og æret, 
ses blandt andet ved Fremstillingen af Isaks Ofring. 
Hvad der her var tilsigtet, var dog vel egentlig en For- 
herligelse af Faderen og en Fremstilling af den Strid, 
der maatte være mellem hans naturlige Følelser og hans 
Lydighed mod Guds Befaling, men netop fordi alt dette 
har staaet forrest i Forfatterens Sind og er behandlet 
vidtløftigt og med megen Kærlighed, faar det, der ligesom 
i Forbigaaende siges om Sara dg hendes Følelser for 
Sønnen, en saa meget desto større Vægt. 

Mistere du Viel Testament er i denne Henseende 
udførligst. Her udtaler Abraham atter og atter sin Med- 
lidenhed med Sara. Saaledes 9187 flg.: han vil ikke 
sige hende noget om Guds Befaling før bagefter, thi en 
Moder er altid svag (naar det gælder Barnet), og hun 
vilde maaske modsætte sig Udførelsen og forsvare sin 
Søn. Eller 9821— 28 og 10030— 10041, hvor han i heftige 
Udtryk udtaler sin Medlidenhed med den stakkels Moder. 
Isak er ligeledes fuld af Sorg ved at tænke paa, hvor 
fortvivlet hun vil blive; han beder 10378—87 Gud styrke 
hende og give hende Taalmodighed. Da Abraham har 
bundet Isak, tænker han igen paa Sara, 10414: „O min 
Gud, hvad vil Sara sige, naar hun faar at vide, at jeg 
har dræbt hendes Søn? Der vil blive stor Jammer; jeg er 
vis paa, at hun bliver rasende af Sorg. Naar jeg tænker 
paa, hvad hun vil sige, har jeg hverken Styrke eller 
Mod mere. O Sara! hvad vil du sige til mig? Hvad 
vil du dog sige til mig, Sara, kære Hustru (doulce amye)? 
Hun vil aldrig tro, at jeg her har dræbt hendes Søn 
efter Guds Villie, men hun tror sikkert meget snarere, 

at jeg har gjort det af Hævnlyst, af Ondskab mod hende 
eller en anden saadan Grund. a • 

Da Abraham faar at vide af Engelen, at han ikke 
skal dræbe sin Søn, er han straks rolig og glad igen og 
siger noget naivt, at Sara vil have Glæde af at høre om 
dette „plaisante advanture." 

Hvad sagde Sara dertil? Da Abraham kommer hjem 
og fortæller hende om, hvad Gud havde paalagt ham, 
svarer hun straks: „Sandelig, dersom I havde sagt mig 
det, havde jeg paa ingen Maade givet mit Samtykke." 
Dette var jo netop, hvad Abraham havde tænkt sig. 
„Maaske Gud saa var bleven meget vred,* siger han; 
„derfor sagde jeg dig intet derom. Men Gud være lovet, 
alt er godt; der er ingen Skade sket ham." „Havde 
du virkelig haft Hjerte til at udføre en saadan Handling?* 
spørger Sara. „Ja, kort sagt, jeg lagde Barnet paa Alteret 
og var lige ved at dræbe og ofre ham," svarer Abraham. 
„Ak, min Gud," sukker Sara, „havde han ogsaa fundet 
sig deri?" Isak forsikrer, at han var fuldkommen villig 
og tænkte ikke paa Modsigelse, saa snart hans Fader 
sagde ham, at Gud havde befalet det. 

Coventry- og Yorkmysteriet skildrer begge meget 
rørende Abrahams Sorg, men taler ikke om Sara eller 
hendes Følelser; i Ghesterskuespillene derimod siger Isak 
(Ghester, Bd. I, S. 68): „Gud give, min Moder var her 
hos mig! Hun vilde falde ned paa sine Knæ og bede 
dig, Fader, hvis det var muligt, at spare mit Liv." Og 
S. 69: „Du maa jo gøre, hvad Gud har befalet. Men, 
Fader, sig det for ingen Pris til min Moder." Sceneanv. : 
Her skal Abraham vride sine Hænder og sige: „Af Sorg 
maa jeg vride mine Hænder ; jeg kan ikke være din Moder 
til Behag." S. 71 siger Isak: „Fader, hils mine unge 
Brødre (!) kærligt og bed min Moder om hendes Velsig- 
nelse; jeg kommer ikke mere under hendes Vinger; far 
vel for evigt!" 

Towneley-Skuespillet om Abraham er ufuldstændigt, 
men Scenen mellem Fader og Søn før Ofringen er meget 
udført i Enkelthederne. Isak beder sin Fader vise Barm- 
hjertighed for hans Moders Kærligheds Skyld. Dette 
gaar Abraham saadan til Hjerte, at han maa vende sig 
om for at skjule sine Taarer. „Jeg vilde hellere end al 
Verdens Glæde, at jeg blot een Gang havde fundet ham 
ukærlig, men jeg har aldrig grebet ham i nogen Fejl; 
jeg synes, det er stor Synd at dræbe ham saaledes, mens 
jeg hører saa rørende Ord af ham.* Og Side 228 flg. 
udbryder han: „Hvad skal jeg sige til hans Moder; for 
hun vil straks spørge: „Hvor er han ? a Siger jeg: „Han 
er løbet bort, a vil hun straks svare: „Nej, Herre!" Og 
jeg er bange for, at det skal dræbe hende •, jeg ved ikke, 
hvad jeg skal sige til hende." 



Marie, Jesu Moder. 



Der er to Marier i Middelalderens Skuespil. Den 
ene er pragtfuld; hun bærer Diadem og Glorie, er klædt 
i Silke og Skarlagen og skinner af Juveler fra Hoved til 
Fod; hun er Himlens Herskerinde og Helvedes med; 
hun har to Ærkeengle til sin Opvartning og hun behøver 
blot at sige et Ord, saa føjer alt i Himlen og paa Jorden 
sig efter hendes Villie. Hun skinner som den klare Dag, 
men ser man rigtig til, saa er alle hendes Bevægelser 
stive som en Automats; hun har dumme, forfængelige 
Glasøjne, og hun ved ikke rigtig Forskel paa sort og 
hvidt; hun hjælper med lige saa stor Beredvillighed en 
Morder til at slippe for Straf og en vellystig Abbedisse 

til at skjule sin Skam,*) som hun hjælper en uskyldig 
til sin Ret; naar man blot kalder, kommer hun straks 
og bringer Hjælp, for at alle kan vide, at hun er den 
eneste rette Vej til Gud, og for at ingen skal tænke paa 
at søge direkte til ham, saa at hun skulde miste noget 
af den Hæder, der tilkommer hende. 

Den anden er langt mindre skinnende og pyntet. 
Hun er i Grunden kun eet: hun er Moder. Hun holder 
sit spæde Barn i sin Arm og føler, at det er hendes 
største Skat, og hun tør næppe engang overgive det til 
saa varsomme og kærlige Hænder som Josefs. Hun har 
ingen Heltindeværdighed at passe paa; hun skælver af 
Skræk ved at høre, at Barnet har Fjender, og at hun 
maa flygte i største Hast for at redde dets Liv. Hun 
ser sin Søn dø en pinefuld Død, og hun har en Følelse 
af, at alt styrter sammen om hende, og at Livet bliver 
umuligt at leve uden ham; hun sidder med hans blege 
og blodige Hoved i sit Skød og synes, at hun kan ikke 
slippe det, for det er dog, som hun havde ham hos sig 
endnu, saa længe hun kan lade sin Haand glide kær- 
tegnende hen over hans kolde og hvide Kind. Hun ser 
ham atter levende, stærk og kraftig, men hun har lidt 
saa meget, at der stadig er noget vemodigt i hendes 
Smil, og da han tager Afsked med hende for at fare op 
til Himmelen, er der slet ikke noget himmeldronninge- 
agtigt ved hende; hun er kun, som hun altid var, den 
ømme, kærlige Moder, der glæder sig ved at se sin Søns 
Ophøjelse, men paa samme Tid er fuld af Bekymring 
for, hvordan hun skal kunne leve uden ham i en ond 
og stormfuld Verden (se Towneley XXIX, 348—363). 

Begge disse Marieskikkelser findes i de engelske 
Mysterieskuespil, men der er dog ingen Steder gjort saa 
megen Stads af den første, som f. Eks. i de franske 



*) Miracles de Nostre Dame IV" og II. 

„Vor Frues Mirakler.* Towneley-Skuespillene kender 
hende i Grunden ikke; i dem er Marie stadig menne- 
skelig, om end lidt præstelig docerende over for Hyrderne 
og de hellige 3 Konger. 

I Chester-Stykkerne er der kun svage Spor af hende, 
men i Coventry- og York-Mysterierne er hun stærkt fremme, 
Saaledes er, som ovenfor omtalt, Marie som Barn og 
ung i Ludus Coventriæ en rent teologisk Automatfigur. 

I York-Skuespillene viser den teologiske Affektation 
sig, med Hensyn til Marie, første Gang ved Jesu Fødsel, 
hvor Marie beder sit nyfødte Barn, om hun maa have 
Lov at svøbe ham (York XIV, 64 flg.), og lægge ham 
i Krybben (samme Stykke 113 flg.). 

Ved Jesu Kors har Himmeldronningen i de engelske 
Mysterier ingen Plads kunnet finde; her er det overalt 
den bedrøvede Moder, vi ser. Men York-Samlingen har 
efter Korsfæstelsesmysteriet en Række Skuespil (XLV— 
XLVII), som udelukkende sigter til Maries Ære, ikke som 
den trofaste, kærlige Moder, men som Apostlenes Raad- 
giverske, Engles og Menneskers Herskerinde og Himme- 
lens udkaarne Dronning. 

I det første af disse Stykker kommer Ærkeenglen 
Gabriel ned til Marie, før hun skal dø, med en Palme- 
gren fra Paradis. Apostlene bliver svøbt i Skyer og i 
største Hast flyttede fra de forskelligste Egne af Jorden 
til Maries Hus for efter hendes Ønske at være til Stede 
ved hendes Begravelse. De Jøder, som er nærværende 
ved hendes Død, beder om hendes Forbøn hos Gud. 
Hun udstrækker denne til alle Søfolk, som er i Fare (se 
nedenfor S. 102), og til alle Kvinder i Barnsnød. Den 
ophøjede Virkning svækkes dog lidt af den vordende 
Himmeldronnings Frygt for at faa Djævelen at se, naar 
hun skal dø; hendes Bøn om at blive fri herfor er den 
eneste, som hendes Søn siger nej til (154 „Djævelen maa 
nødvendigvis være til Stede ved din Død for at skræmme 

dig ved sin hæslige Skikkelse"). Til sidst befaler Jesus 
sine Engle, efter at Marie er død, at bringe hende op 
til den højeste Himmel: „Min Moder skal gladelig sidde 
hos mig næst efter den høje Treenighed, og vi skal 
aldrig skilles/ Stykket ender med, at Englene kalder 
paa Marie i Vers, der løber over af Alliteration og 
hædrende Benævnelser. Marie kaldes Mø og milde Moder, 
liflige Lillie, Kyskhedens Dronning (ordret: cheftayne = 
Høvding), Rose, Due, Turteldue, Tabernakel og Tempel, 
uplettede Blomst osv.*) Her er i øvrigt en for Mysterie- 
skuespillene meget usædvanlig Velstand af 12 (13?) Engle; 
det er ellers ret almindeligt, hvad Bipersoner angaar, at 
2 eller højst 3 udgør en Mængde (se S. 53, Note); men 
det er jo meget muligt, at her kun er Tale om Engle- 
stemmer. 

I York XLVI (Marie aabenbarer sig for Thomas) 
møder vi et ret interessant Udslag af Middelalderens 
Mariedyrkelse, det nemlig, at hendes Liv maatte udstyres 
med Træk, der var tagne fra Jesu Historie, for at hun, 
saa vidt muligt, kunde blive ligestillet med sin Søn. 
Bibelens Beretning om, at Thomas var fraværende, da 
Kristus første Gang efter sin Opstandelse viste sig for 
sine forsamlede Apostle, efterlignes her med Marie i Stedet 
for Jesus som Hovedfigur. Da de andre Apostle paa 
mirakuløs Maade blev førte sammen om Maries Dødsleje, 
var Thomas ikke med. Nu viser Marie sig i et Syn for 
ham, idet hun af Engle bliver baaren til Himmelen, og 



*) York XLVI, 105 flg. 
I Ang. Rise, Marie, [>ou maiden and modir so milde. 
II » Rise, lilly full lusty, [>i lutfe is full likand. 

III » Rise, cheftayne of chastite, in chering t>i childe. 

IV » Rise, rose ripe redolent, in reste to be reynand. 

V » Rise, douffe of J>at domesman, all dedis is demand. 
VI » Rise, turtour, tabernacle, and tempull full trewe, 
or saa videre. 

Thomas er straks parat med en Hilsen, der i Unatur 
og Alliterationspragt ganske staar paa Højde med den, 
Englene gav hende i det foregaaende Skuespil. Marie 
siger — atter en Parallel med Jesu Opstandelse*) — at 
Thomas skal gaa til sine Brødre, som sidder og venter 
med Sorg, og sige dem, hvorledes hun er stegen op til 
Herligheden. Thomas er bange for, at de ikke vil tro 
ham, hvorfor Marie giver ham sit Bælte med til Tegn 
paa, at han virkelig kommer fra hende. Han takker - 
atter i den allersirligste Stil — og gaar til de andre 
Apostle med Bæltet, om hvilket der udvikler sig en meget 
lang Snak, der ender med en Vekselsang til Bæltets og 
dets Ejerindes Pris, som, med et mildt Udtryk, er mere 
velment end yndefuld. 

Det næste Stykke i York-Serien (XL VII, Marie Him- 
melfart) viser samme Bestræbelse for at stille Marie lige 
med hendes Søn. Det er ikke nok, at hun har faaet 
en saa hæderfuld Død og Begravelse ; hun maa have en 
ikke mindre glimrende Himmelfart. Forklaringen gives 
saaledes: hendes Søn vil, at hun legemlig skal bringes 
til ham, fordi hans Kød paa Jorden blev taget af hendes ; 
„det vilde da visselig være en unaturlig Ting, om hun 
skulde hvile ene hos sig selv og jeg bo her saa højt i 
Lyksalighed," siger han. 

Englene henter syngende Marie; de siger, at Himlene 
og Jorden skal tilbede hende og være rede til at opfylde 
hendes Bud, og hendes Glæde skal stadig vokse. De 
synger — men Ordene falder, som om det var Jesus, 
der talte — om Maries 5 Glæder. Nu skal hun hædres 
i Himlen sammen med Martyrer og Troshelte og med 
alle rene Jomfruer. „Jeg lover af mit hele Hjerte, for 
din Forbøns Skyld, alle dem Naade, som kalder dig ved 
Dag eller Nat, hvad Fare og Nød de saa er stedte i. 



•) Smlgn. f. Eks. Joh. 20, 17. 

Du er mit Liv og min Lyst, min Moder og min skin- 
nende Brud; modtag denne Krone, min hjertenskære; 
der, hvor jeg er Konge, skal du være Dronning."*) 

Som alt antydet har selv de af de engelske Skuespil, 
som viser størst Lyst til at klæde Marie paa med Scepter 
og Guldkrone og det øvrige pragtfulde Tilbehør, ikke 
helt berøvet hende Liv og Menneskelighed og heller ikke 
paa noget Punkt forvirret hendes moralske Begreber, 
som f. Eks. de franske Skuespil fra det 14de Aarhundrede 
gjorde det; men hun er dog ogsaa i disse engelske My- 
sterieskuespil en fattig Skikkelse, sammenlignet med den 
Marie, der møder os f. Eks. ved Flugten til Ægypten, 
og som viser sig ikke mindre tydeligt i hele sin moderlige 
Højhed og Ynde i de Skuespil, der handler om Jesu 
Lidelse og Død. Alle de 4 engelske Hoved-Serier har 
paa dette Punkt smukke og rørende Træk at fremvise, 
men det fyldigste og bedste Billede af Marie som den 
sørgende Moder er dog vistnok det, der gives i Tow- 
neley-Serien. 

T Den bedrøvede Moder, der her fremstilles, 

' har ingen anden Glorie om Hovedet end den, 
hendes Kærlighed til Sønnen ganske stilfærdigt kroner 
hende med. Hun er blid og sart, maaske lidt frygtsom, 
og hendes Omgivelser behandler hende med stor Var- 
somhed. Da Johannes kommer til hende og de to andre 
Marier med Sørgebudskabet om Jesu Domfældelse, farer 
hun straks ved hans første forberedende Ord forfærdet 
op med det Spørgsmaal: „Aa, Johannes, er min Søn 



•) Det er paafaldende, at alle Jesu Ord i dette Skuespil lægges 
i Munden paa Engle.* Man kunde tænkt sig som Grund dertil 
en Frygt hos Forfatter eller Skuespillere for at bringe den him- 
melfarne Jesus paa Scenen og fremstille ham som et Menneske; 
. men hvorfor skulde en Tidsalder, som ikke veg tilbage for at 
fremstille Gud Fader i Menneskeskikkelse, vel egentlig være 
bange for det? 

XI. 7 

dræbt?" og Marie Magdalene beder Johannes hellere sige 
afsides til hende, hvad der er sket, da hun er bange, 
Marie vil blive helt ude af sig selv, ja miste Forstanden, 
hvis de forskrækker hende. Det er ogsaa af det følgende 
tydeligt, at hun trænger til deres kærlige Støtte. „Aa, 
hjælp mig, kære Søstre, at jeg maa faa min Søn at se! 
Gode Johannes, gaa forud og spørg dig for (om ham)/ 
siger hun. Men i det Øjeblik, hun hører Johannes's 
Svar: „Se der kommer han lige hen imod os med bele 
den store Folkeskare efter sig,* da svinder alle Menne- 
sker, paa hendes Søn nær, bort for hendes Øjne. Hvad 
kommer Skaren hende ved? Om det saa var Engle- eller 
Dj ævlehære, vilde de i det Øjeblik være uden Betydning 
for hende; hun ser kun sin Søns blege Ansigt, Blod- 
draaberne, der triller ned ad hans Legeme og Korset 
paa hans Skuldre. I dette Øjeblik er Moderen ene med 
sit Barn. Det brusende Folkehav omkring dem, med sit 
giftige Skum af Had, Fanatisme og rovdyragtig Blodtørst, 
er stivnet og stille; hendes Venner er glemte, som om 
de aldrig havde været til; nu er der paa hele Jorden 
kun een, hun kan se; og hvad maa han ikke lide? „Aa, 
kære Søn, hvor dit Legeme bløder!* raaber hun, og hun 
vil endelig tage Korset af hans Skuldre og bære det selv T 
hvorhen de vil føre ham. Hun vilde saa gerne have 
Lov at dele hans Lidelse, siden hun ikke kan tage den 
fra ham. Hans Svar, at Korset er alt for tungt for hendes 
svage Kræfter, og at hun vil falde til Jorden, hvis hun prøver 
at løfte det, overbeviser hende ikke. „Aa, kære Søn, 
lad mig dog hjælpe dig i denne Nød, a siger hun. Hvorfor 
skal hendes Søn dog taale alt dette? „Om du saa ogsaa 
vil give Menneskene din naadige Hjælp," siger hun til 
sidst, „saa hav dog i det mindste Medlidenhed med dig 
selv og var dig for dine Fjender!* Dette er saa ægte 
et Udtryk for Moderfølelsen, som der vel kunde findes. 
— Hvem indser ikke i al Almindelighed, at Sandhedens 

og Kærlighedens hellige Riddertjeneste nødvendigvis maa 
kræve blodige Ofre i en mørk og kold Verden? Men 
— paa samme Tid — hvilken Moder paa Jorden har 
nogen Sinde indset, at det var hendes Barn, der skulde 
og burde ofres? 

Der er den Forskel paa Maries Klage her og de to 
andre Kvinders, at medens Marie Magdalenes og Marie 
Jacobis Ord udtrykker et stærkt Nag til de grusomme 
og uretfærdige Jøder, har Maries Modersorg endnu ikke 
givet hende Tid til at tænke paa dem.*) 

Ved Jesu Kors lyder igen hans Moders bitre Klage 
over alt, hvad han maa lide, over hans Ansigt, der var 
frisk som Markens Blomster, men som nu er blegt, og 
som Bloddraaberne triller ned ad, over hans Legeme, 
der er sort og blaat af Bødlernes Slag, over hans Hænder 
og Fødder, som de paa umenneskelig Vis har gennem- 
boret, over hans før saa klare og straalende Øjne, der 
nu er matte. — Den Moder, der maa se paa en saadan 
Pine uden at kunne hjælpe sit Barn, har Grund til 
at ønske sig død. »Ak, du mit blide Lam!" udbryder 
hun, „hvorfor vilde du gaa bort fra mig og ind blandt 
disse vilde Ulve, som bringer al den Lidelse over dig?* 
Det er hende en pinefuld og uløselig Gaade, hvorfor alle 
disse Jøder hader ham og handler ilde med ham. Hun 
synes, han maatte have saa mange Venner, og saa er 
der kun Fjender at se, hvorhen hun vender Øjet. Eet 
føler hun nu tydeligt: hun har levet for længe. Hvorfor 
vil Døden ikke komme til hende? „Død, du tøver alt 
for længe; hvorfor skjuler du dig for mig? Hvem lærte 
dig at gaa til mit Bam? Se! du har faaet hans Ansigt 
til at sortne; det er en vitterlig Uret, du begaar, og 



*) Smlgn. Myst. inéd. II, S. 358, hvor Maries Anklage mod 
Jøderne og Fremhæven af sin og hendes Søns kongelige Afstam- 
ning absolut svækker Læserens Sympati med hende. 

7* 



Digitized by VjOOQlC 



100 Cathrine Carstensen 

derfor vil jeg anklage dig endnu mere, hvis du ikke vil 
ramme mig i Hjertet, saa at jeg kan dø med ham og 
blive hos ham." 

Saa vender den ulykkelige Moders Tanker tilbage 
til svundne, lykkeligere Dage, og hun bebrejder Englen 
Gabriel alle de skønne Løfter, han gav hende; hvorledes 
er de bleven opfyldte? — Og til sidst vender hun sig 
til sin Søn og raaber: „Min kære Søn, hav dog Barm- 
hjertighed med mig!* 

Som rimeligt er, er denne Scene med Maries Klage 
ved Korset temmelig ens i de forskellige Mysterieskuespil; 
der er ikke her, som f. Eks. ved Fortællingen om Adam 
og Eva, Rum for forskellige Opfattelser af Karaktererne; 
naar der overhovedet i Mysterieskuespillene maa siges at 
være langt større Enighed om Moderens Karakter end 
om Hustruens, gælder dette da i særlig Grad om Jesu 
Moder. 

Der kunde dog maaske være Grund til at paapege 
nogle faa Enkeltheder som særlige for de forskellige 
Skuespil om Korsfæstelsen. I Yorkmysteriet XXXVI 
prøver Johannes i sin Medynk med Maries Sorg 
at faa hende til at gaa bort fra Korset, at hun ikke skal 
se Jesus lide. Marie Gleophas, som ogsaa taler trøstende 
til hende, forstaar bedre en Moders Følelser, hun taler 
ikke et Ord derom, og Marie svarer da ogsaa Johannes, 
at hun vil blive ved Jesu Kors, til han er død. I det 
Øjeblik, Jesus er død, lader Yorkmysteriets Forfatter 
Marie bede sin Søn tale een Gang endnu til hende. 263: 
„Eet Ord vilde jeg gerne høre af dig, før du gaar bort 
— Ak! nu er min kære Søn død!" — Hendes Forstand 
er nær ved at forvildes af Sorg, og hun jamrer for sit 
kære Barn. 

Ghestermysteriet (II, S. 61) lader Marie ved 

' Korset anraabe Jesus om Medlidenhed med hendes 

Sorg. „Ak, Søn, hjælp dog din Moder, som fødte dig 

Tænk paa, mit Barn, at jeg bar dig under mit Hjerte 
og gav dig Die paa mit Skød; hav dog Medynk med 
min Smerte; du mangler jo ikke Magt/ Hun beder om 
at blive ført hen til de Forrædere, som er Skyld i alle 
Jesu Mishandlinger, for at hun kan komme til at lide 
Døden for sin Søns Skyld. „Ak, I Røvere/ udbryder 
hun, „ hvorfor gør I dette? Dræb mig, og lad min Søn 
gaa; jeg vilde gerne lide denne Pine i Steden for ham." 
c Ludus Goventriæ XXXII, som, baade hvad 

Sprog og Indhold angaar, gør et langt mere 
kunstlet Indtryk end noget af de tilsvarende engelske 
Skuespil, har imidlertid eet meget rørende Træk, idet 
Marie ved Korset siger saaledes: „O min Søn, min Søn, 
min Øjesten, hvormed har jeg fornærmet dig? Du har 
talt til alle dem, som staar her, og ikke eet Ord har du 
talt til mig! Jøderne er du helt mild imod; du har til- 
givet dem alle deres Misgerninger; og Røveren tænker du 
ogsaa paa; bare fordi han een Gang har bedt om Naade, 
faar han Paradis til Løn." 

Da Jesu Legeme (Lud. Cov. XXXIV, S. 335) er taget 
ned af Korset, siges der, at Joseph (af Arimathæa) skal 
lægge ham i vor Frues Skød og sige: „Se, Marie, gode 
og trofaste Moder; her er din Søn, blodig og blaa! Mit 
Hjerte er fuldt af Sorg for ham; kys ham nu een Gang, 
før han maa bort herfra/ Og Marie udbryder: „Ak, 
Naade! Naade! min egen kære Søn; jeg maa nu kysse 
dit blodige Ansigt; det er blegt og uden Liv! Nu skal 
jeg miste min Glæde. Ingen Moder saa nogen Sinde sin 
Søn saa gruelig mishandlet; og mit kære Barn gjorde 
aldrig noget ondt." 

Paa fransk Grund lyder Maries Klage (Myst. inéd. II, 
S. 247 flg.; Passion) ret lignende, kun at hun af og til 
bliver mere dogmatisk end absolut klædeligt er, som 
f. Eks. S. 249: „Jeg ser min Søn og min Fader blive 
dræbt som en Forbryder." 

I hendes Anklage mod Gabriel dukker atter den 
morsomme sproglige Ideassociation op, der har sat Navnet 
Marie i Forbindelse med Ordet Hav (mare): „Hvorfor 
kaldte han mig Maria? Siden min Søn mistede Livet, 
er der ingen Grund til at kalde mig Maria, Havets Stjerne. 
Havets Stjerne bringer Klarhed og et stærkt Lys, som 
trøster enhver, der er i Havsnød. — Jeg har ingen Klar- 
hed hos mig.* 

Samme Klage over Gabriel er for øvrigt meget lang 
og trættende. Mest naturligt falder følgende Linier Side 
355. „Gabriel sagde med Urette: Velsignet skal du være 
blandt Kvinderne; thi dersom jeg havde været velsignet, 
havde jeg ikke set min Søn død. Alle de Kvinder, der 
ikke har en saadan Sorg, er mere velsignede end jeg. 
Der er ingen Lykke eller Velsignelse ved at miste sit 
Barn.« 



Slutning. 



Den, som gennemlæser en Samling af Englands 
religiøse Skuespil fra Middelalderen med særligt Henblik 
til deres Syn paa Kvinden, vil meget snart faa en stærk 
Fornemmelse af, at der i de Tider som i senere har 
været en hel Del at klage paa Kvindekønnet. Hvor 
urimelig og besværlig kan ikke en Hustru være! Hør 
blot, hvor hjerteskærende den fattige Hyrde eller Tøm- 
mermanden Josef eller den skikkelige Mand Noah klager 
over, at de har giftet sig. Hvad den sidste angaar, maa 
man saa ikke fuldt ud give Chancer Ret, naar han 
i Møllerens Fortælling lader Nicholas udtale sig saaledes 
om den stakkels Mands Forlegenhed, da han i Sktae- 

spillet skulde have sin Hustru bragt i Arken (Canterbury 
Tales, A. 3538—3543): „Jeg tør svare for, det havde i 
det Øjeblik været ham kærere end alle hans sorte Væd- 
dere, om hun havde haft et Skib alene for sig selv.* 
Og hvad Vægt kan man overhovedet lægge paa en 
Kvindes Ord? Hvor strengt bebrejder ikke Apostlen 
Tomas de andre Apostle, at de kan være saa taabelige 
at tro en Kvindes Ord bedre end deres egne Øjne. (Havde 
det endda været en Mands!) — Det kunde virkelig se 
ud, som Summen af Mandens Erfaringer med Hensyn 
til Kvinden var, at hun er snakkesalig og upaalidelig, 
drikfældig, trættekær og herskesyg; havde han saa 
endda den Trøst, at han til enhver Tid kunde tugte 
hende, naar han tog til sine legemlige Kræfter — men 
det er jo, naar man ser hen til Noahs Eksempel, langt 
fra sikkert. Og den lidende Part giver saa sine Følelser 
Luft ved at indrangere Kvinden i Skuespillene som slet 
og komisk Person mellem Bødler, Djævle, Landsknægte, 
Herodes og Pontius Pilatus. 

Mon nu de Tiders Tanker om Kvinden virkelig har 
været saa yderlig ringe? Eller har Skuespillenes For- 
fattere gennemgaaende været Kvindehadere? Ingen af 
Delene. Samtidig med, at der skældes over de dumme, 
stædige, rappenskraldede, trættekære og letsindige Hustruer, 
hæves de samme Kvinder i en anden Egenskab til Skyerne; 
ja intet Ord er stærkt nok til at udtrykke den Ærefrygt, 
der skyldes dem — vel at mærke, ikke som en Mands 
Livsledsagerske, men som hans Børns Moder. Der er i 
Virkeligheden Side om Side med Spotten over Hustruen 
fuld Oprejsning for hende, i det Øjeblik hun er Moder. 
Og ser man meget nøje til, saa er det i mange Tilfælde, 
som om Spotten i sig selv ikke engang var rigtig alvorlig 
ment; atter og atter hænder det, at Manden gaar til sin 
Hustru om Raad og faar det, han begærer. 

Skulde det Resultat formuleres, som en Sammen- 

ligning mellem de engelske og franske Skuespils Frem- 
stilling af Kvinden synes mig at give, da vilde jeg sige: 
Hustruen i de engelske Skuespil er grovere, mindre vel- 
opdragen i Væsen og Manerer end den franske, men 
hun er tillige mere trofast og paalidelig. Hendes Haand 
sidder løsere, og hun er modigere; naar den franske 
nøjes med at bruge Munden, bruger hun tillige sine 
korporlige Kræfter, og det slet ikke altid uden Held. 
Men den franske er ikke blot svagere, hun er paa samme 
Tid blidere, og mangen Gang er hun klogere. Hvor den 
engelske vil prøve paa at bryde sig en Vej med Vold- 
somhed, vil hun saa listelig smutte uden om. — Eet 
Felt er der, hvor den engelske Kvinde aldeles ikke kan 
tage det op med den franske; det er i alt, hvad der 
angaar det bedaarende, forføreriske. Naar den engelske 
Hustru er en furet og vejrbidt Kvinde med Hænder, der 
vidner om, at hun har maattet arbejde for det daglige 
Brød, er den franske meget ofte en sminket og friseret 
Kokette fra Hovedstaden, en Skikkelse, som de engelske 
Mysterieforfattere synes ganske ukendte med. Hermed 
hænger det sammen, at Elskov er et Begreb, som synes 
at have været ukendt, eller i hvert Fald uinteressant, 
for de engelske Forfattere, medens de franske synes at 
have regnet den, og specielt den rent sanselige Kærlig- 
hed, for en af Menneskelivets fornemste Drivfjedre. 

Om Moderen falder de to Nationers Dom derimod 
i det væsentlige sammen: En Moder er altid trofast, 
kærlig og opofrende. De franske og engelske Mødre har 
maaske en lidt forskellig Maade at udtrykke deres Moder- 
kærlighed paa; ser man paa den ene Side den franske 
sidde og spøge og lege med sit lille Barn, til hun glem- 
mer hele den øvrige Verden i sin Glæde over det, saa 
ser man paa den anden Side den engelske, væbnet med 
sin Haandten, fare løs paa de raa Soldater, der har 
dræbt hendes lille Skat, og uddele saa drøje Hug, at de 

stønner derved. Men man fristes dog ikke til at tro, 
at den sidstes Kærlighed er mere ægte end den førstes. 
Gennem begge Landes Skuespil klinger den gamle Tone: 
Faa er som Fader; ingen som Moder. 

han dog give Pigen at spise. Ordspillet beror paa, at Ordet 
jufqa (tynd) ogsaa bruges substantivisk for at betegne en 
Slags tynde, flade Kager. 

27) Ligesom Prologens Digt staar heller ikke dette lyriske 
Intermezzo i nogen Forbindelse med Stykkets egen Handling, 
men er indlagt aldeles vilkaarlig. 

28) Ordret: Din Dumhed vil intet føre til (escheklik 
istemez); istemez bruges ofte saaledes omtrent lig med 
olmaz, nærmest svarende til det engelske: tbat wont do l 

Det vil maaske forbause Adskillige, naar de i „Stu- 
dier fra Sprog- og Oldtidsforskning** ogsaa finde Profeter 
fra det gamle Testamente. Man har lært Navnene paa 
dem til Konfirmationen, og man ^har dem i sin Bibel, 
som man saa sjelden tager ned fra Hylden; men at 
granske dem er en Sag, som man overlader til Teologerne. 

Og dog er Intet vissere end, at, naar de springes 
over, bliver Kundskaben til Oldtiden overmaade ensidig 
og mangelfuld. 

Jeg tror ikke, at jeg tager Fejl, naar jeg formoder, 
at en væsenlig Grund til, at man lader dem ligge, er 
den, at Mange ere blevne kede af Skriftsteder, som de 
ikke forstod, men som de alligevel i deres Barndom 
maatte tilegne sig med stor Møje. Men hvis de i en 
modnere . Alder læse dem i Sammenhæng og tilbørlig 
forklarede, er jeg overbevist om, der vil falde et nyt 
Lys over Børnelærdommen, saa at de forstaa, at det, 
som tilforn var dem en Plage, i Virkeligheden, rent 
menneskeligt set, har den største aandelige Interesse. 
Hvor træffer man f. Eks. en saa prægtig og gribende 
Skildring af de ødelæggende Græshoppesværme som den, 
Joel har ydet? Og hvad han har beskrevet, er ikke blot 
Noget, som vedrører fjerne Tider; det foregaar endnu 
den Dag i Dag i Østerland. Og hvor forbausende, naar 
man 700 Aar før Kristus hører Mika udbryde: 
xi. 1* 

Man har jo, o Menneske, kundgjort for Dig, 

hvad der er godt, og hvad Jahve af Dig forlanger. 

Kan derom der spørges, 

at Du øver Ret, Barmhjertighed elsker 

og med din Gud i Ydmyghed vandrer. 

Forfattere, der have frembragt Toner, som efter saa 
mange Aarhundreders Forløb stadig finde Genklang i 
Menneskehjerter, have Krav paa at kendes af Enhver, 
uanset, hvilket Standpunkt han personlig indtager. 

Efter bedste Evne har jeg søgt at oversætte og tolke 
nogle af disse Profeter. Gid mit Arbejde maa bidrage 
til, at ikke blot Teologer, men ogsaa Lægfolk faa Lyst 
til at studere hin mærkværdige gamle Bog, der er saa 
meget udbredt og saa lidet læst! 

A. C. Larsen. 

Profeten Joel. 



Indledning. 

Navnet Joel, der betyder „Jahve er Gud - , forekom- 
mer oftere i det gamle Testamente (se f. Eks. 1 Sam. 
8, 2. 1 Krøn. 4, 35. 5, 4, 8. 12. Esra 10, 43. Nehem. 
11, 9); men om den Profet, der hed saaledes, erfare vi 
Intet, undtagen af det Skrift, der tillægges ham; men 
desværre ere de Oplysninger, som dette giver, ganske 
overordentlig sparsomme. Der siges, hvem han er en 
Søn af (jvfr. 1, 1), men ikke, hvor han levede. Tyros, 
Sidon, Filisterne (jvfr. 4, 4), Ægypten og Edom (jvfr. 4, 
19) nævnes som Israels Fjender; men det, der lægges 
dem til Last, er holdt i saa almindelige Udtryk, at det 
kan passe paa højst forskellige Tider, og endelig finde 
vi ikke her, som hos de andre Profeter, en Skildring af 
Folkesynder, der kan give et Fingerpeg om, i hvilken 
Periode af Israels Historie vi befinde os. 

I tidligere Tid betragtede man Joel som den ældste 
af de Profeter, fra hvem der er efterladt os Skrifter. 
Dog vare Fortolkerne ikke ganske enige om, i hvilken 
Periode han levede. De Fleste lod ham virke under 
Kong Joas' Regering (fra 836 til 797); det faldt i al Fald 
Ingen ind at gøre ham synderlig yngre. At han maatte 
have levet før Amos, fandt man — for ikke at tale om 
andre Overensstemmelser mellem de to Profeter — navnlig 

godtgjort derved, at Amos 1, 2 stemmer med Joel 4, L6 
og Amos 9, 13 med Joel 4, 18. Denne Bevisførelse hviler 
imidlertid øjensynlig paa en Fejlslutning; man har ikke 
Lov til at betragte det som givet, at det er Amos, som 
er Originalen; der er i og for sig Intet til Hinder for at 
antage, at det forholder sig omvendt, at det er Joel, 
som har benyttet Amos, og man kunde til Bedste herfor 
— maaske ikke helt med Urette — gøre gældende, at 
der hos Amos blot tales om, at Højene skulle flyde, 
hos Joel derimod, at de skulle flyde med Mælk; hvis 
man vil lægge Vægt paa Sligt, turde det vel være na- 
turligst at formode, at det er den senere Forfatter, hos 
hvem den bestemtere Udtryksmaade findes. 

I den nyere Tid er der (først af Vatke) bleven fremsat 
den Paastand, at Joel er den yngste af alle Profeterne^ 
idet han nemlig skulde have levet længe efter Tilbage- 
komsten fra Landflygtigheden. . Adskillige Fortolkere have 
tiltraadt denne Anskuelse, og det vil ved nærmere Efter- 
syn vise sig, at den har overvejende Sandsynlighed paa 
sin Side. 1) hedder det i 4, 2 med rene, klare Ord: 
„de har spredt mit Folk og delt dets Land; a denne Ud- 
tryksmaade passer aabenbart kun paa hele Statens Un- 
dergang 586; den vilde være aldeles utilbørlig over- 
dreven, hvis der ikke mentes Andet og Mere end en 
Bortførelse af en Del Fanger og en Erobring af et eller 
andet Stykke af Landet, 2) tales der udelukkende om 
Sion, Juda og Jerusalem (jvfr. 2, 1. 15. 23. 3, 5. 4, l, 
6.8.17); der hentydes ikke med et eneste Ord til Israels 
Rige, saa at vi uvilkaarligt maa formode, at dette Rige 
slet ikke mere var til, 3) nævnes hverken Konger eller 
Stormænd eller Dommere eller Krigere, som før Land- 
flygtigheden spillede saa stor en Rolle; Profeten tager 
alene Hensyn til de Ældste (jvfr. 1, 14), som om disse 
vare de eneste Autoriteter, der havde Noget at sige, 4) 
ere de religiøse Stridigheder, der før Landflygtigheden 

vare af en saa afgørende Betydning, fuldstændig for- 
svundne; der er ikke en Tøddel, som kan vække den Fore- 
stilling, at der blandt Folket var dem, som enten ligefrem 
holdt sig til Afguderne eller dog lagde Vind paa en falsk 
Jahvedyrkelse, 5) tales der om „Mad- og Drikoffer* paa en 
saadan Maade (jvfr. 1,9. 13. 2,14), at vi maa tro, at der 
handles om noget ideligt Tilbagevendende, hvis Ophør var 
af den mest skæbnesvangre Betydning, eller med andre 
Ord, at der handles om det daglige Madoffer, der led- 
sagede Brændofret; men om dette vide vi, at det først 
blev indført efter Landflygtigheden (jvfr. mit Skrift „de 
fem Mosebøger" S. 104), 6) findes der i 3,5 med Til- 
føjelsen „som Jahve har sagt" en Sætning, som ordret 
staar at læse hos Obadja(V. 17), der hører til de yngste 
af Profeterne, 7) erfare vi ganske vist af Amos 1, 6, at 
der allerede i en fjern Fortid dreves Slavehandel med 
israelitiske Fanger, men Joel 4, 6 underretter os om, at 
Juda's og Jerusalems Sønner bleve solgte til Jevanim 
(hvorved der efter al Sandsynlighed maa tænkes paa 
Jonerne o: Grækerne, maaske de i Lille- Asien boende 
Grækere), og dette Handelssamkvem mellem Fønikerne 
og Grækerne turde vist nok henhøre til en senere Periode 
af Israels Historie (smlgn. EzeL 27, 13). 

Det har selvfølgelig ikke manglet paa Indsigelser mod 
disse Grunde. Den, som er mest overbevisende, er den 
først anførte; om flere af de øvrige kan man sige, at de 
bero paa en tvivlsom Fortolkning, eller at de i al Fald 
kun pege hen paa en Sandsynlighed, der ene og alene 
faar Vægt ved den Omstændighed, at Joels Skrift er saa 
kort, at han ikke har faaet Lejlighed til at berøre alle 
de Forhold, hvorunder han virkede. Man kan f. Eks. 
gøre gældende, at det Ord, som jeg i 1, 14 har gengivet 
ved „de Ældste", egenlig betyder „de Gamle" (jvfr. 1, 2. 
2, 16) og derfor meget vel blot kan være en Alders- 

betegnelse, eller at Kongen ikke nævnes, fordi Skriftet 
er blevet til, da Kong Joas var mindreaarig og derfor 
uden Myndighed, eller at det ikke er Joel, som anfører 
Obadja, men omvendt denne, som benytter Joel, og at 
det derhos slet ikke tør regnes for afgjort, at Obadja 
først skrev efter 586 o. s. v. Men med al Anerkendelse 
af, at fuld Sikkerhed ikke er til at opnaa, maa man ikke 
overse, at det her drejer sig om en Række af Grunde, 
der alle mere eller mindre tydeligt gaa i samme Retning, 
og som kun kunne omstødes ved Anvendelse af mere 
eller mindre Kunst. Jeg skulde tro, at en Hypotese, der 
hviler paa et saadant Underlag, har Krav paa at respek- 
teres, med mindre man mod den kan anføre Noget, der 
har samme Sikkerhed som den først nævnte Grund. 

Et sligt Vaaben mene de, der kæmpe for Joels høje 
Alder, at have fundet i den Omstændighed, at Joel som 
Israeljternes Fjender omtaler Fønikerne, Filisterne, Ægyp- 
ten og Edom, men ikke Perserne, under hvis Aag de og 
disse Fjender tilsammen stod. I denne Remærkning er der 
imidlertid kun den Sandhed, at han ikke udtrykkelig nævner 
Perserne ved Navn; men at han ogsaa maa have tænkt 
paa dem, indlyser af 4, 2, hvor det hedder „jeg vil for- 
samle alle hedenske Folk", og hvor der bag efter til- 
føjes : „mit Ejendomsfolk, som de har spredt iblandt 
Hedninger, og hvis Land de har delt;" ti Hovedansvaret 
for denne Handling, for Folket og Statens Undergang, 
bar jo ikke de smaa Nationer, om de end deltog i den 
(jvfr. 4, 3), men Kaldæerne, hvis Arvetagere Perserne 
vare. At saa Profeten bag efter (4, 4 ff.) særligt tager 
Hensyn til Nabofolkene, har sin tilstrækkelige Forklaring 
deri, at det var dem, som Jøderne til daglig Rrug bleve 
plagede af, saaledes som det er bevidnet i Esra's og 
Nehemia's Røger. Perserne vare vel Overherrer; men 
naar Jøderne betalte Skatter og vare dem lydige, gjorde 
de dem foi 4 øvrigt ingen Fortræd, hvorimod Nabofolkene 

idelig vare paa Færde, snart med Røverier (jvfr. 4, 5) r 
snart med Bortførelse af fangne Jøder, hvilke de solgte 
som Slaver (jvfr. 4, 6). Mod disse var derfor Jødernes 
Forbitrelse fortrinsvis rettet. Men, vil man sige, hvorfor 
nævnes Ægypten i 4, 19? Der er ikke overleveret o& 
nogen som helst Beretning om, at Ægypten i Perser- 
vældens Tid gjorde Jøderne Fortræd. Men denne Man- 
gel paa historisk Vidnesbyrd er ikke noget Bevis for, at 
Ægypterne ikke paa en eller anden Maade deltog i Nabo- 
folkenes Drillerier. Og det Mærkelige er, at de, som 
henføre Joel til en ældre Tid, ikke ere bedre farne i saa 
Henseende; ogsaa de nødes til at tænke paa fjendtlige 
Angreb fra Ægyptens Side, hvorom der Intet er os over- 
leveret. Da Joas blev Konge, var der hengaaet omtrent 
et Aarhundrede, siden Sisak, Ægypternes Konge, havde 
erobret Jernsalem (jvfr. 1 Kong. 14, 25—26), og i hele 
Mellemtiden forlyder der ikke Noget om ægyptiske Indfald. 
For øvrigt er det ingenlunde afgjort, at Joel slet 
ikke direkte tager Sigte paa Andre end de smaa Nabo- 
folk. I de to første Kapitler skildrer han Græshoppe- 
sværme, der ustanselig drage frem og ødelægge Landet. 
Der er mange Fortolkere, der opfatte denne Skildring 
som en allegorisk Fremstilling af fremmede Erobreres 
Indtrængen i Palæstina og Jerusalem. Denne Opfattelse 
er ganske uforsvarlig. Skildringen er saa livfuld og na- 
turlig, at man ikke et eneste Øjeblik kommer til at tænke 
paa Andet end Græshopper; der er et enkelt Træk 
(„gennem Vinduer gaa de som Tyve"; 2, 9), der kun 
passer paa Græshopper, ikke paa Erobrere; og hvor 
besynderligt vilde det ikke være om Forfatteren, naar 
han vilde fremstille fjendtlige Hære under Billedet af 
Græshopper, saa atter i sin Allegori lignede disse ved 
fjendtlige Hære (jvfr. 2, 5—7)! Anledningen til Joels 
Skrift var uden Tvivl virkelig den, at Juda og Jerusalem 
havde været lige paa Nippet til at ødelægges af Græs- 

hopper, men i sidste Øjeblik paa vidunderlig Maade vare 
blevne frelste (jvfr. 2, 18—19). For Profetens Blik kom 
denne Katastrofe til at staa som et Varsel om „Jahve's 
Dag*, hvilken han saa i det fjerde Kapitel giver sig til 
at udmale med glødende Farver. Han forestiller sig, at 
Jahve lader alle Folkeslag drage i Leding mod Jerusalem 
for dér at berede dem Undergang. Der var aabenbart 
Intet til Hinder for, at han under Paavirkning af saa^ 
danne Tanker i sin Skildring af de virkelige Græshopper 
kunde lade indflyde et eller andet allegorisk Træk; og 
der findes en enkelt Ytring, som synes at antyde, at 
dette har været Tilfældet. Jeg sigter til 2,20: „den 
Sværm, som herhen fra Norden kom (paa Hebraisk staar 
blot „ham fra Norden") vil langt bort fra Jer jeg fjerne." 
Det er paafaldende, at Joel skulde have sagt om Græs- 
hoppesværmene, at de vare fra Norden, da de i Reglen 
kom fra Syd; og vi have saa meget mere Anledning til 
at tænke paa menneskelige Fjender, der storme frem fra 
den samme Retning, hvorfra fordum Syrerne, Assyrerne, 
Kaldæerne og Perserne havde vist sig, som hos Ezekiel 
(jvfr. 38, 15. 39, 2) Gog og Magog, Guds Riges . sidste 
Fjender, høre hjemme i det yderste Nord. Trods unæg- 
telig Forskel er der saa megen Lighed mellem Joel 2, 20 
og Ezek. 39, 11, at man faar en ret grundet Formodning 
om, at Joel er afhængig af Ezekiel. 

Det bør derfor fastslaas, at der er Meget, som taler 
for, at Joel skrev efter Landflygtigheden, men Intet, som 
beviser, at han levede i en tidligere Periode. Det er 
selvfølgelig umuligt med Sikkerhed at bestemme det nøj- 
agtige Tidspunkt for hans Virksomhed; dog tør vi vel 
af 2, 7 („stige paa Mure*) og 2, 9 („løbe paa Murene 
om") slutte, at Skriftet er affattet, efterat under Nehemia 
Jerusalems Porte vare blevne opførte (jvfr. Nehero. 2, 
13. 7, 1). 

1,1. Jahve's Ord, som kom til Petuels Søn Joel: 

2. Hør, I Oldinge, følgende Ord! 

Giv Agt, alle I, som i Landet har Bo! 
Har I eller har Eders Fædre 
oplevet saadanne Ting? 

3. Fortæl Eders Sønner derom! 

Lad fra Eders Sønner det videre gaa 
til deres Sønner og atter fra dem 
til de senere Slægter! 

4. Græshoppen aad, hvad Slughalsen levned; 
Springtrolden aad, hvad Græshoppen levned; 
Slikmunden aad, hvad Springtrolden levned. 

5. Vaagn op og græd, I, som ta'r Jer en Rus! 
Hyl, alle I Vindrikkere, over, at Mosten 

ej mere kan naa Eders Mund! 

6. Ti over mit Land drog et Folk, 
der er mægtigt og talløst, 

der har Tænder, som om det var Løver, 
og tygger, som var det Løvinder. 

7. Det hærjed min Vingaard, 



V. 4. Dette Vers meddeler den sørgelige Begivenhed, som 
skal børes og fortælles videre, dette nemlig, at Græshopperne 
paa det Forfærdeligste have ødelagt Landet. Om slige Ødelæg- 
gelser, der kunne foregaa endnu den Dag i Dag, se Schneller: 
Jesu Fodspor, 2. Oplag, Side 63-66. Græshoppen, Slughalsen, 
Springtrolden og Slikmunden betegne fire Sværme af Græs- 
hopper, som kom indover Landet, den ene efter den anden. Det 
er neppe sandsynligt, at Joel just har tænkt paa fire forskellige 
Arter. Nogle mene, at der ved de fire Navne sigtes til fire for- 
skellige Udviklingsstadier. Herimod turde dog stride, at de 
samme Navne i 2, 25 forekomme i en anden Orden. - V. 5. „ej 
mere kan naa Eders Mundbidet Græshopperne nemlig havde 
ødelagt Vingaarden (V. 7). - V, 6. „et Folk" o: Græshopperne, 
smlgn. Ordspr. 30, 27. 

knækked min Figenskov, 

raned og bortsmed den hele Bark, 

saa Grenene er blevne hvide. 

8. Klag som en Jomfru, der hyllet i Sørgedragt 
over sin Ungdoms Trolovede klager! 

9. Fra Jahve's Hus er Mad- og Drikoffer revet; 
Jahve's Tjenere, Præsterne jamre. 

10. Fordærvet er Marken; Jordbunden sørger, 
da Kornet er ødelagt, Mosten hentørret 
og Olien forsvunden. 

11. Bonden fortvivler; 
Vindyrkeren hyler. 

Ti om Høst paa Marken af Byg og af Hvede 
ej længer er Haab. 

12. Kraftløs er Vinstokken; 
Figentræet visner; 

uden Saft staar Granaten, Palmen, Abilden 

og alle de andre Træer paa Marken. 

Ja, Glæden har sneget sig væk fra Menneskebørn. 

13. Klæd Jer i Sørgedragt 

og slaa Jer for Brystet, I Præster! 

Hyl, I, som tjene ved Altret! 

Kom og tilbring Natten i Sæk, 

I, som tjene min Gud! 

Ti Eders Guds Hus har Mad- og Drikoffer mistet 

14. Indvi en Faste! 

Kald ind et højtideligt Møde! 
Forsaml til Eders Gud, Jahve's Hus 
de Ældste, ja Alle, som Landet bebo! 
og raab saa til Jahve! 



V. 9. Det Sørgeligste ved Ødelæggelsen var, at man blev 
berøvet Midlerne til at bringe Jahve det daglige Mad- og Drik- 
offer (se Indledningen Side 7); dette var jo omtrent enstydigt 
med, at Forholdet mellem Jahve og Folket var sat ud af Kraft' 

15. Ak, hvilken Dag! 

Ti Jahve's Dag nærmer sig; 

som et vældigt Slag den vil fra den Vældige komme. 

16. Forsvandt ej Føden fra vore Øjne 

og Glæde og Jubel fra vor Guds Hus? 

17. Under Jordskorpen henraadner Sæden; 
Forraadskamrene øde staa 

og Laderne tomme, da Kornet er vissent. 

18. Hvor stønner dog Kvæget! 
Forvildede Oksernes Hjorde gaa om, 
da Græsgang de mangle. 
Faarenes Flokke med dem lide Ondt. 

19. Jahve! Til Dig vil jeg raabe; 

ti Ilden har Steppens Grønsvær fortæret, 
og hvert Træ paa Marken har Luen svedet. 

20. Ogsaa Markens Kvæg sender Suk til Dig, 
fordi Vandet er sivet fra Bækkene bort 
og Ilden har Steppens Grønsvær fortæret. 

2,1. Stød i Basunen paa Sion! 

Gør Larm paa mit hellige Bjerg, 
saa Alle i Landet gribes af Skræk! 



V. 15. „Ak, hvilken Dag" o: hvor forskrækkelig var ikke 
den Tid, da Græshopperne hjemsøgte os I Og i denne Hjem- 
søgelse ser Profeten et Varsel om, at Jahve's Dag er nær o : den 
Dag, da Jahve aabenbarer sig i sin Vælde for at knuse sine 
Fjender og frelse sit Folk. Denne Dag vil være et vældigt Slag 
først og fremmest for Fjenderne, men ogsaa for Israels FoJk, 
som vil komme til at lide meget, inden det endelig er bleven 
frelst. Til Belysning af denne sidste Tanke skildrer Joel i V. 
16-18, hvor meget Folket allerede har lidt ved Græshopperne, 
der jo kun vare Forløbere for den sidste, store Dag. — V. 19. 
Ved „Ild" og „Luer 44 sigtes der til Tørken, som plejede at ind- 
finde sig samtidigt med Græshoppernes Optræden (smlgn. Amos 
7,1. 4). 

2. Ti Jahve's Dag kommer, ja den er nær, 
en Dag med Mulm og med Mørke, 

en Dag med Skyer og Taage. 

Lig Morgenrøden 

breder et Folk, der er mægtigt og stort, 

sig ud over Bjergene. 

Fra Arilds Tid har dets Mage ej været, 

og ej vil man til de sildigste Slægter 

Magen dertil faa at se. 

3. Foran det drager fortærende Ild 
bag efter det svidende Luer. 
Landet, som, før end det kommer, 
med Edens Have kan lignes, 

er, naar det gaar, til en øde Ørken forvandlet; 
slet Intet det levner. 

4. De se ud, som om de var Heste, 
og afsted de som Ryttere fare. 

5. Over Bjergenes Spidser de hoppe 
med Larm som Vogne, der rasle, 

som Luen, der knitrer, naar den æder Halm* 
som et mægtigt Folk, der er rustet til Krig. 

6. De faa Folkeslag til at ræddes, 
saa hvert Aasyn skifter sin Farve. 

7. De løbe som Helte, 



2,2. De tre første Linier af dette Vers dreje sig om Jahve's 
Dag, som endnu ikke var kommen. For at gøre indlysende, hvor 
forfærdelig denne Dag vil blive, skildrer Joel i Slutningen af V. 2 
(fra „Lig Morgenrøden 1 ') og i de følgende Vers dens Forløber, 
som allerede havde vist sig, nemlig den gyselige Græshoppe' 
som var trængt lige ind i Jerusalem. Naar Græshoppesværmene 
(„et Folk") sammenlignes med Morgenrøden, er det vel sagtens 
paa Grund af det gulagtige Skær, Himlen faar, naar Solstraalerne 
kastes tilbage fra Græshoppernes Vinger. — V. 3. „Ild" og „Luer" 
o : Tørke (jvfr. 1,19). — V. 4. Græshoppens Hoved siges at have 
Lighed med et Hestehoved (jvfr. Joh. Aab. 9,7). 

stige paa Mure som Krigsmænd 
og drage Enhver ad sin Vej, 
uden at Banerne krydses. 

8. Den Ene ej trykker den Anden; 
Hver følger sin egen Sti, 

og uden at stanses gennem Lanser de trænge. 

9. De drage i Staden ind, 
løbe paa Murene om 
og stige i Husene op; 

gennem Vinduer gaa de som Tyve. 

10. Før deres Komme 

skælvede Jorden og bævede Himlen; 

Sol og Maane blev mørke, 

og Stjernerne mistede Glansen. 

11. Jahve tordnede foran sin Hær; 
ti saare stor er hans Stridsmagt 

og vældige de, som fuldbyrde hans Ord. 
Ja stor er Jahve's Dag og saare forfærdelig; 
hvo kan holde den ud? 

12. Vend dog ogsaa endnu, siger Jahve, 
Jer om til mig af hele Jert Hjerte 
med Faste, Klager og Graad! 

13. Sønderriv — ej Eders Klæder — men Hjerter, 
og vend Jer til Jahve, Jer Gud! 



V. 10—11 skildre, hvorledes der før Græshoppernes Ind- 
rykken lød en vældig Torden i Jerusalem, medens Himlen blev 
dækket af tykke Skyer, uden at det dog blev til Regn ; ti denne 
vilde have gjort Ende paa Græshoppernes Fremtrængen. — V. 11. 
„hans Stridsmagt" og „de, som fuldbyrde hans Ord" o: Græs- 
hopperne. Naar Græshoppernes Fremtrængen er af en saadan 
Natur, slutter Joel i de to sidste Linier af V. 11, at Jahve's Dag y 
som kommer bag efter, maa blive aldeles forfærdelig, hvorfor 
han i V. 12 ff. opfordrer Folket til i Tide at omvende sig. 

Ti han er barmhjertig, naadig, langmodig 

og paa Miskundhed rig, 

saa han den onde Fremfærd kan angre; 

14. maaske han vender om og skifter sit Sind 
og la'er en Velsignelse blive tilbage, 

saa Jahve, Jer Gud, kan Mad- og Drikoffer faa. 

15. Stød i Basuner paa Sion! 

Indvi en Faste! Kald ind et højtideligt Møde! 

16. Sank Folket sammen! Beram et Menighedsstævne! 
Hent alle Oldinge hid! 

Forsaml alle Børn og dem, der Brysterne die! 
Lad Brudgommen ud fra sit Kammer gaa 
og Bruden fra sin Alkove! 

17. Derpaa skal Jahve's Tjenere, Præsterne 
mellem Altret og Forhallen græde og sige: 
Skaan dog, Jahve, Dit Folk! 

Giv ej til Pris for Skænsel Din Ejendom, 
saa Hedninger spotte! 
Hvorfor skal det blandt Folkeslag lyde: 
Hvor er dog Jahve, Jer Gud? 

18. Øm blev Jahve da over sit Land, 
og han skaaned sit Folk. 

19. Jahve tog Ordet og sagde til Folket; 

Se, jeg vil sende Jer Korn og Olie og Most 

saa I mættes deraf 

og ej mere til Spot for Hedninger blive. 

20. Den Sværm, som herhen fra Norden kom, 
vil langt bort fra Jer jeg fjerne og drive 
til et Land, som er øde og tørt. 



V. 14. De to sidste Linier o: levner saa megen Afgrød* 1 
Landet, at I igen kan bringe Ghid Mad- og Drikoffer. - ^; 
„da" o: efterat alt det var sket, som var blevet forlangt i de 
foregaaende Vers. - V. 20: se Indledningen S. 10. Hovedmassen 

I det østlige Hav vil jeg støde dens Fortrop 
og dens Bagtrop ud i Havet mod Vest. 
Stank og væmmelig Lugt skal stige fra dem, 
fordi de øvede Storværk. 

21. Frygt ikke Jord! 

Fryd Dig og glæd Dig! 
Ti Jahve øvede Storværk. 

22. Frygt ikke, I Dyr, som leve paa Marken! 
Ti Steppens Græsgange grønnes; 
Træerne bær deres Frugt, 

og Vinstok og Figentræ gPer, hvad de evne. 

23. Fryd og glæd Jer, I Sions Sønner, 
over Jahve, Jer Gud! 

Ti han har givet Jer rigelig Vaarregn. 
Lige som fordum sender han over Jer 
Regnskyl i Vaartid og Høsttid. 

24. Med Korn er Laderne fyldt, 

og Karrene strømme med Olie og Most 



af Græshopperne skal (nemlig af den Vind, som Jahve sender) 
føres til Ørkenen, hvorimod Fortroppen skal falde i det østlige 
(o: det døde) Hav og Bagtroppen i det vestlige Hav (o: Middel- 
havet); naar saa de døde Kroppe føres til Strandbredden, ville 
de opfylde Luften med utaalelig Stank. — »Storværk«, nemlig: 
ved at anrette saa megen Ødelæggelse. — V. 21. „Storværk", 
nemlig: ved at fordrive Græshopperne og ved atter at sende 
Regn (jvfr. V. 22—23). - V. 23. 1 Stedet for „rigelig Vaarregn 14 siger 
Dansk Oversættelse „Læreren til Retfærdighed 4 '. Denne Over- 
sættelse er vel, sproglig set, forsvarlig; men for ikke at tale om, 
at det ikke er let at se, hvem denne Lærer skulde være, saa 
strider herimod dels, at det Ord, som gengives ved „Lærer", lige 
bag efter unægtelig betyder „Vaarregn 44 , dels at Tanken om de 
aandelige Velsignelser ikke passer her; disse bringes først paa 
Bane i 3,1 ff . — I Palæstina regner det to Gange om Aaret; 
den første Eegn falder fra Midten af Oktober til Midten af De- 
cember og gør Jorden skikket til at modtage Sæden; den anden 
Regn falder før Høsten i Mails og April. — I Oversættelse „lige 
som fordum" har jeg fulgt LXX. 

xi. 2 

18 Profetea Joel 2,25—3,5. 

25. Jeg vil erstatte for Eder de Aar, 
som Græshoppen, Springtrolden, 
Slikmunden, Slughalsen aad, 

min store Hær, som jeg sendte mod Eder. 

26. I skal rigelig spise og mættes 

og prise Navnet paa Jahve, Jer Gud, 
fordi han mod Jer vidunderlig håndled. 
Ej skal mit Folk for bestandig beskæmmes. 

27. I skal forstaa, at jeg er i Israels Midte, 

at ej nogen Anden end jeg er Jahve, Jer Gud. 
Ej skal mit Folk for bestandig beskæmmes. 

3,1. Over alt Kød vil jeg derpaa gyde min Aand, 
saa Eders Sønner og Døtre tale profetisk, 
saa Oldinge drømme og unge Mænd se Syner. 

2. Ogsaa over Tjenere og Tjenestekvinder 
vil jeg i (Je Dage gyde min Aand. 

3. I Himlen og paa Jorden vil jeg gøre Tegn: 
Blod, Ild og Søjler af Røg. 

4. Solen skal formørkes og Maanen vorde Blod, 
før Jahve's Dag frembryder, 

den store, den rædsomme Dag. 

5. Men slippe skal Enhver, 
som Jahve's Navn paakalder. 
Ti, som Jahve har sagt, 

vil en Skare af Frelste der være 
paa Sions Bjerg, i Jerusalems Stad, 
og hvor Jahve ellers kalder paa Sine. 



V. 25. „de Aar" o: de Aars Afgrøde. - 3,1. „alt Kød" v 
ikke: alle Mennesker, men: alle Israeliter (jvfr. „Eders")- ~ 
V. 3. „Blod" o: Blodsudgydelse ved Krig. „Il<^" o: Ild, hvormed 
Byer og Skove opbrændes. „Røg" o: den Røg, som stiger op fra 
de brændende Byer og Skove (jvfr. Jes. 9,18). — V. 5. Den sidste 
Linie (ordret: „blandt de Tiloversblevne ere de, som Jahve kalder 
paa"), om hvis Forstaaelse der er Tvivl, turde vel sagtens være 
tilføjet for beroligende at fremhæve, at Frelsen ikke absolut skal 

Profeten Joel 4,1-5. 19 

4,1. Ti se i de Dage og paa denne Tid, 

da jeg alter gi'r Juda og Jerusalem Lykke, 

2. vil jeg forsamle alle hedenske Folk 
og føre dem ned i Josafats Dal 
for dér at gange i Rette med dem 
om Israel, mit Ejendomsfolk, 

som de har spredt iblandt Hedninger, 
og hvis Land de har delt. 

3. De kastede Lod om mit Folk 
gav en Dreng for en Skøge 

og solgte en Pige for Vin, som de drak. 

4. Tyros, Sidon og alle Filisternes Bygder! 
Hvad vil mod mig I dog stille op? 

Vil I øve Gengæld mod mig 

eller selv begynde paa Ondt? 

I en Hast, i en Fart vil paa Eders Hoved 

jeg ned lade falde Jer Gerning. 

5. I har jo taget mit Guld og mit Sølv 
og mine herligste Skatte bragt ind 

i Eders Paladser. 



være indskrænket til dem, som maatte have taget deres Tilflugt 
til Jerusalem. Der vilde sagtens være adskillige fromme Israeliter 
fcaade i og udenfor Palæstina, som ikke i Tide kunde naa derhen. 
Der sigtes ikke, som Nogle mene, til en Del af Hedningerne, ti 
om disse hedder det jo i det Følgende kun, at der — og der 
gøres ikke Undtagelse med Nogen — skal holdes Dom over dem. 
- 4,2. „Josafat" betyder „Gud har dømt". „Josafats Dal" („Guds 
Doms Dal") er vel sagtens en af Joel selv dannet symbolsk Be- 
tegnelse, hvormed han blot i Almindelighed har villet tilkende- 
give, at Hedningerne skulle dømmes, uden at han behøver at 
have sigtet til nogen bestemt af de ved Jerusalem liggende Dale. 
Adskillige tænke paa Kedrondalen. De to sidste Linier, se Ind- 
ledningen S. 6. - V. 4. se Indledn. S. 8—9. - V. 5. Der tænkes 
vel sagtens i dette Vers snarere paa Røverier, som ble ve begaaede 
mellem Tilbagekomsten fra Landflygtigheden og Murenes Opbyg- 
gelse, end paa, hvad der skete ved Jerusalems Erobring 586. 

2* 

20 Profeten Joel 4,6—13 

6. Juda's og Jerusalems Sønner 
har I til Jonernes Sønner solgt, 

saa de langt fra Hjemmet blev fjernet. 

7. Se, jeg vil rejse dem op fra det Sted, 
hvortil I har solgt dem, 

og lade Jer Gerning komme over Jert Hoved. 
& Jeg vil sælge Eders Sønner og Døtre 
ved Juda's Sønner, af hvem de skal sælges 
til Sabæerne, et Folk i det Fjerne. 
Ti Jahve har sagt det. 

9. Lad følgende Budskab lyde blandt hedenske Folk: 
„Rust Jer til hellig Krig! Opflam Heltene! 

Ryk frem og drag op, alle Krigsmænd! 

10. Smed Eders Plovjern om til Sværd 
og Eders Vingaardsknive til Lanser! 
Den Svage maa sige: jeg er en Helt. 

11. Kom fra alle Lande i Hast alle Folk 
og saml Eder sammen!" 

Send, Jahve, saa Dine Helte herned! 

12. De hedenske Folk skal staa op 
og drage til Josafats Dal; 

ti dér vil jeg sidde og dømme 
alle Hedninger trindt omkring fra. 

13. Sving Eders Le! ti Høsten er moden. 
Kom og stamp! ti Persen er fuld. 

Over Karrene strømme, da deres Ondskab er stor. 



V. 6. se Indledn. S. 7. - V. 8. Sabæerne vare et Folk. 
som boede i det sydlige Arabien; naar undtages Job 1,15, omtales 
de i det gamle Testamente som et rigt Handelsfolk (jvfr. 1 Kong. 
10,1. 2 Krøn. 9,1. Jes. 60,6. Jerem. 6,20. Ezek. 27,22. Salme 72,10). 
— V. 11. „Dine Helte" o: de himmelske Hærskarer. - V. $• 
Dette Vers indeholder Jahves Svar paa den til ham i V. 11 rettede 
Opfordring. — V. 13. Dette Vers indeholder Jahves Befaling til 

Profeten Joel 4,14-21. 81 

14. Skare følger paa Skare til Dommens Dal; 
ti til Dommens Dal haster nu Jahve's Dag. 

15. Sol og Maane formørkes; 
Glansen Stjernerne miste. 

16. Jahve brøler fra Sion; 

fra Jerusalem lyder hans Røst. 
Himlen og Jorden skælve; 
men Jahve vil være et Ly for sit Folk 
og et Værn for Israels Sønner. 

17. I skal erkende, at jeg er Jahve, Jer Gud, 
som bor paa Sion, mit hellige Bjerg. 

Et helligt Sted skal Jerusalem være; 
ej mer skal Fremmede drage derover. 

18. Paa den Dag skal Bjergene dryppe med Most, 
Højene flyde med Mælk 

og alle Juda's Bække med Vand; 
fra Jahve's Hus skal en Kilde gaa ud 
og vande Acasiedalen. 

19. Til en Ruin skal Ægypten vorde 
og Edom til en ufrugtbar Ørk, 
fordi de mishandled Juda's Sønner, 

fordi de i deres Land udøste Uskyldiges Blod. 

20. Juda skal altid være beboet 

og Jerusalems Stad til de seneste Slægter. 

21. Jeg vil hævne deres Blod, som jeg ikke har hævnet. 
Jahve troner paa Sion. 



hans himmelske Hærskarer. „Høsten er moden" o: Hedningerne 
ere modne til Straf. Derefter sammenlignes Hedningerne med 
Druer, der skal stampes. — V. 18. Acasiedalen (paa Hebraisk 
„Sittims DaPj) maa være en Dal i Nærheden af Jerusalem (jvfr. 
„fra Jahves Hus"); med Urette tænke Nogle paa det Sittim i 
Moab, som nævnes 4 Mos. 25,1. 33,49. Josva 2,1. 3,1. Mika 6,5. 



Digitized by VjOOQlC 



22 A. C, Larsen 



Profeten Mika. 



Indledning. 

I det gamle Testamente omtales der to Profeter ved 
Navn Mika (hvilket Navn betyder „hvo er som Jahve?"). 
Den ældste af disse, Jimla's Søn, der levede under Kong 
Josafat (873—849) har intet Skriftligt efterladt sig; alle 
de skriftlige Profetier henføres til Mika fra Moreset, der 
ifølge 1,1 optraadte under Kongerne Jotam (740—36), 
Ahas (736—28) og Hiskija (728—699). For øvrigt er 
han os aldeles ubekendt, da han ellers kun nævnes 
Jerem. 26,18—19. 

I I Kong. 22, hvor den ældre Mika omtales, tillægges 
der denne Udtalelser, som minde om det profetiske Skrift 
(1 Kong. 22,28 „hør o. s. v." jvfr. Mika 1,2; 1 Kong. 
22,11 „Jernhorn" jvfr. Mika 4,13; 1 Kong. 22,24 „slog 
paa Kinden " jvfr. Mika 4,14; 1 Kong. 22,22—23 „en 
løgnagtig Aand" jvfr. Mika 2,11). Maaske er Overens- 
stemmelsen tilfældig ; men da Kongernes Bøger' ikke vare 
til i deres nuværende Skikkelse den Gang, den yngre 
Mika levede, kan det jo ogsaa være tænkeligt, at Bear- 
bejderen af 1 Kong. 22 har brugt det profetiske Skrift 
som Forbillede for de Ytringer, han lægger den ældre 
Mika i Munden. 

Nogle mene, at Overskriften er urigtig, og at den 
yngre Mika kun har virket under Hiskija. Til Støtte 



Digitized by VjOOQlC 



Profeten Mika. 23 

herfor henvise de til Jerem. 26,18, som fortæller, at 
„Mika spaaede i Hiskija's Dage". Men det maa ikke 
overses^ at Talen der ene og alene er om et enkelt af 
hans Udsagn, saa at det meget vel er muligt, at andre 
af hans Udsagn ere fremførte under andre Konger. Og 
at denne Mulighed har Krav paa at regnes for en Virké^ 
lighed, tør man vist nok med temmelig Sikkerhed slutte 
af det sjette Kapitel. Der siges nemlig i 6,7: „skal jeg 
give min ældste Søn for min Synd?" Et saadant Spørgs- 
raaal passer ikke under Hiskija, der rensede Gudsdyr- 
kelsen, hvorimod det falder ret naturligt under Al^as; 
„som lod sin Søn gaa gennem Ilden* (2 Kong. 16,3). 
Hertil kommer, at der i 6,16 fremsættes den Bebrejdelse,, 
at man lægger Vind „paa alt, hvad Akabs Hus har 
udøvet*. Ogsaa denne Ytring viser hen til en Periode, 
som ligger før Hiskija. Nu har man vel indvendt, at 
det sjette Kapitel følger efter Kapitler, som utvivlsomt 
ere blevne til under Hiskija ; men man tager ganske Fejl, 
naar man uden videre betragter Kapitlernes Følgen efter 
hverandre som Et med en Tidsfølge. Mika's Skrift be- 
staar kendelig nok af flere indbyrdes uafhængige Afsnit ; 
ja det er vel ikke en Gang sagt, at de Ytringer, som vi 
nu maa henføre til samme Afsnit, ere faldne samtidig. 
Ti deraf, at Mika nedskrev sine Profetier, følger ingen- 
lunde, at han selv har samlet dem og bragt dem i den 
Orden, hvori vi nu have dem. Sammenstillingen af dem 
kan i mange Henseender have været betinget af den 
senere Samlers tilfældige Skøn. 

Mika's Bog turde vist nok bedst deles i følgende 
Afsnit: 

I (1,1—16). Dette Afsnit er skrevet før Israels Riges 
Undergang (722), idet Profeten truer saa vel Samaria 
som Jerusalem med til Straf for deres Synder at falde 
i Fjendehaand. Nogle mene, at Afsnittet er forfattet 
omtrent samtidig med Salmanassars Indtog i Israels Rige; 

24 A. C. Larsen 

men der er en meget væsenlig Grand til, at Affattelser* 
bør sættes en god Stund tidligere. Som jeg har frem- 
hævet ved Fortolkningen, betjener Mika sig nemlig her 
af en Mængde haartrukne Ordspil, som ikke naturligt 
falde en Mand i Munden eller Pennen, naar han staar 
lige overfor en umiddelbart overhængende Fare; ti da 
forsvinder enhver Lyst til Vittigheder. Vi fejle derfor 
neppe, naar vi formode, at vi i det første Kapitel have 
en Prøve paa det Sprog, som havde uddannet sig i de 
"profetiske Skoler paa en Tid, hvor Assyrernes Magt vel 
truede, men endnu ikke havde væltet sig ødelæggende 
ind over Israels Folk. 

II (2,1 — 13), hvis Affattelsestid ikke nærmere kan 
bestemmes. 

III (3,1-5,14), som ifølge Jerem. 26,18-19 (jvfr. 
Mika 3,12) er affattet under Kong Hiskija. Israels Rige 
omtales slet ikke, og Grunden hertil var vist nok den, 
at det var faldet. Man maa nemlig paaagte, at Mika i 
1,5 skelner mellem „Jakob* og „Israels Hus* og det paa 
den Maade, at han ved det første Udtryk tænker paa 
Israels Rige og ved det sidste paa Juda's Rige. I 3,1— 9* 
bruger han derimod begge de nævnte Udtryk om Juda's 
Rige alene. Denne Forandring i Sprogbrug synes kun 
at kunne forklares deraf, at Juda's Rige stod tilbage 
som den eneste Ihændehaver af alle de hellige Navne. 
Hertil kommer, at Ytringerne i 4,9. 11. 14 uden Tvivl 
kun faa den rette Forklaring, naar de betragtes som 
faldne umiddelbart før Sanheribs Indrykning i Riget 
(701). Ganske vist er der andre Udtalelser i dette Afsnit, 
som have et roligere Præg, men denne Forskel er sand- 
synligvis en Følge af, at alle Mika's Profetier mellem 
722 og 701, som ovenfor berørt, uden videre ere sam- 
menstillede, som om de, hvad de i Virkeligheden ikke 
gøre, nøjagtigt tilhørte det samme Tidspunkt. 

IV (6,1-8), 

Profeten Mika. 25 

V (6,9 — 16), hvilke to Afsnit af de ovenfor nævnte 
Grunde maa henføres til Ahas' Regering. 

VI (7,1—20), om hvis Affattelsestid intet Bestemt 
kan siges. 

Nogle af de nyere Kritikere paastaa, at flere Stykker 
af Mika's Bog ere uægte. Til Støtte herfor gøre de gæl- 
dende dels, at der er Modsigelser, dels at enkelte af 
Profetierne først passe for en senere Tidsalder. Men 
Uoverensstemmelsen mellem de forskellige Udtalelser er, 
ret beset, ikke større end, at den let lader sig forklare 
af den Omstændighed, at disse Udtalelser hidrøre fra 
forskellige Tider ; man kan ikke vente, at en Mand under 
en lang Virksomhed altid vil udtrykke sig paa en helt 
ensartet Vis. Og vende vi os til Profetierne, saa er der 
egenlig kun en eneste (4,10 „komme til Babel*), som 
ved første Øjekast kan vække berettiget Anstød; men 
ogsaa dette fjernes, som jeg har paavist ved Anmærk- 
ningen til dette Sted, paa den letteste og naturligste 
Maade. 

Mika kan vel ikke i Højhed og Kraft maale sig med 
sin Samtidige, Jesaja; men det er den samme glødende 
Fædrelandskærlighed, den samme rene, af sædelige Idealer 
bestemte Gudsfrygt, som besjæler dem begge; de mødes 
derhos i de samme store Forventninger om Israels her- 
lige Fremtid, i hvis Udmaling de begge have fundet 
Udtryk, som have spillet en stor Rolle i den kristne- 
Kirkes Historie. 



I 
(1,1—16). 

1,1. Jahve's Ord, som udgik til Mika fra Moreset i de- 
Dage, da Jotam, Ahas og Hiskija vare Konger i 
Juda, Ordet, som han skuede angaaende Samaria 
og Jerusalem. 

26 Profeten Mika 1,2-7. 

2. Hør efter, alle I Stammer! 

Giv Agt, o Land med Dit Folk! 
Jahve, vor Herre, 
være Vidne mod Eder, 
Herren fra sit hellige Tempel! 

3. Ti se, Herren vil drage ud fra sit Sted, 
stige ned og gaa over Landets Høje. 

4. Under ham vil Bjergene smelte 

og Dalene kløves som Vokset for Ild, 
som Vand udgydt paa en Skrænt. 

5. Jakobs Brøde er Skyld i alt dette 

og de Synder, som øves i Israels Hus. 
Hvorfra mon Jakobs Brøde stammer? 
Mon ej fra Samaria? 
Og hvorfra stamme vel Juda's Høje? 
Mon ej fra Jerusalems Stad? 

6. Samaria vil jeg da gøre 

til Grus paa Marken og Vingaardshaver; 
ned vil jeg rulle i Dalen dens Stene 
og blotte dens Grundvold. 

7. I Stykker skal alle dens Billeder slaas 

og hver Tempelgave med Ild brændes op. 
Øde vil alle dens Støtter jeg lægge; 



V. 2. Nogle oversætte „I Folk" og „Du Jord"; men „Eder 
viser, at Profeten kun henvender sig til sit eget Folk. - >^ ne 
nemlig: til, at han forkynder Israeliterne, hvorledes det vil %& 
dem, naar de ikke omvende sig; — „sit hellige Tempel'' 3 
Himlen. - V. 8. „fra sit Sted" o: fra Himlen. - V. 5. M* v 
o: Israels Rige. „Israels Hus" o: Juda's Rige. Fordærv^ 
disse Riger havde sit Udspring fra Hovedstæderne. - »Brøde 
o: Afgudsdyrkelse. — Om Dyrkelsen paa Højene, se mit SW 
„de fem Mosebøger" Side 86-88. - V. 7. Israels Folk ^ evaf 
Profeterne betragtet som Jahve's Ægtehustru. At det hengav 

Profeten Mika 1,7-10. 27 



ti for Skøgeløn samled den dem, 
og til Skøgeløn atter de vorder. 

8. Derfor vil jeg sørge og hyle 
og gaa nøgen og barfodet om; 
jeg vil som Sjakalerne klage 
og jamre som Strudsens Døtre. 

9. Ti paa de Slag, som den faar, 
kan der ej raades Bod; 

ja hen til Juda de naa, 

til Jerusalem hen, 

hvor mit Folk har sin Port. 

10. Forkynd det ikke i Gat! 
Udgyd ej Taarer i Akko! 
I Betleafra jeg i Støvet mig vælter. 



sig til Afguderne, var derfor Et med, at det blev forvandlet til 
en Skøge. Alle de Kostbarheder, som vandtes ved Afgudsdyr- 
kelsen og anvendtes til den hedenske Kultus, vare saaledes kun 
Skøgeløn. At Støtterne atter blive til Skøgeløn, vil sige, at de 
af Sejrherrerne skal føres til deres Hjemstavn for dér at blive 
istandsatte og brugte til andet Slags Hedenskab. — V. 8. „der- 
for" o: paa Grund af Samaria's Ulykke, der, som Profeten forudsaa, 
ogsaa vil ramme Juda's Rige. De, der bortførtes i Fangenskab, 
gik nøgne (o: uden Overklædning) og barfodede. Ved denne 
symbolske Handling vil Mika derfor tilkendegive, hvilken Skæbne 
der truer hans Folk. — V. 9. „den" o: Samaria; — „mit Folk" 
o: Folket i Juda's Rige. - „Port" o: Tingsted. — V. 10* IV. 10 ff. 
anvender Profeten en Række haartrukne Ordspil, som ikke kunne 
gengives paa Dansk. Udtryksmaaden er den samme, som om 
en Dansk, der profeterer om fjendtlige Angreb paa vort Land, 
vilde skrive: „Silkeborg skal ikke spinde Silke; Rødby skal blive 
udryddet, Fjenden skal lejre sig nær ved Nestved o. s. v." — 
De to første Linier o: lad endelig ikke vore fjendtlige Naboer 
faa Noget at vide om vore Ulykker (jvfr. 2 Sam. 1,20). Saa vel 
Gat, der hørte til Filisternes Land, som Akko, der laa Nord for 
Karmel, vare uafhængige af det jødiske Folk. Det er imidlertid 
kun en Hypotese, at der skal læses Akko ; ifølge den overleverede 
Læsemaade staar i den anden Linie „græd ikke meget". — For 

28 Profeten Mika 1,11—15. 

11. Drag i skammelig Nøgenhed bort, 
I, som Safir bebo! 

Saanans Folk i Marken ej rykker. 
Bet-Haesel klager for højt 
til, at dér I kan blive. 

12. De, som Marot bebo, 
efter Lykke gispe forgæves; 

ja Ulykke stiger fra Jahve ned 
til Jerusalems Port. 

13. I, som Lakis bebo, 

bind Vognen fast til den hurtige Hest! 

For Sions Datter er dette den ypperste Brøde, 

ja i Dig findes Israels Synder. 

14. Giv derfor Afkald paa Moreset-Gat! 
Aksibs Huse for Israels Konger vil blive 
en svigefuld Bæk. 

15. Til Jer, som bo i Maresa, 
vil jeg atter Beboere føre; 

til Adullam vil Israels Ædlinge komme. 



at skildre, hvorledes Ulykken fra Samaria forplanter sig mod 
Syd, udmaler Profeten, hvor sørgelig Tilstanden vil blive i adskil- 
lige af Juda's Riges Byer. Om de fleste af disse Byer vide vi 
ikke, hvor de laa. - „I Støvet mig vælter" nemlig : for at ud- 
trykke sin Sorg over Byens forfærdelige Skæbne (smlgn. 2 Sam. 
13,19. Jerem. 6,26. Job 2,8. 12. 42,6). - V. 11. „Nøgenhed" jvfr. 
det ved V. 8 Bemærkede. - V. 13. Lakis var en Fæstning, der 
laa mod Syd i Juda's Rige. — „dette" o: at der dér findes Heste 
og Vogne, som ere en Vederstyggelighed for Jahve (jvfr. 5,9). 
Lakis, der altsaa var en af Vognstæderne i Juda's Rige (jvfr. 1 
Kong. 9,19. 10,26), opfordres til at skille sig af med Heste og 
Vogne. Nogle formode, at der sigtes til Heste, som vare indviede 
til Solguden (jvfr. 2 Kong. 23,11). - Sions Datter o: Jerusalem, 
der staar som Repræsentant for det hele Folk. — V. 11 »der- 
for" o: paa Grund af den i V. 13 omtalte Synd skal Du (o: Sions 
Datter) miste Moreset, den i V. 1 omtalte By, til hvis Navn Gat 
vel sagtens er føjet for at betegne, at den laa i Nærheden af 
Gat. — „Israels Konger" o: Kongerne i Juda's Rige (jvfr. 0^ 
da Aksib laa for sydlig til, at den nogensinde kunde tilhøre Is- 
raels Rige. — V. 15. Maresa og Abdullam (smlgn. I Sam. 22, 1 ) 

16. Rag Dig skaldet og afklip Dit Haar 

paa Grund af de Børn, som ere Din Fryd! 
Rag Dig bredskaldet som Gribben! 
Ti bort er de førte fra Dig. 



II 
(2,1-13). 
8,1. Ve dem, som paa deres Leje 

pønse paa Uret og planlægge Ondt 
for — da i deres Magt det staar — 
det i Værk ved Daggry at sætte! 

2. Naar de til Marker faa Lyst, 
de rane dem til sig, 

og naar til Huse, 

Beslag de paa dem da lægge. 

De øve Vold 

saa mod En og hans Hus, 

saa mod en Anden og, hvad han besidder. 

3. Se derfor — saa siger Jahve — vil jeg 
mod denne Slægt paa en Ulykke pønse, 
hvorfra I ej kan fri Eders Hals, 

saa med bøjet Hoved I vandre; 
ja ond skal denne Tid vorde. 

4. Paa den Dag vil man en spottende Vise 
synge om Eder og Klager istemme. 
„Det er forbi,* vil man sige, 

„helt vi øde er lagte. 



laa Syd for Jerusalem. — „atter" første Gang var, da Byen blev 
erobret af Israeliterne (Josva 15,44 \ — „komme", nemlig: som 
Flygtninge. — V. 16. Det er Sions Datter, som tiltales. Som 
Tegn paa Sorg afklippede man sit Haar (jvfr. Job 1,30. Jerem. 
7,29); ja stundom ragede man Partiet over Panden skaldet (jvfr. 
Jes. 15,2. 22,12, smlgn. 5 Mos. 14,1). — V. 4. Ved det første 

Fra mit Folk han dets Ejendom tager; 
ak, han lader den vige fra mig 
og fordeler til frafaldne Mænd vore Marker.* 
5. Ja visselig, ej skal i Jahve's Forsamling 
Nogen tilmaale Jer Ager. 

«. „Præk ej!" præke de, 
„Sligt maa ej prækes. 
Ej er der jo paa Forhaanelser Ende. 

7. Er det Jakobs Hus, hvorom Talen føres? 
Mon Jahve er ilsindet 

eller saalunde handler?" 

Mon ej mine Ord ere gode mod dem, 
der føre en retskaffen Vandel? 

8. Men alt længe mit Folk har fjendtlig sig teet. 
I rive Kappen af Kroppen paa Mænd, 

der sorgløst vandre forbi 

og ej mer har at gøre med Krig. 



„man" sigtes der baade til de i det Foregaaende omtalte Volds- 
mænds Fjender („synge om Eder") og til Voldsmændene selv 
(„Klager istemme"), ved det andet „man" alene til Voldsmændene, 
hvis Klage ordret meddeles i Slutningen af V. 4. - „frafaldne 
Mænd" o: Hedningerne. — V. 5. I dette Vers bevidner Profeten, 
at Voldsmændene ikke mere skal faa Ejendom i Landet, naar 
dette efter Tilbagevendelsen fra Landflygtigheden (jvfr. V. 12 ff.) 
atter, ligesom paa Josvas Tid, uddeles til Folket i en i Jahve's 
Navn afholdt Forsamling. I den hebraiske Tekst staar der imid- 
lertid ikke „Jer", men „Dig", hvorfor Nogle mene, at Voldsmændene 
i V. 5 true Mika med, at det Tab af Ejendom, som han stiller i 
Udsigt for dem, skal ramme ham selv; men i saa Fald maa man 
antage, hvad der ingenlunde er sikkert, at den en Gang foretagne 
Fordeling af Landet fra Tid til anden blev gjort om igen. - 
V. 6. I dette Vers og i Begyndelsen af V. 7 forbyde Voldsmændene 
Mika at tale saaledes; i V. 7 spørge de forbausede, om det virkelig 
er Guds udvalgte Folk, hvorom han vover at føre slig en Tale. 
— „saalunde" o: paa ilsindet Vis. — I Slutningen af V. 7 (fra 
„mon ej" af) begynder Mika's Svar paa det mod ham 
Angreb. — V. 8. „af Kroppen" ordret: bort fra Dragten. 

9. Kvinder, som til mit Folk høre hen, 
drive I bort fra det elskede Hus, 
og deres Børn I lade for stedse 
min Herlighed miste. 

10. Staa op og gaa bort! 
I her kan ej blive. 

At Landet urent I gjorde, 

Jer volder Fordærv uden Redning. 

11. Hvis En, der fo'r med Vind og Bedrag, 
løgnagtigen sagde: 

„Om Vin og stærke Drikke jeg vil 
for Dig profetere, u 
saa vilde for dette Folk som Profet 
han velkommen være. 

12. Til visse, Jakob! 

jeg helt vil Dig samle. 

Jeg vil sanke sammen Israels Levning 

og lade den flokkes 

som Faar i en Fold, som en Hjord paa dens Græsgang, 

saa det med Mennesker vrimler. 

13. Foran dem fremad vil drage 
den Mand, som bryder igennem. 
De skal bryde igennem, 

i Porten gaa ind og ud af den vandre. 
Foran dem deres Konge skal gaa 
og Jahve være i Spidsen for dem. 



V. 9. De sidste to Linier o: I sælge Børnene som Slaver til 
fremmede Lande, saa at de for stedse miste Forholdet til mig. 
- V. 10. „her" o: i Kanaans Land. - V. 12. „samle", nemlig: 
naar I en Tid have været i Landflygtighed. — V. 13. Opholdet 
i det fremmede Land forestilles under Billedet af en Indespærring 
i en Fæstning, som Israeliterne kun kunne forlade, naar de med 
en Konge i Spidsen som Anfører bryde gennem Mure og Porte. 

III 

(3,1-5,14). 
8,1. Hør mig dog — sagde jeg — 
I, som staa i Spidsen for Jakob, 
og I, som raade for Israels Hus! 
Er det ej Eders Sag at forstaa Jer paa Ret? 

2. Men I hade det Gode og elske det Onde; 
I rive Huden af Kroppen paa Folk 

og Kødet fra deres Ben. 

3. Kødet fortære I af mit Folk; 
Huden af det I flaa; 

dets Ben I bryde itu, 

og som i en Gryde I brede dem ud 

som Kød i en Kedel. 

4. Men der skal komme den Tid, 

da I raabe til Jahve, og han ej gi'r Jer Svar, 
men skjuler sit Aasyn for Eder, 
fordi I handlede ilde. 

6. Saa siger Jahve imod de Profeter, 
der paa Vildspor føre mit Folk, 
som, naar deres Tænder faa Noget at tygge, 
Lykke bebude, 

men som, naar En ej putter dem Noget i Munden, 
udstøde Krigsskrig imod ham: 

6. »Derfor skal der komme for Eder en Nat, 
hvor Synerne glippe, 



3,1. Det er Stormændene i Juda's Rige, som tiltales. At der 
kun sigtes til dette Rige, fremgaar af V. 9-12, idet i V. 9 den 
i V. 1 brugte Tiltale gentages, medens i V. 10. 12 kun Sion og 
Jerusalem (ikke Samaria) nævnes. — V. 3. For at anskueliggøre 
den skammelige Behandling, Smaafolk maa lide, sammenligner 
Mika dem med Kvæg, hvis Hud afflaaes, hvis Ben brydes, og hvis 
Kød hugges i Stykker og lægges i en Kedel for at koges og spises. 
— V. 5. „faa" nemlig: af dem, for hvem de profetere. — V. 6. o: 

et Mørke for Spaadomme blottet. 
Ned over Profeterne Solen skal gaa 
og Natten for dem vorde mørk. 
7. Af Blussel skal Seerne gribes 
og Spaamænd blive til Skamme; 
de alle skal Skægget tilhylle; 
fordi de fra Gud ej faa Svar." 

3. Jeg derimod er ved Jahve's Aand 

fyldt med Kraft, med Ret og med Styrke 
for at bebrejde Jakob hans Synd 
og Isra'l hans Brøde. 

D. Hør da nu dette, 

I, som staa i Spidsen for Jakob, 
og I, som raade for Israels Hus, 
I, som har Afsky for Ret 
og alt det Lige gør kroget, 

10. I, som bygge Sion med Blod 

og med Skænsel Jerusalems Stad! 

11. For Gaver dens Høvdinger dømme, 
for Betaling lære dens Præster, 
for Penge spaa dens Profeter, 

og dog har de Tillid til Jahve. 
„Jahve," de sige, „er jo i vor Midte, 
os kan ej Ulykke ramme.« 

12. Sion skal derfor for Eders Skyld 
til Pløjemark vorde, 
Jerusalem til Dynger af Grus 

og Husets Bjerg til vildt bevoksede Høje. 



naar Folkets Undergang kommer, skulle Profeterne være ganske 
Taadvilde. - V. 7. Som Tegn paa Sorg eller Skam tilhyllede 
man Skægget (jvfr. 3 Mos. 13,45. Ezek. 24,17. 22). - V. 10. Ordet 
: ^bygge" ©r selvfølgelig brugt ironisk. — V. 12. Naar „Husets 
i xi. 3 

4,1. I de sidste Dage vil man faa at se, 
at Bjerget, som Jahves Hus bærer, 
i Spidsen for Bjergene stilles, 
at det bliver løftet op over Højene, 
at Folkene did strømme hen, 

2. at mange Folkefærd komme og sige: 

, Vel an ! til Jahve's Bjerg, til Jakobs Guds 

Hus lad os stige, 

for at han os sine Veje kan vise 

og vi paa hans Stier kan vandre;* 

ti ud fra Sion Lærdom skal gaa 

fra Jerusalem Ordet fra Jahve. 

3. Mellem mange Folk vil han fælde sin Dorn, 
og hedenske Magter vil vidt og bredt 

han vise til Rette, 

saa til Plovjern om de Sværdene smede 
og Spydene om til Vingaardens Knive. 
Et Folk ej Sværd mod et andet skal løfte; 
i Krig de ej mer skal sig øve. 

4. Uden Angst skal hver af dem sidde 
under sit Figentræ, under sin Vinstok; 
ti Jahve, Hærskarers Gud har det sagt. 

5. Om end derfor ethvert af de øvrige Folk 
vandrer, idet det paa sin Gud kalder, 

vi altid og stedse vil vandre saa, 
at vi vor Gud, Jahve, paakalde. 



Bjerg" (o: Tempelbjerget) nævnes særskilt, kunne vi deraf slutte, 
at Navnet „Sion" paa Mika's Tid ikke brugtes cm Tempelbjerget 
I Modsætning til Jerusalem („Nedrestaden") betegner Sion tør 
Øvrestaden, hvor Kongeborgen fandtes. — 4,1. Efter at have 
bebudet Ødelæggelsen profeterer Mika i 4,1 ff. om den herlig 6 
Fremtid, da Templet paa ny skal rejses og Folket atter samles 
i sit gamle Land. 4,1—3 genfindes næsten ordret i Jes. 2,2-±- 
Om Mika har skrevet ud af Jesaja eller denne ud af Mika, eller 
om begge have benyttet en tidligere Profet, er et 
der ikke lader sig besvare med fuld Sikkerhed. 

6. Paa denne Dag — siger Jahve — 
vil jeg de Bortkomne samle; 

dem, jeg forstødte og ilde behandled, 
vil sammen jeg sanke. 

7. De Bortkomne vil jeg i Live bevare 
og til et vældigt Folk gøre dem, 
der ud af Landet blev drevne. 

Paa Sions Bjerg skal fra da af for stedse 
Jahve som Konge over dem herske. 

8. Og til Dig — Du Hjordenes Taarn, 
Du Høj, hvor Sions Datter har Bo! — 
vil den fordums Vælde vende tilbage, 

saa over Jerusalems Datter Du Kongemagt øver. 

9. Men nu for Tiden, hvi skriger Du højt, 
Er der ej nogen Konge hos Dig? 

Eller er til Grunde Din Raadgiver gaaet? 

Som en fødende Kvinde Du er jo af Veer betaget. 

10. Vaand Dig, Du Datter af Sion, 

og aabn som en fødende Kvinde Dit Liv! 

Ti nu skal ud af Staden Du gaa 

for paa Marken at bo og at komme til Babel. 

Dér skal Du frelses; 

dér skal fra Dine Fjenders Haand 

Jahve Dig fri. 



V. 8. Naar Folket vender tilbage, skal under Jahve's Over- 
højhed (V. 7) det jordiske Kongedømme genoprettes; ved „Hjor- 
denes Taarn" maa der sigtes til et af Taarnene paa Kongeborgen 
i Øvrestaden, hvor den ny Konge skal trone og lige som fordum 
herske over Nedrestaden. — V. 9. Tre Gange (V. 9, V. 11 og 
V. 14) vender Mika sig fra sine glimrende Fremtidsbilleder til 
den historisk foreliggende Situation, der stod i den sørgeligste 
Modsætning til dem, idet Sanherib rykkede frem og truede Byen, 
hvor derfor Alt var i Forvirring, som om de ikke længere havde 
nogen Konge, der kunde give dem Raad. — V. 10. „aabn o. s. v." 
o: fuldbyrd Din Fremtidsskæbne, som bestaar deri, at Du efter 

3* 

11. Men nu for Tiden har imod Dig 
mangfoldige Hedningefolk sig forsamlet, 
idet de udbryde: 

„Sions Datter skal vanæret blive 
og vore Øjne over hende sig gotte." 

12. Dog til Jahve's Tanker de har ikke Kendskab 
og ej paa hans Planer Forstand; 

ti til en Tærskeplads vil han som Neg 
bringe dem sammen. 

13. Rejs Dig og tærsk, Du Datter af Sion! 
Ti jeg vil gøre til Jern Dit Horn 

og Dine Hove til Kobber. 
Du skal sønderknuse mangfoldige Folk 
og vie til Jahve ind deres Rov, 
deres Gods til Jorderigs Herre. 

14. Nu for Tiden i Trængsel stedt, 
Du trænger Dig sammen. 

En Vold man op imod os har ført; 
paa Kinden man Israels Dommer 
med Kæppen vil slaa. 



at have forladt Byen først skal bo en Stund paa aaben Mark for 
derpaa at føres til Babel, hvor Du saa endelig en Gang skal finde 
Frelse, saa at Du atter kan vende hjem. Nogle betragte Babel 
som en senere Tilsætning, da det jo ikke var Babel, men As- 
syrien, der paa Mika's Tid truede Riget. Men man maa vel 
erindre, at Babel ogsaa hørte med til det assyriske Rige. Fra Babel 
lod Assyriens Konge Folk flytte til Samaria (jvfr. 2 Kong. 17,24), 
hvorfor Mika vel betragtede det som givet, at til Gengæld alle 
de bortførte Israeliter skulde bringes til Babel. — V. 12. „tio.s.v." 
nemlig: naar Befrielsens Dag kommer; da skal Israel, der sammen- 
lignes med en tærskende Okse („Horn, Hove"), vinde glimrende 
Sejre over Fjenden (V. 13). — V. 14. „sammen", nemlig: i det 
belejrede Jerusalem; — „slaa o. s. v." o: tilføje Kongen den 
yderste Beskæmmelse (smlgn. 1 Kong. 22,24. Salm. 3,8. Job 16,10). - 
5,1. 1 Modsætning til den sørgelige Nutid spaar Mika, at der en Gang 

5,1. Men Du, Betlehem Efrata, som 

blandt Juda's Flækker saa ringe er stillet, 
fra Dig skal der for mig udgaa en Mand, 
der over Israel Hersker skal være, 
og som tilbage kan føre sin Slægt 
til Oldtid, til ældgamle Dage. 

2. Han vil da altsaa gi' dem til Pris 
til Tiden kommer, da Kvinden føder. 
Saa skal hans Brødre, som blive tilovers, 
med Israels Sønner til Hjemmet sig vende. 

& Frem vil han staa for styrket af Jahve 

en Hyrde at være 

i Jahve, hans Guds, majestætiske Navn, 

saa de tryggelig bo; 

ti til Jordens Ender vil anset han være, 

og Fred vil han skaffe. 
4. Naar Assur kommer ind i vort Land 

og vore Paladser betræder, 



i Fremtiden vil opstaa en ny Konge af Davids ældgamle Slægt. 
Dette udtrykkes under den Form, at han skal udgaa fra Betlehem 
(0: fra den i Landflygtighed levende Gren af de betlehemitiske 
Slægter; Efrata var et andet Navn paa Betlehem), hvor David 
var født. Meningen er ikke, at Kongen skal fødes i Betlehem 
(smlgn. Matt. 2,6); ti i 4,10 forudsagde Mika jo, at hele Folket 
skulde føres i Landflygtighed. Enhver maa altsaa formode, at 
Kongen skulde fødes i det fremmede Land og det saa meget 
mere, som han jo ikke blot skulde herske efter Hjemkomsten 
(jvfr. 5,3), men ogsaa staa i Spidsen for Hjemfarten (jvfr. 2,13). 
- V. 2. „Han" o: Jahve; - „dem" o: Israel itern e ; - „til Tiden 
. . . føder" o: lige til det Øjeblik, da Israel fuldbyrder sin Frem- 
tidsskæbne o: er blevet modent til at befries og fremstaa som 
et eget Folk (jvfr. 4,10). Nogle fortolke „til en Kvinde har født 
den ny Konge". — „hans" o: Kongens. — „Brødre, som blive til- 
overs" o: de, som endnu ere tilbage af dem, som blev bortførte 
fra Juda's Rige; — „Israels Sønner" o: de, som tidligere vare 
bortførte fra Israels Rige (jvfr. Jerem. 3,18). — V. 4. „naar o. s. v." 

syv Hyrder og otte Høvdinger vil 
vi op imod ham da rejse. 

5. Assurs Land skal de vogte med Sværd 
og Nimrods Land i dets Porte. 

Han vil frelse fra Assur, 

naar denne kommer ind i vort Land 

og ind paa vort Omraade træder. 

6. Blandt mange Folk skal Jakobs Levning da være 
som Dug fra Jahve, som Regn paa Urter, 

der ej bier paa Mænd 

og ej venter paa Menneskebørn. 

7. Blandt Hedninger, blandt mangfoldige Folk 
skal Israels Levning da være, 

som Løven er iblandt Skovens Dyr, 
som blandt Hjorde af Faar den unge Løve, 
der farer frem, tramper ned 
og river itu uden Redning. 

8. Gid Din Haand maa over Din Modstander sejre 
og alle Dine Fjender udryddes! 



o: hvis Assyrerne efter Hjemkomsten skulde begynde paa ny 
Erobringskrige. - Ved „syv Hyrder" og „otte Høvdinger'* sigtes 
der til de selvsamme Personer, nemlig: til de den ny Konge 
undergivne Feltherrer. Der staar først syv og derpaa otte for 
at tilkendegive, at det ikke kommer saa nøje an paa Tallet (jvfr. 
Amos 1,3. Ordspr. 30,15 ff.). - V. 5. Krigen skal endog føres 
over i Fjendens eget Land; — „de" o: Underfeltherrerne; - 
„han** o: Kongen. — „Nimrods Land" o: Babels Rige, som fordum 
blev behersket af Nimrod (jvfr. 1 Mos. 10,8—9), og som paa 
den Tid, da Mika skrev, var undergivet Assyrien (jvfr. 4,10); - 
„dets Porte" o; de Snævringer, som føre ind til Landet. — V.6. 
„Jakobs Levning" o: de Tiloversblevne af Israeliterne, derefter 
Hjemkomsten paa ny have konstitueret sig som et Folk. Der 
handles i V. 6 ikke om en vederkvægende Indflydelse. Meningen 
er, at, lige som Regn og Dug indfinde sig, uden at Menneskene 
ane det, saaledes skal ogsaa Israels Folk uformodet falde over 
de Hedningefolk, der vægre sig ved at lyde Jahve (jvfr. V. 71 



Digitized by VjOOQlC 



Profeten Mika 5,9-6,2. 36 

9. Paa denne Dag vil jeg — siger Herren — 
udrydde Dine Heste fra Dig 
og bort lade gaa Dine Vogne. 

10. I Dit Land vil jeg Byerne rydde 
og alle Fæstninger fjerne. 

11. Fra Din Haand vil jeg Heksekunsterne tage; 
Troldmænd skal der ej være hos Dig. 

12. Dine Søjler og Dine Billeder vil 
bort fra Din Midte jeg skaffe, 

saa for Dine Hænders Gerning ej mer 
Du bøjer Dig ned. 

13. Dine Astartetræer vil jeg rykke op 
og gøre Dine Byer til Intet. 

14. Og Hævn vil jeg øve i Vrede og Harm 
mod de Hedninger, som sig ulydige viste. 



IV 
(6,1-8). 
6,1. Hør dog paa det, som Jahve vil sige! 

Rejs Dig og før i Bjergenes Paasyn Din Sag! 
Lad Højene høre Din Stemme! 
2. Giv Agt, I Bjerge, paa Jahve's Sag, 
I evige Klipper, som Jorderig bære! 
Ti mod sit Folk fører Jahve en Sag; 
med Israel gaar han i Rette. 



V. 9. „Heste og Vogne", jvfr. det ved 1,13 Bemærkede og 
Sak. 9,10. Jes. 2,7. — V. 10. Meningen af den første Linie er 
ikke, at Byerne skal ødelægges, men at de skal ryddes for Fæst- 
ningsværker, saa at de blive ganske aabne (jvfr. Sak. 2,8. Ezek. 
38,11. Jerem. 49,31). - V. 12. Der handles om Søjler og Billeder, 
som vare indviede til Afguderne. — V. 13. Astarte var en hedensk 
Gudinde, til hvem Træer indviedes. Formodentlig er Ordet 
?>Byer", en Skrivefejl, da Byerne allerede vare omtalte i V. 10. 
— 6,1. Det er Israels Folk, som tiltales. 

3. Hvad har jeg gjort imod Dig, mit Folk? 
Hvormed er til Besvær jeg Dig falden? 
Svar mig herpaa! 

4. Fra Ægyptens Land jeg jo førte Dig op; 
jeg fried Dig ud af Trællenes Hus 

og lod foran Dig som Førere gaa 
Mose, Aron og Miijam. 

5. For klar at blive 

over Jahve's Beviser paa Naade, 

saa husk dog, mit Folk, paa de Planer, 

som Balak, Kongen af Moab, udklækked 

paa Vejen fra Sittim til Gilgal, 

og paa, hvordan Beore Søn, Bileam, 

til Genmæle tog imod ham. 

6. „ Hvormed skal frem for Jahve jeg træde? 
Hvormed tilbede Gud i det Høje? 

Skal jeg frem for ham med Brændofre træde? 
med Kalve, der er blevne ét Aar gamle? 

7. Mon Jahve har Lyst til tusinde Væddere 
og til titusinde Strømme af Olie? 

Skal jeg give min ældste Søn for min Synd, 
Frugten af mit Liv til Bod for min Brøde?* 

8. Man har jo, o Menneske! kundgjort for Dig, 
hvad der er godt, og hvad Jahve af Dig forlanger. 
Kun derom der spørges, 

at Du øver Ret, Barmhjertighed elsker 
og med Din Gud i Ydmyghed vandrer. 



V. 5. Om Balak og Bileam, se 4 Mos. 22 ff. Sittim var den 
sidste Station (i Moab) før Overgangen (jvfr. 4 Mos. 25,1. 33,49. 
Josva 3,1) og Gilgal den første Station i Kanaan (jvfr. Josva4,20). 
Stedsangivelsen er unøjagtig, da Balaak og Bileam Intet havde 
med Israeliterne at gøre ved Gilgal. — V. 7. se Indledningen. 

V 

(6,9—16). 
6,9. Røsten fra Jahve raaber til Staden. 
Frelse beror paa Frygt for hans Navn. 
Hør om Riset og den, som det sender! 

10. Mon de Ondes Hus ej gemmer endnu 
Skatte, der vandtes ved Ondskab 

og den altfor knappe, forbandede Skæppe? 

11. Kan man være ren med urigtig Vægt 
og med falske Lodder i Pungen? 

12. Stadens Rigmænd er fulde af Uret; 
dens Beboere føre løgnagtig Tale, 

og i deres Mund er en svigefuld Tunge. 

13. Saa vil da og jeg Dig gøre Fortræd, 
idet jeg slaar Dig og lægger Dig øde, 
fordi Du har syndet. 

14. Du skal spise, men ej blive mæt, 
saa Tomhed der er i Din Mave, 

og skaffe til Side, men uden at redde, 
og hvad Du redder, jeg giver til Sværdet. 

15. Du skal, men uden at høste, 

perse Oliven, men ej med Olie Dig salve 

og Mosten perse, men ej faa Vinen at drikke. 

16. Paa Omri's Sætninger har Du lagt Vind 
og paa alt, hvad Ahabs Hus har udøvet; 



V. 9. Staden o: Jerusalem; - „Riset" o; den forestaaende 
Straf; der sigtes vel sagtens til Assyrernes Angreb; — „den, 
som det sender 41 o: Jahve. — V. 10. I tredje Linie sigtes der 
til et Skæppemaal, som man for at bedrage har gjort altfor lille. 
- V. 11. „Lodder" 0: smaa Vægtlodder, som enhver Købmand 
bar i sin Pung for dermed at afgøre mindre Forretninger. — 
V. 12. Paa Hebraisk staar ikke „Stadens", men „dens". — 
V. 16. „Omri's . . . udøvet" o: Dyrkelsen af Baal og Astarte (jvfiv 
1 Kong. 16,32-33), Forfølgelsen af Jahve's Profeter (1 Kong. 



Digitized by LjOOQIC 



42 Profeten Mika 6,16-7,3. 

efter deres Raad har Du rettet Din Vandel, 
hvorfor jeg Dig til en Ørken vil gøre 
og Dine Beboere ramme med Haan, 
saa I til Spot for Folkene blive. 

VI 

(7,1-20). 
7,1. Ve mig! ti mig er det gaaet, 

som naar man ved Sommertid samler Frugter 
eller plukker Druer efter Høsten af Vin. 
Jeg finder ej det, hvorefter jeg higer; 
der er ikke Druer, som du til at spises, 
ej heller de Figener, som tidligen modnes. 

2. De Fromme ere forsvundne fra Landet; 
retskafne Mennesker gives der ikke; 
efter Blod de alle tilhobe lure; 
Enhver for sin Næste lægger en Snare. 

3. Med Ondt at øve har Hænderne travlt. 
Fyrsten befaler, 

Dommeren er for Betaling tilfals, 
Stormanden giver sin Lyst tilkende, 
og saa i Forening de Sagen udføre. 



18,4. 22,27) og andre Ugerninger, f. Eks. Nabots Mord (IKong. W- 
Om Omri berettes der ikke, at han indførte særegne Skikke. 
Naar han nævnes særligt, var det vel sagtens, fordi ban var 
Dynastiets Stifter og saaledes Stamfader til alt det Onde, som 
kom frem under Akabs Hus. — I den sidste Linie har jeg fulgt 
LXX; paa Hebraisk staar: „I skal bære mit Folks Vanære." - 
V. 7,1. „mig" o: Mika. Druerne, som du til at spises, og de 
tidlig modne Figner ere et Billede paa de Retfærdige, som ere 
forsvundne fra Israel. For at forstaa Billedet maa man erindre, 
at de Druer, som sankedes efter den egenlige Vinhøst, vare for 
sure til at spises, og at Sommerfrugterne indsamledes i August 
hvorimod de tidlig modne Figener, der regnedes for en særlig 
Lækkerbidsken, allerede vare til at plukke i Juni. — V. 3. J 
Forening" o: Fyrsten og Stormanden i Forening med Dommeren. 



gitized by VjQCK 



Profeten Mika 7,4—10. 43 

4. De Bedste af dem ere som Tjørn, 

de Retsindigste af dem som stikkende Buske. 

Dine Spejderes Dag, Din Hjemsøgelse kommer, 
da skal Forvirring dem ramme. 

5. Sæt da ej Lid til Din Ven! 
Stol ej paa en Fortrolig! 

Og aabn ej Mundens Porte for hende, 
som slumrer ind ved Din Barm! 

6. Ti da vil Sønnen fornegte sin Fader, 
Datteren rejse sig op mod sin Moder 

og Mandens Hustru mod Mandens Moder 
og Husets Folk blive Husherrens Fjender. 

7. Men jeg efter Jahve vil spejde 

og vente paa Gud, som mig frelser; 
Min Gud vil mig høre. 

8. Du fjendtlige Kvinde! 
Glæd Dig ej over mig! 

Ti naar jeg er falden, jeg rejser mig op; 
naar i Mørke jeg sidder, 
er Jahve mit Lys. 

9. Da jeg mod Jahve hmr syndet, 
vil jeg bære hans Vrede 

til den Tid, han vil føre min Sag, 
skaffe mig Ret og drage for Lyset mig frem, 
saa jeg kan skue hans Retfærd. 
10. Den fjendtlige Kvinde skal se det og blues, 



V. 4. „Dine Spejdere" 0: Profeterne. — V. 5—6 skildre den 
kommende Forvirring, der vil blive saa stor, at alle sædelige 
Baand løsnes. — V. 7. I V. 7— 10 optræder Mika paa Folkets 
Vegne for at udtale, at dette, naar den bebudede Undergang ind- 
træder, ikke vil høre op med at spejde efter Jahve og haabe 
paa, at han omsider vil føre det til Sejr over dets Fjender. — 
V.8. „Du fjendtlige Kvinde" o: det assyriske Rige, som anskues 
under Billedet af en Kvinde (jvfr. 4,8). 

hun, som mig spørger: „hvor er Din Gud?* 

Mine Øjne vil over hende sig gotte; 

ti som Gadernes Skarn skal ned hun da trædes. 

11. Der kommer en Dag, 

da Dine Mure atter skal rejses. 

Paa den Dag vil Grænsen blive udvidet. 
13. Paa den Dag vil man komme til Dig 

fra Assur og fra Ægyptens Byer, 

fra Assur lige til Floden, 

fra Hav til Hav og fra Bjerg til Bjerg. 

13. Men Jorden skal til en Ørken forvandles, 
saa dens Beboere Frugten maa høste, 

af hvad de har øvet. 

14. Vogt med Din Stav Dit Folk, 
Dine udvalgte Faar, 

som af frugtbare Egne omgivne 
forladte i Urskoven bo! 
Lad dem, som i ældgamle Dage 
i Basan og Gilead græsse! 

15. Som den Gang, da fra Ægypten Du drog 
vil jeg Dig Undere vise. 

16. Hedningefolk skal faa dem at se 



V. 11. Som Svar paa V. 7—10 forkynder Mika i Jahve's 
Navn, at der skal komme en Genoprejsningens Dag > da Hednin- 
gerne skal valfarte til Jerusalem (V. 11—12), hvorimod deres egne 
Lande blive ødelagte (V. 13). - V. 12. Floden o: Eufrat; -»fra 
Hav . . . Bjerg" er en rent almindelig Betegnelse, ved hvilken der 
ikke skal tænkes paa to bestemte Have og to bestemte Bjerge. 
— V. 14. Dette Vers er en Henvendelse fra Mika til Jahve; - 
„som . . , bo" er en billedlig Betegnelse af Landflygtigheden; - 
i Basan og Gilead (Egnene hinsides Jordan) fandtes særlig ud- 
mærkede Græsgange. — V. 15 indeholder Jahve's Svar paa Hen- 
vendelsen i Y. 14. — V. 16. I V. 16—20 udtaler Mika til Slut- 

og trods al deres Vælde beskæmmes, 
saa Haanden de paa Munden maa lægge, 
og døve Ørene vorde. 

17. Som Slanger, som Krybet paa Jorden 
skal de slikke Støv, 

gaa skælvende fra deres Smuthuller frem, 

se hen til Jahve med Angst og frygte for ham. 

18. Hvo er som Du en Gud, der tilgiver Brøde 
og lader den Del af hans Ejendomsfolk, 
der bliver tilbage, faa Synder forladt, 

som ej for bestandig bevarer sin Vrede, 
men i Miskundhed finder sin Glæde? 

19. Atter vil han vise Naade mod os 

og under Fødder træde vor Misgerning. 
Du vil kaste i Havdybet hele vor Synd. 

20. Mod Abraham vil Du vise Dig kærlig 
og trofast mod Jakob, 

saaledes som Du i ældgamle Dage 
har svoret til vore Fædre.. 



ning sin Fortrøstning til Jahve's Magt og Naade; — „døve", 
nemlig: af hans vældige Torden. — V. 20. „Abraham 4 * og „ Jakob' 4 
0: det fra disse Patriarker nedstammende Folk. 

Profeten Habakuk. 



Indledning. 

Om Profeten Habakuk (hvilket Navn sandsynligvis 
betyder „Omfavnelse*) véd vi intet mere end, hvad der 
fremgaar af det lille Skrift, som bærer hans Navn. Alt 
Andet, som berettes om ham, er kun Sagn, paa hvilke 
man ikke kan bygge. Et saadant Sagn, hvis uhistoriske 
Karakter øjeblikkelig er indlysende for Enhver, findes i 
vor Bibels apokryflske Bøger (se „nogle Stykker, som ere 
lagte til Daniel; om Dragen i Babylon* 14,32—38). Af 
Underskriften i 3,19 „Til Forsangeren ved min Strengeleg* 
har man villet drage den Slutning, at Habakuk hørte til 
en af de levitiske Slægter, hvem Besørgelsen af Tempel- 
musiken var overdragen. Men for det Første er det 
ingenlunde sikkert, at denne Underskrift skyldes ham 
selv, og dernæst tør man vel ej heller betragte det som 
ganske afgjort, at det udelukkende var Leviter, som gav 
sig af med at musicere i Templet. Vi læse i al Fald i 
Jes. 38,20, at Kong Hiskija, som ikke var Levit, udbrød: 
„i Jahve's Hus mine Sange vi ville med Strængeleg 
synge.* 

Profeten forudsiger, at Kaldæerne skulle bemægtige 
sig Riget (1,6 fif.). Heraf følger, at han i hvert Fald 
maa have levet før Jerusalems Erobring. Nogle mene, 
at hans Virksomhed falder overmaade længe forinden, 

idet de paastaa, at han allerede optraadte under Kong 
Manasse (698-643). Til Støtte herfor gøre de navnlig 
gældende, at han i 1,5 siger): „jeg øver en Daad, som, 
hvis den fortaltes, I ej vilde tro.* Men heri ligger paa 
ingen Maade, at Kaldæerne den Gang vare et for hans 
Landsmænd aldeles ubekendt Folk; Ordene faa en til- 
strækkelig fyldig Forklaring, naar vi antage, at der dermed 
kun betegnes, at dette Folks raske og voldsomme Frem- 
trængen vil være af en hidtil uhørt Beskaffenhed. Enhver, 
der ikke nærer overspændte Forestillinger om Profetiens 
Væsen, vil betragte det som givet, at det ikke kunde 
falde Habakuk ind at spaa saaledes om Kaldæerne, før 
end disse havde vist sig som faretruende for Juda's Rige. 
Og hermed stemmer det saare vel, at han i 1,5 udtryk- 
kelig hævder, at den Daad, hvorom han melder, skal 
øves i „Eders Dage" (o: mens I, som høre mig, endnu 
leve), hvilket Udtryk aldeles ikke var passende, hvis han 
virkede under Manasse og altsaa talte om Ting, som det 
overvejende Flertal af den dalevende Slægt umulig kunde 
blive Vidne til. Andre mene, at han først profeterede, 
efterat Kaldæerne havde besat Landet; men der er ikke 
et eneste Sted, som viser, at det allerede var kommen 
saa vidt. Det nytter ikke, at man peger paa 3,17; ti 
det første af de her anvendte Verber staar paa Hebraisk 
i Futurum, hvorfor vi ikke ere berettigede til at tro Andet 
end, at dette Vers skildrer de naturlige Følger, som vilde 
indtræde, naar Kaldæerne i Fremtiden trængte ind i Riget. 
Vi maa derfor antage, at Habakuk enten levede i Slut- 
ningen af Kong Josija's (640—609) eller i Begyndelsen 
af Kong Jojakim's (608—597) Regering, og rimeligvis er 
den sidste Tidsbestemmelse den, der passer bedst, da 
den i 1,2—4 givne Skildring af Forholdene i Juda's Rige 
ikke stemmer med det gode Regimente, som Josija førte. 
Skriftet udgør et sammenhængende Hele og har en 
umiskendelig dramatisk Karakter. Profeten begynder 

med at jamre over, at Jahve trods hans Klager ikke 
skrider ind mod al den Vold, Uret og Kiv, som findes i 
Juda's Rige (1,2—4). Jahve svarer, at han vil opfylde 
Profetens Begæring og lade Kaldæerne bryde ind i Landet 
for at straffe hans ugudelige Folk (1,5—11). Dette Bud- 
skab forfærder Habakuk. Lægemidlet synes ham værre 
end Sygdommen, og han spørger Jahve, om denne ogsaa 
vedblivende vil lade Kaldæerne opsluge den retfærdige 
Del af Israels Folk (1,12—17). Jahve's Svar, der med- 
deles i det andet Kapitel, bebuder, mærkeligt nok, ikke 
ligefrem Kaldæernes Undergang. Det indeholder (V. 4-5) 
et Par almindelige politiske Betragtninger, hvorpaa Ve- 
raabet over Kaldæerne lægges i de undertvungne Folke 
slags Mund. Af Glæde over Svaret giver Habakuk en 
begejstret Skildring af, hvorledes Jahve aabenbarer sig 
for at holde Dom (3,1—15). Dog er Glæden blandet 
med Sorg, da han véd, at der forud for Kaldæernes 
Undergang skal komme stor Trængsel overIsrael(3,l6— 17). 
Men det Fremtidshaab, der er tændt inden i ham, er saa 
stærkt, at hans Grundstemning overvejende er Jubel over 
Jahve „min frelsende Gud* (3,18—19). 

Det tredje Kapitel er forsynet med en særegen Over- 
skrift, hvorved det fremtræder, som om det er et Stykke 
for sig selv, der ikke har Noget at gøre med det Fore- 
gaaende. Tankeforbindelsen mellem dette Kapitel og de 
to første Kapitler er imidlertid saa indlysende, at vi neppe 
fejle, naar vi antage, at i det tredje Kapitel saa vel 
Overskriften som Underskriften og det af og til fore- 
kommende musikalske Udtryk Sela først bag efter ere 
indskudte, være sig nu af Profeten selv eller en Anden. 
Og Grunden hertil maa da have været den, at det nævnte 
Kapitel i hele sin Stil saa stærkt lignede de Salmer, der 
ellers bleve brugte til Gudstjenesten, at man fandt sig 
foranlediget til at anvende det paa selvsamme Maade, 

hvorfor man saa tilføjede de musikalske Bemærkninger, 
der plejede at ledsage Salmerne; 

Habakuks Bog udmærker sig, navnlig i det tredje 
Kapitel, ved et pompøst lyrisk Præg; men den er over- 
maade svær at tyde; paa ikke faa Steder er Fortolk- 
ningen meget tvivlsom. Intet Under derfor, at den i den. 
nyere Tid er bleven gjort til Genstand for kritiske Under- 
søgelser; men disse have ikke ført til noget sikkert Re- 
sultat, saa at den korte Oversigt, der ovenfor er givet 
over Gangen i Bogen, og som bygger paa den Forestilling, 
at Bogen i alt Væsenligt er os overleveret i sin oprinde- 
lige Skikkelse, ikke kan siges at være gendrevet. Til en 
anden Opfattelse naar man kun, hvis man erklærer flere 
eller færre Vers for uægte, og hertil har man ikke Lov, 
med mindre man kan fremføre aldeles tvingende indre 
Grunde. Da Kritiken, som sagt, ikke har formaaet dette, 
skal jeg kun nævne et enkelt af alle de Forsøg, der ere 
blevne gjorte paa at tilvejebringe en formentlig bedre 
Orden og Sammenhæng i Bogen. 

Jeg sigter til 1,5—11, der af Nogle erklæres for et 
senere Indskud, der bør fjernes fra Bogen. Efter deres 
Anskuelse profeterer Habakuk ikke om, at Kaldæerne 
ville komme; nej, han klager over det Tryk, som de 
allerede udøve efter at have erobret Landet, og paa dette 
Tryk er det da, at „Skam, Jammer, Vold og Mishand- 
ling* i V. 2 -3 skulde pege hen. Til Bedste herfor gøre 
de gældende, at „onde Mænd* i V. 13 aabenbart betegner 
Kaldæerne, og at det vilde være urimeligt, om det selv- 
samme Udtryk i V. 4 skulde være brugt om helt andre 
Personer, nemlig om de Ugudelige i Israel, 2) at det, 
naar Profeten i 1,2 — 4 klager over Fordærvelsen i sit 
eget Folk, er utroligt, at han i V. 13 skulde kalde dette 
Folk for retfærdigere end Kaldæerne. Men 1) kan det 
ikke anses for besynderligt, at de Godes Fjender i og 
udenfor Israel begge stemples som onde Mænd, og 2) 
xi. 4 

sigtes der i V. 13 ved „dem, der i Retfærd over dem 
staa" slet ikke til hele Israels Folk, men til den Del ar 
Folket, som virkelig var retfærdig, og over hvis Under- 
trykkelse af deres ugudelige Landsmænd Habakuk jam- 
rede i V. 4. Han kan godt forstaa, at Gud bruger Kai- 
dæerne til at tugte de ugudelige Israeliter; men han kan 
ikke forstaa, at det ogsaa skal gaa ud over dem, der ere 
retfærdige og ej have fortjent Straf. Hertil kommer, at 
den sidste Linie i V. 3 og den sidste Linie i V. 4 snarere 
synes at passe paa indre Tilstande end paa en Erobring, 
der maatte gøre Ende paa indbyrdes Kiv og Trætte, og 
som ikke medførte, at Retten blev fordrejet, men at den 
overhovedet fuldstændig forsvandt. 



1,1. Ordet, som Profeten Habakuk modtog i et Syn: 

2. Hvor længe skal, Jahve, jeg uden Bønhørelse raabe 
og uden at frelses klage til Dig over Vold? 

3. Hvorfor vil Du lade mig se Skam 
og selv have Jammer for Øje? 

Vold og Mishandling maa jeg opleve; 
ind træder Kiv, og Trætte sig rejser. 

4. Derfor mister Loven sin Kraft, 
og Ret kommer aldrig til Syne; 

ti om de Retskafne slaa de onde Mænd Kreds, 
saa Ret kun fordrejet fremtræder. 

5. Se blandt Folkene ud og giv Agt! 
Lad Undren og Studsen Jer gribe! 



V. 4 ff., se Indledningen; — „derfor" o: fordi Jahve ikke 
skrider ind. 

Ti i Eders Dage jeg øver en Daad, 
som, hvis den fortaltes, I ej vilde tro. 

6. Se, Fart vil jeg i Kaldæerne sætte, 
i det barske og stormende Folk, 

der vidt og bredt over Jorden drager 
for fremmede Bygder at rane. 

7. Frygteligt er det, Rædsel indjagende; 
det gør, hvad det vil, og ved egen Kraft 
til Vejrs det sig svinger. 

8. Dets Heste i Hurtighed overgaa Pantere; 
ved Aftenstid Ulve er ikke saa kække. 
Dets Ryttere fare frem i Gallop; 

fjernt fra de komme og flyve afsted 
som en Ørn* naar den haster mod Føde. 

9. De komme alle for at øve Vold, 
fremad hige de med deres Aasyn, 
og Folket Fanger sanker som Sand. 

10. Det spotter Konger og haaner Fyrster; 
med Latter det hilser hver eneste Borg, 
som det erobrer ved Volde af Jord. 

11. Da bruser en Storm, 

saa den rives bort og faar Straf, 
som i egen Kraft har sin Gud. 

12. Mon Du ikke fra Arilds Tid 
er Jahve, min hellige Gud? 
Ej skal vi dø. 

Til Dom har, Jahve, Du Fjenden bestemt; 
til Tugt Du har ham, o Klippe, beskikket. 



V. 6. Kaldæerne o: Indbyggerne af Babylonien Cjvfr. min 
^ortolkn. af Dan. 1,4). — V. 9. Paa Hebraisk staar ikke „Folket", 
nen „det". — V. 11. „en Storm", nemlig over Juda's Rige. — 
Ted „den" sigtes der til de i V. 4 omtalte „onde Mænd", som i 
Kedet for den retfærdige Gud satte deres egen Kraft. For- 
taaelsen af V. 11 er for øvrigt tvivlsom. — V. 12. Paa Hebraisk 

4* 

13. Du, som har Øjne saa rene, 
at de ej kan taale Synet af Ondt og af Jammer, 
hvorfor vil Du rolig paa Troløse se 
og tie, naar onde Mænd opsluge dem, 
der i Retfærd over dem staa, 

14. saa Mennesker blive som Havets Fisk, 
som Krybet, der fattes en Hersker? 

15. Ved Vod han drager dem alle op; 
han i Garnet dem fanger 
og i Nettet dem samler, 
hvorover han frydefuld jubler. 

16. Sit Garn han Slagtofre bringer, 
sit Net han Røgofre yder 
til Tak, fordi de ham fede 
Spiser og rigeligt Bytte forskaffe. 

17. Skal til Løn han tømme sit Garn 
og Folk uden Skaansel evindelig myrde? 

2,1. Jeg vil stige op paa min Varde 
og tage en Plads i mit Vagttaarn, 
spejdende rundt for at se, 
hvorlunde han med mig vil tale 
og Svar paa min Klage mig give. 

staar ikke „Fjenden", men „han"; — „til Dom", nemlig over de 
onde Mænd i Israels Folk (ikke til Undergang for hele Folket). 

— „Klippe" er en Betegnelse for Jahve. — V. 13. „Troløse" og 
.,onde Mænd" 0: Kaldæerne; — „dem, der o. s. v." o: den ret- 
færdige Del af Israels Folk. - V. 15. „han" o: Kaldæerkongen. 

— V. 16. Garnet og Nettet ere en billedlig Betegnelse for Krig?- 
vaaben. Til at forstaa V. 16 vejledes vi af Herodot 4,62, hvor 
der fortælles, at Skyterne ofrede Dyr, ja endog Mennesker til en 
Sabel, der forestillede Krigsguden. Noget Lignende maa vel sag 
tens have fundet Sted hos Kaldæerne. — V. 17. „tømme sit 
Garn", nemlig for paa ny at kaste det ud (o : for paa ny at bruge 
sine Vaaben) og samle nye Fanger. — 2,1. Dette Vers er en 
billedlig Tale, hvis virkelige Mening er, at Profeten vil fordybe 
sig i sit eget Indre for at opfange Jahve's Svar. 

2. Jahve mig svared paa følgende Vis: 
Skriv Synet ned og prænt det paa Tavler, 
saa man det hurtigt kan læse! 

3. Endnu er Tiden ej indtraadt for Synet; 
men det higer mod Enden og vil ikke svige. 
Tøver det, da maa paa det Du vente; 

ti visselig kommer det; ej Vil det glippe. 

4. Se, opblæst er hans Sjæl, 
den Ligevægt mangler; 

men ved Trofasthed frelser den Retskafne Livet. 

5. Vinen daarer derhos den Stolte, 
saa han ej faar Hvile, 

han, der som Dødsriget spiler sit Svælg 
og som Døden ikke kan mættes, 
han, der til sig alle Folkeslag sanker 
og sig hver eneste Stamme tilegner. 

6. Mon ikke disse med Fyndsprog og spydige Ordspil 
alle saalunde vil over ham falde? 

7. Ve den, der ophober Fremmedes Gods, 



V. 2. Inden Jahve meddeler sit Svar (fra V. 4 af), forlanger 
han, at det skal nedskrives (jvfr. Jes. 8, 1. 30,8 Jerem. 30,2), for 
at det altid kan opfriskes i Erindringen og holde Haabet vedlige ,- 
ti hvorvel Synet higer mod Enden o: hvorvel der i Synet selv, 
saa at sige, er en Længsel efter at blive virkeliggjort gennem 
Jahve's endelige Dom over Fjenden, kan der dog maaske endnu 
hengaa en ikke ringe Stund, inden det virkelig træder i Kraft 
(V. 3). — V. 4. Jahve's Svar („Synet") gaar ud paa, at Kaldæer- 
kongen („han") er opblæst og mangler den Sindsligevægt, som 
er Betingelsen for at bestaa, hvorimod disse Egenskaber findes 
hos „den Retskafne" 0: den retfærdige Del af Israels Folk. Hertil 
kommer, at ban („den Stolte") er hengiven til Drik, hvorfor han 
farer hvileløs om og erobrer alle mulige Folkeslag (V. 5). Disse 
ville naturligvis blive forbitrede paa ham, saa at Riget maa op- 
løses (V. 6—17), og hos sine stumme Afguder kan han ingen 
Hjælp vente (V. 18-19). — V. 6. „disse" o: de undertvungne 
Folkeslag. — V. 7. De fremmede Folks Gods kaldes Panter for 

— hvor længe skal det dog vare? — 

og tager Masser af Panter! 

Vil ej Dine Skyldherrer pludselig møde 

og Dine Rykkere vaagne, 

saa Du for dem maa vorde et Bytte? 

8. Da Du har plyndret mangfoldige Folk, 
skal alle de øvrige Folkeslag plyndre Dig 

til Straf for Menneskers Blod og for voldelig Færd 
mod Lande, mod Byer og alle, 
som dér have Bolig. 

9. Ve den, der paa slet Vis beriger sit Hus 
for højt op at bringe sin Rede 

og fri sig fra Ulykkens Vold! 

10. Til Skam for Dit Hus og Fordærv for Din Sjæl 
har Planer Du lagt 

om mange Folk øde at lægge. 

11. Ti Stenen fra Muren udstøder Raab, 

og Bjælken fra Træværket giver den Svar. 

12. Ve den, der med Blod opbygger en By 
og ved Uret befæster en Stad! 



derved at betegne, at det ikke er Kaldæernes varige Ejendom, 
men kun Noget, hvoraf de midlertidig ere komne i Besiddelse. 
Nogle mene, at der i Brugen af Ordet „Panter" ligger en Spy- 
dighed, da nemlig det hebraiske Udtryk derfor kan læses som 
to Ord, der betyder „Masser af Skarn". — „Dine Skyldherrer og 
Rykkere" (Dine Kreditorer) o: de undertvungne Folk, som ere 
de virkelige Ejere af Panterne. — V. 9. Under Henvisning til 
Jerem. 22,13 ff. paastaa Nogle, at V. 9—14 ere rettede mod Kong 
Jojakim; men i saa Fald ligge disse Vers aldeles udenfor Sam- 
menhængen, der kræver, at Veraabene gælde Kaldæerkongen 
(V. 6). Og at det er denne, hvorom der handles, indlyser derhos 
af Ordene „mange Folk øde at lægge" i V. 10; »— „for højt op at 
bygge sin Rede" (ligesom Ørnen, jvfr. Job 39,27. Obad. 4. Jerem. 
49,16) o : for at gøre sit Herredømme aldeles ubetvingeligt. — 
V. 10. „Stenen i Muren (nemlig i Dit Palads) udstøder Raab", 

13. Se, har ej Jahve, Hærskarers Herre, 
ordnet det saa, 

at Folkeslag gøre sig Umag for Ild, 
at Stammer lide for Intet? 

14. Ti som Havet af Vandene dækkes, 

skal Jorden med Kundskab fyldes om Jahve's Ære. 

15. Ve den, der skænker sin Næste en Drik, 
der Mærke bær af hans Had, 

ja som for at nyde hans Nøgenhed 
en Rus paa Halsen ham skaffer! 

16. Du har med Skam — ej med Ære — Dig mættet. 
Drik ogsaa Du, og vis Forhuden frem! 

Bægret, som Jahve i højre Haand holder, 
skal vende sig hen imod Dig, 
og Spy skal besudle Din Ære. 

17. Ti hærjet skal Du som Libanon blive 
og som de Dyr, Du dræbte, forfærdes 

til Straf for Menneskers Blod og for voldelig Færd 
mod Lande, mod Byer og alle, 
som dér have Bolig. 

18. Hvad gavner det, at en Mester 
har støbt eller skaaret et Billed, 

nemlig om Hævn, fordi den kun er kommen paa sin Plads ved 
Hjælp af Forbrydelser. — V. 13. jvfr. Jerem. 51,58; „for Ild" o: 
al deres Umage ender med, at Ilden fortærer deres store Byer. 
— V. 15. Beruselse er et Billede paa et Folks Nederlag (jvfr. 
Nahum 3,11) og Synet af de blottede Kønsdele et Billede paa 
den forsmædelige Behandling, det lider efter Nederlaget (jvfr. 
Nahum 3,5. Jes. 47,3), smlgn. „vis Forhuden frem (saa det ses, 
at Du er en uomskaaren Hedning)" i V. 16. — V. 17. Kaldæerne 
nøjedes ikke med Vold mod Mennesker; de mishandlede ogsaa 
Naturen, idet de omhuggede Libanons Cedre (jvfr. Jes. 14,8) og 
gjorde Jagt paa de dér levende Dyr. — V. 18. „en Lærer i Løgn" 
o: Afguden, jvfr. den tredje Linje i V. 19, smlgn. Salm. 25,8. Job 
56,22. 

en Lærer i Løgn, for at sætte sin Lid ♦ 

til de umælende Guder, han skabte? 

19. Ve den, som et Træstykke byder: vaagn op! 
og en stum Sten: op Du Dig rejse! 

Kan den give Lærdom? 

Se, indfattet er den i Guld og Sølv, 

og slet ingen Aand der er i dens Indre. 

20. Men Jahve bor i sit hellige Tempel; 
for hans Aasyn vorde al Jorden taus! 

3,1. En Bøn af Profeten Habakuk 

2. Jahve! fra Dig har jeg Tidende hørt, 
og jeg bæver. 

Fyldbyrd, Jahve, Din Gerning i Aarenes Løb- 
Lad i Aarenes Løb den vitterlig vorde! 
I Vrede paa Mildhed Du tænke! 

3. Gud kommer fra Teman, 

han, som er hellig, fra Bjerglandet Paran (Selal 
-Over Himlen bredes hans Pragt, 
af hans Herlighed opfyldes Jorden. 



3,1. Efter „Habakuk" findes et musikalsk Udtryk, som ikke 
med Sikkerhed kan tydes. — V. 2. „Tidende", nemlig gennem 
det, der blev sagt i det andet Kapitel ; — „i Aarenes Løb", Jahve 
havde jo nemlig i V. 3 sagt, at Dommens Indtrædelse maaske 
vilde trække i Langdrag; — „Vrede", nemlig mod Kaldæerne 
og de ugudelige Israeliter; „Mildhed", nemlig mod de retfærdige 
Israeliter. — V. 3. Den i V. 3 ff. givne Skildring af Guds Aaben- 
baring er bygget paa, hvad der skete ved Jødernes Udgang fra 
Ægypten. Med Urette mene Nogle, at det er denne (altsaa For- 
tiden i Stedet for Fremtiden), der beskrives. — Teman er en By 
i Edom, der her staar for at betegne hele Edoms Bjergland, 
Vest for Edom findes Paran. Begge Bjerglande ligge Syd for 
Kanaan og Nord for Sinai. Meningen er, at Jahve kommer fra 
Sinai, og at man i Kanaan sér en Lysglans, som i den Anledning 
breder sig over de mellemliggende Bjerge. — Sela (der hyppigt 
forekommer i Salmerne, men udenfor disse kun i det tredje 

4. Glans frembryder lig Sollys; 
om ham funkler der Straaler, 
hvori han dølger sin Vælde. 

5. Pesten foran ham drager; 
Feberglød gaar i hans Fodspor. 

6. Han stanser, og Jorden skælver; 
med sit Blik han Folkeslag skræmmer. 
De evige Bjerge briste itu, 

ned falde de ældgamle Høje; 
som i fordums Dage han vandrer. 

7. Kusjans Telte i Vaande jeg sér. 
Tæpperne ryste i Midians Land. 

8. Er Jahve paa Strømme fortørnet? 
Er Din Vrede mod Floderne rettet 
eller mod Havet Din Harme, 

da frem Du med Dine Heste farer 
paa Dine frelsende Vogne? 

9. Helt af sit Hylster Din Bue er taget 

for, som med Ed Du har svoret, at tugte (Sela). 
For Strømmen baner Du Vej over Jorden. 
10. Bjergene se Dig og bæve; 

ned skyller en Plaskregn af Vande. 

Afgrunden hæver sin Røst 

og løfter til Vejrs sine Hænder. 



Kapitel af Habakuk) er en musikalsk Betegnelse (Ordet betyder 
sandsynligvis „opad"), der tilkendegiver, at Musiken stærkt skal 
falde ind (forte) ; maaske var det Meningen, at Sangen midlertidig 
skulde ophøre. — I V. 5 ff. skildres, hvorledes Jahve's glimrende 
Aabenbaring fører allehaande Rædsler med sig, da han jo ikke 
blot kommer for at frelse Israel, men ogsaa for at tugte sine 
Fjender. — V. 7. Kusjan og Midian ere Navne paa Stammer, 
der bo tæt ved Sinai og altsaa først faa den forfærdelige Aaben- 
baring at se. — „Tæpperne" o: Tæltenes Tæpper. — V. 9. Den 
anden Linie er oversat paa Maa og Faa. Det er endnu ikke 
lykkedes Nogen at tyde den paa en forsvarlig Maade. — V. 10. 
Ved „Afgrunden" sigtes der vist nok til de underjordiske Vande 

11. Sol og Maane ej vove sig frem 
for Lyset af Dine flyvende Pile, 

for Straalen, som gaar fra Din funklende Lanse. 

12. Over Jorden Du farer i Vrede frem; 
i Harme Du Folkeslag knuser. 

13. Du drager ud for at frelse Dit Folk, 
for at bringe Din Salvede Frelse. 

Af den Ondes Hus slaar Du Hovedet af, 
saa Grunden Du blotter til Halsen (Sela). 

14. Med hans egne Spyd Du Hovedet kløver 
paa hans Soldater, der for at sprede mig 
storme med Jubel, som om de skulde 
fortære de Fromme i Løndom. 

15. Med Dine Heste Du gaar gennem Havet, 
gennem mange svulmende Vande. 

16. Jeg hørte og inderst inde jeg skjalv; 
mine Læber dirred ved Røsten; 

i mine Ben sneg Edder sig ind, 

og paa mine Fødder jeg rysled, 

fordi jeg rolig skal vente, til Trængsels Dag 

bryder frem for det Folk, som os trykker. 



(jvfr. 1 Mos. 7, 11. 49,25); — „sine Hænder" o: sine Bølger. - 
V. 11. „ej vove sig frem (ordret: staa i deres Bolig)" o: blive 
formørkede. — V. 13. „Din Salvede 4 ' o: den retfærdige Del af 
Israels Folk; — de to sidste Linier o: Du ødelægger aldeles den 
Ondes (Kaldæerkongens) Rige; — „Hovedet" o: Taget; - „Hal- 
sen <; o: den Del af Huset, som ligger under Taget. — V. 14. 
„Med hans egne Spyd", idet Jahve nemlig faar hans Tropper til 
at angribe og myrde hverandre. — I Slutningen af dette Vers 
sammenlignes Kaldæerne med vilde Dyr, der ligge i Skjul for 
at overfalde de Forbigaaende, og som saa bag efter i Skjulet for 
tære Ligene Q'vfr. Salm. 10,9. 17,12). — V. 15. Dette Vers synes 
at have faaet en gal Plads; det passer langt bedre lige efter 
V. 7. - V. 16. Jeg hørte", nemlig det i det andet Kapitel med 
delte Budskab. 

17. Ti Figentræet skal ej bære Blomster 
og Druer ej paa Rankerne vokse; 
paa Oliventræet skal Frugten svigte 
og Markerne ej skaffe Føde; 

fra Foldene Faarene borte skal være 
og i Staldene Okser ej findes. 

18. Men jeg over Jahve vil bryde i Jubel 
og glæde mig over min frelsende Gud. 

19. Jahve, Herren, han er min Styrke; 

han gør mine Fødder saa lette som Hindens 
og lader mig vandre paa mine Høje. 

Til Forsangeren ved min Strængeleg. 



V. 17. Grunden, hvorfor („ti") han forfærdes over 
rolig at skulle oppebi Kaldæernes Undergang, er den, at 
der forud for denne skal gaa svare Trængsler for Israels Folk, 
naar Kaldæerne i Mellemtiden erobre Landet. — V. 19. „saa 
lette som Hindens" (jvfr. Salm. 18,34) o: han gør mig saa let til 
Bens, at jeg hurtigt kan angribe og forfølge Fjenderne. 

Profeten Nahum. 



Indledning. 

Profeten Nahum (hvilket Ord betyder „Trøst* eller 
„Trøsteren*) omtales i det gamle Testamente kun i det 
Skrift, der tillægges ham. Vi véd intet Andet om ham 
end, at han var en Elkoschit (jvfr. 1,1), hvilket vel sag- 
tens vil sige, at han var fra en Stad, der hed Elkosch; 
•men hvor denne Stad laa, kan ikke oplyses med Sikkerhed. 
Nogle mene, at der sigtes til en Landsby, der ligger i 
Assyrien ikke langt fra Mosul, og hvor man endnu den 
Dag i Dag påaviser Profetens Grav. Traditionen herom 
strækker sig imidlertid ikke længere tilbage end til det 
16. Aarhundrede, saa at den ikke har et synderlig stort 
Krav paa Tillid. Kirkefaderen Æeronymus omtaler, at 
der i Galilæa laa en Landsby ved Navn Elkosch. Som 
Følge heraf betragte de Fleste Nahum som en Galilæer; 
men ogsaa herom kan der med Føje rejses Tvivl. Jeg 
skal ikke lægge videre Vægt paa den Omstændighed, at 
^han, som det om lidt skal blive oplyst, skrev efter Israels 
Riges Undergang; ti alle Indbyggerne i dette Rige blev 
jo ikke bortførte. Det er muligt, at Nahum hørte til en 
af de tilbageblevne Slægter, og at han senere tog Bolig 
i Juda's Rige. Derimod vil jeg henvise til Joh. 7,52, 
hvor det hedder: „ransag og se, at der er ingen Profet 
opstanden af Galilæa/ Heraf synes man at turde slutte, 
at den jødiske Tradition den Gang, da Johannes-Evan- 

geliet blev skrevet, ikke kendte Noget til, at Nahum 
skulde være fra dette Landskab. Atter andre have — 
men uden at kunne anføre positive Beviser — sat Byen 
Kapernaum („Trøstens By*) i Forbindelse med Profetens 
Navn. Vi ere saaledes nødte til at lade Spørgsmaalet 
staa hen uden at træffe nogen Afgørelse. 

Angaaende Tidspunktet for Bogens Affattelse have 
Flere paastaaet, at den er bleven til under Kong Hiskija 
(728-699) kort før eller efter Sanheribs Tog (701), og 
man har i den Anledning henvist til 1,11, hvor imidlertid 
Sanheribs Navn slet ikke nævnes; og uagtet det sand- 
synligvis er ham, der menes, er dermed Intet bevist om, 
naar Bogen blev skrevet, da der jo blot af den Grund 
kan være hentydet til ham, at det var ham, med hvem 
Assyrernes Fjendtligheder mod Juda's Rige begyndte. 

Et Holdepunkt for Tidsbestemmelsen har man i den 
nyere Tid faaet ved Studiet af de assyriske Kileindskrifter. 
Man ^erfarer af disse (se Eberhard Schrader: Keilinschrift- 
liche Bibliothek, II, 1890, S. 161), at Byen Tebæ i Ægypten 
c. 660 blev erobret af Assyrerne. Da nu ingen anden 
saadan Erobring af Tebæ er os bekendt, have vi Ret til 
at antage, at det er denne Begivenhed, hvortil der sigtes 
i 3,8 — 10. Ninive gik til Grunde c. 600. Bogen maa 
altsaa være skrevet mellem 660 og 600 og sandsynligvis 
nærmere op mod det første Aarstal end imod det sidste. 
Herfor taler paa den ene Side den Friskhed, hvormed 
Erindringen om Tebæs Indtagelse endnu blev bevaret af 
Forfatteren, og paa den anden Side den Ubestemthed, 
der er i hans Skildring af Ninive's Fjender. Skildringen 
af disse er holdt i saa stor Almindelighed, at den kun 
forudsætter et levende Had og en Følelse af, at det 
assyriske Rige begyndte at vakle. Hvis Nahum havde 
levet umiddelbart før Katastrofen, maatte man have ventet, 
at de Magter, der hidførte den, vare tegnede med skar- 
pere Træk. 

Israels Rige gik under 722. Da Nahum skrev, var 
altsaa kun Juda's Rige tilbage. Hermed stemmer det 
ogsaa, at det i 2,1 kun er dette Rige, som tiltales. 
Mærkeligt er det for øvrigt, at Profeten kun nævner det, 
for saa vidt det er undertrykt af Assyrerne (1,11. 13) r 
og for saa vidt det i Fremtiden skal faa Lov til at leve 
i Fred (2,1. 3). I saa Henseende indtager Nahum en 
enestaaende Plads blandt Profeterne. De øvrige dvæle 
ved Folkets indre Tilstande; de dadle dets Fejl og svælge 
i glimrende Syner om den herlige Fremtid, der forestaar 
det som Triumfator over Hedningerne. Sligt er fremmed 
for Nahum. Kun Udenrigspolitiken interesserer ham, og 
han taler kun kort om, hvad der vil vederfares Juda's 
Rige efter Assyrerrigets Undergang. Blot Et besjæler 
ham : Had mod den afskyelige Fjende, og han samler al 
sin Kraft og Energi paa med glødende Farver at udmale, 
hvorledes han knuses og tilintetgøres. 

Bogen udgør et fortløbende Hele, idet det første 
Kapitel danner en almindelig Indledning til den Profeti 
om Ninive's Fald, som indeholdes i de to sidste Kapitler. 



1,1. Udsagn om Ninive; Bogen, som indeholder Elkoschiten 
Nahum's Syn: 

2. En nidkær og hævnende Guddom er Jahve; 
en Hævner er Jahve og opfyldt af Vrede. 
Jahve hævner sig paa sine Fjender 

og glemmer ej dem, som staa ham imod. 

3. Langmodig er Jahve, skønt vældig i Kraft; 
men Straffen han ej lader fare. 

I Storm og Uvejr gaar Jahve frem; 
paa Skyer træde hans Fødder. 

4. Han truer ad Havet og tørrer det ud; 
fra alle Floder han Vandet ta'r bort. 
Basan visner tillige med Karmel; 

paa Libanon Blomsterne visne. 

5. Bjergene skælve for ham, 
og Højene smelte; 

for hans Aasyn løfter Landet sig op, 
Jorderigs Kreds og alle, som dér have Bolig. 

6. Hvo kan mod hans Fortørnelse staa 

og holde sig oprejst, naar Harmen gløder? 
Som Ild hans Vrede gyder sig ud; 
Klipperne styrte for ham omkuld. 

7. God er Jahve, i Nødstid et Værn; 

han kender dem, som har Tillid til ham. 

8. Men paa dem, der rejse sig op imod ham, 
gør han ved strømmende Vandflod en Ende; 
i Mørket jager han ind sine Fjender. 

9. Hvorlunde tænke I dog om Jahve? 
Fuldstændig Undergang vil han hidføre; 
ej tvende Gange vil Trængsel der komme. 



V. 4. Basan b: Landet Øst for Jordan, Nord for Floden 
Jabok. Karmel er en ved Skove og Blomster udmærket Bjerg- 
kæde, der udgør den nordligste Del af Efraims Bjerge og ender 
i et Forbjerg ud mod Middelhavet. — V. 8. I den første Linie 
har jeg fulgt LXX. Paa Hebraisk staar „paa dets (o: Ninive's) 
Sted", hvilket ikke synes at passe, da Ninive slet ikke har været 
nævnt siden Overskriften. — V. 9 er rettet mod de Israeliter, 
som indbildte sig, at den Fare, som for Tiden truede Ninive, 
vilde drive over igen. Imod dem gør Nahum gældende, at det 
er Ninive's fuldstændige Undergang, som forestaar, efterdi Jahve, 
naar han tager sig for at tilintetgøre, handler saa eftertrykkelig, 
at han ikke behøver at indlade sig paa en Gentagelse af de 
Trængsler, hvori Staden nu er stedt. 

10. Ti er de end filtrede sammen som Tjørn 
og blevne fugtige som deres Vin, 

skal som Halm, der er tørt, 
de dog helt ædes op. 

11. Fra Dig er En gaaet ud, 

som udtænkte Ondt imod Jahve 
og planlagde Udaad. 

12. Men saalunde taler Jahve, vor Herre! 
Er de end nok saa mange og stærke, 
skal de dog mejes bort og forgaa. 
Jeg vil ydmyge Dig saa, 

at jeg ej mer det behøver at gøre. 

13. Nu vil jeg bryde hans Aag fra Dig 
og rive itu Dine Lænker. 

14. Om Dig har Jahve givet det Bud: 

Ej mer skal der spire Sæd fra Dit Navn; 
de støbte og skaarne Billeder vil jeg 
fra Din Guds Hus rydde ud; 
jeg vil for Dig berede en Grav, 
fordi Du ussel er vorden. 



V. 10. o: hvor godt de (o: Assyrerne) end have dækket sig 
i Ninive med Forskansninger, skal de dog komme til at bukke 
under. For at forstaa Billedet maa man erindre, at Ild har Van 
skelighed ved at faa Bugt med sammenfiltrede Tjørne, og navnlig 
da, naar disse ere fugtige. Profeten taler ironisk, idet han antyder, 
at Assyrerne ved den megen Drik selv vare blevne fugtige. Et 
drikfældigt Folk bliver let et Bytte for Fjenden. — V. 11. M" 
o: Assyrien. Ved „En" skal der vel sagtens tænkes paa Sanherib. 
Nogle mene, at der sigtes til Salmanasser, som ødelagde Israels 
Rige, Andre, at „En" betegner det hele Indbegreb af alle de 
assyriske Konger og Feltherrer, som fo'r fjendtlig frem mod 
Israels Folk. — V. 12. „Dig" o: Assyrien. — V. 13. „Dig" * 
Juda's Rige. Det er højst paafaldende, at Profeten snart tiltaler 
Assyrien og snart Juda's Rige. Nogle mene derfor, at 1,13 og 
2,1.3, der omhandle Juda's Rige, ere et senere Indskud. - V. 14* 
„Dig" o: Assyrien. 

Profeten Nahum 2,1—6. 

2,1. Se paa Bjergene de Mænds Fødder, 
som bringe det glade Bud 
og melde om Fred! 

Juda! Fejr Dine Fester! Indfri Dine Løfter! 
Ej mer skal Niddingen over Dig gaa; 
han helt og holdent er knust. 

2. Ødelæggeren drager op imod Dig. 
Staa paa Vagt! Spejd ud over Vejen! 
Omgjord Dine Lænder! Saml hele Din Kraft! 

3. Ti Jakobs saa vel som Israels Højhed 
vil Jahve atter genrejse, 

da Røvere jo har røvet fra dem 
og lagt deres Vinranker øde. 

4. Hans Heltes Skjolde har rødlig Glans; 
i Skarlagen klædt er hans Stridsmænd. 
Vognene funkle, naar de rulle frem, 
og Lanserne svinges. 

5. Vognene suse i Gaderne rundt; 
omkaps de paa Torvene jage; 

de ligne Fakler og fare som Lyn. 

6. Han stævner til Strid sine Kæmper, 



2,1. De tre første Linier jvfr. Jes. 52,7. „Det glade Bud", 
nemlig: om Ninive's Fald, der for Profeten staar som en lige saa 
sikker Begivenhed, som om den allered« var indtruffen. — V. 2. 
„Dig" o: Ninive. - V. 3. „Jakob" o: Juda's Rige. „Israel" o: 
Israels Rige. — „Vinranker" o : de enkelte Israeliter og israelitiske 
Familier. Folket i sin Helhed sammenlignes ofte med en Vin- 
gaard (jvfr. Jes. 5,1). — V. 4. „hans" o: Assyrerkongens (jvfr. 
„han" i V. 6) ; — „har rødlig Glans" ordret „er farvet med Rødt". 
Sandsynligvis tænkes der paa Skjolde af Kobber, som, naar Solen 
skinnede paa dem, fik et rødligt Skær (jvfr. 1 Mak. 6,39). — 
„Vognene funkle" ordret „i Staalets Ild Vognene". — V. 5. 
„Gaderne" og „Torvene", nemlig: Ninives; — „ligne Fakler", 
nemlig: paa Grund af det funklende Staal. — V. 6. „Han" o: 
xi. 5 

66 Profeten Nahum 2,6—12. 

der snublende drage afsted; 
fremad de ile til Stadens Mur, 
hvor et Skjoldtag er rejst. 

7. Man aabner Strømmenes Porte, 
og Slottet gribes af Angst. 

8. Hun fanges, blottes og bliver ført bort, 
mens hendes Terner kurre som Duer 
og slaa sig for deres Bryst. 

9. Ninive var som en Vanddam 
alle de Dage, den stod. 

De fly. — Stands! Stands! 
Men Ingen vender sig om. 

10. Ran til Eder Sølv og til Eder Guld! 
Forraadet er uden Ende; 

en Masse der er af al Slags kostbare Ting. 

11. Der er Ødelæggelse, Ørken og Øde, 
forsagte Hjerter og vaklende Knæ, 
Smerte trindt om i alle Lænder 

og paa alle Ansigter Bleghed. 

12. Hvad er der bleven af Løvernes Bolig, 
af Ungernes Vildtbane, 

hvor Løven, Løvinden med deres Kuld 
uden at skræmmes strejfede om? 



Assyrerkongen. — Det er usikkert, om Skjoldtaget er Assyrernes 
eller Fjendens. — V. 7. „Strømmenes Porte" betyder ikke „Sluser ' v 
men de Porte, som laa ved Strømmene o : de Flodarme og Kanaler, 
som løb udenom og gennem Ninive. — V. 8. „Hun" o : Dronningen. 
Nogle tænke med Urette paa selve Ninive tø'vfr. det følgende 
„Terner")- — V. 9. Nogle fortolke : Ninive var en meget folkerig 
By, hvis Indbyggere, der sammenlignes med Vandene, nu alle fly. 
Herimod strider, at der ikke staar „en Dam med mange Vande". 
Meningen turde snarere være den, at Ninive hidtil havde yfflret 
uangribelig, fordi den var helt omgivet af Vand ; men nu var 
Fortryllelsen forbi; nu „fly de" (o: Indbyggerne). — V. 10. Op- 
fordring til Ninive's Erobrere. — V. 12. „Løverne" o: de krigerske, 
rovbegærlige Assyrere; — „Bolig" o: Ninive. 

13. Løven røved til Ungernes Tarv 
og myrded for sine Løvinder; 
den fyldte sine Gemmer med Rov, 
sine Huler med Bytte. 

14. Se, siger Jahve, Hærskarers Gud: 
Jeg vil Dig til Livs. 

Jeg la'r Dine Vogne gaa op i Røg; 
Dine Unger skal Sværdet fortære. 
Fra Landet vil jeg udrydde Dit Rov, 
og Røsten af Dine Sendebud 
man aldrig mere skal høre. 

3,1. Ve over Mordernes By, 

der helt er fyldt med Løgn og med Vold, 
og som ej hører op med at rane. 

2. Hør, hvor Piskene knalde og Hjulene rasle, 
hvor Hestene springe og Vognene hoppe, 

3. hvor Ryttere fare frem i Gallop, 

mens Sværdene blinke og Lanserne lyne! 
Der er Dræbte i Mængde, en Masse af Døde; 
paa deres Lig der er ingen Ende; 
man over dem snubler. 

4. Sligt volder den skønne, troldkyndige 
Skøges mangfoldige Leflen, 

hun, som Folkeslag med sin Leflen 

og Slægter med sine Troldkunster daared. 



V. 14. „Dine Sendebud" o: de Sendebud, som overbragte 
Dine Befalinger til de undertvungne Folk. — 3,2. V. 2—3 giver 
en ny Beskrivelse af den forestaaende Kamp i Ninive. — V. 4. 
Ninive sammenlignes ikke med en Skøge, fordi den dyrkede 
Afguder, men fordi den som en Skøge under Venskabs Maske 
ve.d en snedig Politik („sine Trolddomskunster") lokkede andre 
FolJ: i sine Garn for at plyndre dem. 

5* 

6. Se, siger Jahve, Hærskarers Gud: 
jeg vil Dig til Livs, 
vil over Dit Aasyn kaste Dit Slæb, 
saa Folkeslag kan Din Nøgenhed se 
og Riger Din Skam. 

6. Skarn vil jeg kaste paa Dig; 

jeg vil Dig skænde og stille til Skue, 

7. saa Enhver, som paa Dig faar Øje, 
maa flygte fra Dig og sige: 

„Øde er Ninive lagt. 

Hvem kan med Dig have Medynk? 

Hvor finder jeg Trøstere til Dig?" 

8. Mon Du staar over No-Amon, 
der trindt omgivet af Vand 
ved Strømmene laa, 

som Floden havde til Bolværk 
og Vandet til Mur? 

9. Talløse Skarer fra Kusch og Ægypten 
udgjorde dens Styrke; 

Folk fra Fut og fra Libyen 
stode den bi. 
10. Men ogsaa den til fremmede Lande 
i Fangenskab gik; 
paa alle Gadernes Hjørner 
ogsaa dens Børn blev knust. 
Om dens Ædlinge kasted man Lod; 
og alle dens Stormænd i Lænker blev lagt. 



V. 5. Ninive's Fald sammenlignes med den haanligeBe 
handling, der bliver Skøgen til Del (jvfr. Jes. 47,3. Jerem. 13,26. 
Ezek. 16,37). — V. 8 jvfr. Indledningen. Amon var Navnet paa 
en ægyptisk Gud. No-Amon (o: Amons Bolig) o: Staden Tebæ i 
Øvre-Ægypten (jvfr. Jerem. 46,25. Ezek. 30,14—15). - „Floden" 
o: Nilen. — V. 9. Kusch o: Ætiopien. — Fut (jvfr. 1 Mos. 10,6) 
og Libyen (jvfr. Dan. 11,43) vare Navne paa andre afrikanske 
Lande, om hvis nøjagtige Bestemmelse der er Strid blandt de Lærde. 

IL Ogsaa Du skal beruses og vorde afmægtig, 
ogsaa Du skal mod Fjenden søge et Ly. 

12. Alle Dine Fæstninger ere som Træer 
med Figner, der tidlig er modne, 

og som, naar de rystes, falde i Munden 
paa den, som til dem faar Lyst. 

13. Se, Folket hos Dig er blevet til Kvinder; 
Vejene ind til Dit Land 

staa aabne for Fjenden; 

Ilden har Dine Bomme fortæret. 

14. Øs Vand, Du kan bruge, 
naar Du belejres! 

Gør Din Fæstning stærk! 
Gaa i Dynd og stamp Ler! 
Sæt Din Teglovn i Stand! 

15. Men dér skal Ilden æde Dig op 
og Sværdet rydde Dig ud. 

Som en Græshoppesværm skal det æde Dig op, 

selv om lige saa talrig Du bliver 

som en Græshoppe eller en Springtrold. 

16. Har Du af Købmænd end lige saa mange, 
som Stjerner der findes paa Himlen, 

skal dog Græshopper plyndre og saa flyve bort. 

17. Dine Soldater og Stridsmænd 
kan lignes ved Græshoppesværme, 



V. 11. „beruses", nemlig: af den skæbnesvangre Drik, som 
Jahve rækker Dig (jvfr. Hab. 2,15—16). — V. 14. Niniviterne 
opfordres til at belave sig paa en Belejring. — V. 15. „dér" o: 
mens Du arbejder paa Dine Fæstningsværker. — I Begyndelsen 
af V. 15 („som en Græshoppesværm") og i V. 16 sammenlignes 
Ninive's Angribere med Græshopper; i den sidste Linie af V. 15 
(„Springtrolden" har jeg valgt som Betegnelse for en særlig 
Slags Græshopper) og i V. 17 anvendes derimod det selvsamme 
Billede paa Assyrerne. — V. 17. Om Oversættelsen „Soldater 

der, naar det er koldt, i Gærder har Plads, 
men som, naar Solen gaar frem, flygte bort r 
og man véd ej, hvor de er henne. 

18. Dine Hyrder slumre, o Assurs Konge! 
Dine Høvdinge gøre slet Intet. 

Dine Folk blive ud over Bjergene spredt, 
og ej er der Nogen, som samler. 

19. Der gives ej Hjælp for Din Ve; 
Dit Saar er ej til at læge. 

Alle, som høre en Tidende om Dig, 
vil over Dig i Hænderne klappe. 
Ti hvo er der vel, over hvem 
Din Ondskab ej altid gik ud? 



og Stridsmænd" kan forsvares, er tvivlsomt. Ingen véd med 
Sikkerhed, hvad de tilsvarende hebraiske Ord betyde. D. O. „Dine 
Kronede" (o: Dine Fyrster) og „Dine Høvidsmænd" er imidlertid 
under alle Omstændigheder neppe holdbar, da der dog vel af den 
Slags fremragende Personligheder ikke var saa mange, at de 
passende kunde sammenlignes med Græshoppesværme. — I de 
to første Linier er der paa Hebraisk anvendt to forskellige Græs- 
hoppenavne. — V. 19. Om Haandklap som Tegn paa Skadefryd 
jvfr. Job 27,23. 34,37. Begr. Bog 2,15. Sefanja 2,16. 

Dette skrift er en omarbejdet og udvidet gengivelse af 
et foredrag: Sprogets pleje og puristerne, i Filologisk-historisk 
samfund, 6. december 1900. 

I. 

Det puristiske spørgsmål har nu stået på dags- 
ordenen i 150 år. Det rejstes i slutningen af Holbergs 
levetid og fortsattes århundredet igennem, i reglen på en 
meget heldig og tiltalende måde. Gennem århundreders 
stadig stærkere påvirkning fra fransk, men især fra tysk 
side var den danske nationalitets stilling efterhånden 
bleven ret ugunstig: ikke blot var både den militære og 
borgerlige dannelse næsten i overvældende grad tysk, og 
hofsprog og -tone ligeledes, men også det danske, der 
blev talt og skrevet, havde et i hvert fald i vore øjne 
uskønt anstrøg af vore sydlige naboers tungemål. Det 
lykkedes efterhånden at læmpe en hel del fæle ger- 
manismer ud, ord som: lasterhaft, afvarte, alder- 
dommen (= oldtiden),*) meuchel-morder, osv., og 
denne sporadiske fjernelse af enkeltord er fortsat med 
held i det nu forløbne århundrede, såat man f. eks. for 
den sidste menneskealders vedkommende kan opregne 
adskillige ord, som endelig har fået nådestødet eller i 
dette øjeblik synger på det sidste vers. 

De store politiske begivenheder og de tildels deraf 
udsprungne åndelige strømninger i første halvdel af det 
19. årh. blev mægtige forbundsfæller for sprogrensningen. 
Den romantiske skoles digtning, der varmt og kraftigt 
oprullede den nordiske oldtid for den forbavsede samtid; 



*) Endnu hos J. L. Heiberg, Fortale til Psyche, s. 8. 
xu. 1* 

den nationale entusiasme, der efterhånden afbrød de 
politiske bånd med syden for at knytte dem med de 
nordiske frænder; den fri forfatnings indførelse og den 
sejrrige treårskrig; det genoptagne studium af oldtidens 
kultur, og den vågnende interesse for dialekterne, navnlig 
de sønderjydske, alt dette bidrog i højeste grad til at 
vække sansen for det fælles-nordiske og trænge den tyske 
indflydelse tilbage. Ikke blot de folkelige forfattere, som 
Grundtvig og Barfod: også videnskabsmænd som H. C. 
Ørsted, botanikeren Viborg (allerede c. 1795), Sibbern, 
og Rasmus Rask rensede deres sprog. Desværre lykkedes 
det ikke denne sidste at gennemføre dén betydeligste 
fordanskning af sproget, nemlig en reform i retskrivnin- 
gen: endnu er vi belemrede med den besværligste efter- 
ligning af tysk, de store begyndelsesbogstaver i substan- 
tiverne. 

Det er vel kendt, hvorledes den nationale begejstring, 
og navnlig den grundtvigske religiøst-folkelige form deraf, 
endte i usund overdrivelse og ukritisk selvovervurdering. 
Også Høj-Nordens trende mål blev nu genstand for en 
slags afgudsdyrkelse, og det er for os, der har set vola- 
puk'ens nederlag, hartad ufatteligt, at N. M. Petersen for 
alvor kunde tænke sig et fremtidens fælles-skandinavisk 
bogsprog. — Sprogrensningen blev nu sat i system af 
Martin Hammerich, som med adskillig sproglig forståelse 
alligevel manglede den rette sans for fremmedordenes 
gode sider, hvad der kaldte I. Levin frem, som i en 
bidende vittig form og med en sønderlemmende kritik 
hånede Hammerich og den hele bevægelse.*) Værre 
blev det dog, da den ulykkelige Selmer udleverede sig 
selv og sagen til københavnernes ustandselige morskab 
ved sit smagløse ordlaveri. 



*) Martin Hammerich, Smaaskrifter II, 3—60. — I. Levin, 
Neologerne og de fremmede ord; Kbhvn., 1849. 

Indfødt og fremmed i modersmålet. 5 

I århundredets sidste halvdel træder alle moderate 
puristiske retninger i skygge for pastor Hans Dahl og 
hans skole. Med en idealisme uden lige og en aldrig 
svigtende kærlighed til sagen i forbindelse med en over- 
ordentlig flid har denne mand udfoldet en udstrakt virk- 
somhed. Talløse småartikler rundt om i dag- og uge- 
blade stammer fra hans hånd, samt en hel række af 
skrifter om kirke- og lovsproget, om avissproget, osv. 
Vigtigst af dem alle er hans omfangsrige „Dansk hjælpe- 
ordbog til fredning af det hjemlige og uddrivelse af det 
unyttige fremmede i vort modersmål* (Kbhvn., 1875), 
der er at betragte som puristernes bibelbog. — Der er 
ingen tvivl om, at Dahl har øvet endel indflydelse på 
nutidens kirkesprog, men udenfor det næppe nogen syn- 
derlig mærkbar. Det er aldrig lykkedes at gøre purismen 
til en folkesag: der vises den naturligvis interesse i høj- 
skolekrese, og blandt de studerende findes en lille, men 
begejstret skare, mest nordiske filologer, som fortsætter 
hans værk. Men udenfor de egentlige puristiske agitato- 
rers kres vil man næppe finde nogen forfatter, som fuldt 
og helt opfylder den DahPske skoles fordringer. 

Grunden dertil er ganske simpelt den, at disse for- 
dringer er ganske uopfyldelige, saavel i skrift som især 
i tale. Lad os da kortelig undersøge det moderne pu- 
ristiske program. 

„Uddrivelse af det unyttige fremmede i vort moders- 
mål" — det lyder jo rimeligt nok; for så vidt man over- 
hovedet mener, at der er noget unyttigt fremmed i vort 
modersmål — og det mener forfatteren af disse linjer, 
og vel de fleste — , så må man jo også ønske at uddrive 
dette unyttige. Men ved nøjere eftersyn viser det sig, 
at ovenstående motto skal fortolkes: uddrivelse af det 
fremmede, som (altsammen) er unyttigt. Dette er i vir- 
keligheden meningen. Allerede Hammerich mente, at 
fremmedordene — på et mindre antal nær — efter- 

hånden burde uddrives, roen Dahl mener, at de alle burde 
ud, og det bedrøver ham at måtte godtgøre, at der er 
nogle få, som det er umuligt at afløse med indfødte ord. 
— I fortalen til „100 danske ord* giver Dahl sit program 
i følgende ord: f Om det end kan siges med rette, at 
ikke enhver sprogøgning er af det gode, så skal det dog 
slås fast, at en sprogrensning og sprogøgning, der støtter 
sig på oldsproget, dettes levninger i vort skrift- og tale- 
sprog og vore bygdemål, frændemålene i Norge og Sve- 
rige, såvel det skrevne som det, der tales mellem Norges 
fjælde og ved Sveriges dybklare søer, og ikke gør brud 
på de almindelige lydovergange, er en naturlig ret, som 
ingen, han være nok så klog, skal kunne travriste os.* 
Dertil føjer han i fortalen til Hjælpeordbogen, s. IV: 
,nyislandsk, hvis ævne til så godt som alene at bruge 
ord af egen malm næsten er enestående.* 

Selmers standpunkt er for længe siden opgivet Det 
skal være dette lille skrifts opgave at påvise, at også 
Dahl og hans skole bør betragtes som et overvundet 
standpunkt. 



II. 

Hvad er fremmedord? 

Det kunde synes et overflødigt spørgsmål. Mand og 
mand imellem vil man få det svar, at det er ord af tysk, 
engelsk, fransk eller endnu mere fjærn oprindelse. Nogle 
vil måske regne norske eller svenske gloser, som ikke 
findes hos os, for fremmede; puristerne siger derimod, 
at alle indfødte nordiske ord er hjemlige. Men selv om 
man nu vilde indrømme dem dette, er spørgsmålet dog 
ingenlunde løst, og det er i det hele betydelig mere 
sammensat, end ved første øjekast synes. Efter min 
mening gives der to fra hinanden ganske forskellige svar 
på spørgsmålet, et videnskabeligt, sproghistorisk på den 

ene side, og et populært og praktisk på den anden. 
Puristernes definition repræsenterer en vilkårlig blanding 
af den videnskabelige og den populære. 

Det videnskabelige svar på spørgsmålet: hvad er 
fremmedord? er da dette: det er ord eller ordformer, 
som er komne ind i sproget udenfra, fra fremmede kilder, 
ligegyldigt af hvad art. Og negativt udtrykt lyder svaret: 
det er alle de ord og ordformer (med undtagelse af sam- 
mensætninger og analogidannelser), som ikke har gen- 
nemløbet hele sprogets historie, fra et vist, oprindeligt 
trin og indtil dette øjeblik. For at få et klart indtryk 
af, hvad dette betyder, kunde det være formålstjenligt 
at vende opmærksomheden hen på et sprog, hvor denne 
adskillelse vel er skarpest gennemført, nemlig fransk. 

I dette sprog skelner man meget nøje mellem de to 
store klasser i ordforrådet: de arvede og de ikke-arvede 
ord. De arvede ord omfatter de latinske ordlegemer, 
som er gåede lige over i oldfransk, og som gennem 
mundtlig, folkelig overlevering har undergået de alminde- 
ige lydudviklingslove og derfor fremtræder som en inte- 
grerende del af det nutidige sprog. 

Den anden klasse („le lexique emprunté") omfatter 
en broget mængde af den forskelligste oprindelse. Der 
er først levninger af det gamle keltiske sprog; dernæst 
lån fra de germanske sprog, lige fra frankernes og ned 
til nutidens tyske, engelske og nordiske, — for slet ikke 
at tale om lån fra slaviske, græske, østerlandske eller 
endnu fjærnere tungemål. Men også indførte ord fra de 
andre romanske sprog: italiensk, spansk, portugisisk og 
provencalsk, ord som: cavalcadé, piedestal; håbler, 
negre; fétiche, veranda; bastille, caisse; etc; 
lutter ord, som tydelig lader skimte den ikke-franske 
lydudvikling. 

Men ikke nok dermed. Hvis den forudsætning er 
rigtig, at det franske rigsmål har udviklet sig af en dialekt, 

der oprindelig kun var sidestillet med de andre franske 
dialekter, nemlig den, der taltes i Ile-de-France, og at 
det ikke er noget konglomerat af et større antal dialekter, 
hvad man tidligere troede, — under denne forudsætning 
altså er det ganske rimeligt også at betragte de ord som 
låneord, som Frankrigs egne dialekter i tidens løb har 
afsat i rigsmålet, litteratursproget, 9 le fran^ais propre- 
ment dit 41 , altså ord som caillou (normanno-pikardisk), 
avalanche (franske Schweiz), osv. Også disse viser 
ved selve deres form deres fremmede oprindelse. 

Der står endnu et betydeligt antal fremmedord til- 
bage, nemlig „les mots savants*, ord, som ad litterær 
vej gennem videnskabelige bestræbelser er komne ind i 
sproget, direkte overført fra oldsproget i videre forstand, 
latinen. Uden at have gennemløbet den uafbrudte or- 
ganiske påvirkning og blot læmpede løseligt efter tidens 
fordringer røber også disse ords form straks deres ophav. 
I virkeligheden er fragile, captif, natif, lærde ord og 
altså fremmedord i forhold til de tilsvarende folkelige 
arveord, fréle, chétif, na'if, skønt de formelt set synes 
at stå nærmere ved de latinske etyma: fra gi li s, cap- 
tivus, nativus. Når vi endelig tilføjer, at genoptagne 
og restituerede oldfranske former som destrier, geste r 
ménestrel, fableau (eller, pikardisk, fabliau), osv. t 
også betragtes som lån, så er dermed rækken af de vig- 
tigste former for franske fremmedord udtømt. 

Overfører vi nu disse strenge videnskabelige teorier 
på dansk eller rettere det danske rigsmål, så ses det let, 
hvilke vidtrækkende og for det puristiske system skæbne- 
svangre konsekvenser de medfører. Uden grund regner 
puristerne alt nordisk for „hjemligt", både i det islandske 
og det svenske skriftsprog, både i de skandinaviske og 
de danske dialekter. Nej, fremmede i det danske rigs- 
mål er lige så vel svenske ord som æmne, ihærdig, 
foreteelse, klandre, o. a.; lige så vel restituerede 

ord som fore, kvæld, mår, drot, hal, jarl, saga, 
dannis, osv., som de middelalderlige tyske låneord 
angst, sådan, skrædder, slot, støvle, foged, spise. 
Betydningen af fremmedord bliver da en langt mere 
omfattende, men den odiøse klang, puristerne på forhånd 
har omgivet dette udtryk med, må derfor forsvinde. 

Ja, kunde man nu sige, det kan være meget rigtigt 
altsammen, men det er en stuelærd, pedantisk opfattelse, 
som ikke kan finde anvendelse i den praktiske, folkelige 
opgave, purismen betegner; vi arbejder på at gøre sproget 
mere forståeligt for det ulærde folk! 

Meget godt, lad os da høre på, hvad det ulærde 
folk forstår ved fremmedord. Der er blot det kedelige 
ved det, at vi vil få omtrent et nyt svar for hver mand, 
man spørger derom. For hver ulærd vil nemlig frem- 
medord sige alle de ord i sproget, som han ikke kender 
eller ikke forstår, og det er vel ikke så, at alle ulærde 
har et fælles ordforråd? Vi vil da opleve det underlige, 
at mange rent danske ord vil være for fremmedord at 
regne i manges øren: for hvor mange er ikke tænke- 
lære og sjælelære lige så mystiske ord som logik 
og psykologi? Værre er det dog, at for en mængde 
ulærde vil hele geledder af faktiske fremmedord stå som 
hjemlige, fordi de er kendte af alle; det vil være til- 
fældet med ord som skole, degn, præst, støvle, 
spise, dram, skrædder, o. m. a. 

Det vil nu let ses, at puristernes definition er en 
blanding af de to opfattelser, den lærde og den popu- 
lære. Den har noget tilfælles med den første, men ræk- 
ker ikke så vidt; den har noget tilfælles med den anden, 
men går betydelig videre. 

Efter at have vist den puristiske definitions urigtighed 
kan man dog for klarheds skyld gå ind på den; i det 
følgende vil altså fremmedord være = ikke-nordiske ord. 

Det er den Dahl'ske skoles formål om muligt at 



Digitized by LjOOQIC 



10 Anker Jensen 

udrydde af vort modersmål alle ikke-nordiske ord og 
afløse dem med tilsvarende af nordisk rod. Det er et 
klart standpunkt, — så konsekvent, at det kan være en 
fornøjelse at kæmpe for dot, men tillige så intransigent, 
at det må blive en fornøjelse at bekæmpe det. Jeg og 
mange andre er ikke så lykkelige at eje et så klart 
program. For mig stiller spørgsmålet sig langt mere 
sammensat. Men som helhed kan jeg sige følgende: 

Det er mig først og fremmest om at gøre at bruge 
ord, hvis vellyd fryder mit øre, og hvis betydning skær- 
per min tanke, og når et ord opfylder sin naturlige 
funktion i sproget upåklageligt, så vil jeg bruge og beholde 
det, og så er det mig et spørgsmål af andenrangs be- 
tydning, om vedkommende ord stammer fra København, 
eller Jylland, eller Paris, eller Arabien! 



III. 

„Hvad er fremmede ord? — Det er kulturens ge- 
sandter!* (I. Levin). 

Så langt vi kan følge menneskeslægtens historie til- 
bage, er der til alle tider foregået kulturudvekslinger fra 
det ene folk til det andet. Undertiden er det gennem 
kamp, at en mere civiliseret nation påtvinger sine naboer 
kulturens goder, men i så tilfælde ofte ved fuldstændig 
tilintetgørelse af deres oprindelige folkeliv og nationalitet: 
på den måde påtvang Cæsar Gallien romersk kultur, så 
gennemgribende, at der næsten ingen stumper blev til- 
bage af det keltiske, ligesom langt senere en anden kel- 
tisk folkestamme, irerne, også gennem åndelig og politisk 
undertrykkelse næsten har måttet opgive sin nationale 
friheds ypperste gode: sproget. 

Oftest er det dog på fredelig måde, kulturudveks- 
lingen foregår. Det siver ind over grænserne som skjulte 
men stadigt rindende vandløb; se f. eks. igen på romerne: 

deres kobberkar og deres mønter findes i vore moser, 
fra en tid, da næppe nogen af vore forfædre kendte 
det romerske navn, eller de vort. Eller det flyder som 
mægtige strømme fra kildespringet ud over den hele 
verden med et vandfalds hastighed, ja i vor tid på 
mange områder i løbet af få døgn eller uger. 

Dette gælder, når der er tale om rene naturpro- 
dukter, hvis anvendelse betegner en kulturstigning, me- 
tallerne f. eks., eller nyopdagede planter og deraf frem- 
stillede stoffer, våben, redskaber, smykker, og nærings- 
midler, alt til livets stigende bekvemmelighed og forfinelse. 
Og det gælder om de nye ideer og forestillinger: måden 
at optræde på overfor andre mennesker og i det hele 
møde livets foreteelser eller syslen med at tilegne sig en 
overbevisning om de højeste ting, — alt bidragende til 
at revolutionere de gamle sæder og skikke og forestil- 
linger, hvad enten det mest sker gennem det mundtlige 
ord, som i fordums tid, eller, som i vor tid, gennem det 
trykte ord, gennem litteraturen. 

I betragtning af alle disse tings og begrebers siven ud 
fra det ene folk til det andet må man på forhånd kunne 
tænke sig det samme at være tilfældet med sproget og 
dets enkelte ord, ja ved nøjere eftertanke må det indrøm- 
mes, at dette nødvendigvis må være sådan. Sproget 
er jo selv et kulturprodukt, et kulturdannet 
og kulturdannende element af højeste rang. 
Sproget er et kulturprodukt, så sandt som det i pesje- 
ræernes mund svarer til det lave åndelige niveau, de 
står på; og så sandt som det hos de moderne europæiske 
folk flyder frit og mangfoldigt og rigt og farvespillende 
fra mund og pen og derigennem er et udtryk for civili- 
sationens højdepunkt. 

Men ikke nok hermed. Ordet er jo et navn for en 
ting, et begreb, en egenskab, og som sådant næsten 
uadskilleligt forbundet dermed under alle vandringer. 

Eksempler ligger nær for hånden. Ordet u(h)r er jo 
kommet til os fra latin og gennem tysk, og vi kan derfor 
sige, at uret oprindelig må være kommet til os fra Tysk- 
land og har medført sit døbenavn — om jeg så må sige. 
Dette er forklarligt, rimeligt og — i de fleste tilfælde — 
forsvarligt. Eller hvad siger man til arabiske navne som 
sukker, kaffe, o. 1., eller endnu mere eksotiske som 
kina (peruviansk), chokolade (mexikansk), tobak 
(vestindiansk), og mange, mange andre? De er på en- 
gang kosmopolitiske og dog i hvert sprog — også i vort 
— så uendeligt nationale. Og når vi ser på to så for- 
skellige ordlag som den sejrende kristendoms medbragte 
ord som kirke, skole, præst, provst, biskop, degn, 
osv., osv., og det tyske handelssamkvems forretningster- 
mini som marked, kræmmer, skrædder, skomager, 
pant, kro, ædelsten, tallerken, osv., samt mange 
andre lag af fremmedord til forskellige tider og fra for- 
skellige tungemål, må vi indrømme sandheden af Levins 
ord, at »de fremmede ord er kulturens gesandter/ 

Det vilde fra et sprogligt og nationalt historisk syns- 
punkt være urimeligt og uforsvarligt at udjage den slags 
Ord. Lige så urimeligt næsten, som det vilde være at 
forlange af en indvandret mand, at han skulde afkaste 
sit eget, men fremmede navn og antage et indenlandsk, 
at tyskeren Schwarz skulde hedde Petersen, eller 
franskmanden la Cour hedde Sørensen, og lignende. 
Ja, for mange af de ovennævnte ords vedkommende vilde 
det være endnu urimeligere, eftersom de fremmede egen- 
navne jo holder sig stereotypt og altid fremtræder som 
fremmedord, medens hine mer eller mindre har skiftet 
form ved optagelsen og siden har underkastet sig på- 
virkning af de danske lydlove (diaconus > degn), er 
trængt ind i dialekterne og overhovedet er blevet det 
danske folks fælleseje. De er blevet naturaliserede og 
har fået borgerret. 

Og således forholder det sig da med hundreder af 
låneord i vort modersmål; det er knæsatte kulturord, 
dele af vor fælles kultur, som gennem deres optagelse 
og gennem deres senere liv har fået et dansk præg og 
en dansk historie og ligesom milepæle tilhvisker os vort 
materielle og åndelige livs befrugtning fra de store kul* 
turcentrer der sydpå. 

I sin 415. epistel har Holberg taget sig for at slå 
løs på sin tids purister. Selv om man nu må indrømme, 
at Holberg var unødvendig stædig på dette punkt, og 
selv om han hist og her kommer med argumenter og 
eksempler, som i vor tid har tabt deres værd, er hele 
epistlen vel værd at læse og få forstand af, navnlig for 
purister. Han siger blandt andet: 

Jeg haver meenet, at, naar et beqvemt fremmed 
Ord engang haver faaet Borger-Ret, og saaledes er ble- 
ven bekiendt, at det af alle forstaaes, saa er sikkrere at 
beholde det samme, end udi dets Sted at indføre et nyt, 
hvorved Sproget bliver uforstaaeligt, og Tingen ofte ikke 
ret betegnes. Jeg haver skiemtet med Hollænderne, som 
udi denne Sprog-Reensning af alle ere de hidsigste, og 
sagt, at man maa forundre sig over, at et Folk, der udi 
Religions-Sager lader see saadan Tolerance, og som be- 
skytter alle Secter, intet Quarteer giver til en fremmed 
Glose, med mindre den kand vise sine Ahner fra de 
gamle Bataver . . . 



IV. 

Selvfølgelig er der de ord i vort modersmål, som 
bør ryddes af vejen, fordi de enten tydeligere eller smuk- 
kere kan gengives ved indfødte ord. Vi har haft flere 
af dem, men der er endda nok igen. 

Det er navnlig endel tyske låneord, som mest til- 
hører et stivnet kancellisprog, som næsten aldrig høres 

i daglig tale og derfor ikke kan siges at gøre gavn Det 
er rimeligt, at kancelli- og juristsproget må få et noget 
stivnet og udansk præg, da dets opgave jo er at sammen- 
trænge indholdet i den knappest mulige form og ikke 
har plads for nogen gemytligt småsnakkende dagligstue- 
stil. Men der er ikke noget ivejen for, at man på dette 
område lidt hurtigere, end hidtil er sket, kan udjage de 
værste germanismer, f. eks. entledige, entholde, 
erholde, stervbo, osv. 

Disse ord spiller naturligvis kun en ringe rolle i 
sammenligning med de overflødige germanismer, vi endnu 
bruger i skrift og daglig tale. Lad os se på nogle, som 
nu heldigvis er stærkt på retur, men som i vore forældres 
og bedsteforældres tid florerede nok så smukt; således: 
buntet = broget; i sin Synonymik,*) s. 248 siger RE. 
Muller, at det bruges kun i „den engang vedtagne tale- 
måde om den række, der dannes af fruentimmer og 
mandfolk, parvis afvekslende med hinanden. Her har 
buntet en særegen betydning; ..." En sådan speciali- 
sering, der ofte bidrager til at holde et ellers dødsdømt 
ord ilive og ligesom bliver et asyl for den fredløse glose, 
har netop her været årsagen til eller rettere det sidste 
gennemgangsled til den fuldstændige forglemmelse: b u ri- 
te t er nu gået ud af rigssproget til fordel for broget 
og findes kun i dialekter. Ganske det samme er tilfældet 
med geburtsdag; M. Hammerich**) siger: „årsdagen 
efter sin fødsel kalder man sin geburtsdag: at kalde 
den fødselsdag er endnu [1847] lidt affektert og går 
næsten kun an i skriftsproget." Nu lever det vist kun 
udelukkende i dialekter; jeg oplevede i min barndom 
hjemme på landet fødselsdage i familien, men mine 



*) Peter Erasmus Muller, Dansk synonymik, 3. udg. ; Kbhvn., 
1872, ved F. P. J. Dahl. 
**) Småskrifter II, s. 9. 

kammerater blev indbudte til min gibo'sdaw'; nu er 
det dog også der på retur. — Af andre germanismer, 
som bruges sjældnere og sjældnere, kan nævnes: an- 
gen em (P. E. Muller siger, „at det knap kan bruges i 
hverdagstalen uden om vejret, med mindre det skulde 
være komisk"); annamme (Sporon og P. E. Muller 
etablerer en omhyggelig distinktion imellem annamme 
og få; nu bruges det kun i gejstligt sprog); anhang; 
anpart; bundsforvandt; feltslag; gebet; gehør 
( = øre); gevækst; gebis; gefalle; gestalt; gemen 
(i betydningerne almindelig, menig; allerede Sporon 
siger: Nogle bruger dog heller: den almindeligemand 
og almindelig mand. Måske det bedste er at sige: 
menige mand); indvåner; vederstyggelig; våning 
hævder sig stadig en position i højere stil, samt i sam- 
mensætningen våningshus. Måske turde også kund- 
gørelse) være smukkere end bekendtgøre(lse). 
I det hele er de tyske forstavelser an-, be- og ge- blevne 
så mistænkelige i det almindelige omdømme, at man 
nødigt eller overhovedet ikke danner nye sammensæt- 
ninger med dem og, som sagt, også søger at fjerne mange 
af de allerede eksisterende. 

En uhyggelig germanisme, som endnu trives i bedste 
velgående både i tale og skrift, er beskæftige(lse), 
beskæftiget, som nu vistnok let vilde kunne ombyttes 
med sysel, sysle, syselsætte, syselsat (eller op- 
tagen). Det forekommer mig, at de to ordrækker er 
ganske synonyme; skulde der være nogen nuanceforskel 
i betydningen, måtte det vel være den, at de danske 
ord — i sammenhæng med deres sjældnere brug — 
synes at have en lidt højtideligere klang end de tyske 
og derfor måske fortrinsvis bruges om højere områder; 
de fleste vilde vel foretrække åndelige sysler for 
åndelige beskæftigelser. Det er nu interessant at 
se, at P. E. Muller (Synonymik, s. 354—355) giver ganske 

den omvendte værdifordeling af ordene ; stykket fortjener 
at læses i sammenhæng, her skal kun anføres et par 
sætninger: „Manden er beskæftiget ved sin skriver- 
pult; konen er syselsat med at ordne sin vask . . . 
Man syselsætter sig med at handle; man beskæf- 
tiger sig med at tænke .... Man kan ikke sidde og 
sysle med sine tanker, med mindre disse vare skrevne 
på løse strimler, som man vilde lægge i orden på sit 
bord. Derimod kan mennesket, siddende aldeles stille, 
være beskæftiget med at tænke . . . .* Om P. E. 
Muller har ret i disse og lignende distinktioner, har jeg 
desværre ikke tilstrækkeligt kendskab til den samtidige 
litteraturs ordforråd til at afgøre, men sikkert er det, at 
ordenes funktion ikke er denne nu, men — for så vidt 
der eksisterer nogen nævneværdig forskel — den mod- 
satte. Måske vilde det være muligt ved en energisk ud- 
ryddelseskrig at afgøre spørgsmålet derhen, at den tyske 
række afløstes af den danske. 

I tilslutning hertil kan efter Dahl anføres endel ind- 
fødte ord, som med held vil kunne bruges hyppigere 
end nu ved siden af eller endog helt istedenfor de til- 
svarende fremmedord. Her er de vigtigste: 

Aksel = skulder, skal kun nævnes her som et 
ord, der går døden imøde sammen med dialekterne, hvis 
det ikke kan bevares i sammensætninger som aksel- 
bred, akselrem, e. 1., hvad der måske ikke var så helt 
umuligt; bohave, i hvert fald istf. husgeråd og v. s. 
af møblement og inventarium (derimod ikke for 
montering, der betyder: 1) en lejligheds udstyr; 2) 
dens udstyrelse); brist, v. s. af mangel; brydsom, 
v. s. af besværlig; bryn, v. s. af kant, udkant; 
drivbænk, for mistbænk; duelig, v. s. af habil og 
tildels kapabel; farvel, for adieu (det er underligt, 
at dette ord ikke fuldstændig lader sig udjage af hver- 
dagssproget); faster og moster, v. s. af tante, hvorved 

vi også opnår mulighed for en betydningsfuld adskillelse; 
forbundsfælle for bundsf or vandt,*) allerede nævnt 
ovenfor; frede, v. s. af bevare, opretholde og istf. 
soutenere; frembringe, fremstille, avle, v. s. af 
producere; fremme, v. s. af befordre, befordring; 
fælle, v. s. af kompagnon, konsort, samt fællig; 
hjælpekilde, for ressource; hælme(= stanse intr.); 
indføre, indførsel, for import(ere); -laden, v. s. af 
-agtig (sortladen, vredladen, osv.); læmpe, verb. 
& subst.; lød, v. s. af farve, især ansigtsfarve; men, 
v. s. af skade, molest; mon, i betydningerne ting, 
genstand, grad, forskel,, trin; mål, i forskellige 
betydninger; nævn; nøs (dial., = nødhus = fæhus, 
norsk fjøs), for kostald (se Dania V, 220); røgt(e), 
v. s. af pleje (subst. og verb.); samfærdsel, sam- 
kvem, for kommunikation; side, for pagina; 
skorte, v. s. af man]gle; slag (dial.), v. s. af ringe, 
simpel; slege (dial.), v. s. af smigre, karessere, 
adj. sleg; stakket, v. s. af kort (dog endelig ikke i 
talemåden kort og godt, som Dahl vil!); stam (dial., 
= stammende); træls, trælsom, v. s. af besværlig; 
tykke, for forgodtbefindende; tynge (subst. og verb*), 
v. s. af betynge, bebyrde, besvære(thed); (vejr- 
glas, for barometer, er nu døende i rigsmålet); øge, 
v. s. af forøge, berige, forstørre; ømtålig, for 
ømfindlig, sensibel, subst. ømtålighed. 



V. 

Hvilken fordring kan man stille til et ord, en glose, 
for at den kan siges at udføre sin funktion på bedste 



*) Naturligvis også forbundsfællekrig for bundsfor- 
vandtekrig. 

2 



XII. 

måde i sproget? — Den at bidrage til sprogets 
tydelighed, rigdom og skønhed. 

Det første, med tydeligheden, er så indlysende, 
at man ikke behøver længe at disputere derom. Det er 
af største vigtighed, både i det skrevne og det talte 
sprog, at man kan udtrykke sig tydeligt og forståeligt, 
og at misforståelse udelukkes. Idealet af tydelighed vilde 
være nået i det øjeblik, en ytring kun gør et og et be- 
stemt indtryk på tilhøreren eller læseren, og det samme 
gælder de enkelte ord. Men i alle sprog findes vel ho- 
monymer, ens skrevne og ens udtalte ord, som i betyd- 
ning er ganske forskellige, og dem har vi da også i 
dansk, f. eks. male, rede, pibe, skade, osv. 

Det er ingenlunde på bekostning af tydeligheden, 
når et sprog er rigt i den forstand, at det ejer mange 
synonymer, tværtimod! Thi jo mere begreberne speciali- 
seres, tingene mangfoldiggøres, kort: jo rnere livet og 
dets foreteelser spaltes, des flere ord med nuancefor- 
skelligheder er det os nødvendigt at bruge. Rigdom 
er altså i mangt og meget betingelsen for og identisk 
med tydelighed, og disse to begreber skal da i det føl- 
gende behandles under et. 

Ordrigdom i sproget kan eksistere under forskellige 
former. 

Først således, at der fremkommer 2 eller flere ganske 
synonyme ord. Disse kan naturligvis være indfødte arve- 
ord, f. eks. sæder og skikke; mål, mæle; led, ful; 
skråle, vræle; skind, hud; osv. 

Oftere er det dog ved hjælp af fremmede synonymer: 
time, stund; akkurat, nøjagtig; adræt, behæn- 
dig; hær, armé; rønne, hytte; jærnbanevogn, 
waggon; vejrglas, barometer; rigsdag, parla- 
ment og deputeretkammer; udvalg, komité; stue, 
kammer og værelse; slave, træl; gunstig, favo- 
rabel; konstatere, fastslå; osv., osv. 

„Ens ty dige ord udgør en væsentlig del af sprogets 
sande rigdom*, siger F. P. J. Dahl efter Sporon og P. E. 
Muller.*) Men Martin Hammerich har ikke samme me- 
ning, han udtrykker sig således:**) „At sproget både 
har et dansk og et fremmed ord på een og samme fore- 
stilling, hører til undtagelserne [?] og kunde i alt fald 
lige så lidt regnes blandt dets fuldkommenheder, som 
det er et legemsfortrin at have dobbelte ledde." — Det 
er en noget stivnet opfattelse af de enkelte ord: som 
uforanderlige, et bestemt antal omfattende „ledde" på 
sprogorganismens legeme, og med bidende satire erklæ- 
rer da også Levin,***) at man efter den anskuelse kunde 
kalde synonymiken læren om sprogets engelske syge. — 
Trods Hammerichs og andre sparsommelige puristers 
påstand er rigdom i ord selvfølgelig rigdom i sproget, 
ligegyldigt, om en del deraf oprindelig er udenlandsk 
kapital. Det er det, der gør det engelske sprog så over- 
ordentlig rigt, at det har to raceforskellige ordlag at 
anvende, et germansk og et romansk: to begin og to 
commence er to jævnsidige og fuldgyldige udtryk for 
den samme handling. 

Javel er det en rigdom, det er som ædelt metal i 
barrer. Men guldet bliver først udmøntet, når synony- 
merne differentieres en smule i betydning, når de i deres 
nuancering holder skridt med livets brogede indhold. Lad 
os engang se lidt på den slags synonymer. 

Vi har først en ting eller et begreb i så at sige 
forskellige grader, fra den ædleste og mest ophøjede og 
poetiske til den laveste og platteste. Som eks. med ind- 
fødte arveord helt igennem kan nævnes: ganger — 
hest — hors, mær. Hyppigere er dog et eller flere 



*) Synonymik, s. XXXI, LXIV, LXXIV. 
**) Småskrifter H, 25. 
***) Neologerne og de fremmede ord, s. 8. 

af synonymerne fremmedord, som i: viv — ægtefælle 

— hustru — kone; frue — madam — kælling; 
mandinde — kvinde — dame — fruentimmer; 
frøken — jomfru — pige — tøs; værge — kårde 

— sværd — slire; sal — stue — værelse —kam- 
mer — hybel, hummer, hule; banegård — sta- 
tion — holdeplads; ildhu — entusiasme — be- 
gejstring; osv., osv. 

Det vil let ses, at de tilstedeværende fremmedord i 
disse eksempler, hvis tal let vil kunne forøges, aldeles 
ikke kan undværes, uden at den regelmæssige række 
afbrydes, og værdifulde mellemled går tabt. Det er mig 
da også en glæde at konstatere, at Hammerich, der - 
som vi ovenfor så — var så afvisende ligeoverfor de 
rene synonymer, her må indrømme deres nytte. Hans 
ord lyder (s. 28): „At de fremmede ord for øjeblikket 
^r mer eller mindre uundværlige, er en afgjort sag. Uden 
videre at trænge dem ud af vort sprog vilde være at 
trænge en stor mængde netop af de finere og skarpere 
forestillinger ud af vor tankegang. • — Dette med syno- 
nymerne og deres nuanceforskelligheder er et af de sva- 
geste punkter for nutidens intransigente purister, som 
derfor søger at reducere dem og deres betydning til det 
mindst mulige; Dahl opregner f. eks.*) 2 rækker „aldeles 
samfældige ord, den ene af dansk, den anden af tysk 
rod, som det vilde være den største ulykke for os efter 
hårfine granskninger at få skilt fra hinanden som ens- 
tydige . . .• Rent fraset, om det tilfældig passer i ved- 
kommende rækker, viser en ytring som denne tilstrække- 
ligt, hvor stort, eller rettere: hvor lille et værd Dahl 
tillægger den synonymistiske differentiering. 

Af en lidt anden art er de synonymer, der vel be- 



*) Alvors- og morskabslæsning om modersmålet, 1891, s. 
48-49 (efter Nordisk månedsskrift, oktober 1879). 

tegner samme person eller ting, men i forskellige 
situationer. 

Når vi f. eks. ved siden af de danske ord bonde 
og landmand, der begge betyder en mand, der lever 
af agerbrug, har fremmedordet agrar, så betegner dette 
ord den omtalte som politiker, ja det har vel i den grad 
løsrevet sig fra grundbetydningen, at en ikke-landbruger 
godt kan være agrar på vælgermøder og på tinge. Adj. 
agr arisk eller sammensætningen med agrar- kan 
derfor kun bruges i politisk betydning: agr ariske love 
eller agrar love; der er ganske vist intet til hinder for, 
at disse benævnelser kan ombyttes med landbolove 
eller landbrugslove, men det er på den anden side 
utænkeligt, at de upolitiske landbrugsmaskiner skulde 
kunne om byttes med agrarmaskiner. Ganske vist, 
men nærmest kun for løjers skyld bruges agrarer i al 
almindelighed = bønder, og det er et udslag af den 
samme betydningskonfusion, når man i vore provinskøb- 
stæder kan købe agrarkraver, agrarkasketter, 
agrarpiber (hvoraf i hvert fald de to sidste ting tid- 
ligere indgik i sammensætning med landmands-), m. m., 
hvorimod et agrarblads tendens ikke kan forveksles 
med et landbrugsblads, og et landbomøde aldeles 
ikke er identisk med et agrarmøde. 

Jeg har opholdt mig så længe ved dette eksempel, 
fordi det i virkeligheden er typisk. Der kunde nævnes 
mængder af lignende tilfælde, men jeg skal begrænse 
mig. 

Er der nogen nævneværdig forskel mellem folk og 
nation? — Utvivlsomt, selv om de ofte bruges i flæng. 
Et folk er efter min mening indbegrebet af et lands stats- 
borgere, hvor de så i øjeblikket findes, i indland eller 
udland, og hvilket tungemål de end taler, eller, som 
Sporon udtrykker det (P. E. Mullers Synonymik, s. 336) : 
Folk er en samling af mennesker i et fædreneland. — 



Digitized by LjOOQIC 



22 Anker Jensen 

En nation derimod er indbegrebet af de individer, 
som er forenede ved stærke åndelige bånd, blandt 
hvilke fælles sprog må regnes for det vigtigste. Efter 
disse 'definitioner gives der altså både et dansk folk 
og en dansk nation, som ganske vist ofte bruges 
enstydigt, skønt det sidste omfatter det første og tillige 
de dansktalende og -følende i Nordslesvig, Amerika, Siam, 
osv. Der gives både et belgisk folk, et schweizisk 
og et østrigsk, men hverken nogen belgisk, schwei- 
zisk eller østrigsk nation.*) 

De to adjektiver folkelig og national kan være 
synonymer (når national betyder særegen for nationen), 
med samme betydningsnuance som substantiverne. Der- 
imod, når national betyder nationalt sindet, er det 
synonymt med det græsk-latinske patriotisk og det 
danske fædrelandssindet, -kærlig. Derimod har 
det tilsvarende substantiv fædreland ikke noget frem- 
med synonym i vort modersmål. 

Til en anden side har folkelig to fremmede syno- 
nymer, det latinske populær, og det græske demo- 
kratisk. Det er heraf klart, at vi ikke kan undvære 
noget af disse to. Grundbetydningen, i folk, populus 
og demos, er den samme, méto de afledede adjektiver 
differentierer: folkelig betyder hvad der er kommen af 
og tilhører folket (det brede lag) eller passer for det; 
populær, hvad folket elsker og er begejstret over; 
demokratisk endelig, som i politisk og dermed for- 
bundne henseender holder på folkets selvstyre. Enhver 
vil let af vort offentlige livs mænd finde typer, på hvem 
man kan anvende et eller to eller alle tre adjektiver i 
livlig blanding. 

Blot et par eksempler endnu, og jeg er færdig. 



*) Nation stemmer i betydning overens med det franske 
nation (til forskel fra peuple); se Sicks ordbog, s. 607. 

Idræt er noget mere end sport, som — i hvert fald 
fortrinsvis — er = legemlig idræt. — Det er velkendt, at 
universitetet i gamle dage hed højskolen, men 
siden er dette udtryk rykket over på en helt anden 
institution, og det er da ganske i sin orden, at man for 
at undgå konfusion har genoptaget universitet; kun 
i højtidelig stil bruges Københavns højskole, hvor 
der ikke er fare for sammenblanding. 

Personbenævnelsen forstander, formand, le- 
dende person har mange synonymer: man taler om 
en forstander på en højskole, men om en direktør 
for et aktieselskab; om en rektor, for en latinskole; en 
rector magnificus, for et universitet; en bestyrer, 
på en realskole, en fattiggård eller et børnehjem; for- 
mand, i en forening eller i den danske rigsdag; præ- 
sidentten republik, i flere udenlandske parlamentariske 
forsamlinger samt i flere fine selskaber; prior, for et 
kloster; dirigent, for et orkester; dirigent eller ord- 
styrer, på et diskussionsmøde; magister bibendi, 
ved et (akademisk) drikkelag. Og således vil man rundt 
omkring finde særlige benævnelser på beslægtede begre- 
ber, affattede og uddannede i mer eller mindre nøje 
overensstemmelse med vort fremskredne kulturlivs brogede 
indhold. 

Til slut skal jeg omtale bestræbelsen for at udrydde 
et par ord med den tyske forstavelse be-. Jeg elsker 
ikke denne forstavelse, men påstår, at vi ikke helt kan 
undvære den; der er f. eks. en tydelig forskel mellem 
styrelse og bestyrelse. Man bruger ganske vist 
ordene iflæng om handlingen at styre eller bestyre, 
men jeg hævder, at brugt om en samling af (be) s ty- 
ren de personer kan man kun anvende bestyrelse. 
Se engang det uheldige i kun at have et ord i en for- 
bindelse som: den styrelse, der er ejendommelig for 
styrelsen i Selskab for germansk filologi, e. 1. — Lige- 

ledes nytte og benytte. Det er nu eengang sprog- 
brug, at nytte er et (mest upersonligt og) intransitivt 
verbum med betydningen: at være til nytte; benytte, 
et transitivt og personligt verbum i betydningen: at 
drage nytte af. Det er en overflødig fornyelse af sproget, 
når man siger nytte også i den sidste betydning. 

Det vil nu let ses, hvilken slutning man må drage 
af det i det foregående udviklede om sprogets tydelig- 
hed og rigdom. Hvis man, som de intransigente pu- 
rister kræver, udjager alle fremmedordene, går begge 
dele tabt. Der findes snese og atter snese af synony- 
mistiske ordrækker i sproget, hvoraf en mængde enkelte 
led består af fremmedord, ved hvis optagelse det først 
er blevet muligt at give den specialiserede forestilling 
det tilstrækkeligt fuldgyldige udtryk. Selv om det lykkes 
at udjage fremmedordene, vil det ikke dermed være 
lykkedes at almindeliggøre ideerne og sammenflætte tan- 
kernes fint forgrenede nuanceringer. Det vil derimod 
være lykkedes at bringe sproget i uoverensstemmelse med 
tanken, da det ikke længer formår at udtrykke denne 
med tilstrækkelig tydelighed ved indfødte ord. Altså: 
tydeligheden indskrænkes, og ordrigdommen forsvinder, 
sproget bliver fladere og fattigere. 

Nu vil måske puristerne trøste sig selv og andre 
med, at selv om det også skulde gå så galt, så vilde vi 
vinde det i tydelighed og rigdom tabte tilbage igen, ved 
at sproget blev ægte nordisk og skønt. Naturligvis, 
skønhedsidealet for puristerne er identisk med nationali- 
tetsprincipet; selvfølgelig er ægte skud af den nordiske 
stamme langt skønnere og livsaligere at skue end de 
vælske giftplanter og græsk-latinske snyltevækster! Der 
er dog de kættere, der tillader sig at have en lidt anden 
forestilling om forholdet, og som mener, at jo rigere, 
jo mangfoldigere, jo mere afvekslende og farvespillende 
sproget er, des skønnere er det også, og som mener, at 

der er en vis gylden middelvej imellem Jean-de-Francernes 
og puristernes idealer. 

Skønt det er vanskeligt at føre overbevisende argu- 
menter på et så individuelt område som skønhedsbegre- 
bets, skal jeg dog til slut gøre opmærksom på en lille 
omstændighed, som kunde synes at tale til gunst for 
franske låneords tilstedekomst i dansk. Det er jo vel- 
kendt, at de germanske sprog gennemgående lægger 
trykket på ordets første stavelse, fransk på den sidste. 
Ved en skønsom anvendelse af franske låneord vil der 
altså være en mulighed for en større afveksling i rytmisk 
henseende, end hvis vi kun besad germanske eller nor- 
diske ord. Station hedder på puristernes danske 
stoppested; perron, løbegang; billetkontor 
hedder vel farkort-udsalg. Altså kan vi danne en 
sætning på „rent dansk" som følgende: Tyven gik ind 
på stoppestedet, gennemløb løbegangen, søndrede en 
rude til farkort-udsalget og kravlede derigennem. Med 
anvendelse af de omtalte fremmedord vilde sætningen 
hedde: Tyven gik ind på stationen, gennemløb perronen, 
søndrede en rude til billet-kontoret og kravlede der- 
igennem, — en periode, som for et rytmisk øre frem- 
byder betydelig større afveksling end den første. 



VI. 

Det skal nu undersøges, om Dahls metode og navnlig 
de praktiske udslag, denne giver sig i hans hjælpeordbog 
og øvrige samlinger, tilfredsstiller de i det foregående 
stillede fordringer. Der er da først et lille område af 
fremmedord, som burde være særlig fredhellige, fordi de 
i høj grad bidrager både til sprogets tydelighed, rigdom 
og skønhed, nemlig de, der bidrager til at lokalisere i 
stilen. Når vi i tale eller skrift sysler med fremmede 
lande eller de hensvundne tider, da er den slags ord 

meget nyttige, ja næsten uundværlige til kort og skarpt 
og med intuitiv klarhed at fremmane den tidssfære eller 
det fremmedområde, man bevæger sig i. 

Lad os tage et eksempel. Det vilde være tåbeligt 
på dansk og her i Danmark at kalde en borgmester 
for en maire, men på den anden side vilde det ikke 
være anstødeligt at bruge dette ord i korrespondance 
fra eller i mundtlig fortælling om Frankrig og franske 
forhold, f. eks. i en sætning som : toget rullede ind på 
banegården, og mairen steg ud og hilste på de tilstede- 
værende. — Naturligvis kan også denne brug af frem- 
medord udarte*), men en skønsom brug deraf vil virke 
livligt og anskueligt. 

Det er Dahl en torn i øjet, at aviserne og private 
mennesker omtaler de fremmede landes lovgivende for- 
samlinger med de dem ejendommelige navne; han an- 
giver i hjælpeordbogen: ting = parlament, lov- 
givende forsamling, kongres, deputeretkammer 
{der står deputeretforsamling, men det turde være 
en ret umulig sammensætning), og han tilføjer: Der er 
aldeles ingen grund til i vore blade stadig at nævne de 
fremmede landes lovgivende forsamlinger ved deres egne 
navne. — Er der da monstro ikke nogen grund til at 
behandle de fremmede ejendommeligheder på samme 
måde, som vi ønsker, de fremmede skal behandle vore? 
Lige så lidt som vi ønsker, at fremmede skal tale om 
det danske overhus og underhus, eller det danske 
senat og deputeretkammer, eller de danske Cortes, 
eller den danske sobranje, lige så uberettiget vilde 
det være at tale om de engelske eller franske folketing 
og landsting, eller det spanske ting eller den bul- 



*) Jeg har engang læst eller hørt følgende monstrøse sæt- 
ning: Mens gar^onen deboucherede en bouteille, præ- 
parerede jeg mig til at dejeunere. 

garske rigsdag. Og hvilken konfusion, hvis vi skulde 
betegne den franske revolutions forskellige lovgivende 
forsamlinger ved slet og ret ting? Alle disse navne 
har deres historisk fastslåede nationale betydning og er 
næsten for egennavne at regne (se nedenfor). Vi ser da 
også, at franskmændene — som yderst ugerne sætter sig 
ind i fremmede sprog og fremmed tankegang overhovedet 
— for at undgå forveksling ganske simpelt skriver le 
Reichstag, leLandtag, ja endog le Kaiser (navnlig 
i politisk henseende). — Efter denne grundige udrensning 
kan det ikke undre os, at Dahl yderligere forfølger de 
stakkels fremmedord ind på deres område og eget fædre- 
land, at en maire hedder borgmester; municipal- 
råd, byråd; og at det danske landshøvding (der 
kun bruges i Biblen samt om den øverste islandske 
myndighed) må påtage sig så mange og tildels hete- 
rogene betydninger som statholder, guvernør, sa- 
trap, regeringskommissær, pascha, hvortil jeg 
foreslår at tilføje vicekonge og henstiller, om man 
ikke nede på de australske øer f. eks. skulde kunne hitte 
et par udtryk for det samme, som vilde være forkastelige 
at bruge. Jeg synes, det vilde være malplaceret at bruge 
landshøvding (der jo som sagt i dansk betyder rege- 
ringens repræsentant på Island) i historisk fremstilling 
om de gamle perserkongers hinanden korsfæstende* sa- 
trap er eller om den høje tyrkiske ports harerasejende 
paschaer. Nye tider, nye tanker; fremmede lande, 
fremmede ord! Og vilde det ikke være interessant at 
foreslå vore frænder nordmændene at ombytte deres 
storting, odelsting og lagting med vore navne? 

Vi går videre i vor heldbringende udrensning. Da 
vi i vort sletteland ikke har bjærge med evige sne- og 
ismasser og altså ikke noget dansk udtryk for sådant, 
så indfører vi de norske ord bræ og fonn (hvorfor 
ikke tillige jøkel?), og med dem tager vi livet af det 

schweiziske gletscher. — Eller det fransk-engelske 
gentleman, dette kosmopolitiske ord, må ombyttes 
med det danske kun i antikiserende historiske romaner 
eksisterende dannismand. — Og videre: lazzaron 
og vagabond er uforståelige ord, der på dansk natur- 
ligvis gengives med (det norske!) fant; turner, ganske 
urigtigt ved dystkæmper; tundra, ved ismose(hvor- 
ledes man skal oversætte lignende geografiske udtryk 
som Ha nos, pampas, o. 1., angives ikke). — Og hvor- 
for i den grad stedfæste i stilen? en cicerone hedder 
(også i Italien) på ret dansk vejviser, „undtagen for 
slige rejsende, der i deres fortællinger om Italien, i deres 
sladrestil (causeurstil), ikke noksom kan slå om sig med 
cicerone, veturin, signor, signora, per Baccho. 
osv." Det kunde jo også let befrygtes, at vi her i Dan- 
mark skulde blive vænnede til at sige per Baccho, for 
for pokker, eller veturin, for dagvognskusk. Lige- 
ledes må både det specielt italienske loggia samt det 
oprindeligt portugisiske veranda og det franske galleri 
vige pladsen for svale, uanset at denne er omtrent for- 
svunden i vor bygningskunst, og ordet kun opretholdes 
ad historisk vej. — Det behøver ikke at siges, at en 
vulkan rettest bør gengives ved ildbjærg, eller at en 
gondol på dansk hedder en teltbåd! 

Endnu grellere fremtræder fordanskningstilbøjelig- 
hederne ligeoverfor de i vort sprog indgåede termini fra 
den klassiske oldtid. For slet ikke at tale om, at en 
præfekt naturligvis hedder en byøverste, skal jeg 
blot minde om, at is t hm os på dansk hedder drag 
(Dragsholm, Dragsmuren på Helgenæs) eller, jydsk, 
drav (Vej led ravet) samt på sønderjydsk og sydfynsk 
drej (Drejet på Ærø); „der synes efter denne 
delige brug af ordet i vort fædreland at være al 
til for fremtiden også at kunne være tale om draget 
ved Korint, Suez og Panama,* og de gamle isthmiske 

lege må vel da finde sig i at blive kaldte drag- eller 
dragelegene. Desuden må falanks ombyttes med 
fylking, rent fraset, at Aleksander opstillede sin falanks, 
og Cæsar sine legioner, hver på sin måde og forskel- 
ligt fra Rolf Krakes svinefylking; i samklang dermed 
hedder romerkejserens prætorianergarde: hirdfyl- 
king, og en centurion: hundredhøvding. 

Endvidere forklarer Dahl, at „de græske giganter 
og titaner er ikke andet end jætter,* hvilken med- 
delelse forekommer noget overraskende, da grækerne dog 
selv gjorde nogen forskel mellem de to klasser; — end- 
videre, at det spartanske gerusia og det romerske senat 
bedst oversættes ved det fælles oldingeråd,*) uden 
hensyn til stedsforskellen ; — at en amazone jo ikke 
er andet end en skjoldmø (!), og at en faun og en 
dryade (uanset deres forskellige væsen) falder sammen 
i navnet skovalf. Ingen vil derefter være i tvivl om, 
at et romersk prætorhus eller domhus hedder et 
tinghus; at en haruspex og en augur — forskellen 
uanset — begge betyder varselsmand; og at profet- 
inden Py thi a må finde sig i at aflægge sit egennavn 
for at anlægge titlen den græske vølve. 

Selv om alt andet lykkes Dahl, skal det dog ikke 
lykkes ham at erstatte Akropolis ved højborgen 
(efter Selmer); dette er en tarvelig popularisering og 
unøjagtig oversættelse af navnet på et af verdens berøm- 
teste kunstcentrer og historisk mærkværdigste punkter; 
tilmed er det et egennavn, da det, selv om der fandtes 
mange akropolis'er eller højborge, var og er 'Axpo- 
noks xar' é%o%yv. — Øhav kan være en meget god 
gengivelse af arkipelagos, men det synes unødigt at 
kalde Arkipelagos i snævrere betydning, som historisk- 



*) På Ciceros tid var senatus som så mange historiske 
udtryk i uoverensstemmelse med sin egentlige betydning. 

geografisk egennavn, for det græske øhav. —Når jeg 
endelig anfører lovlærer som oversættelse af juridisk 
professor, og der til støtte for denne oversættelse kun 
henvises til Lukas' evangelium 5,17, så har vi omtrent 
nået toppunktet af foragt for tidsfarve og stedskolorit; 
når der på anførte sted står: ... og der sade farisæere 
og lovlærere . . . , så turde det dog være indlysende for 
de fleste, at der er en betydelig forskel på en „lovlærer 8 
og en „juridisk professor". 

Jeg kan ikke nægte mig den fornøjelse at aftrykke 
et par ytringer af M. Hammerich*) om den slags loka- 
liserende og tidsbestemmende ord: Ved at kalde en 
romersk borgemester konsul, en tyrkisk munk dervisch, 
en grønlandsk båd kajak holder vi deres fremmede ejen- 
dommelighed i hævd; og til at skaffe sig særegne ord 
for alt fremmed under solen foruden sit eget har intet 
sprog enten kald eller evne. . . I videnskabelige værker 
over fremmede folk og tidsaldre har sådanne ord næsten 
samme ret som egennavne, . . . 

Til sidst skal kun lige berøres, at Dahl endogså har 
forsøgt at forgribe sig på virkelige egennavne. I erken- 
delse af, at gebirge betyder f jældgård, tager han kon- 
sekvensen deraf og oversætter Fichtelgebirge og 
Erzgebirge ved Fichtelfjældgården og Malm- 
fjældgården. - Forresten kunde der på de geografiske 
egennavnes område drives en purisme af anden art, 
nemlig ved at indføre de italienske og franske stednavne 
i deres nationale skikkelse og undlade at efterligne de 
tyske gengivelser deraf; altså Geneve, Ven ezia, Milano, 
Torino, osv., ikke Genf, Venedig, Mailand, Turin. 
Vore nyere geografier bruger da også de egentlige 
former.**) 



*) Småskrifter II, 6. 
**) Et andet, meget usmageligt forsøg på at fordanske gode 

Et udmærket eksempel på den lokaliserende stils 
anskuelige kolorit frembyder H. P. Holsts digt Den døende 
fægter. Dette digt vilde i virkeligheden tabe sin saft og 
kraft, hvis vi kunde tænke os dets latinske ord ombyttede 
med danske. Lad os se på dem: amfiteater, luksus, 
porfyr, toga, barbar, prætor, gladiator, liktoren, 
spoliariet, ædilen, arena, myrrha, purpur, tuba, 
falanks, Hades, larer, jubel, triumf, marmor. 
Det vilde være umuligt at „oversætte" blot et af disse 
ord uden samtidig at berøve digtet et af dets tændende 
gnister, uden at bryde et af de bånd, der knytter det 
så fast til dets emne: den klassiske oldtid på et bestemt 
sted og et bestemt tidspunkt. Stedskoloriten når sit 
højdepunkt i dette heksameter: 

„Håbet" fra podiet klang, og fra populariet „håbet"!; 

lad der længe nok til brug for den uindviede blive til- 
føjet forklarende noter underneden teksten, men at tænke 
sig selve denne tekstlinje „fordansket" er umuligt — 
simpelthen! 



VIL 

Når en purist vil ombytte et fremmedord med et 
indfødt, må han gå frem med en overordentlig varsom- 
hed og skønsomhed, for at resultatet skal blive vellykket. 
Det er langtfra nok at oversætte eller i en fart at gribe 
til et ord, som i betydning synes at komme fremmed- 
ordet nærmest. Der skal tages hensyn til den ydre 
skønhed, at man ikke får lange, grimme, uhåndterlige 
uhyrer; der skal navnlig sørges for at vælge elementer 
til orddannelsen, som ikke iforvejen har en komisk klang, 



danske mænds navne foreligger i Dahls: Kr. Winther; H. Kr. 
Andersen (som kalder sig selv H. C. Andersen); H. Kr. Ørsted; 
Vorså; Øhlenslæger (ja, i 100 danske ord: Ølenslæger). 

for at ikke hele sammensætningen på forhånd prisgives 
latteren: et afskrækkende eksempel er Selmers ildbrum- 
mer i, for artilleri. Men større vanskelighed ligger 
der i at træffe det ord, som gør netop det samme ind- 
tryk som fremmedordet: hvis der kan påvises nogen 
nuanceforskel, er forsøget dermed mislykket, ikke således 
at forstå, at det danske derfor straks igen bør forsvinde, 
tværtimod, i så tilfælde bør begge ordene leve og supplere 
hinanden — men det fremmede ords udtrængen er altså 
mislykket. Fejlen kan ligge i, at man henter ord fra 
ældre kulturlag, for vort vedkommende fra vort oldsprog 
eller rettere fra dettes nære frænde, det oldislandske, 
eller fra vor middelalders litteratur, fra vore love og 
vore folkeviser, osv., idet man overser, at disse ord i 
massevis allerede eksisterer i sproget, men med en ganske 
særegen gammeldags duft over sig og med en poetisk 
klang, der dårligt harmonerer med det moderne praktiske 
liv; dog derom i næste kapitel. 

Her skal påpeges, at selvom man foretager grebet i 
nutidens gangbare sprog, kommer man ofte tilkort, fordi 
dette i sig selv ejer adskillige i hinanden umærkeligt 
overflydende sproglag, som der ofte hører stor sproglig- 
æstetisk sans og grundig praktisk kundskab til at kunne 
adskille. Der er i kapitel V nævnt eksempler på syno- 
nymer, der betegner ganske den samme person, ting 
eller tanke, kun i forskellige situationer; det gælder da 
at gengive netop den samme side og undgå at sammen- 
blande og forkludre de derfor adopterede sproglige udtryk. 
Der er også nævnt eksempler på synonymistiske rækker 
på det samme begreb, på forskellige ting, fra den mest 
ophøjede, poetiske piedestal til den mest prosaisk-dag- 
ligdags, jævne plathed; det gælder da at ramme netop 
den rette sfære og hverken forurette tanken ved at drage 
den nedad eller forfine den ved at drage den højere op. 

Derfor bliver det som sagt meget vanskeligt på en 

skønsom måde at purificere. Sprogfølelsen er et sart 
væsen, og den sætter sig til modværge, så snart et fejl- 
greb begås. Og fejlgreb er uundgåelige, når man vil 
virke i større stil eller endog, som nutidens intransigente, 
fordanske alt. Derfor kendetegnes også disses vej ved 
den ene forsyndelse efter den anden mod sprogets væsen, 
som det nu er i kraft af en tusindårig udvikling — for- 
syndelser af logisk, æstetisk og praktisk art. Det går 
som i eventyret, hvor tåen er for stor i forhold til konge- 
sønnens sko og derfor resolut hugges af: hvor meningen 
ikke ret stemmer, hugger man lidt af hist og sætter lidt 
til her uden småligt hensyn, og det på puristisk Pro- 
krustes-seng kunstigt sammensnævrede og tilskårne og 
udhamrede og udspændte sprog præsenteres så den danske 
menigmand som det naturlige og rene modersmål. 

Her skal da fremføres nogle af de mest iøjnefaldende 
DahFske fordanskninger, der enten giver mere eller mindre 
end de fremmedord, der søges fortrængte, eller over- 
hovedet ikke rammer deres mening. 

Affolke, for decimere, er et meget godt ord, som 
dog ikke kan bruges i alle tilfælde, da det til objekt kun 
kan have en egn, et landskab, en by, e. 1., mens deci- 
mere som objekt har den befolkning (f. eks. en hær 
eller dele deraf), som bliver opreven. Af samme grund 
kan decimering ikke erstattes af affolkning, og langt 
mindre decimeret af folketom. Bedre vilde i endel 
tilfælde decimere kunne afløses af Dahls: tynde eller 
udtynde, f. eks.: fjendens kugler (ud) tynde de de 
engelske rækker; men i et tilfælde som: generalen gav 
ordre til at decimere (o: skyde et vist procenttal af) 
de oprørske kompagnier, vilde tynde give en helt anden 
mening, nemlig: delvist opløse ved at stikke soldaterne 
ind i andre afdelinger; — 

billedbogstav, for hieroglyf, er en nogenlunde 
passabel populær omskrivning. Men videnskabelig set er 
xii. 3 

det en ulæmpe, at hi erogly ferne, ægypternes skrift, 
kun til at begynde med var rene billedbogstaver, 
og at billedbogstaver var også den ældste kinesiske 
skrift, samt at de nordiske helleristninger også er bil- 
led skrift, og endelig at en sådan i sin reneste form 
anvendtes af mexikanerne og den dag idag bruges af 
flere indianerstammer. Der vilde altså ved denne for- 
danskning opstå mulighed, ja sandsynlighed for forveks- 
linger og syndig forvirring, ikke blot i den videnskabelige 
terminologi, men også i populære fremstillinger; — 

enstydig eller ligetydig, for synonym. Sporon 
opstiller (P. E. Mullers Synonymik, s. XXXI) en skarp 
adskillelse mellem enstydige og ensbetydende ord 
eller, som man også kunde kalde dem, nuancerede 
synonymer (som tempel — kirke, folk — nation) 
og rene synonymer (som psykologi — sjælelære). 
Da nu Dahl ikke kan bruge forstavelsen b e-, sætter han 
enstydig = Sporons ensbetydende, og ligetydig 
= S.s enstydig. Det vil vist være vanskeligt at fast- 
slå noget af disse to forslag, men de er ikke uden in- 
teresse; — 

folkeskik, odling, dannelse, for kultur. Det 
synes umuligt at gengive ordet kultur med dets sum 
af mangfoldige begreber og forestillinger, hvoraf folke- 
skik og dannelse kun gengiver et par enkelte sider. 
og der synes heller ikke at være nogen grund til at er- 
statte det med det svenske odling, der specielt bruges 
om agrikultur; — 

folkevælde, for demokrati, demokratisk 
eller (!) republikansk regeringsform, forfat- 
ning. Det er en korrekt og smuk oversættelse af de- 
mokrati, men ved at udjage fremmedordene til gunsl 
for det vil det være umuligt at skelne mellem et plebi- 
scitært kejserdømme, et parlamentarisk kongedømme og 
en republik — - rent fraset, at adskillige republikanske 

forfatninger har frembudt ikke folke- men adels- 
vælde; — 

fribo, for alumnus, beboer af Regensen, et 
kollegium eller en fribolig; samt fribolig, for 
kollegium, stiftelse. Selvfølgelig er fribo og fri- 
bolig de mere omfattende begreber, der hver indeslut- 
ter to ret forskellige underafdelinger, som der kunde 
være god grund til at adskille, eftersom friboligens art 
og hensigt er noget forskellig i stiftelsen Vartov fra 
den på Regensen eller Ehlers kollegium. Der turde 
også være grund til at holde på den familiære, næsten 
pædagogiske betydning i alumnus (= fostersøn), frem- 
for i det kolde fribo; — 

fylking, for kolonne, falanks/trop, bataillon, 
slagorden; her er forvirringen øjensynlig: fylking 
er — slagorden, men falanks er navnet på en spe- 
ciel slagorden for årtusinder siden og milelangt herfra; 
de tre andre ord er rent underordnede og hinanden 
uvedkommende militære udtryk indenfor slagordenen. 
Fylking er forældet som terminus technicus, men er 
et ypperligt ord i overført betydning, hvilket forresten 
også er tilfældet med falanks; — 

fynd, for emfasis, eftertryk; der er en betydelig 
nuanceforskel mellem den eftertrykkelige fynd og klem, 
hvormed en præst holder en straffetale for en synder, 
og den højtidelige emfase, han kan lægge i en lig- 
tale; — 

fællesmøde, for generalforsamling. Uklart, 
da det i foreningssproget betyder møde sammen med en 
anden forening; — 

gift, for portion. Det er sandt, at hesten æder 
en gift havre, men en dreng spiser sin portion 
havregrød; hvorfor skal denne nuanceforskel af så vid 
en betydning udslettes?; — 

gisning, for antagelse, konjektur, hypotese, 

3* 



Digitized by LjOOQIC 



36 Anker Jensen 

formodning; Dahl synes, ikke at have øje for kli- 
maksen her: der opstår i ens tanker en endnu løs gis- 
ning, der kan gå over til en personlig fast formodning, 
som så kan fremstilles i en klart formuleret hypotese, 
der endelig, hvis den ellers bevises, går over til at blive 
et videnskabeligt fastslået faktum. „Madvigs lærde 
gisninger har gjort ham navnkundig blandt alle Europas 
lærde,* — her menes vel hans konjekturer; — „de 
lærdes gisninger har ikke orket at omstøde Vorherres 
undergerninger, * — det vilde også være for ringe midler; 
her menes hypoteser; — 

gravmæle, for epitafium; der turde dog være 
grund til at skelne mellem de forskellige gravmæler, fra 
de fattige sortmalede trækors på en jydsk landsbykirke- 
gård til de prægtige marmorepitafier i Roskilde dom- 
kirke; — 

grue, for grube, skorsten, indhulingen i 
arnestedet, komfur, krater; det er mange og ret 
forskelligartede foreteelser, der her skal bringes under 
een hat; — ligeledes 

grundtal, for minuendus, multiplicandus. 
dividendus. Hvilken skæbnesvanger konfusion! — 
rent fraset, at grundtal kan forveksles med kardi- 
naltal ; — 

helgenlevning, for relikvie; også en protestant 
kan tale om sine relikvier; — 

hjal, for forhøjning, tribune, estrade, stil- 
lads, galleri, tribunal, pulpitur. Grundbetydningen 
i alt dette, stillads af en eller anden form, er ganske 
vist = hjal, men det er urigtigt at bruge det også om 
de enkelte forskellige former af forhøjninger eller 
stilladser, der hedder tribune, estrade og pulpi- 
tur. Det er forøvrigt en forfremmelse, der kan lade sig 
høre, da ordet hjal hidtil har været ukendt — eller 
næsten ukendt — i rigsmålets dagligdags sprog og fører 

en ret beskeden tilværelse i dialekter i betydningen hønse- 
nes pinde, sovestillads ; — 

hygge, for komfort, og hyggelig, for komfor- 
tabel, gemytlig. Det er ikke aldeles umuligt at skabe 
hygge i et værelse, som næsten er blottet for komfort, 
og man kan godt føle sig uhyggelig til mode i endog 
meget komfortable omgivelser; — 

håndleder, for manuduktør; hvorved den over- 
førte betydning, som det latinske ord har antaget, går 
tabt; — 

general kan på dansk udtrykkes ved overhøv- 
ding, hærfører, hærhøvding, hærstyrer, men 
overhøvding betyder tillige generalissimus, og hær- 
styrer tillige krigsminister. Denne forvirring taler 
for sig selv, — rent fraset, at sammensætninger med 
høvding ikke bør og ikke kan bruges til moderne mi- 
litærudtryk, da det kun bruges antikiserende og over- 
ført; — 

høvisk, for anstændig, beleven, beskeden, 
værdig, galant, nobel, gentil, gentlemanlike, 
urban. Enhver vil kunne indse, at der er betydelige 
forskelle mellem disse egenskaber, at sproget vilde blive 
fattigere ved deres udjagelse, samt at høvisk væsentlig 
er antikiserende; — 

idræt, for sport, turnen, gymnastik. Det er 
allerede omtalt, at sport = legemlig idræt, mens 
de to andre udtryk er specielle; — 

indbydelsesskrift, for program. De to ting 
har egentlig slet intet med hinanden at gøre, men da de 
i mange tilfælde er blevne udsendte sammen, er beteg- 
nelserne flydt noget sammen. Men een ting er sikker, 
nemlig at programmet for en aftenunderholdning og 
en politikers program hedder således og ikke ander- 
ledes; — 

indhug, for chok, kan bruges f. eks. om. et ryt- 



Digitized by LjOOQIC 



38 Anker Jensen 

ter i indhug i krigen, men: hans nerver fik et slemt 
chok ved sammenstødet; — 

kendelse, kan meget godt bruges for og bør fore- 
trækkes for gebyr og sportel, ikke så godt for salær, 
men aldeles ikke for det ganske forskellige kontingent, 
bidrag; — 

kirkeskik, for ceremoni; som om der ikke fandtes 
ceremonier på andre områder end det kirkelige; den 
samme indvending kan gøres mod hofskik, for eti- 
kette; — 

kost, for pension; i vor tids sprogbrug betyder 
pension ophold + kost; — 

led, for geled; dette sidste er netop udmærket til 
at udskille en ganske bestemt art af led fra de andre; — 

ledtog, for rejseselskab, kameratskab, kom- 
pagniskab, alliance. I virkeligheden dækker ledtog 
nærmest komplot, derimod aldeles ikke noget af de 
andre fire ord; — 

lod, for part, (anpart), aktie, portion, legat- 
portion, parcel. Lod er et udmærket ord og danner 
det overordnede begreb, under hvilket de andre hører: 
det kan derfor naturligvis i visse tilfælde bruges for hvert 
enkelt af dem, men ikke i andre tilfælde, navnlig ikke. 
hvor der kan opstå forveksling. Eks. : Enken solgte sin 
parcel og levede fra nu af af sin lille legat- 
portion; — 

1 o d d e, for b a 1 1 o t e r e. , Lader os ikke sønderskære 
den, men lodde om den* (Joh. 19, 24); ja naturligvis 
kan man ikke der sige ballotere, men på den anden 
side lyder det dog noget barokt, når Dahl skriver: Han 
blev loddet ind i foreningen; — 

luftskib, for ballon, aerostat; et udmærket ord 
(ligesom også luft s kip per), da det netop specialiserer 
og fremhæver en bestemt art (den til lufts ej lads be- 
stemte) af de mange forskellige ballon agtige fænomener, 

der findes, lige fra markedslegetøjet og op til Zeppelins 
store aeronautiske apparat; — 

menigmandsvælde, for oklokrati, pøbel- 
regimente, rød republik, socialist isk-kommu- 
nistisk regeringsform, massevælde. Når man 
vil afløse så mange rædselsfulde udtryk med et dansk 
ord, bør man til en sammensætning som denne vælge et 
mere gruopvækkende ord end menigmand, der i og 
for sig ikke betyder noget særligt nedsættende, men 
tværtimod som regel noget sympatetisk, når det da ikke 
er ganske neutralt. Alene af den grund er fordansknin- 
gen mislykket, men desuden betyder de opregnede frem- 
medord ingenlunde det samme. Der er mere politik end 
sprogrensning nedlagt i dette forslag, som synes udarbejdet 
under det umiddelbare indtryk af kommunens udskejelser 
i Paris; — 

minde, for erindring, souvenir; det danske 
ord er anderledes talende og hjerteligt, hvorfor man 
også vil sige: et minde om en afdød ven, men: en alpe- 
stok som souvenir eller erindring fra Himmel- 
bjærget; — 

modvillig, for obsternasig. Et voksent men- 
neske er modvilligt, men en arrig unge er obster- 
nasig; — 

mærke, for stempel, banner. Selvfølgelig er 
hvert af disse to ting et mærke, men der er al mulig 
grund til at skelne mellem de to underordnede, speciali- 
serede begreber, der tilmed er meget forskellige i form 
og brug; — 

møde, for kongres, konference, meeting. En 
dansk rigsdagsmand indbyder til et møde; russerkejseren 
indbyder til kongres, og på denne holdes mange møder 
og mange konferencer; — 

mørkestue, for kachot, arrest; minder lidt for 

meget om ammestuen med skammekrog og pulterkam- 
mer; — 

oldsager, for antikviteter. Antikviteter be- 
tyder ikke specielt oldsager, men antike sager, og har 
desuden som videnskabelig terminus en bestemt betyd- 
ning, studiet af (den klassiske) oldtids statsforfatning og 
privatliv; — 

omflytning, for dislokation, translokation. 
Måske kan troppernes dislokation uden skade om- 
byttes med troppernes omflytning, men der er grund 
til at skelne mellem de hyppige omflytninger inden- 
for skoleklassen og den årlige translokation til en 
højere klasse; — 

omvæltning, for revolution. Der vil være 
mange tilfælde, hvor man, mindre nøjagtigt, kan bruge 
de to ord synonymt, men omvæltning er dog ret 
beset resultatet af revolutionen, altså = den vel- 
lykkede og fuldendte revolution med dens virkninger. 
Man kan tænke sig udbryde et oprør (det mindre begreb). 
som kan udbrede sig til en almindelig revolution (det 
større), uden at dog den derved tilsigtede politiske eller 
sociale omvæltning hidføres; — 

ordgransker, for etymolog, ordforsker,kom- 
parativ linguist, som gransker ordenes oprindelse og 
mærkeise; samt ordgranskning, for etymologise- 
ring, ordforskning; — de to foreslåede ord er meget 
omfattende og vage udtryk og kan godt benyttes som 
sådanne, men en filolog ønsker ved siden deraf at spe- 
cialisere og benævne de forskellige fag indenfor sin viden- 
skab med hver sin specielle „mærkeise*; — 

overhaling, for bekomst. En overhaling er 
ikke altid nok til at give en hans bekomst, og „at 
få sin bekomst" behøver ikke at være gennem over- 
halinger; — 

rædsel, for skræk, frygt. Enhver ikke-purist vil 

kunne opstille klimaksen: frygt (mindre) — skræk 
(større) — rædsel (størst); hvorledes betegne forskræk- 
ke^) og frygtsom?; — 

samlag, for forening, forbindelse, gilde, 
festlig sammenkomst, kompagniskab, aktie- 
selskab, societet, konsortium. Det er unødvendigt 
at påpege det allerede sagte angående sprogets tydelig- 
hed og rigdom. Det videst omfattende begreb er sam- 
lag; alle de øvrige ord betegner underordnede, specielle 
begreber, og de bør ikke forsvinde, så sandt de står i 
overensstemmelse med det virkelige liv; — 

samling, for session, sæson; kan meget godt 
afløse det første, men hvad de to ord har med sæson 
at gøre, er mig ubegribeligt; — 

selvhersker, for autokrat, suveræn, despot, 
usurpator, autonom. Her, som overalt, hvor Dahl 
behandler politiske betegnelser, når hans mangel på 
hensyn til de faktisk bestående sprogforhold sit højde- 
punkt. Der anføres „selvherskeren over alle russer"; 
ja han kan betegnes som autokrat og som suveræn 
og måske som despot, men ikke som usurpator; 
grellere træder dog sammenblandingen frem, når vi 
husker på, at den danske konge er vor suveræn, uden 
at de øvrige bestemmelser passer på ham; — 

sigende, for forlydende; sigende er en speciel 
form af forlydende og kan aldeles ikke erstatte det i 
udtryk som: efter et forlydende i hovedstadsbladene; 
han lod sig forlyde med . . .; — 

skat, for afgift, tribut. Der turde være anled- 
ning til at skelne mellem den skat, en landmand må 
svare til stat og kommune; den afgift, man i så mange 
tilfælde må yde privatmænd og offentlige institutioner til 
gengæld for en eller anden forret, f. eks. forpagtning; og 
endelig den tribut, den høje tyrkiske port modtager 
fra sine forskellige lydfyrster; — 

skovrædsel, for panisk skræk (se ovenfor: 
rædsel). Jeg skulde være tilbøjelig til at tro, at pa- 
nisk skræk eller panik i vore dage fortrinsvis opstår 
ved teaterbrand, jærnbaneulykker, skibssammenstød og 
på slagmarken fremfor i vore lyse og fredelige bøge- 
skove; — - 

skyds, for befordring, befordringsmiddel, 
kommunikationsmiddel. Det er underligt at ville 
indføre fra udlandet et udtryk for den hendøende form 
for samfærdsel, der hidtil hos os har heddet dagvogne 
og diligencer; — 

småkårsfolk, for proletariat; er aldeles ikke 
det samme, da proletariat betyder den besiddelsesløse 
mængde, i reglen med nedsættende bismag, mens det 
neutrale småkårsfolk rangerer noget højere socialtog 
i og for sig intet nedsættende betegner; — 

snare, for strikke. Det sidste er det almindelige 
dagligdags ord, mens snare er indskrænket til en speciel 
art strikke, samt til det overførte område; — 

solrette, for orientere, regulere, normere. 
Solrette ■= rette (sig) efter solen, ved hjælp af den, 
vilde naturligvis kunne forstås og bruges, hvor man på den 
flade hede eller på søen skulde orientere sig, men 
hvorledes det skulde bruges og forstås i udtryk som re- 
gulere et vandløb, normere (= normalisere) en 
tekst, er ganske ubegribeligt. Da ordet solrette jo ikke 
engang er almindeligt i ligefrem betydning, er det altfor 
voveligt endog at ville indføre det i overført betydning; - 

sovedråber, for morfindråber. Slet populari- 
sering, da der findes mængder af søvnbringende dråber 
og midler foruden morfin, af hvilke endda flere i højere 
grad end denne er sovemidler par excellence; — 

spir, for scepter. Purismen trænger frem ligetil 
regalierne. Man bør dog huske, at, selvom scepter i 

ligefrem betydning kun sjældent bruges, er det et ud- 
mærket ord i højere stil og overført betydning; — 

statsråd, for ministerium, kabinet, konseil, 
ministermøde med kongens nærværelse. Den 
sidste gengivelse er korrekt, og den alene, og derfor vilde 
det være betænkeligt at afløse ministerium med den 
samme fordanskning. At nordmændene har et stats- 
råd — ministerium, og en statsråd --— en mini- 
ster, turde dog måske ikke være noget overbevisende 
argument for, at vi bør indføre samme betydningsud- 
viskende terminologi; — når Dahl endvidere har 

stats råds formand, for konseilspræsident, 
rigskansler, da bør man protestere imod, 1° at den 
ledende mand i landets regering skal føre samme fordrings- 
løse titel, formand, som den ledende mand i hvert af 
landets c. 1000 sogneråd; 2° at den tyske rigskansler i 
dansk „gengivelse" skulde hedde „statsrådsformand" ; 
3° at vi skulde omdøbe vore gamle rigskanslere, Niels 
Kaas, osv., til samme moderne titel; — 

stentøj, for fajance. Disse to ord kan godt bruges 
jævnsides, men der er ingen grund til i modsætning til 
andre sprog at ville fortie byen Faenzas fortjenester; — 

strande, for forlise. Hvordan et skib kan strande 
i åben sø, er mig ufatteligt; — 

strid, for polemik. Polemik er en speciel art 
af strid, som kun føres med åndelige våben, enten med 
ord eller — og da navnlig — på tryk; — 

svale, for galleri, veranda, loggia, samt svale- 
gang, for åben korridor, galleri, balkon. Det er 
allerede sagt, at der ingen grund er til at kalde en ita- 
liensk loggia for en svale, men forøvrigt er der mellem 
de nævnte fremmedord så stor betydningsforskel, at de 
umuligt kan gengives ved et ord, tilmed da svale i sin 
oprindelige betydning er et forbigangent stadium i dansk 
bygningskunst; — 

svøbe, for pisk; der er ingen grund til at afskaffe 
det almindelige dagligdags ord pisk til gunst for det 
højtidelige og overførte svøbe; — 

tilknytning, for anneksion; der gives mange 
andre slags tilknytninger end just det statsretlige 
anneksion, som altså — som specielt udtryk — ikke 
bør vige for det almindeligere og mere omfattende ; hvor- 
ledes skal man gengive: Ludvig XIV annekterede 
Strassburg?; — 

tronran, for statskup. Da tronran som det 
specielle udtryk betyder ran af tronen gennem stats- 
kup, er det klart, at det statskup, man tillæggeren 
Grispi, en Bismarck, ikke kan kaldes for et tronran; - 

træl, for slave. Der er grund til ved siden af det 
nordiske træl at bevare slave på grund af den kultur- 
historiske interesse, der knytter sig dertil; — 

tværlinje, for diagonal, diameter. Dette er 
en fordærvelig forvirring, som bliver værre endnu, ved 
at diameter også hedder tværmål eller gennem- 
mål; — 

udkast, for skitse, studie, koncept. Der er 
betydelige nuanceforskelle mellem de 3 fremmedord, som 
desuden alle er underordnede under det sammenfattende 
udkast; — 

umedgørlig, for krakilsk, chikanøs. Det danske 
betegner nærmest en passiv, sej, stædig modstand, men 
de fremmede en meget aggressiv og arrig påtrængen- 
hed; — 

usædelig, for umoralsk; det er unødvendigt at 
påpege betydningsforskellen ; — 

vante, for hanske; betydelig forskel; — 

det stemmer ikke sammen, at vinskibelig betyder 
industriel, industriøs, entreprenant, men vin- 
skibelighed kun industri, da en industridrivende 
godt kan være alt andet end entreprenant, medens 
en handlende kan være meget vinskibelig eller entre- 

prenant. Forøvrigt er vinskibelig(hed) et forældet 
ord fra Frederik VI.s tid; — 

voldbygger, for ingeniør, samt voldbygning, 
for fortifikation(sanlæg), ingeniørvæsnet; mon 
ikke en ingeniør kunde anvendes til mere fredelige og 
mere vin skibe lige foretagender?; — 

ynde, for favorisere. At favorisere en betyder 
at begunstige en, på grund af og som følge af at man 
ynder ham; — 

åbenmundet(hed), for indiskret(ion). Man 
kan være indiskret (= blande sig i noget en uved- 
kommende) på adskillige andre måder end ved at være 
åbenmundet. 

Disse eksempler, der let vilde kunne forøges med 
flere, er lige så mange beviser for, at den intransigente 
purisme, repræsenteret ved Dahl, kun lidet agter nuance- 
forskellighederne i sproget. Den praktiske, bekvemme, 
specialiserede brug af det rige sprogstof i overensstem- 
melse med det rigt og mangfoldigt udformede nutidsliv 
ofres hensynsløst for at søge opnået en nordisk-dansk 
renhed af tvivlsom værdi — praktisk som æstetisk 
tvivlsom. 

I det følgende kapitel skal der nævnes eksempler 
på, hvorledes synonymer af en anden art glatvæk slås 
sammen, skønt der er betydelige nuanceringer imellem 
dem. Dette er nemlig tilfældet med en mængde ord, 
som kan fremtræde i forskellig værdi — som allerede 
omtalt — efter den forskellige sfære, der omgiver dem. 



VIII. 
Mennesker med samme tungemål taler dog ikke ens. 
Dermed sigter jeg ikke til, at der eksisterer masser af dia- 
lekter og jargoner indenfor det samme sprog, men at 
mennesker med virkelig det samme sprog, f. eks. det 

danske rigsmål, langtfra fører den samme tale: det er 
klart, at hele ordstoffet og stilen i en pastoris emeriti 
mund er noget forskelligt fra en handelskommis' tale. 
Dette med ordstoffet synes dog noget vaklende; når 
den allerede nævnte pastor emer. går ind i butikken og 
slår en handel af, vil hans sprog i dette øjeblik betjene 
sig af de samme termini som kommisens. 

Det er heller ikke så stabilt med stilen. Der er 
intet i vejen for, at samme pastor i gemytligt samvær 
kan slå over i samme livlige, anakolutiske stil, bruge de 
samme vendinger og talemåder, som andre ikke så ær- 
værdige mennesker til daglig eller måske altid anvender; 
og på den anden side kan kommisen ved det festlig 
dækkede bord udbringe brudeparrets skål, i ordvalg, i 
udtryk, i vendinger, i sætningsbygning, som er så inderlig 
forskellige fra hans daglige, - kort: være højtidelig. 

Altså: det samme menneske taler ikke altid ens; 
vort sprog er afhængigt af den situation, vi befinder os 
i, det milieu, der omgiver os. Og der er gang på gang 
hver dag anledning for os til at ændre vort talesæt, med 
mindre vi da lever dag ud og dag ind blandt netop de 
samme omgivelser og med akkurat de samme sysler, - 
og det er der jo dem iblandt os der gør. 

Men, som sagt, i vor tid tvinges man til også i sproglig 
henseende at skelne mer og mer mellem livets forskelligt 
farvede situationer. Thi sproget bør først og fremmest 
være et adækvat udtryk for det levende menneskelivs 
brogede mangfoldighed — denne fordring er et led af 
de mange, man kan stille til almen dannelse. Professor 
Jespersen skriver*) i sit forsvar for de korte verbums- 
former således: Vil man sige, at disse former, ka, skai 
osv., dog ikke er smukke i deklamation af høj poesi, i 
prækener og lignende, og altså ikke kan anses for kor- 



*) Fonetik 121. 

rekte, så tillader jeg mig at svare med en lignelse: Blir 
De indbudt til etatsråd N. N.s sølvbryllup, da er galla- 
dragt absolut det korrekte; men deraf følger dog ikke, 
at den samme sorte kjole og hvidt slips skulde være det 
korrekte i alle livets andre forhold, ved arbejdsbordet, 
som promenadedragt eller som badedragt! — Denne lig- 
nelse er fuldstændig rammende, også på større områder 
end m. h. t. de korte verbumsformer, og i det forelig- 
gende tilfælde udtrykker det ganske det samme som føl- 
gende spørgsmål: Fører De det samme sprog ved etats- 
rådens sølvbryllup, som ved Deres arbejdsbord, eller på 
Deres spasereture eller under Deres badeophold? — og 
hvis man mener at kunne svare ja dertil: — udtrykker 
De den samme tanke, det selvsamme begreb ved netop 
det samme sproglige udtryk ved disse og mange andre 
lige så forskellige lejligheder? 

Lad os se på det overleverede sprogstof og særlig 
ordforrådet, som det foreligger i litteraturen. Ethvert 
kultursprog med en mangesidig litteratur frembyder tal- 
rige eksempler på nuanceringer af den antydede art. 
Ved oldsprogenes litteratur kan det ofte være meget 
vanskeligt eller umuligt at udrede grundene til, at et ord 
nu engang har en højtideligere og mere poetisk klang 
end et andet, der iøvrigt betyder ganske det samme. 
Mere sammensat er forholdet med de moderne kultur- 
sprogs forskellige ordlag, men det er der ofte muligt ad 
semasiologisk vej at godtgøre de vigtigste principer for 
ordenes værdiforskydning opefter eller nedefter. Som 
helhed kan man sige, at jo mere højtideligt et ord er, 
des mere tilbagetrukken en tilværelse fører det, og om- 
vendt: de mere dagligdags og jævne ord er de mest 
kurante i det prosaisk-praktiske liv. Hos os — som hos 
andre folk — findes det mest ærværdige sprog i den 
autoriserede bibeloversættelse og i den lyriske og dra- 
matiske poesi, og derunder findes så aflejret det ene lag 

efter det andet, næsten umærkeligt glidende over i hver- 
andre. 

Naturligvis kan de værdinuancerede synonymer være 
af nordisk rod, f. eks. skue og se, men meget tit frem- 
kommer nuancen ved, at et fremmedord trænger sig ind 
og tiltvinger sig en plads ved siden af det indfødte syn- 
onym, enten ovenover (sjældnere; tit af æstetiske hen- 
syn, som chemise — særk) eller (det hyppigste) un- 
derneden (hal — salon; åsyn — ansigt). Under- 
tiden kan' det træffe, at fremmedordet spalter det ind- 
fødte i to betydningsområder og selv indtager et tredje 
midt imellem: spis e t er det almindelige ord, mens æde 
dels bruges i biblen og derfra i nadverordene og forøvrigt 
bruges om dyrene i modsætning til mennesker. Eller 
også kan det ske derved, at et i sproget ellers forsvundet 
ord indføres igen, mest ad litterær vej, og indtager sin 
(i reglen højere) plads ved siden af de(t) almindeligt 
brugte fremmedord. Eks.: på Holbergs tid var poet et 
meget gængs ord; det er nu sunket ned til en halvfor- 
glemt tilværelse og bruges nu kun spøgende eller satirisk 
samt i en del usmagelige eller uhyggelige sammensæt- 
ninger. Det er blevet overfløjet af det tysk-latinske 
digter, som imidlertid har fået fuldstændig indfødsret i 
sproget og af alle — i hvert fald alle dem, der ikke ad 
videnskabelig vej er kendte med dets oprindelse — føles 
som et dansk ord. Det forløbne århundredes lyriske og 
dramatiske poesi med dens nordisk-antikiserende tendens 
har bragt os et tredje ord, skjald, der rangerer højt 
over begge de andre. Det er den rette brug af dette 
ord, når Drachmann f. eks. i Halfred Vandrådeskjald 
hvert øjeblik siger skjald, skjaldskab (=digtning), 
osv., eller hvis en af os andre engang ved lejlighed i et 
digt eller en poetisk formet tale hilser Drachmann som 
skjald, ligesom Wilster i sin oversættelse af Odysseen 
hilser Oehlenschlåger: Tidlig, du herlige skjald! de 



Digitized by VjOOQlC 



Indfødt og fremmed i modersmålet. 49 

kvad at elske jeg lærte . . . Men der er ingen anledning 
for os til daglig at kalde O. og D. for skjalde; deres 
borgerlige titel — om jeg så må sige — er: digtere. 
Og ubodelig synd vilde det være at drage skjald yder- 
ligere ned for at jage poet ud af de lave områder r hvor 
dette ord endnu fører en kummerlig tilværelse. 

Rigtigheden af disse betragtninger vil vist forekomme 
de fleste indlysende. Men man tro ikke, at puristerne 
anerkender sligt; også på dette område ofrer de sprogets 
vigtigste interesser for den ene, alt-opslugende interesse: 
det dansk-nordiske ordforråd. 

Eksempler: 

Aflade, for ophøre; aflade er et højtideligt, 
bibelsk og poetisk udtryk, der ikke bør almindeliggøres 
og forfladiges ved at træde i stedet for det dagligdags 
ophøre. (Derimod er adjektivet uafladelig ikke høj- 
tideligt). Aflad, for ophør, vilde desuden let kunne 
fremkalde misforståelse eller forvekslingsmulighed; — 

aksel, for skulder, er næsten udelukkende poetisk 
i rigsmålet; ligeledes aksle; — 

amindelse, ihukommelse, minde, for erin- 
dring, souvenir. Det er allerede i forrige kapitel 
bemærket, at minde står højere end de to fremmedord; 
her skal blot gøres opmærksom på, at højere endnu står 
det bibelske ihukommelse, og finest er endelig amin- 
delse. Det går ikke at udtage de to nederste trin af 
denne skala; — 

arne, for skorsten, nu næsten kun poetisk og 
overført; — 

basketag, for hård attake, affære, skær my se 1, 
osv.; samt nappetag, for affære (lille slag), træf- 
ning, skærmysel. Her er en bevægelse af den mod- 
satte art ; det vilde være lidet tiltalende og meget uprak- 
tisk at indføre disse spøgefulde, halvt barnlige udtryk 
som termini technici i historisk fremstilling; — 
xn. 4 

bordridder, for bordkavaler, „svarer til bord- 
dame og minder ligesom dette om riddertidens høviske 
væsen, medens bordkavaler snarest fører tanken hen 
på selskabs- og teatersladder *. Denne motivering er 
ganske kostelig men ikke ganske uangribelig. Den synes 
at vise en overtro på ordets magt: når blot vi får den 
middelalderlige benævnelse genindført, så forsvinder al 
moderne „selskabs si adder" om litteratur og teater, den 
gamle høviske anstand og væsen kommer igen til sin 
ret. Det er at 3tille sandheden ganske på hovedet: det 
er naturligvis ikke ordets forandring, der medfører en 
forandring i det virkelige liv, men omvendt; nutidens 
selskabsliv lader sig ikke reformere i middelalderlig ret- 
ning ved at ombytte sine tekniske udtryk med de gamle, 
thi ridderen er et i det praktiske liv forlængst uddødt 
begreb, der kun træffes i historien og i antikiserende 
romaner og poesi — samt i rangforordningen; — 

bordsvend, gæstesvend og dugsvend, for 
opvarter, kelner, gar<jon. Her træffer vi de samme 
underlige anskuelser, som i foreg, eks.; „de fremmede 
ord er alle modbydelige, det første fremkalder straks det 
uhyggelige billede af et væsen, der halvt er menneske, 
halvt abekat, med skilning i nakken . . . Det danske ord 
giver opvarteren tilbage til menneskeslægten, lader ham 
ses som et voksent menneske og ikke som en ringeagtet 
dreng, og gør ham med hensyn til hans gerning til hånd- 
gangen svend for gæsterne og ikke til en udskænker." 
— Atter her er forholdet vendt på hovedet. Hvis nogen 
lægger noget foragteligt og nedsættende i ordene op- 
v arter og kelner, så er det sandelig ikke af foragt 
for selve disse ord, men af ringeagt for de personer, der 
dermed betegnes, og hvis disse fik de omtalte pæne 
danske navne, vilde også de snart få det samme odiøse 
skær over sig. Og tror nogen, at de personer, der efter 
Dahls mening går rundt og ligner halvt et menneske, 

halvt en abekat, samt bærer nakkeskilning, at de plud- 
selig skulde ligne hele mennesker og opgive nakkeskil- 
ningen, når de skiftede titel? — Nej, den følelse af 
sympati og den følelse af uvilje, man nu knytter til 
opvarter og kelner, vilde såmænd gå uforandrede 
over på efterfølgerne bord-, dug- & gæstesvend, så 
sandt disse navnes bærere i anledning af navneforan- 
dringen næppe vilde forandre sig synderligt til det bedre 
eller værre; — 

brageløn, for digterpræmie, er et udmærket 
ord i nordisk mytologi og i sagaerne samt i den deraf 
påvirkede stil, men opført på finansloven vilde det skaffe 
rigsdagens medlemmer og hele landet en gratis mor- 
skab; — 

Bretlands-ven, for angloman; å ja, hvorfor ikke 
også Franklands-ven, for gallofil, osv.?; - 

brog, for bukser, benklæder, permissioner. 
Bukser og benklæder tilfredsstiller ganske det nød- 
vendige ordforråd, det første mest populært, det andet 
lidt finere; permissioner falder nu om dage frygteligt 
igennem og bruges næsten kun spøgende; hvad vi skal 
med det ganske forglemte og hyper-poetiske brog, turde 
være uforståeligt; — 

bysvend, for politibetjent, er et forældet ord, 
som fremkalder ganske middelalderlige forestillinger og 
ikke passer til de gøremål, vi nu venter af politibe- 
tjenten; smlgn. Dahls eksempel: bysuerine i kiøb- 
stæderne skulle have 4 skilling for enhuer de sætter i 
gabstokken (Kr. I V.s reces) ! Ja bysvend og gabestok 
passer godt sammen, og når først vi får den sidste gen- 
indført, er der heller ingen, som vil protestere mod den 
første. — Forøvrigt har bysvend i vor tid en ganske 
anden betydning, nemlig en herre som går lidt for meget 
i byen; hvis vi nu fik den forønskede navneforandring 
indført, åbnes der mulighed, ja sandsynlighed for en 

4* 

fatal forveksling, idet man så engang imellem vilde kunne 
se den ene bysvend (= kommunens tjener) slæbe afsted 
med den anden bysvend (= en privatmand, der har 
haft lidt uheld med sig på sin ekspedition ud i byen); — 

fager, for smuk, skøn. Hvem vil undvære nuan- 
cerne mellem disse tre ord? Hvorfor skal vi bortkaste 
de daglige ord til fordel for det poetisk-skønne fager? 
Hvor vilde ikke Helga den fagre synke i det almindelige 
omdømme, når hun skulde dele sit epitheton ornans med 
de tusinder af skønheder i den moderne københavnske 
kvindeverden!; — 

fæste en brud, for forlove sig. Til støtte der- 
for anfører Dahl folkevisens : Fæsted' han jomfru Elselil 
. . . Det er naturligvis et stærkt argument for, at når vi 
nutildags vover os på slig en ekspedition, så vil også vi 
„ride os under ø og fæste os en mø eller jomfrulil". Da 
kærestefolk eller et par forlovede lyder så banalt, 
må vi naturligvis genindføre fæstefolk (uanset at dette 
højtidelige og poetiske udtryk derved forfladiges), og 
fæstemand og fæstemø og fæstensøl og endnu en 
række sammensætninger med fæste-; — 

gilde, for 1) betaling; 2) forening, selskab 
til indbyrdes betryggelse, forsikringsselskab, 
assuranceselskab; 3) lag. I betydningen betaling 
eller afgift, bruges det, som Dahl anfører, endnu i sam- 
mensætningen landgilde; og det er jo almindeligt om 
et (festligt) lag, sammenkomst. Men der er ingen 
grund til at overføre gilde fra dets middelalderlige, 
historisk fæstnede betydning på vore moderne og for 
middelalderen i virkeligheden ukendte institutioner for 
forsikrings- og assurancevæsen. Fra sønderjydsk 
folkemål anføres: brandgilde, for brandassurance- 
selskab; kogilde, for kvægassuranceselskab; 
dødegilde, for begravelsesforening. Det kan ofte 
være heldbringende for rigsmålet at låne fra folkemålene, 

men her turde det dog være forkasteligt; døde- har 
noget vist højtideligt over sig, som i dødedag, døde- 
dans, dødehus, og i det foreliggende dødegilde for- 
stærkes dette indtryk i retning af det mystisk-eventyrlige, 
som om der var tale om dødes festlige sammenkomst, 
eller sådant noget. Det passer ikke rigtig til at betegne 
en så moderne og for enhver mystik blottet institution 
af rent økonomisk art; — 

hal, for salon. Man skulde vanskelig kunne hitte 
to synonymer, der bedre illustrerer kulturforskellen mel- 
lem før og nu. Hvis denne metamorfose gennemførtes, 
vilde der gå et poesi-dræbende pust gennem Oehlen- 
schlågers tragedier og romancer, gennem „Hjortens flugt*, 
gennem de islandske sagaer, og overalt, hvor hal nu 
med intuitiv klarhed maler for os det sted og den tid, 
hvor handlingen foregår; — 

herreborg, for palads, betegner den samme nivel- 
lerende, poesiødelæggende tendens. Desuden er der en 
reel betydningsforskel tilstede; — 

hird, for samlingen af hoffolk, pager, kam- 
merherrer, kammerjunkere, osv. ; „bør genoptages 
til styrkelse af den nordiske ånd i kongens omgivelser. u 
Efter min opfattelse er hirden, ikke en samling af be- 
titlede og dekorerede kammerherrer, men en samling af 
våbenføre mænd i panser og plade, som på kongens bud 
går i leding ombord på de guldprydede drageskibe. Men 
skal der antikiseres, skal det ske med grundighed, altså 
får vi med Dahl: hirdfylking, for garde; hirdmand, 
for hofkavaler; hirdpræst, for slotspræst; hird- 
svend, for page, kammerjunker (!); — 

højeloft, for 2. etage; „alm. i folkevisen*, men 
ganske ubrugeligt i vore moderne skyskrabere med masser 
af etager; — 

ildhu, for begejstring; tidligere omtalt. Ildhu 
er et udpræget højtideligt ord; begejstring er over- 

måde dagligdags og får undertiden en lidt komisk bi- 
klang; måske går tendensen i retning af at sænke det 
yderligere, hvad der vilde bane vejen for et andet frem- 
medord, som ikke er hyppigt, men langt smukkere, nemlig 
entusiasme; — 

kure (en), for vægter, skildvagt, passer udmær- 
ket på en gammel ridderborg, men temmelig dårligt i 
et moderne fæstningsanlæg; — 

kure (et), for vagttårn, spejdertårn, obser- 
vationstårn, observatorium; samt stjærnekure, 
for astronomisk observatorium, og stjærne- 
kure (en), for astronom, observator; item: vejr- 
kure, for meteorologisk institut; — 

kvinde, for fruentimmer, dame; der er en ty- 
delig klimaks her: kvinde er det højtidelige ord, mens 
det grimme fruentimmer heldigvis er sunket betydeligt; 
dame er det almindelige udtryk, som ikke kan undværes, 
hvormeget det så end, ifølge Dahl, „peger i retning af 
Paris og parisermoder"; — 

kælderkirke, for kryptkirke. Ganske vist er en 
krypt en slags kælder, men det er desuden en ganske 
bestemt slags; — 

køgemester, for kok; hvorfor foretrække det læn- 
gere for det kortere, det forældede for det moderne, det 
bibelske for det dagligdags? og hvorfor foretrække en 
sammensætning for et usammensat ord, navnlig da sidste 
del af sammensætningen er lige så meget (eller lige så 
lidt) fremmed som det usammensatte?; — 

love, for prise, berømme. Man berømmer 
(— gør berømt) en videnskabsmand eller en general; 
love betegner en ganske anden, stærkere personlig følelse, 
en kasten sig i støvet for af taknemlighed eller ydmyg- 
hed, og bruges fortrinsvis i udtryk som: love Gud; 
prise svinger mellem disse to andre; — 

lur, for trompet. En grov forsyndelse mod den 

ærværdige oldtidslevning. Lige så latterligt det vilde være 
at indsætte trompet i strofen af Hakon Jarls død: 
Højt lurerne gjalde fra nærmeste fjælde . . ., lige så 
latterligt og urigtigt vilde det være i det moderne krigs- 
sprog at indføre ordet lur, der i overensstemmelse med 
genstanden selv hører med til „lundens ærværdige min- 
der* ; — 

løndom, for hemmelighed. Der er en så my- 
stisk, poetisk og religiøs farve over det ord løndom, 
der ganske vilde forsvinde ved at drages nedad og f. eks. 
bruges om de (fortrolige) hemmeligheder af ofte 
ondskabsfuld natur, som man i en kaffesladder udspreder 
om sin næste; — 

natsang, for vigilie. Hvilken fad og flad og mat 
og farveløs gengivelse! Med ægte puritansk foragt for 
de overleverede latinsk-katolske kirkelige udtryk og med 
himmelråbende mangel på pietet overfor det højtidelige 
fjernes vigilie, et ord, hvis klang er blid og myg, hvis 
betydning rummer en sfære af højtidsfuld mystik og reli- 
giøs inderlighed, — fjernes til fordel for et ord, nat sang, 
hvis lydmasse er af en uskøn og besværlig sammensæt 
ning, hvis betydning er vag og intetsigende, og hvis første 
indtryk er det at være dannet i analogi med nattesjov 
og i betydningen at nærme sig til serenade. Denne 
„ fordanskning u er i stil med kælderkirke — krypt. 
Man prøve virkningen: I den stille nat lød den hellige 
vigilies dæmpede toner fra krypten ud over søen, 
eller: .... den hellige natsangs dæmpede toner fra 
kælderkirken . . . Hellig natsang!; — 

næse, for reprimande; vilde gøre en lige så lat- 
terlig figur i en officiel skrivelse, som en kontorchef, der 
mødte i ministeriet i slobrok; — 

rentemester, for finansminister. Det ser un- 
derligt ud at ville fortrænge et fremmedord med et andet 
fremmedord, særlig når dettes betydning er endnu mere 

fremmed end det udjagedes. De 99 af JOO voksne men- 
nesker ved nemlig, hvad en finansminister er; derimod 
ved kun de, der har læst deres Barfod og Ingemann og 
Bloch, hvad en rentemester er eller var, thi det er 
ikke mere noget; — 

samsang, for kor; synes for fint i: et kor af vilde 
hyl, og for plat i: et kærlighedens kor kan lovsynge 
faderen i Jesus Kristus (Dahls eks.); — 

skrud, for dragt, draperi, gevandt, galla, 
ornat, kostume. Skrud betyder kun højtidsdragt 
og aldeles ikke dragt i alm. En sammensætning som 
vadmelsskrud er umulig. 

Disse eksempler kunde forøges i skokketal. Men de 
er formentlig talrige og tydelige nok til at bevise den 
påstand, at Dahl aldeles ikke tager hensyn til den finere 
eller grovere værdi, fremkommen ved de historiske be- 
tydningsforskydninger op- eller nedefter. Der eksisterer 
ingen skønheds- eller betydningsværdi for ham: daglig- 
dags, ja platte udtryk hæves glatvæk til den videste og 
mest gennemgribende brug, og omvendt: ord, som sprog- 
brugen har fredet om og stillet højt op over de andre, 
og som er omgivne med en særegen skønhed eller ær- 
værdighed, dem river han ubarmhjertigt ned. 

Omvendt er anført et par eksempler på, at Dahl 
lægger en altfor stærk vægt på et ords betydning og 
synes at tro, at dets fjernelse vilde medføre en fjernelse 
af det utiltalende, som i det praktiske liv knytter sig til 
ordet; således vilde bordkavaleren ved sin bortgang 
formentlig medtage „selskabs- og teatersladderen*, mens 
bord ridderen vilde medbringe og delagtiggøre sel- 
skabslivet i „riddertidens høviske væsen*; kelneren 
med abeansigtet og nakkeskilningen, mens dugsvenden 
vilde se sympatetisk ud. Et typisk eksempel på den 
samme forvirrede opfattelse skal anføres her til sidst: 
„nadverbarn, for konfirmand . . . sv. nattvards- 

barn, der både er smukt og tankeret, fordi vejen ti! 
nadveren åbnes ved jaordet til dåbspagten. Ved ordet 
konfirmand klæber så meget verdsligt, at man vistnok 
i levende menigheder længes efter et bedre navn . . .* 
Mon det verdslige skulde klæbe sig til konfirmanden 
af den grund, at dette er et fremmedord? Nej! Hvis 
en religiøs forargelse knytter sig til denne institution, er 
det ikke ordet konfirmation, men konfirmations hand- 
ling en, som bør ændres eller forsvinde. Dahls stand- 
punkt skyldes en skæbnesvanger sproglig-praktisk øjen- 
forblændelse. 



IX. 

Et af puristernes allerkraftigste argumenter er den 
påstand, at brugen af fremmedord er ufolkelig og ude- 
mokratisk, medens derimod brugen af indfødte, danske, 
nordiske ord er stemmende med det ulærde folks viden 
og fatteevne, som følge deraf folkelig og demokratisk. 

For den ukritiske læser og tilhører står denne påstand 
i reglen uimodsagt ; den lyder så simpelt, så selvindlysende t 
at den jo må indeholde den rene, skære sandhed. Frem- 
medordene, ja, det er noget, som kun forstås af dem, 
der studerer det fremmede tungemål, og det er jo kun 
de færreste; for den store almenheds skyld bør det danske 
sprog kun indeholde danske eller nordiske ord. Og man 
forarges over de „lærdes" vælske pludren og sproglige 
misk-mask. 

Danske eller nordiske ord! således lyder parolen. 
Her kunde en kritisk mand ubelejligt indskyde: Er nor- 
disk og dansk det samme? Men sligt afficerer ikke pu- 
risterne. Som skandinavistisk magtbud slås det dogme 
fast, at Nordens tungemål jo dog egentlig er (o: for 
et årtusinde siden var) et og kun et sprog. Som følge 
deraf er alle indfødte ordlegemer fra Hekla til Helsing- 

fors, fra Vardø til Flensborg ikke blot lige nordiske, men 
også lige danske. Så er den vanskelighed klaret. 

Påstanden synes altså uanfægtet. Og den kan endda 
belægges med eksempler. Er det mon ikke ufolkeligt at 
sige eller skrive ridikul, for latterlig; pueril, for 
barnagtig; rapport, for mælding, osv.? 

Den ukritiske og uvidende vil føle sig overbevist og 
vil fremtidig kun tage gode danske ord i munden, uvi- 
dende om, at snese og atter snese af de gode danske 
ord, han bruger, i virkeligheden er „fremmedord*. 

Den puristiske påstand rummer et lille gran af sand- 
heden; forøvrigt er den intet mindre end bundfalsk. 

Det skal indrømmes, at fremmedordene kan mis- 
bruges i tale og skrift. Det er dog forholdsvis sjældent, 
at dette finder sted, men forøvrigt vedkommer det os 
ikke her, hvor der kun er tale om en moderat brug 
deraf. Det skal også indrømmes, at en moderat brug af 
fremmedord kan være forkastelig, nemlig når man, enten 
det nu er af forfængelighed eller af klodsethed, henven- 
der sig til folk som ikke er dem mægtige. Dette er 
ufolkeligt. Det er unægtelig en fordel at kende flere 
(fremmed)ord, end der lever på almenhedens tunge, men 
det forekommer mig at være et bevis på sproglig dan- 
nelse og human dannelse at kunne tale med alle lands- 
mænd uden at lade sig mærke med sin overlegne viden. 
Men det er jo ikke blot „lærde", der kunde tænkes at 
bære sig således ad ; den samme bebrejdelse kunde rettes 
mod bønder, der vilde ramse en hel del ord op af deres 
dialekt for en københavner (for hvem disse vilde være 
fremmedord) og så le ham ud eller i deres stille sind 
håne ham for hans uvidenhed. Og hvad de lærde bruger 
indbyrdes af deres fremmedord, og hvad de ulærde bruger 
indbyrdes af deres, det er en sag for sig og kan hverken 
kaldes folkeligt eller ufolkeligt. 

Spørgsmålet om purismens folkelige karakter er et 

rent praktisk og skal behandles som sådant. Den Dahl'ske 
definition af fremmedord = ord af ikke-nordisk oprin- 
delse betegner, som ovenfor er vist, en vilkårlig 
sammenblanding af den sprog-historiske, teoretiske på 
den ene side, og den folkelige, praktiske på den anden. 
Det er den sidste, vi her har at gøre med, den der siger, 
at for den ulærde er alle de ord fremmedord, som han 
ikke kender og ikke forstår. Som allerede påvist, falder 
den puristiske teori derved fra hinanden i stumper og 
stykker, thi: 1° den danske menigmand kender og for- 
står og bruger i skrift og i tale mængder af faktiske 
fremmedord (o: ikke nordiske), mens på den anden side: 
2° der eksisterer en mængde danske eller nordiske ord, 
som den danske menigmand ikke kender og ikke forstår 
og ikke bruger, og til dem hører mindst 90 af 100 af 
de ord som Dahl i sin hjælpeordbog foreslår til optagelse 
— af hensyn til den danske almue. 

Hvordan går dette nu egentlig til, at almuen kender 
og bruger faktiske fremmedord som marked, støvle, 
præst, officer, brev, blive, skrive, mens på den 
anden side danske ord som ordføjningslære, tænke- 
lære, sjælelære, selvlyd, medlyd, fremsættende 
og forestillende måde, osv. er store dele af folket 
ukendte og uforståelige? 

Svaret ligger lige for hånden. Alle mennesker kender 
ordet m ar ked, fordi alle kender begrebet marked; ligeså 
ordet støvle, fordi genstanden støvle er almenkendt, og 
ordene præst og officer, fordi de dermed betegnede 
personer ligeledes er velkendte. Derimod : at nogen ikke 
kender ordet ordføjningslære, selvlyd eller medlyd, 
fremsættende og forestillende måde, har sin grund 
i, at han ikke har lært grammatik, eller, hvis han har 
lært den, igen glemt den, og er tænke- og sjælelære 
ham ubekendte, har det ligeledes sin grund i, at disse 
filosofiske discipliner ikke er blevne docerede for ham. 

At man ikke kender ordet, er ikke årsagen til, men 
en følge af, at man ikke kender det eller den ved ordet 
betegnede. At der findes danske ord, som er danske 
ubekendte, skyldes, at vedkommende ikke er orienteret 
i den sfære, hvori de bruges, den sammenhæng, hvori 
de får deres betydning; ligeledes: at der i dansk bruges 
mange fremmedord, som er en mængde danske ubekendte, 
behøver ikke at skyldes selve den omstændighed, at de 
er fremmedord, men lige så vel og meget oftere den 
allerede omtalte grund. 

Denne betragtning retfærdiggøres af de faktisk fore- 
liggende forhold. Den danske almue eller i hvert fald 
store dele deraf ejer nu på visse områder af det prak- 
tiske liv en mængde fremmedord, som det har tilegnet 
sig hurtigt og let i løbet af den sidste menneskealder, 
lige så let og hurtigt, som selve de derved betegnede 
ting og begreber, ord som aktie, aktionær, autori- 
sere, agrar, centrifuge, cirkulære, kommune, 
demokrati, socialisme, diskussion, dræne, elek- 
tricitet, epidemi, ekspropriation, fotografi, 
-ere, sport, cykle, atlet, konsulent, komité, kom- 
mission, missionær, liberal, reaktionær, radi- 
kal, kompensation, koncession, konduktør, lo- 
komotiv, lokomobil, regulere, regulativ, statut, 
revision, margarine, veteran, ventil, og mange 
mange andre. Det er klart nok, at sådanne ord ganske 
simpelt er gåede ind i de „ulærdes* bevidsthed sammen 
med forestillingen og kundskaben om det, man forstår 
ved de ord. Der er derfor heller ingen grund til at tro, 
at det har voldt folket særligt besvær at lære dem, disse 
„ufolkelige" ord. Lad også en og anden til at begynde 
med have fået et af disse ord forkert i halsen, det for- 
vinder han hurtigt: når i vore dage hveranden bondekarl 
ejer en cykle; når hver krog af landet har sit mejeri 
med dertilhørende kunstige maskiner, centrifuger, 

etc; når hvert individ gennemsnitlig mindst en snes 
gange i sit liv bliver fotograferet; når bonden ud- 
fører sit smør, og spiser margarine i stedet; når tal- 
løse jærnbaner kræver ekspropriationer, taksations- 
kommissioner, konduktører og stationer; når 
landet oversvømmes af indre-missionærer, kolpor- 
tører og agitatorer; når hvert tredje år indtil henimod 
80 af 100 vælgere møder og stemmer for oppositionen 
og mod provisoriet eller for ministeriet og mod 
parlamentarismen — så er alt sådant i højeste grad 
egnet til hurtigt og sikkert at omplante i folkets mund 
de for forståelsen af de omtalte fænomener nødven- 
dige ord. 

Sproget har overhovedet kun sin eksistensberettigelse 
i tilknytning til det virkelige, levende liv af materiel og 
åndelig art. Det er dette liv, i form af viden, dannelse, 
osv., som baner vej for nye og i og for sig uforståelige 
ord i stedse videre og videre krese. For en, der ikke 
kan sprog og ikke kender genstanden og heller ikke ordet 
centrifuge, er dette ord en tom og intetsigende lyd, 
men sæt ham ind i mekanismen og lær ham at interessere 
sig derfor, og ordet, denne underordnede ting, vil bide 
sig fast i hans hukommelse. Undervis en i filosofi, og 
når han forstår det, vil dette ord være blandt hans åndelige 
ejendom, mens det før var en tom lyd. Her foreslår nu 
Dahl man skal ikke bruge det fremmede ord filosofi, 
men det danske ord selvtænkning. Dette forslag er 
ypperligt betegnende. Hvilket indtryk vil dette danske 
ord fremkalde hos den uvidende? Han ved, hvad tænk- 
ning er, han ved også hvad selv betyder; sammen- 
sætningen vil da nærmest i betydning være at omskrive 
med: indre overvejelser, selvstændig eftertanke, e. 1. Men 
vil den fremkalde bevidstheden om summen af de ved 
selvtænkning opsamlede filosofiske sandheder, beviser og 
hypoteser, som den vidende sidder inde med? Intet 

mindre, thi denne bevidsthed kan ikke fremkaldes hos 
ham, fordi den ikke eksisterer for ham. Derimod kan 
der som sagt fremkaldes en bevidsthed om noget der 
aldeles ikke er analogt med det, der tilsigtedes. 

Og således forholder det sig med en mængde af de 
puristiske populariseringer. I bedste tilfælde — om man 
kan kalde det således — vil de slet intet indtryk gøre, 
ingen forståelse give; nævn f. eks. ordet trinbøjning 
for en i grammatiken ukyndig, og det vil gøre lige så 
lidt indtryk som komparation; nævn talret, og det 
forstås lige så lidt som stringent. I værste tilfælde 
derimod vil det danske give kun en halvt rigtig forståelse 
eller en ganske skæv og urigtig, f. eks. det nævnte selv- 
tænkning, for filosofi; videre: rede, for system 
(hvilket man skulde kunne huske og forstå bedre i til- 
slutning til talemåderne: hitte rede i, få rede på,osv.); 
tidsstridig, for anakronistisk, vil dog vel nærmest 
blive opfattet som det modsatte af tidssvarende, altså 
stridende mod sin samtid, hvad jo ikke er menin- 
gen; af forklaringen af gondol ved slet og ret te Ubåd 
vil enhver landsbysnedker kunne forestille sig dens ud- 
seende og let fremstille den i træ og sejldug, men han 
kan så også risikere, at den fremstillede teltbåd, der 
som sådan i og for sig er ulastelig, mere kommer til at 
ligne en kajak end en gondol, thi han mangler den ganske 
nødvendige forklaring, at en gondol er en særegen art 
af teltbåde. Gondol kan nemlig ganske simpelt ikke 
oversættes på dansk ved et eneste ord, der klart og 
skarpt angiver de ejendommeligheder, man nu engang 
har knyttet til det fremmede ord. 

Der kunde nævnes en mængde eksempler på den 
slags populariseringer af uforståelige fremmedord — for- 
danskninger som på forhånd enten slet intet betyder for 
den ulærde eller giver ham en rent gal betydning, og 
som først ved en omstændelig forklaring giver den rette 

mening, en forklaring, der ofte må ty til henvisninger 
til gamle love, folkeviser, dialekter, både indenlandske 
og fra det øvrige Norden og fra dettes skriftsprog, ja 
fra de gamle sagaer. Nogle få eksempler vil være nok 
til at konstatere den puristiske folkelighed. 

Hvilken ulærd vil således få en korrekt forestilling 
om det, som ellers kaldes dekaden ce, gennem af vælde? 
eller om hypotek, deposition, gennem antvar, 
antvord? Eller hvem vil ikke — han være lærd 
eller ulærd — få en skrupgal forestilling om ordet bog- 
tyv, hvilket efter Dahl erstatter plagiator? Eller hvad 
må man sige om folkeband eller det yderst vage 
forbud, for interdikt (som er et ganske specielt slags 
forbud); folkeskik, for kultur; bogbærer, for kol- 
portør;*) gørlig, for aktuel, vil blive misforstået af 
alle; gørsom, for klenodie; herrehylder, som 
hylder aristokratiet og tramper i dets spor; hænge- 
skavl, for lavine; kendespag, for vel orienteret, 
lokaliseret; kendingsmand, for repræsentant, 
type, koryfæ; samting, for kongres, fælles parla- 
ment; selvfold, for potens; skrivervælde, for 
bureaukrati; sættestævne, for fredskongres; æt- 
lede, for adoptere. 

Værre bliver det dog, når det er godkendte ord, 
som har levet i lange tider også blandt almuen, der skal 
afskaffes til fordel for dialektord eller andre nordiske ord. 
Nu må man f. eks. ikke længer sige angribe, men 
bære på, direkte overført fra oldn. berjast å einum; 
er der nogen grund til et, ikke mindst for almuen, be- 



*) „Det er folkeskriftsselskabets fortjeneste at have dannet 
dette ord og ved det borttaget det påtrængende og nødende, 
som ligger i begrebet kolportør." Atter det virkelige forhold 
stillet på hovedet. Vilde de nye bogbærere - i anledning af 
navneforandringen — blive mindre påtrængende og nødende, end 
de gamle kolportører var det? 

sværligt bytte af den art? Hvem kender ikke ordet da- 
tum eller dato? og hvem forarges over dette ord, andre 
end de intransigente purister? Dahl foreslår dag tal 
med følgende motivering: Brugen af datum el. dato 
er lige så tåbelig som den brug, Peer Degn i Erasmus 
Montanus gør af „imprimatur* (må trykkes) som navne- 
ord: „hvem er imprimatur i år?" For dem, som ikke 
kunne latin, skulle vi gøre mærksom [!] på, at datum 
betyder „givet" og i tidligere tider blev brugt ved under- 
skrifter på love el. kgl. skrivelser, hvor nu „givet" bruges 
(f. eks. datum Frederiksborg 12. juni 1650) og altså intet 
har at gøre med månedsdagens tal; osv. — Og i en note: 
Måske skal der en ny Holberg til at gøre datum på en 
vis måde lige så udødeligt som „imprimatur". 

Det er ganske rigtigt, at man oprindelig skrev „da- 
tum den og den dag" i breve i betydningen „afsendt 
den og den dag", og det er let forklarligt, at brevets 
„datum" („afsendt") kom til at betyde dets afsendelses- 
dag. Efterhånden blev det da også brugt om andre 
ting end breve: man taler om datum for begivenheder 
og bestemmer noget til den og den datum. En sådan 
udvikling ser ved første øjekast lige så morsom ud, som 
P. Degns imprimatur, men for den, der sysler med læren 
om ordenes betydningsudvikling, er sligt ingenlunde noget 
enestående, og det er ikke blot i dansk, at datum har 
fået den omtalte betydning. Når Dahl her i anledning 
af en betydningsændring, der er frugten af en flere år- 
hundreder igennem fortsat udvikling, udslynger ordet 
„tåbelig", så bliver konsekvensen den, at alle lignende 
betydningsudviklinger er „tåbelige", og det samme adjektiv 
påhæftes semasiologien o: læren om disse historiske ud- 
viklinger. Ordet „brev" gør Dahl mærkelig nok ikke 
noget attentat på, og dog er det — til underretning for 
dem, der ikke kan latin — et latinsk ord, der betyder 

„kort" eller, på bedre danske: „stakket", og dets udvik- 
ling er ganske lig den i datura. 

Her er nogle flere af Dahls for menigmands jævne 
opfattelse heldbringende fordanskninger af allerede i lang 
tid brugte „fremmedord* : 

Afstyre, for hindre; ample, for bearbejde 
(jorden); dru, for bedrøvet, melankolsk; efter- 
glemme, for pebermø;*) enskilt, for privat; far- 
bud, for marchordre; farmand, for passager og 
turist (disse to det samme ?) ; forord, for anbefaling, 
findes allerede i sproget i en anden betydning; gælde, 
for betale, (erlægge); huskud, for indfald, idé; 
hy, for hud udseende, ansigtsfarve, teint, bedre var da 
lød; ildvagt, for farlig position (i krigen), vilde uvæ- 
gerligt blive misforstået; indtegning, for prioritet; 
klandre, for dadle, bebrejde; kødkage [!], for — 
frikadelle („siden Erik Bøgh vrængede ad ordet og 
gjorde det til Frigga-delle, og siden den københavnske 
meningsløse og ækle talemåde „slag i frikadellen* har 
bredt sig, er frikadelle selv blevet modbydeligt [!].* 
— Er ikke også „pære* blevet modbydeligt, efter at 
den „meningsløse og ækle" talemåde „blød på pæren" 
har bredt sig? — ; landkøber, for bissekræmmer 



*) Efter norske og svenske folkemål. „Medens pebermø 
(ligesom pebersvend) gør den ugifte stand latterlig [?], taler 
efter glemme tungsindig om den ugifte kvinde som glemt 
midt i verden og går løs på de dårlige ungkarle, der ere skyld 
i, at der findes så mange efter gi em mer på jorden. Optagel- 
sen af ef terglemme vil være i kristendommens ånd." Denne 
motivering synes mere dikteret af idealt-moralske hensyn end 
af praktisk-sproglige. Der nævnes som eks.: H. Kr. [!] Andersen 
er en mester i at tegne en stakkels gammel efterglemmes 
enlige liv. — Monstro H. C. Andersen (det er nemlig ham, der 
menes) vilde have antaget det ord, med den motivering, og følt 
sig smigret over denne sætning — han som jo selv hørte til de 
„dårlige ungkarle"? 

xii. 5 

(det kunde synes mere rimeligt at kalde en sådan for en 
landsælger, men begge dele er forresten lige lette til 
at misforstås); lystegne, for fotografere; løbegang, 
for perron; navnbod, for titel; odling, for kultur; 
kornskrå, for kapitelstakst; mælke- eller smør- 
deje [!], for mejerske; visse, = indestå for, for ka- 
vere, garantere, forsikre; osv., osv. Dette får 
være nok. 

Hovedindvendingen mod Dahls folkelige purisme er 
da den, at han tror, at almuens ubekendtskab med en 
mængde fremmedord skyldes den omstændighed alene, 
at det er sådanne, og overser de sociale forskelles og 
den forskellige videns og dannelses uhyre og afgørende 
betydning. Det er unyttigt at meddele almuen en mængde 
udtryk for begreber, som den ikke sidder inde med og 
måske ikke i en lang fremtid vil stifte bekendtskab med. 
Desuden rummer de foreslåede nye nordiske eller hjemme- 
lavede ord ofte en fare deri, at de har familie i sproget 
til alle sider, som forvirrer opfattelsen af det fremmede 
begreb. 

Hammerich har endnu tydeligere end Dahl udtalt 
den puristiske anskuelse; han siger nemlig*), „at frem- 
medordene står på lavs- og kastevæsnets side*. Dette 
er sandt nok — rigtig forstået. Der -er jo nemlig for- 
skellige „lav og kaster her i landet, sociale lag af højst 
forskellig art. De forskellige former af sprogbrug svarer 
ret nøje dertil. Der er altså visse klasser i folket, hvor 
unægtelig fremmedordene florerer mest, og der er for så 
vidt intet i vejen for at sige, at fremmedordene „står på 
disse klassers side*. 

Men det er en skæbnesvanger fejltagelse af Hamme- 
rich, som Dahl og alle senere har arvet, når han med 
sine ovenfor citerede ord mener, at fremmedordene er 
en væsentlig adskillelse mellem de sociale klasser, er en 

*) Sml. skr. II, S. 24 

hovedhindring for at hæve sig fra en lavere til en 
højere. 

Det er i det foregående påpeget, hvor let og hurtigt 
folket tilegner sig de fremmedagtige betegnelser, når det 
har brug for dem, nemlig når de knytter sig til det prak- 
tiske liv. På det åndelige område foregår sligt noget 
langsommere, fordi viden, dannelse, kultur spredes ander- 
ledes trægt og langsomt, hvor der er tale om folket i 
sin helhed. En tæt bebyggelse og en vis grad af mate- 
terielt velvære er vigtige betingelser. Men selv om man 
aldrig når — selv ikke tilnærmelsesvis — den åndelige 
kommunisme og derfor vel heller aldrig den sproglige 
kommunisme, så tvivler jeg ingenlunde om, at der i vor 
tids samfund vil blive udrettet endnu overordentlig meget 
i retning af en almen hævning af det åndelige niveau. 
Og efterhånden som dette sker, stiger trangen til og evnen 
til i passende og smagfuld form at brugede fremmedord, 
som det danske sprog har optaget og gavmildt udleverer 
til sine dyrkere, så snart de forstår at bruge dem. 

Den DahFske skole vil demokratisere sproget. 
Vi andre vil. om jeg så må sige, aristokratisere 
folket, hæve det åndeligt og derved tillige få dygtiggjort 
talen til et bedre og bedre åndens udtryk. Jo mere det 
danske folk kultiveres, des mere kræsent bliver det med 
sit sprog, des flere forhold, des finere nuancer vil det 
give udtryk i sin tale, og dertil vil det bl. a. bruge, hvad 
der bydes det af godt af fremmedord i sproget. 



X. 

Sproget er et kulturelement. Da nu kulturen i vore 
dage på så mange områder er mer eller mindre inter- 
national, må man på forhånd kunne tænke sig, at der 
sprogene imellem findes visse fælles elementer, og det 

5* 

gør der også. Vi danske besidder vor del deraf, og det 
er den del af det danske tungemål, puristerne vil fjerne. 

Hvis nu den sætning, at sproget er et led af kul- 
turen, betyder mere end en ren frase, og det gør den, 
så kunde det synes en smule betænkeligt at ville udrydde 
det sprogelement der på det inderligste er knyttet til de 
kulturstrømninger der har påvirket os udenfra. Ganske 
vist vilde disse ikke dermed forsvinde, det er langtfra; 
men de vilde ligesom blive noget isolerede, og de mange 
tråde, der stadig forbinder dem med deres udspring, 
vilde blive slappede. 

Uden på nogen måde at ville underkende værdien 
af det særligt nationale i den danske eller den nordiske 
kultur står det jo dog fast, at fra Syden er vor kultur 
kommen, og ordene er som skinner, ad hvilke den er 
gledet ind i vort land; i erkendelsen af, at den står med 
begge fødder fast plantet i den dannelse og kultur, som 
udviklede sig hos hellenerne, som overplantedes til ro- 
merne, gik i arv til vestromerne, og i ikke ringe grad 
hos dem blandedes med arabisk kultur — i erkendelsen 
heraf kan vi ikke beklage, at vi har fået et rigt udstyr 
af sprogskatte tillige. Gid man kunde komme bort fra 
på forhånd at betragte fremmedordene som fjendtlige 
snyltegæster; de er et materiale, der ved forstandig pleje 
kan udvikle, berige, styrke og smykke vort modersmal. 

I og for sig var det en ideal skøn tanke, den at 
sproget kun skulde bestå af indfødte, i strengeste forstand 
nationale elementer. Men hvor ideal og praksis mødes 
som modsætninger, der viger det første. For at få del 
i verdenskulturens goder har vi måttet udrede en slags 
afgift, der dog ingenlunde står i forhold til det vundne. 
Når man ikke netop vil lukke sine øjne, må man indrømme, 
at vi har fået det afståede igen med rente og rentes rente. 
Ret beset er det kun at sammenligne med transportom- 
kostninger, aldeles ikke med en fuld betaling for det 

modtagne. Der er et andet område af det danske sprog, 
et rent geografisk, hvor udgiften har været langt større, 
så stor, at den er eller kan blive faretruende for dets 
fremtid. Jeg tænker på Sønderjylland, der har tjent som 
transitland for en væsentlig del af den kultur, vi har 
modtaget fra Tyskland ; det er en klækkelig betaling, der 
er leveret derfor. For hver gang et sønderjydsk sogn 
er gået over fra dansk til tysk sprog, har der deri ligget 
skjult en langt større fare for modersmålets fremtid, end 
der for tiden er i samtlige dets fremmede låneord. Og 
hvor forfærdelig dyrt har vi ikke betalt det gode, at 
dansk og svensk står i livlig vekselvirkning over Skåne, 
og hvem siger, at denne vekselvirkning ikke lige så godt 
kunde have fundet sted, hvis Skåne stadig havde været 
dansk? Og hvor dyrt må ikke det danske sprog i de 
sidste dage i Norge betale — ja betale hvad? Hvad 
bydes der os af kultur fra Norge til gengæld for, at vort 
sprog og deres eget sprog trænges ud ? Hvad der hidtil 
har været budt os af kultur fra Norge — og det er ikke 
lidet! — , det har været født på det dansk-norske måls 
tunge. Og alligevel er der mange purister og ny-skan- 
dinaver herhjemme, der tiljubler de ægte norske deres 
bifald og forsikrer, at vi kun med sympati ser på mål- 
strævsbevægelsen. Det er dyrt dette, at blive straffet 
med den ene hånd og samtidig kysse den anden. 

Når man har gjort sig disse farer klare, der allerede 
har berøvet det danske sprogområde store landstræk- 
ninger og hundredtusinder af mennesker, og som stadig 
lurer på mer og mer bytte, så bliver man tilsidst noget 
døv for den overdrevne råben vagt i gevær overfor frem- 
medordene. 

Selvfølgelig kan det øjeblik komme for et sprog, da 
fremmedordene ved deres mængde udsletter sprogets 
oprindelige præg, og godet forvandles til et nationalt onde. 
Så vidt er det danske sprog i vor tid langtfra ; det nyt- 

ter ikke her kun at se på vort eget; det er nødvendigt 
at sammenligne det med andre kultursprog. Ser vi da 
på tysk og fransk og svensk, er der ikke nogen særlig 
grund for os til at indrømme, at vi i så henseende er 
uheldigere stillet end disse;- se på engelsk, og enhver 
må indrømme, at for dette sprog vilde en anti-romansk 
purisme være en latterlighed; se på rumænerne: over 
halvdelen af deres ordforråd vilde forstumme på deres 
læber, hvis de ikke-romanske elementer skulde udskilles. 
I sammenligning dermed kan vi være glade: hvad vi 
har tabt af vort oprindelige, er lidet ved siden deraf. 

Dobbelt glade må vi være, når det overhovedet er 
lykkedes os at bevare et eget sprog, den lille nation vi 
er. Andre nationer har måttet betale den fremmede 
kultur med fuldstændigt tab af eget sprog og egen na- 
tionalitet — nationer, der dog var meget større end vor. 
Tænk således blot på den engang så store og mægtige 
keltiske folkegren af den indo-europæiske stamme: gal- 
lerne, hvis mål næsten sporløst forsvandt, irerne, i hvis 
hjemland nu kun l ji taler irsk, som i det hele er i en 
rivende tilbagegang. Når sproget således går tabt, da 
har dette en dybere årsag: at kulturen, den nationale 
kultur går tilgrunde. Hvis dansk kultur går tilgrunde, 
da følger sproget ganske stille med af sig selv, og da 
vil det være et sisyfus-arbejde at holde fremmedordene 
ude; omvendt: er dansk kultur livskraftig, da vil sproget 
af sig selv regulere tilgangen af det fremmede. Principet 
bør være den åbne dørs politik, ikke den ængstelige 
kryben i hi af frygt for det fremmede. 

Den sandhed skal nemlig slås fast, at sproget regu- 
lerer sig selv. Det er som en uhyre maskine, der ind- 
tager, indsuger, omarbejder atter og atter; intet undgår 
dens omskiftende indflydelse: lyd, ord, betydning, syn- 
taks, funktion. Der er også slakker og ufordøjede rester, 
der bliver tilbage, og dertil hører de ikke få fremmedord, 

som har levet til en tid i det danske sprog, men så 
ganske stille er gledne ud for ikke at komme mere igen. 
Franskmændene vilde kalde den „le génie de la langue*. 

Denne sprogets génie arbejder helst i stilhed og 
afbrydes nødigt i sin egen udvikling; den lader sig ikke 
lægge i spændetrøje af ministerielle reskripter eller Dahl'ske 
dekreter. Overhovedet er den indflydelse, de enkelte 
mennesker, de store forfattere og de flittige skribenter, 
har på sproget, vistnok forbavsende lille. De fleste 
mennesker betragter avissproget som noget, der har stor 
indflydelse på det daglige talesprog, og des større, jo 
mere jævnt og dagligdags aviserne er skrevne. Måske; 
men kunde forholdet ikke være omvendt? at det er det 
almindelige talesprog, der har skabt det jævne avissprog, 
også m. h. t. de nydannelser og fremskridt, som begge 
udviser. Og de store forfattere og sproglige foregangs- 
mænd. Selvfølgelig har de deres store betydning ved 
at skaffe, nyt materiale tilveje til sprogmaskinens bear- 
bejdelse, men hvor liden indflydelse har de egentlig på, 
om le génie vil antage og knæsætte det nye! 

Set under denne synsvinkel bliver det puristiske 
nederlag lettere at forstå og i få ord at forklare. Dahl 
har troet, at det lod sig gøre på vokabulariets område 
at lede maskinen og vende og dreje le génie efter sin 
vilje, at kunne overbevise den ved sine nationale fornuft- 
grunde. Forgæves. Kun et var muligt: at samle føde 
sammen til maskinen og søge at presse det i den. Men 
råde over, hvorvidt den vilde forarbejde det eller ej, det 
ævnede han ikke, så lidt som nogen. Og ak og ve! det 
meste kom lige så hurtigt tilbage, som det var kommet 
ind. Og dette resultat skyldes hverken Dahl eller hans 
meningsfæller eller hans modstandere, men dette sprogets 
uudgrundelige génie, der løftet højt af 2 1 /« million men- 
neskestemmer styres efter love, som vi vanskelig kan 
gøre rede for. 

Ja, kunde man dertil sige, lad så også sprogbrugen 
være den sidste instans, men så må det indrømmes, at 
den ikke er national, når den optager så meget fremmed 
og vægrer sig ved at ombytte dette med det tilsvarende 
indfødte. 

En sådan påstand vilde være ganske forhastet. Som 
allerede sagt, er sproget nationalt med alle sine frem- 
mede elementer, så længe dets brugere — de 2 1 /* million 
— tænker, føler og handler nationalt, d. v. s. i væsentlig 
grad forskelligt fra vore naboer, kort sagt så længe vi 
har vor egen kultur. 

At modersmålets génie er national, ses af den alle- 
rede påpegede omstændighed, at adskillige fremmedord, 
som til forskellige tider har verseret i dansk, er for- 
svundne igen. Dernæst også af den omstændighed, at 
de fremmedord, der bliver i sproget, præges og påvirkes 
og omdannes i modersmålets ånd, nationaliseres og får 
borgerret, fra det øjeblik de omplantes i den akklimati- 
serende hjemlige jordbund. Det er som med et skud 
eller en stikling af en fremmed plante, der under andre 
forhold, i en anden jord og under et andet klima kan 
udvikle sig på sin ejendommelige måde, så at de to, der 
oprindelig var et, nu er forskellige. Det er således meget 
iøjnefaldende, i hvor høj grad f. eks. et fransk ord ved 
overførelsen til dansk straks præges af de danske lyd- 
forhold, idet udtalen i overvejende grad bestemmes af 
det fremmede ords ortografi, kun i mindre grad af 
dets lydlige værdi. Derfor er det straks i stand til at 
indgå i det danske system af bøjning og funktion, og 
derfor er det allerede ved selve overførelsen skilt fra 
moderordet som en selvstændig organisme. Det lever 
videre og gennemlever det danske sprogs historiske lyd- 
forandringer, mens det franske ord lever videre i sine 
omgivelser og forandres med dem. Adskillelsen i lydlig 
henseende bliver fuldstændig, og kun en forældet orto- 

grafi minder om oprindelsen, fraset betydningsenheden. 
Dog også denne kan spaltes, idet forskellige semasiologiske 
indflydelser gør sig gældende, hver i sit sprog; sammen- 
lign f. eks. forskellen imellem akkordere, assiet, eks- 
pedient, ignorere, informere, papegøje, par- 
tout, passager, perron, rosin, spektakel, vest, 
med de tilsvarende franske accorder, bringe til 
enighed; assiette, tallerken; expédient, udvej ; ig- 
norer, være uvidende om; informer, underrette; pa- 
pegai, fugl som skive ved fugleskydning; partout, 
overalt; passager, forbigående, flygtig; perron, sten- 
trappe; raisin, drue; spectacle, skuespil; veste, 
trøje, jakke. 

Er der da ikke noget middel til indirekte at påvirke 
sprogets génie i national retning, at sikre sig, at den 
ikke bliver unational? Jo; i sammenhæng med detalle- 
rede udtalte sker det, når den nationale kultur vokser 
sig stærk og udbreder sig til alle folkelag; når kund- 
skab i almindelighed og dermed også kendskab til mo- 
dersmålet er hver mands eje; når den sproglige enhed 
efterhånden gennemføres ; når sproget ikke lægges i bånd 
eller får mundkurv på; når det derimod uden frygt ud- 
sættes for det fremmede, hvoraf det skal og må befrugtes. 
Da vil dets génie være national, også i de udenlandsfra 
adopterede fremtoninger. 

Indledning. 



Hifter at det finske Folk var blevet kristnet ved de 
svenske Erobreres Nidkærhed, forblev dets ejendommelige Aands- 
liv flere Hnndredaar igennem ganske upaaagtet af Udver- 
denen. Det finske Sprog var et ringeagtet Almuemaal, og ingen 
tænkte paa at optegne de folkelige Minder. Langt fra at 
glemmes og dø ud levede disse imidlertid fra Slægt til Slægt 
videre i Folket og udprægedes mere og mere i Sange, der 
vandrede fra Bygd til Bygd, indtil omsider den Tid kom, da 
man. med Iver skulde stræbe at drage de skjulte Skatte frem. 
Men det varede længe, inden en saadan Tid oprandt. Refor- 
mationen, der fik Betydning for selve det finske Sprog, vakte 
ikke nogen Sans for de Folkeminder, som dette Sprog gæmte 
over; og den paafølgende ortodoksistiske Periode med sin 
Rædsel for Trolddom og Djævelskab maatte se fjendtligt paa 
disse Sange, der netop var gennemvævede af Trolddom, ja 
for en stor Del var ligefremme Tryllekvad og Besværgelser. 
Dog fortjener det at nævnes, at den Mand, der ved sin Bibel- 
oversættelse grundlagde et finsk Skriftsprog, Mikael Agri- 
ko la (død 1557 som Bisp i Åbo), havde nogen Interesse for 
sit Folks gamle Gudetro; hans Pen skylder man saaledes en 
vigtig Opregning af Navne paa finske Guddomme. — Senere 
er iøvrigt ved selve Hekseprocesserne i det 17. Hundredaar 
en Del Tryllekvad blevne opbevarede, idet Dommerne ikke 
xil 1* 

4 Kalevala 

sjælden lod disses Ordlyd føre til Protokols. Enkelte Lærde 
har desuden allerede i det nævnte Hundredaar og i Begyn- 
delsen af det næste optegnet nogle Folkesange ; men for Alvor 
vaagnede Kærligheden til Folkets egen Digtning dog først i 
det 18. Hundredaars sidste Halvdel, da den nye Tidsaand 
ogsaa hlev levende i Finland. Her fremstod — omtrent sam- 
tidigt med Macpherson i Skotland, Percy i England og Herder 
i Tyskland — den højtfortjente Henrik Gabriel Porthan 
og lagde Grunden med sit ufuldendte Værk »De poesi Fen- 
nica« (1766 — 78); støttede paa hans Samlinger skrev to af 
hans Disciple vigtige Værker om finsk Gudetro. 

Efter at den russiske Krig, som endte med Finlands Ad- 
skillelse fra Sverig 1809, for en Tid havde standset al litterær 
Bevægelse, tog Studiet nogle Aar efter Freden paany Fart — 
for en Tid med større Iver i Sverig end i selve Finland ; den 
unge Finne Go tt lund, der studerede i Upsala, slog nemlig 
her til Lyd for sit Hjemlands Folkedigtning; det er ham, der 
først af alle (1817) har fremsat Tanken om en Sammensmælt- 
ning af Sangene til et (episk eller dramatisk) Hele; desuden 
indsamlede han paa en Rejse i Ver ml and værdifulde Evad 
bos de derboende Finner, som var indvandrede dertil c. 1600 
og altsaa var i Besiddelse af en meget gammel Over- 
levering. — Snart vaktes ogsaa de dannede Finner i Hjem- 
landet paany, især ved at gøre Bekendtskab med den Samling 
Eolkesange, som den unge, tyske Doktor v. SchrOter 1819 
udgav i Upsala: Finnische Eunen 1 ) (med vedføjet tysk 
Oversættelse). 

Aaret før havde E. E. Ea sk været i Åbo og med tæn- 
dende Begejstring udtalt sig om det herlige finske Sprog, der 
jo desværre savnede Opdyrkelse i Litteraturen. 

I 1819 foretog E. v. Becker en længere Forsknings- 
rejse og offentliggjorde efter sin Hjemkomst i et Ugeblad i 



*) rund (Flertal runot): Sang, laant fra en ældre Form af det 
Ord, der paa oldnordisk hedder run (Hemmelighed, Rune). 

Abo en Sammenarbejdeise (den første i sin Art) af Kvad 
om den vise V&inamøinen. 

To Aar efter (1822) kom en ung Mand af Almuestand 
til Åbos Universitet; det var Jllias Lønnrot, der mere end 
nogen anden skulde fremme det store nationale Værk. Han 
gjorde snart Beckers Bekendtskab, og denne Mands nysnævnte 
Samling gav ham det første Stød til den Tanke, som i Aa- 
renes Løb udklarede sig for ham: at Folkesangene maatte 
kunne forenes, saa de kom til at danne et sammenhængende 
nationalt Epos. 

Paa denne Tid mente man iøvrigt endnu, at en synderlig 
stor Høst af nye Sange kunde man vel næppe vente sig, det 
meste maatte vel allerede være offentliggjort. Des større 
Glæde vakte det derfor, da Z. Topelius, Læge i Ny Karleby 
(Digterens Fader), — netop i 1822 og følgende Aar udgav 
en Del hidtil ukendte og temmelig lange Kvad ; de bedste og 
længste havde han faaet fra omrejsende Bissekræmmere, som 
hørte hjemme i russiskKarelen (Guvernementet Arkangel). 
Først 1828 kunde Lønnrot, der havde begyndt at stu- 
dere Medicin, give efter for sin Vandrelyst: Åbo brændte, og 
Forelæsningerne maatte afbrydes (Universitetet flyttedes derpaa 
til Helsingfors). Forklædt som Bonde drog han nu igennem 
Østfinland, indsamlede Kvad og offentliggjorde 1829—31 Ud- 
byttet — mest lyriske Sange og Tryllekvad — under Titlen 
Kante le (Navnet paa den finske Harpe). 1831 stiftedes 
under LØnnrots Medvirkning det finske Litteraturselskab, 
åer snart blev ham en god Støtte. To yderst besværlige Rejser 
i de følgende Aar bragte ham ikke stort Udbytte ; men derpaa 
blev han efter eget Ønske ansat som Ereslæge i Kajaani for 
at være nærved den russiske Grænse. Ti fra det russiske 
Karelen ventede han, støttet paa Topelius' Erfaringer, en særlig 
rig Høst. Efter at have gennemgaaet en haard Sygdom foretog 
han saa i 1833 og 34 to store Vandringer i det nævnte 
uvejsomme og svagt befolkede Land. Hans Forventninger 
blev langt overtrufne; i Vuokkiniemi Sogn traf han Sangere, 

som sad inde med et enormt Forraad af Kvad; den gamle 
Arhippa Perttunen sang saaledes for ham to Dage i 
Træk og ind paa den tredje — og erklærede, at dette var 
intet imod, hvad hans Fader i sin Tid havde kannet præ- 
stere. — De bedste Sangere havde ved at sammensmælte 
flere kortere Digte, — som Lftnnrot andensteds hørte synges hver 
for sig, — dannet sig længere, sammenhængende Kvad, 
grupperede om en af Hero'eme eller den mytiske Kværn 
Sampo som Midtpunkt. Denne Iagttagelse overbeviste LOnnrot til- 
fulde om det naturlige i at frembringe et eneste, stort Epos 
ved Forening af alle de bedste Sange. Selv var han jo nu 
en Sanger, hvis Stof langt overgik endog en Arhippa's For- 
raad i Kigdom; skulde han da ikke fuldende ad den Vej, paa 
hvilken Folkesangerne af sig selv var slaaede ind? — Re- 
sultatet af hans Arbejder blev i 1835 Offentlighedens Eje, et 
Værk paa over 12000 Verslinier, inddelt i 32 Sange; han 
gav det Navnet Kalevala o: Helten Kaleva's Land, der i 
enkelte Digte nævnes som Begivenhedernes Skueplads, efter 
LOnnrot's Mening = Karelen. — Glæden og Begejstringen over 
dette Vidnesbyrd om Folkets poetiske Kraft var stor og kunde 
snart brede sig til endnu større Krese, da Castrén (1841) 
oversatte Kalevala paa Svensk. 

Imidlertid undte LOnnrot sig endnu ingen Bo. Hans 
sidste Bejse havde overbevist ham om, at der endnu maatte 
være en stor Høst tilbage at gøre — og det ikke blot af 
episke Kvad, men ogsaa af anden folkelig Overlevering. I 
Tiden ned til 1845 foretog han da endnu fire store Forsker- 
rejser, denne Gang ikke alene i det russiske, men ogsaa i 
det finske Karelen, Viborg Lén, samt Ingermanland, Olonets 
(omkring Onega) og Estland (i alle disse Egne boer finske 
Stammer). De sidstnævnte Provinser gæstede han egentlig 
af Hensyn til den store Ordbogssamling, han i disse Aar 
paabegyndte; men det viste sig, at der ogsaa her var nok af 
værdifulde Sange. I disse Aar udgav LOnnrot den omfangsrige 
Samling af lyriske Digte: Kanteletar (o: Harpens Datter) 

1840, samt Ordsprog og Gaader. Efter 1845 blev hans 
fiejser fortsatte af Daniel Europæus og flere andre. — 
Den mægtige Forøgelse, ogsaa af det episke Stof, som saa- 
iedes efterhaanden var tilvejebragt siden 1835, bestemte om« 
sider Lftnnrot til at skride til en Omarbejdelse og Udvidelse 
af Kalevala, og efter to Aars Arbejde udsendte han 1849 
Epos'ets 2den Udgave, der omfatter 50 Sange med c. 29000 
Verslinier; særlig er de Episoder, der besynger den muntre 
Helt Lemmink&inen, samt Sangene om Ulykkessønnen Kullervo 
betydeligt udvidede. Ordningen af Stoffet er i det store og 
hele den samme i begge Udgaver: Kampene om Sampo, den 
lykkebringende Kværn, er gjort til Hovedhandlingen, til hvilken 
<le tre Hovedfigurer, den vise V&inftmOinen, den kunstfærdige 
Smed Umarinen og den letsindige Lemminkainen er stærkere 
•eller løsere knyttede. løvrigt skal Kalevalas Indhold ikke 
nøjere refereres her; en fyldig Skildring er givet paa Dansk 
afSchwanenfl&gel i »Oldtidens Kulturhistorie c (Kapitlet 
ogsaa udkommet i Særtryk). 

Den nye Kalevala blev modtagen med lige saa stor 
Entusiasme som den gamle, der snart traadte helt i Skygge 
for den. Paa Tysk blev den nye Udgave oversat 1852 af 
Schiefner, paa Svensk af Collan 1864 — 68. Senere er 
'den, helt eller delvis, bleven oversat paa mange evropæiske 
Sprog. — Blandt Broderfolket Esterne besluttede Præsten 
Kreutzwald at danne et Sidestykke; men hans »Kalevi- 
poeg« 1857 — 59 (o: Kalev-sønnen, nærmest et Sidestykke 
til Kullervo) er i langt ringere Grad end den finske Kalevala 
-en paalidelig Gengivelse af den virkelige Folkedigtning, idet 
Kr. selv digtede en Mængde til paa Basis af Prosaeventyr; 
<Lesuden friede han sig fra enhver Kontrol ved at brænde alle 
sine Samlinger. — Senere er der iøvrigt i Estland samlet 
en Mængde Folkesange, ligesom ogsaa Efterforskningen i Fin- 
land og Karelen er vedbleven til de allersidste Aar; dog nu 
er Folkesangen mange Steder sygnet hen. 

Ijftnnrot blev 1853 kaldet som Professor i finsk Sprog 

og Litteratur til Helsingfors' Universitet, møn tog sin Afsked 
en halv Snes Aar efter; i sin høje Alderdom udgav han 
endnu en omfattende Samling Tryllekvad (1880). 

Ved Hundredaarets Midte var den mægtige syntetiske 
Bestræbelse, der gik ud paa at sammenfatte de mange en- 
kelte Sange til et stort, kunstfuldt Hele, kulmineret. I de 
sidste Aar, især efter Lflnnrot's Død 1884, er Bevægelsen 
gaaet i modsat Retning. Analysens Tid begyndte. Den 
uhyre Mængde Varianter, som ved Lønnrot's og andres Virk- 
somhed var bragt til Veje, gæmtes i det finske Litteratur- 
selskabs Arkiv og ventede paa et nøjere Studium. Tre 
Hovedgrupper af Spørgsmaal trængte sig frem: 1) Hvorledes 
forholder den trykte Kalevala sig til de virkelige Folkesange? 
2) Hvilke er de oprind'eligste Former, til hvilke disse sidste 
kan føres tilbage? Hvor og hvornaar begyndte man at 
iklæde Æmnerae poetisk Form, og i hvilke Retninger har 
Sangene derefter udbredt sig? 3) Hvorfra stammer Folke- 
digtningens Indhold; er det skabt af selve det finske Folk, 
er det endog en Arv fra ældgammel finsk-ugrisk Fællestid, eller 
foreligger her tildels Laan fra andre Folk? — Det første af 
alle disse Spørgsmaal lod sig jo lettest oplyse; paa de to 
sidste Omraader er endnu meget uopklaret. I alle tre Ret- 
ninger bør Julius Krohn nævnes som banebrydende og 
vækkende; hans Værk om Kalevala udkom 1885 som 1ste 
Del af en finsk Litteraturhistorie, hvilken Forfatteren 
ikke naaede at fortsætte; han døde allerede 1888. Af denne 
Bog (saavel som af Ahlquist's Undersøgelser) fremgik det 
for det første klart, at Lønnrot i mange Henseender havde 
stillet sig ret frit overfor sine Kilder, især da ved anden 
Udgave af Kalevala, selv om han i alt væsentligt har givet 
et paalideligt Uddrag af sit Folks poetiske Skatte. LØnnrot's 
Haand mærkes dog ikke særlig ved hans egne Suppleringer. 
De Smaastykker, han undertiden selv har føjet til, er uden al 
Betydning og tjener næsten altid kun som Bindeled i Frem* 
stillingen; de bevæger sig ogsaa helt i Folkesangens Vendinger. 

Men det frie ligger i den Maade, paa hvilken han behandler de 
foreliggende Varianter. Han holder sig ikke til nogen enkelt 
af dem, men smælter alt det værdifulde, han finder i de for- 
skellige Parallelsange, sammen til et nyt Hele, der saaledes 
bliver langt rigere og udførligere end nogen virkelig fore- 
kommende Folkesang; desuden indskyder han atter og atter 

— med udmærket Virkning — Partier fra rent lyriske Digte; 
en Mængde Tryllekvad er endvidere indstrøede (undertiden 
dog med Hjemmel hos Folkesangerne) for at give Læserne 
en Prøve ogsaa ' paa denne ejendommelige Digtning. Hand- 
lingens Gang forandrer han undertiden — ikke egentlig ved 
selv at digte om paa den, men ved — med stor Sindrighed 
og Takt — at ombytte, hvad han forkaster, med Stykker, 
som han har taget ud af en helt anden Sammenhæng (Eks- 
empel : Ainosangen). Med alt dette maa det dog siges, at Lønn- 
rots Fremgangsmaade væsentlig var den samme som de mest 
begavede Folkesangeres, — kun at han ved Hjælp af sit 
overvældende Sangforraad kunde kombinere i langt større Stil 
end de. Medens Sangene inden for een og samme Egn i 
Reglen holder sig mærkværdig stabile, finder der Udvikling 
og Forandring Sted, naar de vandrer til et nyt Distrikt; her 
sættes de i Forbindelse med andre, iforvejen vel kendte Kvad, 
og ofte beriger og forskønner de bedre Sangere dem netop 
ved — som Lflnnrot — at tilføje Træk andensteds fra. Som 
Eksempel paa den Kongenialitet med Folket, LOnnrot har be- 
siddet, nævnes det, at flere Sammensmæltninger, som han har 
foretaget, senere er udførte paa samme Maade af Folkesangere 

— bevisligt uden nogen Indflydelse fra den trykte Kalevala. 

— Baade LOnnrot og de allerfleste Sangere var kun maade- 
Hge som selvstændige Digtere, hvor fin en Takt de end besad 
til at udvikle de foreliggende Kvad. — Spørgsmaalet-om Kalevalas 
Forhold til de enkelte »Kleinlieder« eriøvrigt blevet et nyt Tønder 
til Ilden i Striden om de homeriske Digtes Tilblivelse; nogle 
(ogsaa Krohn) finder i Kalevala en oplysende og overbevisende 
Parallel, medens andre hævder, at Maaden, hvorpaa denne 

Digtning blev til, er ganske enestaaende og aldeles ikke til- 
lader at drage Slutninger med Hensyn til noget andet Epos. 1 ) 

Med Løsningen af den næste Gruppe af Spørgsmaal — 
om Folkesangenes indbyrdes Forbold, oprindelige Hjem og 
senere Vandringer, bar man fra J. Erobn af beskæftiget sig 
med stor Iver. En Udgave af alle Varianter til Kalevala 
blev paabegyndt 1888. — Medens Ablquist (tildels ad sprog- 
lig Vej) søgte at paavise, at Sangene gennemgaaende var af 
karelsk Oprindelse, bævder J. Erobn, at ogsaa de nu meget 
sangfattige Vestfinner, samt Esterne bar haft betydelig Del i 
deres Tilblivelse; Karelerne bar derimod stor Fortjeneste af 
Digtningens senere Udvikling, i finsk Karelen sammensmæltede 
man episke og oprindelig magiske Sange, i russisk Karelen 
grupperede man endelig Kvadene om enkelte, mytiske Navne 
og særlig om Sampo som Midtpunkt (S. 6). — Hvad Folke- 
sangenes Alder angaar, bar vi et ydre Holdepunkt i de Va- 
rianter, som er optegnede bos Vermlandsfinnerne (ud- 
vandrede c. 1600, S. 4), bos de tverske Kareler (udflyt- 
tede efter 1617) og bos Esterne i Guvernementet Vitebsk, 
som før 1700 skilte sig fra deres Landsmænd og drog Syd 
paa. Da flere af disse Sanges Æmner genfindes i det gamle 
Sangomraade, bar de nævnte Udflyttere altsaa bragt Sange 
med sig fra Hjemmet. Saa langt kan man altsaa ad denne 
Vej naa tilbage; en anden Sag er det, om Folkedigtningens 
Alder af indre Grunde skulde kunne sættes maaske langt 
bøjere. 

Spørgsmaalet om Varianternes Udvikling er overordentlig 
vigtigt, thi paa det sidste Problem, der rejser sig: Selve 
Indholdets Oprindelse, kan man naturligvis kun vente en 
paalidelig Løsning i samme Grad, som der er naaet Sikkerhed 



*) Ud over dette rent ydre — Tilblivelsesmaaden — falder næppe 
nogen paa at soge synderlig Lighed mellem de to Digtgrupper; i 
Aandspræg er de meget forskellige; man behover kun at pege paa, 
at den ene udsprang fra en krigersk Overklasse, den anden fra jævne 
Almuesfolk, Jægere, Fiskere, Bonder. 

med Hensyn til, hvad der i Sangene virkelig er Kærne, og 
hvad der er senere Tilsætninger, opstaaede paa deres Van- 
dringer og maaske beroende paa Misforstaaelser eller sekun- 
dære Kombinationer. Det kan ventes, at fremtidige, ind- 
gaaende Undersøgelser paa mange Punkter kan bringe fastere 
Eesultater, end det hidtil er lykkedes at naa. — Forsk- 
ningen har i to Menneskealdre gennemgaaet en Udvikling fra 
de vidtskuende og fantastiske Gisningers Trin til en meget 
ædruelig, forsigtig Betragtning. Man' gjorde sig før store 
Tanker om Digtningens Ælde og forestillede sig Æmnerne 
delvis som en Arv fra den fjerne Urtid, da de finsk-ugriske 
eller endog alle de »ural-altaiske« Folk endnu »boede sammen 
i Asien«. 

Med Julius Krohn træder Forskningen ind i et nyt 
Stadium. Dels indser han klart, at faste Eesultater er betin- 
gede ved et nøje Kendskab til Varianternes Udviklings- 
historie, dels opgiver han Tanken om at finde finsk-ugriske 
Fællesmyter — dog med en enkelt Undtagelse, nemlig 
Skabelsesfortællingen. I sine positive Løsningsforsøg har 
Krohn sikkert givet mange værdifulde Bidrag, selv om hans 
Sammenstillinger ikke sjælden maa kaldes noget for dristige 
og vilkaarlige. 1 en Mængde Tilfælde vil han paavise Laan 
fra indoevropæiske Nabofolk. Han mener, at man her 
maaske tør gaa helt tilbage til den Tid (ved Begyndelsen af 
vor Tidsregning), da litauiske, samt gotiske og nordiske 
Stammer var Finnernes Naboer og faktisk har laant dem en 
Del Ord af deres Sprog. En stærk Paavirkning fra Nord- 
boerne, antager han dernæst, har fundet Sted fra Vikinge- 
tiden af. Fra senere Tider vil han paavise Laan fra russisk 
Folkepoesi (særlig ved Kullervosangene). 

I de seneste Aar er der endelig hos Forskerne en stærk 
Tendens til at opgive at kaste Blikket saa langt tilbage og 
saa vidt ud, som endnu Julius Krohn gjorde det. Støttet til 
et endnu grundigere Variantkendskab, end han kunde have, 
er man kommen ind paa at tænke sig Æmnerne for en meget 

stor Del opstaaede og uddannede i ret sene Tider hos Fin- 
nerne selv; og man vil paavise, at mange Sagn, der i deres 
senere Skikkelse gør et storslaaet Indtryk, har en ret be- 
skeden og jordbanden Oprindelse. »Vi maa vistnok vænne 
os til den Tanke,« siger Prof. Eaarle Krohn (allerede 1894), 
»at meget, som nn synes os ældgammelt og dybt bundende i 
Sagnverdenen, af en kommende Granskning vil paavises at 
være et sent opstaaet Spil af Fantasien.« — En ægte hedensk 
Forestillingskres danner ganske vist Baggrunden; men E. Krohn 
hævder, at selv de ældste Digte, ikke mindst Tryllekvadene, 
røber Kendskab til og Indflydelse af Kristendommen, den ka- 
tolske Kirkes Legender, Fester o. s. v. ; de gamle Sange er 
netop Minder fra Kristendommens første Morgendæmring i 
Finland. Længer tilbage end til c. 1300 tør man ikke med 
Sikkerhed sætte nogen af Kalevalas Sange, og den Mulighed 
foreligger, at den finske Folkesang altsaa har sin Oprindelse 
fra samme Tid, paa hvilken overhovedet Folkevise-, Romance- 
og Balladedigtningen fremstod i Evropa. 



Folkesangene (og Kalevala) bestaar, hvad Metrum an- 
gaar, af lutter firefodede trokaiske Verslinier; den første 
Fod i Verset behandles dog meget frit og kan tælle tre, 
ja fire Stavelser. — Medens Aksenten i Prosa altid hviler 
paa Ordenes Begyndelsesstavelse , spiller i Poesien Sta- 
velsens Kvantitet ind paa ejendommelig Maade, idet Arsis (w) 
netop falder paa et Ords første Stavelse, i Fald denne er 
kort; f. Eks. I 1, Prosaudtale: Mieleni minun tékevi, som Vers: 
Mlelenl minun tekévi. For et finsk Øre bryder dette paa 
en tiltalende Maade Versenes Ensformighed; Finnerne sam- 
menligner Tesis og Ordaksenten i deres indbyrdes Forhold 
med »to Elskende, der nu flyer hinanden, nu mødes«; og 
det hævdes ofte fra finsk Side, at en Oversættelse som Er- 
statning for dette tilvisse uefterlignelige Virkemiddel (nwa 

Indledning. IB : 

tænke sig Ordene: »Jeg føler Længsel i Sindet« fremsagte 
som fire Trokæer!) bør benytte afvekslende Versformer (det 
er tildels sket i Hertzberg's svenske Oversættelse fra 1884 
og H. PauTs tyske fra 1885 — 86). Med Collan kunde man 
indvende, at der dog paa denne Maade gives Oversættelsen 
et for Originalen fremmed Præg. Som ydre Middel anvendes 
endvidere i de fleste Vers Allitteration (Bogstavrim, kendt 
fra den oldnordiske Digtning). Rimbogstavernes Plads er meget 
fri; man jævnføre t. Eks. 

Mleleni minun tekevi 
aivoni åjattelevi (I 1—2). 



°g 



Suottapa rikoit rekesi, 

tahallasi aisan taitoit (III 495—96). 



(I den her forsøgte Oversættelse har Allitterationen kun af 
og til kunnet efterlignes). 

Endelig maa nævnes den fra hebraisk Poesi bekendte 
Parallelisme: Et Liniepar udsiger det samme to Gange, 
med forskellige Udtryk i hver Linie. 

I det følgende er Værkets seks første Sange oversatte. 
Indholdet er: Verdens Tilblivelse og første Ordning, Fortæl- 
lingen om den mægtige Eg, samt Ainodigtningen og alle de 
Episoder, som LOnnrot har knyttet til den. I de tilføjede 
Noter skulde det forsøges, dels at give en Forestilling om 
Forholdet mellem Kalevala og Folkesangene, dels (især ved de 
to første Sange) at antyde Problemerne om vedkommende 
Æmners Oprindelse og de forskellige Løsningsforsøg, som er 
gjorte ved den nyere Forskning. 

14 Kalevala 



Første Sang. 

Længsel føler jeg i Sindet, 
i min Hjærne staar en Tanke: 
Jeg vil skride til at synge, 
vil begynde paa at tale, 
5 føre frem en Sang om Slægten, 
synge ud et Kvad om Stammen; 
Ordet smælter alt i Munden, 
Slag i Slag vil Talen falde, 
fremad naa'r den til min Tunge, 

10 spreder sig til mine Tænder. 
Hjærte Broder, kære Fælle 1 ), 
Du min skønne Fosterbroder, 
kom nu med og lad os synge, 
slut Dig til og lad os tale, 

15 nu da vi er trufne sammen, 
er fra hver sin Side komne! 
Sjælden træffer vi jo sammen, 
faar et Møde med hinanden 
i de usle Grænsebygder, 

20 Nordens sørgelige Lande. 
Lad os føje Hænder sammen, 
flette Fingre mellem Fingre 1 ) 
for at synge gode Sange, 
føre frem de allerbedste, 



x ) Efter gammel Skik har Sangeren sin Hjælper, soin 
stemmer i med, hver Gang Forsangeren er naaet mod Slu 
ningen af et Vers, og som derpaa alene gentager hele Verse. 
De to sidder lige overfor hinanden, Knæ mod Knæ (eller tø 
Side om Side), og holder hinanden i Hænderne; under Sangen 
vugger de sig frem og tilbage. 

Første Sang 1—56. 15 

25 saa at Vennerne kan høre, 
alle vore kære kende 

— i den Ungdom, der nu modnes, 
i den unge Slægt, der vokser, — 
disse Ord, som frem blev førte, 

30 disse Sange, som blev dragne 

frem fra gamle Våinos Bælte 1 ), 

op fra Ilmarinens Esse, 

ud fra Eaukomielis Sværdsodd, 

hid fra Joukahainens Bue, 
35 fjærnt fra Pohjalandets Marker 

og fra Kalevalas Heder. — 

Disse sang min Fader fordum, 

mens han snitted Skaft til Øksen; 

disse lærte mig min Moder, 
40 alt imens hun drejed Tenen, 

den Gang jeg som lille kravled 

foran hendes Knæ paa Gulvet 

— som et Flødeskæg saa ringe, 
som en Mælkemund saa liden. 

45 Sampo mangled ikke Sange 

eller Louhi Trolddomsformler, 

Sampo ældedes i Sange, 

Louhi omkom under Troldord, 

Vipunen i Viser døde, 
50 Lemminkåinen under Lege 2 ). 

Der er ogsaa andre Sange, 

Gaadekvad 8 ), som man mig lærte, - 

dragne frem fra Vejens Kanter, 

plukkede fra Hedelyngen, 
55 rykkede fra Riskvistkrattet, 

brudte af de unge Spirer, 



l ) I det følgende opregnes Sangenes Hovedpersoner og 
Hovedæmner (se Navnelisten). *) o: Sanglege, Skæmtekvad (?). 
•) Egl. krogede Ord (»Haardeknuder«), 

16 1 Kalevala 

gnedne ud af Græsstraa-Spidser, 
revne op fra Landsbyvejen, 
mens jeg vandrede som Hyrde, 

60 Barn af Aar, paa Kvægets Græsgang, 
paa de honningfyldte Tuer, 
paa de gyldne Bakkeskrænter, 
naar den sorte Eo jeg fulgte, 
naar den brogede jeg førte. 

65 Kulden gav mig Kvad derude, 
Regnen skikked jævnlig Sange, 
andre bragte Blæsten med sig, 
Havets Bølger drev dem fremad, 
Fugle føjed Ord tilsammen, 

70 Træers Kroner Talens Dele. — 
Disse vandt jeg til et Nøgle, 
bandt dem i et Bundt tilsammen, 
lagde Nøglet paa min Kælke, 
Bundtet i min lille Slæde, 

75 førte dem saa hjem paa Kælken, 
slæded dem til Tørreloen 1 ), 
lagde dem paa Forraadsloftet, 
i et lille Skrin af Kobber. 
Lang Tid laa mit Kvad i Kulden, 

80 længe dvæled det i Mørket. 
Skal jeg hente det fra Kulden, 
drage Sangen ud af Frosten, 
bringe Skrinet ind i Stuen, 
Æsken op paa Bænkens Ende 

85 under den berømte Tagryg, 
under Læ af skønne Bjælker? 



*) Eiihi: et Hus, hvori Sæden, saasnart den er afmejet, 
tørres ved Varmen fra en aaben Ovn; under denne Proces er 
Negene hængte op i Sparrer under Loftet. Selve Tærskningen 
foregaar derefter (i al Fald i de gammeldags »riihet«) paa Gulvet 
i det samme- Bum. Riihi ligger lidt borte fra den egentlig« 
Gaard, undertiden helt ude paa Markerne. 

Første Sang 60-114. 1*7* 

Skal jeg aabne for mit Sangskrin, 

lukke op for Kvadets Kiste, 

rede Traaden frem fra Nøglet, 
SO løse Knuden op for Bundtet? 

Saa vil skønne Kvad jeg synge, 

lade Sangen herligt klinge, — 

naar jeg først med Rugbrød mættes, 

naar jeg først faar drukket Byg-Øl. 
95 Dersom 01 mas ikke bringer 

og mig Tyndtøl ikke byder, 

maa paa mager Kost jeg kvæde, 

ved en Draabe Vand jeg synge — 

denne Aften os til Glæde, 
100 en navnkundig Dag til Ære, 

Tidkort ud paa næste Morgen, 

til den nye Dag begynder. 



Saa jeg hørte det fortælle, 
nemmed, at et Kvad blev sunget: 

105 Ene kommer Natten hos os, 
ene gryer ogsaa Dagen, 
ene 1 ) fødtes Våinåmoinen, 
den udødelige Sanger, 
af den Kvindes Skød, som bar ham, 

110 Ilmatar, sin høje Moder. — 
Det var Luftens unge Datter, 
Luonnotar, den stolte Kvinde, 
længe hun bevared Kyskhed, 
lang Tid leved hun som Jomfru 



l ) V. 106 fl.: Ligesom der kun kommer een Dag og een 
Nat ad Gangen, saaledes er Våihåmflinens Fødsel noget »ene 
staaende«. 

xii. 2 

18 Kalevala 

115 højt i Luftens lange Gaarde, 
oppe paa dens jævne Marker. 
Lede fatted hun ved Tiden, 
følte Kedsomhed ved Livet, 
da hun altid var alene 

120 og som Jomfru stadigt leved 
højt i Luftens lange Gaarde, 
paa de vide, øde Sletter. 
Allerede steg hun nedad 
og til Bølgerne sig sænked, 

126 til den aabne, vide Havryg, 
ned til Havels frie Flade. 
Brat der kom et vældigt Vindstød, 
kom en Stormvind ond fra Østen, 
hæved Havet op til Fraade, 

130 rejste det til vilde Vover. 

Vinden vugged Luftens Jomfru, 
Bølgen førte Møen med sig 
rundt omkring paa dybblaa Havryg, 
paa de skumbeklædte Vover. 

135 Vinden blæste hende svanger, 
Havet hendes Liv befrugted. 
Moderskødets Tyngsel bar hun. 
Livets haarde, tunge Byrde, 
syv Aarhundreder igennem, 

140 ni Mandsaldere til Ende, — 
endnu fødes ingen Livsfrugt, 
ikke fremgaar uskabt Foster. 
Og som Vandets Moder flød hun, 
svømmede mod Øst, mod Vesten, 

145 svømmede mod Nord, mod Sønden, 
rundt til alle Verdens Strande 
i de bitre Fødselsveer, 
Moderskødets haarde Smærte, — 
endnu fødes ingen Livsfrugt, 

Første Sang 115-184. 19 

150 ikke fremgaar uskabt Foster. 

Sagte græder hun og jamrer, 

tåled dette Ord og sagde: 

„Ve mig Barn for mine Dage, 

arme Stakkel for min Havfærd! 
155 Saavidt er det kommet med mig: 

Evigt under aaben Himmel 

skal af Vindens Tag jeg vugges, 

skal jeg drives om af Voven 

her paa disse vide Vande, 
160 ude paa de brede Bølger. 

Bedre havde det mig været 

hist som Luftens Mø at leve 

end, hvad mig for Tiden times, 

flyde rundt som Vandets Moder. 
165 Koldt er her for mig at være, 

og en Plage rundt at stødes, 

have Bo paa Dybets Bølger, 

væltes stadigt om paa Vandet. 

Ukko, øverste blandt Guder, 
170 Du, som bærer hele Himlen, 

kom herhid, hvor haardt det trænges, 

il herhid, hvor man Dig kalder! 

Frels en Pige ud af Nøden, 

fri en Viv fra haarde Veer, 
175 kom i Hast, il hid i Skynding, 

Hast, ja mer end Hast behøves!" 

Der forløb et ringe Tidsrum, 

lidet Spand af Tid der hengik, 

og en And fløj lige fremad, 
180. flagred let paa sine Vinger, 

mens den søgte Plads til Rede, 

tænkte paa et Sted til Bolig, — 

fløj i Øster, fløj i Vester, 

fløj i Norden og i Sønden, 

2* 

20 Kalevala 

185 kunde ingen Boplads finde, 
ingen Plet, selv nok saa ringe, 
hvor den kunde bygge Rede, 
hvor den kunde tage Bolig. 
Langsomt sejler den og svæver, 

190 overlægger, overvejer: 

»Bygger jeg mit Bo i Blæsten, 
midt i Strømmene min Stue, 
vælter Blæsten jo min Bolig, 
fører Strømmen Stuen med sig/ 

195 Men da hæved Vandets Moder, 
Vandets Moder, Luftens Jomfru, 
Knæet op fra Havets Flade, 
Skulderbladet op af Bølgen 
til en Redeplads for Anden, 

200 til en Bolig for den væne. 

Anden, denne fagre Flyver, — 
langsomt sejler den og svæver, 
Vandets Moders Enæ den øjned 
nede paa den dybblaa Havryg, 

205 tog det for en græsklædt Tue, 
for en frisk og fugtig Græstørv. 
Langsomt flyver den og flagrer, 
ned paa Knæet den sig sænker; 
dér den byggede sin Rede, 

210 og den lagde sine Guldæg, 
lagde Guldæg, seks i Tallet, 
samt et syvende, et Jærnæg. 
Saa begyndte den at ruge, 
langsomt varme Knæets Flade, 

215 ruged een Dag — og den andei}, 
ruged næsten tredje Dagen. 
Men da mærker Vandets Moc(er, 
Vandets Moder, Luftens Jomfru, 
at af Hede Knæet gløder, 

Første Sang 185-254. 21 

220 hendes Hud af Glød forkulles, 

tænkte nu, at Knæet brændte, 

alle hendes Sener smælted; 

hurtigt rystede hun Knæet, 

brat hun drejed sine Lemmer. 
225 Andens Æg i Vandet ruiled, 

ned i Havets Bølge sank de, 

knustes alle straks til Stumper, 

brast itu i mange Stykker. 

Ej forblev de dog i Dyndet, 
230 deres Stykker ej i Vandet; 

Stumperne sig smukt forvandled, 

herligt Stykkerne sig ændred: 

Ti den nedre Del af Ægget 

blev til Jordens Grund, den lave, 
235 og den øvre Del af Ægget 

blev til Himlen i det høje; 

Overdelen af det gule 

blev til Solen — for at straale, 

Overdelen af dét hvide 
240 blev til Maanen — for at lyse, 

det af Ægget, som var broget, 

blev til Stjærnerne paa Himlen, 

det af Ægget, som var dunkelt, 

dette blev til Skyer i Luften. — 
245 Stadigt iler Tiden fremad, 

Aar til Aar bestandigt føjes, 

mens det nye Sollys straaler, 

og den nye Maane skinner;" 

stedse svømmed Vandets Moder, 
250 Vandets Moder, Luftens Jomfru, 

ude paa de stille Vande, 

paa de taagedækte Bølger, 

foran har hun vaade Vover, 

bagved sig den aabne Himmel. 

M Kalevala 

966 Endelig, da ni Aar henrandt — , 
i den tiende Skærsommer 
hæved hun sit Hoved opad, 
løfted Issen over Havet 
og sit Skaberværk begyndte, 

260 til at virke hun sig vendte 
paa den aabne, vide Havryg, 
midt paa Havets frie Flade. 
Hvor hun vendte Haanden henad, 
dér hun bygged Næs og Odder; 

966 hvor hun bundede med Foden, 
gravede hun Fiskegruber 1 ); 
hvor hun ellers hen sig vælted, 
dannede hun Havets Dybder. 
Ind mod Land hun vendte Siden, 

270 skabte dér de flade Strande; 
Fødderne mod Land hun vendte, 
skabte Plads til Laksevoddet; 
Hovedet mod Land hun lagde, 
dér hun danned Havets Bugter. 

275 Længer ud fra Land hun svømmed, 
standsed ude midt paa Dybet, 
skabte Elipperev i Havet, 
blinde Skær hun frem lod vokse, 
for at Skibe dér maa strande, 

280 Sømænd dér maa miste Livet. 
Alt var Øerne nu bygte, 
Havets Klippeskær var skabte, 
ned var Luftens Støtter*) stukne, 
Land og Grund ved Ordet fremkaldt, 



*) o: Fiskerige Dybder; i det hele tænkes i disse Vers Kaos 
at formes ved selve hendes Lemmers Bevægelser. *) Som 
bærer Himlen. 

Første Sang 255-319. 23 

385 Farvepragt i Stene ristet, 

Furer var i Fjælde dragne — , 

end ej fødes Våinåmoinen, 

den udødelige Sanger. 

Trygge gamle Våinåmoinen, 
290 i sin Moders Liv han vandred 

end i hele tredve Somre 

og i lige mange Vintre 

ude paa de stille Vande, 

paa de taagedækte Bølger; 
295 overlagde, overvejed, 

om han holdt det ud at leve 

her i dette dunkle Gæmme, 

her i denne snævre Bolig, 

hvor han aldrig øjned Maanen, 
300 hvor han aldrig skued Solen. 

Disse Ord han derpaa sagde, 

ytred sig paa denne Maade: 

„ Frels, o Maane, Sol, send Redning, 

Karlsvogn, led en Mand, der beder, 
305 gennem ubekendte Døre, 

ad et Led, som er ham fremmed, 

ud fra denne trange Rede, 

bort fra denne snævre Bolig, 

bring en Vandrer ud til Verden, 
310 frem for Lyset Kvindens Afkom, 

lad ham skue Himlens Maane, 

uijdres over Solens Straaler, 

agte paa den skønne Karlsvogn, 

stirre paa de klare Stjærner!" 
315 Da ham Maanen ikke fried, 

Solen ikke sendte Redning, 

følte han ved Livet Lede, 
væmmedes ved sine Dage; 
l)rat han Borgens Dør bevæged 

380 med den ubenævnte Finger, 1 ) 
benet Laas i Hast ban drejed 
med en Taa paa venstre Fodspids, 
faldt paa Neglene fra Tærsklen, 
paa sit Knæ fra Forstudøren, 

325 faldt paa Hovedet i Havet, 
sank paa Hænderne i Bølgen; 
Manden blev i Bølgens Eje, 
Helten under Havets Vover. 
Fem Aars Tid laa her han udstrakt 

330 — baade fem og hele seks Aar, 
syv, ja otte Aar igennem, 
standsed ved én Fjord omsider, 
ganske nær en navnløs Odde, 
fremme ved et træløst Fastland. 

335 Og paa Knæ han svang sig opad, 
drejed sig paa sine Arme 
og stod op at skue Maanen, 
undres over Solens Stråaler, 
agte paa den skønne Karlsvogn, 

340 stirre paa de klare Stjærner. 
Det var Våinåmoinens Fødsel, 
var den djærve Sangers Udspring 
— af den Kvindes Skød, som bar ham, 
Ilmatar, hans høje Moder. 

Noter til første Sang. 

V, 1 — 102 er en Forsang. Ofte sætter Sangeren sine Til- 
hørere i Stemning ved nogle Indledningsvers, før han begynder 
det egentlige Run o-foredrag. Af en Del saadanne lyriske Smaa 
stykker har L6nnrot sammensat sin Indledning; nogle af Versene 
skyldes dog ham selv. 

V. 103—344 er af Lonnrot sammensmæltet af to Folke- 
sange, der i Virkeligheden er hinanden ganske uvedkommende, 
- nemlig Verdens Skabelse (V. 177—286) og Våinåmoi- 
neps Fødsel (V. 103-176 og 287-344). 

x ) o: Ringfingeren. 

Første Sang (Noter). 95 

Verdens Skabelse. 

Den Gruppe af Folkesange, som nærmest ligger til Grund 
for Kalevalas Fremstilling af Skabelsen, er Varianterne fra rus- 
sisk Karelen, hvor Sangen danner Indledningen til den store 
Sampocyclus. Men medens LOnnrot i første Udgave fulgte disse 
Varianter ret nøje, har han i anden Udgave foretaget nogle 
ret iøjnefaldende Forandringer. I de nævnte Folkesange er det 
ikke Ilmatar, men VåinåmGinen, der optræder ved Skabelsen. 
I første Udgave indsatte Lonnrot derfor allerførst Fortællingen 
om denne Helts Fødsel og fortsatte saa i Tilslutning til de 
karelske Kvad: VåinåmOinen rider langs Havets Bred til Poh- 
jola; undervejs overfaldes han af en Lap, der længe har hadet 
ham. Lappen skyder hans Hest, saa at Rytteren falder i 
Vandet; mens han flakker om paa Bølgen, lægger en Fugl sine 
Æg paa hans Knæ, — de gaar itu, af deres Stykker bliver 
Verden til (undertiden tilføjes: ved Våinåm6inens Ord, sml. Ud- 
trykket i V. 284), og VåinåroOinen skiller derpaa mellem Land 
og Vand. — Naar Lonnrot senere har gjort Ilmatar til Skaber 
(Ordner), har dette ikke Støtte i nogen af de nu kendte Va- 
rianter. Derimod havde han god Grund til at opgive den besyn- 
derlige Sammensætning, ifølge hvilken Jord og Mennesker 
(Lappen) er til før Verden: I de sydligere Egne kendes slet ikke 
denne Begyndelse med Lappens Skud, de paagældende Vers er 
(mener J. Krohn) en sent opstaaet og ilde anbragt Fordrejelse 
af et helt uvedkommende Kvad. I anden Udgave har Lonnrot 
givet dem en naturligere Plads (se sjette Sang og Noten dertil). 

Efter at vi saaledes har set Sangen befriet for rent aaben- 
bare, senere Tilsætninger (een, der synes at skyldes LOnnrot 1 ), 
og een, der hidrører fra Folkesangerne), trænger det Spørgsmaal 
sig frem: Hvorfra stammer nu disse Forestillinger om Ska- 
belsen? Først og fremmest Tanken om Verdensægget? Den 
findes ikke hos noget andet finsk-ugrisk Folk, men derimod fra 
meget gammel Tid af hos mange indoevropæiske Stammer, dels 
i rent folkelig Skikkelse, dels i en mere lærd, filosofisk Form. 
I Indernes Veda hedder det (citeret efter Deussen: 60 Upani- 
shad's des Veda, S. 116): »Denne Verden var i Begyndelsen ikke- 

værende; dette (ikke-værende) var det værende Da udvik- . 

lede der sig et Æg. Det laa dér saa længe, som et Aar er. 
Derpaa spaltede det sig; de to Æggeskaller var, den ene af 
Sølv, den anden af Guld. Den af Sølv er denne Jord, den gyldne 
Himlen hist.« — Indenfor græsk Mytologi træffes Forestillingen 
om Ægget hos Orfikerne (sml. Lobeck: Aglaophamus S. 474 fl,) v 



*) Dog mener han selv, at han har Hjemmel derfor. 

og Myten er parodieret i Aristofanes' »Fuglene« (V. 693 fl.). 
Særlig kunde mærkes, at ogsaa Litauerne, den finske 
Stammes fordums Naboer, har en lignende Beretning (Jorden 
blev til af en ægformet Klump, som brast itu efter i lange 
Tider at være ophedet ved Solens Straaler), og at Russerne 
har kendt Forestillingen om Verden som et uhyre stort Æg. 

J. Krohn antager da, at Finnerne har laant denne Myte fra 
et indoevropæisk Folk, snarest Litauerne. - Men desuden mener 
han i Kalevalas første Sang at kunne paavise Spor af en helt 
anden, højst mærkelig Myte om Verdens Tilblivelse, nemlig den, 
som findes hos de østligere finsk-ugriske Stammer (særlig 
Mordvinerne, Syd for Volgas Knæ, og Vogulerne i Gu- 
vernementet Tobolsk), ja endog hos Folk, der tilhører andre 
Ætter (Altai-tatarerne, Burjæterne ved Irkutsk); den forekommer 

— sammensmæltet med bibelske Forestillinger — ogsaa hos 
mange slaviske Folk, til hvem den — efter J. Krohn's Me 
ning — skal være kommen Øst fra. Ifølge denne Myte svøm 
mede den højeste Gud længe ene omkring paa Urhavet, indtil 
han fik et andet Væsen (i Beglen: den onde Aand) til at hjælpe 
sig med at skabe Verden. Hjælperen dykker (ofte i Skikkelse 
af en Søfugl) ned i Vandet og henter Dynd op; deraf skaber 
Overguden saa Verden. — At her er Lighedspunkter med den 
finske Skabelsesfortælling, kan jo ikke nægtes: Urhavet, Ska- 
beren (eller Verdensordneren), der svømmer paa Vandet, og Sø 
fuglen er jo fælles Træk. — Hele denne interessante Tolkning, 
ifølge hvilken den finske Skabelsessang skulde have sammen- 
smæltet den indoevropæiske og den >ural-altaiske« Verdens æld 
gamle Myter, er dog bleven mere end tvivlsom ved den seneste 
Tids indgaaende Granskning af alle Sagen vedrørende Varianter 

- den afgørende Prøvesten for enhver Forklaring. Det synes 
altsaa, at Spørgsmaalet var stillet for tidligt og derfor ikke 
kunde løses sikkert. Vi kan da ikke blive staaende ved den 
ovenfor givne foreløbige Omtale af Varianterne, men maa atter 
vende os til dem. — Prof. Kaarle Krohn (Søn af J. K.) sam- 
menfatter sin Undersøgelse af Sangens Udviklingshistorie i føl- 
gende Hovedpunkter: Dens ældste Form findes i Estland, 
hvor Sangen oprindelig er en munter Gyngesang, og Sangersken 
«r den unge Pige, der svæver i Gyngen. Hun synger om en 
Svale, der kommer ind i »vor Havec, bygger Bede paa en Busk 
og udruger tre Unger, hvilke den sætter paa Himlen som Sol, 
Maane og Stjærne. — Man lægge Mærke til, at der her ikke 
lægges nogen Vægt paa selve Ægget, at der ikke er Tale om 
Hav eller Søfugl, at Sangen ikke skildrer Jordens og Himlens 
Tilblivelse, men kun taler om tre Himmellegemer, og endelig at 

der ikke nævnes nogen personlig Skaber. — Sangen er herfra 
vandret mod Øst, til Ingermanland, hvor den har faaet føl- 
gende Skikkelse: Svalen lægger Æg paa Tuer ved Havet, 
Vinden fejer dem i Vandet; Fuglen faar saa smeddet en Rive 
og samler Stumperne sammen ; disse bliver til de tre Himmellys. 
- Omtalen af Havet er et Træk fra andre, uvedkommende 
Sange, der allerede i Estland findes sammenknyttede (men endnu 
ikke sammenblandede) med Skabelseskvadet. — Endnu nord- 
ligere — i finsk Karelen — begynder Sangen med Skildringen 
af Våinåm6inens Omflakken paa Havet, efterat han er ramt af 
Lappen. Paa hans Knæ lægges Ægget. Fuglen er nu, da det 
hele er kommet til at foregaa paa Havet, naturligt bleven til 
en Søfugl, en And. Af Æggestumperne bliver her Jord og 
Himmel, hele Verden til. — I russisk Karelen endelig lader 
man desuden V. udtale Skaberord, der frembringer Æggenes 
Forvandling, eller man lader ham dog ordne det tilblevne. — 
Først i denne sent udviklede Form frembyder Sangen altsaa alle 
de ovennævnte Lighedspunkter med de to Skabelsesmyter. De 
kan altsaa alle betragtes som tilfældige — (dog maa man vel 
indrømme Muligheden af, at Forestillingen om Ægget som et 
virkeligt Verdensæg kan været kommet til Karelen gennem 
russisk Paavirkning). Jfr. Tillægget. 

Endnu skal tilføjes, at den formentlig »ural-altaiskec Myte 
om Gud og Djævelen, der i Fællig skaber Verden, efter Prof. 
Vesselovskij's Granskninger aldeles ikke er en ældgammel 
folkelig Overlevering, men stammer fra Bogomilerne, en 
gnostisk Sekt, som dannedes i Bulgarien i det tiende Hundred- 
aar; Myten er et ægte Udtryk for deres dualistiske Verdens- 
anskuelse; Sammenvævningen med bibelske Æmner (især hos 
Slaverne) er ikke sekundær, men betegner netop Mytens op- 
rindelige bogomilske Form. — Denne ejendommelige Sekt flk 
som bekendt stor Udbredelse i Evropa (Albigenserne i Syd- 
frankrig o. s. fr.) og kom ogsaa til Rusland, hvor dens Legender 
vandt megen Indgang. Senere, da Sekterne her forfulgtes af 
den rettroende Kirke og i stort Antal udvandrede, førte de dem 
med sig til Sibirien, hvor mange af de oprindelig hedenske 
Stammer har optaget dem. 

Selvom man altsaa vilde finde et virkeligt Slægtskab 
mellem den finske Sang (i dens nordligere Former) og hin Ska- 
belsesmyte (flere Træk synes iøvrigt at genfindes i finske 
Tryllekvad), maa altsaa Paastanden om, at man her har en 
virkelig gammel finsk-ugrisk Fællesmyte i Kalevala, falde, og 
Slægtskabet kan kun bero paa, at bogomilske Legender ogsaa er 
trængte ind i Finland. 

YftinftmOinens Fødsel. 

Beretningerne om den mægtige Sangers Byrd er hos Folket 
ret uklare. Een Gruppe Varianter lader hans Moder være en 
Jomfru, der længe levede kysk, men blev frugtsommelig efter 
at have spist et Bær. Grundlaget er en Forvrængning af For- 
tællingen om Jesu Fødsel ved Jomfru Maria (finsk marja - et 
Bær, sml. Kalev. L.). — To Varianter beretter derimod, at V. 
efter at have tilbragt tredve Somre i sin Moders Skød selv 
skaffede sig Adgang til Verden. Den ene af disse er et kort 
Brudstykke fra det attende Hundredaar, den anden (fra finsk 
Karelen) ligger væsentlig til Grund for den trykte Kalevalas 
Skildring, dog er Jomfruen i denne Variant et jordisk Væsen, 
der efter længe at have afvist alle Friere, voldføres af Havets 
Gud. Lflnnrot har (efter Antydninger i Tryllekvad) kaldt Mo- 
deren lim at ar (»Luftens Datter«) og saaledes gjort hende til 
et guddommeligt Væsen. — Ogsaa Ilmatar, hvis Navn kun 
forekommer yderst sjælden (sml. Kalev. XLVTI 141 fl., — hvor 
hun ikke er V.'s Moder), er vistnok fra først af identisk med 
Jomfru Maria (>Himmeldronningen«, der troner i Luften). 

Lonnrot har iøvrigt beriget Skildringen af Ilmatars Om- 
flyden og hendes Klageraab ved flere Indskud fra lyriske Digte. 
Hendes Bøn til Ukko (V. 169—76) og VåinåmOinens Bøn til 
Himmellysene (V. 303-14) er tagne fra en Besværgelse ved 
Barnefødsel. 



Anden Sang. 

Våinåmoinen nu sig rejste, 
stilled begge Ben paa Heden, 
paa en Holm i Havets Midte, 
paa et endnu træløst Fastland. 

5 Dér en Række Aar han dvæled, 
leved stadigt Livet fremad 
paa en navnløs Holm i Havet, 
paa et endnu træløst Fastland; 
overlægger, overvejer, 

10 bryder tankefuld sit Hoved: 

„Hvem skal saa paa Jordéns Marker, 

udstrø Sæd i tætte Rækker?" 

Pellervoinen, Søn af Marken, 
Sampsa, bitte liden Pusling, 
15 han skal saa paa Jordens Marker, 

udstrø Sæd i tætte Rækker. 

Bøjet gaar han, spreder Sæden, 

spreder Sæd paa Mark, paa Moser, 

paa den løse Jord i Svedjer 1 ), 
20 strøede paa stenet Jordbund. 

Fyrreskov han saa'r paa Høje, 

Granekrat paa Mosebakker, 

Lyngen paa de golde Heder, 

unge Skud i dybe Dale. 
25 Birk han saa'r i side Marker T 

El i løse, lette Jorder, 

Hæggetræer i fugtig Jordbund, 

Piletræer i friske Jorder, 

Røn 8 ) paa helligt Sted han sætter, 
30 Vidjer ned i fugtig Engjord, 

En i goldt og stenet Jordsmon, 

Egetræer ved Strømmes Bredder. 

Træerne tog til at vokse, 

og de unge Spirer fremskød, 
35 blomsterkronet Grantræ groed, 

Fyr med yppig Top sig bredte, 

Birk i side Marker voksed, 

EJ i løae, lette Jorder, 

Hæggetræer i fugtig Jordbund, 
40 En i goldt og stenet Jordsmon, 

skønne Bær paa Enens Grene 

og paa Hæggen gode Frugter. 



*) Skov, som brændes, for at der kan saaes i Asken. 
*) Bønnen var for Finnerne et helligt Træ; endnu findes den 
ofte plantet udenfor Gaardens Badstue. 

Trygge, gamle Våinåmdinen 
gik nu hen at se paa dette, 

45 liden Sampsas Saaningsarbejd, 
Pellervoinens Sædemarker, — 
saa, hvor Træerne var vokset, 
og de unge Spirer fremskudt; 
kun vil Egen ikke skyde, 

60 Gudetræet ej slaa Rødder. 
Og det onde Træ han føsjed, 
overlod det til dets Skæbne, 
vented endnu trende Nætter 
og det samme Tal af Dage; 

66 derpaa gik han hen at skue, 
dengang Ugen helt var omme: 
Endnu voksed Egen ikke, 
Gudetræet slog ej Rødder. 
Derpaa ser han fire Piger, 

60 fem af Havets unge Brude; 
de var ved at bjærge Høet, 
gik og mejed Græs paa Engen 
yderst paa en taaget Odde, 
paa en sludfuld Holm i Havet. 

65 Hvad de mejed, rev de sammen, 
samled det i lange Rækker. 
Da kom Tursas op fra Havet, 
Helten hæved sig af Bølgen, 
han stak Ild paa Græssets Bunker, 

70 gjorde dem til Rov for Luer, 
lod det alt til Aske brænde, 
lod til Æmmer det fortæres. 
Til en Askehob blev Høet, 
til en Bunke tørre Smuler; 

75 deri faldt nu Hjærtebladet, 
Hjærtebladet, Egens Olden; 
deraf skød en herlig Spire, 

frodig Stilk i Vejret stræbte, 

steg af Jorden som et Jordbær, 
80 groed frem i tvende Grene. 

Og den bredte sine Kviste, 

strakte løvrig sine Grene, 

Toppen stræbte højt mod Himlen, 

Kviste bredtes langt i Luften, 
86 hindred Skyer i at springe, 

fine Fjersky'r i at flagre, 

skyggede for Solens Straaler, 

dækkede for Maanens Lysglans. 

Og den gamle Våinåmoinen 
90 overlægger, overvejer: 

Gid dog Egen kunde fældes, 

denne stolte Plantning brydes! 

Mennesket ved Livet ledes, 

Fisken ræddes for at svømme, 
95 naar ej Solen længer straaler, 

og naar Maanen ikke lyser. 

Ikke nogen Helt der findes, 

ingen modig Mand, der gives, 

som har kunnet Egen fælde, 
100 hundredtoppet Kæmpe styrte. 

Og den gamle Våinåmoinen 

tog til Orde selv og sagde: 

„Høje Moder, du som bar mig, 

Luonnotar, som gav mig Livet: 
105 Send mig en af Vandets Magter, 

— mange Magter bor i Vandet — , 

lad ham Egens Stamme fælde, 

rydde denne onde Plantning, 

skaffe Plads for Solens Straaler, 
110 bane Vej for Maaneskinnet!" 

Op af Hav en Mand sig hæved, 

frem sig svang en Helt af Bølgen ; 

han var ikke blandt de største, 
heller ikke altfor lille: 

115 Lang — som Mandens Tommelfinger, 
høj — som Spand af Kvindefingre; 
bar en Kobberhat paa Hoved 
og paa Foden Kobberstøvler, 
Kobbervanter sad paa Haanden, 

120 Kobberprydelse paa Vanten, 

Kobbergjord var spændt om Midjen, 
Kobberøkse hang bag Gjorden, 
Skaftet var af Fingerlængde, 
Æggen som et Søm i Højde. 

125 Trygge gamle Våinåmoinen 
overlægger, overvejer: 
„Se, det er en Mand at skue, 
hvilken Helt er han af Ydre — 
af en Tommels fulde Længde, 

130 som en Okseklov i Højden!" 
Derpaa tager han til Orde, 
selv han ytrer sig og siger: 
„Hvad er Du vel for et Mandfolk, 
hvad for sølle Helt, Du Stakkel, 

135 lidet bedre end en Dødning, 
just saa dygtig, som en livløs?" 
Liden Mand fra Havet sagde, 
Bølgehelten gav til Gensvar; 
„Saddam Mand er jeg at nævne, 

140 er en Helt af Havets Magter, 
kommer fQr at fælde Træet, 
splintre denne*fSkøre Stamme." 
Trygge,, gamle Våinåmoinen- 
tog .-til .Orde selv og. sagde: 

145 „Næppe blev Du skabt til Verden, 
ikke t skabt, ej heller skikket 
til, d$t store Træ at fælde, 

til at hugge Trolddomsegen.* 

Næppe har han udtalt dette, 
150 før igen et Blik han kaster, 

ser, at Manden er forvandlet, 

Helten brat har skiftet Skabning: 

Foden stolprede paa Jorden, 

Hovedet i Skyen skrabed, 
155 Skægget naaed ned til Knæet, 

Haaret bagtil ned paa Hælen, 

Øje sad en Favn fra Øje, 

favnebredt var Benet nederst 

og halvanden Favn ved Knæet, 
160 tvende Favne bredt ved Laaret. 

Derpaa hvæssed han sin Økse, 

sleb i Hast den brede Staal-ægg, 

seks sraaa Hvæssesten han brugte, 

Slibestene syv i Tallet. 
165 Frem med raske Skridt han iled, 

gyngende med Kroppen gik han 

frem i sine brede Bukser, 

i de vide Pludderhoser, — 

bøjed første Gang sig fremad 
170 hen ad Slettens fine Sandgrund, 

tog et andet, kraftigt Fodtrin 

langs ad leverfarvet Jordbund, 

skred et tredje, vældigt Fodskridt 

frem til Rædselsegens *) Rødder. 
175 Øksen hugged han i Træet, 

han slog til med breden Staalægg 

een Gang hug han, — tvende Gange, 

og for tredje Gang han sigt ed; 

Gnister fløj af Øksebladet, 



*) Egl. Ild-Egen. 

XIL 

180 Flamme stod af Egestammen; 

alt saa smaat sig Egen bøjed, 

ned den skøre Stamme 1 ) luded. 

Og da tredje Gang han hugged, 

kunde helt han Egen fælde, 
185 søndre denne skøre Stamme, 

vælte hundredtoppet Kæmpe; 

Stammen slængte han mod Østen r 

Toppen sænked han mod Vesten, 

Løvet mod den store Sommer 
190 og mod Nord de halve Kviste. 

Den, der tog en Kvist af Træet, 

tog sig derved evig Lykke; 

den, som afbrød Egens Krone, 

brød sig evig Trolddomsevne, 
195 den, som plukked sig en Løvgren, 

plukked derved evig Elskov 8 ). 

Hvad der fløj omkring som Spaaner, 

hvad der flagred frit som Splinter | 

ud paa Havets frie Flade, 
200 paa de aabne, brede Bølger, ' 

det blev vugget dér af Vinden, | 

skvulpet om af Havets Dønning , 

ret som Baade smaa paa Bølgen, 

Skibe smaa paa Vandets Vover. ' 

205 Vinden bar dem op til Pohja; | 

Pohjalandets lille Pige i 

stod og skylled sine Huer, 

tvætted sine Klæder rene 

ude paa en Sten ved Stranden, 
210 yderst paa en langstrakt Odde. 

Spaanerne hun saa paa Bølgen, 



*) Kutimo-raita: en skør (tør) Pil — efter andre: Helvedpil 
*) o: Evne til at vinde andres Kærlighed (Collan: »tjusnings- 
kraft fOr evigt c). 

og hun tog dem i sin Taske, 

bar i Tasken dem til Gaarden, 

i den lange Randsel 1 ) hjemad, 
215 for at Trold kan danne Pile, 

Skytte Skydevaaben af dem. — 

Dengang Egen nu var fældet, 

da det onde Træ var styrtet, 

da kom Solen frem at straale, 
220 da kom Maanen frem at skinne, 

Skyerne paa Himlen springer, 

Himmelbuen højt sig hvælver 

yderst over taaget Odde, 

over sludfuld Holm i Havet. 
225 Nu begyndte Skov at trives, 

grønne Lunde voksed villigt, 

Blad paa Træet, Græs paa Jorden, 

— Fugl i Træ sin Stemme løfted, 

Droslen gav sig til at kvidre, 
230 derhos Gøgen til at kukke. 

Og der voksed Bær paa Jorden, 

gyldne Blomster dækked Marken, 

Græs af alle Slags der voksed, 

avledes i mange Former; 
235 ene Kornet 2 ) vokser ikke, 

ej den skønne Sæd vil spire. 

Og den gamle Våinåmoinen 

vandrer frem og overvejer 

ved den dybblaa Havrygs Strande, 
240 Bredden af de vide Vande; 

Frøkorn fandt han, seks i Tallet, 

syv Slags Sædekorn han samled 

hist fra Havets aabne Strandbred, 

fra den bløde, fine Sandbund; 



l ) Ordret: Langtungen o: Randselen med det lange Laag. 
i] Ohm, specielt Byg. 

3* 

245 i et Maarskind han dem gæmte, 
i et Sommeregerns Benhud 1 ). 
Han gik hen at saa paa Jorden, 
strø sit Sædekorn paa Marken, 
nær til Kalevabrønden gik han, 

250 ud til Osmomarkens Skrænter. 
Mejsen kvidrede fra Træet: 
„Osmos Korn vil ikke vokse, 
Kaievas Havre kan ej trives, 
før man fælder Træer paa Marken, 

255 før man hugger her en Svedje, 
og med Ild man denne brænder. 
Trygge gamle Våinåm6inen 
laved sig en sikker Økse, 
derpaa fælded han en Svedje, 

260 hugged ned en vældig Strækning, 
alle skønne Træer han fælded, 
men en Ungbirk lod han blive, 
til en Hvileplads for Fugle, 
til et Kukketræ for Gøge. 

265 Ørnen flyver over Himlen, 
stolte Fugl igennem Luften, 
kommer for at se paa dette: 
„Hvi blev denne ladt tilbage, 
hvorfor Birken ikke hugget, 

270 ej det skønne Skovtræ fældet?" 
Gamle Våinåmoinen sagde: 
»Derfor er den ladt tilbage: 
For at Fugle dér kan hvile, 
Luftens Ørn paa den kan sidde." 

275 Ørnen, Luftens Fugl, ham svared: 
„Det var godt, hvad dér Du gjorde, 
at Du lod en Ungbirk blive, 



') Af saadanne Smaadyrs Bælge forfærdigedes Poser. 

lod dét skønne Skovtræ vokse, 

være Hvileplads for Fugle, 
280 tjene for mig selv til Sæde 1 ).* 

Luftens Fugl slog derpaa Gnister, 

tændte brat den lyse Lue, 

Vind fra Norden brændte Svedjen, 

en Nordøstvind voldsomt braged, 
285 brændte Træerne til Aske, 

lod til Æmrher dem fortæres. 

Og den gamle Våinåmoinen 

tog de Frøkorn, seks i Tallet, 

syv Slags Sædekorn han fremtog, 
290 ud han tog dem af et Maarskind, 

af et Sommeregerns Benhud, 

Skindet af en Væsels Poter; 

gik saa hen at saa paa Jorden, 

strø sit Sædekorn paa Marken, 
295 tog til Orde selv og sagde: 

„Bøjet gaar jeg, spreder Sæden 

mellem Skabermandens Fingre, 

gennem Gud Almægtigs Hænder, 

ned i Jord, at den kan vokse, 
300 ned i Muld, at den maa trives. 

Muldets Moder under Jorden, 

Grundens gamle Herskerinde, 

giv, at Kornet frem maa drives, 

skydes frem af stærke Jordbund; 
305 Jorden mangler ikke Styrke, 

aldrig nogen Tid i Livet, — 

naar blot Frihed maa den undes, 

Naade fra Naturens Døtre. 

Vaagn, o Jord, vaagn op af Dvalen, 



*) Den Skik at lade enkelte Træer staa tilbage ved Svedje- 
fældning er bevaret flere Steder til nyeste Tid. 

310 Skabermandens Mark af Søvnen, 
lad nu alle Stilke skyde, 
alle Straa i Vejret vokse, 
Aks i Tusindvis sig hæve, 
Hundredvis sig Grene brede 

315 ved min Pløjning, ved min Saaning, 
det, som just har voldt mig Møje! 
Ukko, øverste blandt Guder 
eller Fader hist i Himlen, 
Du, som ejer Skyens Vælde, 

320 hersker over Luftens Taager! 
Hold et Ting i tætte Skyer, 
hold et Raad i Solens Straaler, 
lad en Sky fra Østen vokse, 
skyd en Skyvæg op fra Norden, 

325 andre sende Du fra Vesten 

og fra Sønden driv dem fremad, 
lad en Dugg fra Himlen dale, 
lad fra Skyen Honning dryppe 
ned til Spirerne, som vokser, 

330 Sæden, som i Vinden suser!* 
Ukko, øverst iblandt Guder, 
Himlens Fader og Behersker, 
holdt et Ting i tætte Skyer, 
holdt et Raad i klare Himmel, 

335 lod en Sky fra Østen vokse, 
skød en Skyvæg op fra Norden, 
andre sendte han fra Vesten,- 
og fra Syd han drev dem fremad, 
skubbed deres Kanter sammen, . 

340 Rand mod Rand med Brag han stødte, 
lod en Dugg fra Himlen dale, 
lod fra Skyen Honning dryppe 
ned til Spirerne, som voksed, 
Sæden, som i Vinden sused. 

Mb Fuld af Aks nu Spiren voksed, 

hæved sig, som Stubben farvet, 

op fra Markens bløde Jordbund, 

fra det Land, som Vaino rydded. 

Alt den anden Dag derefter, 
350 efter to, ja trende Nætter, 

først da Ugen helt var omme, 

kom den gamle Våinåmoinen 

for at efterse det hele, 

al sin Pløjning og sin Saaning, 
355 det, som just ham voldte Møje. 

Kornet voksed efter Ønske, 

ti seks Rader var i Akset, 

trende Led paa alle Stilke. 

Men den gamle Våinåmoinen 
360 vender sig og ser omkring sig; 

da kom Vaarens Gøg til Stedet, 

saa den Birk, som éne voksed: 

„Hvi blev denne ladt tilbage, 

hvorfor Birken ikke hugget?" 
.365 Gamle Våinåmoinen sagde: 

„Derfor er den ladt tilbage, 

denne Birk, for op at vokse, 

Dig et Kukketræ at være; 

dér kan, lille Gøg, Du kukke, 
370 fra det gule Bryst Du synge, 

lade Sølverstemmen lyde 1 ), 

Dine klingre Toner gjalde 2 ), 

kuk ved Kvæld og kuk ved Morgen, 

og engang ved Middagstide, 
375 at min Himmelegn maa glædes, 

mine Skove vinde Skønhed, 

Rigdom bo paa mine Strande, 

mine Marker frodigt trives! 



*) Eller maaske: gale med det sølvfarvede Bryst. ■) Eller: 
synge med det tinfarvede Bryst. 

Noter til aadea Sang. 

Kalevalas 2den Sang har Lflnnrot sammensat af tre for- 
skellige Folkesange, nemlig »Jordens Pløjning og Saaning« (V. 
1-42), »den store Eg« (V. 43-224) og »Kornets (Byggens) Saa- 
ning og Vækst« (V. 225—878). Den første og den sidste af disse 
er dog beslægtede og synges hos Folket undertiden sammen. - 
Vainåmflinens Navn forekommer oprindelig ikke i nogen af de 
tre Sange. 

Jordens Pløjning og Saaning - og 

Kornets Saaning og Vækst. 

Sampsa (eller Såmpså), der i Kalevala jo kun optræder 
ved Saaningen af Træerne, er efter gamle Varianter ogsaa den, 
der lægger Kornet i Jorden. En Sang om Kornet blev endnu 
c. 1860 sungen i Ingermanl'and ved St. Peters Fest den 13de 
Juli, hvorved man anraabte Ukko, — der saaledes var smæltet 
sammen med St. Peter, — om at gøre Marken frugtbar. 
Sangen skildrer først Sorgen over, at Kornet ikke vokser; der 
sendes da Bud efter Såmpså, som ligger i sin Seng; da 
Talvi poika (»Drengen Vinter«) kommer til ham, vil han 
ikke staa op; saa sender man Keså poika (»Drengen Som- 
mer«), og nu kommer S. til Stede og afhjælper Nøden. 
(I en anden Variant sendes først Ulven, Haren og Vinden, 
der alle afvises, fordi de gør Kvæg og Planter Fortræd, derpaa 
med bedre Held Solen). — Hvem er da denne Sampsa? Krohn 
vil udlede Navnet, der ogsaa har Formerne Semmer, Sem- 
bura og Simbura, af det litauiske 2em-berys o: Jord- 
Bestrøeren, en Gud for Udsædens Beskyttelse; dette er ogsaa 
sproglig forsvarligt (skønt 2 oftest bliver til finsk h). En ganske 
anden Udledning er givet i nyeste Tid (af Franssila) i Tilslut- 
ning til, hvad der ovenfor er nævnt om St. Peters Fest; den 
gaar ud paa, at Sampsa ikke skal være nogen anden end selve 
St. Peter: SanttaPietari er blevet til Såm-peetri (ligesom 
Santta Kanuutti til Sakkanuutti), dette til Sambura; 
(Sånttå Pietari til Sembere (Semmer)); Simbura skal komme 
af Simon Peetri. Forklaringen synes lidt vovet; men den 
støttes ved, at Sampsa i flere Varianter kaldes Pekka, som er 
den almindelige finske Form for Peter. Allerede Agrikola 
nævner Pellon Pekka (Markens P.) som en kornbeskyttende 
Guddom. — Navnet Pellervoinen (V. 13) kommer af pelto- 
Mark. — Sangens 8 første Vers er (saavel som de 10 sidste 
Vers af første Sang) indsatte af Lonnrot for at danne et Bindeled. 
. — I Sangen om Komet er det efter nogle Varianter Ørnen, 
efter andre Gøgen, til hvis Bedste Birken faar Lov at staa; 

Lonnrot har faaet Plads til begge. Desuden har han helt igen- 
nem udfyldt denne Sang med Stykker af lyriske Digte (særlig 
V. 225--30, 369-78) og Besværgelser; V. 295-330 (Sædemandens 
Bøn) er saaledes en Tryllesang (de følgende Vers om Ukkos Op- 
fyldelse af Bønnen er L.'s egen Bearbejdelse). Sædemandens 
Paakaldelse af den ktoniske Guddom indeholder jo sikkert en 
ældgammel mytisk Forestilling; derimod er Tiltalen til Ukko: 
»Himmelske Fader« o. s. v. sikkert den rent kristelige. Efter 
den gamle hedenske Forestilling, som viser tilbage til de finske 
Stammers oprindelige Sohamanisme, er Guderne uden etiske 
Egenskaber; de hjælper — og maa hjælpe — den Troldmand, 
som i Øjeblikket retter den kraftigste Besværgelse til dem. 



Den store Eg. 

Kun i den sydlige Del af de finske Stammers Omraado 
vokser der Eg (i det sydligste Finland — gennemgående meget 
sangfattige Egne, samt Syd for en Linie fra den finske Bugts 
Østside og op mod Nordøst); alligevel er Sangen om Egen een 
af de allermest udbfedte Folkesange; den høres i Estland, Inger- 
manland, Finland og russisk Karelen. Da den naturligvis maa 
have bredt sig fra Syd mod Nord, og da desuden selve Egens 
finske Navn ^tammi) synes at maatte være laant fra et gammelt 
slavisk Sprog (sml. oldslav. dabu), kunde det forekomme rime- 
ligt at antage, at ogsaa Myten er kommen til Finnerne fra en 
slavisk — eller litauisk — Stamme. Krohn har da ogsaa frem- 
draget en Del Træk, som efter hans Mening skyldes Paavirkning 
fra Litauernes Sagn (den stærke Mand, Amuletterne (V. 191 fl.) 
o. s. v.). Egen var hos dette Folk helliget Guden Perkiinas 1 ). 
Nok saa stor Vægt lægger Krohn dog paa skandinavisk Ind- 
flydelse: Den himmelhøje Eg skal være = Verdensasken Ygg- 
drasil. 

Imidlertid har for nylig Franssila underkastet de finsko 
Egesange, deres Vandringer og Forhold til andre finske Folke- 
sange, en meget indgaaende Undersøgelse, og efter dét Resultat, 
han kommer til, maa alle hine Overensstemmelser betragtes som 
tilfældige. — Følgende Hovedpunkter skal her refereres: Sin 
oprind eligste Form har Sangen (som venteligt er) i det sydlige 
Estland: En ung Pige (hun optræder i første Person) planter 
en Eg — for sig selv eller for sine Kære, den bliver høj (vokser 



*) En Sideform af dette Ord er optaget i Finsk som per- 
kele, der nu betyder Djævel. 

»til Himlen«); hendes Broder fælder den, og forskellige Gen- 
stande laves af dens Ved. Udtrykket »til Himlen« skal fra først 
af blot betegne, at det er en vældig stor Eg; men det suppleres 
-saa, efterhaanden som man kommer op mod Nord i Estland, af 
flere og flere malende Tilføjelser: Den skygger for Solen o. s. v. 
<jfr. V. 83 fl.). — Gennem Ingermanland er Sangen gaaet op 
til Karelen og er her bleven meget forandret. I Steden for 
den oprindelige Begyndelse er fra andre Sange indkommet Ind- 
ledningen med Høet, der brændes (V. 59 fl.), og Egen fældes nu 
ikke af Sangerskens Broder, men af en Mand fra Havet Her- 
oppe i Karelen, hvor man aldrig har set en Eg, opfattes den let, 
i Tilslutning til Skildringen af dens frygtelige Størrelse, som 
noget rent overnaturligt, der da ogsaa maa fældes af et over- 
naturligt Væsen. Manden fra Havet hører oprindelig hjemme i 
^en Ballade om »Havfrierne«: En ung Pige gaar ved Stranden, 
op af Vandet kommer da Bejlere, klædte i Metal, med Hjælm 
og Sporer; een af dem vælger hun til Mand. Den til Grund lig- 
gende Forestilling er her: Riddere i fuld Rustning, der med 
Skib kommer over Havet. Ogsaa denne Ballade er kommen fra 
Estland, men Sammenblandingen foregaar først i Karelen. Me- 
talmanden er fra Balladen iøvrigt trængt ind i andre Sange, 
bl. a. i en Gilde sang, i hvilken en ganske lille Mand slagter 
en vældig Okse teml. Kalev. XX); fra denne Sang er atter nogle 
Træk komne ind i Egesangen: Mandens Lidenhed og Verset 
(130): »Som Oksens KloviHqjde«. — I de nordligste Sangegne 
endelig er der til Slutningen føjet Træk fra et bekendt Trylle- 
kvad om »Stingsmærternes Oprindelse«, idet man lader 
»den Ondes Sønner« lave Pile af Spaanerne og skyde dem i 
Kroppen paa Mennesker eller Dyr (sml. V. 215—16). I denne 
Form synges saa ofte hele Sangen om Egen som Tryllekvad for 
at kurere for Sting. — Ogsaa V. 191—96 er indkommet fra en 
finsk Sang. 



Tredje Sang. 

Trygge gamle Våinåmoinen 
leved ned igennem Tiden 
her i Våinolandets Lunde, 
Kalevalas Hedemarker; 
stadigt kvad han sine Sange, 
kvad med mægtig Sangergave, 

kvad om Dagen dem i Række 

og om Natten uden Standsning, 

Minder om de fjærne Tider, 
10 dybe Fødselsord 1 ) han mæled, 

som ej hvert et Barn kan synge, 

ja, selv Helte næppe fatter, 

her i disse usle Dage, 

dette Spand af Tid, som svinder. 
15 Viden om der høres Tale, 

ud omkring sig Rygtet svinger 

om den gamle Våinos Sangkunst 

og om Heltens dybe Kundskab; 

Rygtet rullede mod Sønden, 
20 op til Pohja trængte Talen. 

Det var unge Joukahainen, 

magre Ungersvend fra Lapland, 

gik en Gang omkring i Bygden, 

hørte dér en sælsom Tale, 
25 om at der blev sunget Sange, 

om at bedre Kvad blev fremført 

hist i Våinolandets Lunde, 

Kalevalas Hedemarker, 

end han selv forstod at synge, 
3Q havde lært dem af sin Fader. 

Derpaa harmedes han hæftigt, 

hele Tiden bar han Avind 

imod Våino, ham hvis Sange 

skulde overgaa hans egne. 



*) At kende Tingenes »Fødsel« (Oprindelse) er en Hovedsag 
for den finske Tryllesanger; Yåin. kan (Kalev. VIII— IX) ikke faa 
et ved en Økse forvoldt Saar i sit Ben lægt, før han synger 
Sangen om »Jærnets Oprindelse«. Sting helbredes jo ved at for- 
tælle om dette Ondes Udspring fra Troldpile. Saar, der skyldes 
Træ, læges ved Sangen om Træernes Saaning. Denne »Fødsel« 
skildres i Reglen rent mytisk. 

35 Han begav sig til sin Moder, 
frem han traadte for den gamle, 
agted sig afsted at drage, 
ønsked bort at kunne rejse 
ned til Våinolandets Stuer, 

40 frem til Kappestrid med Våino. 
Faderen forbød sin Søn det, 
han forbød, hans Moder nægted 
ham til Våinoland at drage, 
ned til Kappestrid med Våino. 

45 »Dér vil man paa Stand Dig synge, 
vil Dig synge, vil Dig mane 
ned i Sne med Mund og Hoved, 
op i Luften Dine Hænder, 
saa Du ej kan Armen røre, 

50 ikke Dine Ben bevæge/ 
Unge Joukahainen sagde: 
,God for sig er Faders Kundskab 
og min Moders endnu bedre, 
øvefrst staar min egen Kundskab. 

56 Hvis jeg vil med andre kappes, 
vil med andre Mænd mig maale, 
synger jeg ihin Sarigermodpart, 
maner den, som mig vil mane, 
synger selv den bedste Sanger 

60 til den usleste blandt alle, 

synger Stensko paa hans Fødder, 
synger Stenbrog paa hans Lænder 
og en Vægt af Sten paa Brystet, 
samt en Stenblok paa hans Skuldre, 

65 Handske, gjort af Sten, paa Haanden, 
Hjælm af Fjældsten paa hans Hoved." 
Han gik bort og adlød ikke, 
men sin egen Hingst 1 ) han fremtog, 



J ) egl. Vallak. 

den, hvis Mule spruded Lue, 
70 og hvis Skinneben slog Gnister, — 

spændte fyrig Hingst i Tøjet, 

for den gyldne Kurveslæde; 

selv han satte sig i Kælken, 

i sin Kurveslæde steg han, 
75 slog den muntre Hest med Svøben, 

med sin Pisk, besat med Perler, 

og den muntre Ganger springer, 

Hesten traver hastigt fremad. 

Og han kører, saa det suser, 
80 een Dag kører han og tvende, 

kører næsten Tredjedagen; 

paa den tredje Dag omsider 

naa'r han Vainolandets Lunds, 

Kaleyalas Hedemarker. 
85 Trygge gamle Våinåmoinen, 

den udødelige Vismand, 

kørte netop henad Vejen, 

drog afsted paa sine Rejser 

hist i Vainolandets Lunde, 
90 Kalevalas Hedemarker. 

Da kom unge Joukahainen, 

kørte mod ham midt paa Vejen: 

Skagle tørnede mod Skagle, 

Rem i Rem 1 ) .blev filtret sammen, 
95 Kumte 2 ) fæsted sig paa Kumte, 

Bovtræ imod Bovtræs Ende. 

Og de standser dér paa Stedet, 

standser op og tænker efter; 

Vandet driver ned ad Kumten, 
100 Dampen siver ud fra Skaglen. 



*) rahe: Trækkeremmen. *) Kumten (»Compten«) er Træ- 
i transen (om Hestens Hals), til hvilken Skaglerne er fastgjorte 
== Bovtræ). 

Gamle Våinåmoinen spurgte: 
„Af hvad Slægt er Du vel runden, 
— at saa taabeligt Du kørte, 
tørned uforsigtigt mod mig, 

105 brød itu den krumme Kumte, 
den af Ungtræ gjorte Bue, 
slog min Slæde helt i Splinter, 
slog i Kvag den skøre Kælke?* 
Og den unge Joukahainen 

110 tåled dette Ord og sagde: 
„Jeg er unge Joukahainen; 
men Din egen Slægt Du nævne, 
af hvad Slægt er Du vel baaren, 
af hvad usselt Slæng, Du Stakkel?' 

115 Trygge gamle Våinåmoinen 

navngav sig til Gengæld for ham, 
disse Ord han dernæst sagde: 
„Er Du unge Joukahainen, 
ryk Dig saa lidt hen til Siden, 

120 saasom Du er yngst af Alder! 
Men den unge Joukahainen 
tog til Orde straks og sagde: 
„Ikke spørges her om Yngling, 
ej om Yngling, ej om Olding; 

125 den, som staar i Viden højest, 
som er mægtigst ved Erindring, 
han skal Vejen her beholde, 
men den anden Vejen vige. 
Er Du gamle Våinåmoinen, 

130 den udødelige Sanger, 

saa velan, saa lad os synge, 
lad os skride til at tale, 
Mand mod Mand hinanden prøve, 
een den anden overvinde." 

135 Trygge gamle Våinåmoinen 

tåled dette Ord og sagde: 

„Hvordan skulde jeg vel blive 

til en Sanger, til en Vismand? 

Altid har mit Liv jeg levet 
140 her paa disse samme Svedjer, 

Hjemmemarkens Agerrener, 

har til Hjemmets Gøge lyttet; 

det til Trods og desuagtet, 

sig da frem og lad mig høre, 
145 hvad Du først og fremmest kender, 

hvad Du fremfor andre fatter!* 

Unge Joukahainen sagde: 

„Vel jeg kender eet og andet; 

dette kender jeg med Klarhed, 
150 grant og nøje det begriber: 

Stuens Røghul er ved Taget, 

Ilden altid nær ved Ovnen. 

Godt har Sælen ved at leve, 

boltre sig i Havets Bølger, 
155 sluge Laksen i sin Nærhed, 

snappe Hæl ten ved sin Side. 

Hælten ejer jævne Marker, 

Laksen Hus med flade Tage, 

Gedden leger, naar det fryser, 
160 Savlemund 1 ) i umildt Vejrligt, 

Aborren, ræd, med kroget Nakke, 

svømmer sent i Høst paa Dybet, 

leger paa Grund i Sommertiden, 

spræller inde nær ved Stranden. 
165 Men gør dette ikke Fyldest, 

har jeg ogsaa anden Viden, 

end en Ting tilgavns jeg kender: 

Højt i Nord med Rensdyr pløjes, 



i) = Gedden? 



Digitized by VjOOQlC 



48 Kalevala 

men i Sønden med en Hoppe, 

170 fjærnt i Lapland med et Elsdyr. 
PisahcQens Træer jeg kender, 
Fyrrene paa Hornas Klippe, 
Pisahøjens Træer er store, 
Hornaklippens Fyrre høje. 

175 Der er trende vilde Vandfald, 
trende Søer af uiægtig Storhed, 
der er trende høge Bjærge 
under dette Luftens Dække: 
Hållåpyorå i Tavastland, 

180 Eaatrafaldet i Karelen; 

ingen Flod ved Vuoksi lignes, 
Imatra er uden Mage.* 
Gamle Våinåraoinen sagde: 
„Barnelærdom, Kvindevisdpm, 

185 ikke nogen skægget Kæmpes, 

ingen Mands, som Viv har vundet, 
dybe Fødselsord Du tale, 
Ting af evigt Værd Du sige!* 
Og den unge Joukahainen 

190 tåled dette Ord og sagde: 

„Mejsens Byrd jeg nøje kender, 
veed, at Mejsen er en Smaafugl, 
og den grønne Orm en Slange, 
Horken 1 ) er en Fisk i Vandet; 

195 Jærn er sprødt, det veed jeg ogsap,* 
og den sorte Muld er syrlig, 
koghedt Vand forvolder Smærte, 
Ildens Brand er ond at føle. 
Vandet er ældst blandt Lægesalver, 
200 Fossens Skum blandt Tryllemidler, 

og vor Skaber ældst blandt Troldra^ 11 ^ 



') Aborrelignende Fisk med een Eygfinne. 



Digitized by LjOOQIC 



Tredje Sang 169-236. 49 

Gud er ældst af alle Læger, 

Vandets Fødsel er paa Bjærget-, 

Ildens Fødsel- er i Himlen, 
:205 og af Rust er Jærnet opstaaet', 

Kobber kommer ud af Klippen. 

Ældste Mai* var fugtig Tue, 

Pil blandt Tresår var dfefr førete, 

Fyrrens; Rod var første Boplads, 
510 hulet Sten den første G*yde." 

Trygge gamle Våin&moinen 

tager derpaa selv til Orde: 

„Mon Du mindes endnu mere, 

eller fik Dit Vrøvl nu Ende?* 
215 Unge Joukahainen sagde: 

»End jeg mindes noget lidet 1 , 

ti jeg mindes vel de Tider, 

da jeg gik og pløjed Havet, 

gik og huled Havets Grunde, 
520 da jeg graved Fiskegruber, 

dybed Vandets Hjærtedybder, 

da jeg sænked alle Damme, 

da jeg hvælved Jordens Høje, 

da jeg byggede dens Klipper, 
225 var desuden med selvsjette, 

var den syvende blandt Helte, 

dengang denne Jord blev dannet, 

dengang Luftens Tag blev bygget, 

— hjalp at stille Luftens Støtter 
230 og- at bære Himlens Bue, 

bringe Maanen paa dens Bane, 

hjælpe Sole© til dens Sæde, 

strække ud« den store Karlsvogn, 

sprede Stjærner rundt paa- Himlen:* 
235 Gamle Våinåmoinen sagde: 

„Sikkert var det Løgn, Du talte* 



XII. 

ikke saa man noget til Dig, 
da man fordum pløjed Havet, 
gik og huled Havets Grunde, 

240 da man graved Fiskegruber, 
dybed Vandets Hjærtedybder, 
da man sænked alle Damme, 
da man hvælved Jordens Høje, 
da man byggede dens Klipper. 

245 Vistnok saa's Du ikke heller, 
hverken saa's ej heller hørtes, 
dengang denne Jord blev dannet, 
dengang Luftens Tag blev bygget. 
Luftens Støtter op blev stillet, 

250 Himlens Bue frem blev baaret, 
Maanen bragtes paa sin Bane, 
Sol blev hjulpet til sit Sæde 
og den store Karlsvogn udstrakt, 
Stjærner spredte rundt paa Himlen- 

255 Og den unge Joukahainen 
tog til Orde straks og sagde: 
„Dersom selv jeg savner Visdom, 
søger hos mit Sværd jeg Visdom, 
hør, Du Sanger Våinåmoinen 

260 med den brede Mund, Du gamle, 
kom og lad os maale Sværdet 1 ), 
frem, at vi kan prøve Klingen!* 
Gamle Våinåmoinen sagde: 
„Ikke frygter jeg saa saare 

265 for Dit Sværd og for Din Tanke, 
for Dit Værge, for Din Vilje. 
Det til Trods og desuagtet 
vil jeg ikke maale Sværdet, 
maale Sværd med Dig, Din Usling, 



*) Maa opfattes bogstaveligt, om Indledningen til Kamp. 

270 ej med Dig, Du sølle Stakkele 

Og den unge Joukahainen 

vrider Mund og vender Hoved, 

slider i sin sorte Haardusk; 

selv han ytred sig og sagde: 
275 »Den, som ej vil maale Sværdet, 

ikke gaar at prøve Klingen, 

til et Svin vil jeg ham synge, 

til en Rodetryne trylle; 

slige Helte hen jeg slænger, 
280 her den ene, hist den anden, 

ned paa Møddingen dem tramper, 

trykker dem mod Staldens Hjørne. u 

Derpaa vredes Våinåmoinen, 

derpaa vredes han og blues, 
285 selv begynder han at synge, 

selv han tager til at tale; 

ikke var det Barnesange, 

Barnesange, Kvindeløjer, 
, men en skægget Kæmpes Sange, 
290 som ej hvert et Barn kan synge, 

ej den halve Del blandt Svende, 

tredje Del blandt unge Karle, 

her i disse usle Dage, 

dette Spand af Tid, som svinder. 
295 Gamle Våinåmoinen synger — , 

Søer svulmed, Jorden rysted, 

kobberhaarde Bjærge bæved, 

stærke Stene brast med Bragen, 

Klipper fløj i tvende Stykker, 
300 Sten paa Havets Strande revned. 

Og han sang ung Joukahainen — 

sang ham grønne Skud paa Buen, 

Pilebuske paa hans Kumte, 

Victøer ud paa Trækkeremmen, 

4* 

305 Slæden med de gyldne Sider 
til et væltet Træ i Søen, 
sang hans Pisk, med Perler flettet, 
til et Rør ved Havets Strande, 
sang hans Hest med Blis i Panden 

310 til en Sten ved Fossens Breddes, 
sang hans Sværd med gyldent Fæste 
til et Eornmodsglimt paa Himlen, 
dernæst Buen, broget smykket, 
til en Bue over Vande 1 ), 

315 dernæst Pilene med Fjedre 
til en Høgeflok i Luften; 
Hunden med den krumme Hale 
sang han til en Sten i Jorden; 
Huen sang han af hans Hoved 

320 til en opretstillet Skyspids, 

Handskerne han sang af Haanden 
til et Nøkkeblad i Dammen, 
dernæst Kappen, blaa af Farve, 
højt paa Himlen op til Fjersky'r 

325 og hans fine Midjebælte 

til et Stjærnebaand 2 ) paa Himlen. 
Selve Joukahainen sang han 
ned i Sumpen til hans Midje, 
ned i Engen til hans Hofter, 

330 ned i Heden til hans Hærder 8 ). 
Og den unge Joukahainen 
mærked nu og fik at føle, 
at han var paa Vejen kommen, 
havde givet sig paa Rejsen 

335 for at kappes, for at synge 
med den gamle Våinåmoinen. 
Foden søgte han at røre, 



*) o: Regnbue. a ) Mælkevejen. ») ordret: Armhulerne. 

men hans Fod kan ikke løftes, 

og han prøved med den anden, 
340 men paa denne sad «n Stensko. 

Og den unge Jdukahainen 

blev helt ængstelig til Mode, 

og hans Sind alt mere trykket; 

og han talede og sagde: 
345 »Hør, Du vise Våinåmoinen, 

hør, udødelige Vismand, 

drag de stærke Ord tilbage, 

tag dog Trylletalen i Dig, 

slip mig ud af denne Knibe, 
350 red mig ud af denne Modgang, 

°g> J 6 ? P ver g°d Betaling, 

yder sikre Løsepenge!" 

Gamle Våinåmoinen sagde: 

»Godt, hvad vilde Du mig give, 
355 hvis jeg drog mit Ord tilbage 

og tog Trylletalen i mig, 

hvis jeg slap Dig ud af Klemmen, 

redded Dig af denne Modgang ?* 

Unge Joukahainen sagde: 
360 „Jeg besidder tvende Buer, 

tvende Buer, herligt smykte, 

een er hurtig til at ramme, 

een er sikker til at skyde; 

mellem dem Du frit kan vælge. * 
365 Gamle Våinåmoinen sagde: 

„Ikke skøtter jeg, Du Daare, 

om at eje Dine Buer; 

Buer har jeg selv derhjemme; 

hver en Væg er opfyldt af dem, 
370 hvert et Søm med dem forsynet; 

uden Mand de gaar i Skoven, 

uden Helt de gaar paa Jagten." 

Og han sang ung Joukahainen, 
sang ham længer ned end hidtil. 

375 Unge Joukahainen sagde: 
„Jeg besidder to smaa Skibe, 
ejer tvende smukke Baade; 
een af dem er rask i Kapløb, 
og den anden rummer meget; 

380 mellem dem Du frit kan vælge.* 
Gamle Våinåmoinen sagde: 
„Ej begær jeg Dine Baade, 
skøtter ej om Dine Skibe. 
Baade har jeg selv derhjemme, 

385 hver en Rullestok bedækket, 
hver en Vej er opfyldt af dem; 
nogle sejler trygt i Storme, 
andre løber frem for Modvind.* 
Og han sang ung Joukahainen, 

390 sang ham længer ned end hidtil. 
Unge Joukahainen sagde: 
„Jeg besidder tvende Hingste, 
ejer tvende skønne Heste, 
een er hurtig til at springe, 

395 een er dygtig til at trække, 

mellem dem Du frit kan vælge." 
Gamle Våinåmoinen sagde: 
„Ej begær jeg Dine Heste, 
Dine Øg med hvide Sokker; 

400 Heste har jeg selv derhjemme, 
til hver Krybbe staar de bundne, 
hvert et Skur er fuldt af Heste 
med det klare Vand paa Ryggen 1 ), 
med en Dam af Fedt paa Lænden. 8 



*) o: Byggen danner Fedtknuder, i hvis Mellemrum 
bliver staaende. 

405 Og han sang ung Joukahainen, 

sang ham længer ned end hidtil. 

Unge Joukahainen sagde: 

„Hør, Du gamle Våinåntåinen, 

drag de stærke Ord tilbage, 
410 tag dog Trylletalen i Dig; 

jeg en Hjælm med Guld Dig giver 

og en Hatfuld Sølv Dig skænker, 

vundet af min Fa'r i Kampen, 

ført som Bytte hjem fra Slaget.** 
415 Gamle Våinåntåinen sagde: 

„For Dit Sølv jeg ikke sørger, 

efter Guldet ikke spørger; 

den Slags har jeg selv derhjemme, 

hvert et Forraadshus er stoppet, 
420 hvert et Skrin er fuldt bepakket, 

Guldet ejer Maanens Ælde, 

Sølvet gammelt er som Solen.** 

Og han sang ung Joukahainen, 

sang ham længer ned end hidtil. 
425 Unge Joukahainen sagde: 

„Hør, Du gamle Våinåntåinen, 

slip mig ud af denne Klemme, 

red mig ud af denne Modgang, 

Hjemmets Kornhæs jeg Dig giver, 
430 ofrer mine gule Marker 

som Betaling for mit Hoved, 

Løsepenge for min Frihed.** 

Gamle Våinåntåinen sagde: 

„Om Dit Korn jeg ikke skøtter 
435 eller Dine Marker, Stakkel; 

saadant har jeg selv derhjemme: 

Marker nok paa alle Kanter, 

Kornhæs nok paa alle Svedjer; 

mine Marker er de bedste, 

440 og mit eget Korn er ypperst." 
Og han sang ung Joukahainen 
stadigt længer ned i Jorden. 
Og den unge Joukahainen 
grebes nu af Angst omsider, 

446 da han stod i Dynd til Hagen r 
i den fule Grund til Skægget, 
til sin Mund i Mos, i Mose, 
under Krat til sine Tænder. 
Unge Joukahainen sagde: 

450 »Hør, Du vise Våinåmoinen, 
hør, udødelige Vismand, 
syng nu dog Din Sang tilbage, 
og mit svage Liv Du skaane, 
lad mig slippe bort fra Stedet, 

456 Strømmen 1 ) trækker Foden nedad. 
Sandet sliber mine Øjne! 
Hvis Du ta'r Dit Ord tilbage, 
afstaar fra Din Trylletale, 
giver jeg min Søster Aino, 

460 bringer Barnet af min Moder, 
at Din Stue hun skal tørre 
og paa Gulvet flittigt feje, 
alle Dine Bøtter skylle, 
Dine uldne Tæpper tvætte, 

465 væve skønne, gyldne Tæpper, 
bage Honningbrød i Ovnen/ 
Gamle VåinåmQinen grebes 
af en overvættes Glæde, 
da han fik den unge Jomfru 

470 som en Hjælp paa gamle Dage. 
Han tog Plads paa Glædestenen T 
satte sig paa Sangens Klippe, 
og han sang en Stund, ja tvende r 



*) o: Vandet under Jorcton. 

«nd den tredje Stund han synger, 
475 drog de stærke Ord tilbage, 

sletted ud sin Trylletale. 

Derpaa slap ung Joukahainen 

op fra Dyndet med sin Hage, 

fra den fule Grund med Skægget, 
480 Fossens Sten blev atter Fole, 

Træ fra Strand blev atter Slæde, 

Rør ved Strand paany til Svøbe. 

Langsomt steg han i sin Slæde, 

kasted sig paa lette Kælke, 
485 drog afsted med Sorg i Sinde, 

med et mørkt, bedrøvet Hjærte, 

— kørte til sin kære Moder, 

aged hjemad til den gamle. 

Fremad kørte han med Bulder, 
490 med en sælsom Fart til Hjemmet, 

Slæden knuste han mod Skuret, 

brækked Skaglerne mod Trappen. 

Og hans Moder aner Uraad 1 ), 

Faderen til Orde tager: 
495 ,Uden Grund Du søndred Slæden, 

brækked Skaglerne med Vilje; 

hvorfor kører Du saa sælsomt, 

kommer taabeligt til Hjemmet?" 

Og den unge Joukahainen 
500 gav sig til at græde bittert, 

tung i Sind, med bøjet Hoved, 

Huen synker ned paa Siden, 

og hans Læber bliver stive, 

Næsen hænger ned paa Munden. 
505 Skyndsomt spørger da hans Moder, 

hun, som prøved Møje 2 ), fritter: 

') Det er Collans træffende Omskrivning af Tekstens »Moderen 
tøgyndte at tænke efter*. *) nemlig ved Sønnens Fødsel. 

„Sig, min Dreng, hvorfor Du græder, 
hvi mit Ungdomsbarn sig jamrer, 
sig, hvorfor Din Læbe stivner, 

610 Næsen hænger ned paa Munden!* 
Unge Joukahainen sagde: 
„O min Moder, Du som bar mig, 
vistnok er en Aarsag kommen, 
er en sælsom Grund forhaanden, 

615 Aarsag nok, at jeg maa jamre, 
sælsom Grund, at jeg maa græde. 
Derfor græder jeg min Livstid, 
sørger alle mine Dage: 
Aino, Søster min, jeg bortgav, 

520 loved Barnet af min Moder 
bort til Våinåmoinens Støtte, 
til den store Sangers Mage, 
han, som ryster alt af Ælde, 
kryber sammen i et Hjørne.* 

625 Men hans Moder gnider begge — 
gnider begge sine Hænder, 
tåled dette Ord og sagde: 
„Græd dog ej, min Dreng, Du kære, 
ikke har vi Grund at græde, 

630 ingen Skel at sørge bittert: 
Hele Livet har jeg længtes, 
altid haabet paa at knytte 
til min Slægt en Gang en Stormand, 
til min Æt en modig Kæmpe, 

585 at faa Våino til min Slægtning, 
til min Svigersøn en Sanger.* 
Unge Joukahainens Søster 
brister nu i bitre Taarer; 
een Dag græder hun og tvende, 

540 mens hun sidder midt paa Trappen, 
græd i megen Sorg og Vaande, 

græd i Sindets bitre Kummer. 

Derpaa talte hendes Moder: 

9 Hvorfor græder Du, min Aiho, 
545 da Du kommer til en Stormands, 

til en herlig Brudgoms Hjemstavn 

for at sidde ved hans Vindu, 

for at drive Skæmt paa Bænken ?" 

Hendes Datter gav til Gensvar: 
550 »O min Moder, Du som bar mig, 

uden Grund jeg ikke græder: 

Græder for min skønne Fletning, 

for de unge, tætte Lokker, 

for mit Haar, det fagre, fine, 
555 som skal dækkes i min Ungdom, 

skjules, førend jeg er voksen. 

Derfor græder jeg min Livstid, 

græder over Solens Skønhed 

og den hulde Maanes Mildhed, 
560 hele Himlens Pragt og Vælde, 

som jeg lader her tilbage, 

skal i Barndomsaar forglemme, 

paa min Broders Tømrepladser, 

udenfor min Faders Vindu." 
565 Moderen til Pigen sagde, 

til sit Barn den gamle talte: 

„Taabe, gaa med Din Bekymring, 

med Din Graad, Du dumme Pige, 

ikke har Du Grund at græmmes, 
570 ingen. Aarsag til at sørge: 

Herrens Sol paa Himlen skinner 

ogsaa andensteds i Verden, 

ikke blot ved Faders Vindu 

eller ved Din Broders Ledhul; 
575 der er ogsaa Bær paa Højen, 

der er Jordbær nok i Lunden, 

som Du, stakkels Barn, kan plukke, 
ogsaa længer ud i Verden, 
ikke blot i Faders Lunde 
580 eller paa Din Broders Svedjer.* 

Noter til tredje Sang. 

»Sangerkampen« besynges udførligst i Guvernementet 
Arkangel, noget kortere i Finland, hvor Joukahainens Erklæring, 
at han husker Verdens Skabelse, næsten altid er den eneste 
Prøve paa »Viden«, han giver. Syd paa endelig, i Ingermanland, 
mangler som Regel hele Slutningen : Hvorledes Joukahainen for- 
trylles, slipper fri ved at tilbyde sin Søster og derefter beklager 
sig hjemme, men trøstes af Moderen. Sangens Indhold — og 
vel sagtens dens oprindelige Kærne — er her som oftest kun: 
De to Sangere støder sammen paa Vejen; ingen af dem vil vige 
ud; det maa da være den visestes Ret at beholde Pladsen; Jou- 
kahainen forsikrer nu, at han husker, hvorledes Havet med dets 
Klipper og Skær blev til (eller: at han selv har »pløjet* (skabt) 
det) ; Våinåmoinen erklærer, at det er ham (V.), der har udført dette 
Værk; i eet Eksemplar endes dermed: Saa veg den ene til Side 
for den anden. 

J. Krohn antager, at Fortællingen i sin oprindelige Skik- 
kelse middelbart stammer fra den Myte, som foreligger i den 
ældre Eddas Vaf|)rudnismål, hvor Odin og Jætten Vafferudnir 
kappes i Visdom, og sidstnævnte, der bl. a. maa give Besked 
om Tingenes Oprindelse, omsider bliver Svar skyldig. — Den 
nyeste Forskning har jo ganske opgivet at søge saa langt til- 
bage. (Som formentligt Mellemled peger J. Krohn iøvrigt paa 
en russisk, folkelig Fortælling). 

Til Grund for den trykte Kalevala ligger jo Folkesangens* 
nordlige, udvidede Form; til denne har Lonnrot yderligere føjet 
nogle Tillæg: Begyndelsesafsnittet (V. 1—90: Joukahainens Mis- 
undelse og hans Rejse til Våinolå) er sammensat af Smaastykker 
fra ganske andre Forbindelser ; i Afsnittet V. 152—210 er mange 
af Joukahainens »Yisdomsord* tagne fra didaktiske Sange og 
Besværgelser, Lonnrot fulgte her de russisk-karelske Sangeres 
Forbillede. Endelig har han — for at skabe en Forbindelse med 
fjerde Sang — tilføjet V. 537—80: Søsterens Klage og Moderens 
Trøst, væsentlig fra lyriske Sange. I en enkelt, finsk-karelsk 
Variant forekommer dog Ordene om, at Solen ogsaa skinner 
udenfor Hjemmet, — men rigtignok i den unge Piges Mund 
idet hun vil trøste Moderen over Adskillelsens Smærte. 

Fjerde Sang. 

Aino, denne unge Jomfru, 

unge Joukahainens Søster, 

gik at hente Løv fra Lunden, 

Badekoste 1 ) hjem fra Krattet, 
5 brød en Badekost til Fader, 

brød en anden til sin Moder, 

og en tredje bandt hun sammen. 

til sin ungdomsfriske Broder. 

Allerede gik hun hjemad, 
10 iled let igennem Lunden; 

da kom gamle Våinåmoinen, 

saa den unge Mø i Skoven, 

Barn med fine Flig paa Græsset, 

tåled dette Ord og sagde: 
15 »Ikke for andre, unge Jomfru, 

end for mig, Du unge Jomfru, 

maa Du bære Perlehalsbaand, 

hænge Dig et Kors paa Brystet, 

bære Fletning paa Dit Hoved, 
20 binde Haaret op med Silke! 8 

Pigen gav ham dette Gensvar: 

„Ej for Dig og ej for andre 

bærer jeg et Kors paa Brystet, 

binder Silkebaand om Hoved, — 
26 ønsker ikke fremmed Klæde 2 ), 

skøtter ej om Hvedekager, 

gaar omkring i snævre Klæder, 

vokser op ved grove Skorper, 

hjemme hos min gode Fader, 
30 hos min egen, kære Moder." 



*) Birkekoste, hvormed man gnider sig ren i Badstuen. 
*) Ordret: Skibsklæder o: Klæder, som kommer med Skibe fra 
fremmede Lande. 

Korset rykked hun fra Brystet, 
Ringene fra sine Fingre, 
rysted Perlerne fra Halsen 
og de røde Baand fra Haaret 

36 ned paa Jord — til Pryd for Jorden 
ind i Skov — til Pryd for Skoven; 
gik nu jamrende til Hjemmet, 
grædende til Fædregaarden. 
Hendes Fader sad ved Vindvet, 

40 pryded Skaftet paa sin Økse: 
„ Hvorfor græder Du, min Pige, 
stakkels Pige, unge Jomfru?* 
„A årsag har jeg til at græde, 
Kummer volder, at jeg klager; 

45 derfor græder jeg, min Fader, 
derfor græder jeg og klager: 
Korset er af Brystet gledet, 
Smykket faldet fra mit Bælte, 
Sølverkorset faldt fra Brystet, 

50 Kobberbaandene fra Bæltet. 
Hendes Broder stod ved Leddet, 
snitted Træet til en Kumte: 
„Hvorfor græder Du, min Søster, 
stakkels Søster, unge Jomfru?* 

55 „Aarsag har jeg til at græde, 
Kummer volder, at jeg klager; 
derfor græder jeg, Kærbroder, 
derfor græder jeg og klager: 
Ringen trilled af min Finger, 

60 Perlerne faldt ned fra Halsen, 
gylden Ring af Fingren trilled, 
Sølverperler faldt fra Halsen.* 
Hendes Søster sad i Stuen 1 ), 



! ) egl«: paa Broen o: Stuens Bræddegulv. 

væved sig et gyldent Bælte: 
66 „Hvorfor græder Du, min Søster, 

stakkels Søster, unge Jomfru?* 

„A årsag nok har den, som græder, 

Kummer den, som fælder Taarer; 

derfor græder jeg, Kærsøster, 
70 derfor græder jeg og klager: 

Guldet trilled fra min Tinding, 
, Sølversmykkerne fra Haaret, 

Silke blaa fra mine Øjne 1 ), v 

røde Sløjfer fra mit Hoved." 
75 Moderen paa Bodens 2 ) Trappe 

var just ved at skumme Fløde: 

„Hvorfor græder Du, min Pige, 

stakkels Pige, unge Jomfru?" 

„O, min Moder, Du som bar mig, 
80 Moder kær, som gav mig Die, 

Aarsag har jeg til at jamre, 

onde Sorger har mig rammet; 

derfor græder jeg, Kærmoder, 

derfor, lille Mo'r, jeg klager: 
86 Nys jeg hented Løv fra Lunden, 

Badekoste hjem fra Krattet, 

brød en Badekost til Fader, 

brød en anden til min Moder, 

og en tredje bandt jeg sammen 
90 til min ungdomsfriske Broder; 

hjem begyndte jeg at vandre, 

og jeg vandred gennem Lunden; 

Osmoinen fra Dalen talte, 

Kalevainen hist fra Svedjen: 
95 „Ikke for andre, søde Pige, 

end for mig, Du søde Pige, 



*) o: fra Panden. ') aitta-Forraadshuset. 

maa Du gaa med Perlehalsbaand, 
hænge Dig et Kors paa Brystet, 
bære Fletning paa Dit Hoved, 

100 binde Haaret op med Silke.* 
Korset rykked jeg fra Brystet, 
rysted Perlerne fra Halsen, 
lysblaa Baand fra mine Øjne 
og de røde Baand fra Haaret 

105 ned paa Jord — til Pryd for Jorden, 
ind i Skov — til Pryd for Skoven; 
derpaa tog jeg selv til Orde: 
„Ej for Dig og ej for andre 
bærer jeg et Kors paa Brystet, 

110 binder Silkebaand om Hoved, — 
ønsker ikke fremmed Klæde, 
skøtter ej om Hvedekager, 
gaar omkring i snævre Klæder, 
vokser op ved grove Skorper 

115 hjemme hos min gode Fader, 
hos min egen, kære Moder. tt 
Hendes Moder tog til Orde, 
til sit Barn den gamle talte: 
„Græd kun ikke, kære Datter, 

120 ej, mit Ungdomsbarn, Du jamre! 
Lækkert Smør eet Aar Du spise, 
faar da bedre Huld end andre, 
Flæsk det andet Aar Du spise, 
bli'r da vakker fremfor andre, 

125 Flødekager i det tredje, 

bli'r da mere skøn end andre 1 )) 
Stig paa Højen op til Boden, 
og den bedste Bod Du aabne; 



x ) V. 121—26 er vel en Udmaling af den Lykke, der venter 
Aino i Ægteskabet. 

dér staar Skrin ved Skrin i Mfengde, 
130 Æske ser Du dér ved Æske; 
Du det bedste Skrin tør aabne, 
broget Laag med Klang Du opslå*, 
gyldne Bælter, seks, der ligger, 
syv blaa Kjortler dér Du finder; 
135 Maanens Datter har dem vævets 
Solens Datter dem baldyret. 
Fordum, da jeg end var Jomfru, 
da som Mø jeg endnu leved, 
gik jeg efter Bær i Skoven, 
140 op til Højen efter Hindbær, 
hørte Maanens Datter væve, 
hørte Solens Datter spinde 
henne, hvor ét Skovbryn blaaned, 
nær den elskovsfulde Løvsal. 
145 Og jeg nærmed mig til Pladsen, 
vandred ganske nær til Stedet; 
denne Bøn jeg retted til dem, 
tog til Orde selv og sagde: 

„Giv af Guldet« Maanens Datter, 
150 Solens Datter, giv af Sølvet 
lidt til denne ringe Pige, 

giv til dette Barn, som beder! 8 

Maanens Datter gav af Guldet, 

Solens Datter gav af Sølvet. 
155 Guldet bandt jeg om min Tinding, 

Sølvervævet om mit Hoved, 

som en Blomst jeg kom til Hjemmet, 

fuld af Fryd til Fædregaarden. 

Een Dag bar jeg det og tvende; 
160 men den tredje Dag derefter 

tog jeg Guldet fra min Tinding, 

Sølvervævet fra mit Hoved, 

og jeg bar dem op i Boden, 

TTT. 5 

under Skrinets Laag dem lagde; 

165 siden da har dér de ligget, 
hele Tiden, — ingen saa dem. 
Bind nu Silken for Dit Øje, 
læg Dig Guldet om Din Tinding, 
om Din Hals de klare Perler, 

170 hæft det gyldne Kors paa Brystet, 
Lærredssærk Du paa Dig drage 
og i Linnedtøj Dig klæde, 
tag en Elædeskjortel om Dig 
og om den et Silkebælte, 

175 dernæst fine Silkestrømper, 
skønne Lædersko paa Foden, 
hyl Dit Hoved med en Fletning, 
sæt Dig Silkebaand i Haaret, 
paa Din Finger gyldne Ringe, 

180 gyldent Armbaand om Dit Haandled. 
Derfra kommer Du i Stuen, 
gaar herind igen fra Boden, 
at Din hele Slægt kan glædes, 
alle Dine Frænder frydes; 

185 som en Blomst Du gaar i Gyden, 
vandrer hos os som et Hindbær, 
endnu mere skøn end fordum, 
mere tækkelig end forhen." 
Dette mæled hendes Moder, 

190 til sit Barn hun dette sagde; 
hendes Datter adlød ikke, 
ej sin Moders Ord hun hørte, 
gik med Taarer ud paa Pladsen, 
sorgbetynget ud i Gaarden, 

195 førte derpaa denne Tale, 

disse Ord hun dernæst ytred: 
„ Hvordan er de glades Hjærte, 
lykkelige Sjæles Tanke? 

Saadan er de glades Hjærte, 
200 lykkelige Sjæles Tanke, 

som et Vand, der lystigt skvulper, 

som et Bølgekrus i Truget. 

Hvordan er et sorgfuldt Hjærte, 

hvordan er en Is- Ands 1 ) Tanke? 
205 Saadan er et sorgfuldt Hjærte, 

saadan er en Is-Ands Tanke, 

just som Driven 2 ) under Taget 

og som Vand i dybe Brønde. 

Ofte nu mit Sind sig sniger, 
210 ofte Barnets mørke 8 ) Tanker 

sniger sig blandt visne Græsstraa, 

kryber langs med Jord i Kratskov, 

slæber sig afsted paa Engen, 

ruller tungt i Skjul af Busken, 
215 Sindet ej mere lyst end Tjæren, 

Hjærtet ej mere hvidt end Kullet. 

Bedre vilde det mig være, 

bedre havde det mig været, 

var jeg ikke født og fostret, 
220 ikke vokset op og modnet 

her til disse onde Dage, 

denne glædeløse Verden; — 

var jeg død, seks Nætter gammel, 

bortgaaet efter otte Nætter, 
225 kunde jeg med lidt mig nøjet: 

Med et spandlangt Linnedklæde, 

med en Smule Jord paa Marken, 

med en Smule Graad af Moder, 

endnu mindre af min Fader, 



») Nævnes som Billedet paa et ulykkeligt Væsen, fordi den 
svømmer om Efteraaret i iskoldt Vand. 2 ) Snedriven under 
Tagryggen paa Husets Nordside, — der om Vaaren længe mod- 
staar Solens Magt. 8 ) ordret: jeg taagehyllede Barns (Tanke). 

5* 

230 med slet ingen af min Broder/ 
Een Dag græder hun og tvende; 
men da fritter hendes Moder: 
„Hvorfor græder Du, min Pige, 
sig mig, Stakkel, hvi Du klager! 8 

235 »Derfor maa jeg Stakkel græde, 
derfor klager jeg min Livstid, 
for Du gav mig bort, mig arme, 
bort Dit eget Barn Du loved 
til en Oldings Hjælp og Støtte, 

240 Glæde for en gammel Gubbe, 
een, som ryster alt af Ælde, 
kryber sammen i et Hjørne. 
Nej, saa skulde før Du sendt mig 
ned at bo i dybe Bølger 

245 for at blive Laksens Søster, 
være Ven med Vandets Fiske: 
bedre var i Hav at leve 
og at bo i Bølgedybet, 
dér at gaa som Laksens Søster, 

260 være Ven med Vandets Fiske, 
end at gaa som Oldings Støtte, 
være Hjælp for een, der ryster, 
snubler over sine Strømper, 
falder over Vejens Kviste.* 

255 Derpaa steg hun op paa Højen, 
og hun traadte ind i Boden, 
hvor det bedste Skrin hun aabnedl, 
broget Laag med Klang hun opslog, 
gyldne Kjortler seks hun finder, 

260 ser syv Kjortler, blaa af Farve. 
Og i dem hun nu sig klædte, 
om sit Legem hun dem lagde, 
satte Guldet paa sin Tinding, 
Sølvet i sit Haar hun fæsted, 

265 Silke blaa hun drog for Øjet, 

røde Baand omkring sit Hoved. 

Derpaa gik hun gennem Lunden, 

tværs ad den og langs den næste, 

vandred gennem Mark og Mose, 
270. vandred gennem mørke Skove; 

og hun sang, mens frem hun iled, 

tog til Orde, mens hun vandred: 

»Pint af Sorgen er mit Hjærte, 

og af Ve mit Hoved værker; 
275 ak, saa stærkt ej Pinen stiger, 

ej saa vildt mit Hoved værker, 

at mig, Stakkel, Døden undes, 

at mit arme Hjærte brister, 

og jeg flyer de store Sorger, 
280 slipper Sindets bitre Kummer. 
. Det var alt paa Tiden for mig, 

om jeg skiltes her fra Verden; 

Tid det var at gaa til Mana, 

komme ned til Tuonis Bolig. 
285 Fader græder ikke for mig, 

Moder ikke tungt det tager, 

Søsters Kind vil ej bedugges, 

Broders Øje vil ej vædes, 

selv om jeg i Vandet styrted, 
290 faldt i Hav, det fiskerige, 

dækkedes af dybe Bølger, 

i det sorte Dynd blev sænket." 

Een Dag vandred hun og tvende, 

paa den tredje Dag omsider 
295 frem til Havets Kyst hun naaed, 

til den rørbeklædte Strandbred; 

Natten overvælded hende, 

Mørket standsed hendes Vandring. 

Dér ved Kvæld hun græd og klaged, 

300 hele Natten hun sig jamred 

paa en Sten, som laa ved Stranden, 
inderst ved den brede Havbugt. 
Ganske tidligt næste Morgen 
saa hun ud mod Oddens Ende, 

305 trende Møer hun saa ved Odden, — 
som i Havet just sig baded; 
og ung Aino blev den fjerde, 
smækre Løvkvist 1 ) blev den femte. 
Paa en Pil sin Særk hun lagde, 

310 paa et Aspetræ sin Kjortel, 
sine Strømper ned paa Jorden, 
sine Sko paa Strandens Stene, 
Perlerne paa sandet Strandbred, 
Ringene paa Grusets Flade. 

315 Broget Sten der stod i Havet, 

Klippe, som med Guldglans straaled; 
did hun søgte nu at svømme, 
vilde bjærge sig til Stenen. 
Og da hun var kommen til den, 

320 steg hun op at tage Sæde 

paa den Sten, der broget skinned, 
Klippen, som paa Vandet straaled. 
Brat sank Stenen ned i Vandet, 
ned til Havsens Bund veg Klippen 

325 — og den unge Mø med Stenen, 
Aino, som hun sad paa Klippen 2 ). 
Saadan omkom Hjemmets Høne, 
saa den stakkels Pige døde; 
end i Døden dog hun talte, 

330 sagde, mens hun sank i Vandet: 
„Ud til Hav jeg gik at bade, 



l ) — Aino. 8 ) Baade de badende Piger og Stenen maa 
tænkes som skuffende Syner, sendte af Havguden (Ahto). 

ud i Søen for at svømme, 

dér jeg, lille Høne, omkom, 

brat jeg, Fugl, har fristet Døden. 
336 Ikke mere maa min Fader 

nogensinde her i Livet 

drage nogen Fisk af Vandet, 

op af dette store Havdyb. 

Ned til Strand jeg gik at tvættes, 
340 ud i Hav jeg gik at bade, 

dér jeg, lille Høne, omkom, 

brat jeg, Fugl, har fristet Døden. 

Ikke mere maa min Moder 

nogensinde her i Livet 
345 hente Vandet til sin Brøddej 

fra den brede Fjord ved Hjemmet. 

Ned til Strand jeg gik at tvættes, 

ud i Hav jeg gik at bade, 

dér jeg, lille Høne, omkom, 
350 brat jeg, Fugl, har fristet Døden. 

Heller ikke maa min Broder 

nogensinde her i Livet 

atter vande nogen Stridshingst 

paa den vide Strand ved Havet. 
355 Ned til Strand jeg gik at tvættes, 

ud i Hav jeg gik at bade, 

dér jeg, lille Høne, omkom, 

brat jeg, Fugl, har fristet Døden. 

Heller ikke maa min Søster 
360 nogensinde her i Livet 

atter tvætte rent sit Ansigt 

fra en Bro ved Hjemmets Fjorde. 

Ti, hvor Havets Vande bølger, 

dér er det mit Blod, der bølger, 
365 og hvor Havets Fiske fjæles, 

dér er det mit Kød, som fjæles, 

hver en Kvist, ved Stranden ligger, 
er et Ribben af min Side, 
alle Strandens fine Græsstraa 

370 af mit Hovedhaar er revne." 

Det var den unge Jomfrus Bortgang, 
saadan Død fik Hjemmets Høne. 
Hvem skal nu det Budskab bringe, 
hvem skal føre mundtlig Mælding 

375 frem til Pigens stolte Hjemstavn, 
hendes Fædregaard, den fagre? 
Bjørnen skal det Budskab bringe, 
den skal give mundtlig Mælding; 
ikke bringer Bjørnen Buddet, 

380 over Hjordens Køer den falder. 
Hvem skal bringe dette Budskab, 
hvem skal føre mundtlig Mælding 
frem til Pigens stolte Hjemstavn, 
hendes Fædregaard, den fagre? 

385 Ulven skal det Budskab bringe, 
den skal give mundtlig Mælding; 
ikke bringer Ulven Buddet, 
— falder over Faareflokken. 
Hvem skal bringe dette Budskab, 

390 hvem skal føre mundtlig Mælding 
frem til Pigens stolte Hjemstavn, 
hendes Fædregaard, den fagre? 
Ræven skal det Budskab bringe, 
den skal give mundtlig Mælding; 

395 ikke bringer Ræven Buddet, 
falder over Gaaseflokken. 
Hvem skal bringe dette Budskab, 
hvem skal føre mundtlig Mælding 
frem til Pigens stolte Hjemstavn, 

400 hendes Fædregaard, den fagre? 
Haren skal det Budskab bringe, 

den skal give mundtlig Mælding; 

Haren lover ganske sikkert: 

„Jeg skal ikke glemme Buddet/ 
405 Haren gav sig til at springe, 

Langøre hopped hastigt fremad, 

Krumben piled henad Vejen, 

Korsmund tripped over Marken 

frem til Pigens stolte Hjemstavn, 
410 hendes Fædregaard, den fagre; 

sprang til Badstudørens Tærskel, 

dukked sig ved Dørens Tærskel. 

Rummet var af Piger opfyldt, 

som med Kost i Haanden spørger: 
415 „ Skævøje, kommer Du at koges, 

Rundøje, kommer Du at steges 

til vor Husbonds Aftensmaaltid, 

til vor Madmors Frokostspise, 

Mellemmad for Husets Døtre, 
420 Middagsmaaltid for dets Sønner?* 

Haren vidste nok at svare, 

Rundøje vel forstod at skryde: 

i Pokker 1 ) skulde være kommen 

for at koges i Jer Kedel!* 
425 Og den bragte nu sit Budskab, 

gav dem alle mundtlig Mælding: 

„Død er nu den skønne Pige, 

borte hun, hvis Barm var smykket, 

falden hun med Søl ver spændet, 
430 segnet hun med Kobberbæltet, 

i den lette Bølge sank hun, 

under Havets aabne Dybder 

for at blive Laksens Søster, 

være Ven med Vandets Fiske." 



! ) Lemp o — den onde Aand. 

435 Moderen tog til at græde, 
Taarer flød fra Øjets Kilde, 
og hun gav sig til at tale, 
den ulykkelige klaged: 
„Ikke maa I, stakkels Mødre, 

440 nogensinde her i Livet 
Eders spæde Døtre vugge, 
fostre dem — til saadan Skæbne: 
paanødt Brudgoms Viv at vorde 1 ), 
saadan som jeg arme Moder, 

445 mine Døtre smaa har vugget, 
mine Kyllinger har fostret!" 
Moderen græd, og Taaren trilled, 
Taarestrømmen randt bestandigt, 
ud fra Øjets Blaa den gød sig 

450 paa den arme Moders Kinder. 
Taarer perled, Taarer trilled, 
Taarestrømmen randt bestandigt 
fra den arme Moders Kinder 
ned paa hendes Bryst, det brede. 

455 Taarer perled, Taarer trilled, 
Taarestrømmen randt bestandigt, 
randt fra hendes Bryst, det brede, 
ned paa Kjortlens fine Folder. 
Taarer perled, Taarer trilled, 

460 Taarestrømmen randt bestandigt, 
randt fra Kjortlens fine Folder 
ned paa hendes røde Strømper. 
Taarer perled, Taarer trilled, 
Taarestrømmen randt bestandigt, 

465 naaede fra hendes Strømper 
Skoens gyldenstukne Læder. 



*) V. 441 fl. ordret: (Ikke maa I) vugge Døtre, gynge Eders 
Børn ind i et Mandehjem mod deres Vilje. 

Taarer perled, Taarer trilled, 

Taarestrømmen randt bestandigt, 

randt fra Skoens gyldne Læder 
470 under hendes Fod til Jorden, 

ned paa Jord — til Jordens Nytte, 

ned i Vand — til Vandets Nytte. 

Da nu Strømmen naaed Jorden, 

flød den fremad som et Flodløb, 
475 og der opstod trende Floder 

af de Taarer, som hun fælded, 

som randt ned ad hendes Kinder, 

gød sig ud fra Øjekrogen. 

Frem i hver af disse Floder 
480 voksed trende vilde 1 ) Vandfald, 

op af alle Vandfalds Fraade 

hæved der sig trende Klipper, 

og ved alle Klippers Kanter 

skød sig frem en gylden Bakke, 
485 fra hver gylden Bakkes Tinde 

voksed trende unge Birke, 

op i Toppen paa hver Ungbirk 

satte sig tre gyldne Gøge. 

Gøgene tog til at kukke: 
490 Elskov, Elskov — sang den første, 

Bejler, Bejler — sang den anden, 

Glæde, Glæde — sang den tredje. 

Den, som kukked: Elskov, Elskov, 

sang tre Maaneder igennem 
495 for den elskovsløse Pige, 

som i Havets Dybde sover. 

Den, som kukked: Bejler, Bejler, 

sang seks Maaneder igennem 

for den frydforladte Bejler, 



l ) Ordret: Vandfald af Ild. 

500 som i Savn og Lede sidder. 

Den, som kukked: Glæde, Glæde, 
sang sit hele Liv igennem 
for den glædeløse Moder, 
som i al sin Livstid græder. 

505 Og den stakkels Moder sagde, 
da til Gøgens Røst hun lytted: 
„Arme Moder, ikke længe 
tør til Gøgens Røst hun lytte; 
hver Gang Gøgen højlydt jukker, 

510 da maa hendes Hjærte bæve, 
Graaden kommer op i Øjet, 
Taaren rinder ned paa Kinden, — 
fuldt saa stor som Ærtefrøet, 
mere trind end Bønnens Kærne; 

515 Livet kortes ^med en Alen, 

og et Spand af Kroppen tapres, 
hele hendes Legem segner, 
naar hun hører Fqraarsgøgen." 



Noter til fjerde Sang. 

»Sangerkampen< og Ainosangen findes hos Folket aldrig 
forenede; det er LGnnrot, der har gjort Aino til Joukahainens 
Søster (IV 2) og i Tilslutning dertil gjort Våinåmoinen til 
hendes Bejler (V. 11). Et Tilknytningspunkt var dog givet i 
Folkesangene, idet nogle Varianter af »Sangerkampen« nævner 
Søsteren, der loves som Løsepenge, ved samme Navn, som 
>Ainosangens« Heltinde har hos Folket, nemlig Anni. (Dette 
Navn vilde Lonnrot undgaa i fjerde Sang, da der optræder en 
anden Anni i Kalevalas 18de Sang; han dannede saa et nyt 
Navn ud fra den russisk- karelske Folkesangs første Linie, der 
lyder: Anni tyttfl, aino neiti — • Pigen Anni, den »eneste« (her- 
lige) Jomfru). 

Den folkelige »Ainosang« har i Norden to Hovedformer, 
som LOnnrot har sammensmæltet, — een fra russisk Karelen 
og een fra Nordrlnland. Den førstnævnte har følgende Indhold: 
Anni møder i Lunden Kalevainen (Osmoinen, jfr. V. 93—4; han 

tænkes ikke som en gammel Mand), men afviser hans Til- 
nærmelse; hjemme vil Moderen trøste hende ved at sende 
hende op i Boden, hvor hun skal smykke sig; deroppe kvæler 
hun sig i et Bælte. Derpaa skildres Moderens Sorg, Taare 
strømmen og Gøgenes Raab omtrent som i V. 435 fl. — Ind i 
denne Beretning har Lonnrot saa føjet Stykker af lyriske Digte 
og Ballader; fra en lyrisk Sang har han saaledes taget Skil- 
dringen i V. 235—54 af den gamle, hjælpeløse Bejler; derved 
har han faaet en Parallel til Joukahainens Klage (i III 519—24) 
over at have lovet sin Søster til en svag Olding. Ogsaa V. 
135-66 (Sol- og Maanegudindernes Gave) er et lyrisk Stykke. 
Endvidere har LOnnrot ændret Pigens uskønne Dødsmaade; i 
Kaleralas første Udgave lod han hende styrte sig i Havet, i 
anden Udgave har han helt bortkastet (eller tilsløret) Selv- 
mordet og ladet Gøglebilleder fra Vandet lokke hende i den 
Død, hun længes efter. Denne Skildring er dog ikke LOnnrots 
Opdigtelse; men han har sammenføjet den af andre Sange, især 
af to Ballader fra det sydlige Sangomraade; i den ene af disse, 
som oprindelig stammer fra Estland, skildres (sml. V. 305 fl.), 
hvorledes en ung Pige lægger sine Smykker fra sig ag gaar i 
Bad (imens kommer en Gedde og borttager Smykkerne); i den 
anden (kendt fra Ingermanland) fortælles om en ung Mand, der 
drukner; derpaa følger en Advarsel mod at bruge Vandet paa 
det Sted, hvor han fandt Døden (sml. V. 335 fl.). 

I en noget afvigende Form findes selve Ainosangen dernæst 
i det nordlige finske Karelen; ogsaa her lader man Pigen begaa 
Selvmord, men derefter bringes dette Budskab af Dyr til den 
afviste Bejlers Fædregaard, og han styrter sig da i sit Sværd. 
Episoden med Dyrene har LGnnrot jo optaget (V. 373—430), kun 
lader han Haren gaa til Pigens Hjem. I Folkesangen om 
Sampsa (jfr. Side 40) træffes jo ligeledes Dyr som Bud- 
bringere; og dér har Dyrebudskabet efter J: Krohns Mening sin 
oprindelige Plads. 

»Ainosangens« sydlige Former er endnu ikke nøjere under- 
søgte. I Estland forekommer en Sang, af hvilken vistnok nogle 
Træk ligger til Grund for den nordlige Ainosang: En Jomfru 
gaar i Skoven for at skære Koste; her møder hun Kalevs Søn, 
der vil røve et Kys fra hende; men (her svinder Ligheden) 
hun stikker ham ihjel med sin Kniv og trøstes bagefter af sin 
Moder. 

Femte Sang. 

Alt var dette Budskab udbredt, 
vidt omkring var Rygtet vandret 
om den unge Mø, der hensov, 
om den skønne Piges Bortgang. 
5 Trygge gamle Våinåmoinen 
grebes dybt af Sorg i Sindet, 
græd ved Aften, græd ved Morgen, 
endnu mer ved Nattetide, 
da den skønne Mø var bortgaaet, 

10 Pigen sovet ind i Døden, 
vandret ned i lette Vover, 
dækket af de dybe Bølger. 
Frem han gik med Sorg og Sukke, 
med et mørkt, bedrøvet Hjærte 

15 til den dybblaa Havbugts Strandbred, 
tåled dette Ord og sagde: 
„Untåmo, sig nu Dine Drømme, 
Du, som hviler dybt i Jorden, 
sig, hvor Ahtos Bo er bygget, 

90 Vellåmos unge Møer ligge 1 )!* 
Untamo sagde sine Drømme, 
han, som hviler dybt i Jorden: 
„Der er Ahtos Bolig bygget, 
Vellåmos unge Møer ligge 

25 yderst ved en taaget Odde, 
ved en sludfuld Holm i Havet, 
dækkede af dybe Bølger, 
nede paa det mørke Mudder. 
Dér er Ahtos Bolig bygget, 

30 Vellåmos unge Møer ligge 



l ) Efter Sammenhængen i Kalevala spørger han saaledes. 
fordi han ved, at Aino nu er bleven een af Havets Møer, og 
ønsker at gense hende. 

i en aflang lille Stue, 

i et ganske snævert Kammer 

ved en broget Fjældstens Side, 

ved et Hjørne af en Stenblok.* 
35 Og den gamle Våinåmoinen 

til sin Baadeplads begav sig, 

syned alle sine Snører, 

mønstred sine Medekroge, 

tog en Medekrog i Tasken, 
40 tog en Jærnkrog i sin Randsel, 

vrikkede sig frem med Aaren 1 ), 

og kom hen til Øens Ende, 

yderst ved en taaget Odde, 

ved en sludfuld Holm i Havet. 
45 Sad nu dér og skøtted Krogen, 

stadigt passed han sin Snøre, 

vendte hid og did sit Haandnet, 

sænked Krogen ned i Havet, 

fisked fuld af Flid og Iver: 
50 Kobbermedestangen sitred, 

hviden Sølversnøre hvined, 

Gyldensnoren klang og klirred. 

Saa en Dag, som bedst han sidder, 

— just en Morgenstund det hændte, — 
55 bed en Fisk sig fast paa Krogen, 

bed en Ørred paa hans Madding. 

Straks han trak den op i Baaden, 

lagde Fisken paa sit Bundbrædt, 

drejed paa den og besaa den, 
60 tåled dette Ord og sagde: 

„ Sikkert er det kun en Smaafisk, 

siden jeg den ikke kender; 

den er mere glat end Hælten, 



l ) med en Styraare i Bagstavnen. 

mere lys end Indsølaksen, 
65 mere graa af Lød end Gedden, 
finneløs — mod Fiskes Vane, 
dog til Menneske 1 ) for sælsom, 
har ej Haarbaand som en Jomfru, 
har ej Bælte som en Havmø, 
70 Øren ej som Hjemmets Høne 2 ); 
nærmest er den lig en Havlaks, 
Aborren i de dybe Bølget* 
Våino bærer Kniv i Bæltet, 
Staal med Sølverskaft i Skeden, 
75 Kniven drog han fra sin Side, 
Staal med Sølverskaft af Skeden, 
vil i Skiver Fisken skære, 
Laksen vil han sønderlemme 
for at faa et Morgenmaaltid, 
80 faa sig en Bid Fisk til Frokost, 
en Ret Laks til Middagsspise 
og til Kvæld en lækker Nadver. 
Han tog til at skære Laksen, 
med sin Kniv at flække Fisken: 
85 Laksen plasked ned i Havet, 
broget Fisk i Skynding svang sig 
fra det røde Fartøjs Bundbrædt, 
ud fra Våinåmoinens Smakke. 
Da først løfted den sit Hoved 
90 og sin højre Skulder hæved — 
ved det femtenæste Vindstød, 
paa den sjettenæste Vove 8 ), 
rakte højre Haand i Vejret, 
og sit venstre Ben den viste, 



l ) o: til at kunne antages for et Menneske. ') o: En ung 
Jomfru. 9 ) Eller: ved det sjette Flydeholt paa Voddet (regnet 
fra Baaden, hvor VåinåmOinen sidder). 

95 paa den syvende, der skylled, 

paa den niende blandt Bølger. 

Derfra tog den nu til Orde, 

selv den ytred sig og talte: 

„O Du gamle Våinåmdinen, 
100 ikke vilde hid jeg komme 

for som Laks at sønderlemmes, 

skæres som en Fisk i Skiver 

til at blive Morgenmaaltid, 

være Dig en Bid til Frokost, 
105 en Ret Laks til Middagsspise 

og til Kvæld en lækker Nadver. 

Gamle Våinåmdinen sagde: 

„Hvorfor vilde Du da komme ?" 

»O, jeg vilde komme til Dig 
110 for at bæres som en Høne, 

for at sidde stadigt hos Dig 

som Din Mage al Din Livstid, 

for at rede Dig Dit Leje, 

lægge Puden Dig tilrette, 
115 holde rén Din lille Stue 

og paa Gulvet flittigt feje, 

for at bringe Ild i Stuen, 

for at tænde op paa Arnen, 

for at bage kraftigt Grovbrød, 
120 bage Honningbrød i Ovnen, 

bære Kanden frem med Øllet, 

sætte Maden frem paa Bordet. 

Ikke var jeg nogen Havlaks, 

ingen Fisk fra dybe Bølger, 
125 jeg var Kvinde, var en Ungmø, 

unge Joukahainens Søster, 

som Du ønsked hele Livet, 

længtes efter alle Dage. 

Tvi Dig, 9aadan gammel Stakkel, 



xn. 

130 vidløs Gubbe, Våinåmoinen, 
at Du ej forstod at holde 
Vellamos den unge Vandmø, 
Åhtos allerbedste Datter!* 
Gamle Våinåmoinen sagde 
185 tung i Sind, med bøjet Hoved: 
„Ak, Du Joukahainens Søster, 
kom dog end en Gang tilbage! 41 
Ikke kom hun mer tilbage, 
ej for anden Gang i Livet, 
140 hastigt hun sig vred og vendte, 
veg fra Vandets Overflade 
ned i broget Stenbloks Gæmme, 
leverfarvet Klippes Revne. 
Trygge gamle Våinåmoinen, 
145 han begyndte nu at tænke, 

hvordan han holdt ud at leve, — 
knytted sig et Vod af Silke, 
trak paa Krys og tværs i Vandet, 
langs eet Sund, paa tværs af andre, 
150 trak igennem stille Vande, 
ind imellem Laksegrunde, 
alle Våinolandets Vande, 
Ealevalas Næs og Odder, 
Vandets skjulte, dunkle Dybder, 
155 selv det store Havdybs Navle, 
alle Joukolandets Flodløb, 
Strandene langs Laplands Bugter, 
Han fik nok af andre Fiske, 
al Slags Fisk, som bo'r i Vandet, 
160 — denne Fisk han ikke fanged, 
som hans hele Hu begæred: 
Vellamos den unge Vandmø, 
Ahtos allerbedste Datter. 
Og den gamle Våinåmoinen, 

165 — tung i Sind, med bøjet Hoved, 

Huen sunken ned paa Siden, — 

tager derpaa selv til Orde: 

„Ve mig, Daare, for min Daarskab, 

vidløs Stakkel, for min Manddom; 
170 fordum var mig Vid dog givet, 

Tanke og Forstand mig skænket, 

kraftigt Hjærte mig forlenet — 

fordum, ja i gamle Dage; 

ak, men nu i disse Tider, 
175 her i dette usle Levned, 

Alderdommens Tid, som svinder, 

er det saa som saa med Viddet, 

lidet værd er mine Tanker, 

al min Virkekraft er borte. 
180 Hun, paa hvem jeg altid bied, 

hvem mit halve Liv jeg vented, 

Vellamos den unge Vandmø, 

Vandets alleryngste Datter, 

som min Ven for alle Dage, 
185 som min Mage al min Livstid, 

hun var kommen her paa Krogen, 

smuttet i min lille Smakke, — 

jeg forstod ej fast at holde, 

bjærge hende til min Hjemstavn, 
190 lod i Søen hende slippe, 

ned igen i dybe Bølger!* 

Og han gik et lille Stykke, 

frem han skred med Sorg og Sukke, 

ad sin Hjemstavn til han vandred, 
195 tåled dette Ord og sagde: 

„Fordum kukked mine Gøge, 

hørtes mine Glædesgøge 

kukke baade Kvæld og Morgen 

og en Gang ved Middagstide. 

6* 

200 Hvem har de stærke Stemmer kiæt, 
bragt den skønne Sang til Tavshed? 
Sorg de stærke Stemmer kued, 
Kummer tvang de kære Røster, 
derfor høres ingen Kukken, 

205 ingen Sang, naar Solen synker, 
til min Fryd ved Aftenstide 
og i Morgenstund min Glæde. 
Men nu ved jeg ikke mere, 
hvordan jeg skal kunne leve, 

210 dvæle her i denne Verden, 
vandre rundt i disse Lande; 
var min Moder blot i Live, 
vaaged end den alderstegne, 
sikkert kunde hun mig sige, 

215 hvordan jeg skal holdes oprejst 
og af Sorgen ikke knuses, 
falde sammen i min Smærte 
her i disse onde Dage, 
under Sindets bitre Kummer.* 

220 Moderen af Graven vaagned, 
gav til Gensvar op fra Bølgen: 
„Endnu er Din Mo'r i Live, 
end den alderstegne vaager, 
hun som ved og kan Dig sige, 

225 hvordan Du skal holdes opret 
og af Sorgen ikke knuses, 
falde sammen i Din Smærte 
her i disse onde Dage, 
under Sindets bitre Kummer: 

230 Gaa til Pohjalandets Døtre; 
dér er Døtre, mere nette, 
Piger, tvefold mere smukke, 
fem, seks Gange mere flinke, 
— ej som Joukos træge Piger, 

235 Laplands dvaske, dumme Døtre. 

Tag Dig, kære Søn, til Ægte 

Pohjas allerbedste Pige, 

som er tækkelig at se paa, 

som er vakker at betragte, 
240 altid let og flink paa Foden, 

hurtig til at røre Kroppen!* 

Noter til femte Sang. 

Folkesangen om Vandets Datter, der blev fanget paa en 
Krog, har ikke det mindste at gøre med Ainokvadet. LOnnrot 
har faaet den fra russisk Karelen, hvor den synges paa føl- 
gende Maade: En Fisker (det er ikke altid, han kaldes Våinå- 
moinen) faar een af Vellamos Døtre paa sin Krog, antager hende 
for en Fisk og vil til at skære hende op; men hun slipper fra 
ham og siger ham derpaa, at hun var kommen for at blive hans 
Hustru. — Ved nu at gøre Havfruen til >Joukahainens Søster« 
og ved at tilføje V. 1-15 som Bindeled har Lonnrot kunnet an- 
bringe Sangen som et Tillæg til Fortællingen om Aino. 

I den trykte Kalevala skaffer Våinåmoinen sig jo forud 
for Fiskeriet Underretning om, hvor Havets Møer har deres 
Bolig; disse Vers (16—34) er nok folkelige, men havde fra først 
af en anden Plads i Sammenhængen; i flere Varianter opsøger 
nemlig Fiskeren efter at være vendt hjem fra cl en mærkelige 
Fisketur sin Moder og vil af hende vide Besked om, hvor den 
undslupne Pige og bendes Søstre boer. LSnnrot lader det jo 
desuden være Untamo, ikke Moderen, der adspørges; han fulgte 
her Arhippas (S. 5) ejendommelige Syngemaade: Untamo er 
ellers en Person i Kullervosangene, men Arhippa bruger dette 
Navn i helt andre Forbindelser; her er han jo tænkt som en 
Gud, der giver Orakelsvar i Drømme; Arhippa har sikkert 
udledt Ordet af u ni — en Drøm. — Episoden med Moderen har, 
som nys antydet, Hjemmel i flere Varianter, men er i den trykte 
Kalevala alligevel bygget op af Brudstykker fra helt andre 
Sange 1 ). Undertiden sluttes der dog ogsaa i Folkesangene med, 
at Sønnen vil opgive den forsvundne Pige og gaa paa Frierfærd 
andensteds hen, — kun i ganske enkelte Varianter hedder det: 
til Pohja. 



*) Lonnrot har ved her at lade Moderen være død og be- 
gravet faaet en Modsigelse med første Sang, efter hvilken Våi- 
nåmoinens Moder jo er en Guddom. 

Skildringen af Voddragningen (V. 144—163) hører egentlig 
til en Tryllesang (»Ildens Oprindelse«, sml. Kalev. XLVEI 
V. 175 fl.), og Våinåmoinens Klage i V. 196-207 er et lyrisk 
Stykke. 



Sjette Sang. 

Trygge gamle Våinåmoinen 
agted sig afsted paa Færden 
til den kolde Bygd dér borte, 
op til Pohjola det mørke. 
5 Og en halmgul Hingst han hented, 
tog en ærtefarvet Ganger 1 ), 
Grime stak han den i Munden, 
bidsled op sin gode Traver, 
sely han paa dens Ryg sig satte, 

10 svang sig overskrævs paa Hesten, 
drog i Mag afsted paa Færden, 
red i roligt Trav ad 2 ) Vejen, — 
halmgul Hingst ham fremad førte, 
ærtefarvet Ganger bar ham. 

15 Våinolås Svedjer red han over, 
red ad Kalevalas Heder, 
Hesten springer, Færden lider, 
Hjemmet svinder, Vejen kortes. 
Ud paa Havets Ryg han rider, 

20 ud paa Vandets frie Flade: 
Hestens Hove vædes ikke, 
og dens Haser synker ikke. 
Det var unge Joukahainen, 
magre Ungersvend fra Lapland, 



*) Eller: en Hingst opfodret med Halmstraa, en Hest, i 
ved Ærtehalm. ■) Ordret: han maalte sin Vej. 

25 lang Tid bar han Nag i Hjærtet, 

overmaade længe Avind 

mod den gamle Våinåmoinen, 

den udødelige Sanger, — 

laved nu en lynrap Bue, 
30 smykked skønt det ædle Vaaben, 

han af Jærn sin Bue bygged, 

støbte Vaabnets Ryg af Kobber, 

pryded det med gyldne Striber, 

sired det med Sølverrande. 
36 Hvorfra fik han Snor til Buen, 

hvorfra tog han Strængen til den? 

Hiisi-Elgens Sener fik han, 

Lempos Hampesnøre tog han. 

Buen fik han bygget færdig, 
40 fik sit Vaaben ganske fuldført. 

Skøn hans Bue blev at skue, 

kostbart nok var dette Vaaben: 

Midt paa Ryggen stod en Ganger 1 ), 

og en Fole sprang langs Skaftet, 
45 mens en Mø paa Buen hvil ed, 

og en Hare løb ved Laasen. 

— Og han skar en Hob af Pile, 

hver med trende Rækker Fjedre, 

Skafterne af Eg han drejed, 
50 Spidserne af tjæret Træsort. 

Paa hver Pil, som han fik færdig, 

fine Fjedre fluks han fæsted, 

tog af Svalens lette Vinger 

og af Spurvens Halefjedre. 
55 Og han hærded sine Pile, 

styrked sine spidse Odde 

i en Giftsnogs sorte Edder, 

l ) afbildet. 

i en Hugorms Blod og Fraade. 
Færdigt fik han Pilebundtet, 

60 derpaa fik han spændt sin Bue, 
vented saa paa Våinåmoinen, 
paa Suvantolainens Komme, 
ventede ved Kvæld, ved Morgen, 
stundom og ved Middagstide. 

65 Ugelangt han venter Våino, 
ugelangt — og trættes ikke, — 
mens han sidder i sit Vindu, 
vaager udenfor i Skuret, 
lytter skjult i Staldens Kroge, 

70 lurer gæmt bag Markens Gærde — 
med sit Pilebundt paa Ryggen, 
under Arm den gode Bue. 
Og han bied længer borte, 
sad hinsides Nabogaarden 

75 yderst ved en vældig 1 ) Odde, 
Hjørnet af en mægtig 1 ) Tange, 
henne ved det vilde 1 ) Vandfald, 
ved et helligt Flodløbs Skrænter. 
Saa en Dag, som bedst han sidder, 

80 just en Morgenstund det hændte, 
at imod Nordvest han skued, 
vendte Hovedet mod Sønden, 
øjned noget sort paa Havet, 
noget blaaligt hist paa Bølgen. 

85 „Er det mon en Sky i Øster, 
i Nordøst det første Daggry?" 
Ikke var det Sky i Øster, 
i Nordøst det første Daggry, 
det var gamle Våinåmoinen, 



l ) Teksten har alle 3 Steder >af Ild« (ligesaa om Buen: 
V. 29, 97 etc.) 

90 den udødelige Sanger, 

som drog op til Pohjalandet, 

var paa Vej til Pimentola, 

paa en halmgul Hingst han sidder, 

paa en ærtefarvet Ganger. 
95 Og den unge Joukahainen, 

magre Ungersvend fra Lapland, 

snapped nu sin rappe Bue, 

greb i Hast det skønne Vaaben 

for at fælde Våinåmoinen, 
100 skyde paa Suvantolainen. 

Skyndsomt spurgte da hans Moder, 

straks den gamle Moder fritted: 

„Sig, mod hvem Du griber Buen, 

lader Kobberbuen klirre?* 
105 Og den unge Joukahainen 

tåled dette Ord og sagde: 

„Derfor griber jeg til Buen, 

lader Eobberbuen klirre: 

for at fælde Våinåmoinen, 
110 skyde paa Suvantolainen; 

gamle Våino vil jeg skyde, 

den udødelige Sanger, 

gennem Hjærte, gennem Lever, 

tværs igennem Skuldrens Muskler. * 
115 Moderen forbød at skyde, 

hun forbød og raaded fra det: 

„Skyd dog ikke Våinåmoinen, 

fæld dog ej Ealévalainen; 

af højbyrdig Æt er Våino, 
120 Søstersønnen af min Svoger. 

Hvis Du nedskød Våinåmoinen, 

fældede Kalévalainen, 

da veg Glæden bort fra Verden, 

flyed Sangen bort fra Jorden; 

125 Glæden er for Verden bedre, 
Sangen passer mer for Jorden 
end for Manas usle Lande, 
end for Tuonilandets Stuer.* 
Og den unge Joukahainen 

130 tænker sig nu om en Tid lang, 
for en lille Stund han standser; 
og hans ene Haand vil skyde, 
— ene Haand, — den anden nægter, 
Fingrens Sener fordrer Skuddet. 

135 Saa tilsidsl han tog til Orde, 
selv han ytred sig og sagde: 
„Om saa al vor Fryd i Verden 
skulde tvende Gange vige, 
om saa alle Sange flyed, 

140 — skyde vil jeg, ænser intet.* 
Spændt blev nu den rappe Bue, 
rask han drog sin Eobberbue, 
stemmed den mod venstre Knæled, 
med sin højre Fod den spændte; 

145 og han drog en Pil af Kog'ret, 
fjedret Pil af Benskindskog'ret, 
tog den hurtigste i Bundtet, 
bedste Pileskaft han valgte, 
satte Pilen ned i Furen, 

150 lagde den paa Hampestrængen, 
trykked Buen godt til Rette 
op imod sin højre Skulder, 
tog saa Stilling til at skyde — 
til at skyde Våinåmoinen. 

155 Derpaa tog han selv til Orde: 
„Stød nu til, min Birkebue, 
Ryg af Fyrretræ, slaa kraftigt, 
Hampestræng, i Hast Du svirre! 
Hvad min Haand for lavt vil styre, 

160 det skal Pilen opad rette, — 

hvad min Haand for højt vil styre, 

det skal Pilen nedad rette!* 

Og han rørte Trykkepinden, 

skød den første Pil fra Buen, 
165 den gik altfor meget opad, 

over Hovedet 1 ), mod Himlen, 

ind i Skyerne, der sejled, 

lette Fjerskyers Flok, der flagred. 

Dog han ænsed ikke dette, 
170 skød en anden Pil fra Buen, 

den gik altfor meget nedad, 

ned i Jordens Grund, den lave: 

Nær var Jorden gaaet til Mana, 

nær var Strandens Revler revnet. 
175 Straks den tredje Pil han udskød, 

og den tredje Gang gik Pilen 

lige ind i Elgens 2 ) Flanke 

under gamle Våinåmoinen, 

halmgul Hingst af Skuddet saares, 
180 ærtefarvet Ganger rammes 

gennem Bovens stærke Muskler, 

tværs igennem venstre Skulder. 

Men den gamle Våinåmoinen 

faldt paa Fingrene i Søen, 
185 sank paa Hænderne i Bølgen, 

ned paa Næverne i Skummet 

fra sin Blaa-Elgs Ryg, som bar ham, 

ned fra ærtefarvet Ganger. 

Derpaa rejste sig en Stormvind, 
190 midt paa Hav en mægtig Bølge, 

bar den gamle Våinåmoinen, 

drev ham længer bort fra Landet, 



') Våinåmomens Hoved. 2 ) o: Hestens. 



Digitized by LjOOQIC 



92 Kalevala 

udad paa de vide Vande, 
ud paa Havets frie Flade. 

195 Straks den unge Joukahainen 
gav sig til at prale højlydt: 
„Aldrig, gamle Våinåmoinen, 
aldrig mer, mens Øjet blaaner, 
ingensinde her i Livet, 

200 mens den gyldne Maane lyser, 

skal Du gaa paa Hjemmets Svedjer 
Kalevalas Hedesletter. 
Driv nu dér seks Aar igennem, 
flyd omkring syv fulde Somre, 

205 rul blot rundt i otte Vintre 
der paa disse vide Vande, 
ude paa de brede Bølger, 
seks Aar som en Granestamme, 
syv Aar som en Fyrrestamme, 

210 som en Træstub hele otte!* 

Derpaa gik han hjem til Gaarden, 
og hans Moder fik ham udspurgt: 
„Har Du fældet Våinåmoinen, 
har Du skudt Kalévasønnen?" 

215 Og den unge Joukahainen 
giver hende dette Gensvar: 
„Jeg har fældet Våinåmoinen 
og har skudt Kalévalainen, 
at hans Ben kan feje Havet, 

220 at hans Krop kan skure Bølgen; 
dybt i Havets lette Bølger, 
ned iblandt de brede Vover 
Gubben faldt paa sine Fingre, 
styrted paa de flade Hænder, 

225 tumled dernæst om paa Siden 
og blev liggende paa Ryggen 
for at drives frem af Bølgen, 

slynges rundt af Havets Dønning.* 
Da tog Moderen til Orde: 
230 „Arme Søn, Du håndled ilde, 
da Du fælded Våinåmoinen, 
da Du skød Kalévalainen, 
Suvantolas store Høvding, 
Kalevalas skønne Kæmpe!" 

Noter til sjette Sang. 

Som før omtalt, danner Beretningen om »Lappens Skud«, 
der aldrig forekommer som en selvstændig Sang, i Finland og 
russisk Karelen Indledning til Skildringen af Verdens Skabelse. 
Denne forunderlige Sammenstilling er dog rent sekundær; efter 
J. Krohns Undersøgelse foreligger her en Fordrejelse af Sangen 
om Lemminkåinens Død (Kalev. XIV, især V. 395 fl.J fol- 
en blind Hyrdes Haand; i den trykte Kalevala er Ligheden vel 
ikke synderlig stor, men betydeligere i flere Varianter, i Fin- 
land er det saaledes oftest Våinåmoinen selv, der rammes af 
Skuddet. Der er ogsaa ellers Eksempler paa, at een Helts 
Eventyr overføres paa en anden, særlig da paa Våinåmoinen. — I 
nogle Varianter er Fortællingen ganske kort, i andre (som Lonn- 
rot har fulgt) er den udpyntet ved forskellige Laan; saaledes er 
Skildringen af, hvorledes Joukahainen nister sig og tiltaler sine 
Vaaben, samt hvorledes først det tredje Skud rammer Maalet, 
indkommen fra Tryllesangen om Stingsmærternes Oprin- 
delse: »Den Ondes Sønner« skyder første Gang for højt, anden 
Gang for lavt, tredje Gang træffer Pilen et Menneske eller Dyr 
og volder Sting. (En Antydning af denne Tryllesang rindes og- 
saa i II 215—16 sml. S. 23). — I nogle Varianter er »Sanger- 
kampen« og »Lappens Skud« forenede, saaledes at Joukahainen 
træder i Lappens Sted (eller omvendt): Efter at være overvunden 
af Våinåmoinen bærer han Nag til denne og skyder derfor paa 
ham. Dette Forbillede har Lonnrot i anden Udgave fulgt (kun 
lader han begge Navnene »Joukahainen« og »Lappen«, staa Side 
om Side, hvad Folkesangen aldrig gør) ; han har saaledes kunnet 
indføje Sangen i sin Ainocyclus som dennes Afslutning. Paa 
den anden Side danner den Overgangen til de følgende Episoder 
om Pohjola og Sampo. Efter at Våinåmoinen, svømmende paa Ha- 
vet, har skabt Verden, føres han nemlig — i Følge Folke- 
sangene af Vinden — til Pohjola; Lonnrot lader det være Ørnen, 
som (af Taknemmelighed, jfr. II V. 257 fl.) bærer ham derop. 

Tillæg. 

Som en lille Prøve paa selve Folkesangene hidsættes fire 
Varianter af Skabelsessangen. Den første, en estisk Sang, 
viser Kvadet væsentlig i dets oprindelige Form (dog bliver 
efter denne Variant kun eet af Æggene til et Himmellys); 
den andener fralngermanland; Nr. 3, en finsk-karelsk 
Sang, blev smigen 1845 for Evropæus af Simana Sissoneu, 
een af de ypperste blandt alle Folkesangere ; den har i Hoved- 
sagen samme Indhold som Skabelsessangen i den gamle Kale- 
vala, men er jo langt kortere ; den fjerde Variant endelig - 
fra Vuokkiniemi Sogn i russisk Karelen — viser Folke- 
sangens sidste og mest udviklede Trin (jfr. i det hele Noterne 
til første Sang). — 1), 2) og 3) er tagne fra Variantsam- 
lingen »Kalevalan toisinnot« Nr. 213, 176 og 17, 4) fra 
Comparetti's »Der Kalevala« S. 142 fl. 

I. 

Vi har haft en Fugl saa fager; 

een Gang fløj den over Gaarden, 

hen bag Gærdet, ud paa Marken, 

hvor der voksed trende Buske: 
5 Blaa af Farve var den ene, 

rød at skue var den anden, 

gyldenfarvet var den tredje. 

Til den blaa vil Fuglen ikke, 

ringeagter helt den røde, 
10 faar den gyldne kær, den tredje. 

Samled sammen til en Bede, 

samled en Maaned, saraled tvende 

og en Del af tredje Maaned, 

samt endnu i nogle Dage; 
15 den begynder Æg at lægge 

i en Maaned og i tvende etc. 

og blev færdig med at lægge. 
20 Saa begyndte den at ruge, 

ruged en Maaned, ruged tvende etc. 

og blev færdig med at ruge. 
25 Den fordelte sine Unger, 

virked en Maaned, virked tvende etc. 

og den satte sine Unger: 
30 Een som Stjærne op paa Himlen, 

een som Fane op paa Slottet 

og den tredje op paa Kirken *). 

II. 

Dagens Fugl, den lille Svale, 
Nattens Flyver, Flagermusen, 
flyver til en i Havet, 
støbte sig en Eobberrede, 
5 og den lagde dér et Guldæg. 
Herren lod en Stormvind komme, 
sendte frem et Vejr fra Vesten, 
styrted Beden om paa Banden, 
skubbede den om paa Siden, 

10 vælted Ægget ned i Vandet. 
Dagens Fugl, den lille Svale, 
Nattens Flyver, Flagermusen, 
den gik derpaa hen til Smedjen, 
lod af Jærn en Bive lave, 

15 rev nu hele Havet sammen; 
fandt det halve af det hvide, 
anden Halvdel af det gule. 
Det blev Maanen højt paa Himlen, 
det blev Solen højt paa Himlen 

20 og blev Stjærnerne paa Himlen. 

III. 
Magre Ungersvend fra Lapland 
bar i lang Tid Nag i Hj ærtet, 



*) som Vejrhane (?). 

længe bar han hæftig Avind 
mod den gamle VainåmOinen; 

5 altid var hans Hu at skyde, 
men hans ene Haand det nægter 
— ene Haand — , den anden ægger 
Fingrens Sener raader fra det: 
»Skyd dog ikke VainåmOinen! 

10 Glæden viger bort fra Verden, 
Sangen flygter bort fra Jorden.« 
Men han dristed sig til Daaden, 
skød endda og ænsed intet, 
skød trods alt og frygted ikke. 

15 Og den gamle VåinamOinen 
sank paa Hænderne i Havet, 
faldt paa Fingrene i Bølgen, 
drev saa dér seks Aar igennem, 
drev omkring syv fulde Somre 

20 som en frisk og fugtig Græstørv, 
som en grøn, en græsklædt Tue. 
Gedehamsen 1 ), Hiisis Flyver, 
søgte sig en Plads til Bede, 
fandt den gamle VainåmOinen, 

25 støbte sig en Kobberrede 

dér paa VåinåmOinens Knæspids. 
Og den lagde nu et Guldæg 
dér paa VåinåmOinens Knæspids, 
ned i liden Kobberrede. 

30 Buged nu og drejed Kroppen, 
brændte VåinåmOinens Knæspids. 
Og den gamle VainåmOinen 
trak nu hastigt Knæet til sig, 
gav et Byk i sine Sener 



*) nævnes kun i denne ene Variant; der er ellers altid Tale 
om en Fugl. 

35 Ægget brast; seks Stumper blev det. 
Hvad som nederst var i Ægget, 
blev til Jordens Grund forneden; 
hvad som øverst var i Ægget, 
blev til Himlen i det høje; 

40 hvad der var af gult i Ægget, 
blev til Solen — for at straale; 
hvad der var af hvidt i Ægget, 
blev til Maanen — for at skinne 

IV. 

Lappen, grim og pukkelrygget, 
bar i lang Tid Nag i Hjærtet, 
overmaade længe Avind 
mod den gamle V&inftmOinen. 
5 Øjned noget sort paa Havet, 
noget blaaligt hist paa Bølgen. 
Lappen, grim og pukkelrygget, 
spændte nu sin Flammebue 
ved sin Flammehyttes Hjørne 

10 op imod sin Haand, den højre; 
skød een Gang med sine Pile: 
Skuddet gik for meget opad, — 
skød for anden Gang med Pile: 
Skuddet gik for meget nedad, — 

15 end for tredje Gang han prøved: 
Nu omsider traf han Maalet, 
ramte Flanken paa Blaa-Elgen. 
Derpaa styrted VainftmOinen, 
faldt paa Fingrene i Vandet, 

20 sank paa Hænderne i Bølgen, 
drev saa dér seks Aar igennem, 
flød omkring syv fulde Somre. 
Hvor han stødte ind mod Landet, 
frem han trylled Fiskepladser, 



xn. 

25 Fiskegruber dér han graved; 

hvor han standsed midt paa Havet, 
skabte han dets Øer og Grunde, 
Klippere? han dér lod vokse, 
imod hvilke Skibe drives, 

30 Handelsmanden mister Livet. — 
Liden Vildgaas, Luftens Flyver, 
flagred let paa sine Vinger, 
søgte sig en Plads til Rede. 
Og den gamle V&inamOinen 

35 skød nu Knæet frem af Havet 
som en lille græsklædt Tue, 
Tørv med gammelt Græs bedækket. 
Liden Vildgaas, Luftens Flyver, 
skraber sig en Plads til Bede, 

40 skrabed Bede dér af Høet, 

og den kradsed Lyng, som voksed 
dér paa Vainamøinens Knæspids. 
Æg den lagde, seks i Tallet, 
samt et syvende, et Jærnæg; 

45 liden Vildgaas, Luftens Flyver, 
lagde sig og gned og ruged 
dér paa VåmamGinens Knæspids. 
Og den gamle VainåmØinen 
følte nu, at Knæet brændte, 

50 at hans Ledemod blev hedet; 
hurtigt rystede han Knæet; 
Gaasens Æg i Vandet rulled, 
knustes dér mod Havets Klipper* 
Gamle V&inamOinen sagde: 

55 »Hvad som nederst er i Ægget, 
blive Jordens Grund, den lave; 
hvad som øverst er i Ægget, 
blive Himlen i det høje; 
hvad der er af gult i Ægget, 

60 blive Solen — til at straale 

øverst dér paa Himlens Hvælving; 

hvad der er af hvidt i Ægget, 

blive Maanen — til at skinne 

øverst dér paa Himlens Hvælving; 
65 hvad der er af faste Stumper, 

blive Stjærnerne paa Himlen!« 

Derpaa vagges han af Yinden, 

gynges nu af Vandets Aande 

op til Pohjola, det mørke, 
70 til de ubekendte Døre, 

til en Port, som var ham fremmed, * 

op til Egne uden Præster, 

til et udøbt Land i Norden. 

Sangen (som er 435 Vers lang) skildrer saa videre, hvor- 
ledes Sampo smeddes og siden bortføres fra Pohjola. 



7* 

Navneliste. 

Ahto, Havets øverste Gud; Ahtola, hans Bolig. 

Hiisi, oprindelig en venligsindet Skovgud (som saadan 
nævner Agrikola ham) ; under Kristendommens Paavirkning op- 
fattedes han senere som den onde Aand, Djævelen. 

1 1 m a r i n e n , den kunstfærdige Smed, een af Epos'ets Hoved 
helte. Agrikola nævner ham imidlertid som en Gud, og oprindelig 
har han uden Tvivl været Luftens (i lma's) Hersker; Navnet svarer 
ganske til Inmar hos Votjakerne (et finsk-ugrisk Folk i Østrus- 
land), og vi møder saaledes her sikkert en ældgammel Guddom 
fra Ættens Fællestrin. 

Il mat ar o: Luftens Datter, Luftgudinde: Se Noterne til 
første Sang. 

Imatra, Finlands største Vandfald, dannet af Floden Vuoksi, 
III 181—82. Navnene i de foregaaende Vers er kendte som Sted- 
navne, undtagen Kaatra. 

Joukahainen, se 3dje Sang. Joukola, J.'s Hjemstavn, 
forekommer i Folkesangene aldrig sammen med »Lapland<. 

Kaieva, forekommer ofte i de estiske Folkesange. Ide 
finske Sange optræder Kullervo (som i Estland) og undertiden 
Lemminkåinen som K.'s Søn; Lttnnrot har i VI 214 overført 
denne Benævnelse paa Våinåmoinen. — Kalevainen, Ætling 
af Kaieva. — Kalevala, Kalevaslægtens Hjem, forekommer ret 
sjælden hos Folket selv, men er af Lonnrot gjort til Våina 
mdinens Hjemland = VåinOlå. — Kalevalainen, Beboer af 
Kalevala. 

Kaukomieli (»den, som higer efter det fjærne«), et af 
Lemminkåinens Navne. 

Lemminkåinen (af lempi — Elskov, lemminki - Ynd 
ling), et oldfinsk Mandsnavn, Helten i flere Digtkrese, højst let- 
sindig, men tapper og elskværdig. 

Lempo, ond Aand. 

Lo uh i, oprindelig et Fællesnavn for en Slags Troldkvinder 
(»den ekstatiske«?), i Kalevala Navnet paa Pohjalandets tryller- 
kyndige Herskerinde. 

Luonnotar (»Naturens Datter«). Navnet betegner i Folke- 
sangene snart jordiske, snart overnaturlige Kvinder; Lttnnrot 
har overført det paa Dniatar. 

Mana eller Manala (af maan alå — Stedet under Jor- 
den?), Dødsriget = Tuonela. 

Osmo, Osmoinen, i Folkesangene enstydigt med Kale- 
vainen, men ikke med Våinåmflinen (som i II 250 fl., IV 93). 

Pimentola (»det mørke Stede) = Pohjola. 

Pohja (»Norden«) eller Pohjola, det Land (eller den 
Graard), hvorfra Heltene søger sig Hustruer, og hvorfra de røver 
Sampo. 

Sampo, en lykkebringende, vidunderlig Ting, der bortføres 
fra Pohjola af Våinåmflinen og hans Fæller. Hvad det egentlig 
er for en Genstand, lader mange Varianter staa ganske utydeligt 
hen; i den sent udviklede, russisk-karelske Form forestilles S. 
ofte som en Kværn, der maler Salt, Mel og Penge. — I 1 45, 
der er et folkeligt Vers, er den oprindelige Mening: Sampo gav 
Magt, til at synge; men i de nærmest følgende Vers, som skyldes 
Lonnrot, menes naturligvis: Sampo, Louhi etc. blev selv be- 
sungne i Kvad. 

Suvantola (af suvanto — det roligere Vand mellem to 
Fosser) = VåinOlå. 

Suvantolainen ■= Våinåmttinen. 

Tuoni landet (Tuonela) = Manala, Dødsriget under Jor- 
den, et Sted fuldt af Uhygge; en sort Flod danner dets Grænse 
(sml. Kalev. XVI). 

Turs as (kun i II 67), en Vandaand; Ordet synes bestemt 
at være laant fra germansk, sml. oldn. £urs — Turse, Jætte; — 
de fleste Varianter har dog: Turja-Lappalainen; Turja eller 
Kutja betegner det nordligste Norge. 

Ukko (»Oldingen«) dyrkedes i Savolaks og Karelen som 
den øverste Gud; men det synes at være det rent kristelige 
Gudsbegreb, som ligger bagved denne Skikkelse. — Det Ord, 
der i Oversættelsen findes gengivet ved »Gud« eller »Herren«, 
er Juniala. J. opfattedes af tidligere Forskere som en ægte 
hedensk Himmelgud, fælles for hele Ætten; men efter Folke- 
sangene at dømme skyldes det ogsaa her kristelig Indflydelse, 
naar Jumala er bleven tænkt som en enkelt, øverste Guddom; 
hans Tilnavne er ofte klart kristelige (god, hellig, salig, Fader, 
Skaber). — Derimod er Ordet i hedensk Tid blevet brugt i Be- 
tydningen Gudebillede. 

Vellamo(afvelloa — at bølge), Vandgudinde. 

Vipunen, en mægtig, i Jorden liggende Troldmand, fra 
hvem VåinåmOinen (se Kalev. XVII) med stor Møje fik hentet 
tre vigtige Trylleord. 

Vuoksi, Flod, der løber fra Saima- ud i Ladogasøen. 

VåinåmOinen. Agrikola nævner ham som en Guddom, 
hvad han oprindelig sikkert har været, — Fra Tryllesange er 
hans Navn efterhaanden, navnlig i de østligere Sangegne, gaaet 
over i en Mængde episke Kvad, og han optræder her som et 
Menneske, ganske vist det viseste af alle. LOnnrot har endelig 
overført hans Navn til flere Digte, hvor Folkesangerne sjælden 
eller aldrig nævner ham, og han fremtræder saaledes som 
Epos'ets Hovedperson. - Våinolå, V.'s Bolig. 

Rettelser og Tilføjelser. 

6 L. 18, Digte læs: Folkesange. 
28 — 6, læs: Maria (finsk Maaria (Marjatta), sat i Forbindelse 

med maija — Bær). 
40 — 6, tilføj: Undertiden findes hos Folket ogsaa »Jordens 

Saaning« og »den store Eg« forenede. 
40 — 9 f. n., læs: Udledningen synes lidt vovet, men selve 

Tanken støttes etc. 

Indholdet af nærværende lille Afhandling er meddelt som 
Foredrag i det filologiskhistoriske Samfund. For værdifulde 
Vink med Hensyn til det sproglige i Ordet Orthia bringer jeg 
min Farbroder, Prof. Vilh. Thomsen, min Tak og takker lige- 
ledes min Hustru for trofast Hjælp under Udarbejdelsen. 



»Grenen fra Livets Træ staaer skjønt«. 

Urthia vil maaske forekomme mange fremmed, og 
dog skjuler sig bag Navnet en gammel Bekendt, en Gud- 
inde, der for vor Barnefantasi stod lige saa frygtelig som 
Moloch, Astharoth, Belzebub og alle de Uhyrer, der i den 
hedenske Religionshistorie gled forbi vort forfærdede Blik. 
Alle Børn lærer med Gysen, hvorledes man i gamle Tider 
piskede Drenge foran Artemis* Alter i Sparta, og den 
strænge, frygtelige Gudinde, der skulde opdrage de spar- 
tanske Drenge til Haardførhed, til uden at kny at lade 
sig piske til Blods, blandedes i Barnefantasien paa sæl- 
som Maade med den spartanske Blodsuppe, der næsten 
lige saa strængt lærte ikke at være kræsen, og som 
maatte være langt værre end Øllebrøden om Lørdagen. 
Og med stille Tak vil maaske mange Børn vende deres 
Blik fra de spartanske Drenges haarde Lærerinde, den 
blodige Artemis, til deres egen religiøse Verden, til det 
lille Jesusbarn, der giver artige Børn — og ofte uartige 
med — Gaasesteg, Godter og alt hvad de ønskede sig 
i Aarets Løb, og til det straalende Juletræ, der midt om 
Vinteren staar skønt som aldrig før, og som enkelte Børn 
maaske har lært, at de Juleaften danser om, fordi det 
er Tegnet paa Træet, der altid stod grønt og straalende, 

paa selve det store Livets Træ. 

xn. 1* 

Det er Hermann Usener's Fortjeneste i Religions- 
historien klart at have paavist, at hvor man finder to 
Gudenavne sammen, vil meget ofte, navnlig hvor Til- 
navnet ikke er umiddelbart forstaaeligt, det ene Navn 
betegne det andets Hypostase. Det er en større Gud, 
der har slugt en mindre, men ikke helt; den oprindelige 
Lokalgud holder sig som Tilnavn til den større 1 ). Naar 
vi i Sparta træffer Artemis Orthia, kan der sikkert ikke 
være Tvivl om, at den oprindelige spartanske Gudinde 
var Orthia, der saa senere blev blandet med Artemis, 
og Lokalgudinden endte med at staa som Tilnavn til 
den over hele Peloponnes dyrkede større Gudinde. I 
den ældste Omtale af Lokalgudinden, i Alkmans Parthe- 
neion fra det 7ende Aarh. f. v. T. staar ogsaa Navnet 
Orthia alene, uden nogen Forbindelse med Artemis. 
Navne og Dogmer ændres og forgaar, men den religiøse 
Kultus bestaar, thi al Religion er Kultus, og kun Kultus 
ér virkeligt Religion. 

Hvad vi kender til Orthias Kultus i Sparta kan 
samles om tre Punkter. Det første angaar den i det 
anførte Sted hos Alkman nævnte ØAP02; der er Tale 
om at Jomfruerne offre til Orthia, men Ordet kan læses 
baade som tpåpos (Klædning) og fåpot (Plov). Wide 
slutter sig til førstnævnte Læsemaade, dels støttet paa 
Meidiasvasens Billede af Artemis (?) med en sammenviklet 
Kisfedning over Armen — et Argument, hån dog selv 
erklærer yderst problematisk, dels paa sin Tydning af 
selte Ordet Orthia som Helbredelses- og Fødselsgudinde. 
Jomfruerne skulde da offre Orthia en Klædning som 
Sidestykke til den brauronske Skik at offre Ifigeneia de 
Klæder, der havde tilhørt Kvinder, der vare døde i 
Barselseng. 2 ) Parallelismen synes mig ikke egentlig 



*) GOtternamen, særligt S. 216 fif. *) Lakonische Kulte. 
S. 115, 329—30. 

slaacnde, og Argumentet hviler paa Tydningen af Ordet 
Orthia, men denne hviler atter for en stor Del paa den 
formodede Forbindelse mellem Orthia og Ifigeneia. Men 
det er imellem Ifigeneia og den tauriske Artemis der er 
Forbindelse, og hverken Ifigeneia eller den tauriske Ar* 
temis staar i nogen virkelig Forbindelse med Orthia, 
For den anden Læsemaade taler, foruden Sosifanes' Skho* 
lion, det at de spartanske Ynglinge indviede deres Sejers* 
pris, en Segl, til Gudinden. En bestemt Afgørelse er 
næppe mulig, men det forekommer mig rimeligst med 
Bergk og Diels at tænke sig Votivgaven som en Plov 1 ), 
Det andet Punkt er Jomfrudansene og de lydiske Optog, 
der omtales af Plutarkh *). Efter Diéls Mening er de 
her omtalte Lydere de samme som de Efeber, der pi* 
skedes foran Gudindens Alter 8 ). 

Det tredje Punkt er endelig den saakaldte blodige 
Kultus, Efebernes Piskning. Skønt meget bekendt hviler 
Eultussagnet paa faa Kilder, den eneste der virker 
ligt har Værdi er sikkert Pausanias, der beretter føl* 
gende: „Det Sted, der kaldes Limnaion, er helliget Arte* 
mis Orthia, Træbilledet, siger man, er det som engang 
Orestes og Ifigeneia stjal fra Tauris, og Lakedæmonerne 
siger, at det blev bragt til deres Land, idet Orestes og-? 
saa var Konge der, og jeg synes at det, de fortæller, er 
rimeligere end det, Athenæerne fortæller, thi af hvilken 
Grund skulde Ifigeneia efterlade Billedet i Brauron? 
Eller hvorfor bragte Athenæerne ikke ogsaa det ombord 
paa Skibene, da de beredte sig til at forlade Landet? 9 
Her kommer en med det følgende ganske stridende Be* 
retning om hvor dette Billede er, hvilket beror paa den 
sædvanlige Sammenblanding af helt forskellige Gudinder, 



') Hermes XXXI, 369 f. jvf. Hof er i Roschers mythologiske 
Lexikon under »Orthia c a ) Theseus 31 og Aristides 17. a ) Her- 
mes XXXI, 361. 

hvorefter Pausanias fortsætter: „Men for mig er ogsaa 
følgende Bevis paa, at Orthia i Lakedæmon er et Træ- 
billede fra Barbarerne, nemlig da Astrabakos og Alopekos 
fandt dette Billede, gik de sirax fra Forstanden. Og 
dernæst, da Spartanerne fra Limnaion og fra Kynosura, 
Mesoa og Pitane [Kvarterer i Sparta] offrede til Artemis, 
kom det til Strid og derpaa endog til Drab, og mange 
døde ved Alteret, og en Sygdom dræbte Resten. Og 
angaaende dette fik de det Orakelsvar at bestænke Al- 
teret med Menneskeblod, den blev offret, som Loddet 
faldt paa, men Lykurg forandrede det til Piskning af 
Efeberne, og saaledes bestænkes Alteret med Menneske- 
blod. Præstinden staar ved Siden af dem med Træbil- 
ledet, det er ellers let, da det er lille, men hvis de, der 
pisker, slaar skaansomt, naar en Efeb er smuk eller for- 
nem, saa bliver Billedet tungt at bære for Kvinden, men 
hun lægger Skylden paa dem, der pisker, og siger, at de 
er Grunden til at hun besværes. Dette Billede fra Of- 
fringerne i Tauris er saaledes blevet ved at glæde sig 
ved Menneskeblod. Og de kalde hende ikke blot Orthia, 
men ogsaa Lygodesma, fordi Billedet blev fundet i et 
Lygoskrat, og Lygos havde slynget sig omkring det og 
gjort det oprejst (dp&6v) u *). 

De andre Beretninger er alle kortere, men ligesom 
Pausanias' ogsaa under Indflydelse af vedkommende For- 
fatters Fortolkning; det, der staar fast er, at Efeberne 
hvert Aar blev piskede foran Artemis Orthias Alter. For- 
tolkningerne heraf kan ordnes i fire Hovedgrupper. Enten 
lægges Hovedvægten mest paa, at der oflfredes Blod til 
Gudinden, Efeberne piskedes til Blods, saaledes at Alteret 
bestænkedes dermed, eller for det andet sættes dette 
mere eller mindre klart i Forbindelse med tidligere Men- 
neskeoffre; for det tredje søges nævnte Kultus Oprindelse 



l ) III Bog 16, 7. 

i et eller andet Sagn, som Soning eller Mindefest for en 
bestemt Begivenhed, eller for det fjerde endelig søges 
den oprindelige Aarsag i pædagogiske Motiver. Den 
tredje Fortolkning er sikkert ganske at forkaste, hertil 
hører Xenofons, der ganske uklart sætter Orthias Kultus 
i Forbindelse med et Ostetyveri 1 ), og Plutarkhs, der 
lader det hele være en Efterligning af en Episode af 
Slaget ved Platææ, hvor Feltherren Pausanias og hans 
Folk, da de ved en Offring havde lagt Vaabnene bort 
og blev overfaldne af nogle Lydere, drev disse bort ved 
Slag af Stokke og Piske 8 ). Kilderne er her ganske 
usikkre, og alt tyder paa, at det er en meget gammel 
religiøs. Kultus og ikke en senere tilfældig Mindefest, 
hvor tilmed Virkningen ikke staar i noget som helst 
Forhold til Aarsagen. Den fjerde Fortolkning, der gaar 
igen mange Steder, og som er sat som det afgørende 
hos Forfatteren til Instituta Laconica 8 ), hos Lukian 4 ) 
og mindre klart hos Cicero 6 ) og Tertullian 6 ) betragter 
Orthias Kultus som en Kappestrid, som en Prøve i 
Haardførhed, altsaa som en Examen for de unge Men- 
nesker, der skulde træde ud i Livet. Det er klart, at 
dette pædagogiske Motiv ikke har været det oprindelige, 
det er en ganske rationalistisk-moralsk Forklaring i Lig- 
hed med dem, vi atter og atter træffer i Religionshisto- 
rien, hvor den gamle Kultus har mistet sin Mening, hvor 
man er ifærd med at forlade den egentlige Religion og 
vove sig ud paa egen Haand. Dette gælder Spørgs- 
maalet om Oprindelsen, det er vistnok sikkert, at der 
senere har fundet en Motivforskydning Sted, saaledes at 
et ledsagende Fænomen er blevet gjort til det egentlige 
og afgørende. At denne Fortolkning er saa almindelig 
kunde tyde derpaa; af særlig Interesse er her Filostrats 



^De Republ. Lacedæm. n, 9. ») Aristides 17. 8 ) [Plut.] Mor. 
239, C. 4 ) Anakharsis 38-39. 6 ) Tuscul. H, 20. 6 ) Ad Martyr. IV. 

Udvikling. Orthias Kultus skal være en Ære, der \ 
Følge Oraklet vises den skythiske Artemis, og mod den 
Indvending, at det er skændigt af græske Guder at raade 
til at piske frie unge Mænd, lader han Apollonios svare: 
»Ikke til Piskning raadede de dem, men til at stanks 
Alteret med Menneskeblod, fordi de ogsaa hos Skytterne 
nyde denne Ære. Og saa har da Lakedæmonernes Klog- 
skab gjort det, der var uundgaaeligt ved dette Offer, til 
en Kappestrid i Haardførhed, hvorved ingen mister 
Livet, men Gudinden dog faar Blodet som Offer* x ). Vi 
er her inde paa den første Fortolkning ; Prøven i Haard- 
førhed er senere og menneskelig, det oprindelige og gud- 
dommelige er det religiøse Blodoffer. Det vilde, sikkert 
her være vanskeligt om ikke umuligt at holde den første 
og anden Fortolkning ude fra hinanden, allerede Filo- 
strats Ord peger hen mod oprindelige Menneskeoffre. 
Og ganske klart har blandt Oldtidens Forfattere Suidas*) 
og, som allerede nævnt, Pausanias draget dette i For- 
grunden; hos denne er det sat i Forbindelse med et 
gammelt Sagn, en underlig Form for Helligbrøde, der 
snarere maatte falde Gudinden til Last, og vise, at det 
gik hende som Rovdyr, der engang har faaet Smag for 
Blod, skønt hun senere kunde forsones paa en noget 
mere human Maade, og hos Suidas nævnes Kultusen 
blot som Afløser af oprindelige Menneskeoffre, Efeberne 
piskes i Stedet for, at man forhen offrede En af dem. 

Der synes da at være al Rimelighed for at konklu- 
dere i dette: Orthias Kultus skriver sig fra oprindelige 
blodige Menneskeoffre, Forestillingen om, at Gudinden 
krævede Blod, har holdt sig som det afgørende; Men- 
neskeoffrene ere imidlertid i Tidernes Løb blevne til 
Piskninger, hvorved Alteret blev bestænket med Blodet 
uden at Kultusen normalt behøvede at medføre Døden, 



*) Vita Apollonii VI, 20. *) under »Lykurg«. 

selv om det berettes — saaledes hos Lukian, Plutarkh 
og Forfatteren til Instituta Laconica, — at denne 
Piskning kunde gøre det. Dog maa det for det sidste 
Punkts Vedkommende bemærkes, at det udtrykkeligt 
hævdes, at dette var Undtagelser, fremkommet ved Efe-i 
bernes Kappelyst, altsaa efter at Kultusens etiske Side 
var traadt i Forgrunden; det afgørende skulde være 
dette: at det blodige Menneskeoffer var afløst af et 
Blodoffer uden Spild af Menneskeliv, og ud fra dette 
skulde altsaa Orthias Kultus være at forklare. Til denne 
Opfattelse slutter sig, saavidt mig bekendt, alle Religions- 
historikere, der har behandlet Spørgsmaalet i forrige 
Aarhundrede, uden en eneste Undtagelse og uden at 
skille sig ud fra hverandre paa noget væsentligt Punkt 
af Fortolkningen, og de fleste synes at betragte Sagen 
som saa nogenlunde afgjort og sikker. Det er denne 
Fortolkning, det her først vil være Opgaven at vise, er 
umulig eller i alle Tilfælde forbunden med saa store 
Vanskeligheder, at den næppe vil kunne holdes, og det 
var mit Haab tillige at kunne aabne Vejen for en ny, 
der ganske vist er fuldt saa hypothetisk, men ikke 
tynges af saa mange Vanskeligheder som den gamle. 

For at forstaa disse Vanskeligheder vil det være 
nødvendigt kort at undersøge Spørgsmaalet om Men- 
neskeoffre i Grækenland under disse tre Synspunkter? 
for det første, ved hvilke Lejligheder ved vi, at der blev 
bragt Menneskeoffre, for det andet, hvem offrede man, 
og for det tredje, hvilke Erstatninger var det, man senere 
gav Guderne for de Mennesker, der skulde have været 
offrede? 

Først maa en særlig Slags Menneskeoffre udskilles; 
det er Offrene til døde Stormænd og Heroer. Hensigten 
med disse kan sikkert deles paa tre Maader; man kan 
have villet bringe den døde hans Hædersgave (rø 7 *?)* 
man kan dernæst — hvad maaske har været mest sæd- 

vanligt, og som ogsaa stemmer bedst med de alminde- 
lige religiøse Forestillinger og de fleste Landes Begravelses- 
ceremonier — give ham et Følge med til Underverdenen, 
en Ledsagelse af Kvinder, af Tjenere og Krigere, enten 
de nu tages blandt hans egne Folk eller af Fjendens, 
og endelig kan man have haft i Sinde ved det over 
Graven udgydte Menneskeblod at forsone de underjordiske 
Magter, maaske endog ved Blodets mystiske Kraft at 
styrke den døde selv. De formentlige Menneskeoffre til 
Orthia staar ikke i nogen Forbindelse med disse Døde- 
offre; og vort Spørgsmaal bliver da, ved hvilke Lejlig- 
heder træffer vi ellers Menneskeoffre i Grækenland? 
Atter her maa vi sondre; vi har to Hovedgrupper, de 
usædvanlige og de periodiske. Ved usædvanlige Lejlig- 
heder maatte det ligge den religiøse Bevidsthed nær at 
gribe til usædvanlige Forholdsregler, at søge tilbage til 
gamle kraftige Midler, thi det maa vel mærkes, i al Re- 
ligion er det gamle altid det kraftigste. Vi træffer der- 
for særligt Menneskeoffre ved saadanne Lejligheder som 
før farlig Sejlads, ved stærke Storme, naar Skibe løb af 
Stabelen og skulde begynde deres usikkre Farter, før 
Begyndelsen af Felttog og Slag, og i nøje Sammenhæng 
hermed under farlige Vendinger i Krigen, og endelig 
under store Landeplager, ved Epidemier og Hungersnød. 
Her maatte man enten antage, at Guderne i særlig høj 
Grad var fortørnede paa Menneskene og gav deres Mis- 
hag tilkende, eller Folk mente, at det var af særlig stor 
Vigtighed at stemme Guderne mildt; ifølge deres Natur 
har disse Menneskeoffre været sjældnere. 

Enkelte periodiske Menneskeoffre træffer vi ogsaa i 
Grækenland, saaledes offredes aarligt Mennesker til Zeus 
Lykaios i Arkadien, paa Rhodos til Kronos, i Leukas til 
Apollon og endelig er der Thargelieoflfret i Athen. Til 
saadanne periodiske Oflfre maatte altsaa Oflfret til Orthia 
regnes, og der vil næppe være nogen som helst Anled- 

ning til at tro, at dette gamle Offer skulde have gennem- 
løbet den umaadeligt sjældne Vej fra Lejlighedsoffer til 
periodisk Offer. Pausanias' Fortælling med den ganske 
traditionelle Beretning om Orakelsvaret staar i den løseste 
Forbindelse med Kultusen og er sikkert en senere Til- 
digtelse, som vi saa ofte ser det, hvor gamle Skikke skal 
begrundes, hvorimod Fortællingens anden Del skulde vise 
hen til periodiske Menneskeoffre, hvis Fortsættelse altsaa 
blev den periodiske Piskning af Efeber. 

Derefter bliver Spørgsmaalet, hvilke Mennesker er det, 
man offrede i Grækenland? Vi træffer her den samme 
Tankegang, usædvanlige Lejligheder kræver usædvanlige 
Offre. Man hører derfor om Mennesker, der offrede sig 
selv, den ældste Søn eller blot en Søn, en Datter eller 
endog tre Døttre eller blot en Jomfru eller en Yngling, 
eller man kunde endelig slippe for billigere Køb, som 
naar Herodot for Exempel beretter, at Menelaos, da 
Vind og Vær var ham imod ved Ægyptens Kyst, offrede 
ægyptiske Børn, og Plutarkh, at Themistokles før Slaget 
ved Salamis offrede tre fangne Persere. Ved periodiske 
Offre var man fornuftigvis sparsommeligere, til Zeus Ly- 
kaios, til Kronos og ved Thargeliefesten offredes For- 
brydere, der dog alligevel skulde dø. En lignende 
Tankegang er det vi træffer, naar Cæsar beretter, at 
Gallerne offrede Forbrydere, der vare grebne i Tyveri, 
Rov eller andre Ugærninger, fordi de mente, at Guderne 
hellere vilde have saadanne; og kun naar Oplaget af 
dette bedærvede Menneskekød var sluppet op, maatte de 
nøjes med at byde dem friskt og tage deres Tilflugt til 
uskyldige Mennesker, der saa offredes i Forbrydernes 
Sted 1 ). At Guderne skulde foretrække Forbrydere er 
selvfølgeligt ganske meningsløst; i Virkeligheden er sik- 
kert alle disse Forbrydere allerede Erstatninger, og vi 



*) De bello gallico VI, 16. 

kommer da ind paa det tredje Spørgsmaal, Menneske* 
offrets Afløsning. 

Denne Afløsning kan finde Sted paa flere Maader, 
den almindeligste er den, at et Dyr bringes i Stedet for 
Mennesket, saaledes en Ged i Stedet for en Yngling til 
Dionysos i Potniai ved Theben, en Vædder i Stedet for 
den ældste af Athamantiderne i Halos; ofte er det Mel- 
lemled, der skal bevare Kontinuiteten og udjævne Over* 
gangen fra Menneske til Dyr, klarere præciseret, saaledes 
naar Kalven paa Tenedos klædes paa og behandles som 
Barn, før den ofifres, og naar Sagnet lader Herakles offre 
en Ged, paaklædt som Jomfru. Eller det kan afløses 
saaledes, at der gennem Ceremonien aabnes Offret en 
Udvej, der sikkert næppe har været der oprindeligt, saa- 
ledes at Menneskeoflfret kun sjældnere og maaske kun 
ved Uheld eller under særlige Omstændigheder finder 
Sted, Guden bliver da snydt, endog for et virkeligt Af- 
løsningsoffer, uden at kunne lade sin Vrede gaa ud over 
de offrende, saaledes naar Dionysospræsten i Orkho- 
menos ved Agrioniefesten forfulgte en Jomfru med Svær- 
det. Det kan ogsaa gaa saaledes, at det oprindelige 
Menneskeoffer bliver en Dukke, saaledes naar man ved 
Argæerfesten i Rom oflfrede Dukker af Straa, der var 
iført Klæder og Smykker. Den almindelige Regel kan 
siges at være den, at Afløsningsofferet altid betegner 
noget ringere, fra flere Mennesker til færre Mennesker, 
fra hæderlige Mennesker til Forbrydere, fra Mennesker 
til Dyr, med eller uden menneskelige Insignier, eller 
maaske endog til Dukker og tomme Ceremonier; en 
modsat Udvikling har jeg aldrig set Exempler paa ved 
periodiske Offre, ved Lejlighedsoffre kan derimod et Til- 
bagefald let forklares ud fra Sætningen : Særlig Anledning, 
særlige Midler, 

Men imod hele denne Udvikling synes Orthiaoflfret 
at staa paa en mærkelig Maade. Der kunde være Me- 

ning i Afløsningsoffret, naar Efebernes Piskning afløste 
Efebernes Offring, det blev da ringere og mildere, selv 
om Gudinden af og til krævede Offer for Alvor. Men 
denne Opfattelse er paa Forhaand meningsløs, thi intet 
Folk har været saa dumt, og intet Folk havde bestaaet 
mange Aar, hvis det havde givet Guderne det bedste, de 
unge Mænd, der skulde værne Staten. Dette er det 
afgørende Argument imod Theorien, Afløsningsoffret 
maatte pege mod et saadant oprindeligt Offer, og et 
saadant Offer er det aldeles umuligt at tænke sig. Men 
nu kunde det indvendes, at Afløsningsoffret ikke be- 
høvede at pege mod et saadant Offer, man kunde tænke 
sig, at et enkelt Menneske først var blevet offret hvert 
Aar, og som Erstatning herfor var Piskningen blevet 
indført, og i denne Retning udtaler da ogsaa Pausanias 
og Suidas sig. Dog synes dette mig ikke rimeligt, thi 
▼ed slige Offerafløsninger findes der stedse noget fælles, 
et Mellemled; den religiøse Bevidsthed vil vanskeligt 
gøre Springet fra den ene Mand eller den ene Efeb til 
alle Efebers højtidelige Gennempiskning. Selv ved Over- 
gangen fra Menneskeoffer til Dyreoffer er der Vanskelig- 
heder; Vanskeligheden her maatte i det gamle Testamente 
ved Isaks Offring udjævnes af Jahve selv, og dog var 
Overgangen fra Menneske til Dyr i Virkeligheden ikke 
saa vanskelig, som vi nu vilde finde den, mange Guder 
var oprindeligt Dyr, og Mennesker stod oprindeligt i 
tænkt Slægtskabsforhold til forskellige Dyreklasser. Men, 
som vi har set, søgte man dog ofte ved menneskelig 
Udstaffering at angive det forbindende Mellemled. Man 
maa ikke lade sig skræmme af de underlige religiøse 
Forbindelser, men huske, hvor vanskeligt det er for os 
blot nogenlunde at tænke os ind i, hvorledes primitive 
Folk har set paa Mennesker, Dyr, Træer og alle Ting 
mellem Himmel og Jord; kun tør man gaa ud fra, at 
Sammenhæng har der været* at forklare her er just at 

finde Mellemled, selv om disse til Tider kan synes os 
ret mærkelige. Men den Enes Offer og Alles Piskning 
er to ganske heterogene Ting; det rimeligste vilde have 
været at gaa til Slaver eller Dyr, i høj Grad skulde man 
synes, at Indvendingen hos Filostrat maatte gælde: at 
det var en underlig og uværdig Maade at behandle frie 
unge Grækere paa, en Indvending, der religionshistorisk 
ikke kan imødegaas ved Henvisning til pædagogiske 
Motiver. 

Men Sagen er ikke sluttet hermed, i Virkeligheden 
skulde dette Mellemled være givet i Blodet; Gudinden 
krævede Blod, og i Stedet for at Een skulde give alt sit, 
maatte alle Efeberne skyde sammen. Selv med dette 
Mellemled, som baade Pausanias og Filostrat fremhæver 
saa stærkt, staar Offerafløsningen som noget ganske 
mærkeligt og enestaaende; det hele kunde være gjort 
adskilligt nemmere og mere tiltalende for den religiøse 
Bevidsthed end ved denne dagslange Piskning. Trods 
Blodet ligger der et ganske betydeligt Spring mellem det 
oprindelige Offer og Afløsningsoffret. At Blodet i og 
for sig kunde være et meget fortrinligt Mellemled, er 
sikkert, yi ser dette, hvor Euripides fortæller, at man 
ved Festen for den tauriske Artemis i Halai ridsede 
en Mand i Halsen, for at hans Blod skulde flyde til 
Ære for Gudinden og væde hendes Alter. Her er et 
nogenlunde tydeligt Exempel paa en Offerafløsning gennem 
Blodet; en Mands Blod blev krævet, og da Menneske- 
offrene svandt, løstes Spørgsmaalet paa simpel og let 
Maade uden mærkelige Spring. Vejen fra Een til mange 
staar stadig uforklaret, og hertil kommer saa endnu en 
vigtig Omstændighed. Blodet kan være godt som Mel- 
lemled, men hvorfor skulde dette Blod skaffes tilveje ad 
denne uhyre Omvej, hvorfor skulde Piskningen finde 
Sted? Alteret kunde, som vi saa, lige saa godt be- 
sprænges med Blod ved et raskt lille Snit i Halsen, 

hvorfor skulde da denne besværlige Ceremoni finde Sted, 
der næppe heller var behagelig for Delinkventerne. Den 
pædagogisk-rationalistiske Forklaring er selvfølgelig en 
senere og ikke det, der virkeligt engang kunde have 
dannet den formentlige Overgang fra Menneskeoffret til 
Piskningen, og dette vilde sikkert heller ingen af Theo- 
riens Tilhængere paastaa. Men da staar Overgangen 
fra eet Menneske til alle de unge, naar de traadte ind 
i en vis Alder, og Overgangen fra Blodoflfer til Pisk- 
ningen som saadan som ganske irrationelle Elementer, 
psykologisk uforklarlige og uden Sidestykke i Religions- 
historien. 

Det vil være nødvendigt her atter at gaa tilbage til 
Pausanias' Beretning. Denne falder i to uforenelige Dele. 
Efter den ene skriver Orthias Billede sig fra Barbarerne, 
Orthia skulde være identisk med Artemis fra Tauris. 
Dette er forkert og Pausanias' Udvikling ganske forvirret. 
Den anden, som efter Pausanias' Mening, men mod al 
sund Fornuft, skulde begrunde hans første Beretning, 
fortæller, at Astrabakos og Alopekos fandt Billedet i et 
Lygoskrat og gik fra Forstanden. Dette er den rigtige 
gamle Kultusmythe, det lille Træk med Vanviddet viser 
ogsaa Sagnets Ælde. Det afgørende bliver dette: Orthia 
var en gammel spartansk Lokalgudinde, hendes Billede 
var af Træ og omvundet med Lygosgrene, hun selv var 
Træ- og Frugtbarhedsgudinde *). Rimeligvis er hun, just 
fordi hun var Træ- og Frugtbarhedsgudinde, efter Use- 
ners Lov blevet Hypostase af Artemis, der ogsaa paa 
Peloponnes slugte flere Træ- og Frugtbarhedsgudinder. 

Men nu stod disse mærkelige Piskninger af Efeberne 
uforstaaelige, og det kunde maaske være dem, der bragte 
Tanken hen paa Artemis fra Tauris, der havde en bio- 



*) Jvf. Robert: Archaeologische Maerchen (i »Philol. Unter- 
sucli.«) S. 144-50. 

dig og grusom Kultus. Der er absolut intet, der kunde 
række Tro paa en virkelig kultisk Forbindelse mellem 
Orthia og den tauriske Gudinde, men efter at Hypostasen 
Artemis Orthia var dannet, kunde det — maaske gennem 
Piskningen, maaske ad helt andre Veje — være faldet 
Folk ind, at Orthias Vugge havde staaet i Tauris. Vi 
træffer ofte i Grækenland en Bestræbelse efter at bringe 
Guder sammen, der aldeles intet har med hinanden at 
gøre, og i den nyere Religionshistorie har man endnu 
ikke tilstrækkeligt forstaaet Begreberne Sær- og Lokal- 
guder og langtfra udnyttet det geniale Synspunkt, der 
for mange religiøse Fænomeners Vedkommende er givet 
af Hermann Usener. 

Nu har Pausanias villet glimre med sin mythologiske 
Viden ; han hører om Piskningerne, og ud fra den tænkte 
Forbindelse mellem (Artemis) Orthia og den tauriske Ar- 
temis fører han saa Blodet ind som det, der skulde give 
Forklaring paa Fænomenet, og herfra er der saa kun et 
lille Skridt til Historien om de oprindelige Menneskeoffre. 
Det synes mig rimeligt, at alt det Nonsens om Blodet 
med de dertil hørende Beretninger hos Pausanias er 
Fortolkningsforsøg eller viser hen til Fortolkningsforssøg 
af Piskningen ud fra det Synspunkt, at Orthia og den 
tauriske Artemis er identiske. Det er blot heldigt, at 
Pausanias ikke konsekvent har ført Forklaringen igennem, 
men næsten mod sin Vilje givet den rigtige Beretning 
ved Siden af. At Orthia ikke oprindeligt var et blot 
Tilnavn til Artemis, men en gammel Bondegudinde for 
Træ og Frugtbarhed, viser det omtalte Alkmansted og 
Indskriften tilligemed den ene Del af Pausanias' Beret- 
ning. Det maa ogsaa bemærkes, at den anden Beret- 
nings Kærne, Fortolkningen ud fra Blodet, foruden hofc 
Pausanias kun findes hos Filostrat, og Pausanias og 
Filostrat er ogsaa de eneste, der har Forbindelsen mellem 
Orthia og Artemis fra Tauris. 

Jeg mener, at man derfor har Lov til at konkludere 
i følgende: Som afløst Menneskeoffer staar Piskningen 
som noget ganske irrationelt, der selv om Fortolkningen 
ud fra Blodet og muligvis endogsaa Forbindelsen mellem 
Orthia og den tauriske Artemis kunde holdes, ikke em 
forklaret. Nogen virkelig kultisk Forbindelse mellem 
Orthia og Artemis fra Tauris findes bestemt ikke, der- 
imod kunde det synes rimeligt, at den tænkte Forbin- 
delse mellem dem har haft Indflydelse paa den græske 
Fortolkning af Efebernes Piskning. Herigennem skulde 
da Blodsudgydelsen være draget i Forgrunden. 

Det er her som overalt af den største Betydning at 
holde fast ved, at Religion er Kultus, indre eller ydre; 
kun hvad Mennesker faktisk tror paa, hvad de dyrker 
umiddelbart, dyrker i Hjærtet eller ved Offre, Sakra- 
menter og Handlinger, alene eller i Fællesskab, er Re- 
ligion; alle Forklaringer, Dogmer, Systemer og Spekula- 
tioner er ikke Religion og har ingen religiøs Værdi. 
Spekulation og virkelig Religion kan derfor godt findes 
sammen hos et Menneske, thi flere Ting kan godt for- 
enes, men den Tid eller de Øjeblikke man tror, speku- 
lerer man ikke, og naar man spekulerer, saa tror man 
ikke. Al Religion er Kultus, og derfor er de konstrue- 
rede Forbindelser mellem Guderne noget, der intet har 
med Religion at skaffe, saalidt som spekulativ Theologi 
eller de naive Forsøg, vi lige til den nyeste Tid ser, paa 
at konstruere mere tidssvarende, humane og komfortable 
„ Religioner u . 

Men det er klart, at Umiddelbarheden som det sub- 
jektive Kriterium ikke er tilstrækkeligt til at afgrænse 
Begrebet Religion; man kan umiddelbart dyrke sin Vi- 
denskab, give sig hen til Kvinder og Vin eller give sig 
fixe Idéer i Vold ; vil man ikke kalde dette Religion, maa 
man søge et objektivt Kriterium, bestemme de religiøse 
Forestillingers Indhold. Kriteriet maa blive det, at det 
xii 2 

er et overnaturligt Væsen, der er Genstand for Menne- 
skets Kultus; vi vilde nu forholdsvis let kunne skelne 
mellem naturlige og overnaturlige Væsner, men gaar vi 
ned til Religionernes tidligste Dannelser, vil det være 
neget vanskeligt at drage Grænsen. Saalidt Religionen 
kan føres tilbage til det gamle romantiske Spøgelse, man 
har kaldt „Urmonotheismen*, saalidt vil den paa mere 
moderne Vis kunne udledes af en bestemt B Følelse" som 
Frygt, Haab eller Afhængighedsfølelse. Spørgsmaalet 
gælder heller ikke Følelser, men de enkelte konkrete 
Forestillinger; dog heller ikke af en enkelt Forestillings- 
forbindelse, af en særlig Gruppe religiøse Fænomener, 
som Dødes Aander eller lignende, kan man udlede Re- 
ligionens Oprindelse. Saalangt vi kan komme ned, er 
der en broget Mængde Forestillinger sælsomt vævet 
sammen, og de bunder ikke i en simplere Form, men 
blandes stærkt mellem hverandre og med saa meget, vi 
nu ikke vilde kalde Religion, at det religiøse egentlig 
helt forsvinder 1 ). Alle Kategorier for de tidligste reli- 
giøse Lag er ufuldstændige og har kun betinget Værdi, 
men skønt de forskellige Forestillinger blandes, er det 
dog nødvendigt at sondre mellem enkelte store Hoved- 
grupper, der kan betegnes ved Dyrkelsen af Stene, 
Floder og Vande, Ild, Træer, Dyr, Døde, som mere eller 
mindre synlige Guder, der har større eller mindre Magt- 
omraade i Tid og Rum. Man slipper ikke her udenom 
Begrebet Animisme, men dette maa tages i videste Be- 
tydning og anvendes meget forsigtigt. Ligesom smaa 
Børn tænker sig alt levende i Analogi med sig selv, ikke 
blot, som rimeligt er, Dyr og Træer, men selv Huse og 
Vogne, saaledes lever ogsaa alt muligt for den primitive 



*) For en Form af Dyredyrkelsen findes der et interessant 
Materiale til Forstaaelsen af denne det religiøses nedre Grænse 
i Frazer: Totemism (1897). 

Mand. Han behøver ikke at gøre sig tydeligere Fore- 
stillinger om en Sjæl deri, for hans Blik lever det 
umiddelbart alt sammen, Stene, Dyr, Træer, Floder, 
Billeder, Skygger under Jorden, endogsaa Bygninger, — 
Guden Amon-Rå's Tempel i Theben blev selv anraabt 
som Gudinde 1 ). Og alle disse religiøse Formationer fra 
de tidligste Tider lever videre, om der ogsaa dannes 
højere Lag ovenover; i Religiowew er det gamle det gode, 
og de ældste Lag har tusender af Aars Styrke; de er 
alle Religioners store levende Underbund, der holder sig, 
selv hvor de højere Lag opløses og forsvinder. 

En af de største Formationer i disse tidligste religiøse 
Lag er Trædyrkélsen. Træet blev set som besjælet og 
tilbedt som en Gud. Paa hvilket Punkt det egentlig op- 
fattedes som en Gud, kan ikke bestemmes, ej heller naar 
Udgangsforestillingen blev knyttet sammen med andre 
Forestillinger om Frugtbarhed eller lignende; Træerne 
voxede, og Træerne havde Betydning for Mennesket, og 
derfor blev Trædyrkelsen en udstrakt Kultus, der næsten 
overalt har sat sine Spor. Ogsaa for Religionen gælder 
Sparsommelighedens Lov, skal en Gud bestaa, maa han 
have Magt, ingen Guder gendrives, men de Guder, der 
ikke dyrkes, som Mennesker ikke har Brug for, forsvinder 
af sig selv. Saavist det religiøse ikke er Stemning eller 
Poesi, men er udsprunget af den haarde Nødvendighed, 
af Kampen for Livet fra Dag til Dag, saavist maa ogsaa 
Guderne kunne udrette noget, godt eller ondt, thi hvor- 
for skulde Menneskene ellers bekymre sig om dem? 
Det religiøse Onmdaxiom er det praktiske gensidige For- 
hold mellem Mennesket og et overnaturligt Væsen ; Guden 
har Magt til at udrette noget, godt eller ondt, og Men- 
neskets Forhold til Guden er umiddelbar Dyrkelse, som 



*) H. O. Lange i Chantepie de la Saussaye: Religions- 
geschichte (2 Udg.) I, 110. 

2* 

Bøn, Offer eller Besværgelse. Træet indeholder en my- 
stisk Kraft, det lever som Menneske og er dog Gud, og 
derfor er det hos primitive Folk en frygtelig Helligbrøde 
at skrælle Barken af et Træ, thi Barken indeholder Træets 
Liv, skæres den bort, dør det. Og her gælder lige for 
lige, Forbryderen skæres op og hans Indvolde vikles, 
medens han endnu lever — thi kun da kan hans Kraft 
blive en Erstatning — om det Træ, hvis Indvolde eller 
Bark han havde skrællet af 1 ). Men Træets Kraft maa 
ogsaa kunne have Betydning for Mennesker, og det faar 
den paa mange Maader. Træguden staar i nøje For- 
bindelse med den almindelige Frugtbarhed og kan give 
god Høst eller Misvæxt; naar Forældre planter Livs- 
træet for deres Børn, dør disse, naar Træet gaar ud. 
Til indvortes Brug kan mange Træer og Planter religiøst 
anvendes som Medicin, det er saa rimeligt og let for- 
staaeligt, vi træffer det ofte den Dag i Dag; men tillige 
kan de anvendes til udvortes Brug, ligesom naar vi 
endnu gaar med Kastanjer i Lommen for Gigt; den 
blotte Berøring med det guddommelige Træ kan have 
store Virkninger paa Mennesket. Her har vi den direkte 
mystiske Kraftoverføring fra Guden til Mennesket; det 
religiøse Forhold er gensidigt, Menneskets Henvendelse 
til Guden er Bøn eller Offer; hvor Guden direkte virker 
paa Mennesket, saaledes at dette optager den gud- 
dommelige Kraft i sig, eller hvor der i det hele taget ad 
fysisk Vej etableres en inderlig Forbindelse mellem Gu- 
den og Mennesket, har vi Sakramentet, og vi kan endnu 
udskille Magien, hvor Mennesket i højere eller ringere 
Grad tvinger Guden. Ved Tvangen adskiller Magien sig 
fra Ofifret, ved Bevægelsen fra Mennesket til Guden ad- 
skiller den sig fra Sakramentet, som den ellers ved den 
direkte fysiske Vej kan ligne en Del. Skønt der er mange 



x ) Mannhardt: Wald- und Feldkulte. I, 26 fif. 

Mellemformer, er det af største Vigtighed principielt at 
holde Offer og Sakramente ude fra hinanden, de er saa 
forskellige som Vejen fra Menneske til Gud og fra Gud 
til Menneske. Alle Forestillinger om Træers og Planters 
religiøs-kathartiske Virkninger er mer eller mindre sakra- 
mentale, og denne Forestillingskres spiller en ikke ringe 
Rolle i græsk Religion. 

Paa Peloponnes træffer vi denne Trædyrkelse hoved- 
sagelig repræsenteret af Artemis og Dionysos, i Karyai 
har vi Artemis Karyatis (xapua = Valnøddetræ), i Las Ar- 
temis Dafnia (Sdpvy — Laurbærtræ) og altsaa i Sparta 
Artemis Orthia Lygodesma. Noget af det oprindeligste 
i Dionysoshypostaserne er ogsaa Træ- og Frugtbarheds- 
guden, paa Peloponnes har vi saaledes Dionysos Auxites 
(augdvw = lader voxe) i Heræa og Dionysos Sykites (avxov 
=z Figen) i Sparta. Og Kærnen i Pausanias' Beretning 
bliver da dette: Orthia var en gammel Træ- og Frugt- 
barhedsgudinde, hendes Træ var et Lygostræ eller rettere 
Lygosbusken, i et Lygoskrat blev hun funden, og hendes 
Træbillede var omvundet med Lygosvidjer, derfor hed 
hun Orthia Lygodesma. Lygos (Åuyoc, vitex agnus castus) 
er en Væxt, der findes flere Steder i Sydeuropa og meget 
hyppigt i Grækenland, den voxer ved Floder og i fugtige 
Egne og maa vel i Udseende nærmest minde om Pile- 
træet. Den er buskagtig og bliver mellem tre og sex 
Alen høj, men kan ogsaa blive et helt Træ paa femten 
til tyve Alen *). Denne Plante tillagde Grækerne særlige 
Kræfter, den virkede rensende og helbredende, specielt 
for Kvinder. Pausanias beretter, at Asklepios' Billede i 
Sparta var lavet af Lygostræ 2 ). Af særlig Interesse er 
her den Parallel til Orthia Lygodesma, som Hera paa 



*) Murr: Die Pflanzenwelt in der griechischen Mythologie 
S. 24 f og 100 f. Antonius Bertolinitts: Flora Italica. VI, 455 f. 
Joannes Gusso: Florae Siculae prodromus. II, 147. 8 ) III, 14, 7. 

Samos frembyder. Hendes Billede var ogsaa omvundet 
med Lygosvidjer, og hun havde ogsaa derfor Tilnavnet 
Lygodesma. Ved Thesmoforiefesten hvilede Kvinderne 
paa et Lygosleje, hvilket antoges at hjælpe til Kysk- 
hedens Bevarelse, og ved Festen for Hera paa Samos 
hvilede alle Deltagerne paa Lygoslejer og bekran- 
sede sig med Lygos 1 ). Ved Thesmoforiefesten var det 
selve Berøringen af Grenene, der øvede Indflydelse paa 
Mennesket, Træets mystiske Kraft gjorde Kvinderne af- 
holdende i den Tid, Forbindelsen med Mænd var forbudt. 
Det samme Princip, tror jeg, maa anvendes ved Festen 
for Hera paa Samos, kun gælder det her ikke blot Kvin- 
derne og den kvindelige Renhed, men bliver den mere 
almindelige rensende og styrkende Virkning fra det gud- 
dommelige Træ; ved at hvile paa det sker der en my- 
stisk Forening af Deltagerne og Trægudinden. Vi staar 
her overfor en Form af Trædyrkelsens Sakramente, ad 
fysisk Vej, gennem ydre Berøring forbindes man med 
Guden. 

Tilsyneladende er vi ikke rykkede selve Kultusen af 
Orthia Lygodesma et Skridt videre; vi har naaet at hævde 
hende som oprindelig lokal Træ- og Frugtbarhedsgudinde 
og nøjere at bestemme den Art af den sakramentale 
Trædyrkelse, vi ogsaa finder i Forbindelse med Lygos. 

Det vilde nu ligge nær at spørge, om vi ellers noget 
Steds i græsk Kultus træffer Piskninger. Pausanias be- 
retter følgende: „Blandt Templerne der [i Alea i Ar- 
kadien] er der ogsaa et Dionysostempel med en Dio- 
nysosstatue. For Dionysos fejrer de hvert Aar en skie- 
raiisk Fest, og ved denne piskes Kvinderne ifølge et 
Orakelsvar fra Delfi ligesom Spartanernes Efeber ved 
Siden af Orthia" 2 ). En Slutning fra dette til oprindelige 
Menneskeoffre kunde tænkes, naar man tager de utvivl- 



l ) BoeUicher: Baumkultus der Hellenen. S.333f. ■) VIII, 

somme Menneskeoffre ti] Dionysos i Betragtning, og dog 
tror jeg at denne Slutning maa opgives. For det første 
finder vi, saavidt jeg ved, kun Menneskeoffre til Dionysos 
i Potniai, paa Tenedos og Khios, et specielt Tilfælde er 
Offringen af de tre fornemme Persere før Slaget ved 
Salamis, og endelig er der Beretningen om Mainadernes 
Kannibalisme i Argos. Baade Offret til Dionysos Aigo- 
bolos i Potniai, Offrene paa Khios og Offringen af Per- 
serne ved Salamis til Dionysos Omestes, synes at være 
egentlige Menneskeoffre, det sidste dog noget ganske 
usædvanligt. Ogsaa Offringen af Kalven paa Tenedos 
pegede, som vi har set, tilbage til oprindelige Menneske- 
offre. At et Menneske, sikkert et Barn, er blevet dræbt, 
synes Mellemleddene at vise, nemlig det at Koen behand- 
ledes som Barselkvinde og at Kalven klædtes paa; men i 
hvilken Grad man kan betegne dette som egentligt Offer, 
er et meget vanskeligt Spørgsmaal. Den Omstændighed, 
at Kalven fik Sko paa, og at Præsten efter Offringen 
forfulgtes med Stenkast til Havet, hvor han sandsynligvis 
skulde rense sig, synes mig at pege der henimod, at 
Barnet, senere Kalven, var Guden selv, saaledes at det 
hele rimeligvis nok var Menneskeoffer, men sakramentalt 
paa samme Maade som Bufonia i Athen og Heras 
Gedeoffer i Korinth. Dette vilde ogsaa i høj Grad 
stemme med hele den dionysiske Kultus. Det samme 
Princip maa sikkert med endnu større Ret anvendes 
paa Kannibalismen i Argos 1 ). Herfor taler det Sagn, 
at Dionysos' Ammer skulde have haft Lyst til at æde 
ham. Det hele er dog uklart; skønt det sikkert var 
Ønsket om at optage Guden i sig, kan man dog næppe 
efter den foreliggende Beretning kalde det et Sakramente 
i egentlig Forstand. Som oprindeligt blodigt Sakramente 
vilde Kvindernes Piskning i Alea aldeles ikke kunne bruges. 



*) Apollodor IU, 5, 2. 

Og for det andet endelig vilde, hvis det skulde være et 
oprindeligt Menneskeoffer i egentlig Forstand, den samme 
Indvending gælde som før overfor Orthias saakaldte Af- 
løsningsoffer. 

Det kunde da i Almindelighed siges, at Piskningen 
i Alea maatte være et Udslag af Dionysos' orgiastiske 
Kultus. Taget saaledes har vi dog i Virkeligheden aldeles 
ingen Forklaring, thi den orgiastiske Kultus indeholder 
mange forskellige Elementer, og som Forklaring kan man 
ikke lade Begrebet Orgiasme uden videre omfatte alle 
mulige irrationelle og tilsyneladende meningsløse Ting. 
Der kunde være en mulig Forbindelse mellem dette 
Fænomen, ud fra Dionysos* falliske Kultus, og Orthias 
Kultus, ud fra det — ifølge en Fortolkning af selve 
Ordet Orthia — formodede falliske her. Vi skulde alt- 
saa staa overfor et nærmest sexual-pathologisk Fænomen 
i Lighed med senere Fænomener i kristelig Kultus som 
Flagellanterne, Maria Magdalena fra Pazzi og Elisabeth 
fra Genton. Denne Forklaring maa paa det bestemteste 
afvises; gamle religiøse Kultusskikke af den Betydning 
som Orthias Kultus skylder ikke forbigaaende, religiøs- 
hysteriske Perversiteter deres Oprindelse. Som to vig- 
tige Hovedformer af Dionysos har vi Dyreguden og 
Træguden, og ved begge Former hænger den orgiastiske 
Kultus meget nøje sammen med en bestemt Forestillings- 
kres: Idéen om at optage Guden i sig, det mystiske 
Sakramente eller det sakramentale Offer. For den zoo- 
morfe Dionysos' Vedkommende har vi mange Exempler 
herpaa; naar Mainaderne sønderrev Tyren eller andre 
dionysiske Dyr, saa var det Optagelsen af Guden i sig 
det galdt om, det var ingen almindelig Slagtning eller 
Offring; Dyrets Kød, eller rettere Blod, skulde være 
levende, naar Mennesket optog det i sig. Rohde har for 
Dionysos' Vedkommende gjort opmærksom paa dette 

Fænomen, der sikkert er noget overordentligt gammelt l ). 
Tyren er paa en Maade Guden selv, ligesom den ka- 
tholske Kirkes Hostie, og det er ingenlunde Symbolik, 
som det ofte kan være i de senere Mysterier. Oprinde- 
ligt er det Overføringen af Kraft fra Guden til Mennesket, 
og dette kunde ofte paa mange Maader hænge sammen 
med Tanken o«i Frugtbarhed eller lignende og farves 
deraf. Et af de tydeligste Exempler paa dette Sakra- 
mente, som findes i mange forskellige Religioner, er 
blandt de semitiske Folk Arabernes store Kameloffer. 
Robertson Smith har udviklet dette paa følgende Maade: 
„I den ældste Form for det arabiske Offer, som den er 
beskrevet af Nilus, bliver den Kamel, der skal offres, 
bundet fast paa et primitivt Alter af sammenhobede 
Sten. Naar Stammens Fører tre Gange har ført Menig- 
heden omkring Alteret i højtidelig Procession, der led- 
sages af Sange, giver han Dyret det første Saar, endnu 
medens Sangens sidste Ord toner, og saa hurtigt som 
muligt drikker man da det udstrømmende Blod. Og 
strax styrter hele Stammen med dragne Sværd sig løs 
paa Offret og hugger Legemet, der endnu ligger i Krampe- 
trækninger, i Stykker og sluger disse i saa vildt Begær, 
at den efter det korte Tidsrum, der ligger mellem 
Morgenstjernens Opgang, Tiden for Offringens Begyndelse, 
og dens Blegnen for den opgaaende Sols første Straaler, 
har faaet slugt hele Kamelen med Kød, Knogler, Hud 
og Indvolde. Den klare Betydning af dette er, at Offret 
skal ædes, før Livet er forsvundet fra det endnu varme 
Kød og Blod — raat Kød bliver endnu i Hebraisk og 
Syrisk betegnet som »levende" Kød, — saaledes at alle, 
der tog Del i Sakramentet, fik en Del af Offerets Liv 
i sig«) 2 . 



*) Psyche. 2. Udg. II, 14 f. *) Lectures on the Religion 
of the Semites* 2. Udg. S. 338. 

Det maa erindres at vi, som paavist, i Egnene om- 
kring Sparta hovedsagelig træffer Dionysos som Træ- 
og Frugtbarhedsgud og i nøje Forbindelse med dette 
som Vingud. Ved en Træguds Kultus maa de sakra- 
mentale Forestillinger fornuftigvis blive noget forskellige, 
selv om Princippet, den direkte mystiske Kraftoverføring, 
bliver det samme. Som man ved Dyredyrkelsen ofte 
ifører sig det offrede Dyrs eller rettere den spiste Guds 
Skind for at gennemføre Foreningen med Guden ogsaa 
i det ydre, saaledes har vi ved Dyrkelsen af Træguden 
Kranse, Lejer og lignende. For Dionysos som Trægud 
er det hu i særlig høj Grad muligt at forenes med Men- 
nesket, ved Vinen optager Mennesket Guden i sig, og 
denne Optagelse viser sig klart i det derpaa følgende 
guddommelige Vanvid. 

Nu kunde det tænkes, at Dionysos i Alea var en 
Træguddom ligesom Orthia Lygodesma. Wide har ikke 
blot paavist en Forbindelse mellem Artemis Karyatis og 
Dionysos, men mellem Dionysos og Artemis Orthia selv. 
Og denne Forbindelse maa sikkert bero paa Trædyr- 
kelsen. Det ældste i Orthias Kultussagn var Lygosdyr- 
kelsen og den dermed forbundne Legende ; de, der ifølge 
denne fandt Billedet, er Heroer, beslægtede med Diony- 
sos 1 ). I Lakedæmon synes Dionysos overalt, hvor vi 
ved noget om ham, at være Trægud, og det samme tror 
jeg gælder for Arkadien ; kun mod Nord, i Kynaitha, har 
vi utvivlsomt Tyreguden 2 ). Hertil kommer Pausanias' 
Beretning om Festen „Skiereia*. Dette Ord skulde kunne 
fortolkes som Tilhylning, og i Figalia tilhylledes Dionysos' 
Billede i Efeu og Laurbær 3 ). Usikkert er dette dog; 
Dionysosfesten i Alea hjalp ikke til Forstaaelsen af Or- 
thias Kultus, men rejste blot Spørgsmaalet paa ny til- 



*) Lakonische Kulte. S. 279. ') Pausanias Vin, 19. •) Im- 
merwahr: Die Kulte und Mythen Arkadiens I, 189. 

ligemed et nyt Spørgsmaal. Jeg vilde være mest tilbøjelig 
til at tro, at Dionysos i Alea er en Trægud, men skal 
senere vende tilbage til hans Kultus for, enten han nu 
er Træ- eller Dyregud, dog at søge at forklare Piskningen 
ud fra samme Princip, den direkte mystiske Kraftover- 
føring, altsaa ikke som Oflfer, men som Sakramente. 

Men naar vi nu atter vender os til Orthia Lygo- 
desmas Kultus, maa det afgørende Spørgsmaal da blive 
dette: træffer vi ellers nogetsteds Piskninger i Forbin- 
delse med Trædyrkelse? 

Og det er nu dette vi gør atter og atter. Desværre 
foreligger der ingen tydelige Tilfælde fra Grækenland, og 
det er altid en betænkelig Sag i Forklaringer af Kultus 
at bevæge sig for langt bort fra Hjemstedet. Disse mo- 
derne Historier om Halenegernes Religioner har sjældent 
megen Værdi, thi meget er indbildt, meget er ikke for- 
staaet, og hver enkelt Beretning forudsætter for virkeligt 
at kunne anvendes et stort Kendskab til Folkets hele 
Stilling og Udviklings til almindelig Religionshistorie, men 
ogsaa Forstaaelsen af, hvad Religion egentlig er. Reli- 
gion er ikke Theologi, og vilde Folks religiøse Forestil- 
linger kan ikke ordnes eller forstaas efter de Katekismer, 
Missionærerne gaar med i Hovedet og ordner deres 
religionshistoriske Materiale efter. Endog Forskere som 
Andrew Lang 1 ) paavirkes af disse Misforstaaelser, der 
maa ske ikke hæves, før Missionærerne selv lærer hvad 
Religion er. Men vil vi forklare Orthias Kultus, tror jeg 
dog, vi er tvungne til at gaa udenfor Grækenland, og 
her er det da saa heldigt, at vi om Trædyrkelse har en 
virkelig værdifuld Materialsamling, der efter min Opfat- 
telse indeholder Beretninger om Skikke udenfor Græken- 
land, der i høj Grad vil kunne bidrage til Løsningen af 
vort Spørgsmaal. 



2 ) Magic and religion (1901). 

Det er Mannhardts Fortjeneste at han i sit store Værk 
„Wald- und Feldkulte" (1876) har samlet en betydelig 
Mængde af disse Tilfælde og dertil givet den Fortolk- 
ning, der utvivlsomt er den rigtige. Fænomenet er ikke 
noget, der er knyttet til bestemte Folk, det findes sik- 
kert over hele Verden, saa langt Træer gror, som Del 
af den store almindelige Trædyrkelse. Min Fremstilling 
her støtter sig paa Mannhardt, jeg forbigaar alle Analo- 
gierne fra Nord-, Syd- og Mellemamerika, Indien, Kam- 
schatka o. s. v., som altfor lidt opklarede, men fra selve 
Europa, baade fra Tyskland, England, Frankrig, Skan- 
dinavien og de slaviske Lande er der saa mange og saa 
klare Tilfælde, at det er fuldt ud tilstrækkeligt at holde 
sig til disse. Selvfølgeligt tror jeg ikke i nogen Maade 
paa en historisk Forbindelse, men lignende Skikke kan 
i Grækenland og Nordeuropa, i Rom og Australien være 
opstaaede af samme religiøse Forestillinger, der, naar 
man ser bort fra allehaande spekulative Systemer og 
theologiske Fortolkninger, maaske slet ikke har været 
saa forskellige oprindeligt, som man ofte har ment. Træ- 
dyrkelsen findes i nogenlunde tilsvarende Former næsten 
overalt; vi kender alle herhjemme Livstræet, Kransen 
ved Rejsegilderne, Majtræet, Fastelavnsriset og Brudens 
Myrthekrans, vi har alle danset om Grantræet, der stod 
pyntet med Lys og gyldne Æbler, og af Danmarks store 
Digter hørt Hyldemor fortælle Barnet sit skønneste 
Æventyr. Og mange kender ogsaa fra Hauffs dybsin- 
dige Æventyr Granskovens gode og onde Aand, den lille 
Glasmand og den store Hollændermikkel. Alt dette viser 
hen til Rester af gammel Kultus, til den hedenske Træ- 
dyrkelse, der findes endnu i vor Tid, spredt og sparsomt 
som Resterne af de fordum saa mægtige nordeuropæiske 
Skove. Og de religiøse Forestillinger, det til Belysning 
af Orthias Kultus vil have Betydning at fremdrage, er 
alt det, Mannhardt sammenfatter under Betegnelsen 

9 8chlag mit der Lebensrute* , Slaget eller Piskningen med 
Livsvaanden, Livets Gren eller Livsriset. Mannhardts 
Udvikling af dette Punkt er sikkert noget af det bedste 
i hans Værk, thi just her træder den sakramentale Trold- 
dom saa stærkt frem, og Mannhardt gaar til den mod- 
satte Yderlighed af den, man i Religionshistorien er 
vant til: han undervurderer Begrebet Offer helt. Hvor 
Mannhardt giver de mest haartrukne symbolske Forkla- 
ringer, er ofte en ganske simpel Fortolkning som almin- 
deligt Offer den eneste passende. Just en dybere For- 
staaelse af Religionen og det religiøse Sakramente vil 
lære, hvor overordentligt vanskeligt det tit er at holde 
Guden og Offret ude fra hinanden, men ikke lidt af det, 
Mannhardt henregner til Vegetationstrolddom, Magi eller 
sakramental Magi, er i Virkeligheden almindelige Offre, 
ofte rimeligvis endog afløste Menneskeoffre. Men ved 
Livsgrenens Sakramente slaar hans Synspunkt aldeles 
utvivlsomt fortræffeligt til. 

Det er en gammel Bondeskik en Gang om Aaret 
med en Vaand at piske hverandre, det er almindeligst 
ved Foraarstid og hænger nøje sammen med Forestil- 
linger om Frugtbarhed og Væxt. Alle disse forskellige 
og dog i Hovedsagen ens Tilfælde kan vi bedst under- 
søge ved at stille Spørgsmaalene: hvorfor sker disse 
Piskninger med Livsvaanden, ved hvilke Lejligheder, paa 
hvem sker de, hvor gives de og paa hvilke Maader ind- 
træder der Forskydninger af den oprindelige religiøse Idé ? 

Denne Idé er, — som Mannhardt har udviklet det, 
— sagt i Korthed, at Mennesker og Dyr bliver slaaede 
eller piskede med en grøn Gren eller en Stok for at 
blive sunde og kraftige. Det gælder som Regel Sund- 
heden og Frugtbarheden i Almindelighed, men ofte kan 
mere specielle Former drages i Forgrunden, saaledes 
naar man i Bøhmen pisker med Grene som Middel mod 
Epilepsi. Den oprindelige Grund, Kraften der fra det 

guddommelige Træ eller Træguden selv overføres gen- 
nem Piskningen til Mennesket, kan have holdt sig i Folks 
Bevidsthed, saaledes hos Albanesere, Kurlændere, Bøh- 
mere og paa mange Steder i Tyskland og Rusland. 
Men ofte har der fundet en Forskydning af de religiøse 
Forestillinger Sted. Det var almindeligt som Løn for 
denne Sundhedspiskning at give Betaling, enten i Penge 
eller Naturalier, og da den oprindelige Betydning svandt 
for Folks Bevidsthed, kunde dette blive Maalet; man 
piskede for at faa noget derfor, den oprindelige Betaling 
for udvist Tjeneste eller maaske endog ligefremt Offer 
blev til en Frikøbelse for noget, der, da det havde mistet 
sin religiøs-kathartiske Betydning, maaske ikke var saa 
ubetinget behageligt. Man har saa søgt Aarsagen i det 
ledsagende Fænomen eller med andre Ord, ladet Præ- 
stens Offer være Grunden til Gudstjenesten. Paa ejen- 
dommelig Maade kommer dette til Orde i det Omkvæd, 
hvormed man nogle Steder i Tyskland piskede hver- 
andre: 

»Frisches Griin! Langes Leben! 

Ihr sollt mir'n blanken Thaier geben!« 

Leddene er her sideordnede, saa Forskydningen er let at 
forstaa. Eller man kan gøre det ydre Maal til Helheden 
og i Tidens Løb springe det egentlig religiøse Mellemled 
over; naar Karlene ved Schaumburg om Foraaret listede 
sig hen til Gaardens Piger og piskede løs paa dem under 
Omkvædet: »Teuf [vent] ek will dek de Fleie [Lopperne] 
titklappen!" saa er det forsvundne her det, at Slaget 
med Livsvaanden skulde fri for Sygdom og Utøj; Tan- 
ken er her blevet staaende, men paa en rent ydre — 
og i dette Tilfælde noget realistisk Maade. 

Spørgsmaalet bliver nu, hvem piskede man, og ved 
hvilke Lejligheder gjorde man det? Det maa her er- 
indres, at Trædyrkelse overhovedet ikke kan skilles fra 

de almindelige Forestillinger om Væxt og Frugtbarhed, 
man piskede derfor oftest om Foraaret eller ved Sol- 
hvervstider, og man piskede baade Mennesker og Dyr, 
særligt hører vi i Nordeuropa ved Dyrene om Køer; for 
at de skulde give god Mælk og faa godt Afkom, slog 
man dem med Livets Vaand, man slog dem for at be- 
skytte dem mod Sygdom og Ulykkestilfælde, og ofte 
slog man ikke blot Køerne, men hele Gaardens Besæt- 
ning, saaledes i Gumbinnen baade Heste, Svin, Gæs og 
Høns. Men hvad der særligt interesserer os her, er de 
sikkert endnu mere udbredte Piskninger af Mennesker. 
Her slog man ofte — men ikke af pædagogiske Grunde, 
— ved visse festlige Lejligheder Børn, for at de skulde 
voxe godt og trives vel, men navnlig slog man unge 
Folk af begge Køn. Saaledes piskede i Bøhmen unge 
Mænd og Piger gensidigt hverandre ; men ofte indskræn- 
kede man sig til at piske Kvinderne alene, og Tanken 
var her den at gøre dem frugtbare. Som almindelig 
Regel kan sikkert fastslaas, at de unge piskedes mest 
med Livets Vaand og maaske særligt unge Ægtefolk; 
Meningen hermed er klar nok, Manden skulde opnaa 
Kraft og Styrke, Kvinden Frugtbarhed; særligt tydelige 
Tilfælde finder vi i Belgien. Og denne Piskning bliver 
paa mange Steder en vigtig Del af Bryllupsceremonierne, 
saaledes navnlig hos Polakker, Letter, Lithauer og Rus- 
sere. Men den religiøse Grundtanke skinner, trods alle 
Forskydninger, næsten overalt igennem: Frugtbarhed, 
Sundhed og Kraft skal fra det guddommelige Træ over- 
føres til Mennesket. 

Og hermed hænger da det Spørgsmaal sammen,, 
hvor man slog med Livsvaanden. Man slog ofte Koen 
over Yveret, Mennesker særligt over Ben, Fødder, Arme 
og Hænder for at gøre disse kraftige og dygtige til Ar- 
bejde, i enkelte Tilfælde berørte man Kvindens Skød 
med Livsvaanden. Ofte galdt det om overalt at optage 

den guddommelige Kraft, og man blev da slaaet over 
hele Kroppen for at Akhilleshælen intet Steds skulde 
findes. I øvrigt kunde ogsaa just Besprængning af Vand 
findes i Forbindelse med Slagene af Livsvaanden, det er 
det sakramentale Vievand; for begge Former ligger 
samme Idé til Grund. Her hjemme kender vi ogsaa 
Træsakramentet saa godt, naar vi ser Julebukken og 
Julenissen som Ruprecht optræde med det store Ris i 
Haanden, naar han Juleaften lægger Gaver til Børnene, 
— og Riset er ingenlunde, som man senere raaaske ofte 
har troet, en moralsk Vækker til de uartige; men sær- 
ligt har vi dog den typiske Rest i Fastelavnsriset ; dette 
er en Rest af gammel europæisk Trædyrkelse, Livsriset, 
der skal give Frugtbarhed, Sundhed, Væxt og et 
langt Liv. 

Det er nu hele denne Forestillingskres, jeg vilde 
sætte i Forbindelse med Piskningen for Orthia Lygo- 
desmas Alter; i Stedet for de uhyggelige Menneskeoffre 
med alt hvad dertil hører, vil jeg som Hypothese fore- 
slaa det uskyldige og heldbringende Fastelavnsris, i 
Stedet for det formodede Offer til Guddommen, vil jeg 
foreslaa Overføringen af Kraft fra Guddommen, i Stedet 
for blodigt Offer ublodigt Sakramente som det oprindelige. 

Hertil kunde nu siges, at Efeberne i Sparta blev 
piskede meget kraftigt, som Regel maaske til Blods, i 
enkelte Tilfælde saa de døde deraf. At Piskningen med 
Livsvaanden oprindeligt har været saa nogenlunde kraf- 
tig, kan der vel næppe være Tvivl om, thi Guden skulde 
just trænge ind i Legemet, desuden var det vel heller 
ikke nødvendigt at give Betaling for alt for let Arbejde. 
Og det var sikkert just denne Tanke om den nøje For- 
bindelse med Guden, der i Trædyrkelsen indførte en lige- 
frem Piskning, ellers kunde man jo være blevet liggende 
paa sit Lygos- eller Efeuleje. Svagere vil Piskningen 
naturligt blive der, hvor den oprindelige religiøse Fore- 

stillingskres forsvinder, den vil da blive en tom Cere- 
moni og selve Slagene vil efterhaanden miste den gamle 
religiøse Livskraft, der vil ikke længer lægges Alvor ind 
i dem. Saaledes naar vi af smaa Søskende rises op 
Fastelavnsmorgen. Men skal vi give dem noget, altsaa 
ikke derfor, men for at høre op, kan naturligvis Slagene 
endnu ofte føres med religiøs Styrke, selv om Troen er 
borte og den oprindelige religiøse Idé helt forsvundet. 
Det almindelige vil være at det gaar saaledes, Ceremo- 
nien bliver slappere og svagere som tom Ceremoni. Men 
det kan ogsaa ske paa modsat Maade, enten naar det 
hele udarter til at blive en raa Sport, eller naar det 
gaar over til at blive en Prøve. Det første har vi flere 
Exempler paa; i Schaumburg pisker Karlene Piger og 
Koner saa alvorligt med Livsvaanden over Benene, at 
Blodet flyder; den næste Dag har Kvinderne Retten til 
at give Ris og pisker da Mændenes, baade Karlenes, 
Præstens og Godsejerens, Hænder blodige. Der er flere 
end mere raa Tilfælde,, det ikke vil være nødvendigt at 
fortælle, men som næppe i den Form har været op- 
rindelige og som da ogsaa affødte senere baade For- 
argelse og Forordninger fra Øvrigheden. At gamle 
religiøse Skikke kan blive mere raa og dermed ogsaa 
miste deres oprindelige religiøse Betydning, har vi i Re- 
ligionshistorien adskillige Exempler paa, og hertil kan 
naturligvis, særligt i Tilfælde som disse — men ofte 
gennem bestemte religiøse Mellemled — rent uanstæn- 
dige Forestillinger træde i Forgrunden, ligesom det pa- 
thologiske paa enkelte Steder kan dukke op, saaledes i 
flere Tilfælde hos Ruslands Barbarer, hvor Kvindernes 
Piskning, som nævnt, ofte hørte med til Bryllupscere- 
monierne. Men saa kan ogsaa den oprindelige Piskning 
med Livsvaanden blive kraftigere, naar Forestillingen om 
Prøven træder stærkere frem. Baade i Asien og Europa 
gælder det om for Brudgommen at holde Slagene, der 
xn. 3 

ofte kan være ret kraftige, tappert ud. Den oprindelige 
Forestilling, ifølge hvilken Ægtemanden, naar han ikke 
havde skilt sig vel fra sit Hverv, maatte have en dob- 
belt Portion af den mystiske Livsvækker og derfor fik 
en ordentlig Omgang igen, er her blevet forskudt senere, 
den oprindelige religiøse Idé er forsvundet for Idéen om 
Prøven, — og det kunde maaske ogsaa være lige saa hen- 
sigtsmæssigt at foretage Prøven radikalt før Brylluppet, 
fremfor at lappe paa det bagefter. 

I denne Retning er det rimeligvis, at Udviklingen i 
Sparta er gaaet. Oprindeligt var Piskningen en Kraft- 
overførelse, Slaget med Livsvaanden; Orthia var den 
gamle Træ- og Frugtbarhedsgudinde, og naar de unge 
kom ind i den Alder, de skulde forrette Livets Arbejde, 
modtog de Indvielsen, den guddommelige Kraft, der 
skulde give Sundhed, Styrke og langt Liv. Det kunde 
indvendes, at det vilde være rimeligere at piske Kvin- 
derne med Lygos, dog maa det hertil erindres, at Lygos 
havde kathartisk Betydning ud over den specielle for 
Kyskhed og Kvindesygdomme, ogsaa for Mænd havde 
Lygosgrenen Værdi, som vi saa det ved Festen paa Sa- 
mos. Og nu er .det ogsaa forklarligt, hvorfor alle Efeber 
skulde piskes, og selv de fornemme og smukke ikke kunde 
gaa fri, oprindeligt var det en Velgærning imod dem, et 
Sakramente, Indvielsen til Livet. Selvfølgeligt er det 
ikke udelukket at Piskningen, indenfor det her udviklede, 
har haft mere specielle Formaal. Men selv om nu disse 
fremdragne Analogier kunde tjene til Forklaring af Or- 
thias Kultus, og selv om det kunde lykkes at faa Histo- 
rierne med Blodet trængt i Baggrunden, saa er det klart, 
at der er et afgørende Hul i Argumentationen, og det 
er det, at vi aldeles ikke ved, hvormed Efeberne blev 
piskede. Om dette kan jeg kun sige, at det er et Hul 
og maaske vil blive det til alle Tider. Min Opfattelse 
er derfor ogsaa kun en tvivlsom Hypotese, men muligvis 

findes engang nye Fakta, der kan bekræfte den. Jeg 
kan ikke nægte, at havde man vidst, at Efeberne var 
blevne piskede med Lygos, vilde jeg for mit eget Ved- 
kommende have betragtet Sagen som saa nogenlunde 
afgjort. Hertil kommer ogsaa den Betragtning, at det 
Redskab, hvormed Piskningen foregik, i Tidernes Løb, 
naar den oprindelige religiøse Idé forsvandt, kunde ændres 
betydeligt, af europæiske Analogier ved vi, at Livskvistene 
kunde udvikle sig meget forskelligt, de kunde blive simple 
Stokke eller Piske, eller de kunde ogsaa blive blot Stads 
— ethvert Fastelavnsris indeholder fornuftigvis to Ud- 
viklingsmuligheder. 

Men Piskningen kunde ogsaa finde Sted med Remme, 
saaledes ved Lupercaliefesten i Rom 1 ). Luperci (Ulvene) 
er her Præsterne, Guden synes at være Bukken, der staar 
i nøje Forbindelse med Faunus, Skovens Gud, der er 
Frugtbarhedsgud, baade Træ- og Dyregud. Mannhardt 
sætter disse Luperci, tilligemed Hirpi Sorani og de ved 
Offringerne til Zeus Lykaios omtalte Ulve i Forbindelse 
med de europæiske Kornulve som loup vert i Frankrig, 
Roggenwolf, Haferwolf, Graswolf og mange andre Ulve 
i Tyskland, der alle skulde være Vegetations- og Frugt- 
barhedsguder 2 ). Ligheden synes mig dog her tvivlsom. 
Lupercalierne er en sakramental Fest, den offrede Buks 
Skind skæres i Remme og Kvinderne piskes dermed for 
at blive frugtbare, Præsterne ere nøgne, kun om Hof- 
terne iførte Bukkeskind. Jeg vilde her være tilbøjelig til 
at tro, at vi, som Piskningen viser, staar overfor et Sa- 
kramente, en Spisning af Guden paa samme Maade som 
saa ofte ved Dionysosfesterne i Grækenland. Dyreguden 
slagtes, og ved hans Skind sker ogsaa den direkte my- 
stiske Kraftoverføring. Men som det ofte gaar, saaledes 



■) Wissowa: Religion und Kultus der RSmer '1902) S. 172 ff. 
*) Wald- und Feldkulte. II. S. 318-44. 

ved Bufonia i Athen, Menneskene vil ikke tage Ansvaret 
for at have dræbt Guden; i Athen skydes Skylden paa 
Kniven, der kastes i Havet, i Korinth ved Offret af en 
Ged til Hera lejede man Folk, og disse sørgede endda 
paa en snedig Maade for at Geden kom til at dræbe sig 
selv, her er det Ulvene, der har dræbt den guddomme- 
lige Buk; derfor træffer vi ogsaa det ved Lustrationer 
sædvanlige Hundeoffer. Ogsaa Løbene af Hirpi Sorani 
gennem Ilden vilde jeg være tilbøjelig til at betragte som 
en saadan Renselse. Det bekendte Menneskeoffer i Ly- 
kaion med dets Ulvehistorier synes ogsaa en Del at tyde 
paa kunde fortolkes paa samme Maade. Dette er meget 
hypothetisk, det sikkre imidlertid, der har Interesse her, 
er at Kvinderne ved Lupercalierne piskedes med Remme 
af Bukkens Skind for at blive frugtbare, og denne Pisk- 
ning er sikkert en under Dyredyrkelsen analog Form til 
det omtalte Trædyrkelsens Sakramente. Her er det saa 
Stedet atter at vende sig til Dionysos' Kultus i Alea. 
Hvad enten Guden her er overvejende Dyregud eller 
Trægud, kan Piskningen dog forklares ud fra samme 
Princip, den direkte mystiske Kraftoverføring, og danner 
rimeligvis enten, som Pausanias bemærker, en Analogi 
til Orthias Kultus i Sparta, eller til Lupercalierne i Rom. 
Hvis det nu er rigtigt, at Piskningen med Livsvaanden 
er den oprindelige Idé i Orthias Kultus, maa hele Histo- 
rien med Blodet betragtes som noget sekundært. At der 
her kunde tænkes en Dobbeltbevægelse, er naturligvis paa 
Forhaand ikke udelukket. Ligesom man tænker sig gen- 
nem Grenen at overføre Sundhed og Kraft til Mennesket, 
kan man ogsaa tænke sig at overføre Sygdommen paa 
Træguden. Der er ved Trædyrkelsen en Mængde Beret- 
ninger om, hvorledes Sygdommen kan lægges over i 
Træet. Hvad der her har Interesse er, at denne Over- 
føring ofte kunde ske igennem Blodet, saaledes i Tysk- 
land, hvor en Gigtsyg ved Daggry skulde gaa ud i Skoven 

og der dryppe tre Draaber af sit Blod i en Revne paa 
et ungt Fyrretræ og saa lukke Revnen med Jomfruvox 
og raabe højt: 

»Gut morgen, Frau Fichte, 

da bring i dir die Gichtel 

was ich getragen hab' Jahr und Tag, 

das solist du tragen dein LebetagU 

Skønt vi her har den modsatte Vej, saa har dog Magi 
af denne Slags igennem den fysiske Forbindelse mellem 
Mennesket og Guden en sakramental Karakter. Denne 
fysiske Forbindelse er Hovedsagen, og den træder stær- 
kere frem i de højere religiøse Dannelser, hvor Guden 
ikke er En, man uden videre kan handle saaledes imod, 
tage sin Hat og gaa med Ord som: ,G6n morgen, Olde, 
ick géf u de Kolde; gon morgen, Olde!* *) Her har vi 
da de vigtige Sakramentaloffre, Haaroffret og enkelte 
Blodoffre. Ogsaa Haaroffret har man, saaledes Bohde, 
villet fortolke som et afløst Menneskeoffer 2 ). Denne Fortolk- 
ning er sikkert urigtig. Haaroffret er sakramentalt, skønt 
det staar egentlige Offre nærmere end Spisning, Pisk- 
ning, Bestænkning med Vievand, Daab, Salvning og lig- 
nende Former. Robertson Smith har sikkert med Rette 
fremhævet Haaroffrets sakramentale Karakter 3 ), Haaret 
skulde knytte et Baand mellem Mennesket og Guden; 
naar Araberne offirede Haar efter en Rejse, mener Ro- 
bertson Smith, at den Forestilling ligger til Grund, at 
den længere Fraværelse fra de hellige Steder havde 
løsnet Baandet mellem Guden og Mennesket, hvilket alt- 
saa maatte knyttes igen. Haaroffret betegner et Sakra- 
mente og i nøje Forbindelse dermed en Indvielse, derfor 
træffer vi i græsk Kultus Haaroffre, hvor Ynglingen træder 
ind i Mandsalderen eller ved andre vigtige Vendepunkter, 



*) Mannhardt: Wald und Feldkulte 1, 12 ff. ») Psyche (2. Udg.) 
I, 17. 8 ) Lectures on the Religion of the Semites (2. Udg.) S. 
323 ff. 

men særligt, hvor det galdt om at knytte Forbindelse 
med de Døde. Og paa samme Maade, som det er med 
Haaret, kan vi have det med Blodet. Her kan vi ganske 
vist træffe virkelige afløste Menneskeoffre, men Blodoffret 
kan ogsaa være sakramentalt og blot betegne, at der 
gennem Blodet knyttes Forbund mellem Mennesket og 
Guden, ligesom mellem to Mennesker ved at blande Blod. 
Bevægelsen fra Gud til Menneske gennem Blod havde 
vi Exempler paa i det store arabiske Kameloffer og ved 
Dionysosdyrkelsen, nu skulde vi altsaa have Bevægelsen 
gennem Blodet fra Mennesket til Guden, men Ideen 
bliver den samme: Forbindelsen mellem Menneske og 
Gud. At de her udviklede Forestillinger kan have været 
til Stede ved Orthias Kultus og bidraget til at drage 
Fortolkningen med Blodet i Forgrunden, tør ikke uden 
videre benægtes, skønt det ikke synes mig rimeligt navn- 
ligt paa Grund af selve Piskningen. Jeg tror, at de i 
alle Tilfælde har spillet en underordnet Rolle. Men selv 
om saa var, eller selv om det dog maaske var som 
Blodsakramente Forklaringen paa Orthias Kultus skulde 
søges, eller selv om helt andre Fortolkninger var mulige, 
saa vil man dog næppe slippe ud over det sakramen- 
tale i Kultusen, og een Ting staar i alle Tilfælde fast, 
Theorien om de afløste Menneskeoffre er og bliver en 
uholdbar Theori. 

Tilslut maa jeg kort berøre Fortolkningerne af selve 
Ordet Orthia. Den første Fortolkning er her Preller- 
Boberts, den samme vi allerede traf hos Pausanias; Bil- 
ledet af Orthia var omvundet med Lygosgrene, der 
gjorde det oprejst (dpfMv) 1 ). Herimod har Schreiber — 
og det synes mig med Rette — indvendt, at det er ganske 
urimeligt at gøre en fælles Egenskab ved alle ældre Træ- 



*) Griechische Mythologie (4. Udg.) I, 309. jvf. til disse For- 
tolkninger Ho fer (i Koscher's Lexikon under »Orthia«). 

billeder til særlig Betegnelse. Hans egen Fortolkning 
synes mig dog lige saa vanskelig at antage; det falliske 
skulde efter denne ligge til Grund for Navnet, hvilket er 
meningsløst, naar Talen er om en Gudinde. Langt 
rimeligere er Wides Fortolkning i Tilslutning til Bau- 
nack, Orthia skulde da betyde, „den, der oprejser" de 
fødende eller de syge; altsaa hun skulde være Fødsels- 
og Lægegudinde. Derfor skulde Lygos være sat i For- 
bindelse med hende, thi Lygos spillede, som allerede 
bemærket, en særlig Rolle ved Kvindesygdomme, og 
Fortolkningen skulde atter støttes ved den tænkte For- 
bindelse mellem hende og Ifigeneia, hvis Navn skulde 
fortolkes som „den kraftigt forløsende" 2 ). Mod Forbin- 
delsen mellem Orthia og Ifigeneia med samt den tauriske 
Artemis har jeg protesteret, og ligeledes er, som vi har 
set, Argumentet ud fra Ordet Faros hos Alkman i højeste 
Grad usikkert, men i selve Lygoshistorien er der natur- 
ligvis en Støtte for Fortolkningen. Skønt Wides Fortolk- 
ning er mulig, maa man dog indvende, at er Orthia spe- 
cielt Kvindegudinde, synes Piskningen af de unge Mænd 
at staa som noget irrationelt. Der kunde her maaske 
tænkes en fjerde Fortolkning; bpMs, der sikkert har 
heddet Fop&oe, svarer til Sanskrit uråhva*s (af oprindeligt 
*vrdhvb-s\ der betyder „oprejst* og staar i Forbindelse 
f. Ex. med vardkana-, „voxende, tiltagende", begge af 
Roden vardhr, der betyder „voxe", eller transitivt „lade 
voxe, lade trives, gøre større" ; åpMa skulde altsaa betyde 
w den eller det, der er voxet op, er skudt i Været". Denne 
Fortolkning vilde just lægge Eftertrykket der, hvor jeg 
ifølge det udviklede tror, det skal ligge, paa Orthia, som 
den gamle Trægudinde, der har staaet i et Lygoskrai, og som 
altsaa ikke skal betragtes som en speciel Kvindegudinde. 



') i Roschers Lexikon (I, 586—87) under > Artemis«. a ) La- 
konische Kulte. S. 112-15. 

Lukian beretter, at Piskningen er en Haardførheds- 
prøve, Forældrene staa hos og er glade, naar Sønnerne 
holder ud, og de Efeber, der holder ud uden at kny, til 
de piskes ihjel, faar Statuer opstillede paa offentlig Be- 
kostning 1 ). Det tør vel betragtes som sikkert, at Pisk- 
ningen mere og mere gik over til at blive en Prøve i 
Haardførhed, hvor Forældre og Værger, som nu ved 
offentlige Examiner, med Spænding fulgte Slagets Gang, 
og hvor Præmier blev uddelte. Vi staar her overfor en 
interessant Form for det religiøses Forsvinden. Det reli- 
giøse har en øvre og nedre Grænse; ligesom de laveste 
Formationer i Religionen viser ned til noget, vi ikke i 
egentlig Forstand kan kalde religiøst, saaledes kan det 
religiøse ogsaa gennem en Udvikling fra lavere til højere 
Former gaa over til det ikke-religiøse. Dette kan ske ad 
Spekulationens lange Vej, enten mere roligt eller gennem 
Kriser, og føre til metafysiske Systemer eller en rent po- 
sitiv Livsanskuelse; men denne kan ogsaa naas ubevidst 
og umærkeligt gennem den daglige Praxis; de religiøse 
Former, der i Kampen fra Dag til Dag ikke længer er 
Brug for, falder efterhaanden simpelthen bort. Den første 
Udvikling er i sig selv ikke religiøs, thi hvor Spekulatio- 
nen begynder, hører Religionen op; men fordi den reli- 
giøse Kultus ikke længere forstaas, kan den godt bestaa, 
og vil vel egentlig altid en Tid overleve Opløsningen af 
de højere Lag. Kun ud fra et bestemt dogmatisk Syns- 
punkt kan man skelne mellem Tro og Overtro; i Reli- 
gionsvidenskaben kan Distinktionen kun blive social og 
historisk, mellem lavere og højere Lagdannelser, d. v. s. 
mellem egentligt religiøse Lag og Lag der er mere tilsat 
etiske og metafysiske Idéer, eller rent kultisk mellem 
mere privat og mere officiel Kultus. Just de primitive 
Lag er de dybest nedfældede, men ogsaa de fasteste; de 



*) Anakharsis 38—39. 

bunder længst nede i det ubevidste, umiddelbare og 
vanemæssige, og er just derfor vanskelige at opdage, 
medens de Systemer og Stemninger, der ligger paa Over- 
fladen, og som man diskuterer og fremstiller poetisk, 
lettere falder i Øjnene. Kun hvor Spekulation og Kritik 
opløser de højere Dannelser, træder ifølge den Lov, der 
først er fremsat af David Hume, den egentlig levende reli- 
giøse Underbund tydeligere frem, dels fordi de højere 
Lag ligesom ikke længer holder den trykket ned, men 
ogsaa fordi disse skabte en Sammenhæng mellem de 
egentlig religiøse Lag og alt hvad der ellers lever i Be- 
vidstheden; ved de højere Lags Opløsning blottes de 
gamle Formationer og bemærkes lettere paa Grund af 
den skarpe Kontrast, hvori de nu staar til det øvrige. I 
de primitive Lag bunder al Religion, og ud over dem 
slipper den aldrig. Derfor maa Religionshistorikeren, 
naar han psykologisk vil trænge til Bunds i sit Materiale, 
stedse søge tilbage til Barnets store fantastiske Verden, 
derfor søger saa mange omvendte tilbage til Barnetro og 
Barneminder, derfor kan, hvor den kristne Tro er svun- 
det, Juletræet endnu straale i hedensk Barneglans, og her 
ligger ogsaa Løsningen paa det bekendte Problem : hvor- 
for Vantro saa ofte er forbundet med Overtro? Som den 
gamle Mand paa sine sidste Dage vender tilbage til de 
usammenhængende og uvæsentlige Erindringer fra den 
tidligste Barndom, medens han har glemt alt, hvad der 
senere var bygget over og med Rette havde draget Op- 
mærksomheden til sig og holdt Barndomserindringerne 
trykket ned i det ubevidste, saaledes gaar det ogsaa i 
Religionens Historie; hvor de højere Lag er opløste og 
glemte, kan tilsidst staa tilbage de sære, barokke Brokker 
fra de tidligste Lag, den primitive Kultus, der er det 
første og bliver det sidste. Men det kan nu ogsaa ske 
saaledes, at den højere Grænse skærer den lavere, den 
tomme Kultus og den theologiske Spekulation mødes, 

der indtræder da en Rationalisering. Saaledes er 
det rimeligvis gaaet i Sparta; den oprindelige Mening er 
forsvundet, Sakramentet er blevet det uvæsentlige, maaske 
endog helt glemte, man har underskudt den gamle reli- 
giøse Kultus en ikke-religiøs Forklaring: Ex am en er 
blevet Hovedsagen; men just derfor er det sikkert ogsaa, 
at Skikken saa længe har overlevet sin egentlige Idés 
Forsvinden og spillet saa stor en Rolle. Ogsaa hos 
os den Dag i Dag ser maaske de fleste i Examinationen 
paa Kirkegulvet det væsentlige i Konfirmationen, i det, 
som Filostrat har sagt, at Folks Klogskab har fundet 
paa, og ikke i den følgende Nadver, Sakramentet, som 
Gud har sat som den inderlige Forbindelse mellem sig 
og Mennesket. 

Som en Slags Konfirmation i Sparta betragter jeg 
Efebernes Piskning for Orthias Alter, og det oprindelige 
er det, at det var en Pagt og en Styrkelse og ikke en 
Examination eller Prøvelse for de unge, der skulde vandre 
ud i Livet. Og denne Kultus, i hvilken man har set 
Rester af det mest raa og grusomme, vi kender i Reli- 
gionernes Historie, vilde jeg da gærne have aabnet Mu- 
ligheden for at betragtes med mildere Øjne, ligesom jeg 
gærne vilde have fremført lidt til Forsvar for den — i 
Ordets egentlige Forstand — saa blodigt miskendte Orthia 
Lygodesma. Skønt jeg selv godt ved, hvor svagt mit 
Forsvar paa mange Punkter er, vilde jeg dog gærne 
have gjort det Forsøg at redde den gamle hedenske 
Gudinde fra de uhyggelige Menneskeoffre, fra den blo- 
dige Døds Omraade, over til de store fredeligere Egne, 
hvor Fastelavnsriset og Lygosgrenen skæres, hvor Hyl- 
demor sidder og Juletræet gror, og som i Religionshistorien 
betegnes af den store udbredte Trædyrkelse, hvis højeste 
og skønneste Symbol er den gamle Forestilling om 
Livets Træ. 

Ua for ca. 80 Aar siden den første Hieroglyf læstes, 
aabnedes der Vej til et fyldigere og mere indgaaende 
Kendskab til Ægypten og dets gamle Befolkning, end man 
havde besiddet det tidligere, da man blot kunde beskue 
og undre sig over de gamle Mindesmærker, der laa 
langs Nilen, storslaaede og besynderlig fremmedartede, 
rejste af Grunde, man ikke kendte, bedækkede med Ind- 
skrifter, man ikke forstod. Hvad man ventede, da det 
efter mange frugtesløse Forsøg lykkedes at løse „Hiero- 
gly fernes Gaade", var at lære et Folk at kende, der var 
et af Jordens ældste, det vidste man, og et af dens 
viseste, det tænkte man. De græske og romerske For- 
fattere overgaar hinanden i at fortælle besynderlige og 
æventyrlige Ting om det gamle Nilland. Og Landets 
egne Mindesmærker, Pyramider og Sfinxer, de umaade- 
lige Tempelruiner med endeløse Søjlegange, de dybe 
Klippegrave, hvor gamle, indtørrede Mumier laa gemte 
dybest nede, det alt virkede paa Beskueren med en 
Vælde eller en Mystik, der for de fleste gjorde Ægypten 
til al Visdoms og al Kunstens Hjem; kun lod nogle faa, 
nogle ganske faa, som Voltaire, ane, at det, de saa, var 
jordbundne Trælles Værk. Da man var sat i Stand til 
at trænge ind i den ægyptiske Litteratur, ventede man, 
at et Folk, der havde efterladt sig saadanne Mindes- 
mærker, og om hvilket Grækerne havde fortalt saa for- 
xii. 1* 

underlige Ting, maatte have haft en Litteratur, der var 
overordentlig baade rig og interessant. For os synes 
det lidt underligt. Vi maa synes, at enhver, der havde 
gennemlæst f. Eks. Apuleius, straks maatte kunne indse, 
at den ægyptiske Litteratur maatte være barnagtig og 
naiv. Allerede den første Sætning i Historien om „Det 
forvandlede Æsel" maatte vise, hvad den ægyptiske 
Litteratur havde været. Men man ventede sig alt. 
Mange troede endog, at Kendskabet til den gammel- 
ægyptiske Litteratur vilde bringe Opløsningen paa de 
metafysiske Gaader, hvorover moderne Filosofer saa 
forgæves havde brudt deres lærde Hoveder. Og ikke 
blot filosofisk Belæring ventede man; man haabede ogsaa 
at finde en Poesi, der var ældre, og efter manges Op- 
fattelse, derfor ogsaa skønnere og mere storslaaet end 
de homeriske Digte. Der gjordes en Mængde ihærdige 
Forsøg paa at trænge ind i de gamle Skrifter, og efter- 
haanden som flere og flere af dem blev tolkede og læste, 
blev Skuffelsen større og større. De ægyptiske Indskrifter 
syntes intet Bidrag at ville give til Forstaaelsen af svundne 
Tiders Liv og Tanker. De syntes kun at indeholde Ord, 
et ubegrænset Antal Ord. Tempelvægenes lange Ind- 
skrifter var indhuggede med Hieroglyfer, saa fint, saa 
minutiøst udførte, at man maatte tro ? de dækkede over 
Tidernes højeste Poesi eller dybeste Visdom, og det viste 
sig, de var blot Svulst og Snakkesalighed, Tirader til 
nogle elendige Guders Pris, Bavl. Indskrifterne nede i 
Gravkamrene talte ikke om Livets Kortvarighed eller 
sligt, de var blot naragtige Fraser eller intetsigende 
Titelopremsninger. Ligesaa ubegrænset stort det rent 
filologiske Udbytte var af disse Indskrifter, ligesaa ube- 
grænset ringe var det kulturelle. Der var unægtelig og- 
saa historiske Indskrifter, som foruden Fraserne kunde 
indeholde interessante Oplysninger, hvoraf endda maaske 
nogle var sandfærdige. Men kun de mest overspændte, 

og der har blandt Ægyptologerne været nogle af dem, 
kunde endnu stadigt anlægge det højtidelige og det filoso- 
fiske Ansigt, naar Talen var om Ægyptens Visdom. De fleste 
maatte trække paa Skulderen. Selve Sfinxen, Symbolet 
paa det gaadefulde, var jo afsløret som en almindelig 
Gud, der af et barnligt Folkefærd havde faaet tildelt en 
Løvekrop, ganske som f. Eks. Gudinden for Elskov havde 
faaet tildelt et Kohovede. 

Da rygtedes det, der var fundet et virkeligt litterært 
Arbejde, en Fortælling eller et Æventyr. 

En engelsk Dame, Fru Elisabeth d'Orbiney, havde 
1852 i Italien købt en Papyrus, meget velbevaret og paa 
omtrent 20 Sider. Hun viste den i Paris til en af Da- 
tidens berømteste Ægyptologer, E. de Rouge, der gennem 
en lærd Afhandling henledte Videnskabsmændenes Op- 
mærksomhed paa den ny, interessante Tekst. Haand- 
skriftet, som først blev tilbudt Louvre, der dog ikke 
besad de fornødne Pengemidler, blev tilsidst erhværvet 
af British Museum, hvor det endnu, under Navnet „Pa- 
pyrus d'Orbiney", opbevares som en af det rige Musæums 
kosteligste Skatte. 

Det var et Æventyr, frit for Spidsfindigheder, uden 
Fraser og Svulst, aldeles som vi finder, et Æventyr skal 
være. Da det var skrevet ved Aaret 1300 f. Kr. og det 
første i sin Art, vakte det et Røre og en Opsigt, der var 
umaadelig. Senere er der fundet andre ægyptiske 
Tekster, baade skønlitterære, filosofiske og historiske, 
som nok kan højne Agtelsen for de gamle Ægyptere, 
tildels ogsaa er af langt større Interesse end dette 
Æventyr, men ingen af dem har blot tilnærmelsesvis 
naaet den Berømmelse, som Papyrus d'Orbiney, eller 
Æventyret om „De to Brødre", er omstraalet af. Den 
ægyptiske Tekst er blevet udgivet Gang paa Gang i ny 
og forbedrede Udgaver ; omtrent alle de Videnskabsmænd, 
der har studeret gammelægyptisk Sprog, har givet Bi- 

drag til en bedre og fyldigere Forstaaelse af dens tit 
dunkle og vanskelige Sætninger. Der findes om Pap. 
d'Orbiney en Litteratur, der baade hvad angaar Lær- 
dom og Omfang staar paa Højde med den, en af de 
større græske Forfattere kan give Anledning til. Mang- 
foldige Gange er Æventyret blevet oversat, det er nu 
omplantet paa omtrent alle europæiske Sprog. Paa 
dansk foreligger ingen Oversættelse. Blot har M. A. 
Goldschmidt 1 ), der ikke selv forstod ægyptisk, efter en 
ældre Oversættelse af Teksten givet et kort Resumé, der 
er ufuldstændigt og forældet, og for den, der virkelig 
vil lære Fortællingen at kende, ganske uden Værd. Den 
Oversættelse, der her er forsøgt, holder sig saa nær, 
som det er muligt, til den ægyptiske Original, hvis naive 
Stil ikke er uden en vis spæd Ynde. 

Dog, at give en Oversættelse fra ægyptisk er endnu 
en egen Sag. Der findes i den ægyptiske Filologi kun 
altfor mange dunkle og usikre Punkter; Betydningen af 
de fleste Ord kendes vel med Sikkerhed, men til Gram- 
matiken kender vi for lidt. Tilmed foreligger den største 
Del af de gammelægyptiske Tekster i en saa forvansket 
og fordærvet Form, at der gives det største Spillerum 
for Gisninger og Formodninger. Papyrus d'Orbiney er 
en af de fineste Tekster, sjælden velbevaret, tydeligt 
og smukt skrevet, og nogenlunde klar i de grammatiske 
Forhold. Der findes Lakuner i den, dog kun faa og ret 
uvæsentlige, der findes ogsaa adskillige Skrivefejl og 
Unøjagtigheder 3 ), men der findes flere og værre i næsten 
alle andre ægyptiske Tekster. 



*) »Fortællinger og Virkelighedsbil ledert , Kbhvn. 1877, I, 
P. 356 ff. 3 ) [Et ikke helt godt Indtryk af Tekstens Paalidelighed 
faar man ved at sammenligne de Sætninger, der gentages. Der 
vil findes ny Afvigelser, hver Gang de forekommer. Se saaledes 
III, 7 = V, 1 = VII, 6; XVI, 2-4 = XVII, 8-10; XV, 9-10 = 
XVII, 6— 8. Selv i de stereotype, stedse genkommende, Udtryk 

Æventyret lyder i Oversættelse: 

Der var engang to Brødre, Sønner af samme Moder 
og samme Fader. Anubis var Navnet paa den ældste, 
og Bata var Navnet paa den yngste. Anubis han havde 
et Hus og en Kone. Hans lille Broder var hos ham 
som Tjener; han var den, der gjorde ham Klæder; han 
gik bag hans Markkvæg; det var ham, der pløjede, og 
ham, der høstede paa Marken; det var ham, der gjorde 
alt Arbejdet paa Marken. Sé! hans lille Broder var en 
god Landmand. Ikke var hans Lige paa den ganske Jord, 
Sé! Guds Kraft (?) var i ham. 

Men mange Dage herefter 1 ) gik hans lille Broder 
bag hans Kvæg efter sin daglige Vane. Han naaede sit 
Hus hver Aften belæsset med alle Markens Urter, med 

Mælk, med Træ og med alle Markens *), og 

han lagde det foran sin store Broder, som sad med sin 
Kone og drak og spiste, medens han (o : den lille Broder) 
gik for at sove i sin Kvægfold [sammen med] sit Kvæg. 

Men da det blev Morgen den næste Dag 3 ), [tog han 
Brød, som allerede] var bagt og lagde det foran sin store 
Broder, som gav ham Brød med til Marken, og han drev 
sit Kvæg til Fodring paa Marken. Da han gik bag sit 
Kvæg, og de (o : Køerne) sagde til ham: „ Herligt er Græs- 
set paa det og det Sted!*, hørte han alt det, de 
sagde, og han førte dem til det herlige Græssted, de 
ønskede sig. Kvæget som gik foran ham blev meget, 
meget udmærket, det formerede sig og det fødte meget, 
meget. 

Nu, henimod Pløjningens Tid, sagde hans store 
Broder til ham: „Gør os vore Heste i Stand til Pløj- 



har der indsneget sig Fejl, og et enkelt Ord (st) opfattes endog 
VII, 2 som et Pluralisord, medens det VIII, 3 (i samme Forbin- 
delse) bruges i Singularis.] *) Staaende Vending, der undertiden 
bruges ogsaa paa Steder, hvor den passer mindre godt. a ) La- 
kune i Haandskriftet. 8 ) Lignende stereotyp Vending. 

ningen, thi Markerne er komne frem 1 ), de er gode til at 
pløjes i den Tilstand! Og gaa ud paa Marken med 
Korn, thi vi maa pløje flittigt ved Solopgang* — saa- 
ledes sagde han til ham. 

Da gjorde hans lille Broder alle de Ting, som hans 
store Broder sagde til ham . 

Men da det blev Morgen den næste Dag, gik de til 
Marken med deres (Heste), og de pløjede flittigt. Deres 
Hjærter frydede sig meget, meget over deres Arbejde, 
lige fra de begyndte paa at arbejde. 

Men mange Dage efter disse, var de paa Marken; 
de manglede Korn. 

Da sendte han sin lille Broder af Sted, idet han 
sagde: »Il Du og bring os Korn fra Byen!" Hans lille 
Broder traf sin store Broders Kone, medens hun sad og 
flettede sig. 

Da sagde han til hende: „Staa op og giv mig Korn, 
a t (?) jeg kan ile til Marken, i Henhold til min Broders 
Ord, at jeg skulde skynde mig og ikke være doven. 8 

Da sagde hun: „Gaa og aabn Kornmagasinet, og tag 
Du Dig selv det, Du ønsker, at ikke min Frisure skal 
blive ufærdig/ 

Da gik den unge Mand til sin Kvægfold, og han 
tog en stor Krukke, da det var hans Ønske at tage 
meget Korn. Han belæssede sig med Korn og Byg. Han 
gik med det. 

Da sagde hun til ham: „Hvor meget er det, der er 
paa Din Skulder?*, og han sagde til hende: „Byg: & 
Maal; Hvede: 2 Maal; ialt: 5 Maal; det er det, som er 
paa min Skulder*, sagde han til hende. 

Da tog hun til Orde mod ham og sagde: „Der er 
en stor Kraft i Dig; jeg sér Din Kraft daglig*, og hen- 



*) Nilen trækker sig tilbage i sit Leje, og Markerne, der 
hidtil var oversvømmede, »kommer frem«. 

des Hjærte følte for ham med et ungt Menneskes 
Følelse. 

Da rejste hun sig op, og hun greb fat i ham, og 
sagde til ham: „Kom! Lad os fornøje os med at ligge 
sammen. Herligt er det for Dig ! Sandelig, jeg vil gøre 
Dig skønne Klæder!" Da blev den unge Mand ligesom 

en Sydens Panther i Raseri paa Grund åf 

den skændige Tale, hun havde sagt til ham, og hun blev 
meget, meget bange. Da tog han til Orde mod hende 
og sagde: „Sé! Du er jo dog for mig som Moder. Din 
Mand er jo dog for mig som Fader. Han, der er ældre 
end jeg, er jo den, der har opfostret mig. Denne store 
Synd, som Du har sagt, maa Du endelig ikke sige til 
mig igen! Nu, jeg vil ikke sige det til nogen, og ikke 
vil jeg lade det komme ud i alle Menneskers Mund 
(o: i Folkemunde). 1 * Han gav sig til at bære sin Byrde; 
han gik sig til Marken. 

Da naaede han sin store Broder; de udførte flittigt 
deres Arbejde. 

Men nu ved Aftenstide, da gik hans store Broder 
tilbage til sit Hus, men hans lille Broder gik bag hans Kvæg, 
og han belæssede sig med alle Markens Ting, og han 
drev hans Kvæg foran sig for at lade det hvile i dets 
Stald inde i Byen. Men sé! hans store Broders Kone 
var bange over den Tale, hun havde sagt. 

Da hentede hun Fedt og Bandager (?) frem. Hun 
blev ligesom Én, der var mishandlet med Vold 1 ), thi 
hun ønskede at sige til sin Mand : »Det er Din lille Broder; 
der har øvet Vold." Hendes Mand kom tilbage ved 
Aftenstide efter sin daglige Vane. Han naaede sit Hus. 
Han fandt sin Kone liggende syg af Vold. Hun gød 
ham intet Vand over Hænderne, som han plejede at faa 
det, hun havde ingen Ild tændt foran ham, hans Hus 



*) (og senere var blevet forbundet). 

laa i Mørke. Hun laa dér syg. Hendes Mand sagde til 
hende: „Hvem har talt til Dig?* Se! hun sagde til 
ham : „Ikke Én har talt til mig, undtagen Din lille Bro- 
der. Da han kom for at hente Korn til Dig, og han 
fandt mig siddende alene, sagde han til mig: „Kom! 
Lad os fornøje os med at ligge sammen! Smyk Dit 
Haar!", saaledes sagde han til mig, men jeg adlød 
ham ikke. „Er ikke jeg (som) Din Moder? Og er ikke 
Din ældre Broder som en Fader for Dig?* sagde jeg til 
ham. Han blev bange. Han pryglede mig, for at jeg 
ikke skulde mælde det til Dig. Nu, hvis Du lader ham 
leve, maa jeg dø. Sé! naar han kommer i Aften — 
jeg har jo fortalt denne (hans) slemme Tale — vil han 
iværksætte dette i Morgen (?).* 

Da blev hans store Broder ligesom en Sydens Pan- 
ther. Han lod sin Økse slibe. Han tog den i sin 
Haand. 

Da stillede hans store Broder sig bag Døren til sin 
Kvægfold, for at dræbe sin lille Broder, naar han kom 
hjem om Aftenen for at lade hans Kvæg gaa ind i Kvæg- 
folden. Men da Solen gik ned, belæssede han sig med 
alle Markens Urter alt efter sin daglige Vane. Han gik 
hjemad. Den forreste Ko traadte ind i Kvægfolden. 
Den sagde til sin Vogter: „Sé! Din store Broder staar 
foran Dig med sin Økse for at dræbe Dig. Løb bort 
fra ham!" 

Da hørte han, hvad hans forreste Ko sagde. Den 
næste traadte ind. Den sagde det samme. Han saa 
under Døren til sin Kvægfold. Han saa sin store Bro- 
ders Fødder. Han (o : den store Broder) stod bag Døren, 
hans Økse var i hans Haand. Han (o : den lille Broder) 
lagde sin Byrde paa Jorden; han gav sig til at løbe 
bort hurtigt. Han store Broder forfulgte ham med sin 
Økse. 

Da anraabte hans lille Broder Harmakhis 1 ), idet 
han sagde: „Min Herre, Du gode! Du er den, der ad- 
skiller det onde fra det gode!" Sé! Ra 1 ) hørte alle 
hans Ord. Ra lod fremkomme et stort Vand mellem 
ham og hans store Broder. Det var fuldt af Krokodiller, 
og den ene af dem stod paa den ene Side, den anden 
paa den anden. Hans store Broder slog sig to Gange i 
sin Haand 2 ), fordi han ikke kunde dræbe ham. Det 
gjorde han. 

Da raabte hans lille Broder over til ham paa (den 
anden) Side: „Bliv staaende indtil det dages! Naar 
Aten 3 ) begynder at straale, aflægger jeg Beretning til 
Dig foran ham. Thi han er den, der adskiller det onde 

fra det gode. Jeg har jo aldrig været en 4 ) 

mod Dig. Jeg vil ikke være paa det Sted, hvor Du er. 
Jeg vil gaa til Acaciedalen 5 )." 

Men da det blev Morgen den næste Dag, og da 
Harmakhis straalede, saa den ene paa den anden. 

Da tog den unge Mand til Orde mod den ældre 
Broder og sagde : „Hvad betyder det dog, at Du forfølger 
mig for uretfærdigt at dræbe mig, uden at Du har hørt, 
hvad min Mund har at sige? Jeg er dog i Sandhed Din 
Broder, og Du er jo for mig som Fader, og Din Kone 
€r jo for mig som Moder, — Ikke sandt? Da Du havde 
sendt mig ind for at hente os Korn, sagde Din Kone til 
mig: „Kom! Lad os fornøje os med at ligge sammen! 
Men sé! det blev fordrejet for Dig til det omvendte." 



*) Harmakhis og Ra er forskellige Navne paa Solguden. 
*) At slaa sig i Haandfladen og vel sagtens samtidig stampe i 
Jorden maa være Tegn paa Vrede og Forbitrelse. 8 ) Aten, et 
tredje af Solens eller Solgudens mange Navne. *) I Lokunen 
formodentlig: Ægtes kabsbry der el. lign. 6 ) Ukendt Lokalitet 
beliggende udenfor det egentlige Ægypten. 

Da lod han ham forstaa alt det, der var hændet 
ham med hans Kone. 

Da besvor han ham ved Harmakhis, idet han sagde: 
„At Du vilde uretfærdigt dræbe mig, da Du stod med 
Din Økse bag Døren, var uædelt. a Han tog en skarp 
Kniv. Han gildede sig og kastede det afskaarne i 
Vandet. Naru-Fisken aad det. Han følte sig svag. 
Han blev afmægtig. Hans store Broders Hjærte blev 
meget, meget sorgfuldt. Han begyndte at græde, han 
raabte, og han vidste ikke, paa Grund af Krokodillerne, 
hvordan han kunde komme derover, hvor hans lille Bro- 
der var. 

Da raabte hans lille Broder til ham og sagde: „Sé! 
Du kan nok huske noget ondt. Men kan Du ikke huske 
noget godt, eller nogen Ting af det, jeg har gjort for 
Dig? Gaa Du til Dit Hus, og sé Du selv til Dit Kvæg, 
thi jeg vil ikke være paa det Sted, hvor Du er! Jeg vil 
gaa mig til Acaciedalen. Men det, Du skal gøre for mig, 
er, at Du kommer mig til Hjælp, naar Du erfarer, det 
er hændet mig, at jeg tager mit Hjærte og lægger det 
øverst i Acaciens Blomster. Nu, naar Acacien fældes, 
og den falder i Støvet, og Du kommer for at søge efter 
det, maa Dit Hjærte ikke blive fortrydeligt, selv om Du 
ogsaa maa bruge syv Aar til at lede efter det. Naar Du 
har fundet det, og Du lægger det i en Vase med koldt 
Vand, saa lever jeg igen og svarer paa Angreb. Naar 
Du har erfaret, at der er hændet mig noget, ved at man 
giver Dig en Ølkrukke i Haanden, og den skummer, 
maa Du ikke tøve, thi da angaar det Dig!* 

Da gik han sig til Acaciedalen. Hans store Broder 
gik sig til sit Hus. Hans Haand var lagt paa hans 
Hoved, og han var bestrøet med Støv. Da han var 
naaet til sit Hus, dræbte han sin Kone, kastede hende 
for Hundene og sad sørgende over sin lille Broder. 

Men mange Dage herefter var hans lille Broder i 

Acaciedalen. Ikke var der nogen sammen med ham, 
men han tilbragte Tiden med at jage Ørknens Dyr, og 
han lagde sig om Aftnen til Hvile under Acacien, øverst 
i hvis Blomster hans Hjærte laa. 

Men mange Dage herefter byggede han sig med egen 
Haand i Acaciedalen en Bolig, som, da det var hans 
Ønske at grunde sig en Husstand, blev fyldt med alle 
gode Sager. Da han var gaaet ud af sin Bolig, mødte 
han Gudekredsen 1 ), som gik og førte Tilsyn med hele 
sin Jord. 

Da talte Gudekredsen indbyrdes sammen og sagde 
til ham: „Oh! Bata, Du Gudetyr! Vil Du da forblive 
ensom, nu Du er veget fra Din By for Din store Broder 
Anubis's Kone? Sé! hans Kone er jo dræbt, Du maa 
vende tilbage til ham og svare paa alle Angreb mod 
Dig!" Deres Hjærter følte Medlidenhed med ham, megen 
Medlidenhed. Harmakhis sagde til Khnum 2 ): „Byg Du 
en Kvinde til Bata, for at han ikke skal være alene!* 

Da gjorde Khnum en Ledsagerske for ham. Hun 
var skøn paa sine Lemmer fremfor alle Kvinder i det 
ganske Land, thi Sæd af alle Guder var i hende. 

Da kom de syv Hathorer 8 ) for at sé hende. De sagde 
med én Mund: „Hun vil dø en voldsom Død!" 

Nu elskede han hende meget, meget. Hun sad i 
hans Hus, medens han tilbragte Tiden med at jage 

*) I de senere Tider inddelte de ægyptiske Theologer det 
umaadelige Virvar af Guder i forskellige Gudekredse, hver paa 
9 Medlemmer. Udtrykket »Gudekreds« bruges dog synonymt med 
»Guderne«. *) Kataraktguden Khnum, der tænkes som et Men- 
neske med Vædderhoved, betragtedes som Skaberen af Guder og 
Mennesker. Undertiden fremstilles han ved en Pottemagerskive, 
hvor han drejer Legemer (ægyptisk »bygge«; samme Udtryk iøv- 
rigt i Genesis II, 22). Allerede i Papyrus Westcar optræder han 
som Medhjælper for de 4 fødselsbeskyttende Gudinder. ") Ha- 
thorerne er de ægyptiske Feer. De viser sig særlig ved Barne- 
fødsler, hvor de forudsiger, hvorledes den nyfødte en Gang skal 
dø (Smlgn. Papyrus Harris 500, verso, IV, 3—4). 

Ørknens Dyr for at lægge dem ned foran hende. Han 
sagde til hende: Gaa ikke ud, for at ikke Floden skal 
slæbe Dig bort, thi jeg kan ikke redde dig fra den, da 
jeg er en Kvinde ligesom Du. Mit Hjærte ligger øverst 
i Acacieblomsten; hvis en anden finder det, maa jeg 
kæmpe med ham." 

Nu aabenbarede han hende sit Hjærte i hele dets 
Tilstand. Men mange Dage herefter gik Bata ud for at 
jage, som det var hans daglige Vane. Da den unge 
Pige var gaaet ud for at spadsere under Acacietræet 
ved Siden af hendes Hus, saa hun Floden komme bru- 
sende frem bag sig. Hun gav sig til at løbe foran den. 
Hun gik ind i sit Hus. 

Da raabte Floden til Acacietræet og sagde: „Grib 
mig fat i hende!* Acacietræet bragte en Lok af hendes 
Haar. 

Da førte Floden den til Ægypten og lod den ligge 
paa det Sted, hvor Pharaos (han leve i Sundhed og 
Styrke!) 1 ) Vaskemestre var. 

Da kom Duften fra Haarlokken ind i Pharaos 
Klæder, og man var fortørnet paa Pharaos Vaskemestre 
og sagde til dem: „Der er en Duft af Vellugt i Pharaos 
Klæder!* Man blev fortørnet paa dem hver Dag, og de 
vidste ikke, hvad de skulde gøre. Pharaos Overvaske- 
mester gik til Stranden, idet han var meget, meget for- 
trydelig over den daglige Fortørnelse mod sig. 

Da stansede han. Han stod paa Bredden ligeoverfor 
Haarlokken, som laa i Vandet. Han lod Én gaa ned, 
og man bragte den til ham. Duften fandtes behagelig, 
meget behagelig. Han bragte den til Pharao. 

Man hentede de Skriftkyndige og de Lærde til 
Pharao. 



*) En loyal Vending, som enhver ægyptisk Skriver benytter, 
naar han nævner Kongen ; udeladt i det følgende af Oversættelse^. 

Da sagde de til Pharao: »Denne Haarlok tilhører en 
Datter af Harmakhis. Alle Guders Sæd er i hende, og 
hun er som en Gave til dig fra et andet Land. Lad 
Bud gaa til alle Lande for at søge efter hende, men lad 
med det Bud, der skal drage til Åcaciedalen, mange 
Mennesker følge med for at hente hende*. Sé! Hs. 
Majestæt sagde: .Meget, meget smukt er det, I siger % 
og man lod Bud ile ud. 

Men mange Dage herefter kom de Folk, der var 
dragne ud til Landene, tilbage for at aflægge Beretning 
til Hs. Majestæt. Dog kom ikke de, der var dragne til 
Åcaciedalen, thi Bata havde dræbt dem; han lod Én af 
dem blive tilovers for at aflægge Beretning til Hs. 
Majestæt. 

Da lod Hs. Maj. mange Mennesker, Fodfolk tillige- 
med Ryttere, drage ud for at hente hende med tilbage, 
og der var med dem en Kvinde, som gav hende alle- 
haande Kvindesmykker til Foræring. 

Da kom Kvinden til Ægypten sammen med hende, 
og man frydede sig over hende i det ganske Land. 

Nu elskede Hs. Majestæt hende meget, meget, og 
MAN 1 ) udnævnte hende til første Yndlingshustru. 

Da tog MAN til Orde mod hende for at faa hende 
til at sige, hvorledes det forholdt sig med hendes Mand. 
Hun sagde til Hs. Maj.: „Sørg for, at Acacien hugges 
om, og man ødelægger den!* Man lod Folk og Soldater 
drage ud med Økser for at hugge Acacien om. De 
naaede Acacien; de afhuggede Blomsten, paa hvilken 
Batas Hjærte laa, og han faldt død om i denne sørgelige 
Stund. 

Men da det blev Morgen den næste Dag, efter at 



*) Upersonligt Udtryk brugt i dybeste Ærbødighed om Kon- 
gen. For at adskille det fra det almindelige man, trykkes i 
Oversættelsen MAN. 



Digitized by LjOOQIC 



16 De to Brødre 

Acacietræet var blevet omhugget, gik Anubis, Bata's 
store Broder, ind i sit Hus. Han satte sig ned og tvæt- 
tede sine Hænder, og man gav ham en Krukke med 01, 
og det skummede; man gav ham en anden med Vin, og 
det brusede. 

Da tog han sin Stav, sine Sandaler, sine Klæder og 
sineVaaben, og han gav sig til at drage til Acaciedalen. 
Han kom ind i sin lille Broders Hus. Han fandt sin 
lille Broder liggende død paa sit Leje, og han græd, da 
han saa sin lille Broder ligge i Døden. Han gik for at 
søge efter sin lille Broders Hjærte under Acacien, hvor- 
under hans lille Broder havde lagt sig til Hvile om 
Aftnen. Han tilbragte tre Aar med at søge efter det, 
uden at han fandt det. Men da han havde begyndt (?) 
det 4de Aar, ønskede han i sit Hjærte at drage tilbage 
til Ægypten. Han sagde: „Jeg drager af Sted i Morgen*; 
saaledes sagde han i sit Hjærte. 

Men da det blev Morgen den næste Dag, gik han 
hen under Acacien og tilbragte Tiden med at lede efter 
det. Han vendte tilbage om Aftnen, og idet han stadig 
søgte efter det, fandt han en Frugt. Han vendte tilbage 
med den. Sé! det var hans lille Broders Hjærte. Han 
hentede en Vase med koldt Vand; han kastede det deri 
og sad som det var hans daglige Vane. 

Men da det blev Nat, og Batas Hjærte havde op- 
taget Vandet i sig, kom han til at skælve paa alle sine 
Lemmer. Han begyndte at se paa sin store Broder, 
medens hans Hjærte endnu var i Vasen. Anubis, hans 
store Broder, tog Vasen med det kolde Vand, hvori hans 
lille Broders Hjærte var; han lod ham drikke det, og da 
hans Hjærte var kommet ned paa sin Plads, blev han 
lige som han havde været. 

Da omfavnede de hinanden, og de talte sammen. 
Da sagde Bata til sin store Broder: „Se! Jeg vil blive 
til en stor Tyr, som er farvet med alle skønne Farver, 

og hvis Natur man ikke kender. Du maa sætte dig op 
paa Ryggen, naar Solen begynder at skinne. Naar vi 
er komne derhen, hvor min Kone er, giver jeg hende 
Svar paa det, hun har gjort. Du maa føre mig dertil, 
hvor MAN er. Thi man vil gøre alle gode Ting for dig, 
belæsse dig med Sølv og med Guld, naar du fører mig 
til Pharao. Thi jeg vil blive som et stort Vidunder, og 
man vil fryde sig over mig i det ganske Land. Men 
saa maa Du begive Dig tilbage til Din By*. 

Men da det blev Morgen den næste Dag, antog 
Bata den Form, han havde sagt til sin store Broder. 

Da satte ved Daggry Anubis, hans store Broder, sig 
op paa dens (o: Tyrens) Ryg. Den kom dertil, hvor MAN 
var, og man lod dér Hs. Maj. se den; han blev meget 
meget glad over den; han foranstaltede en stor Offerfest 
for den, idet han sagde: „Et stort Vidunder er det, der 
er sket!", og man frydede sig over den i det ganske 
Land. 

Da belæssede man ham (o: Anubis) med Sølv og 
Guld for hans Broders Skyld, og han bosatte sig i sin 
By. MAN gav ham mange Mennesker og mange Ejen- 
dele; Pharao elskede ham meget, meget fremfor alle 
Mennesker i det ganske Land. 

Men mange Dage herefter gik den (o: Tyren) til 
„Renselsessalen" 1 ) og stod paa det Sted, hvor Yndlings- 
hustruen var. Den begyndte at tiltale hende og sagde: 
„Se! Jeg lever virkelig !" Hun sagde til den: „Men hvem 
er Du da?" Den sagde til hende: „Jeg er Bata. Du 
vidste, da Du lod Pharao omhugge Acacien, mit Opholds- 
sted, at det var (?), for at jeg ikke skulde kunne leve. 
Men se! Jeg lever virkelig, og jeg er en Tyr*. Da blev 
Yndlingshustruen meget, meget bange over den Medde- 
lelse, hendes Mand gjorde hende. 



l ) En Sal i Kongepaladsets Harem, 
xn. 

Da gik den ud af „Renselsessalen". Hs. Maj. gav 
sig til at fejre en munter Dag sammen med hende, hun 
var ved Hs. Majestæts Bord, og MAN var meget, meget 
venlig mod hende. 

Da sagde hun til Hs. Majestæt: „ Tilsværg mig ved 
Gud, at Du vil sige: Det hun vil bede om, vil jeg bøn- 
høre hende i!* Han hørte hende i alt det, hun sagde. 
„Lad mig spise af denne Tyrs Lever, thi den vil ingen 
Gavn blive til*, saaledes var det hun sagde til ham. 
MAN sørgede meget, meget over det, hun sagde, og 
Pharaos Hjærte var meget, meget sorgfuldt. 

Men da det blev Morgen den næste Dag, fejrede 
man en stor Fest med Ofringer til Tyren. MAN lod en 
af Hs. Majestæts øverste Paladsbetjente gaa for at slagte 
Tyren. Derpaa blev den da slagtet. Men da den laa 
paa Folkenes Skulder, slog den med Nakken, og lod to 
Bloddraaber falde ned ved Siden af Paladsets Dobbelt- 
portal. Den ene faldt paa den ene Side af Pharaos 
Storportal, den anden paa den anden Side; de voksede 
op til to store Perseatræer, begge var de udmærkede. 

Da gik man for at sige tilHs. Maj.: „To store Per- 
seatræer er i denne Nat voksede op ved Siden af Hs. 
Majestæts Storportal, til et stort Vidunder for Hs. Maj.% 
og man frydede sig over dem i det ganske Land, og 
MAN ofrede til dem. 

Men mange Dage herefter smykkede Hs. Maj. sig med 
Lapis-lazuli-Diademet og med Guirlander af alle Slags Blom- 
ster om Halsen, og han steg op i en Vogn af Sølverguld. 
Han drog ud af Paladset for at betragte Perseatræerne. 

Da fulgte Yndlingshustruen til Hest efter Pharao. 

Da satte Hs. Maj. sig under et af Perseatræerne, som 
sagde til sin Kone: „Oh! Du Forræderske! Jeg er Bata, 
og jeg lever til Trods for Dine Anslag imod mig. Det 
var Dig, der fik Pharao til at omhugge mit Opholdssted (?). 
Jeg blev til en Tyr: Du dræbte mig.* 

Men mange Dage herefter var Yndlingshustruen ved 
Hs. Majestæts Bord. MAN var venlig imod hende. 
Hun sagde til Hs. Maj.: „Tilsværg mig ved Gud, at Du 
vil sige: Det, som Yndlingshustruen siger til mig, det 
vil jeg bønhøre hende i!" Og i Sandhed hørte han 
hendes Tale, da hun sagde: „Lad disse to Perseatræer 
hugges om, og lad dem bruges som udmærkede Bjælker!* 

Da hørte man hende i alt, hvad hun sagde. 

Men da (man havde fejret en Fest(?)), udsendte Hs. 
Maj. dygtige Arbejdere. Man fældede Pharaos Persea- 
træer, idet Dronningen, Yndlingshustruen, stod og saa til. 
MAN gjorde med dem (o: Perseatræerne) alt, hvad hun 
ønskede. 

Da fløj en Splint af, den trængte ind i Yndlings- 
hustruens Mund. 

Da mærkede hun, at hun blev svanger — — — l ). 

Men mange Dage herefter fik hun en Søn. Man 
gik for at sige til Hs. Maj: „Der er født Dig en Søn." 

Da hentede man ham. MAN gav ham en Amme 
og Opvarterinder. Man frydede sig i det ganske Land. 
MAN sad og fejrede en munter Dag. Man antog hans 
Navn 8 ). Hs. Maj. elskede ham meget, meget fra den 
Stund. MAN udnævnte ham til „Prins af Æthiopien« 8 ). 

Men mange Dage herefter udnævnte Hs. Maj. ham til 
Arvefyrste af det ganske Land. 

Men mange Dage herefter, da han (o: Tronfølgeren, 
altsaa Bata) havde tilbragt mange Aar som Arvefyrste 
af det ganske Land, da fløj Hs. Maj. til Himlen 4 ). 

Da sagde MAN 5 ): „Lad min Majestæts Fyrster og 



J ) Et Par Ord utydelige. a ) »Man antog hans Navn« : Det 
var en almindelig Skik at opkalde nyfødte Drenge efter den i 
Øjeblikket regerende Konge. 8 ) »Prins af Æthiopien« var en af 
den ægyptiske Tronfølgers mange Titler. (Smlgn. i England 
»Prinsen af Wales«, i Frankrig »Dauphinen«). *) o: døde. •) o: 
den ny Pharao, altsaa Bata. 

2* 

Stormænd blive bragte til mig, for at jeg kan belære 
dem om alt, hvad der er hændet mig." 

Da bragte man ham hans Hustru: han holdt Retter- 
gang med hende i Forsamlingens Nærværelse; man fuld- 
byrdede dens Dom. Man bragte ham hans store Broder. 
han gjorde ham til Arvefyrste af hele sit Land. 30 Aar 
regerede han som Konge af Ægypten; da han sejlede 
ud af Livet, besteg hans store Broder hans Trone, den 
Dag han landede 1 ). 

Det er lykkelig og vel sluttet ved Skatkammer- 
skriveren Hora og Skriveren Meremapet. 

Skrevet af Annana, Ejeren af denne Bogrulle. 

Den, der vil tale ondt om denne Bogrulle, han faa 
Guden Thot 2 ) til Modstander. 



Hermed slutter Æventyret. Paa Bagsiden af en af 
Siderne er skrevet en Regning over Bagværk, desuden 
findes nogle „Penneprøver", der har givet Anledning til 
en Del Hypotheser. En Skriver, maaske den, der har 
nedskrevet den hele Fortælling, har moret sig med to 
Gange at afskrive Kronprinsen, den senere Seti IFs, 
Titler 8 ) paa det sidste og Bagsiden af det næstsidste 
Blad. Man har deraf villet slutte, at Seti II som Barn 
skulde have ejet Haandskriftet, ganske som vore Smaa- 
børn har ABC'er og Æventyrbøger. Da man tillige har 
antaget, at Seti II var den Pharao, der senere under- 
trykkede Jøderne og ved sin Grusomhed drev dem ud 
af Ægypten, vilde jo Papyrus d'Orbiney være et bibliofilt 
Mindesmærke af højeste Rang, hvis Hypotesen var rigtig. 



*) Nemlig i Gravkamret. *) Thot er Visdommens Gud og 
derfor den, der vaager over og beskytter Bøger og Lærdom. 
8 ) [>Fanebæreren paa Pharao's højre Side, Arvefyrsten, den 
kongelige Skriver, den store General, Prins Seti-Meremptah.«] 

Dog er det næppe saa. For det første var den Kunst 
at læse en saa vanskelig, at det ikke var Hvermands 
Sag og alier mindst Smaabørns. Desuden siges det jo 
meget bestemt, at »Ejeren af denne Bogrulle" er Skri- 
veren Annana 1 ). Endelig kan det paavises, at ogsaa 
Affatterne af andre Haandskrifter har moret sig, eller 
øvet sig, med at afskrive Kongetitler paa tiloversblevne 
Blade, uden at derfor de paagældende Haandskrifter fik 
noget som helst med Pharao og hans Hus at gøre. Ægyp- 
terne var et loyalt Folk, og de var syge efter Titler. 

Den rige Litteratur, der findes om Pap. d'Orbiney, 
behandler næsten udelukkende de sproglige Foreteelser. 
Om Tekstens litteraturhistoriske Plads og Betydning 
foreligger kun lidt, og det lidt, der er, er ofte uden 
synderlig Værdi. Og dog er Pap. d'Orbiney i Betragt- 
ning af de sørgelige Rester, vi ellers har tilbage af den 
gammelægyptiske Litteratur, af saa stor Betydning for os, 
at en indgaaende Drøftelse ogsaa af andre end dens rent 
sproglige Egenheder vilde have været af stor Interesse. 

Hvem er saaledes Forfatteren? Formodentlig er der 
ingen. 

Ægypten har Pyramider, hvorpaa Tusinder af Trælle 
har arbejdet, det har Obelisker, som er meget høje, og 
Tempelanlæg, der er pragtfulde, men det har ingen 
store Mænd. Der fandtes i det ganske Land ingen stor 
Kunstner, ingen stor Forfatter, knap nogen stor General. 
Hvis nogen Ægypter udmærkede sig fremfor andre, 
kunde det kun være ved en højere Alder og deraf føl- 
gende flere Titler. Et Par enkelte Relieffer, der i intet 
hæver sig over de andre, kan maaske henføres til be- 
stemte Navne. Man kan kalde dem Kunstnernavne, det 



*) Piehl har herom skrevet en Afhandling i Tidsskriftet 
»Sphinx«. I. P. 258. Ganske den samme Opfattelse var allerede 
tidligere gjort gældende af Erman. (Neuaegyptische Grammatik, 
§48.) 

er dog i Virkeligheden blot Navne paa Værkstedsarbejdere. 
I senere Tider henførtes enkelte Skrifter til nogle æld- 
gamle, halv-mytiske Prinser eller Troldmænd, men ellers 
er de ægyptiske Forfattere navnløse, ukendte. De lærde 
Bøger har Præsterne forfattet, Æventyr som Papyrus 
d'Orbiney er opstaaet ude i Almuen. Endnu den Dag i 
Dag fortælles rundt om i Ægypten Æventyr, der er lige 
saa fantastiske og naive som de Æventyr, der for 3 — 4000 
Aar siden fortaltes paa de samme Steder, i den samme 
Stil og tit med de samme Vendinger. Et gammelægyp- 
tisk Æventyr som det om „Prinsen og hans Hund gl ) 
minder i flere Udtryk og Æventyrsituationer stærkt om 
den Historie „Aladin Schumat" („Aladin med Smile- 
hullet*), der mere end 2000 Aar senere optoges i „1001 
Nat". Og det Æventyr om den rige Rhampsinit, der 
ved Aaret 400 f. Kr. fortaltes Herodot, fortælles endnu 
i vore Dage i Ægypten af de arabiske Æventyrfortællere. 
De ægyptiske Kongehuse er uddøde, Ægypten er blevet 
erobret af Assyrere, Æthiopere, Grækere, Romere, Arabere, 
og Englændere, det ægyptiske Folk er blevet undertrykt, 
forjaget, et andet er kommet i Stedet, Religionerne har 
forandret sig, men én Ting blev fælles : Æventyrfortælle- 
ren, der ved Aftenstide samler en andægtigt lyttende Til- 
hørerskare paa Kairos Gadehjørner. Ustanseligt for- 
tæller han de brogede Æventyr, medens Tallerknen 
vandrer fra Haand til Haand blandt de gavmilde Til- 
hørere; „Der var engang", saaledes har han begyndt 
siden Tidernes Morgen, og saaledes vil han vel begynde, 
saalænge Nilen vander Ægyptens Jord. Alt har i Ægyp- 
ten forandret sig, kun Granit og Æventyr har trodset 
Tiden. 

Papyrus d'Orbiney er som Haandskrift betragtet et 
saadant Pragtstykke, at det maa antages, Ejeren, Annana, 



l ) Papyrus Harris 500, verso, Side IV ff. 



Digitized by VjOOQlC 



Oversat af Henry Madsen. 2S 

har været en Mand, der tilhørte Samfundets øverste, vel- 
havende Lag. Det Spørgsmaal paatrænger sig let: hvad 
Interesse har en saadan Mand kunnet have af et saa 
barnligt Æventyr som dette? Det er jo efter sin hele 
Form beregnet paa den Almue, fra hvis Midte det er 
kommet, og det har intet tilfælles med disse stilistiske 
Mesterværker, hvis elegante Sprog og affekterte Vendinger 
var „poetiske* og en stor Fryd for de rigtige, litterære 
Feinschmeckere. Muligt, at de allersidste Sætninger i 
Papyrus d'Orbiney kan opfattes som „poetiske", men 
ellers er Æventyret holdt i en saa ligefrem og naturlig 
Tone, at det efter den ægyptiske Æstetik og dens Regler 
for litterær Fortrinlighed maatte gøre en sørgelig Figur 
ved Siden af de vidtberømte Værker som Sinuhes Lev- 
nedsbeskrivelse o. lign., der var lige udmærkede ved 
sjældne Udtryk og overordentlig Ælde. 

At Annana skulde have ladet Æventyret nedskrive 
for at fornøje sine Børn, kan ikke være Tilfældet, da de 
ægyptiske Smaabørn jo ikke kunde læse. Det maa i 
Virkeligheden have tiltalt ham personligt. Maaske det 
er Tendensen, der har tiltalt ham. Det har jo nemlig 
en meget bestemt Tendens: Kvindens Falskhed. Ho- 
vedinteressen samler sig om de to Hustruer. Den ene 
bedrager sin Mand, volder et uskyldigt og ædelt Menneske 
alskens Sorger og Fortræd, udøver alle de Skændig- 
heder, en nedrig Kvinde kan finde paa, — og den anden 
gør ganske det samme. Ægypterne kendte til Bunds 
Kvinden og hendes skrøbelige Natur, allerede de gamle, 
værdige Vismænd har, dybt rystede over hendes Ubestan- 
dighed og hendes Falskhed, sagt baade bitre og bedrøvede 
Sentenser om hende. I de Rester af ægyptisk Litteratur, 
der er tilbage, spiller svigefulde og letfærdige Kvinder 
en overmaade stor Rolle, og neppe heller er det til- 
fældigt, at det er i Ægypten, en Mand en Gang i den 
hellenistiske Tid efter at have gennemlæst Euripides 

fandt sig foranlediget til paa et Potteskaar at afskrive 
og opbevare de Vers, hvori den græske Forfatter gør 
det bedske Spørgsmaal: Hvorfor kan dog ikke Manden 
ga& hen paa Torvet og i Templet købe sig Børn og saa 
faa Lov til at leve i sit Hjem fri og uden Kvinder? 

Det kan derfor synes meget sandsynligt, det er denne 
kvindefjendske Tendens, der har tiltalt og behaget 
Annana. 

Oprindelig har maaske ikke Indholdet været slet saa 
tendentiøst, som det er i den os overleverede Form. Det 
antages nemlig almindeligt, at Papyrus d'Orbiney er en 
Sammensmæltning af to oprindeligt selvstændige Æventyr, 
der hver for sig har omhandlet en Hustru, der var sin 
Mand svigefuld. Det første Æventyr, det der er klarest 
i sin Komposition, og det, der tiltaler os mest, har til 
Hovedpersoner haft, foruden den utro Hustru, „den 
store Broder" og „den lille Broder", medens det sidste 
handlede om Anubis og Bata. 

En eller anden ægyptisk Skriver 1 ) har det da moret 
at kæde de to Æventyr sammen til et, saaledes at Bata, 
„den lille Broder", blev Hovedpersonen. Haandskriftet 
selv nævner 4 Skrivere, som har haft med Æventyrets 
Affattelse at gøre: Annana, Kagabu, Hora og Meremapet. 
Det kunde være fristende at formode, det var Kagabu, 
som var Mesteren for denne Sammenarbejdeise. Han 
havde da som Kilde haft to Haandskrifter, det ene 
(maaske „Den store og den lille Broder") skrevet af 
Hora, det andet („Bata og Anubis") af Meremapet 



*) En ægyptisk »Skriver* er ikke, hvad vi forstaar ved en 
Skribent. Det var blot en Mand, der kunde læse og skrive. 
Han anvendtes af Kigmænd som Sekretær eller fik et Embede 
i Statstjenesten. Han skrev hele sit Liv igennem, og for det 
meste skrev han af: Breve, Regninger, offentlige Aktstykker, en 
Gang imellem vel ogsaa et Æventyr, som det kunde interessere 
ham eller hans Herre at eje en Afskrift af. 

Han har sammenarbejdet dem, nævnt sine Kilder og 
omhyggelig opnoteret sine egne Titler. Annana, der 
har afskrevet hans Haandskrift, har afskrevet det ordret, 
saaledes at ogsaa Meremapets Titler, der næppe kunde 
interessere ham personligt, er kommet med i hans Af- 
skrift, han har blot tilføjet, det var ham, der havde 
skrevet og ejet nærværende Eksemplar. Dette er natur- 
ligvis kun en Hypothese, men den synes ret sandsynlig. 

Ved den stedfundne Overarbejdeise er Pointet blevet 
noget udvisket. Pointet spiller i næsten alle orientalske 
Æventyr en meget vigtig Rolle, det var ogsaa i de to 
oprindelige Æventyr meget klart. Det første Æventyr 
handlede om Kvindens Falskhed, det andet desuden om 
Broderkærlighedens velsignelsesrige Gavn. Medens Ka- 
rakterénheden for Hovedpersonen, Bata's, Vedkommende 
er nogenlunde bevaret, er derimod Anubis gaaet i Stykker 
som Karakter. Bata er den i alle Henseender agtvær- 
dige unge Mand, der af troløse Kvinder lider meget 
ondt, men tilsidst kommer til stor Ære og Værdighed; 
Anubis er Broder, han er i første Æventyr ond Broder, 
i det andet trofast Broder, og disse to Egenskaber har 
Sammenarbejderen ikke ret formaaet at faa til at enes. 

De to Æventyr er sammenføjede ved Bata's lange 
Monolog (VIII, 2—6), der kan betragtes som det mest 
afgørende Bevis for, at det virkeligt er to uafhængige 
Æventyr, der er blevne sammenkædede. Saaledes som 
Teksten nu foreligger, burde Monologen være det cen- 
trale, det, der sammenkomponerede Begivenhederne. Og 
det er den ingenlunde. Den siger blot, at Skuepladsen 
nu forlægges til Acaciedalen, derudover intet. Alene 
Sproget viser, at dette Sted er et senere Indskud. De 
to Æventyr er fortalte, Monologen er skrevet; der findes 
ikke i den Æventyrfortællerens simple og ligefremme 
Stil, den er konstrueret og nedskrevet af en Skriver, der 
sad og sammenskrev de to Æventyr, men selv aldeles 

manglede Talent til at fortælle. Resultatet er blevet 
derefter. Den hele Passus virker klodset og afstikkende 
ved disse evindelige Temporal* og Conditionalsætninger, 
der er filtrede ind i hinanden til et Væv, som er næ- 
sten uopløseligt. Det er Monologen, der gør Papyrus 
d'Orbiney saa karakterløs og Fortællingen saa forvirret. 
Det er derved ogsaa den, der har foraarsaget mange af 
de misvisende Hypotheser, Teksten har været Gen- 
stand for. 

Denne Lyst til at sammenarbejde og sammenstille 
forskellige Æventyr kommer atter og atter igen i orien- 
talsk Litteratur. Et gammelægyptisk Haandskrift, Papyrus 
Westcar, sammenstiller saaledes en hel Række Æventyr 
og Smaafortællinger om den Situation, at en Pharao 
keder sig og faar Lyst til at høre Æventyr. Noget lignende 
kommer igen i indisk Litteratur (f. Eks. Pantjatantra) og 
i „1001 Nat*. Hele denne Æventyr-Samling er bundet 
sammen ved en saadan rent tilfældig og meget tynd 
Traad, der kun tjener som Paaskud til at fortælle saa 
mange Æventyr som muligt. Indenfor „1001 Naf's 
Ramme er atter flere af Æventyrene i Virkeligheden 
rene Æventyr-Cyklus'er, knyttede sammen over tilfældige 
Situationer. En af disse Æventyr-Cyklus'er, „De 40 
Vezirer", kan minde noget om Papyrus d'Orbiney: Sul- 
taninden Ghansade er forelsket i sin Stedsøn, der afslaar 
hendes Kærlighed. Falskelig anklager hun ham hos 
Sultanen for at have villet forføre hende, og Sultanen 
vil straks henrette ham. Men de 40 Vezirer, der er 
overbeviste om hans Uskyldighed, fortæller Sultanen 40 
Historier om Kvindens Falskhed og Utroskab, og medens 
Historierne fortælles, vindes der saa megen Tid, at det 
kan bevises, den unge Mand er uskyldig. Tanken er 
her den samme som i Papyrus d'Orbiney. En Orien- 
taler sætter megen Pris paa at høre et Par Æventyr, 

der har et let moralsk Anstrøg, og dog er nok saa for- 
nøjelige. 

Der er til disse to gammelægyptiske Æventyr op- 
stillet de mærkeligste Myter som Paralleller. Man har 
af en eller anden Grund, maaske af ingen Grund, ment 
at maatte parallellisere dem med Myter. Flere, deriblandt 
Erman 1 ), vil i en enkelt Episode se Allusion til en af Ægyp- 
tens egne Myter, den om Osiris's lemlæstede Lig. Men den 
paagældende Episode kommer atter og atter igen i Orien- 
tens Æventyr, og har intet med Gudemyter at gøre. 
Ellers har de Lærde søgt Paralleller og Efterligninger 
udenfor Ægypten, tit paa de besynderligste Steder. 
Mest Opsigt har den Hypothese gjort, at det første af 
d'Orbineys Æventyr skulde være den egentlige Kilde til 
Biblens Beretning om Joseph og Potiphars Hustru. Det 
er næppe troligt, Jøderne har kendt det ægyptiske Æven- 
tyr. De levede under deres Ophold i Ægypten sikkert 
ikke paa en saa venskabelig Fod med Landets Befolk- 
ning, at de satte sig blandt den for at høre Æventyr. 
Og selv om de havde hørt et ægyptisk Æventyr, er det 
vel ikke at formode, det var paa Grundlag af det, de 
lavede deres hellige Skrifter. Der findes ikke andet end 
det fælles Motiv, der taler for denne Hypothese. Og 
dette Motiv, Joseph — Potiphars Hustru, er dog vel ikke 
saa mærkeligt eller saa sjældent hændt, at ikke forskel- 
lige Folk kunde kende det og benytte det. Det kendes 
sikkert ikke alene af Ægypterne, men overalt, hvor 
Kvinder findes. 1 det ovenfor nævnte arabiske Æventyr 
„De 40 Vezirer" forekom det, ligeledes i Euripides's 
Drama „Hippolytos", etc. 

Andre af de Hypotheser, Papyrus d'Orbiney har 
givet Anledning til, er dog endnu mere fantasifulde. 



*) Aegypten u. aeg. Leben, 1885, P. 507. — Efter en mundtlig 
Meddelelse er det endnu hans Mening. 

Lenormant (Les pr. civil. I, p. 374) opstiller en hel 
Mytekreds, hvormed den skulde staa i Forbindelse: My- 
terne hos Phrygerne om Atys, hos Phonikerne om Ado- 
nis, hos Grækerne om Dionysos Zagreus, og han mener, 
det hele er dannet efter en gammel, asiatisk Original, 
samt at betragte som en populær Form af Myten om 
den døende og atter opstaaende Solgud. Denne An- 
skuelse drøftes endnu i vore Dage med fuld Alvor, f. 
Eks. af Petrie, der (Eg. tales, II, P. 74) gør ihærdige 
Forsøg paa at paavise, at Bata og Atys etymologisk er 
det samme Navn. M. A. Goldschmidt har endog drevet 
det til at sige, at det i sidste Æventyr forekommende 
Acacietræ „vil skimtes i Slægt med Asken Yggdrasil 8 1 
Papyrus d'Orbiney kan naturligvis ikke sammen- 
lignes med alle disse Myter. Heller ikke kan den sam- 
menlignes med klassisk Litteratur. Thi da maatte den 
bedømmes herefter. Og det vilde dog være uretfærdigt 
at bedømme to harmløse Æventyr efter noget saa op- 
højet som asiatiske Myter og græsk Poesi. Den kan 
kun sammenlignes med andre orientalske Æventyr. Kun 
bedømmes efter dem. 

Teksten hviler paa Netherclifts Facsimile i »Select Papyrus 
of the British Museum«, II, PL IX— XIX. Nogle Unøjagtigheder 
og Misforstaaelser, der har indsneget sig i dette Facsimile, er 
rettede af Griffith i >Proceedings of the society of biblical ar- 
chæology«, XI, 1889, P. 161—172; P. 414 ff. Under Udarbejdelsen 
af Oversættelsen er Ermans fortrinlige »Neuaegyptische Gram- 
matik«, 1880, stadig jævnført. Derimod ikke Groffs Bog »Papyrus 
d'Orbiney«, hvoraf intet Eksemplar rindes i de københavnske 
Bibliotheker. 

Om den Læsemaade, der ved enkelte vanskelige Steder er 
fulgt, og om de vigtigste Tilfælde, hvor en anden Opfattelse end 
den almindelige er anlagt, gælder følgende Bemærkninger: 
I, 2 jlwt n 8ht med PJuralismærke til det første Ord? 
I, 3. I Lakunen efter c w\yt\ m skt?? 

II, 7. Maaske maa der hellere i Steden for m fiysn s? læses 
hr plysn & e (parallelt med hr fiysn rdj). 

II, 10. jwtw hms rigtigt? Eller jw sw hms? 

III, 7. Maaske kunde i Steden for det meget tvivlsomme jhw- 

nk p*>[i] læses jhw-rik p$[hpt] cfr. Pap. Harris 500, recto, 
I, 5, der minder paafaldende om dette Sted. 

IV, 1. jdd-nt (ikke jdd-nj) og ddtwf-nj. 

IX, 8. Læs jw mtv n ntr nbt jrnst i Steden for jw ntr nbt jmst 

(cfr. XI, 5). 
X, 3. Sethe (Aeg. Zeitschr., 1891, P. 124) mener, det er menings- 
løst, naar Bata siger til sin Hustru, han ligesom hun 
er en Kvinde. Men da han jo efter VII, 8-9 er Gilding, 
er Stedet ikke saa meningsløst, som Sethe vil gøre det 
til, og hans kunstige Fortolkning bliver unødvendig. — 
I den oprindelige Tekst, 'inden de 2 Æventyr blev sam- 
mensmæltede, har der sikkert staaet: »Jeg kan ikke 
redde Dig fra Floden, da mit Hjærte ligger øverst i 
Acacietræet (og jeg altsaa er altfor svag)«. Sammen- 
arbejderen har saa som yderligere Begrundelse af denne 
Svaghed indskudt et Træk fra det første Æventyr: »Jeg 

kan ikke redde Dig fra Floden, da jeg er en Kvinde 

ligesom Du, og da mit Hjærte ligger øverst i Acacie- 

blomsten.« 
XI, 6. ktrjtj 9tnt roaa være en Fejllæsning af m ktj smt (Erman, 

Proceedings, 1889. P. 415). 
XI, 7. ddtn i Steden for ddnn. 
XIV, 2-3. tn pi <fiy i Steden for m p) glnn og jwf hr djt swrjf for 

jwf swrjf (Sethe, Aeg. Zeitschr., 1891, P. 58). 
XVI, 1-2. jddst n p\yst hly Fejl for jddnsst plyst hly. 
XVIII, 5-6. Sætningen jwtw hr jrt pi nti nbt m jbst jmsn maa 

flyttes op til Ordet spsi. 

